
„„„abi mūsų figūros aiškiai matėsi skritulio centre. 
Nuo galvų ir rankų nutįso ilgi tamsūs judantys šešėliai. 
Vos tik ištiesdavome ranką, pajudindavome pirštus, tuo- 
jau pat nuo kiekvieno jų nusidriekdavo judantis tartum 
malūno sparnai spindulys. .. 


„„„išbridęs iš pelkės, nebeištvėriau ir atsigręžiau. Koks 
apėmė mane siaubas, kai už penkių žingsnių pamačiau tą 
patį šiurpulingą vaiduoklį! Dabar jis mojavo rankomis, 
ir mėnesienos nutviekstas miškas persišvietė per jį. Ne- 
begalėjau susivaldyti. Dvelktelėjo vėjelis, vaiduoklis su- 
siūbavo, sudrebėjo ir vėl sustingo. Stovėjau it suakme- 
nėjęs... 


„„„jo veidas persikreipė iš baimės: danguje, tamsioje 
aukštybėje, sustingo panašus į kryžių ženklas... Ilgai 
tylėdamas ir nustėręs, žvelgė jis į dangų... Ir staiga iš 
silpnumo susvyravęs, sušnabždėjo: 

— Štai mano mirtį lemiantis ženklas! Štai jis... 


„..„iš plaukų pasipylė kibirkštys. Į ledo kirtiklius pra- 
dėjo kristi žiežirbos, o ant pirštų galų pasirodė ugnelės. 
Sušvito sagos ir diržai. Iš išgąsčio žmonės pradėjo plėšti 
nuo savęs metalinius daiktus, bet tada kibirkštys ėmė 
lakstyti po kūną, deginti rankas, kaklą, veidą... 


„.„.„lauke pasigirdo kurtinantis kaukimas. Olas pravėrė 
duris ir akimirksniu nusklendė virš sodo medžių. Bilis 
priėjo prie durų, norėdamas sužinoti, kur taip staigiai 
pradingo bičiulis, ir taip pat pakilo į orą... 


„..jie buvo sukrėsti to, ką išvydo: nė vieno gyvo 
žmogaus. Kapitonas gulėjo ant tiltelio, karininkai — 
šturmano ir vairininko kajutėse. Žmonių veidai buvo iš- 

kreipti siaubo. Bet nė vienos žaizdelės, jokių prievartos 
žymių... 


„„„žaliasis debesis staiga nusileido žemiau lėktuvo, 
paskui vertikaliai pakilo aukštyn, šoktelėjo į kairę, de- 
šinę, dar kartą žemyn, aukštyn. Ir pagaliau sustojo tiesiai 
priešais lėktuvą. Jis skrido tarsi pririštas — 10 tūkstančių 
metrų aukštyje 800 kilometrų per valandą greičiu... 


Šios ištraukėlės ne skaitytojui bauginti ir ne jam pri- 
vilioti imtis skaityti knygą. Čia aprašyti iš tikrųjų at- 
mostferoje vykstantys reiškiniai. Ne visiems pavyksta pa- 
matyti, patirti vienokių ar kitokių reiškinių poveikį, nors 
jų žemės atmosferoje apstu. Dažniausiai apie juos suži- 
nome iš pasakojimų, aprašymų, ir tik nedaugelis mūsų 
juos patiria „savo kailiu“. Kai kuriuos gamtos reiškinius 
gaubia mįslingos skraistės, o kiti dar ir šiandien laikomi 
antgamtiniais. Autorius tikisi, kad ši knygelė padės skai- 
tytojui atverti paslaptingosios Gamtos skrynelės dangtį 
ir sužinoti šių mįslingų reiškinių priežastis. 


IR ATMOSFERA 


ORAS 

GYVSIDABRIO STULPELIO MILIMETRAS 


Tai įvyko 1975 metų pavasarį Vilniuje, Čiurlionio gat- 
vėje. Vilniaus valstybinio universiteto Gamtos mokslų 
fakultete mes, grupė studentų meteorologų, atlikome la- 
boratorinius darbus šia tema: atmosferos slėgio kitimas 
kylant aukštyn. Atmosferos slėgį matavome indiniu gyv- 
sidabrio barometru, kuris nuo Toričelio vamzdelio mažai 
kuo ir pasikeitė, nors nuo jo išradimo prabėgo daugiau 
kaip trys šimtmečiai. Pirmiausia išmatavome atmosferos 
slėgį pačioje laboratorijoje. Po to reikėjo įrodyti, kad, 
kylant aukštyn, atmosferos slėgis mažėja. Kadangi la- 
boratorija buvo trečiame aukšte, o namas — triaukštis, 
nebebuvo kur aukštyn lipti. Nutarėme leistis žemyn į 
rūsį ir įrodyti, kad atmosferos slėgis, leidžiantis žemyn, 
didėja. Nustatėme, kad pusrūsyje barometras rodė vienu 
milimetru daugiau kaip laboratorijoje. Paskui rulete iš- 
matavome aukščių skirtumą. Jis buvo lygus beveik 10 
metrų. Taigi su pasitenkinimu patvirtinome jau senokai 
žinomą dėsnį. 

Vadinasi, vienas milimetras yra lygus dešimčiai metrų, 
dešimt milimetrų — šimtui metrų... 

— Palaukite, pagalvokite! — pertrauks jus matemati- 
kaš.— Kur matyta, kad vienas milimetras būtų lygus de- 
šimčiai metrų? 

— Neskubėkite, nesikarščiuokite! — paprieštaraus me- 
teorologas. Juk šis milimetras yra ne paprastas, o gyvsi- 
dabrio stulpelio milimetras. Lygybės ženklas padėtas to- 
dėl, kad, pakilus aukštyn dešimt metrų, gyvsidabrio stul- 
pelio aukštis barometre sumažės vienu milimetru. 

Gyvsidabrio stulpelio milimetras... Kaip jis atsirado? 
Kaip jis pateko į meteorologiją? Norint tai sužinoti, reikės 
grįžti į bundančias po viduramžių Italiją, Prancūziją, Vo- 
kietiją ir pasiklausyti šių pasakojimų. 

1640 metų vasarą didysis Toskanos hercogas Ferdi- 
nandas II Medičis sumanė naujai statomus rūmus papuošti 

prašmatniais fontanais. Vandenį hercogo inžinieriai ketino 
imti iš apačioje tyvuliavusio tvenkinio. Fontanui statyti 
buvo sukviesti žymiausieji krašto meistrai, kurie garan- 
tavo hercogui, kad fontanai bus geriausi Italijoje. Kai 
baigė juos statyti ir norėjo paleisti vandenį, nors ir Ia- 
bai stengėsi hercogo meistrai, fontanuose nepasirodė van- 
dens čiurkšlių. Vanduo sustojo apie vidurį vamzdžių 
ir niekuo gyvu nebenorėjo kilti aukščiau. Žinoma, pir- 
miausia buvo suabejota siurblių patikimumu. Juos patik- 
rinus, vėl buvo bandoma pakelti vandenį. Tačiau steng- 
tasi bergždžiai. Vanduo aukščiau dešimties metrų ne- 
kilo. Tai buvo labai keista, nes dar nuo Antikos laikų 
vyravo nuomonė, kad „gamta bijo tuštumos“ ir stengiasi 
tuojau pat ją užpildyti. Manyta, kad paskui stūmoklį 
vanduo gali pakilti į bet kokį aukštį ir niekuomet neleis 
atsirasti tuštumai. O kuo paaiškinti tokį vandens „už- 
sispyrimą“ tą dieną? 

Nebesitikėdamas savo inžinieriais, hercogas kreipėsi 
patarimo į patį Galilėjų Galilėją, kuris tuo metu gyveno 
netoli Florencijos. Didysis mokslininkas tada jau buvo 
76 metų, silpnas, aklas. Ir nors jis ir nujautė, kad dėl to 
yra kaltas atmosferos slėgis, bet hercogui nieko neai- 
sakė. 

1642 metų pradžioje Galilėjus mirė. Prie genialaus 
mokslininko mirties patalo, bc tarnų, stovėjo vienas dar 
visiškai jaunas, o kitas — vidutinio amžiaus vyras. Pir- 
masis — dvidešimtmetis Vinčensas Vivianis — buvo jau- 
niausias Galilėjaus mokinys. Antrasis — Evandželista To- 
ričelis. Jis atvyko pas Galilėjų visiškai neseniai — 1641 
metų spalio 16 dieną. Nė trijų mėnesių nepraleido kar- 
tu, ir vis dėlto tik jam mirštantis mokslininkas, jausda- 
mas jame talento liepsną, paliko savo nebaigtus darbus. 
Toričelis ėmėsi tvarkyti didžiojo mokslininko palikimą, 
baigė rašyti paskutiniąsias „Pokalbių“ dienas. Apie Flo- 
rencijos fontano paslaptį jis prisiminė tik po dvejų me- 
tų. Tiesa, ir jam iš pradžių buvo sunku suvokti, kas at- 
sitiko. Juk siurbliai veikė patikimai. Ir štai visas šventės 
kortas sumaišė... Naivu būtų manyti, kad čia kalta 
„tuštumos baimė“, kad gamta vengia tuštumos tik iki 
tam tikro aukščio. Tikroji priežastis glūdėjo kažkur ki- 
tur. Pirmiausia, spėjo Toričelis, vandens stulpas pasiekė 
kritinį aukštį ir „nutrūko“, kaip nutrūktų nuo savo masės 
labai ilga virvė. Tačiau neaišku, kodėl vanduo liko vamz- 

džiuose, o neišsiliejo atgal į tvenkinį? 
Jis liko tame pačiame aukštyje lyg kas 
jį būtų laikęs iš apačios. 

„Vanduo vamzdžiuose,— samprotavo 
Toričelis,— laikėsi. viename aukštyje 
lyg jis būtų ant svarstyklių lėkštelės 
atsvertas tokio pat svarsčio. Tad kas 
gi yra tas paslaptingasis svarstis? Tam, 
kad atsvertų vamzdžiuose esantį vande- 
nį, svarstis turėjo būti virš tvenkinio. 
Bet ten, išskyrus orą, daugiau nieko 
nebuvo. Vadinasi — oras?" 

Tuometiniame pasaulyje šis spėji- 
mas buvo negirdėtas iššūkis vyravusiai 
teorijai. Tai įrodyti reikėjo eksperimen- 
tu. Tačiau kur gauti vos ne vienuolikos 
metrų ilgio stiklinių vamzdžių? Čia To- 
ričelis prisiminė savo mokytojo užuo- 
miną, jog vietoj vandens paėmus kitą 
2 skystį, jis pakiltų aukščiau arba že- 
Ša miau negu vanduo, ir tai priklausytų 

nuo skysčio tankio. Vienintelis skystis, 
gerokai sunkesnis už vandenį, buvo gyvsidabris. „Jeigu 
vietoj vandens imtume beveik 14 kartų sunkesnį už van- 
denį gyvsidabrį — svarstė Toričelis,— reikėtų 14 kartų 
trumpesnių vamzdelių. . „" 

Po kelių dienų ant eksperimentatorių stalo atsirado du 
stikliniai vamzdeliai, pažymėti A ir B raidėmis. Greta 
stovėjo dubenėlis su gyvsidabriu. Į vieną vamzdelį su 
užlydytu galu eksperimentatoriai įpylė gyvsidabrio, už- 
kimšo pirštu ir apvertę įstatė į dubenėlį. Gyvsidabris ne- 
turėtų ištekėti iš vamzdelio, o pasilikti beveik 14 kartų 
mažesniame aukštyje negu vanduo. Vos atleidus pirštą 
nuo vamzdelio galo, gyvsidabris ėmė tekėti dubenėlin. 
Tačiau greitai nustojo tekėjęs ir sustojo maždaug 76 
centimetrų aukštyje (1 pav.) Taigi Toričelio spėjimas 
pasitvirtino. Tačiau, atlikus vienintelį bandymą, dar ne- 
galima daryti apibendrinančių išvadų. Reikia naujų eks- 
perimentų. Toričelis paėmė kiek kitokios konfigūracijos 
vamzdelį su praplatėjimu viršutinėje dalyje. Jeigu vis 
dėlto tuštumos baimė, o ne atmosferos slėgis, laiko gyv- 
sidabrį pusiausvyroje, tai vamzdelyje su praplatėjimu jis 
turėtų būti aukščiau, nes jame ir „baimės“ daugiau. Ta- 

čiau ir šiame vamzdelyje gyvsidabris sustojo tame pa- 
čiame aukštyje. Dabar jau buvo galima tvirtai teigti, 
kad tik atmosferos slėgis laikė gyvsidabrį vamzdelyje ir 
vandenį hercogo siurbliuose. Jokių kitų priežasčių ne- 
galėjo būti. 

Šiuos garsiuosius barometrinius bandymus atliko 1644 
metais E. Toričelis ir V. Vivianis. Eksperimentai akivaiz- 
džiai įrodė, kad vanduo hercogo fontanuose ir neturėjo 
pakilti, nes tai prieštarautų gamtos dėsniui. Vanduo pas- 
kui stūmoklį gali kilti tol, kol vandens stulpo masė at- 
sveria jį slegiančio oro masę. Taigi vanduo gali pakilti 
beveik iki 10 metrų aukščio, o gyvsidabrio stulpelį oras 
atsveria tik 760 milimetrų aukštyje, t. y. gyvsidabris be- 
veik. keturioliką kartų sunkesnis už vandenį. 

Po Toričelio eksperimentų, hercogui įsakius, buvo 
pradėti sistemingai stebėti vadinamieji ,„Toričelio vamz- 
deliai“. Mokslininkai įsitikino, kad gyvsidabrio stulpelio 
aukštis svyruoja priklausomai nuo oro. Žinoma, tais lai- 
kais stulpelio aukštis buvo matuojamas įvairiais mato vie- 
netais, tik ne milimetrais. Tačiau tai nekeičia esmės... 

Jaunajam prancūzų fizikui ir matematikui Blezui Pas- 
kaliui buvo 23 metai, kai Ruaną, kuriame gyveno Paskalių 
šeima, pasiekė gandai apie Toričelio atliktus bandymus. 
1646 metų spalio mėnesį pas Paskalius pakeliui į Djepą buvo 
užsukęs geras jų šeimos draugas Pjeras Peti — tvirtovių 
intendantas, labai susidomėjęs Toričelio eksperimentais, 
Jis papasakojo apie juos jaunajam Paskaliui. Grįždamas 
atgal, Peti vėl apsistojo Ruane ir su Blezu pakartojo 
Toričelio eksperimentus. Kaip pažymi Paskalis, ekspe- 
rimentus jie atliko daug kartų ir kiekvienąkart įsitikin- 
davo Toričelio teisingumu. 

Skaitydamas Toričelio laiškų kopijas, kurios po stul- 
binančių bandymų greitai pasklido po Europą, Paskalis 
aptiko vietą, kurioje rašoma, kad „virš kalnų oras pasi- 
daro visiškai švarus ir turi mažesnę masę nei 1/400 van- 
dens masės dalis“. Tačiau tai tik hipotezė. Kaip ją pa- 
tikrinti? Paskalis sugalvojo Toričelio eksperimentą atlikti 
kokio nors kalno papėdėje ir jo viršūnėje. Ir jeigu gyv- 
sidabrio stulpelio aukštis kalno viršūnėje pasirodys ma- 
žesnis negu papėdėje, tai dar kartą įrodytų, kad atmos- 
feros slėgis, oro masė, o ne tuštumos baimė yra vienintelė 
priežastis, laikanti gyvsidabrį pusiausvyroje, tai taip pat 
patvirtintų Toričelio hipotezę, kad oro tankis, kylant 
aukštyn, mažėja. 

Tuo metu Paskalis gyveno Paryžiuje, buvo ligotas ir 
atlikti šio eksperimento negalėjo. Jis prisiminė savo svai- 
nį Floreną Perjė, gyvenusį jo gimtajame mieste Kler- 
mone. Šalia miesto buvo ir reikalingas eksperimentui kal- 
nas — užgęsęs Piuji de Domo ugnikalnis. Šį eksperimentą, 
Paskalio pavadintą „didžiuoju skysčių pusiausvyros eks- 
perimentu“, atliko Florenas Perjė 1648 metų rugsėjo 19 
dieną. 

Tos dienos rytas nieko gero nežadėjo. Kaip ir ankstes- 
nėmis dienomis, buvo ūkana. Tačiau debesyse greitai 
pasirodė properšos, ir netrukus eksperimentatoriai išvy- 
do kalno viršūnę. Nors oras buvo permainingas, Perjė 
nutarė atlikti šį užsitęsusį eksperimentą, kurį vis atidė- 
davo nuo praėjusio rudens, kai tik gavo Paskalio laišką. 
Apie aštuntą valandą ryto vienuolyno sode, kur, pasak 
paties Perjė, mieste buvo laikoma žemiausia vieta, prie 
Perjė prisidėjo dar keli žmonės, norėję dalyvauti ekspe- 
rimente. Tai žinomi ir gerbiami Klermono gyventojai: 
abatas Bonjė, gydytojas Laportas, miesto tarybos nariai 
Lavilis ir Begonas. Perjė žodžiais tariant, susirinko iš- 
manantys mokslo vyrai. 

Pirmiausia Perjė įpylė į indą šešiolika svarų gyvsi- 
dabrio, po to, paėmęs du maždaug keturių pėdų ilgio, 
iš vieno galo užlydytus, stiklinius vienodo skersmens 
vamzdelius, atliko paprasčiausią „itališkąjį eksperimentą". 
Kiekviename iš vamzdelių gyvsidabris nusileido į vie- 
nodą lygį, kuris išmatavus pasirodė lygus 26 coliams ir 
3,5 linijos (Paryžiaus colis lygus 27,07 mm, linija — 
2,25 mm). Kad neliktų abejonių, šis bandymas buvo pa- 
kartotas tomis pačiomis sąlygomis dar keletą kartų: re- 
zultatas nepasikeitė. 

Tada Perjė pažymėjo ant vieno vamzdelių gyvsidabrio 
lygi ir jį patikėjo saugoti „„dievobaimingam ir apdairiam 
vienuoliui" tėvui Šastenui. Paėmęs antrąjį vamzdelį, jis 
pats užlipo su talkininkais į kalną, esantį virš vienuo- 
lyno sodo —į apie 500 tuazų aukštį (tuazas lygus 1,95 m). 
Gyvsidabrio stulpelio aukštis buvo 23 coliai ir 2 linijos. 
Gyvsidabrio stulpelio aukštis papėdėje ir viršūnėje sky- 
rėsi 3 coliais ir 1,5 linijos. Tai sukėlė eksperimentatorių 
džiaugsmą. Bandymas buvo pakartotas dar penkis kartus 
įvairiose kalno pusėse ir įvairiomis sąlygomis: atviroje 
ir apsaugotoje nuo vėjų vietoje, esant giedrai ir lyjant. 
Tačiau gyvsidabrio aukštis vamzdelyje nekito — buvo 
23 coliai ir 2 linijos. Tik išbandę visus variantus, tyrė- 

jai nutarė leistis papėdėn. Leisdamiesi žemyn jie nus- 
prendė dar kartą pakartoti bandymą 150 tuazų aukšty- 
je. Čia gyvsidabrio stulpelis pakilo iki 25 colių. 

Kai Perjė su palydovais grįžo į vienuolyno sodą, tė- 
vas Šastenas pranešė, kad jis jokių gyvsidabrio stulpe- 
lio aukščio pakitimų nepastebėjo, nors oras smarkiai 
keitėsi, pūtė vėjas, kelis kartus lijo, buvo rūkas. Po to 
Perjė išmatavo gyvsidabrio stulpelio aukštį to vamzdelio, 
kurį buvo pasiėmęs su savimi į kalną. Visų matavimų 
rezultatas buvo toks pat — 26 coliai ir 3,5 linijos. Tai 
dar kartą patvirtino eksperimento tikslumą. 

Rytojaus dieną, sužinojęs apie vakarykščią kolegų 
sėkmę, abatas de la Maras pasiūlė Perjė pakartoti šį 
eksperimentą Klermono Dievo motinos katedros bokšto 
viršūnėje ir apačioje, kad būtų galima rasti gyvsidabrio 
stulpelio aukščio skirtumą ir tokiomis eksperimento są- 
lygomis. Perjė su malonumu atliko bandymą ir nustatė, 
kad gyvsidabrio stulpelio aukščiai skyrėsi 2 linijomis. 

Po kelių dienų Paskalis gavo savo svainio laišką, ku- 
riame šis aprašė atliktąjį eksperimentą. Blezą taip nu- 
džiugino eksperimento rezultatai, kad jis tučtuojau ėmėsi 
kartoti šį eksperimentą aukščiausiuose Paryžiaus pasta- 
tuose: Dievo motinos katedroje, Sen Žako bokšte, aukš- 
tame privačiame pastate. Ir kiekvieną kartą gyvsidabrio 
stulpelio aukštis labai skyrėsi. Taigi Perjė gauti rezul- 
tatai pasitvirtino gana tiksliai. Paskalis atrado naują dės- 
nį: kylant aukštyn, oro tankis ir atmosferos slėgis ma- 
žėja. Kartu jis — pirmasis suformulavo barometrinės 
niveliacijos priapi žinant oro slėgį, galima nustatyti 
vietovės aukštį. Šiuo principų ir šiandien vadovaujasi 
viso pasaulio lakūnai, alpinistai bei kitų profesijų žmo- 
nės. Sį dėsnį patvirtino ir mūsų atlikto eksperimento fa- 
kulteto laboratorijoje rezultatai. 


MAGDEBURGO PUSRUTULIAI 


Kai Italijoje pasirodė bene svarbiausias Galilėjaus vei- 
kalas „Pokalbiai ir matematiniai įrodinėjimai apie dvi 
naujas mokslo šakas — mechaniką ir vietinį judėjimą“ 
(1638 metais išleista Olandijoje), Vokietijoje vyko 30 me- 
tų karas. Tačiau Magdeburgo burmistras O. Gėrikė rado 
laiko susipažinti su žymiojo italo veikalu. Jį ypač sudo- 
mino ta vieta, kur Galilėjus aprašo Florencijos šulinių 

meistrų darbus. Meistrai įrodė, kad siurbiamas vanduo 
negali pakilti aukščiau tam tikro aukščio. Jis taip pat 
atkreipė dėmesį ir į tuštumos egzistavimo problemą. 
Pirmąjį bandymą tuštumos egzistavimui patikrinti Gė- 
rikė atliko su pilna vandens sandaria statine ir siurbliu. 
Jo manymu, iš apačios išsiurbus vandenį, statinės viršuje 
turėjo susidaryti tuštuma. Tačiau gauti tuštumą, išsiur- 
bus vandenį, nepavyko, nors statinė buvo gerai iš- 
tepta smala. Gėrikės manymu, čia buvo kaltas medis, jo 
poros, pro kurias skverbėsi oras. Tą patį eksperimentą 
jis pakartojo statinę įstatęs į kitą, didesnę, statinę su 
vandeniu, kad prie mažesniosios neprieitų oras. Vande- 
nį iš mažesniosios statinės pasisekė išpumpuoti, bet po 
kurio laiko, visų žiūrovų nuostabai, tuštumą užpildė tiek 
oras, tiek vanduo, prasiskverbę pro medienos poras. 
Supratęs, kad medienos poringumas yra visų nesėk- 
mių priežastis, Gėrikė nusprendė atlikti eksperimentą 
ne su medine statine, o su variniu rutuliu. Prie jo kak- 
lelio jis pritaisė siurblį, panašiai kaip ir pirmuosiuose 
bandymuose. Iš pradžių siurblio stūmoklis judėjo gana 
lengvai, bet greitai jį traukti darėsi vis sunkiau ir sun- 
kiau. Ir tuo momentu, kai Gėrikė jau manė, jog bus iš- 
siurbęs visą Orą, netikėtai, visus susirinkusiuosius labai 
išgąsdindamas, rutulys su didžiausiu triukšmu sprogo ir 
išlakstė smulkiausiais gabaliukais lyg būtų mestas nuo 
aukščiausio bokšto. Gėrikė nusprendė, jog rutulys spro- 
go, nes buvo netaisyklingos formos — truputį suplotas, 
todėl ir neišlaikė supančio oro slėgio. Jo prašymu, buvo 
pagamintas dar vienas taisyklingos formos varinis ru- 
tulys, maždaug 36—42 litrų talpos su čiaupu. Šis rutulys 
buvo prisukamas prie siurblio cilindro čiaupo. Cilindre 
slankiojo gerai prigludęs stūmoklis su sklende, kuri 
atsidarydavo, kai stūmoklį stumdavo, duodama išeiti 
orui, ir užsidarydavo, kai stūmoklį traukdavo. Kad pro 
sujungimo vietas neprasiskverbtų oras, jos buvo laiko- 
mos vandenyje. Tai buvo pirmasis technikos istorijoje 
oro siurblys, kuriuo Gėrikė gavo daug įdomių rezultatų. 
Žinoma, jis buvo dar labai netobulas. Tam, kad varinia- 
me rutulyje susidarytų tuštuma, kartais neužtekdavo dvie- 
jų darbininkų pastangų. Gėrikė tai pastebėjo ir greitai 
siurblį patobulino: pastatė jį ant trikojo, pritaisė į sver- 
tą panašią rankeną, kuria su kur kas didesne jėga buvo 
galima traukti stūmoklį vienam. Kai tokiu siurbliu buvo 
išsiurbtas Oras iš varinio rutulio, paaiškėjo, kad, atsu- 

kus čiaupą, oras traukė su tokia jėga, kad šalia esan- 
čiam žiūrovui net kvapą užgniaužė. Prie čiaupo buvo 
neįmanoma laikyti rankos, nes traukimo jėga galėjo įsiurb- 
ti odą. 

Šie eksperimentai parodė, kokia didžiulė oro slėgio 
jėga. Pirmieji laimėjimai nepatenkino Gėrikės. Jis ekspe- 
rimentavo toliau. Išsiurbtą varinį rutulį jis sujungė vamz- 
deliu su maždaug 3/4 uolekties (Magdeburgo uolektis ly- 
gi 55 cm) skersmens variniu cilindru, kuriame taip pat 
buvo stūmoklis. Tada jis pakvietė 40 ar 50 žmonių ir 
pasiūlė jiems traukti stūmoklį iš cilindro. Jie pajėgė iš- 
traukti stūmoklį tik iki pusės cilindro aukščio. Tada Gė- 
rikė atsuko čiaupą, jungiantį varinį rutulį su siurblio 
cilindru. Visų nuostabai, 50 žmonių neįstengė išlaikyti 
stūmoklio vietoje: jis šoktelėjo varinio rutulio pusėn. 
Štai kokia buvo atmosferos slėgio jėga! 

Oro tamprumą Gėrikė įrodė tokiu bandymu. Išsiurbęs 
iš stiklinio rutulio orą, sujungė jį su kitu stikliniu rutu- 
liu, pripildytu oro. Iš jo oras taip smarkiai veržėsi, kad 
kilo aukštyn lengvi daiktai, buvę tuščiame rutulyje. Be 
to, į rutulį jis buvo įdėjęs subliuškusią pūslę, kuri, siuI- 
biant orą, taip išsipūtė, kad net sprogo. Įsitikinęs oro 
stangrumuų, Gėrikė pareiškė, kad apatiniuose atmosferos 
sluoksniuose oras turi būti tankesnis negu viršutiniuose; 
ir tai įrodė gan originaliu būdu — be barometro ir siur- 
blio. Jis paėmė du stiklinius rutulius, užsuko jų čiaupus 
kalno papėdėje, o užlipęs ant kalno, juos atsuko ir ste- 
bėjo, kaip iš rutulio išeina oras. Kai visas oras išeidavo, 
jis vėl užsukdavo čiaupus ir, nusileidęs pakalnėn vel 
juos atsukdavo: tankesnis pakalnės oras smarkiai skver- 
bėsi atgal į rutulius. Šie stebėjimai jį paskatino sukurti 
prietaisą oro tankiui matuoti — manometrą. Manometrą 
sudarė maždaug vienos pėdos skersmens (apie 30 cm) 
varinis rutulys, iš kurio buvo išsiurbtas oras. Rutulys 
buvo gerai uždaromas ir pakabinamas ant vieno svairs- 
tyklių peties. Ant kito svarstyklių peties buvo pakabina- 
mas išlyginamasis pasvaras. Kadangi nedidelis pasvaras 
išstumdavo nedaug oro, Gėrikė manė, kad pasvaro svo- 
ris yra pastovus. Kur kas didesnis varinis rutulys turėjo 
netekti tiek svorio, kiek svėrė jo išstumtas oras. Žinoma, 
kuo oras tankesnis, tuo ir išstumtas oras svėrė daugiau, 
ir atvirkščiai. Pirmuoju atveju atsverdavo pasvaras, an- 
truoju — varinis rutulys. Svorį rodė pritvirtinta prie 
svarstyklių ašies rodyklė, 

Dar anksčiau už manometrą Gėrikė sukūrė vandens 
barometrą. Prie savo namo jis pritaisė varinį 20 uolek- 
čių aukščio, maždaug piršto storio vamzdį. Viršuje jį 
sujungė su stikliniu vamzdžiu, o apatinį galą įstatė į 
statinę su vandeniu. Išsiurbęs iš vamzdžio orą, jis pas- 
tebėjo, kad vanduo vamzdyje pakyla iki 19 uolekčių, 
bet ne visada lieka tame pačiame aukštyje. Vandens 
stulpelio svyravimus aukštyn žemyn Gėrikė priskyrė oro 
slėgio kitimui ir susiejo su oro permainomis. Kad būtų 
geriau praeiviams orientuotis, barometre jis įtaisė iš len- 
gvo medžio nedidelę žmogaus figūrėlę, kuri ištiestos ran- 
kos smiliumi rodė į skalę, pritvirtintą prie vamzdelio. 
Kiekvienas praeivis, pasižiūrėjęs į šį „oro žmogeliuką“, 
galėjo sužinoti, koks bus oras. Viename laiškų Gėrikės 
sūnus užsimena, kad kasdieniai žmogeliuko stebėjimai 
6—7 metus leido padaryti išvadą, kad žmogeliuko padėtis, 
t. y. vandens stulpelio svyravimai, labai priklauso nuo 
oro. „Pats Gėrikė ne kartą bandė nuspėti artėjančius 
orus. Ir iš tikrųjų 1660 metų gruodžio 9 dieną žmogeliu- 
kas nusileido taip žemai, kaip niekada. Gėrikė aplinki- 
niams pranešė, kad tikriausiai kažkur netoliese prasidėjo 
audra. Nepraėjo nė dvi valandos ir jau siautė audra. 

Visame pasaulyje išgarsino Gėrikę jo atlikti ekspe- 
rimentai Regensburge reichstago nariams. Štai ką apie 
juos rašo pats autorius: „Aš buvau pasiųstas valstybi- 
niais reikalais į Imperijos seimą, kuris vyko Regensburge 
1654 metais. Tuštumos egzistavimu besidomintys seimo 
nariai, sužinoję apie mano bandymus, ėmė primygtinai 
reikalauti, kad jiems parodyčiau kai kuriuos iš jų. Bai- 
giantis seimui, kai jo dalyviai jau pradėjo skirstytis, 
atsitiko taip, kad apie mano bandymus sužinojo jo Dide- 
nybė ir kunigaikščiai, kurie taip pat panoro juos pa- 
matyti“ *, 

Toliau Gėrikė smulkiai aprašo savo atliktą bandymą 
su pusrutuliais: „Aš užsakiau du varinius pusrutulius 
maždaug 3/4 Magdeburgo uolekties skersmens arba tik- 
sliau (meistrai nelabai laikosi užsakytų dydžių) 67 šim- 
tųjų uolekties. Abi pusės buvo visiškai vienodos. Prie 
vieno pusrutulio buvo pritaisytas čiaupas (sklendė), ku- 
ris padėjo ištraukti orą iš pusrutulių arba jo įleisti. Be 
to, prie abiejų pusrutulių buvo pritaisyti geležiniai Žie- 


* Fepnke OrTTo don. HoBEle, TAK Ha3BIBAEMBIe MarAeGYpPrCKHe ONLI- 
TLI O INYCTOM MpocTpaHcTBe— «I]pupoja», 1982, Ne 3. C. 82. 

dai su įvertomis virvėmis arkliams kinkyti. Po to užsa- 
kiau odinį žiedą, išmirkytą vaško ir terpentino tirpale, 
kad jis nepraleistų oro. Sis žiedas buvo įdėtas tarp pus- 
rutulių ir iš jų buvo greitai išsiurbtas oras. Pusrutuliai 
taip stipriai prisispaudė prie odinio žiedo, kad šešioli- 
ka arklių arba visai negalėjo jų išskirti, arba juos iš- 
skirdavo labai sunkiai. Kai pusrutuliai atsiskirdavo, pasi- 
girsdavo garsas, panašus į šautuvo šūvį. Kai į pusrutu- 
lius buvo įleidžiama oro pro čiaupą, juos išskirti bū- 
davo visiškai lengva. Kadangi atskirti pusrutuliai visada 
šiek tiek apsidaužydavo, ypač jeigu jie nukrisdavo ant 
žemės, ir dažniausiai prarasdavo taisyklingą rutulio for- 
mą, užsakiau didesnius pusrutulius — vienos uolekties 
skersmens. Tačiau ir jų šaltkalviai nepadarė tiksliai: pus- 
rutulių skersmuo buvo 97 šimtosios uolekties. Kai iš šių 
pusrutulių buvo išsiurbtas oras, jų jau nebeišskyrė 24 
žirgai. Tačiau kai į juos patekdavo oro, atskirti būdavo 
labai lengva *. 

Tai buvo bene pats akivaizdžiausias atmosferos slė- 
gio įrodymas per visą fizikos istoriją. Piešinys su pusru- 
tuliais ir įsitempusiais žirgais pateko į visus fizikos va- 
dovėlius. Žinomas fizikos populiarintojas J. Perelmanas 
apskaičiavo, kiek reikėtų žirgų, šiems Gėrikės pusrutu- 
liams atskirti. Tarkime, kad į vieną kvadratinį centimetrą 
oras slegia vieno kilogramo jėga. Kaip rašė Gėrikė, pusru- 
tuliai buvo 0,67 uolekties (37 cm) skersmens. Tada skritu- 
lio plotas, į kurį slegia atmosferos stulpas, bus lygus 
1075 cm. Vadinasi, atmosferos slėgis viršys 1075 kgf. 
Taigi iš kiekvienos pusės žirgai turėtų traukti 1075 kgf 
jėga. Magdeburgo pusrutuliams atskirti reikėtų 13 žir- 
gų iš kiekvienos pusės (1000:80=13). Žinoma, būtų gali- 
ma apsieiti ir su 13 žirgų, bet iš kitos pusės reikėtų 
pririšti pusrutulius prie medžio kamieno. Gėrikė tik- 
riausiai tai žinojo, bet, kad būtų didesnis efektas, pasi- 
naudojo ne kabliu, o gerai nupenėtais kunigaikščio žir- 
gais. 


DUJŲ KOKTEILIS 

Atmosferos orą sudaro įvairių dujų mišinys, kuris storu 

sluoksniu gaubia Žemės rutulį. Maždaug iki 120 km 

aukščio, kur dar vyksta turbulentinis dujų maišymasis, 
* Perelmanas J. Įdomioji fizika. T. 2. V., 1954, P. 118—119. 

atmosferos dujų sudėtis praktiškai nekinta. Iki šio aukš- 
čio, be priemaišų, orą sudaro 78,0995 azoto, 20,9595 de- 
guonies, 0,9395 argono, 0,39; anglies dioksido, labai ma- 
ži kiekiai neono, helio, metano, kriptono, vandenilio. 
Arčiau žemės paviršiaus esančiame atmosferos ore vi- 
sada yra vandens garų, dulkių, žiedadulkių ir kt. Šian- 
dien Oro cheminė sudėtis niekam nekelia nuostabos. Ta- 
čiau dar visiškai neseniai, prieš porą šimtmečių, oras bu- 
vo daugeliui nesuprantamos dujos, nebuvo žinoma ir jo 
sudėtis. 

Imperatorius K. Tiberijus ypač prasikaltusius vergus, 
nuteistus mirties bausme, įsakydavo mesti į romėnams 
žinomą Šunų olą, buvusią Vezuvijaus papėdėje. Po ke- 
liolikos valandų pasmerktųjų lavonus klodavo prie žiau- 
riojo monarcho kojų. Šiandien tokį pragaištingą olos po- 
veikį paaiškinti paprasta. Viskuo čia būdavo kaltas an- 
glies dioksidas (CO>), kuris, kaip žinome, yra pusantro 
karto sunkesnis už orą. Tai vulkaninės kilmės produktas, 
patenkantis į olą pro uolienų plyšius. Jis susirenka paže- 
mėje, maždaug iki 70 cm aukščio, todėl patekę i olą 
gyvūnai uždusdavo nuo CO; pertekliaus. Sių dujų dažnai 
susikaupia giliuose rūsiuose, šuliniuose, kasyklų šach- 
tose. Maži anglies dioksido kiekiai gyvūnams nepavojin- 
gi, bet dideli — mirtini. Todėl ir buvo sukurta daugybė 
legendų apie piktąsias dvasias ir nykštukus, saugančius 
požemio turtus. Dar Plinijus Vyresnysis „(Gamtos istori- 
joje“ rašė, jog giliuose šuliniuose alūninės ir sieringos 
medžiagos numarina žemkasius. Todėl, norėdami įsitikin- 
ti, ar pavojinga ten dirbti, jie nuleisdavo degančią 1em- 
pą, kuri nuo anglies dioksido pertekliaus tuojau pat 
užgesdavo. 

Žinomas vokiečių metalurgas ir mineralogas G. Agri- 
kola (1494—1555) vieną priežasčių, dėl kurios žmonės 
palieka nebaigtus kasti rūdynus, nurodė „nuodus“, atsi- 
Iandančius kai kuriose vietovėse. Nuo šių nuodų niekas 
negali išgelbėti. Ir Plinijus, ir Agrikola dar nežinojo, kad 
tas bespalvis, bekvapis, beskonis nuodas yra ne kas ki- 
ta, kaip anglies dioksidas. 

Anglies dioksidą atrado olandų gydytojas, gamtinin- 
kas Baptistas van Helmontas (1577—1644). Jis pirmasis 
atkreipė dėmesį į tai, jog užpylus jo ant kalkių rūgs- 
ties, išsiskiria kažkoks „oras“. Panašus „oras“ išsiskirdavo 
ir rūgstant alui, taip pat degant malkoms. Šis „oras“ 
smarkiai skiriasi nuo visiems įprasto oro. Helmontas taip 

pat pastebėjo, kad paprastas oras „išnyksta degant žvakei 
po gaubtu“. Sudeginęs 62 svarus ąžuolinių anglių ir ga- 
vęs tik vieną svarą pelenų, van Helmontas rašė savo 
dienoraštyje, jog 61 svaras anglių virto miško dvasia. 
Kadangi ši dvasia iki šiol nežinoma, todėl jis nutaręs 
ją pavadinti dujomis. Ir pačiam mokslininkui labai pa- 
tiko jo sugalvotas žodis. Jis kalbėjo, jog naujasis žodis 
labai derinasi su graikišku žodžiu „chaos“. Tačiau van 
Helmontas negalėjo įrodyti savo atradimo, nes jam ne- 
pavyko surinkti išsiskyrusių dujų. Jis guodėsi, kad jo 
atrastos medžiagos negalima išlaikyti inde. Dar ilgokai 
be prietaisų nebuvo galima sugaudyti, išlaikyti dujų ir 
ištirti jų sudedamųjų dalių. 

Van Helmonto darbus tęsė anglai gydytojas Dž. Ble- 
kas (1728—1799) ir chemikas, filosofas, pastorius Dž. Prys- 
tlis (1733—1804). Blekas savaip bandė išsiaiškinti kalkių 
prigimtį, kaitindamas kalkakmenį. Jis pastebėjo, kad kai- 
tinant išsiskiria dujos. Tos pačios dujos išsiskirdavo ir 
užpylus ant kalkakmenio rūgšties. Išsiskyrusį „orą“ Ble- 
kas vėl „surišo“, praleisdamas jį pro kaikiuotą vandenį. 
Taip chemijoje atsirado naujas terminas —,,surištasis oras". 
Praėjus penkiolikai metų po Bleko eksperimentų, „„suriš- 
tojo oro“ savybėmis susidomėjo Dž. Prystlis. Jis gyve- 
no netoli alaus daryklos ir kiekvieną kartą, ten užei- 
damas, stebėdavosi didžiuliais kubilais, kuriuose rūgo 
alus. Išsiskiriančios dujos, būdamos sunkesnės už orą, 
kabėjo virš kubilų. Linksmas aludarys siūlydavo kiekvie- 
nam pauostyti ruošiamą alų. Dujos rietė nosį, aitrino 
gerklę, sukeldavo stiprų kosulį. Kartą tapęs tokios ap- 
gaulės auka, Prystlis susidomėjo dujomis ir nusprendė 
išsiaiškinti jų savybes. Tirdamas jų tirpumą vandenyje, 
Prystlis visą laiką ragaudavo vandenį. Tyrėjo nuostabai, 
vanduo pasirodė gana skanus. Gaivinantis gėrimas pati- 
ko daugeliui. Už „gazuoto vandens“ išradimą Prystlis bu- 
vo apdovanotas gydytojų draugijos aukso medaliu. 

Greitai po Prystlio bandymų žinomas švedų chemi- 
kas  mineralogas Torbernas Olafas Bergmanas (1735— 
1784) išleido gana didelį veikalą apie „Surištojo oro kil- 
mę ir istoriją“. Kadangi šių dujų tirpalai turėjo rūgštų 
skonį, Bergmanas pavadino jį „rūgščiuoju oru“. Tačiau 
niekam, nei Blekui, nei Prystliui, nei Bergmanui nepavy- 
ko nustatyti „surištojo oro" sudėties. Tai padarė žymus 
prancūzų chemikas A. Lavuazjė (1743—1794). Tam jis 
sudegino nedidelį gabaliuką deimanto. Rezultatas buvo 

toks: 23,5—28,9 dalys anglies ir 71,1—76,5 dalys deguo- 
nies. Nuo šių skaičių iki mums įprastos formulės — 
CO> — vienas žingsnis. Taip pasauliui tapo žinoma, kad 
„Surištasis oras" yra anglies dioksidas (CO)). 

Deguonies atradimas dažniausiai siejamas su švedų 
chemiku K. Šelė (1742—1786). Jau 32 metų jis buvo iš- 
rinktas Stokholmo mokslų akademijos nariu, nors visą 
gyvenimą dirbo vaistininku. Atmetęs daugybę viliojan- 
čių pasiūlymų užimti profesoriaus vietą kurioje nors ka- 
tedroje, Šelė pasišventė „grynam mokslui“. „Jis negalė- 
davo ištirti kokios nors medžiagos, nepadaręs atradi- 
mo“,— rašė apie jį kolegos. Per ypač vaisingą savo gy- 
venimo penkmetį — nuo 1768 iki 1773 metų — jis padaro 
didžiausią atradimą — atranda deguonį. Šelė gavo šias 
dujas kaitindamas gyvsidabrio oksidą, sidabro karbona- 
tus, salietrą ir kitas medžiagas. Šių eksperimentų rezul- 
tatus jis aprašė savo svarbiausiame veikale „Chemijos 
traktatas apie ugnį ir orą“. Tačiau Šelė nepasisekė: dėl 
leidėjų kaltės „Traktatas“ buvo išleistas 1777 metais, kai 
Lavuazjė ir Prystlio darbai jau buvo išspausdinti. 

Ypač daug prisidėjo prie deguonies atradimo gyvsi- 
dabrio oksidas, arba vadinamoji „gyvsidabrio nuodega“. 
Tai buvo puikus „ugningo oro“ šaltinis: kaitink raudo- 
nus miltelius ir gausi dujas, kurios padeda kvėpuoti ir 
degti. 1774 metų rugpjūčio 1 dieną Dž. Prystlis, norėda- 
mas iš gyvsidabrio nuodegų išskirti orą, nustatė, kad orą 
iš jų galima lengvai „išvaryti“, panaudojus linzę. Iš 
gyvsidabrio nuodegų išskirtas oras netirpo vandenyje, o 
jame žvakė degė nepaprastai ryškia liepsna. 

K. Šelė ir Dž. Prystlis buvo flogistono (XVIII amžiuje 
flogistonu buvo vadinama „ugninė materija“, tariamai 
esanti visose degiose medžiagose ir išsiskirianti joms de- 
gant) šalininkai. Jie laikė gautas dujas „deflogistuotu 
oru“, tai yra oru, kuriame visiškai nėra flogistono. „Kaip 
sausa kempinė godžiau sugeria vandenį negu drėgna, — 
samprotavo Prystlis,— taip ir šis oras absorbuoja flogis- 
toną iš degančių medžiagų godžiau negu paprastas, ku- 
riame jau yra šiek tiek flogistono. Todėl degimas jame 
vyksta energingiau". 

Deguonies kilmę paaiškino prancūzų chemikas A. La- 
vuazjė. 1777 metais, būdamas Paryžiuje, Dž. Prystlis jam 
papasakojo apie eksperimentus su „deflogistuotu oru“ 
(tada jis taip vadino deguonį). Lavuazjė sudomino tai, 
kad kvėpavime ir degime dalyvauja ne visas oras, 0 tik 

jo dalis. Mokslininkas toliau tyrė degimo procesą. Jis 
paėmė maždaug 36 kubinių colių kolbą su labai ilgu plo- 
nu kakliuku. Šį kaklelį sulenkė, kad kolba tilptų į krosnį, 
o kaklelio galą padėjo po gaubtu, esančiu vonelėje su 
gyvsidabriu. Į kolbą jis įpylė keturias uncijas labai šva- 
raus gyvsidabrio ir siurbliu ištraukė orą, todėl gyvsidabris 
po gaubtu pakilo iki aukščio L. Lavuazjė kruopščiai iš- 
matavo šį aukštį juostele, taip pat užrašė termometro 
ir barometro parodymus. Po to krosnyje jis uždegė ug- 
nį ir ją degino dvylika dienų. Gyvsidabris buvo tiek 
įkaitintas, kad galėjo virti. Pirmą dieną nieko įdomaus 
neįvyko. Nors gyvsidabris ir nevirė, bet labai garavo: 
kolbos sieneles padengė gyvsidabrio lašiukai, kurie vis 
didėjo ir, pasiekę kritinę masę, krito nuo sienelių atgal į 
indą. Antrą dieną mokslininkas pastebėjo, kad gyvsidab- 
rio paviršiuje ėmė plaukioti mažos raudonos kruopelytės, 
kurių ketvirtą ir penktą dieną atsirado dar daugiau 1I 
didesnių. Kitomis dienomis jos nebedidėjo ir nesikeitė. 
Praėjus dvylikai dienų, mokslininkas užgesino ugnį ir 
leido indams atvėsti. Kaitinant oro tūris sumažėjo 8 ku- 
biniais coliais. Gavęs 2,7 gramo raudonų nuodegų kruo- 
pelyčių, Lavuazjė jas kaitino kitoje kolboje. Tada jis ga- 
vo 2,5 gramo gyvsidabrio ir 8 kubinius colius oro, pasižy- 
minčio tokiomis savybėmis, apie kurias pasakojo Prystlis. 
Tačiau įdomiausia tai, kad per pirmąjį bandymą oro tūris 
sumažėjo kaip tik 8 kubiniais coliais, o likutis nepalaikė 
nei degimo, nei kvėpavimo (tai buvo azotas). 

„Švariausią dalį“, išskirtą iš nuodegų ir puikiai palai- 
kančią degimą ir kvėpavimą, A. Lavuazjė pavadino „gy- 
vybingosiomis dujomis“. Tačiau 1787 metais naujoje 
cheminėje nomenklatūroje „gyvybingosios dujos" pava- 
dinamos deguonimi (lot. oxygenium — darantis rūgštį). 

1772 metais azotą atrado anglų fizikas ir chemikas 
H. Kavendišas, kai jam pavyko išskirti vadinamąjį „su- 
gadintąjį orą“. Sis „oras“, mokslininko nuomone, buvo 
flogistuotas, tai yra galėjo susidaryti atskyrus tą Oro da- 
lį, kurią šiandien vadiname deguonimi. Kitaip sakant, tai 
ir buvo azotas. Kavendišas jį gavo labai paprastai, — leis- 
damas virš įkaitusių anglių orą. Taip susidariusį anglies 
dioksidą jis „surišo“ su šarmu. Kavendišas neskubėjo 
paskelbti gautų rezultatų. Todėl oficialiai azoto atradi- 
mas priskiriamas Dž. Bleko mokiniui anglų medikui ir 
botanikui D. Rezerfordui (1749—1819), kuris tais pačiais 
metais išspausdino savo disertaciją tema „Apie vadina- 

mąjį fiksuojamą ir mistinį orą“. Išgarsėjęs bandymais su 
„Surištuoju oru“, Blekas pastebėjo, kad, jį sujungus su 
šarmu, lieka kažkoks „nefiksuotas oras“. Šį likutį iš- 
tirti jis ir pavedė savo mokiniui Rezerfordui. 

Beveik tuo pačiu metu azotą gavo ir švedas K. Šelė, 
ir anglas Dž. Prystlis. Tačiau šie mokslininkai buvo dideli 
flogistono šalininkai ir siejo su juo „mistinio oro“ savy- 
bes. Tik Lavuazjė, kuris energingai kovojo prieš flogis- 
toną, pats įsitikino ir kitus įtikino, kad dujos, kurias jis 
pavadino „be gyvybės“, yra tokia pat medžiaga, kaip ir 
deguonis. 

1785 metais C. Kavendišas, tirdamas azotą, kolboje 
bandė sujungti elektros kibirkštimi deguonį ir azotą. 
Mokslininkas nustatė, kad ne visas azotas prisijungė 
prie deguonies ir kolboje liko dar kažkokių dujų, ku- 
rios sudarė 1/120 tūrio dalį. Šių dujų net elektros ki- 
birkštimi nebuvo galima sujungti su deguonimi. Ilgai ne- 
galvojęs, Kavendišas jas pavadino tinginiais, arba argo- 
nu (nuo graikiško žodžio „argon“— neveiklus). Tačiau 
šis mokslininko atradimas greitai buvo užmirštas ir, pra- 
ėjus visam šimtmečiui, argoną reikėjo atrasti iš naujo. 
1894 metų rugpjūčio 13 dieną Londono karališkosios drau- 
gijos posėdyje, anglų fizikai ir chemikai Dž. Reilis 
(1842— 1919) ir V. Ramzis (1852—1916) padarė pranešimą 
apie argono atradimą. Vėliau V. Ramzis atrado ir kitas 
inertines dujas — kriptoną, ksenoną, neoną. 

Galbūt Č. Kavendišas būtų kur kas plačiau žinomas 
mokslo istorijoje, jeigu būtų greičiau skelbęs savo tyri- 
mų rezultatus. Svarbiausią savo veikalą „Eksperimentai 
apie orą" jis išspausdino tik 1784 metais. Prieš metus jis 
aprašė eudiometrą — prietaisą dujų analizei daryti. Atli- 
kęs apie keturis šimtus eksperimentų, Kavendišas nusta- 
tė, jog švariame ore yra apie 20,849; deguonies. Pra- 
ėjus dviem šimtmečiams, šis skaičius patikslinamas vos 
viena dešimtąja procento — 20,946. 

Azoto, deguonies ir argono procentinis santykis ore 
beveik nesikeičia. Be jų, orą sudaro dar trys kintančios, 
bet labai svarbios sudedamosios dalys — vandens garai, 
anglies dioksidas ir ozonas. Visos šios dujos ypač su- 
geria Saulės radiaciją, ir kartu nuo jų labai priklauso Že- 
mės paviršiaus ir atmosferos šiluminė būklė. 

Anglies dioksidas yra viena svarbiausių augalų mi- 
tybos sudedamųjų dalių. Jo iškvėpuoja į atmosferą žmo- 
nės, gyvūnai, jis išsiskiria iš degančio įvairaus kuro, 

pūvančių augalų bei gyvūnų. Šių dujų taip pat patenka į 
atmosferą iš požeminių šaltinių, Žemės plutos plyšių bei 
veikiančių ugnikalnių. Pastaruoju metu ypač padaugėjo 
antropogeninės kilmės anglies dioksido. 

Pažemio sluoksnyje anglies dioksido kiekis priklauso 
nuo dujų gaminimosi ir sunaudojimo. Mokslininkai pas- 
tebėjo, kad dieną anglies dioksido būna šiek tiek ma- 
žiau negu naktį, O apsiniaukusiomis dienomis dau- 
giau negu giedromis. Mat anglies dioksido dieną, vyk- 
stant intensyviai  fotosintezei, padaugėja. Daugiau šių 
dujų susikaupia nevėdinamose patalpose, miestuose, ypač 
jų pramoniniuose rajonuose. Jeigu įkvepiame oro, ku- 
riame azoto yra 7995, deguonies — 20,97 ir anglies diok- 
sido — 0,0395, tai iškvėptame ore azoto bus 79,5995, de- 
guonies — 16,03 ir anglies dioksido — 4,389;. Vadinasi, 
iškvepiame anglies dioksido 146 kartus daugiau negu jo 
įkvepiame! Arba štai dar vienas pavyzdys. Mokyklos 
klasėje (100 m3), išvėdintoje prieš pamokas, anglies di- 
oksido yra 30 kubinių decimetrų. Po pirmos pamokos jo 
jau liko 334 decimetrai, o po trečios pamokos — tik 627 
kubiniai decimetrai! Norint vėl atstatyti buvusią oro su- 
dėtį, būtina reguliariai vėdinti patalpas. 

Atmosferoje paprastai visada yra ir tam tikras kiekis 
vandens garų. Jeigu oro sudėtis visose geografinėse pla- 
tumose būna beveik pastovi, tai vandens garų kiekis 
ore smarkiai kinta. Vandens garų daugiausia patenka į 
atmosferą garuojant vandeniui iš okeanų ir nuo žemės 
paviršiaus, todėl jų ypač daug pažemio sluoksnyje ties 
jūromis, vandenynais, ežerais. Be to, vandens garų kie- 
kis atmosferoje labai priklauso nuo oro temperatūros. 
Juo oras šiltesnis, tuo jame daugiau vandens garų. Kar- 
tais šiltame ekvatoriniame ore būna iki 49; vandens 
garų. Arktiniame ore jų būna apie dešimt kartų ma- 
žiau. 

Be vandens garų ir kitų dujų, atmosferoje visada 
gausu įvairių kietų bei skystų dalelyčių — dūmų, dulkių, 
kondensacijos produktų. Šias dalelytės meteorologai va- 
dina atmosferos aerozoliu. Jas į atmosferą pakelia vėjai, 
pučiantys dykumose, stepėse, kalnuose. Labai daug pe- 
lenų ir dulkių į atmosferą išmeta ugnikalniai, pramonės 
įmonės ir transportas. Aerozolių kiekį papildo ir augalų 
žiedadulkės bei sporos. Smarkiai banguojant jūros van- 
deniui, į orą patenka smulkių druskos dalelyčių, o iš 
kosminės erdvės — kosminių dulkių. 

Daugiausia aerozolių būna virš dykumų ir ariamų 
stepių rajonų, virš degančių miškų ir durpynų, taip pat 
virš pramoninių rajonų. Oras skiriasi ir virš žemynų, 
ir virš vandenynų: virš žemynų atmosfera aerozoliais už- 
teršta 100—150 kartų labiau negu virš vandenynų. Prie 
žemės paviršiaus viename kubiniame centimetre oro gali 
būti nuo kelių šimtų iki kelių tūkstančių įvairiausių 
dalelyčių. Sugerdamas Saulės energiją, atmosferos aero- 
zolis susilpnina radiaciją. Ypač tai pastebima po ugnikal- 
nių išsiveržimų ir pramoniniuose rajonuose. 

Kylant aukštyn, atmosferoje vandens garų ir aerozo- 
lio kiekis sparčiai mažėja, o Oro dujų sudėtis nekinta iki 
120 km aukščio. 


TRYS DEGUONIES ATOMAI 


Į klausimą, ar kvepia elektra, mokslininkai, tyrinėję elekt- 
ros iškrovas, atsakydavo.teigiamai: taip kvepia! Olandų 
mokslininkas Martynas van Mariumas dar 1785 metais 
pirmasis pastebėjo, kad, atliekant bandymus su elektro- 
statine mašina, atsiranda specifinis kvapas. Po šešiolikos 
metų anglų fizikas ir chemikas V. Kruikšankas nustatė, 
kad panašus kvapas atsiranda skaldant vandenį voltos 
lanku. Tačiau nei vienas, nei kitas mokslininkas nega- 
lėjo paaiškinti „elektros kvapo“ kilmės. Tai padarė Kris- 
tianas Šenbeinas. 1840 metais Paryžiaus observatorijos 
direktoriui D. Arago jis pranešė, kad kvapas, atsiran- 
dantis veikiant elektrostatinei mašinai, taip pat ir per- 
kūnijos metu, priklauso nežinomoms dujoms, kurios ok- 
siduoja metalus. Šias dujas Šenbeinas pavadino ozonu 
(gr. oz0n — skleidžiantis kvapą). 

Žemės atmosferoje ozono yra beveik iki 70 km aukš- 
čio, tačiau didžiausia jo koncentracija nustatyta 20— 
55 km aukštyje. Vertikaliame oro stulpe normaliomis są- 
lygomis (atmosferos slėgis — 1013 hPa, oro tempera- 
tūra — 0*C) ozono būtų tik 3—5 milimetrai. Ozonas (O5) 
yra dujos chameleonas. Jo spalva priklauso nuo slėgio 
ir temperatūros. Paprastai šios dujos būna šviesiai viole- 
tinės, bet nuo didelio slėgio jos įgauna mėlyną atspalvį. 
Pažeminus temperatūrą iki —111, 9 “C, ozonas virsta tam- 
siai mėlynų skysčiu, o esant —192,5 “C, jis sukietėja — 
virsta beveik juodais kristalais. Ozono molekulė O; yra 
labai nepatvari ir greitai skyla į O; ir O. Atominis de- 

guonis yra labai aktyvus, todėl ozonas oksiduoja visus 
metalus, išskyrus auksą ir platiną. 

XX amžiaus pradžioje, kai jau buvo nustatytos beveik 
visos ozono savybės, mokslininkai pastebėjo, kad ozonas 
veikia atmosferos fizinius procesus. Taigi ozonu susi- 
domėjo ne tik fizikai ir chemikai, bet ir meteorologai. 
Atmosferos ozono problema pasirodė tokia svarbi, kad 
1929 metais buvo sudaryta tarptautinė komisija nustatyti 
jo poveikiui atmosferoje vykstantiems procesams. Mūsų 
šalyje reguliarūs ozono tyrimai atliekami nuo 1934 metų. 

Apatiniuose atmosferos sluoksniuose ozonas susidaro 
perkūnijų metu, taip pat oksiduojantis kai kurioms or- 
ganinėms medžiagoms. Aukštuosiuose atmosferos sluok- 
sniuose ozonas atsiranda veikiant deguonį ultravioleti- 
niams saulės spinduliams, trumpesniems kaip 0,1 mikrono. 
Savo ruožtu Ozonas sugeria ultravioletinius saulės spin- 
dulius, trumpesnius kaip 0,29 mikrono. Atmosferoje vyk- 
sta ne tik ozono susidarymo, bet ir skilimo procesai. 

Ozono reikšmė Žemės gyvajam pasauliui milžiniška. 
Sugerdamas biologiškai aktyvią ultravioletinę saulės ra- 
diaciją (0, 22—-0,29 mikrono ilgio bangos), ozonas sudaro 
apsauginį mūsų planetos šarvą, kuris saugo gyvąjį pa- 
saulį nuo kenksmingų ultravioletinės radiacijos dozių ir 
reguliuoja jos patekimą į žemės paviršių. Netgi nedide- 
lė dalis biologiškai aktyvių spindulių (0,29—0,32 mikrono 
bangos ilgio), patekusių į žemės paviršių, užmuša dau- 
gelį bakterijų, sukelia žmogaus odos įdegimą, padeda 
susidaryti skatinančiam augimą vitaminui D. Jeigu išnyktų 
ozono sluoksnis, biologiškai aktyvūs ultravioletiniai sau- 
lės spinduliai smarkiai pakeistų visus biologinius proce- 
sus, o gal ir apskritai visą organinį Žemės pasaulį. Da- 
bar biologiškai aktyvūs saulės spinduliai visiškai sugeria- 
mi jau ozonosferos viršutinėje dalyje -- 45—50 km aukš- 
tyje. 

Kaip jau buvo minėta, ozono molekulė yra labai ne- 
patvari. Jeigu ozonosferoje atsiranda kokių nors priemai- 
šų, ozonas su jomis reaguoja. Į stratosferą patekusios 
priemaišos laikosi labai ilgai: vidutinėse platumose 1— 
2, o tropinėse dar ilgiau — 2---4 metus. Palyginimui ga- 
lima pasakyti, kad iš troposferos toks pat priemaišų kie- 
kis iškrinta sų atmosferos krituliais per 1—3 mėnesius. 
Taigi net ir nedaug priemaišų, patekusių į stratosferą, 
gali sukelti nepageidaujamų padarinių. Pirmą kartą ozono 
susidarymo ir skilimo stratosferoje reakcijos, kuriose da- 

lyvauja deguonis, buvo nustatytos XX amžiaus ketvirta- 
jame dešimtmetyje. Vėliau buvo atrastos dar kelios de- 
šimtys ozono ir atominio deguonies reakcijų su azotu, 
vandeniliu, chloru, bromu. Ypač pavojingi ozono sluok- 
sniui azoto oksidai ir dioksidai, kurie veikia kaip katali- 
zatoriai: patys kiekybiškai nesikeisdami jie pagreitina 
cheminę reakciją O4-O;=2O2 kartais net iki 10* kartų. 
Todėl net ir nedidelis azoto oksidų kiekis gali gerokai 
sumažinti ozono stratosferoje, ypač apatinėje jos daly- 
je. Be natūraliai esančių atmosteroje azoto oksidų, į stra- 
tosferą jų patenka su reaktyvinių lėktuvų ir transportinių 
kosminių laivų išmetamosiomis dujomis. Šiandieninis virš- 
garsinis laineris sudegina per valandą apie 30 tonų de- 
galų. Jo išmetamosiose dujose gausu vandens garų, an- 
glies dioksido, azoto oksidų. Visos šios medžiagos inten- 
syviai ardo ozono sluoksnį. Harvardo universiteto (JAV) 
bendradarbiai M. Makelrojus ir S. Vofsis tyrė, kaip virš 
garsinio lainerio „Konkordas“ išmetamos dujos vei- 
kia stratosferos ozono sluoksnį. Mokslininkai nustatė, kad 
320 tokių lėktuvų, skraidančių per dieną po 7 valandas 
17 kilometrų aukštyje, gali sumažinti sratosferos ozono 
tankį vienu procentu. Mokslininkų nuomone, dėl to tu- 
rėtų padidėti ultravioletinės radiacijos intensyvumas, ku- 
ris gali sukelti kai kurias ligas, ypač odos vėžį. 

Dar vieną įdomų skaičių radau žurnalo ,„„Chimija i 
žizn" (1974, Nr. 10) puslapiuose. Ten rašoma, kad 1961 
metais sprogus tik vienai vandenilinei bombai, į stratos- 
ferą pateko azoto oksidų daugiau, negu jų patektų iš 
500 lainerių, skraidančių ištisus metus po septynias va- 
landas kasdien. Taigi branduoliniai sprogdinimai atmos- 
feroje yra ypač pavojingi ozonosferai. 

Ozono sluoksnį taip pat neigiamai veikia iš pirmo 
žvilgsnio lyg ir niekuo dėtcs vis plačiau vartojamos azo- 
tinės trąšos. Patekęs į dirvą ir veikiamas bakterijų, azo- 
tas virsta azoto suboksidu. Troposferoje jis yra visiškai 
inertiškas, bet, patekęs į stratosferą, fotocheminių reak- 
cijų veikiamas, virsta azoto oksidu, kuris yra geras Ozo- 
no skilimo reakcijų katalizatorius. Ozono sluoksnį ardo 
ne tik azoto oksidai. Atominis chloras ir chloro oksidai, 
kaip katalizatoriai, ardo ozoną šešis kartus greičiau negu 
azoto oksidai. 

Prieš dešimtmetį specialistai atkreipė dėmesį į vis 
didėjančius freono kiekius atmosferoje. Šios dujos var- 
tojamos šaldymo įrenginiuose, taip pat buityje ir žemės 

ūkyje įvairioms cheminėms medžiagoms išpurkšti. Pas- 
taruoju metu freono gaminama vis daugiau. Apatinėje 
troposferoje šios dujos yra inertiškos, bet, patekusios į 
stratosferą ir veikiamos ultravioletinių saulės spindulių, 
teikia jai chloro ir jo junginių, kurie labai ardo ozoną. 
Taigi, nuspaudę dezodoranto balionėlio galvutę, net ne- 
pagalvojame, kad prisidedame prie ozono sluoksnio ar- 
dymo. 

Kaip atsilieps ozono koncentracijos mažėjimas gy- 
vajam Žemės pasauliui? Kol kas į šį klausimą sunku at- 
sakyti. Manoma, kad artimiausiais dešimtmečiais dėl žmo- 
gaus gamybinės veiklos ozono koncentracija turėtų tru- 
putį sumažėti. Mokslininkai mano, kad nuo to šiek tiek 
turėtų pasikeisti temperatūros pasiskirstymas ir oro cir- 
kuliacija pačioje stratosferoje. Tačiau neaišku, kaip tai 
paveiks apatinę troposferą. Šiandien atliekant įvairius 
ozono sferos tyrimus, daugiau sužinota ir apie natūralius 
ozono koncentracijos pasikeitimus. Pastebėta, kad plo- 
niausias ozono sluoksnis, savotiška ,„ozono skylė“, atsi- 
rado virš Antarktidos. Stratosferos ozono kiekis ten ypač 
sumažėja rugsėjo—spalio mėnesį. Kiekvienais metais ši 
„Skylė“ plečiasi, ozono koncentracija joje mažėja. Mini- 
mali ozono koncentracija 1985 metų spalio mėnesį buvo 
309; mažesnė negu 1979 metų tuo pačiu laiku. Šiandien 
dar negalima pasakyti, ar ji atsirado dėl padidėjusios 
žmogaus gamybinės veiklos įtakos atmosferai, ar tai yra 
natūralus reiškinys. Panaši situacija pastebima ir Šiaurės 
pusrutulyje. Mažiausios ozono koncentracijos nustatytos 
virš Špicbergeno salų. Šioje vietovėje „ozono skylė“ ap- 
rėpia Siaurės Europą iki Leningrado platumos, Čia ji ne 
tokia gili kaip virš Pietų pusrutulio. 


SLUOKSNIUOTAS ATMOSFEROS PYRAGAS 


XVIII amžiaus pabaigoje anglų fizikas Dž. Daltonas iškėlė 
hipotezę, kad oro temperatūra, kylant aukštyn turi kristi 
maždaug 6 laipsniais kas kilometrą. Pirmieji oreiviai pat- 
virtino, kad temperatūra krinta tik kylant pirmuosius 
dešimt kilometrų. O tai, kas vyko aukščiau, privertė 
mokslininkus pasukti galvas. Prancūzų meteorologas Tei- 
seranas de Boras, vienas pirmųjų pasiuntęs aukštyn ba- 
lionus su primityviais matavimo prietaisais, pastebėjo, 
kad maždaug 10 km aukštyje oro temperatūra nustoja 

kritusi. Mokslininkas nusprendė, kad tikriausiai saulės 
spinduliai per daug įšildo termometro rezervuarą. Gauti 
rezultatai buvo tokie netikėti, kad mokslininkas nesku- 
bėjo jų skelbti, o nutarė dar kartą gerai patikrinti. Tais 
laikais vyravo anglų meteorologo H. Devio 1899 metais 
pareikšta nuomonė, kad viršutiniuose atmosferos sluok- 
sniuose, švariuose ir sausuose, be dulkių ir debesų, esan- 
čiuose labai toli nuo žemės paviršiaus ir nepasiekiamuose 
įprastų konvekcijos reiškinių, turi vyrauti žemos tempe- 
ratūros, palaipsniui žemėjančios kylant aukštyn. Ir tik 
atlikęs penkių šimtų balionų zondų gautų rezultatų tyrimus, 
Teiseranas de Boras suprato, jog jis neklydo. Tokiame 
aukštyje temperatūra iš tikrųjų nustoja kritusi. 

1902 metais atmosferos tyrimai įgauna visiškai kitą 
kryptį. Po Teiserano de Boro atradimų visa planetos du- 
jinė storymė imama dalyti į dvi dalis — troposferą, tiesio- 
giai gulinčią ant žemės paviršiaus, ir stratosferą, esančią 
virš jos. Stratosfera buvo vadinama visa virš troposferos 
esanti atmosieros dalis. Tačiau paaiškėjo, jog stratosfera 
nėra vienalytė. — joje yra dar kelios sferos, kurios ski- 
riasi fizinėmis savybėmis. 1962 metais Pasaulinė meteoro- 
logų organizacija visą Oro storymę padalijo į penkias sfe- 
ras: troposierą, stratosferą, mezosferą, termosierą ir eg- 
zosferą (2 pav.). 

Tropostera — apatinis ir bene veikliausias atmosferos 
sluoksnis. Jame vyksta beveik visi svarbiausieji meteo- 
rologiniai reiškiniai, jame gyvename ir mes. Joje yra 
susikaupę beveik 4/5 viso atmosferos oro ir beveik visi 
vandens garai. Troposferoje aktyvi ciklonų, anticiklonų 
ir atmosferinių frontų veikla, joje susidaro beveik visi 
debesys, perkūnijos ir žaibai, garuoja ir kondensuojasi 
oro drėgmė, sninga ir lyja. Dėl nevienodo įšilimo ir Žemės 
sukimosi tropostera yra labai suplota: ties ekvatoriumi 
jos storis siekia 16—18, o ties ašigaliais — vos 8— 
10 km. Prie pusiaujo troposfera yra tankiausia. Čia su- 
sitelkę apie 9095, vidutinėse platumose — apie 75, 0 prie 
ašigalių apie 659; atmosferos masės (vidutiniškai apie 
8065). Išildama nuo žemės paviršiaus ar vandens, tro- 
posiera patiria didžiausią šilumos poveikį. Oro tempe- 
ratūra troposferos pažemio sluoksnyje keičiasi nuo 58 *C 
karščio iki 89 “C šalčio, t. y. 147 laipsnių diapazonu. 
Jokioje kitoje sferoje nėra tokių didelių oro temperatū- 
IOs svyravimų. Kylant į viršų, troposferoje Oro tempera- 
tūra krinta maždaug 0,6 “C kas šimtas metrų. Viršutiniame 

2 pav. Atmosferos pjūvis pagal Ch. Pogosjaną: 


1 — aukščiausieji Žemės kalnai; 2 — didžiausi vandenynų gyliai; 3 — apatiniai 
debesys; 4 — konvekcijos debesys; 5 — plunksniniai debesys; 6 — perlamutriniai 
debesys; 7 — sidabriniai debesys; 8 — Pikaro stratostatas; 9 — Osoaviachimo 
stratostatas; 10 — radijo zondas; 11 — meteorologinės raketos; 12 — geoflzinės 
raketos; 13 — dirbtiniai Zemės palydovai; 14 — garso bangų atmušimas; 15 — 
vidutinių bangų atspindėjimas; 16 — trumpųjų bangų atspindėjimas; 17 — poliarinės 
pašvaistės: 18 — poliarinės pašvaistės viršutinėje termosferoje; 19 — meteorai; 
20 — didžiausios koncentracijos ozono sluoksnis 

troposferos sluoksnyje — ties pusiauju — oro temperatūra 
nukrinta iki —70—80 “C, ties ašigaliais — šiek tiek ma- 
žiau, iki —45—55 “C. Oro temperatūros kritimą kylant 
aukštyn troposfera dažnai sutrikdo vadinamosios tempe- 
ratūros inversijos: oro temperatūra, kylant aukštyn, iš- 
lieka ta pati ar net pakyla, t. y. susidaro pažemio sluoksny- 
je tokia situacija, kai ties pačiu žemės paviršiumi esti 
šalčiau negu keliasdešimties metrų aukštyje. 

Sluoksnis tarp troposferos ir stratosferos vadinamas 
tropopauze. Jo storis keičiasi nuo kelių šimtų metrų iki 
1—2 kilometrų. 

Stratosfera virš troposferos tęsiasi iki 50—55 km. Nuo 
troposferos ji skiriasi tuo, kad oro temperatūra, kylant 
aukštyn, kyla ir viršutinėje stratosferos dalyje kartais 
pasiekia teigiamas reikšmes. Tokį oro temperatūros kilimą 
lemia šiuose aukščiuose esantis ozono sluoksnis. Jis su- 
geria daug ultravioletinių saulės spindulių ir kartu įšildo 
orą. Apatinėje stratosferos dalyje oro temperatūra yra 
—60—70 “C, viršutinėje dalyje ji pakyla iki 0 “C, o va- 
sarą kartais net iki 10 “C šilumos. Stratosferoje oro tem- 
peratūra įvairiais metų laikais daugiausia keičiasi polia- 
rinėse platumose. Čia viršutinėje stratosferos dalyje va- 
sarą būna vidutiniškai 40 “C šilčiau kaip žiemą. Tropinė- 
se platumose tokių temperatūros svyravimų nenustatyta. 

Anksčiau manyta, kad stratosfera yra be vandens ga- 
rų. Dabar paaiškėjo, jog, nors ir labai mažai, joje van- 
dens garų yra. Iš jų, daugiausia iš peršaldytų vandens 
lašelių ir ledo kristalėlių, esant palankioms sąlygoms, su- 
siformuoja perlamutriniai debesys. Dažniausiai jie stebi- 
mi 20—30 km aukštyje. Dar aukščiau oro slėgis ir tem- 
peratūra taip susiderina, kad vandens garų kondensacija 
negalima, atmosfera tampa sausa. Taip pat dar prieš 
keletą dešimtmečių buvo manoma, kad stratosiera yra 
gana rami, joje nėra oro srautų ir sūkurių. Tačiau pas- 
kutiniųjų dešimtmečių tyrimai parodė, kad ir ten vyksta 
intensyvi oro cirkuliacija, dažni sūkuringi vėjai, būna 
dideli oro temperatūros svyravimai. Stratosferoje, kaip 1r 
troposferoje, susidaro sraujymės, kuriose vėjo greitis sie- 
kia kelis šimtus kilometrų per valandą. 

Stratosferą nuo aukštesnio atmosferos sluoksnio ski- 
ria stratopauzė. Virš jos prasideda mezosiera. Oro tem- 
peratūra joje, kylant aukštyn, krinta. Vidutinis vertika- 
lus temperatūros gradientas  mezosferoje lygus 0,23— 
0,31 “C šimtui metrų. Mezosferos viršutinėje dalyje — 

80 km aukštyje — oro temperatūra nukrinta iki —90— 
—107 “C, ir po to liaujasi kritusi. Vyraujančių vėjų kryp- 
tis lieka tokia pati kaip ir stratosferoje, tačiau jų grei- 
čiai kur kas didesni — iki 150 m/s. Šiame sluoksnyje 
oro tankis dar mažesnis ir paprastai nesudaro nė vieno 
milibaro, arba hektopaskalio. Retsykiais mezosferoje ap- 
tinkama vandens garų pėdsakų, tiksliau tariant, ledo kris- 
talų. Iš jų kartais susiformuoja sidabriniai debesys, sau- 
lei nusileidus ilgai žėrintys melsvai sidabrine spalva. 
Mezosierą nuo aukščiau esančios termosferos skiria pe- 
reinamasis sluoksnis — mezopauzė. 

Virš 80 km oro temperatūra vėl pradeda kilti, pana- 
šiai kaip ir stratosferoje. Čia prasideda termosfera, kuri 
tęsiasi iki 700—800 km aukščio. Gauti iš geofizinių ra- 
ketų duomenys rodo, kad oro temperatūra 150 km aukš- 
tyje jau siekia 220—240 “C, o 200 km aukštyje — apie 
500 *C šilumos. Tokias aukštas temperatūras termosfero- 
je sukelia ultravioletinė ir korpuskulinė saulės radiacija, 
kuri aukštuose atmosferos sluoksniuose yra labai inten- 
syvi. Ji suteikia čia esančių dujų dalelėms didžiulę kine- 
tinę energiją, t. y. „karštį“. Tačiau nereikia pamiršti, 
kad greitai judančių „karštų“ molekulių retuosiuose at- 
mosferos sluoksniuose yra labai nedaug ir jos retai su- 
siduria su kosminiais laivais ir palydovais. Todėl tos mo- 
lekulės neįstengia įšildyti jokio kosminio kūno. Papras- 
tai kūno temperatūra priklauso nuo kūno padėties sau- 
lės spindulių atžvilgiu: saulės apšviesta pusė smarkiai 
įkaista, o šešėlyje esanti labai atvėsta. 500—600 km auk- 
štyje termosferoje yra labai reta ir ner per daug karšta 
plazma. Jos temperatūra čia siekia 1300—1500 “C. 

Ultravioletinė ir korpuskulinė saulės radiacija įelek- 
trina, arba jonizuoja, atmosferą. Veikiamos šių spindulių, 
oro molekulės įsielektrina. Tada oras gali praleisti elek- 
tros srovę. Jonizacija jau pastebima 60 km aukštyje, bet 
didžiausia ji esti 300 km aukštyje. Termosferoje išskiria- 
mi keli jonizacijos lygiai. Vadinamasis E jonizacijos ly- 
gis yra 90—110 km aukštyje, F; ir F, — atitinkamai 150— 
180 km ir 220—240 km aukščiuose. Sluoksnyje E viena- 
me kubiniame centimetre jonų būna iki 200 tūkstančių. 
Kylant aukštyn, jonizuotų dalelių daugėja, ir F sluoksny- 
je viename kubiniame centimetre jų būna jau daugiau 
kaip vienas milijonas. Aukščiau kaip 400 km jonizacijos 
laipsnis sumažėja, nes labai smarkiai sumažėja oro tankis, 
Šie trys padidėjusios jonizacijos lygiai yra pastovūs. Be 

jų, dieną, šviečiant saulei, susidaro dar du padidėjusios 
zadiacijos lygiai: D lygis — 60—80 km ir G lygis — 
400—500 km aukštyje, 

Padidėjusios jonizacijos lygiai turi didelės įtakos ra- 
dijo bangų sklidimui, ypač trumpųjų bangų diapazone. 
Radijo bangos, patekusios į šiuos lygius lyg nuo veidro- 
džio atsispindi ir vėl grįžta į žemę. Dėl daugkartinio 
tokio atspindžio jos gali sklisti didžiuliais nuotoliais, kar- 
tais net kelis kartus apjuosti Žemės rutulį. Ultratrumpų- 
jų bangų šie padidintos jonizacijos lygiai nesugeba at- 
spindėti, todėl, perduodant televizijos laidas dideliais at- 
stumais, reikia pagalbinių retransliacijos bokštų arba dirb- 
tinių ryšių palydovų, išvestų į geostacionarę ar aukštą 
poliarinę orbitą. 

Visų padidėjusios jonizacijos lygių aktyvumas labai 
priklauso nuo juos sukėlusio šaltinio veiklos. Padidėjusio 
saulės aktyvumo periodais, kai labai padidėja ultraviole- 
tinių spindulių ir korpuskulių srautas, jonizacijos laip- 
snis taip pat gana smarkiai padidėja. Tada aukštose pla- 
tumose dažnai nutrūksta bet koks radijo ryšys. 

Termosfera dėl! padidėjusios jonizacijos dar vadinama 
jonosfera. Joje susidaro vienas įspūdingiausių atmosferos 
reiškinių — poliarinės pašvaistės. Magnetosferos nukreip- 
tos į aukštąsias platumas, Saulės vėjo dalelės taip sus- 
tiprina jonizaciją, kad jose sukelia dalelių švytėjimą. 

Virš pereinamojo sluoksnio — termopauzės — prasi- 
deda egzosfera. Tai labiausiai nutolusi nuo Žemės pa- 
viršiaus ir mažiausiai ištirta sfera. Viršutinė egzosferos 
riba dar tiksliai nenustatyta. Manoma, kad kelių dešimt- 
čių tūkstančių kilometrų aukštyje ji pereina į išori- 
nę atmosferą, kuri kartais vadinama Žemės karūna. Ste- 
bėjimų duomenimis ir teoriniais skaičiavimais, tempera- 
tūra egzosferoje pakyla iki 2000 "C karščio. Egzosferoje 
dujų tiek mažai, kad jų dalelės, judėdamos didžiuliais 
greičiais, beveik. nesusiduria. Todėl dalis lengvųjų ele- 
mentų (vandenilio, helio) dalelių įgauna tokį didelį grei- 
tį, kad palieka žemės atmosferą ir iškeliauja į tarpplane- 
tinę erdvę. Prarastąją dujų dalį atmosferoje kompen- 
suoja iš kosmoso atskrieję meteoritai ir kitos dalelės. 

Kosminiais aparatais nustatyta, kad apatinėje egzos- 
feroje dujas sudaro jonizuotas deguonis, azotas ir iš da- 
lies vandenilis. Žemės karūnoje vyrauja neutralus vande- 
nilis ir helis, kurių viename kubiniame centimetre yra 
apie 1000 jonų, taip pat laisvi protonai ir elektronai. Vei- 

kiami stipraus Žemės magnetinio lauko, protonai ir elek- 
tronai aukštuose atmosferos sluoksniuose sukuria dvi di- 
delių energijų radiacijos juostas. Vidinė radiacijos juos- 
ta prasideda 500—1500 km aukštyje ir tęsiasi iki 5000— 
10 000 km. Ji sudaryta iš didelių energijų protonų. Išo- 
rinė radiacijos juosta juosia vidinę. Ją daugiausia su- 
daro didelių energijų elektronai. 

Virš egzosferos, nuo 20—30 tūkstančių kilometrų, 
prasideda tarpplanetinė kosminė erdvė. Ji nėra tuščia, 
kaip buvo manoma anksčiau. Viename kubiniame cen- 
timetre esti keli šimtai elementariųjų dalelių, protonų, 
elektronų, meteoritų dulkių ir kt. 


SU BALIONU Į PADEBESIUS 


B. Paskalio svainis Perjė eksperimentu ant Piuji de Domo 
kalno įrodė, kad atmosferos slėgis, kylant aukštyn, ma- 
žėja. Tačiau Piuji de Domo kalnas —tai ne aukščiausia 
Prancūzijos viršukalnė. Čia yra ir kur kas aukštesnių 
kalnų, kurių viršūnės dengia amžinas sniegas. Ant jų 
kasdien neužlipsi ir neišmatuosi atmosferos slėgio. O ką 
daryti lygumų gyventojams? Kaip jiems sužinoti, kokios 
oro charakteristikos laisvojoje atmosferoje? Reikėjo su- 
galvoti ne tik prietaisus, kuriais būtų galima išmatuoti 
vienus ar kitus meteorologinius elementus, bet ir prie- 
taisus, kurie nugabentų juos į reikiamą aukštį. Kuo ir 
kaip pakilti nuo Žemės? Vienas pirmųjų tokius planus 
ėmėsi kurti garsusis Leonardas da Vinčis. Beveik trimis 
šimtmečiais vėliau, 1754 metų vasario 4 dieną, žymusis 
rusų mokslininkas M. Lomonosovas Peterburgo mokslą 
akademijos konferencijoje padarė pranešimą, kuria- 
me pateikė savo „aerodinaminės mašinos"  projek- 
tą. Jis pasiūlė šią mašiną panaudoti meteorologiniams 
prietaisams iškelti į aukštesnius atmosferos sluoksnius. 
Jo „aerodinaminė mašina“ su dviem į skirtingas puses 
besisukančiais sraigtais buvo panaši į mums gerai žino- 
mą helikopterį. Apmaudu, bet savo išradimo M. Lomo- 
nosovui nepavyko praktiškai pritaikyti. Dar anksčiau pa- 
kilti į orą bandė Riazanės vaivadijos raštininkas Kria- 
kutnojus. Štai ką apie jo skrydį rašo 1731 metų metraš- 
tis: „Teismo raštininkas Kriakutnojus pasidarė mašiną, 
panašią į didelį kamuolį, pripūtė bjaurių ir smirdančių 
dūmų, pririšo prie jos kilpą, atsisėdo ir... pakilo aukš- 
čiau beržo“. Po 51 metų pakartoti Kriakutnojaus bandymą 

ėmėsi prancūzai broliai Žozefas ir Etjenas Mongolfjė. 
1782 metais broliai Mongolijė atliko du eksperimentinius 
skrydžius, kurie parodė, kad gana didelis balionas, pri- 
pildytas laužo dūmų, turi kilti į viršų. Pirmą viešą ban- 
dymą broliai surengė 1783 metų birželio 4 dieną. Oro 
balionas buvo padarytas iš lininio maišo, apklijuoto po- 
pieriumi. Jo skersmuo siekė 11 metrų ir svėrė 227 kg. Į 
balioną jie prileido smulkiai supjaustytų deginamų šiau- 
dų dūmų. Kai balioną paleido, jis pakilo gana aukštai ir 
nusileido tik po 10 minučių, nuskriejęs apie tris kilo- 
metrus. Šis skrydis žiūrovams padarė didžiulį įspūdį. Ži- 
nia apie baliono skridimą greitai apskriejo Prancūziją ir 
Europą. Po dviejų mėnesių kita grupė entuziastų paleido 
kitokį balioną. Eksperimentui vadovavo žymus fizikas 
profesorius Ž. Šarlis. Susipažinęs su paskutiniaisiais dujų 
savybių tyrimais, Sarlis nusprendė pripildyti balioną ne 
dūmų, o vandenilio dujų, kurios yra lengvesnės už orą. 
Kadangi popierius negalėjo sulaikyti šių dujų, balioną 
reikėjo gaminti iš šilkinio audinio, suvilgyto latekse. 
Rugpjūčio 27 dieną į Marso laukus susirinko didžiulė 
sma]suolių minia pasižiūrėti skrydžio. Ore balionas iš- 
buvo 45 minutes ir nuskrido 28 km. Nusileidęs netoli 
kaimo, jis taip išgąsdino vietinius gyventojus, kad šie 
iš pykčio sudraskė „,nenaudėlį“ į gabalus. 

Po trijų savaičių broliai Mongolfjė pakartojo bandymą 
Versalyje, dalyvaujant karaliui Liudvikui XVI. Prie balio- 
no jie pririšo pintinę, į kurią įsodino aviną, antį ir gaidį. 
Balionas nuskrido 3,5 km. Nė vienas iš pirmųjų oreivių 
nenukentėjo. Netrukus į orą balionu pakilo ir žmogus. 
Spalio mėnesį Paryžiaus mokslo muziejaus direktorius de 
Rozjė pririštu balionu pakilo į 25 metrų aukštį ir ore iš- 
buvo 4 minutes. 1783 metų lapkričio 21 dieną tas nats 
de Rozjė su amerikiečiu karininkų Darlandu nuskrido oro 
balionu 10 km ir ore išbuvo 25 minutes. Ž. Šarlis nepa- 
noro nusileisti ir gruodžio 1 dieną su padėjėju M. Roberu 
vandenilio pripildytu balionu nuskrido nuo Paryžiaus 
50 km. Skrydis truko apie 2 valandas. Balionas nusileido 
mažame Neslio miestelyje. Čia padėjėjas išlipo, o pro- 
fesorius Šarlis tęsė kelionę ir pakilo beveik į 3,5 km 
aukštį. Jis buvo pasiėmęs termometrą — labai knietėjo 
sužinoti oro charakteristikas tokiame aukštyje. Nors prie 
žemės paviršiaus buvo šilta, 3400 metrų aukštyje termo- 
metras rodė tik 8,8 “C. Ar galėjo Šarlis žinoti, kad trimis 
dešimtmečiais anksčiau rusų mokslininkas M. Lomono- 

sovas, nuostabiai mokėdamas numatyti, tvirtino, kad aukš- 
čiausia atmosferos dalis nuo Saulės įšyla daug mažiau 
negu apatinė. 

Oro vandenynas sutiko pirmuosius ikarus ne itin ma- 
loniai. Visi oreiviai pastebėjo, kad, kylant aukštyn, oro 
temperatūra pastebimai krinta, be to, maždaug 5 km 
aukštyje jis pajuto „kalnų ligos“ požymius. Tačiau orei- 
viai nesiliovė kilę į aukštį. Daug buvo kilta į aukštį ba- 
lionais Rusijoje. Skrydžiams vadovavo žymus belgų 
oreivis E. Robertsonas. 1803 metais jis pakilo į 7000 met- 
rų aukštį ir ore išbuvo apie penkias valandas. Tačiau 
moksliniai skrydžio rezultatai sukėlė sumišimą moksli- 
ninkų gretose. Robertsonas teigė, kad tokiame aukštyje 
nėra atmosteros oro, o tėra tik vandens garai ir yra daug 
šilčiau, negu teigė užsienio oreiviai. Šioms Robertsono iš- 
vadoms patikrinti 1804 metų birželio 30 dieną buvo orga- 
nizuotas naujas bandymas pakilti į orą. Skrydžiui vado- 
vavo akademikas J. Zacharovas. Šį kartą balionas pakilo į 
2550 metrų aukštį. Skridimo metu buvo matuojami oro 
slėgio ir temperatūros kitimai, nustatoma oro sudėtis, 
atlikti elektriniai bei akustiniai atmosferos reiškinių ty- 
rimai. Nustatyta, kad oro temperatūra nukrito nuo 23,8“C 
iki 5,6 “C. Balionas nusileido 60 km nuo Peterburgo. Šis 
skridimas laikomas pirmuoju moksliniu skrydžiu, sudo- 
minusiu užsienio mokslininkus. Greitai po šio skridimo 
Paryžiaus mokslų akademija taip pat ėmė organizuoti 
oro ekspediciją. Tų pačių 1804 metų rugpjūčio mėnesį 
prancūzų fizikai Ž. Gei-Liusakas ir Ž. Bio pakilo balionu 
į 4000 metrų aukštį. Ekspedicijos metu buvo pastebėta, 
kad oro drėgnumas, kylani aukštyn, mažėja. Kildamas 
balionu kitą kartą, Gei-Liusakas pasiekė 7014 metrų aukš- 
ti ir nustatė, kad oro temperatūra yra 18 laipsnių Že- 
mesnė negu prie žemės paviršiaus. 

Didelės reikšmės viršutinių atmosferos sluoksnių ty- 
rimams turėjo genialaus rusų mokslininko D. Mendelejevo 
veikla. Apie aerologinių * tyrimų reikšmę 1870 metais 
Mendelejevas rašė, jog „ten (viršuje) gamtos laboratorija, 
ten susidaro debesys, ten jie juda ir ten retai pakeliami 
malavimo prietaisai. Ateis laikas, kai aerostatas taps 
tokiu pat meteorologo įrankiu, koks dabar yra baro- 
metras“. 


* Aerologija — mokslas apie laisvosios atmosferos fizinius proce- 
sus ir reiškinius, 

D. Mendelejavui gerai buvo žinomi 1852—1866 metų pa- 
kilimai į orą, ypač Dž. Glešerio skrydis, kai aerostatas 
pasiekė 8840 metrų aukštį ir mokslininkas dėl deguonies 
stokos net apalpo. „Su aerostatais galima pakilti ir aukš- 
čiau, negu pakylama dabar,-- kalbėjo Mendelejevas.-— 
Tam reikia uždaros patalpos, kad stebėtojui ir aukštybėse 
būtų saugu ir jis galėtų valdyti aerostatą kildamas ir 
leisdamasis, stebėti atmosterą“. Pats Mendelejevas per 
Saulės užtemimą 1887 metais buvo pakilęs su aerostatu 
į 3000 metrų aukštį, atliko įvairius meteorologinius ste- 
bėjimus. Tai irgi prisidėjo prie mokslo populiarinimo 
Rusijoje. 

Pradėjus skraidyti hermetiškomis gondolomis, buvo 
galima pakilti kur kas aukščiau —- pasiekti strastosferą. 
1933 metų rugsėjo 30 dieną, su stratostatu „„SSSR-1“ bu- 
vo pasiektas 19 km aukštis, atlikta įvairiausių atmosferos 
tyrimų. Stratostato pūslės tūris siekė 24300 m*. 1934 me- 
tų sausio 30 dieną į dar didesnį, 22 km, aukštį pakilo 
stratostatas ,„„(Osoaviachim-1". Tačiau leidžiantis stratos- 
tato apvalkalas trūko, ir drąsieji oreiviai žuvo. 

Tuo lyg ir baigiasi pirmasis aerologijos etapas. Eta- 
pas, kai aerostatais, balionais, stratostatais į orą su me- 
tecrologiniais prietaisais kilo ir žmogus. Tiesa, XIX am- 
žiaus pabaigoje jau buvo sukonstruota įvairiausių sa- 
virašių, kurie skridimo metu užrašydavo meteorologinių 
elementų reikšmes. Tačiau labai sunku būdavo tuos prie- 
taisus rasti, nes vėjas juos dažniausiai nunešdavo gana 
toli. Be to, kylant vis aukščiau, ėmė grėsti vis didesnis 
pavojus ir žmogaus gyvybei. Reikėjo konstruoti brangias 
hermetiškas gondolas. Tai buvo labai neparanku ir bran- 
gu. Didžiulį perversmą meteorologijoje, o kartu ir aero- 
logijoje, padarė radiozondas. Tai nedidelis, sveriantis apie 
1,5 kg prietaisas, kurį iki 30—35 km aukščio iškelia van- 
denilio pripūsta pūslė. Pirmąjį pasaulyje radiozondą su- 
konstravo tarybinis inžinierius P. Molčanovas 1930 me- 
tais. Netoli Leningrado esanti Pavlovsko aerologinė ob- 
servatorija rugsėjo 30 dieną pirmą kartą meteorologijos 
istorijoje iš stratosferos gavo pranešimus apie oro slėgį 
ir temperatūrą. Būdamas labai paprastas ir pigus, radio- 
zondas greitai paplito daugelyje šalių. Pastaruoju metu 
pasaulyje yra apie 1000 aerologinių stočių, kuriose radio- 
zondais du ir daugiau kartų per parą zondojama atmos- 
fera. 

Kildamas aukštyn, radiozondas matuoja oro slėgį 1r 
temperatūrą, drėgnumą ir užkoduotais signalais perduoda 
informaciją į priėmimo stotį. Atmosferos slėgis matuoja- 
mas paprasčiausiomis aneroidinėmis dėžutėmis, oro tem- 
peratūra — termovarža, 0 oro drėgnumas — plėveliniu 
higrometru. Stebint radiozondo kilimą radiolokacine sto- 
timi, apskaičiuojama vėjo kryptis ir greitis įvairiuose 
aukščiuose. 

Sukonstravus radiozondą, nebereikia žmogui kilti į 
aukštesniuosius atmosferos sluoksnius, matuoti atmosfe- 
ros charakteristikų. Dabar žmogus gali daugiau dėmesio 
skirti viršutinių almosferos sluoksnių tyrimams. Antai 
1961 metais amerikiečiai pilotai M. Rosas ir V. Prazeris 
su „Stratolabo“ stratostatu pasiekė 34670 metrų aukštį. 
Labai pasikeitė ir tyrimų programos. Mokslininkai ėmė 
tirti kosmosą, žvaigždes, Saulę. 

Dar didesni aukščiai tiriami meteorologinėmis ir geo- 
fizinėmis raketomis. Raketa iškelia meteorologinių prie- 
taisų bloką, kuris, automatiškai atsiskyręs nuo jos, lei- 
džiasi parašiutu ir radijo signalais perduoda meteoro- 
loginę informaciją. Dideli aukščiai tiriami ir kosminiais 
aparatais. Tarybų Sąjungoje atmosferai tirti gaminami 
„Kosmos“ serijos palydovai, sukurta eksperimentinė me- 
teorologinė sistema „Meteor“. Šios sistemos palydovai 
kelis kartus per parą siunčia į Žemę pluoštą debesų nuo- 
traukų. Iš šių nuotraukų galima spręsti apie ciklonų, at- 
mosferos frontų vietą ir jų judėjimą. Be to, meteorologi- 
niai palydovai teikia duomenų apie Žemės paviršiaus, 
okeanų temperatūrą, sniego ir ledo dangos pasiskirsty- 
mą, augaliją. Ypač daug vertingos informacijos gaunama 
iš vandenynų ir kitų negyvenamų vietų, teritorijų, kur 
meteorologinių stočių išvis nėra. 

Paskutiniaisiais dešimtmečiais aerologams padeda ir 
lazeriai. Jais labai patogu ir greitai galima tirti atmosfe- 
ros savybes iki 60—80 km aukščio. Sklindantį atmostfe- 
roje lazerio impulsą sugauna ir atspindi atomai ir mole- 
kulės. Impulso pėdsaką atmosferoje registruoja spe- 
cialus imtuvas. Šiandien eksperimentiniais tikslais laze- 
rio spindulys jau naudojamas matuoti atmosferos slėgį, 
tankį, oro temperatūrą, drėgnumą, nustatyti atmosferos 
užterštumui ir kt. Lazerinio zondavimo privalumas yra 
tas, kad informaciją galima perduoti gana dideliais at- 
stumais ir greitai — juk spindulys sklinda šviesos grei- 
čiu. 

SAULĖ 
IR TEMPERATŪRA 





KIEK SPINDI SAULĖ? 


Tarp rečiau minimų meteorologinių rodiklių galima ras- 
ti ir Saulės spindėjimo trukmę. Tai visiškai toks pat 
meteorologinis elementas, kaip ir oro temperatūra, at- 
mosferos slėgis, drėgnumas, debesuotumas, krituliai. Sau- 
lės spindėjimo trukmė — tai laikas, kai tiesioginiai Saulės 
spinduliai krinta ant Žemės paviršiaus. Meteorologijoje 
ši Saulės srauto energijos dalis vadinama tiesioginiu spin- 
duliavimu. Saulės spinduliavimo stiprumas matuojamas 
aktinometru. Tai nedidelis vamzdelis, nukreiptas tiesiai 
į Saulės diską. Jo gale įmontuotas termorezistorius. Daž- 
niausiai tiesioginio spinduliavimo sumos išreiškiamos ka- 
lorijomis per laiko vienetą. Tačiau toks dydis skaitytojui 
mažai ką tepasako. Daug lengviau žmogui įsivaizduoti 
Saulės spindėjimo trukmę, išreikštą valandomis. Tai do- 
mina ne tik specialistus, bet ir poilsiautojus, moksleivius, 
kitų specialybių žmones. 

Saulės švietimo trukmę registruoja gana paprastas prie- 
taisas heliografas. Šiuo prietaisu Saulės spinduliai patys su- 
geba „užsirašyti“ ant popieriaus juostelės. Heliografą 
sudaro pritaisytas prie atramos lydyto stiklo rutulys. Krin- 
tantys ant rutulio — Saulės spinduliai lūžta ir susirenka 
kitoje rutulio pusėje — jo židinyje. Už rutulio, židinio nuo- 
toliu į metalinę atramą įdedama speciali kartoninė juostelė 
su laiko padalomis. Saulės spindulių židinys juostelę pra- 
degina. Kadangi Saulė juda, jos spindulių židinio taškas 
slenka ir juostelėje palieka pradegintą ruoželį. Kai Saulę 
bent kiek uždengia debesys, toje vietoje juostelė nepra- 
dega. Iš juostelėje pažymėtų padalų ir pradeginto ruože- 
lio galima gana tiksliai nustatyti, kuriomis valandomis Sau- 
lė švietė ir kada ją uždengė debesys. Taip apskaičiuoja- 
ma kiekvienos dienos Saulės švietimo trukmė. Įdomu, 
kiek šviečia Saulė mūsų kraštuose? Apskaičiuota, kad 
žydrame danguje ją matome truputį mažiau negu pusę 
viso galimo jai spindėti laiko — apie 43—4495. Nors 

mūsų respublika nedidelė, bet Saulė joje šviečia gana ne- 
tolygiai. Daugiausia Saulės spindulių gauna pajūris. Čia 
per metus Saulė vidutiniškai spindi beveik 150 valandų 
ilgiau negu rytinėje respublikos dalyje. Kodėl taip yra? 
Tai meteorologų vadinamo pakrantės efekto įtaka. Va- 
sarą jūroje vanduo yra šaltesnis negu jau spėjęs įšilti 
žemynas, todėl jis atšaldo viršuje esantį orą. Atmosife- 
IOS Oro pusiausvyra būna pastovi, ir nesusidaro aukštyn 
kylantys oro srautai, debesys. Tolėliau nuo pakrantės, 
jau nuo vidurdienio gerai matome, kaip formuojasi ka- 
muoliniai debesys. Gana dažnai, pavyzdžiui, Endriejave 
(apie 40 km nuo Klaipėdos) griaudėja perkūnija ir pliau- 
pia liūtis, o pakrantės gyvenvietėse — Palangoje, Nido- 
je, Klaipėdoje — apie tai niekas nebūna nė girdėjęs. Čia 
skaisčiai šviečia saulė. Nidoje vidutiniškai per me- 
tus Saulė šviečia 1908 valandas, Palangoje — 1836, Kau- 
ne— 1790, Vilniuje — 1673 valandas. Tai daugiamečiai 
klimatiniai vidurkiai. Kai kuriais metais galimi nukrypi- 
mai. Antai 1976 metais Nidoje Saulė švietė 1976 valan- 
das, o 1980 metais — tik 1617 valandų, t. y. 359 valan- 
domis trumpiau. 

Mūsų respublikoje daugiausia saulėtų dienų būna ge- 
gužės— rugpjūčio mėnesiais, kai vidutiniškai Saulė švie- 
čia per mėnesį po 200—300 valandų. Pats „tamsiausias“ 
yra gruodis. Šį mėnesį Saulė išlenda iš po debesų skrais- 
tės vidutiniškai tik 28 valandas. Saulėčiausias yra birželis. 
Lietuvoje šį mėnesį Saulė spindi žydrame danguje net 
256 valandas. 

Tikriausiai būtų įdomu žinoti, kiek dienų per metus 
Saulė visiškai nepasirodo? Ne tiek jau mažai — kasmet 
vidutiniškai 106 dienas Lietuvoje Saulę slepia debesys. 
Vadinasi, vos ne kas trečia diena per metus esti be 
Saulės spindulių. Čia buvo pateikti skaičiai apie Saulės 
švietimo trukmę tik mūsų respublikoje. O kas dedasi ki- 
tur? Pasaulyje yra daug vietų, kur Saulė spindi ne tik 
daug ilgiau, bet ir kur kas trumpiau negu Lietuvoje. 
Štai Tarybų Sąjungos europinėje dalyje saulėčiausia bū- 
na Krymo vakarinė pakrantė. Ten per metus Saulė švie- 
čia vidutiniškai daugiau kaip 3000 valandų. Daugiausia 
Saulės spindulių gauna Sevastopolis— 3242 valandas. 
Liepos mėnesį šiame mieste Saulė spindi net 356 va- 
landas (8205 visa galimo laiko!). Tai keliasdešimčia va- 
landų daugiau negu Jaltoje ir Aluštoje ir 122 valandomis 
daugiau negu Batumyje. Dar ilgiau žydrame danguje Sau- 

lės diskas matomas Vidurinės Azijos rajonuose. Birže- 
lio— rugpjūčio mėnesiais Taškente, Ašchabade Saulė spin- 
di 400—420 valandų. 

Įdomus reiškinys stebimas šaltuose poliariniuose kraš- 
tuose. Kartais čia Saulė šviečia 24 valandas per parą. 
Mat šiuose kraštuose, esant poliarinėms dienoms, Saulė 
visiškai nenusileidžia. Nors dažnos apsiniaukusios die- 
nos, vasarą Saulė šviečia labai ilgai. Todėl bendras radia- 
cijos srautas šiuose kraštuose vasarą būna beveik toks 
pat kaip ir ekvatorinėse srityse. Tačiau čia ir vasarą plau- 
kioja ledynų laukai, netirpsta sniegas. Mat skaistus 
sniegas ir ledas atspindi beveik visą Saulės siunčiamą 
šilumą atgal į erdvę. 

Kam reikia matuoti Saulės spinduliavimo trukmę? Šis 
meteorologinis rodiklis padeda sužinoti, kurie rajonai yra 
turtingi Saulės energijos. Tai ypač svarbu šiandien, kai 
vis labiau domimasi naujų energijos rūšių panaudojimu. 
Ne mažiau reikšmingas šis rodiklis ir žemės ūkio dar- 
buotojams. 


AR ILGAI ŠVIES SAULĖ? 


Mes esame jau įpratę, kad kiekvieną dieną Saulė pateka 
ir nusileidžia. Ir visiškai neįsivaizduojame, kad vieną ry- 
tą atsikėlę nerasime Saulės. Daugelis mano, jog ji turi 
patekėti.— Taip, turi. Tačiau ar ji ilgai taip dosniai siųs 
mums savo spindulius? Juk visą laiką spinduliuodama, 
ji taip pat netenka savo energijos. Ar dar ilgai Saulė 
švies danguje? 

Šie klausimai jau senokai domina mokslininkus. Ta- 
čiau anksčiau, kol buvo mažai žinoma apie Saulėje vyk- 
stančius procesus, jos spinduliavimo mechanizmas buvo 
daugiau fantastinis negu realus dalykas. Ir tik paskuti- 
niaisiais dešimtmečiais, kai pavyko sužinoti, kas vis 
dėlto vyksta pačioje Saulėje, kodėl ji šviečia, galima sa- 
kyti, kad mums nėra ko bijoti. Ji dar ilgai ,„kabos“ 
žydrame danguje. 

Saulė — tai milžiniškas termobranduolinis reaktorius. 
Joje kas sekundę 565 milijonai tonų vandenilio paver- 
čiami 560 milijonų tonų helio. Masės skirtumas, t. y. 5 
milijonai tonų vandenilio, kiekvieną sekundę (!) išspin- 
duliuojama elektromagnetinių bangų ir neutrinų pavida- 
lu. Tik pagalvokite — penkis milijonus tonų šviesos kiek- 
vieną sekundę Saulė siunčia į visas puses. Kiek gi jos 

tenka Žemei? Labai mažai — tik viena dvimilijardinė vi- 
sos Saulės energijos dalis pasiekia išorinius Žemės at- 
mosferos sluoksnius. Anot astronomo A. Juškos, jeigu 
Saulės biudžetą įvertintume 20 milijonų rublių, tai Že- 
mei tektų tik viena kapeika. Iš pirmo žvilgsnio tai labai 
mažai. Tačiau jeigu Žemė turėtų skirti Saulei duoklę 
už jos siunčiamą energiją, tai, kaip teigia tarybinis as- 
tronomas B. Voroncovas-Vuljaminovas, įprastu tarifu, 
po 4 kapeikas už kilovatvalandę, jai reikėtų mokėti- po 
7200 milijardų rublių už valandą. . 

Yra apskaičiuota, kad viršutinių atmosferos sluoksnių 
vienam kvadratiniam, metrui Saulė siunčia 1373 vatų 
energijos. Tai vadinamoji Saulės konstanta. Anksčiau 
manyta, jog tai yra pastovus dydis ir Saulės siunčiama 
energija pastovi laike. Tačiau šiandien patikimesniais ir 
tikslesniais prietaisais nustatyta, kad Saulės konstanta 
keičiasi: jos didžiausios reikšmės stebimos Saulės akty; 
vumo periodais. Žinant Saulės konstantos reikšmę, nesun- 
ku apskaičiuoti, kiek energijos Saulė siunčia į visas pu- 
ses. Gausime išties astronominį dydį — 3,9-10 23 kilovatų 
per sekundę. Šis dydis lygus 5 milijonų tonų masei. Va- 
dinasi, per metus Saulė netenka 1,5-10'4 tonų. Tai labai 
daug. Tačiau ne Saulės mastu. Juk visa jos masė lygi 
2-1027 tonų. Vadinasi, taip spinduliuodama ji sumažėtų 
dvigubai tik per 6000 milijardų metų. Žinoma, Saulės 
masei sumažėjus du kartus, smarkiai nukentėtų ir Že- 
mė. Bet juk 6000 milijardų metų — fantastiškas laikotar- 
pis, turint galvoje, kad pati Saulė egzistuoja tik apie 5 
milijardus metų, 0 žmogus — vos 1,5—2 milijonus me- 
tų. Kaip nurodo akademikas S. Vavilovas, Saulės masė 
yra tokia didelė, kad jeigu ji kas sekundę prarastų net 
po milijardą tonų savo masės, tai palengvėtų du kartus 
tik po 30 milijardų metų. Akademiko V. Fesenkovo ap- 
skaičiavimais, žmonija dar 30 milijardų metų (aišku, jei 
tiek sugebės egzistuoti) nejaus jokių Saulės šviesos ir 
šilumos pokyčių. Tad galime ramiai gyventi ir maudytis 
Saulės energijos sraute. 


SAULĖS SPINDULYS LYDO PLIENĄ 


Apie pigios Saulės energijos panaudojimą įvairiems tik- 
slams buvo galvojama seniai. Išlikęs pasakojimas, kad, 
romėnų laivynui prisiartinus prie Sirakūzų (Sicilija), grai- 
kų mokslininkas Archimedas skubiai surinko miesto mo- 

teris su veidrodėliais ir paliepė joms vienu metu nukreip- 
ti saulės zuikučius į priešų laivus. Daugybės veidrodėlių 
atmušti Saulės spinduliai taip įkaitino priešo laivus, jog 
šie rūkdami spruko atgal. Galima pagalvoti, kad tai tik 
gražus senovės anekdotas, nes taip padegti laivus nėra 
paprasta, nors yra žinoma, kad šį pasakojimą beveik po 
dviejų tūkstančių metų bandyta pakartoti. 1747 metais 
žymus prancūzų gamtininkas Ž. de Biufonas 168 nedide- 
liais (15xX20 cm) veidrodėliais bandė per atstumą pa- 
degti medį. Jam pavyko įkaitinti jį tiek, jog šis pradėjo 
rūkti. XIX amžiuje jau mokėta Saulės energiją pa- 
naudoti įvairiems mechanizmams sukti. 1882 metų 
rugpjūčio 6 dieną Paryžiaus visuomenė, susirinku- 
si į „Jaunuomenės šventę“ Tiuilrji rūmų sode, buvo 
nustebinta nepaprasto vaizdo. Už barjero dirbo ma- 
ŽOs spausdinimo staklės, bet jas varė nematyta garo ma- 
šina be ugnies ir garo katilo. Tiesa, čia pat stovėjo di- 
džiulis metalinis kūgis, lyg milžiniškas dubuo nukreiptas 
į dangų. Jo centre styrojo ilgas cilindras. Tai buvo in- 
žinieriaus Pifro patobulintas insoliatorius — Saulės varik- 
lis. Įgaubtas veidrodis sukoncentruodavo Saulės spindu- 
lius į juodai nudažytą garo katilą stikliniame cilindre. 
Nuo šilumos vanduo užvirdavo, garai pasiekdavo 4—5 
atm. spaudimą, patekdavo į cilindrą ir veikdavo mažo 
variklio stūmoklį. Variklis buvo pavara sujungtas su 
spausdinimo staklėmis, kurios, varomos Saulės energijos, 
spausdino žurnalą „Saulė“. 

Koks gi Saulės energijos pranašumas prieš kitas ener- 
gijos rūšis? Pirmiausia, Saulės energijos yra visur, ir jos 
ištekliai neišsenkami. Saulė yra beveik vienintelis ener- 
gijos tiekėjas Žemei. Palyginti su kitomis energijos rūši- 
mis, kurias gauna Žemės paviršius, Saulės energija do- 
minuoja. Apskaičiuota, kad per metus vienas kvadrati- 
nis Žemės paviršiaus centimetras iš Žemės gelmių gauna 
apie 54 kalorijas šilumos. Tai beveik 5000 kartų mažiau, 
negu Saulės siunčiama energija. Dalį energijos Žemė 
gauna iš žvaigždžių ir kitų planetų, bet ji net 30 milijo- 
nų kartų menkesnė negu Saulės. Saulės energijos tenka Že- 
mei milžiniškas kiekis. Jos srauto galingumas, tenkantis 
giedrą dieną 10 km? plotui, prilygsta 7—9 milijonams kilo- 
vatų. Tai didesnis negu Sajano—Šušenskojės HE galin- 
gumas. Vidurinėje Azijoje yra daug vietų, kur vien tik 
Saulės tiesioginio spinduliavimo prietaka per metus vir- 
šija 100 kilokalorijų į vieną kvadratinį centimetrą. Kad 

būtų patenkinti visi dabartiniai TSRS energijos porei- 
kiai, reikia 100 km ilgio kraštinės dykumos kvadratą 
padengti specialiais elementais, O jeigu Saulės ener- 
gijos gavimo koeficientą pavyktų padidinti 2095, tai 10 
mln. km? plote būtų galima gauti tiek energijos, kiek 
jos reikės visai Žmonijai 2020 metais! Tačiau šiandien šis 
nieko nekainuojantis energijos srautas naudojamas dar 
labai menkai. Svarbiausia kliūtis — tai saulės elementų, 
saulės baterijų brangumas. Šiose baterijose gimstanti Sau- 
lės energija daugiau kaip 100 kartų (I) brangesnė, negu 
pagaminama šiluminėse elektrinėse. 

Šiandien dar paplitusios „karštosios dėžės" — gana pri- 
mityvūs heliotechniniai įrenginiai. Tokį įrenginį sudaro 
kokia nors talpa, kurios vidinės sienos yra juodos, kad 
geriau sugertų Saulės spindulius. Iš viršaus dėžė užden- 
giama keliais sluoksniais stiklo ir pastatoma statmenai 
Saulės spinduliams. Vasarą tokiose talpose galima pasiekti 
225 “C temperatūrą. Jeigu jose paklosime vamzdžius ir 
paleisime vandenį, jis įkais iki 60—70 “C. Vidurinėje Azi- 
joje jau yra pastatyti keli pastatai, apšildomi Saulės ener- 
gija. Ją galima panaudoti ne tik patalpoms šildyti, bet ir 
joms aušinti. Antai Ašchabade jau pastatytas 128 butų 
gyvenamasis namas su heliokondicionieriumi. Kai lauko 
temperatūra yra 34—-36 “C, patalpose nebūna šilčiau kaip 
25 C. 

Norint gauti dar aukštesnę temperatūrą, reikia su- 
koncentruoti Saulės spindulius kuo mažesniame plote. 
Šio būdo efektyvumas priklauso nuo atstumo tarp lęšio 
arba veidrodžio ir objekto. Pavyzdžiui, sausam medžiui 
uždegti iš 30 metrų atstumo lęšis arba įgaubtas veidro- 
dis turi būti bent 3 metrų skersmens. Padidinus šį atstu- 
mą iki vieno kilometro, veidrodžio skersmenį reikėtų 
padidinti net iki 500 metrų. Anot vieno amerikiečių 
fiziko, tokiems eksperimentams labai tiktų futbolo sta- 
dionas. Nepatenkinti teisėjo elgesiu žiūrovai galėtų jį... 
sudeginti čia pat aikštėje, neprisiliesdami prie jo. Te- 
reikia tik visiems turėti po veidrodėlį ir vienu metu nu- 
kreipti saulės zuikučius į teisėją. 

Jeigų sukoncentruosime Saulės spindulius metalams 
lydyti, gausime heliokrosnį. Tokios krosnies projektą dar 
1741 metais pasiūlė M. Lomonosovas. XIX amžiuje Mas- 
kvos universiteto astronomas V. Ceraskis vieno metro 
skersmens veidrodžiu lydė beveik visus metalus. Šio vei- 
drodžio židinyje temperatūra siekė net 3500 "C. Pana- 

šaus principo heliokrosnys įrengtos pietiniuose Tarybų 
Sąjungos rajonuose, Prancūzijoje, Ispanijoje, JAV, In- 
dijoje, Alžyre ir kitur. Jos gali lydyti metalus 1500— 
2000 *C temperatūroje. Pavyzdžiui, Pirėnuose pastatytas 
milžiniškas įrenginys su 10 metrų skersmens paraboliniu 
veidrodžiu. Saulės zuikutyje, kuris yra 50 milimetrų sker- 
smens, temperatūra siekia 3400 “C. Juo per dieną galima 
išlydyti iki 60 kg plieno. Žinoma, yra ir pigesnių plieno 
lydymo būdų, bet Saulės krosnyje gautas plienas yra ypa- 
tingas, be priemaišų, kurių neįmanoma išvengti įprastais 
gamybos būdais. Artimiausiais metais saulės krosnyse 
tikimasi pasiekti net 4700 “C temperatūrą, o išlydytų me- 
talų kiekį padidinti iki kelių tonų per valandą. Skai- 
tytojui gali susidaryti nuomonė, kad tokiose krosnyse 
galima pasiekti bet kokią temperatūrą. Teoriškai apskai- 
čiuota, kad tokiose krosnyse neįmanoma pasiekti aukštes- 
nę kaip 5700 “C temperatūrą. Juk neįmanoma koncen- 
truojant Saulės spindulius pasiekti aukštesnę kaip pačios 
Saulės (apie 6000 *C) temperatūrą. 

Pastaraisiais dešimtmečiais pradėtos statyti ir saulės 
elektrinės. Štai Japonija, kuri savo kuro beveik neturi, 
viena pirmųjų pasaulyje pradėjo intensyviai naudoti Sau- 
lės energiją įvairiems tikslams. Prie Nio miesto didžiulia- 
me 100 ha plote pastatyta didžiausia 1000 kilovatų galin- 
gumo saulės elektrinė. Jos veikimo principas gana pap- 
rastas. Įrengtos 25 didžiulės „ramunės". Kiekvienos gė- 
lės viduryje — puodas, aplinkui vietoj lapelių — veidro- 
džiai. Jų yra net 100. Jie įkaitina katile vandenį iki 
370 “C esant 30 atmosferų slėgiui. Toliau šilumos energija 
virsta elektros energija kaip ir šiluminėse elektrinėse. 
Atliekant bandymus, ji dirbo pusę valandos 1000 kilovatų 
galingumu. Dar galingesnė saulės elektrinė pastatyta Ta- 
rybų Sąjungoje, Kryme. Kerčės pusiasalyje (Čelkino kai- 
me) išliko milžiniškas bokštas, kuriame 70 metrų aukštyje 
įrengtas garo generatorius. Jį kaitina aplinkui išdėstyti 
1600 veidrodžių, kurių kiekvieno plotas 25 m. Planuo- 
jama, kad ši saulės stotis leis per metus sutaupyti 2 00C 
tonų sąlyginio kuro. Dar galingesnė, vieno milijono kilo- 
vatų galingumo, saulės elektrinė statoma Mohavo dyku- 
moje Kalifornijoje. Apie 2000 milžiniškų veidrodžių su- 
rinks Saulės spindulius virš katilo, įrengto 91 metro 
aukščio bokšte. Įkaitintas katile vanduo iki 482 “C virs 
perkaitintais garais, sukančiais turbinas. Panašūs į milži- 
niškas peteliškes veidrodžiai su judančiais 6 metrų spac- 

nais užims 40 ha. Elektrinės statyba kainuos apie 140 
milijonų dolerių. Iš pradžių pagaminta saulės elektrinėse 
elektra bus 4—10 kartų brangesnė kaip dabar. Tačiau 
manoma, kad, pradėjus masiškai statyti tokias elektrines, 
ji atpigs. 

Saulės spindulių energiją paversti elektros energija 
galima ir fotoefektu, kurį XIX amžiaus pabaigoje atrado 
rusų fizikas A. Stoletovas. Yra žinoma, kad daugelis 
cheminių junginių atpalaiduoja įelektrintas daleles — elek- 
tronus. Kai tokį fotoelementą įjungsime į grandinę, vei- 
kiant šviesai, pradės tekėti elektros srovė. Kelios dešim- 
tys sujungtų tokių fotoelementų sudarys saulės bateriją. 
Šiuo metu saulės baterijoms daugiausia naudojamas si- 
licis. Jo atsargos Žemėje praktiškai neišsemiamos. Įvai- 
rūs jo junginiai sudaro apie ketvirtadalį Žemės plutos. Iš 
silicio galima išauginti monokristalus, 0 iš jų — paga- 
minti didelius fotoelementus. Jų naudingumo koeficientas 
sudaro 15—1895. Šiuo metu turimo efektyvumo saulės ba- 
terijomis išklojus 10 km ? sklypą (ten, kur per metus yra 
apie 200—250 saulėtų dienų), per metus būtų galima gauti 
apie 2,5 milijardo kilovatvalandžių elektros energijos. 
Tačiau kol kas tokios saulės baterijos naudojamos tik 
kosminiams aparatams maitinti Jungtinėse Amerikos 
Valstijose gaminamos 1,5 kilovato galingumo saulės ba- 
terijos palydovams. Ant lanksčios stiklo pluošto ir kaprono 
plėvelės išdėstyta 18 tūkstančių, padengtų 0,15 mm sto- 
rio apsaugine plėvele 2X2 cm didumo ir 0,18 mm storio 
silicio elementų. Orbitinėms kosminėms stotims, kuriose 
įgulos būna ilgai, kuriamos dar galingesnės baterijos. 
Amerikiečių kosminei stočiai „Skailab“ buvo sukurta sau- 
lės baterija, susidedanti iš 164 160 fotoelementų, surinktų 
į keturis blokus. Baterijos galingumas siekė 10,5 kilo- 
vato. Yra projektų, siūlančių įkurti kosmose pastovias 
elektrines. Jų naudingumo koeficientas bus kur kas di- 
desnis negu Žemėje. Juk kosmose nėra debesų, vėjo, dul- 
kių, drėgmės, o saulės baterijas galima suorientuoti taip, 
kad jos visą laiką būtų apšviestos statmenų Saulės spin- 
dulių. Išvedus tokią elektrinę į geostacionarę orbitą, nu- 
tolusią nuo Žemės 35800 km, ji kabotų virš to paties 
Žemės paviršiaus taško. Tačiau šiandien dar sunku gautą 
energiją perduoti į Žemę. Siūloma elektros energiją per- 
duoti į Žemę, ją pavertus superaukšto dažnio spinduliais. 
Tačiau kol kas tai tik projektai. O štai Saulės energija 
varomas automobilis ir lėktuvas jau pagaminti. Ameri- 

kiečių pilotas S. Ptašekas tokiu lėktuvu perskrido La 
Manšo sąsiaurį. Lėktuvą varė elektros variklis, naudojęs 
ant sparnų sumontuotų saulės baterijų gaminamą elek- 
tros energiją. Aišku, toks lėktuvas daugiau panašus į 
žaisliuką nepatenkintų keleivio (jo greitis — apie 70 
km/h). Tačiau, pasak jo konstruktoriaus P. Makridžio, 
jis pagamintas tam, kad visuomenė atkreiptų dėmesį į 
galimybes naudoti Saulės energiją kaip energijos šal- 
tinį. 

Labai perspektyvios būtų organinės elektrinės. Koks 
jų veikimo principas? Prisiminkime, kaip sąveikauja au- 
galai ir Saulė. Kad augalo lapas iš vandens ir anglies 
dioksido pasigamintų statybinių medžiagų, angliavande- 
nių, reikia energijos. Jos augalas gauna iš Saulės spin- 
dulių pavidalu, 0 priima juos chlorofilas. Jis padeda at- 
plėšti vandenilio atomą iš vandens molekulės ir jį ati- 
duoda anglies dioksidui. Nei anglies dioksidas, nei van- 
duo, būdami skaidrūs patys negali įsisavinti Saulės spin- 
dulių ir paimti jos energijos, reikalingos vandens mole- 
kulei suskaldyti. Paaiškėjo, kad chlorofilas yra geras pus- 
laidininkis. Saulės spindulių iš valentinės į laidumo juos- 
tą permestas elektronas iš chlorofilo patenka anglies diok- 
sidui, o valentinėje juostoje pasilikusi skylė iš vandens 
molekulės  pasiglemžia elektroną. Chlorofilas perneša 
elektronus iš vienų molekulių kitoms. Taigi organinėse 
saulės elektrinėse chlorofilą būtų galima panaudoti kaip 
elektronų pernešimo agentą. Čia reikėtų priminti pran- 
cūzų fiziko F. Žolio-Kiuri žodžius, kad jis, nors ir tikįs 
atominės energijos ateitimi, bet manąs, kad tikrasis per- 
versmas energetikoje įvyksiąs tada, kai žmogus išmok- 
siąs masiškai sintetinti molekules, tokias kaip chlorofilas 
ar net tobulesnes. 

F. Žolio-Kiuri mirė 1958 metais. O 1959 metais JAV 
mokslininkai V. Arnoldas ir E. Maklis pirmą kartą patei- 
kė bateriją, kurioje buvo augalų pigmentų — chlorofilo 
ir karotino. Šis prietaisas jau galėjo versti šviesą elektra. 
Tiesa, jis buvo dar labai netobulas. Šia kryptimi dirba- 
ma ir Tarybų Sąjungoje, TSRS Mokslų Akademijos Che- 
minės fizikos institute. Darbams vadovavo fizikos-mate- 
matikos mokslų daktaras G. Komisarovas. 1968 metais 
ši grupė sukonstravo „fotovoltinę bateriją“. Tai buvo 
žalio lapo modelis, gebąs transformuoti šviesos energiją į 
elektros energiją. Jos parametrai kasmet vis gerėjo. Da- 
bar naudingumo koeficientas jau siekia keletą procentų. 

Mokslininkai tikisi po 20—30 metų chlorofilo lapus ga- 
minti pramoniniu būdu. Galimas daiktas, jog dabar mo- 
kyklose besimokantys vaikai dirbs gamyklose, gaminan- 
čiose pigius žaliuosius fotoelementus. Žinoma, toks spėji- 
mas kai kam gali pasirodyti per drąsus. Tačiau nereikia 
pamiršti, kad mokslininkai jau moka dirbtiniu būdu sin- 
tetinti chlorofilą. O jeigu pavyks deficitinius puslaidinin- 
kius ir brangius metalus pakeisti žaliaisiais fotoelemen- 
tais, ar nevirs tada dykumos ir jose esančios šalys tur- 
tingiausiomis Žemės sritimis, kaip šiandien yra nafta 
turtingi rajonai? Ir ar neišsipildys tada pranašiški tary- 
binio akademiko A. Jofės kitados pasakyti žodžiai: ,Sau- 
lė, tūkstantmečius buvusi dykumos prakeiksmu, taps jos 
palaima", 


KAIP ATSIRADO TERMOMETRAS? 


Pirmąsias užuominas apie šilumos, temperatūros matavi- 
mo prietaisus randame žymiųjų Aleksandrijos mechani- 
kų veikaluose. Mūsų laikus pasiekė vieno jų, Filono Bi- 
zantiečio, veikalas „Mechanika“, parašytas apie 250 m. 
pr. m. e. Šiame veikale kaip tik ir aprašytas pirmasis 
termometro protėvis — termoskopas (3 pav.). Jis sudary- 
tas iš dviejų kolbų, sujungtų vamzdeliu. Viena kolba tuš- 
čia, o į kitą — įpilta truputį vandens. Pastačius tuščią 
kolbą Saulės spindulių atokaitoje, kitoje kolboje pra- 
deda kilti oro burbuliukai. Anot Filono, atokaitoje kolba 
įkaista, ir „dalis oro, esančio vamzdelyje, išeina laukan“. 





3 pav. Filono termoskopas 

Po to, perkėlus kolbą į pavėsį, matyti, kaip vanduo 
vamzdeliu kyla aukštyn tol, kol patenka į kitą (tuščią) 
kolbą.  Kolbą su vandeniu vėl pakaitinus ant ugnies, 
reiškinys pasikartos. Tas pats atsitiks kolbą apliejus karš- 
tu vandeniu. Ir atvirkščiai, kolbą atšaldžius, vanduo su- 
tekės į kitą kolbą. Šiuo eksperimentu Filonas, o galbūt 
ir jo mokytojas Ktesibijas atrado šiluminį oro plėtimąsi, 
kurį jie puikiai panaudojo konstruodami savo žaislus. 

Kiek vėliau Ktesibijaus ir Filono garbę užtemdė He- 
ronas Aleksandrietis. Mat beveik visi jo veikalai pasie- 
kė mūsų laikus. Garsiausio savo veikalo ,„Pneumatika“ 
įvade Heronas rašė: „Atmosferos savybių tyrimas buvo 
madingas tarp senovės mokslininkų ir mechanikų. Pir- 
mieji nustatinėjo šias savybes teoriškai, o antrieji — iš 
matomų daiktų veikimo“. Toliau jis aprašo daugybę prie- 
taisų, varomų tiek suslėgtų, tiek įkaitintų oru ar garu. 
Tarp gausybės įvairių prietaisų aprašymų randame ir 
Herono termoskopo aprašymą. Termoskopą sudaro rutu- 
lys, į kurį įpilta truputis vandens. Kai Saulės spinduliai 
šildo rutulį, viršutinėje rutulio dalyje plėsdamasis oras 
slegia vandenį ir išstumia jį lenktu vamzdeliu laukan; 
vanduo pradeda varvėti iš vamzdelio galo į piltuvėlį, O 
iš jo nuteka į apatinę dėžę. Šaltu oru, priešingai, oro tam- 
prumas rutulyje sumažėja, ir iš apatinės dėžės išorinis 
oras savo slėgiu stumia vandenį vamzdeliu į rutulį. 

Žinoma, tiek Filono, tiek ir Herono termoskopai buvo 
jautrūs atmosferos slėgio kitimams: kai išorinis slėgis ma- 
žėja, oras, rutulyje turėdamas ankstesnį aukštesnį slėgį, 
plečiasi ir išstumia dalį vandens vamzdeliu į piltuvėlį. 
Padidėjus išoriniam slėgiui, dalis vandens iš dėžės dėl 
didesnio išorinio slėgio suvaroma į rutulį. 

Po Herono mirties oro savybių tyrimai buvo primiršti. 
Juos vėl prisiminta tik XVI amžiaus pabaigoje. 1575 me- 
tais Herono raštai buvo išversti į lotynų, o 1589 me- 
tais — i italų kalbą. Tad žymiausi to meto mokslininkai 
turėjo progos susipažinti su Antikos laikų mokslininkų 
darbais. Spėjama, kad Galilėjus Galilėjas suradęs juose 
termoskopo aprašymą. Kiek patobulinęs, jis pademonstra- 
vo savo pirmąjį termoskopą studentams Padujos univer- 
sitete 1597 metais, kur tuo metu jis profesoriavo. Galilė- 
jaus mokinys  Kastelis 1603 metų laiške taip aprašė 
termoskopą: ,„Jis paėmė, — rašo Kastelis,— stiklinį beveik 
vištos kiaušinio didumo butelį su maždaug dviejų sprin- 
džių ilgio plonu kaip šiaudas kakleliu ir rankomis gerai 

sušildė. Po to atvirą vamzdelio galą įmerkė į indą su 
vandeniu. Kai nustojo butelį šildyti, vanduo tuojau pat 
pradėjo kilti butelio kakleliu ir kilo daugiau kaip vieną 
sprindį virš indo vandens paviršiaus“. 

Žinoma, kad tokiu termoskopu buvo galima stebėti tik 
kokybiškus oro pakitimus: „šalčiau“, „šilčiau“. Apie kie- 
kybinius matavimus Galilėjus nė negalvojo. Į termometro 
atradėjo laurus pretenduoja ir olandas Kornelijus Dre- 
belis. Jis dar 1604 metais savo „amžinąjį variklį“ pado- 
vanojęs Didžiosios Britanijos karaliui Jokūbui I. Tai bu- 
vo lenktas stiklinis vamzdelis, užsibaigiantis stikliniu ru- 
tuliu, kuriame vanduo judėjo tai į vieną, tai į kitą pusę. 
Ar Drebelis nežinojęs, ar norėjęs nuslėpti nuo kitų, 
bet skysčio judėjimą vamzdelyje jis priskyrė potvyniams 
ir atoslūgiams. Aišku, kad šis judėjimas neturėjo nieko 
bendro su potvyniais ir atoslūgiais ir jį sukėlė oro tem- 
peratūros ir atmosferos slėgio kitimai. Tai pastebėjo ir 
ano meto mokslininkai. Taip pat termometrą sukonstravo 
ir Padujos universiteto gydytojas anatomas Santorijas. 
Yra išlikęs Galilėjaus draugo Sagredo laiškas didžiajam 
mokslininkui, datuotas 1612 metų birželio 30 dieną, ku- 
riame rašoma, kad Santorijas Padujoje turįs instrumentą, 
kuriuo galima išmatuoti šalčio ir šilumos laipsnius. Jie 
matuojami su skriestuvu. Ano meto daugeliui mokslininkų 
tai buvo netikėta: kaip skriestuvu galima išmatuoti šilu- 
mos ir šalčio laipsnius? Prie laiško pridėtas piešinys ir 
aprašymas. Galilėjus atsakęs, jog tai yra jo išradimo 
kopija. Šiandien sunku nustatyti, ar tai buvęs savarankiš- 
kas Santorijaus išradimas, ar tai buvusi Galilėjaus prietai- 
so kopija. Tik viena yra žinoma, kad iki 1612 metų apie 
Galilėjaus prietaisą nebuvo jokių spausdintų dokumentų. 
Santorijaus prietaiso piešinys buvo išspausdintas 1626 
metais. Šiame prietaise nėra jokios skalės. Ant vamzde- 
lio matomi du kaspinėliai. Vienas toje vietoje, kur oras 
ribojasi su skysčiu, kitas — kokiu coliu aukščiau. Spėja- 
ma, jog jis nurodo vietą, iki kurios per ankstesnį ste- 
bėjimą buvo pakilęs skystis. Atstumas tarp kaspinėlių, 
t. y. temperatūros pasikeitimas, buvo matuojamas skries- 
tuvu. Santorijas savo prietaisą naudojo ligoniams gydyti. 
„Aš ilgai galvojau — rašo Santorijas,— kaip atskirti li- 
gas. Tam sukūriau keturis instrumentus. Antrasis iš ke- 
turių yra stiklinis indas, kuriuo lengvai galima išmatuoti 
šaltą ir šiltą temperatūras ir tiksliai sužinoti, kiek tempe- 
ratūra skiriasi nuo ankstesnio matavimo“. Tačiau, no- 

rint kiekybiškai išmatuoti temperatūrą, reikėjo kokios 
nors skalės su padalomis — laipsniais. 1636 metais pasi- 
rodžiusioje Kasparo Enso knygoje „Matematinis burtinin- 
kas" pirmą kartą buvo pavartotas žodis „termometras“. 
Joje taip pat pateikiama aštuonių dalių (laipsnių) tem- 
peratūros skalė. Kiekviena dalis (laipsnis) padalyta į aš- 
tuonias dalis. Kaip rašo pats Ensas, „taip padaryta pagal 
filosofus, 0, medikų nuomone, linija turėtų būti padalyta 
į 4 laipsnius". 

Anglų mediko Roberto Fludo (1574—1637) knygoje 
„Filosofinė mozaika“, išleistoje 1638 metais, aprašyti ke- 
li senieji termometrai. Tarp jų aprašytas ir termometras 
(4 pav.), rastas 500 metų senumo rankraštyje. Fludo ma- 
nymu, kairioji prietaiso pusė yra šiuolaikiška, o dešinio- 
ji (užlenktas vamzdelis) — senamadiška. Ąsotis ir vamz- 
delis padaryti iš švino. Šildant saulei arba pučiant šiltam 
arba šaltam vėjui, skystis iš ąsočio pakyla į vamzdelį. 
Jis aprašo ir dar vieną termometrą. Šis termometras įau 
yra stiklinis ir turi skalę su padalomis, kurios nulinis taš- 
kas atitinka vamzdelio vidurį. Autoriaus nuomone, tai 
atitinka vidurį tarp žiemos ir vasaros. Viename termo- 
metre skalė yra dvylikos dalių, kitame — aštuonių. Ta- 
rybinio gamtos mokslų istorijos tyrinėtojo V. Zubovo 

4 pav. Fludo aprašytas senasis termometras 


52 





5 pav. Telju termometras 6 pav. Eksperimento akademijos 
termometras 


nuomone, Fludas naudojo šias skales todėl, kad tuo metu 
buvo populiarios aštuonių ir dvylikos rumbų vėjų rožės. 
Anot Fludo, termometro parodymai priklausė nuo vėjo 
krypties, todėl ir skalės atitiko rumbų skaičių. Italų mok- 
slininko G. Librio (1841) raštuose yra Romos inžinieriaus 
Telju rankraštis (1611), kuriame aprašomas termometras 
su aštuonių laipsnių skale (5 pav.). Kiekvienas laipsnis 
čia dar padalytas į 60 minučių. Šis prietaisas, sudarytas 
iš dviejų indų, buvo naudojamas oro šaltumui ir šiltu- 
mui stebėti pagal laipsnius ir minutes. Medicinos tik- 
slams termometrą pritaikė ir mažai žinomas prancūzų 
medicinos mokslų daktaras Ž. Rėjus (apie 1583—1645). 
Viename laiške tėvui M. Mersenui 1632 metų sausio 1 

dieną Rėjus rašė: „Kaip aš matau, yra įvairių termometrų 
arba termoskopų, bet tai, apie ką jūs kalbate, visiškai 
neatitinka mano termometro, kuris yra ne kas kita, kaip 
mažas apvalus rutuliukas su ilgų plonu kakleliu. Kad 
būtų galima juo patogiau naudotis, aš visą rutuliuką 
pripildau vandens iki kakliuko ir pastatau saulės ato- 
kaitoje arba įdedu ligoniui į ranką: šiluma, plėsdama van- 
denį, verčia jį kilti kakliuku. Didesnis ar mažesnis van- 
dens lygis ir parodo didesnį ar mažesnį karštį (tempera- 
tūrą)". 

Galilėjaus mokinys didysis Toskanos hercogas Ferdi- 
nandas II tikriausiai žinojo apie savo mokytojo termos- 
kopą. Apie 1641 metus jis perdirbo šį termoskopą ir už- 
pildė jį skysčiu. Termometrą sudarė maždaug medžiokli- 
nio šovinio kulkos didumo stiklinis indelis, su prie jo 
prilydytu plonu vamzdeliu. Į rutuliuką pripildavo nus- 
palvinto arba paprasto spirito, o vamzdelį hermetiškai už- 
darydavo. Prie vamzdelio buvo pritaisyta skalė. Tai bu- 
vo labai panašų į Rėjo termometrą, bet ir šiek tiek nuo 
jo skyrėsi. Pirmiausia, vamzdelis buvo uždaras, todėl ja- 
me skysčio tūris nesikeitė, ir jo parodymų neveikė kin- 
tantis atmosferos slėgis. Antra, termometras buvo užpil- 
dytas spiritu, kuris labiau plečiasi negu vanduo ir neuž- 
šąla esant žemoms temperatūroms. Ir šis Ferdinando II 
termometras turėjo tokių pačių trūkumų, kaip ir oro 
termoskopas. Jo skalė buvo laisvai pasirinkta, todėl įvai- 
rių prietaisų parodymų buvo neįmanoma sulyginti. 

Hercogo Ferdinando II įkurtos Eksperimento akade- 
mijos termometrai (6 pav.) buvo labai panašūs į jos įkū- 
rėjo sukonstruotuosius. Puikus stiklapūtys Morianis pa- 
gamindavo tokius vienodus vamzdelius, kad įvairių ter- 
mometrų parodymai beveik sutapdavo. Prie vamzdelio 
prilipdydavo stikliukus, kurie reiškė laipsnius. Kiekvieną 
dešimtą stikliuką nudažydavo baltai, likusiuosius — juo- 
dai. Paprastai vamzdelis dalydavosi į 50 lygių dalių — 
laipsnių. Ilgesni vamzdeliai kartais būdavo dalijami ir į 
100 dalių. Pačioje akademijoje buvo naudojami termo- 
metrai, turintys 300 ir 400 dalių. Dėl kompaktiškumo jų 
vamzdeliai buvo susukti į spiralę. Tik laimingas atsitik- 
tinumas leido patikrinti šiuos senus prietaisus. 1829 me- 
tais jėzuitas L. Antinoris vienoje Florencijos parduotu- 
vių aptiko dėžę su daugeliu Eksparimento akademijos 
termometrų. Šios akademijos „Žiniose“ buvo rašoma, kad 
vienas iš tų termometrų lediniame vandenyje rodė 13,5, 

o per didžiausią karštį — 40 laipsnių. Ttalų matematikas 
G. Libris (1803—1869) pabandė patikrinti, koks tų termo- 
metrų patikimumas. Pagal „Žinių“ aprašymą Libris įpylė 
į vieną vamzdelį vyninio spirito, ir lediniame vandenyje 
jis rodė 13,5 laipsnio. G. Libris apskaičiavo, kad 50 flo- 
rentietiškų laipsnių atitinka 44 Reomiūro laipsnius. Nulinis 
tokio termometro taškas atitiktų — 12 "R. Tokiu pačiu 
metodu buvo nustatyta, kad didžiojo hercogo atlikti ste- 
bėjimai, nustatant vidutinę Florencijos temperatūrą 
1654—1670 metais, visiškai sutampa su šiandieniniais ste- 
bėjimais. 

Eksperimento akademijos „Žiniose“ yra pavaizduotas 
termoskopas. Šį prietaisą didysis hercogas Ferdinandas II 
padovanojo vokiečių jėzuitui A. Kircheriui. Tai stiklinis 
vamzdelis beveik iki viršaus pripiltas vandens. Vande- 
nyje plaukioja keletas kriaušės pavidalo stiklinių flako- 
nėlių apačion nukreiptais kakleliais. Į šiuos ilakonėlius 
taip pat buvo įpilta truputį vandens, juose buvo ir bur- 
buliukas oro. Flakonėliuose oro buvo tiek, kad, esant 
15“ temperatūrai, flakonėliai plaukiotų vandenyje. Esant 
aukštesnei temperatūrai, flakonėliuose oras išsiplėsdavo, 
išstumdavo dalį vandens ir flakonėliai pakildavo aukštyn. 
Ir atvirkščiai, kai oras atšaldavo ir temperatūra nukris- 
davo žemiau kaip —15“, oras flakonėliuose susispaus- 
davo, vandens juose padaugėdavo ir flakonėliai nusi- 
leisdavo į vamzdelio apačią. Kircheriui buvo perduotas 
ir dar vienas panašus termoskopas. Nuo pirmojo jis sky- 
rėsi tuo, kad vamzdelis buvo pripiltas pilnas vandens ir 
užlydytas. Šiame prietaise flakonėliai elgdavosi atvirkš- 
čiai kaip pirmajame termoskope, t. y. jie nusileisdavo į 
vamzdelio apačią, kai oras sušildavo, ir kildavo į viršų, 
kai jis atvėsdavo. Didysis hercogas pavedė pačiam Kir- 
cheriui nustatyti šio reiškinio priežastį. 

Įdomus buvo ir Magdeburgo burmistro O. Gėrikės 
(1602—1686) sukonstruotas termometras. Jis smarkiai 
skyrėsi nuo Galilėjaus sukonstruotojo. Prie varinio tuš- 
čiavidurio rutulio apačios buvo prilituotas maždaug co- 
lio skersmens panašus į U raidę vamzdelis. Vamzdelis 
buvo pripiltas vyno. Vyno paviršiuje plaukiojo varinės 
skardos plūdė. Prie jos siūlu buvo pririšta žmogaus figū- 
rėlė. Figūrėlė rodė skalėje pažymėtą šalčiausią, šilčiau- 
sią ir vidutinę Magdeburgo oro temperatūras. Visas prie- 
taisas, išskyrus varinį rutulį, skalę ir figūrėlę, buvo 
paslėptas ir pritaisytas šešėlyje esančioje namo pusėje. Va- 

rinis rutulys buvo nudažytas mėlynai ir išmargintas spin- 
dinčiomis žvaigždėmis su užrašu didelėmis auksinėmis 
raidėmis: Perpeiuum mobile. Šis Gėrikės prietaisas ne- 
buvo tikslesnis už Galilėjaus: jis rodė ne tik oro tem- 
peratūros, bet ir atmosferos slėgio svyravimus. Gėrikė 
taip pat pastebėjo, kad, kalbant apie temperatūras, svar- 
bu sulyginti daugelio prietaisų parodymus; be to, ter- 
mometras turi turėti kertinius taškus. Vienu tokiu kerti- 
niu tašku Gėrikė pasirinko pirmųjų Magdeburge stebėtų 
šalnų temperatūrą. Kad figūrėlė atsidurtų numatytame 
taške, jis išsiurbė iš rutulio dalį oro. 

1661 metais Londono karališkoji draugija gavo vieną 
termometrą iš Florencijos, ir tuojau pat Robertas Boilis 
davė nurodymą savo asistentams pagaminti panašų prie- 
taisą. Nuo 1664 metų Boilis ir jo asistentai jau eksperi- 
mentavo su savo gamybos termometrais, turinčiais pri- 
mityvią skalę, — nulinis taškas rodė ledo tirpimo tempe- 
ratūrą. K. Heigensas, kuris susirašinėjo su Karališkąja 
draugija, taip pat konstravo termometrus. Apie 1665 me- 
tus jis pastebėjo, kad verdančio vandens temperatūra 
nekinta kaip ir tirpstančio ledo temperatūra. Tačiau pats 
Heigensas šio svarbaus atradimo praktiškai nepritaikė. 
Jis tik pasiūlė Karališkajai draugijai gaminti tokius ter- 
mometrus, kurių rezervuarų ir jų vamzdelių tūrių san- 
tykiai būtų vienodi ir kurių laipsnius reikėtų skaičiuoti 
arba nuo ledo tirpimo, arba nuo vandens virimo tempe- 
ratūros. Tada nebereikėtų, jo manymu, nešioti termo- 
metrų iš vienos vietos į kitą, kad būtų galima palyginti 
jų parodymus. Taigi jau XVII amžiaus pabaigoje dauge- 
liui mokslininkų pasidarė aišku, kad termometrui reikia 
vienodos skalės. Tada nebereikėtų lyginti skirtingų vietų 
termometrų parodymus. 


TEMPERATŪROS SKALĖS 


K. Heigensas, nors ir nustatė, kad vandens virimo ir ledo 
tirpimo temperatūros yra pastovios, bet šio savo atradi- 
mo nepritaikė sudarydamas termometrų skales. Praslin- 
kus beveik trims dešimtmečiams, 1693 metais buvusios 
Eksperimento akademijos narys Renaldinis pasiūlė lai- 
kyti svarbiausiais termometro skalės taškais vandens už- 
šalimo ir virimo temperatūras. Tačiau ir jo pasiūlymu be- 
veik niekas nesusidomėjo. Kaip ir anksčiau, termometrų 

skalės buvo pasirenkamos laisvai. „(Vieną tokių skalių 
1701 metais Londono karališkosios draugijos leidinyje 
„Philosophical Transactions“ (Filosofijos darbai) paskel- 
bė I. Niutonas. Straipsnyje „Šilumos ir šalčio laipsnių 
skalė“ jis aprašo savo termometrą, į kurio vamzdelį bu- 
vo pripilta linų aliejaus. Kai tokį termometrą įkišo į 
tirpstantį sniegą, aliejaus tūris sudarė 10000 dalių. Tas 
pats aliejus, sušilęs iki pirmojo laipsnio, t. y. iki žmo- 
gaus kūno temperatūros, išsiplėtė, ir jo tūris prilygo 
10256 dalims, vos pradedančiame virti vandenyje — 
10725, o alavo lydymosi temperatūroje — 11 516 dalims. 
Manydamas, kad aliejaus tūrio padidėjimas yra propor- 
cingas jo temperatūrai, Niutonas sniego tirpimo tašką 
laikė 0, žmogaus kūno temperatūrą — 12, vandens viri- 
mo temperatūrą — 34, alavo lydymosi temperatūrą — 72 
laipsniais. Tačiau svarbiausieji jo termometro taškai Niu- 
tonui buvo vandens užšalimo ir žmogaus kūno tempe- 
ratūros. 

1703 metais Paryžiaus mokslų akademijos memua- 
ruose Niutono skalę komentavo prancūzų fizikas G. Amon- 
tonas. Tame pačiame straipsnyje jis pateikia ir savo ty- 
rimų rezultatus. Amontonas eksperimentavo su oro ter- 
mometru. Jis manė, kad oras greičiau, negu koks nors 
skystis reaguoja į temperatūros pasikeitimus. Amontono 
termometras buvo panašaus į U raidės formos vamzdelį, 
kurio trumpesnis galas baigėsi rutuliuku. Ilgesnis galas 
buvo pripiltas gyvsidabrio ir atviras. Termometro rezer- 
vuare laikėsi suslėgtas oras. Šis oras plėsdamasis ir vari- 
nėjo gyvsidabrį ilgesniame vamzdelyje. Svarbiausiais sa- 
vo termometro taškais Amontonas laikė vandens virimo 
temperatūrą ir tokį šaltį, kuriam esant, oras praranda 
stangrumą (t. y. absoliutaus nulio temperatūrą). Pats jis 
nebandė nustatyti „to šalčio“ temperatūrą. Tačiau, rem- 
damasis gautais Amontono oro stangrumo duomenimis, 
fizikos istorikas E. Gerlandas apskaičiavo, kad pagal 
Amontoną absoliutaus šalčio temperatūra lygi —239,5 “C. 

Pirmuosius daugiau ar mažiau tinkamus temperatūrai 
matuoti termometrus pagamino vokiečių fizikas G. Faren- 
heitas. Jo pirmieji spiritiniai termometrai jau 1710 metais 
buvo gerai žinomi Šiaurės Europoje. 1720 metais, perskai- 
tes, kad barometre gyvsidabrio aukštis priklauso nuo 
temperatūros, jis nutarė gyvsidabrį pritaikyti ir termo- 
metrams. Savo temperatūros skalės pagrindiniais taškais 
jis laikė: 

1) „stipriausio šalčio“ temperatūrą, kurią galima gauti 
sumaišius ledą, vandenį ir amonio chloridą. Šios tempe- 
ratūros tašką jis pažymėjo nuliu ir jį laikė absoliučiu 
temperatūros nulių; 

2) Iedo tirpimo temperatūrą, kurią pažymėjo skaičiu- 
mi 32; 

3) žmogaus kraujo temperatūrą. Šią temperatūrą jis 
pažymėjo skaičiumi 96. 

Remdamasis šiais reperiniais taškais, Farenheitas ga- 
mino gana tikslius termometrus. Jie greitai paplito Angli- 
joje ir Jungtinėse Amerikos Valstijose. Ir dabar jo ter- 
mometrai dar naudojami šiose šalyse. 

1724 metais Farenheitas paskelbė įvairių skysčių vi- 
rimo temperatūras: spirito virimo temperatūra lygi 178 "F., 
švaraus vandens — 212 “F, sieros rūgšties — 546 "F. Jis 
rašė, kad vandens virimo temperatūra lieka pastovi, kai 
pastovus yra oro slėgis. Tačiau, keičiantis oro slėgiui, 
keičiasi ir švaraus vandens virimo temperatūra. Nors 
Farenheito skalė ir netinka moksliniam darbui, bet ja 
patogu naudotis natūralioje aplinkoje, kur retai būna 
taip šalta, kad termometras rodytų neigiamą tempera- 
tūrą. 

Praėjus kiek laiko, apie 1730 metus prancūzų gamtinin- 
kas R. Reomiūras pasiūlė temperatūros skalę, pagrįstą 
spirito savybe vienodai plėstis įvairiose temperatūrose. 
Savo spiritiniame termometre jis pasirinko vieną svar- 
biausią tašką — vandens užšalimo temperatūrą, kurią pri- 
lygino 0“ R. Vieno laipsnio padala buvo gauta vamzde- 
lyje esantį spirito tūrį padalijus iš 1000. Taip vandens 
virimo temperatūra prilygo net 1080“. Vėliau paaiškėjo, 
kad ji buvo nustatyta neteisingai: nebuvo atsižvelgta į 
atmosferos slėgį. XVIII a. šią klaidą ištaisė kitas prancūzų 
mokslininkas Ž. Deliukas. Tada vandens virimo tempera- 
tūra prilygo 80 “R. 

Paplitusią Celsijaus skalę 1742 metais pasiūlė švedų 
astronomas profesorius A. Celsijus. Vandens virimo ir ledo 
tirpimo temperatūrų tarpą jis pasiūlė padalyti į 100 dalių. 
Netrukus Celsijaus laipsniai buvo pripažinti visame pa- 
saulyję. Ticsa, pats Celsijus termometro nulį buvo pažy- 
mėjęs ties vandens virimo tašku, o ties ledo tirpimo taš- 
ku buvo 100“. Žymusis botanikas K. Linėjus pakeitė re- 
perinius taškus: jam pasirodė, jog kur kas patogiau 

žymėti atvirkščiai. Ir dabar visi žymi ledo tirpimo tem- 
peratūrą 0“C. 

Technikoje bei moksliniuose tyrimuose plačiai papli- 
to absoliutinė, arba Kelvino, temperatūrų skalė. 1948 
metais ją sukūrė anglų mokslininkas V. Tomsonas (jis ir 
yra lordas Kelvinas). Nuliniam skalės taškui buvo pasiū- 
lyta absoliutaus nulio temperatūra, t. y. kažkokia teoriš- 
ka kūno temperatūra, kuri būtų, jeigu jo molekulės nus- 
totų judėjusios. Pagal Celsijaus skalę absoliutus nulis 
lygus —273,16“. Vadinasi, nulinį Celsijaus temperatūros 
skalės tašką atitinka 273,16 “K. Taigi Kelvino tempe- 
ratūrų skalėje visos matuojamos temperatūros turi tik- 
tai teigiamas reikšmes. 

Kartais skaitydami E. Hemigvėjų ar Dž. Londoną, at- 
kreipiame dėmesį, jog ligonio temperatūra buvusi net 
104 “F. Mums gali pasirodyti, kad tai nesąmonė. Juk ne- 
gali būti tokia aukšta žmogaus temperatūra. Tačiau nes- 
kubėkime. Atidžiau pasižiūrėję, pamatysime, kad po 
laipsnio rutuliuku parašyta raidė „F“, o ne mums įpras- 
toji „C“. Todėl pravartu žinoti formulę, kuria pasinaudo- 
jus galima perskaičiuoti temperatūras iš Farenheito į Cel- 
sijaus skalę. Tai bus c- ŽŽ. Vadinasi, jeigu ligonio 
temperatūrą pagal Farenheito skalę lygi 104“, tai pagal 
Celsijaus — 400" (c- = —400). 

Panaši formulė padeda ir Reomiūro temperatūros ska- 
lės parodymus prilyginti Celsijaus skalei. Štai ji: 
C= LC Jeigu pagal Reomiūro termometrą oro tem- 
peratūra lygi 20“, tai pagal Celsijaus skalę bus lygi 
259 (c-2 — 25), 

Žinoma, yra ir daugiau temperatūrų skalių. Štai, ame- 
rikietis, meteorologinių instrumentų istorijos tyrinėtojas 
V. Midltonas aprašo 1754 metais pagamintą termometrą, 
kuris turėjo 18 temperatūros skalių. Dar kitame leidi- 
nyje aprašomas termometras, turėjęs net 35 įvairias ska- 
les. Tačiau plačiausiai paplito tik Celsijaus, Farenheito 1r 
Reomiūro temperatūrų skalės. Jos naudojamos ir šian- 
dien. 








59 


KOKIA ORO TEMPERATŪR A? 


Kaip sužinoti, kokia oro temperatūra? Paprasčiausiai ją 
reikia išmatuoti termometru. Šiandien turime gana to- 
bulus termometrus, ir atsakyti į klausimą, kokia oro 
temperatūra, atrodytų gana paprasta, — reikią tik pasi- 
žiūrėti į termometrą. Tačiau paprasta tik iš pirmo žvilg- 
snio. Jeigu jūsų termometras bus padėtas arti tamsios 
sienos, jis rodys daugiau laipsnių, jeigu ant jo užlis lie- 
tus, jis rodys žemesnę oro temperatūrą. Ypač skiriasi 
Saulės apšviestų termometrų parodymai. XIX amžiaus pa- 
baigoje astronomas K. Flamarionas atliko bandymą su 
daugeliu skirtingos spalvos termometrų, norėdamas įsiti- 
kinti, kaip skiriasi, padėtų saulėtoje vietoje šių termo- 
metrų parodymai. Tą dieną oro temperatūra buvo 29 “C. 
Juodos spalvos termometras rodė 65“*C, žalios — 64, mė- 
lynos — 63,5, raudonos — 62, oranžinės — 61, violetinės — 
60 “C, žydros ir geltonos — 59, paprasto stiklo — 57, bal- 
tas matinis — 54,5 “C. Šis eksperimentas dar kartą aki- 
vaizdžiai įrodė, kad saulėje kūno temperatūra priklauso 
nuo kūno spalvos. Tam, kad termometras rodytų faktiš- 
ką oro temperatūrą, jis turi būti apsaugotas nuo tiesiogi- 
nių saulės spindulių, pa- 
šalinių įkaitusių kūnų ir 
tiesioginio kritulių povei- 
kio. Be to, pro termometrą 
turi laisvai cirkuliuoti ap- 
linkos oras. Todėl oro 
temperatūrai matuoti tei- 
mometrai įtaisomi specia- 
liame  meteorologiniame 
narvelyje. Visos keturios 
narvelio sienos yra pana- 
šios į žaliuzes, padarytos 
iš medinių lentučių: jas 
lengvai  prapučia vėjas. 
Kad narvelis mažiau įkais- 
tų nuo saulės spindulių, 
jis visas, tiek iš vidaus, 
tiek ir iš išorės nudažomas 
baltai, o jo stogas padė- 
romas dvigubas. Narvelis 
orientuojamas taip, kad ; pav.  Meteorologinio narvelio 
durelės atsidarytų į šiauri- įranga 

8 pav. Maksimalus termometras 


nę horizonto pusę ir stebėjimo metu ant termometrų rezeI- 
vuarų nepatektų saulės spinduliai. Kad Žemės paviršiaus 
įšilimas tiesiogiai neveiktų, termometrų narvelis įtaiso- 
mas taip, kad jų rezervuarai būtų dviejų metrų aukšty- 
je nuo žemės paviršiaus. 

Oro temperatūra matuojama gyvsidabrio termometru. 
Kartais jis dar vadinamas psichrometriniu, nes su kitu to- 
kiu pačiu termometru, kurio rezervuaras suvilgomas van- 
deniu, sudaro psichrometrą (juo nustatomas oro drėgnumas). 
Termometro skalės padalos išdėstytos kas 0,2“, todėl nesun- 
ku oro temperatūrą išmatuoti 0,1 *C tikslumu. Be jų, mete- 
crologiniame narvelyje (7 pav.) yra įtaisyti du termonietrai 
ekstremaliom temperatūrom matuoti. Aukščiausią paros 
oro temperatūrą rodo maksimalus termometras (8 pav.). 
Nuo gyvsidabrio termometro jis skiriasi tuo, kad į to Ire- 
zervuarą yra įlydytas kaištukas. Jo galas įsiterpia į ter- 
mometro vamzdelį, kuriuo teka gyvsidabris. Todėl gyv- 
sidabriui tekėti lieka nedidelis tarpelis. Kai oro tempe- 
ratūra kyla, esantis rezervuare gyvsidabris plečiasi ir 
teka pro šį tarpelį. Kai temperatūra pradeda kristi, gyv- 
sidabris traukiasi.  Gyvsidabrio dalelių sankabos jėga 
yra mažesnė už trinties jėgą, todėl ties susiaurėjimu gyv- 
sidabrio srovė nutrūksta, bet jos meniskas lieka ties bu- 
vusios temperatūros padala. Kad gyvsidabris vėl grįžtų 
į rezervuarą, termometrą reikia ,,„nukrėsti“. Maksimalaus 
termometro principu veikia ir medicininis termometras, 
kuriuo tikriausiai visiems ne kartą teko matuoti tempe- 
ratūrą. 

Minimalios paros oro temperatūros matuojamos spi- 
ritiniais termometrais (9 pav.) Tokiems termometrams 
gyvsidabris netinka, nes jis užšąla —39 “C temperatū- 
roje. Jų vamzdelyje plaukioja tamsesnio stiklo kaištu- 
kas. Kai oro temperatūra kyla, besiplėsdamas spiritas 
laisvai prateka pro kaištuką, nes termometras padėtas 

9 pav. Spiritinis termometras 


horizontaliai ir kaištuko trinties jėga į vamzdelio siene- 
les yra didesnė už pro jį pratekančio spirito trinties jė- 
gą. Kai oro temperatūra pradeda kristi, spiritas traukiasi 
ir savo menisku paliečia kaištuko galvutę. Dėl paviršiaus 
įtempimo jėgos spirito meniskas pradeda tempti kaištu- 
ką termometro rezervuaro link, nes kaištuko trinties jėga 
į vamzdelio sieneles bus mažesnė už spirito stulpelio pa- 
viršiaus įtempimo jėgą. Taip toliausiai nuo rezervuaro 
nutolęs kaištuko galas rodys žemiausią oro temperatūrą. 
Žemiausia oro temperatūra esti prieš pat saulėtekį. Ky- 
lant saulei virš horizonto, oro temperatūra kyla ir pa- 
siekia maksimumą 14—15 valandą. Meteorologinėse sto- 
tyse minimali paros temperatūra apskaičiuojama 9 va- 
landą ryto, o maksimali — 21 valandą. 


KAIP TERMOMETRU IŠMATUOTI KALNO AUKŠTĮ? 


Rusų keliautojo ir geografo P. Kozlovo knygoje ,„Azi- 
jos platybėse" radau tokias eilutes: „Na, kalne, dabar ta- 
vo paslaptis bus atskleista, pasakiau aš, užkaitęs savo viI- 
dulį, ir po keliolikos minučių sužinojau, kad Sadi Surun 
Sumas iškyla virš jūros lygio 13 tūkstančių pėdų“. Tik- 
riausiai pastebėjote, jog šis virdulys turėjo būti ne pap- 
rastas, nes, šiaip virinant vandenį, mes nesužinosime kal- 
no aukščio. Virdulys buvo su termometru. Išmatavus van- 
dens virimo temperatūrą, galima sužinoti, kokiame aukš- 
tyje esame. Taip padaryti pabandė ir žinomas rašytojas 
Markas Tvenas. Knygoje „Kelionės po užsienį“ jis aprašo 
vieną savo Alpių kelionės nuotykių: 

„Mūsų nemalonumai baigėsi; todėl žmonės galėjo pa- 
ilsėti, o man pagaliau buvo proga atkreipti dėmesį į 
mokslinę ekspedicijos pusę. Visų pirma norėjau, pasi- 
naudodamas barometru, nustatyti vietovės, kur buvome, 

aukštį, bet, deja, negavau jokių rezultatų. Iš savo moksli- 
nių skaitymų sužinojau, kad ar barometrą, ar termometrą 
reikia virinti, norint gauti parodymus. Kurį tų dviejų 
virinti — tikrai nežinojau, ir todėl nutariau virinti abu. 
Ir vis dėlto negavau jokių rezultatų. Apžiūrėjęs abu 
instrumentus, įsitikinau, kad jie galutinai sugadinti: ba- 
rometras beturėjo vieną varinę rodyklę, o termometro 
rutuliuke krutėjo gyvsidabrio lašelis. 

Susiieškojau kitą barometrą; jis buvo visiškai naujas 
ir labai geras. Pusę valandos virinau jį puode su pu- 
piene, kurią virė virėjas. Rezultatas buvo netikėtas: in- 
strumentas visiškai nustojo veikęs, bet sriuba įgijo tokį 
stiprų barometro prieskonį, kad vyriausiasis virėjas — 
labai išmintingas žmogus — pakeitė jos vardą valgių są- 
raše. Naujasis patiekalas visiems labai patiko, ir aš įsa- 
kiau kiekvieną dieną virti sriubą iš barometro. Žinoma, 
barometras buvo visiškai sugadintas, bet nelabai jo te- 
sigailėjau. Jei nepadėjo man nustatyti vietovės aukštį, va- 
dinasi, jis man nereikalingas“. 

Žinoma, Markui Tvenui reikėjo virinti ne barometrą, 
o termometrą. Prisiminkime, kaip užverda vanduo. Kaiti- 
nant vandenį, jo molekulės įgauna tokį greitį, kad jų 
daugiau palieka vandenį, negu grįžta į jį. Normaliomis 
sąlygomis vanduo verda esant 100 “C temperatūrai. Pa- 
kilus į kalną, oro slėgis į vandens paviršių sumažės ir 
vandens molekulėms reikės mažesnio greičio, kad paliktų 
vandenį. Yra nustatytos tokios vandens virimo tempera- 
tūros esant skirtingiems atmosferos slėgiams: 


Vandens virimo temperatūra “C Atmosferos slėgis mm 


101 787,7 

100 760 
98 707 
96 657,5 
94 611 
92 567 
90 525,5 
88 487 
86 450 


Pavyzdžiui, Šveicarijos sostinėje Berne, kur vidutinis 
atmosferos slėgis lygus 713 mm, vanduo atviruose induo- 
se užverda esant 98 “C. Aukščiausioje Alpių viršukalnė- 
je Monblane, kur barometras rodo 424 mm, verdantis 

vanduo teturi 84,5 “C temperatūrą. Kylant kiekvieną ki- 
lometrą vandens virimo temperatūra sumažėja 3 “C. Va- 
dinasi, išmatavę temperatūrą, kurioje verda vanduo ir 
pasinaudoję atitinkama lentele, galime sužinoti vietovės 
aukštį. 

Su panašiu reiškiniu susidūrė ir šaunusis Ben-Zufas, 
vienas Žiulio Verno romano „Hektoras Servadakas" he- 
rojų. Jis kaip ir visi buvo įsitikinęs, kad vanduo verda 
esant tai pačiai temperatūrai ir visur vienodai esti karš- 
tas. Tikriausiai jis taip būtų manęs visą gyvenimą, jeigu 
nebūtų atsitiktinai drauge su Servadaku patekęs ant... 
kometos. Tas nepasiduodantis šviesulys susidūręs su Žeme, 
atplėšė nuo jos kaip tik tą vietovę, kur buvo abu herojai 
ir nunešė tolyn savo elipsinių taku. Ir tada Servadako 
tarnas pirmą kartą praktiškai įsitikino, kad verdantis 
vanduo ne visur vienodai karštas. Šį atradimą jis padarė 
atsitiktinai, ruošdamas pusryčius. 

„Ben-Zufas įpylė vandens į puodą, pastatė jį ant ug- 
nies ir laukė, kol užvirs, kad galėtų įleisti į jį kiauši- 
nius, kurie jam atrodė tušti, taip mažai jie svėrė. 

Mažiau kaip per dvi minutes vanduo jau užvirė. 

— Velniai rautų! Kaip ugnis dabar kaitina! — sušuko 
Ben-Zufas. 

— Ne ugnis smarkiau kaitina, — atsakė, pagalvojęs, 
Servadakas — o vanduo greičiau užverda. 

Ir nukabinęs nuo sienos Celsijaus termometrą, jis įlei- 
do jį į verdantį vandenį. Termometras parodė tiktai 
šešiasdešimt šešis laipsnius. 

— Oho! — sušuko karininkas.— Vanduo verda esant 
šešiasdešimt šešiems laipsniams vietoj šimto! 

— Vadinas, kapitone? .. 

— Vadinas, Ben-Zufai, patariu tau palaikyti kiauši- 
nius verdančiame vandenyje ketvirtį valandos. 

— Bet jie bus labai kieti! 

— Ne, drauguži, jie bus vos išvirę.“* 

Toliau Ž. Vernas pažymi, kad toks reiškinys galimas 
tik 11 tūkstančių metrų aukštyje, kur atmosferos slėgis 
lygus 190 mm gyvsidabrio stulpelio, t. y. keturis kartus 
mažesnis už normalųjį. O kaip tokiame aukštyje kvė- 
puoti? Jeigu, kylant aukštyn, vandens virimo temperatū- 
ra krinta 3 “C kiekvieną kilometrą, tai leidžiantis gylyn į 
šachtą, vandens virimo temperatūra turėtų kilti. Ir iš 


* Perelmanas J. Įdomioji fizika. T. 2. V., 1954. P.  172—173. 

tikrųjų. Štai 300 metrų gilumo šachtoje vanduo verda 
101 "C, o 600 metrų gilumoje — 102 “C temperatūroje. 
Garo katiluose, esant 14 atmosferų slėgiui, vanduo už- 
verda 200 “C temperatūroje. Priešingai, po siurblio gaub- 
tu galima užvirinti ir kambario temperatūros vandenį. 


KUR ŠILUMA „KAULŲS LAUŽO"'? 


Aukščiausia oro temperatūra per visus metus yra ties 
pusiauju, kur patenka daugiausia Saulės šilumos. Ašiga- 
lių link temperatūra pastebimai krinta. Viso Žemės ru- 
tulio vidutinė metinė oro temperatūra lygi 14,3 “C. Šiau- 
rės pusrutulis, turėdamas didesnius žemynų plotus, kurie 
vasarą labiau įšyla, yra šiltesnis. Jo vidutinė oro tem- 
peratūra lygi 15,2 “C. Vidutinė Pietų pusrutulio oro tem- 
peratūra lygi 13,3 “C. Čia vėsina didžiulis Antarktidos 
ledyninis skydas. Tačiau aukščiausios temperatūros nus- 
tatytos ne ties pusiauju, 0 truputį į šiaurę ir į pietus 
nuo jo, kur yra išsidėsčiusios aukšto atmosferos slėgio 
sritys. Jose vyrauja žemyneigiai oro srautai, ir debesys 
šioje juostoje „ištirpsta“. Todėl Saulė kepina nuo ryto 
ligi vakaro. Šiose juostose yra ir didžiausios pasaulio 
dykumos: Sachara, Kalifornijos tyrai, Karakumai, Ata- 
kama. Dieną saulė įkaitina dykumos paviršių iki 70 “C ir 
daugiau, o naktį temperatūra joje nukrinta iki 0 “C ir 
žemiau. Nors ir keista, bet karštosios Sacharos gyven- 
tojai gerai žino ledą, bet niekada nėra matę sniego. 
Žemės rutųlyje aukščiausia oro temperatūra lygi 
57,8 “C užfiksuota dviejose vietovėse: 1922 metų rugsė- 
jo 13 dieną al Azizijoje (Libijos dykuma, apie 40 km į pie- 
tus nuo Tripolio) ir 1933 metų rugpjūčio 11 dieną San 
Lujise (Meksika). Kiek žemesnė oro temperatūra — 
56,7 “C užfiksuota 1913 metų liepos 10 dieną Mirties slė- 
nyje. 1977 metų birželio 10 dieną informacinės agentūros 
pranešė, kad Pakistano mieste Dadu pavėsyje oro tem- 
peratūra viršijo 55 “C. Gana aukštos oro temperatūros 
būna ir Australijoje. Antai Stiuarte būta 55 “C, o netoli 
vandenyno esančioje Marb! Baro stotyje 1923— 1924 me- 
tų vasarą 161 dieną iš eilės vidutinė paros oro temperatū- 
ra nenukrito žemiau kaip 37,8 “C. Tai irgi savotiškas re- 
kordas. 54—55 “C oro temperatūros stebėtos daugelyje 
apie Sacharą esančių vietovių: Arauane (Malis), Ain Sa- 

lache (Alžyras),  Kebilyje (Tunisas), al Uėdėje (Al- 
žyras), Gadame (Libija). 

Klimatologiniuose žinynuose yra pateikta nemažai 
stočių, kuriose vidutinė metinė oro temperatūra (10 pav.) 
aukštesnė kaip 28 “C. Daugiausia jų yra pietiniuose Sa- 
charos rajonuose. Meteorologinių stočių, kuriose viduti- 
nė metinė oro temperatūra viršija 29 “C Žemės rutulyje 
priskaičiuojama 25. 21 jų yra Afrikoje, trys Azijoje ir 
viena — Australijoje. Aukščiausia vidutinė metinė oro 
temperatūra nustatyta Somalyje Lug Kerandžio vietovė- 
je. Čia ji siekia 31,1 *C. Kiek žemesnė vidutinė metinė 
oro temperatūra yra Nema vietovėje (pietinė Maurita- 
nija) — 30,2 “C. Kitos devyniolika stočių yra Raudonosios 
jūros pakrantėje. Šiuose rajonuose vidutinė metinė oro 
temperatūra aukštesnė kaip 25 “C. 

Tarybų Sąjungoje aukščiausios oro temperatūros būna 
pietiniuose Vidurinės Azijos rajonuose. Uzbekijos pie- 
tuose — Termeze — užfiksuota aukščiausia oro tempera- 
tūra — 50 “C. Aukščiausios vidutinės metinės oro tem- 
peratūros nustatytos Vidurinės Azijos dykumose: Šira- 
bade (Uzbekija) ji lygi 18,1, Čaršange (Turkmėnija) — 
18,0 *C. Jau minėtame Termeze vidutinė metinė oro tem- 
peratūra lygi 17 “C, 

Lietuvoje tokių karščių nepasitaiko. Nors ir keista, 
bet mūsų respublikoje karščio poliumi reikia laikyti Va- 
rėną, nes čia išmatuota aukščiausia oro temperatūra 37 “C. 
Iki 36 *“C oras buvo įšilęs Druskininkuose, iki 35 *C — 
Lazdijuose, Marijampolėje, Vilniuje, Kaune, Ukmergėje. 
Taigi mūsų kraštuose aukščiausiosios oro temperatūros 
dvidešimt laipsnių žemesnės už „pasaulio rekordus“. Tuo 
galima paaiškinti ir patarlę, kad „šiluma kaulų nelaužo“. 
Aukščiausia vidutinė metinė oro temperatūra Lietuvoje 
yra Nidoje — 6,8 *C. Klaipėdoje ir Druskininkuose jį lygi 
6,6 *C. Žemiausia vidutinė metinė oro temperatūra nusta- 
tyta Švenčionyse — 5,2 “C. 


KUR GYVENA SENIS ŠALTIS? 


Ilgai Senio Šalčio rezidencija buvo laikomas Verchojan- 
sko rajonas Rytų Sibire. Dar XIX amžiaus pabaigoje me- 
teorologai čia užfiksavo nepaprastai žemą temperatūrą — 
beveik 68 laipsnius šalčio. Taip, 1892 metų vasario 5 ir 
7 dienomis Verchojanske buvo užfiksuota —67,7 "C. Ta- 
čiau maždaug po trijų dešimtmečių į „šalčio karaliaus“ 

10 pav. Vidutinė metinė oro temperatūra 


titulą ėmė pretenduoti Oimiakonas. Kai kuriuose leidi- 
niuose galima rasti pranešimų, kad 1926 metais žinomas 
mokslininkas S. Obručevas ten užregistravo —70—71 “C. 
Pasak Vyriausiosios geofizikos observatorijos direktoriaus 
A. Vojeikovo, profesoriaus, žinomo klimatologo J. Borisen- 
kovo, tai buvo ne visai tikslus realių faktų interpretavi- 
mas. Tirdamas Indigirkos baseiną, S. Obručevas 1926 me- 
tų spalį —lapkritį gyveno Oimiakone. Spaudė stiprus šal- 
tis, bet ten meteorologinės stoties tada nebuvo. Pats Ob- 
ručevas turėjo tik gyvsidabrio termometrą. Tačiau —39*C 
temperatūroje gyvsidabris užšąla, sukietėja. Taigi ir no- 
rėdamas mokslininkas negalėjo užregistruoti 70 laipsnių 
šalčio. Tad, iš kur meteorologijos istorijoje atsirado šie 
skaičiai? 

S. Obručevas nusprendė iš šalutinių faktų. Jau seniai 
jakutai pastebėjo, kad, kai stipriai šąla, kvėpuojant gir- 
dimas savotiškas ūžesys, poetiškai vadinamas ,,„žvaigž- 
džių kuždesiu“. Taip atsitinka, kai spaudžia 50 laipsnių 
šaltis. Mokslininkas priėjo prie išvados, kad Oimiakone 
buvo ne mažiau kaip 50—60 laipsnių šalčio. Lygindamas 
tenykščius šalčius su Verchojansko, nusprendė, jog Oi- 
miakone termometro stulpelis gali nusileisti ir iki 70 
laipsnių šalčio atžymos. Štai šis „gali“, matyt, ir tapo 
faktu populiariuose straipsniuose. Kiek vėliau, įkūrus Oi- 
miakone meteorologinę stotį, čia buvo užfiksuoti tokie 
pat stiprūs šalčiai, kaip ir Verchojanske. Antai 1933 me- 
tų vasario 6 dieną spirito stulpelis nukrito iki —67,7 “C. 
Labai šaltas čia buvo 1931 metų sausis: vidutinė mėnesio 
temperatūra buvo —55,7 “C. Šiuose rajonuose tokius di- 
delius šalčius nulemia „patogi“ šalčiui geografinė padė- 
tis. Abi stotys yra daubose. Čia giedromis naktimis su- 
teka šaltas oras. Be to, prisideda ir atmosferos cirkuliaci- 
jos ypatumai. Virš Verchojansko—Oimiakono ilgai laikosi 
anticiklonas. Todėl oras būna giedras, sausas, labai šal- 
tas. Tačiau svarbiausia, kad šis rajonas nutolęs nuo van- 
denyno, todėl čia ir galimi tokie dideli šalčiai. 

Dar didesni šalčiai yra užregistruoti Antarktidoje. Apie 
šio tolimo žemyno atšiaurų klimatą žmonija žinojo jau 
seniai, bet apie šalčius žemyno gilumoje galėjo tik spė- 
lioti. Tikslūs matavimai buvo atlikti įkūrus meteorologi- 
nes stotis, ruošiantis 1956—1957 metais paskelbtiems Tarp- 
tautiniams geofizikos metams. Paaiškėjo, kad šalčiausios 
vietos Teikia ieškoti tarybinių antarktinių stočių ,„Vos- 
tok", „Sovetskaja“ ir ,„Neprieinamumo polius“ rajonuo- 

se. Čia net pavasarį ir rudenį termometras rodo —60 “C, 
o žiemą spirito stulpelis nukrinta iki —70 “C, o kartais 
ir iki —80 “C. Rekordiškai žema temperatūra buvo užfik- 
suota 1960 metų rugpjūčio 24 dieną. Meteorologinėje 
stotyje „Vostok“ spirito stulpelis nukrito iki —88,3 "C. 
Iki 1983 metų žiemos ši temperatūra buvo žemiausia Že- 
mės rutulyje. Ji pateko į visus geografijos vadovėlius, 
klimatologinius žinynus, enciklopedijas. Tačiau šį „pasaulio 
rekordą“ jau reikia keisti. Mat 1983 metų rugpjūčio 1 
dieną šioje stotyje buvo išmatuota dar žemesnė oro tem- 
peratūra (—89,2 “C). Ji ir yra žemiausia Žemės pavir- 
šiuje užfiksuota oro temperatūra. Tiesa, ir dėl šio šalčio 
poliaus būta nesusipratimų. Dar 1967 metais žurnalo „Ju- 
nyj naturalist" 11 numeryje buvo išspausdinta nedidelė 
žinutė, kad 1965 metais netoli Pietų poliaus norvegų 
mokslininkai užregistravo žemiausią Žemės rutulyje oro 
temperatūrą — —94,5 “C. Kaip paaiškėjo, šis žurnalas 
žinutę perspausdino iš austrų laikraščio ,„Volksstimme“. 
Po to šią žinią pateikė „Pionierskaja pravda“ ir dar dau- 
gelis kitų leidinių. Kitais metais ji pasirodė „(Geografija 
v škole“ pirmame numeryje. 1979 metais Leipcige išleisto- 
toje „Mažojoje gamtos enciklopedijoje“ taip pat nurodo- 
ma —94,5*C. Arktikos— Antarktikos instituto moksl. bendi. 
L. Dubrovinas patikrino šį pranešimą ir paaiškėjo, kad tai 
toli nuo tiesos. Iš tikrųjų norvegų mokslininkai su ame- 
rikiečių ekspedicija buvo netoli Pietų poliaus. Tačiau 
jie buvo vasarą, kai šiuose rajonuose tokios žemos tem- 
peratūros negalimos. Mokslinė spauda neišspausdino pra- 
nešimų, patvirtinančių šiuos faktus. Tuo sunku patikėti 
ir dar todėl, kad teoriškai tokių žemų temperatūrų An- 
tarktidoje neapskaičiuota. Tarybinis mokslininkas E. Dob- 
ryšmanas teoriškai apskaičiavo galimą žemiausią oro tem- 
peratūrą Antarktidai remdamasis šiluminio balanso lyg- 
timis. Pagal jį žemiausia oro temperatūra Antarktidoje 
gali nukristi iki —93,1 "C. Taigi teoriškai apskaičiuota 
galima oro temperatūra yra beveik pusantro laipsnio 
aukštesnė už norvegų mokslininkų išmatuotąją tempera- 
tūrą. Galbūt norvegų mokslininkai matavo temperatūrą 
termometrais su kitomis, ne Celsijaus, skalėmis, o duome- 
nys pateko žurnalistams, kurie ir „atrado“ naują Šalčio 
polių. 

—89,2 “CI Mums sunku įsivaizduoti, koks tai šaltis! 
Tokioje temperatūroje žibalas pjaustomas kaip šaltiena, 
o norint įžiebti degtuką, pirmiausia reikia jį sušildyti. 


69 


Tokiame šaltyje net metalas darosi trapus. Reikia pasa- 
kyti, kad „Vostok“ meteorologinei stočiai priklauso dar 
keli rekordai. Aukščiausia oro temperatūra joje lygi 
—13,3 “C. Vidutinė metinė stoties temperatūra —55,5*C. 
Pačiame Pietų poliuje, kur yra amerikiečių meteorologinė 
stotis ,„Amundsen-Skot“, klimatas kiek švelnesnis. Čia 
vidutinė metinė oro temperatūra — —48,9 "C. Minima- 
liausia stotyje užfiksuota temperatūra (—82,8 “C) 1982 
metų birželio 23 dieną. Toks didelis temperatūros skirtu- 
mas, palyginti su stotimi „Vostok“, aiškinamas tuo, kad 
Pietų polius yra žemiau, ir čia dažnesni būna ciklonai, 
kurie atneša kiek šiltesnių oro masių. 

Skaitytojui tikriausiai bus įdomu palyginti Pietų po- 
lių su Šiaurės poliumi. Pastarajame tokių žemų tempe- 
ratūrų neužfiksuota. Spirito stulpelis šiaurėje nukrinta iki 
—40—50 “C. Toks didelis temperatūrų skirtumas tarp 
abiejų polių aiškinamas tuo, kad Arktyje ledo storis 
nedidelis ir sudaro vos kelis metrus, kai tuo tarpu An- 
tarktidoje jo storis 3000—4000 metrų. Didelės įtakos Ark- 
ties oro temperatūrai turi ir Šiaurės Atlanto srovė, kuri 
savo šiltais vandenimis gerokai sušvelnina Šiaurės aši- 
galio klimatą. 

Dideli šalčiai būna ir centriniuose Grenlandijos rajo- 
nuose. Spirito stulpelis čia nukrinta iki —66 “C. Vidutinės 
metinės oro temperatūros giluminiuose Grenlandijos ra- 
jonuose siekia —30 *C (meteorologinė stotis Aismit). Di- 
deli speigai esti Kanados šiaurėje Jukono upės baseine. 
Čia absoliutus temperatūros minimumas siekia —63 “C. 

Dar didesni šalčiai yra užregistruoti laisvojoje atmos- 
feroje. Virš Pietų poliaus 21 kilometro aukštyje oro tem- 
peratūra nukrinta iki —93 “C. Virš Didžiosios Britanijos 
antarktinės stoties Hali-Bei 24 kilometrų aukštyje 1959 
metų rugpjūčio 9 dieną šaltis siekė —97 "C. Beje šiuose 
aukščiuose oro temperatūros pasiskirstymas jau beveik 
nepriklauso nuo plaiumos. Antai meteorologinis žurnalas 
„Monthly Weather Rewiew“ skelbia, kad virš tropinės 
salos Molden 20 kilometrų aukštyje oro temperatūra 
siekė --99 *C. Dar kituose leidiniuose rašoma, kad 55— 
80 km aukštyje oro temperatūra gali nukristi iki — 107 *C. 

Lietuvoje tokių speigų nepasitaikė. Šalčio poliumi 
daugelis laiko Varėną, nes dažniausiai joje būna žemiau- 
sios temperatūros. Tačiau absoliutus temperatūros mini- 
mumas (—43 “C) mūsų respublikoje buvo išmatuotas 
Utenoje, o Varėnoje žemiausia oro temperatūra siekė 
tik —40 “C. 

DEBESYS 
IR KRITULIAI 


KIEK SVERIA DEBESIS? 


Tad, kiek sveria debesis? Ant svarstyklių jo nepadėsi. 
Reikės remtis tik teoriniais skaičiavimais. Pradėkime nuo 
to, kaip debesis susidaro, kiek vandens esti jo tūrio vie- 
nete. Tada nesunku bus sužinoti ir viso debesies svorį. 

Ko reikia, kad atsirastų ir egzistuotų debesis? Žinoma, 
pirmiausia vandens garų ir kondensacijos branduolių, taip 
pat ir tam tikros Oro temperatūros. Tam, kad susidarytų 
patys mažiausi debesų lašeliai ir jie neišgaruotų, o di- 
dėtų, reikia, kad visą laiką oras būtų prisotintas ar net 
truputį persotintas vandens garų, t. y. santykinis oro drėg- 
numas būtų lygus 100,0195. Šitokį nedidelį oro persoti- 
nimą atmosferoje sukelia šilto oro atvėsimas. Oras gali 
atvėsti dėl daugelio priežasčių, bet dažniausiai dėl jo 
išsiplėtimo kylant aukštyn. Atmosferos slėgis, kylant 
aukštyn, mažėja. Tarkime, kad kylant aukštyn kas 100 
metrų oro temperatūra nukrinta 1 “C. Jeigu ties žemės 
paviršiumi esantys vandens garai neprisotino Oro, tai, 
jam kylant aukštyn, temperatūra kris, ir tam tikrame 
aukštyje prasidės jų kondensacija. Šis aukštis dar vadi- 
namas vandens garų kondensacijos lygiu. Taigi šiame 
aukštyje ir bus apatinė debesų riba. Vandens garams pe- 
reinant į skystą būvį, išsiskiria slaptoji kondensacijos ši- 
luma. Todėl nuo vandens garų kondensacijos lygio ky- 
lančio oro temperatūra kris mažesniu dydžiu — 0,5-— 
0,8 “C/100 m. 

Apskaičiuokime vandens garų kiekį, kuris pereis į 
skystą būvį orui kylant aukštyn. Tegu prie žemės paviI- 
šiaus oro temperatūra bus lygi 25“7C, santykinis drėg- 
numas — 5074, t. y. ore bus pusė kiekio vandens garų, 
reikalingų orui prisotinti. Esant tokiai oro temperatūrai, 
jame gali išsilaikyti 23 gramai vandens garų, o prisotini- 
mo, arba rasos taško, temperatūra bus 14 “C. Kadangi 
santykinis oro drėgnumas yra 50 Ob, tai faktiškai 1 mš 
oro yra 11,5 vandens garų. Kad šis oras prisisotintų, jis 

turi atvėsti 11 laipsnių (25—14=11). Kadangi, kildamas 
aukštyn, jis kas 100 metrų atvėsta 1 "C, tai tam, kad 
atvėstų 11 laipsnių, jis turės pakilti į 1100 metrų aukštį. 
Tačiau toks apskaičiavimas būtų netikslus. Mat 1100 met- 
1ų aukštyje atmosferos slėgis yra maždaug 120 milibarų, 
arba hektopaskalių, mažesnis negu prie žemės paviršiaus, 
todėl pakilęs oras išsiplečia, ir esantys jame vandens ga- 
rai išsisklaido didesniame tūryje kaip žemės paviršiaus. 
Vadinasi, pasikeičia ir rasos taško temperatūra. Tam 
reikia vandens garų kondensacijos lygį padidinti 2070. 
Mūsų pavyzdyje jis bus 1320 metrų. O virš vandens garų 
kondensacijos lygio oro temperatūra kris mažesniu dy- 
džiu. Tarkime, kad mūsų pavyzdyje oras pakilo į 5,5 km 
aukštį. Pagal apskaičiavimus oro temperatūra turėtų nu- 
kristi iki —18 'C, atmosferos slėgis sumažėtų du kartus, 
o oro tūris padidėtų 1,75 karto (oro tūris padidės ma- 
žiau kaip 2 kartus, nes oras vėsta ir tada dujų tūris ma- 
žėja). Tokioje temperatūroje 1 m? oro gali išsilaikyti 
tik 1,3 g vandens garų. Nesunku apskaičiuoti, kiek van- 
dens garų turės susikondensuoti. Jeigu prisimenate, prie 
žemės paviršiaus 1 m3 oro buvo 11,5 gramo vandens ga- 
rų. Kadangi 5,5 km aukštyje oro tūris padidėjo 1,75 kar- 
to, tai 1 m? bus 6,6 g vandens garų (11,5:1,75=6,6). Va- 
dinasi skirtumas sudarys 5,3 gramo (6,6— 1,3=5,3). 

Tam, kad iš 1 m? oro iškristų 5,3 g vandens, jam 
reikėjo pakilti net į 5,5 km aukštį. Vadinasi, visą šį kiek- 
kį turime išdėstyti visam susidariusiam oro tūriui — nuo 
debesies pagrindo iki viršūnės, t. y. 4,18 km (5,5—1,32= 
= 4,18). Be to, nereikia pamiršti, kad iš apačios visą laiką 
atiteka vis naujos oro porcijos. Jeigu vertikalaus oro 
srauto judėjimo greitis bus 1m/s, tai per vieną valandą 
atitekės 3600 m? oro. Kiekvienas jo kubinis metras iš- 
skirs 5,3 gramo drėgmės. Vadinasi, iš viso išsiskirs 19 080 g 
vandens. Taigi 1 m? debesies lašelių pavidalu gali būti 
4,5 g vandens (19 080 : 4180=4,5). Jeigu šilto drėgno oro 
pritekėjimas nesiliauja keletą valandų, debesyje susikau- 
pia didelės drėgmės atsargos, kurios iškrinta krituliais 
arba Oro srautai jas išneša už debesies ribų. Ten drėgmė 
išgaruoja. Aišku, čia pateiktas tik labai supaprastintas 
drėgmės atsargų debesyje apskaičiavimas — neatsižvelgia 
į debesies sąveiką su aplinkiniu oru, todėl faktiškai iš- 
mMatuotas debesies vandeningumas visada esti mažesnis. 

Vidutiniškai debesų vandeningumas, esant teigiamoms 
oro temperatūroms, sudaro 1, o rūkams — 0,5 g/m?. Iš 

kristalų sudarytų debesų vandeningumas yra daug ma- 
žesnis - - mažesnis kaip 0,1 g/m3, o galingų kamuolinių 
lietaus debesų kur kas didesnis — net iki 10 g/m?. „Jau- 
nas“ kamuolinis, dar nesivystantis debesis esti maždaug 
2000 metrų aukštyje, jo pagrindas sudaro apie vieną 
kvadratinį kilometrą. Tarkime, kad viename kubiniame 
metre oro yra 0,5 g vandens. Tada toks debesis svers 
vieną tūkstantį tonų. Galingas perkūnijos debesis, kurio 
pagrindas užima kelioliką kvadratinių kilometrų, aukštis 
kartais siekia 10—12 kilometrų, svers beveik milijoną 
tonų. Juk žiūrėdami į artėjantį tamsų debesį, net ir ne- 
pagalvojame, kad virš mūsų galvų tuojau praplauks 
milijonai tonų vandens! 


VANDENS LAŠO PASLAPTIS 


Niekam ne paslaptis, kad vienas kubinis metras vandens 
sveria vieną toną. O vienas kubinis Metras oro norma- 
liomis sąlygomis (0 “C temperatūroje ir esant 760 mm 
atmosferos slėgiui) sveria 1,293 kilogramo. Vadinasi, van- 
duo sunkesnis už orą 773 kartus. Kaip žinome, debesys 
yra sudaryti iš smulkių vandens lašelių. Kadangi vanduo 
tiek daug kartų sunkesnis už orą, debesys turėtų tuojau 
pat nukristi ant žemės. Tačiau taip neatsitinka. Jie laisvai 
plaukioja ore ir net nesiruošia kristi. Kodėl taip yra? 

Visi matė, kaip dangumi plaukia debesys ir nekrinta. 
Buvo bandyta „moksliškai“ paaiškinti, kad debesys yra 
sudaryti iš oro burbuliukų, aptrauktų plona vandens plė- 
vele. Tačiau greitai šiuo aiškinimu nusivilta, nes pa- 
aiškėjo, kad jokių oro burbuliukų vandens lašeliuose 
nėra. Tai kodėl vandens lašeliai ne visada krinta iš de- 
besies? 

Arčiausiai tiesos net prieš du tūkstančius metų buvo 
žymusis Aristotelis. ,,„Vandens lašai,— rašė jis ,,„Meteoro- 
logikoje“, — plaukioja ore dėl savo mažumo ir išlieka ja- 
me panašiai, kaip išlieka mažos žemės ar aukso dale- 
lytės, kurios dažnai plaukioja vandenyje“. Tik XVII am- 
žiuje garsus prancūzų fizikas ir matematikas R. Dekartas 
šiek tiek patikslino Aristotelio teiginį. Veikale „,Samprota- 
vimas apie metodą“ (1637) jis rašė: „Kadangi jos (debesies 
dalelės) turi daug paviršinės medžiagos, palyginti su me- 
džiagos kiekiu jose, oro trintis, kurią jos turi įveikti, 
krisdamos žemyn, lengvai gali pasidaryti didesnė už jų 

pačių svorį, traukiantį jas žemyn“. Žinoma, ne visi ano 
meto mokslininkai pritarė Dekartui. Kad lengviau būtų 
paaiškinti šį procesą, dar ilgai daugelis mokslininkų buvo 
linkę manyti, kad lašeliai yra oro burbuliukai, aptraukti 
vandens plėvele. 

Vandens lašeliai iš tikrųjų yra nepaprastai maži. Tai 
ir sulėtina jų kritimą, nes aplinkinis oras jiems sudaro 
didžiulę trintį. Ji tuo didesnė, kuo didesnis lašelio pavir- 
šiaus ir jo tūrio santykis. Rutulio formos lašelio paviršius 
yra proporcingas jo spindulio kvadratui, o jo tūris — 
kubui. Jeigu lašelio spindulį sumažinsime tris kartus, jo 
tūris sumažės 27, o paviršiaus plotas tik 9 kartus. Ka- 
dangi smulkių lašelių paviršių ir tūrių santykiai didesni 
negu stambesnių, tai jie ir krinta daug lėčiau. Įdomu, 
kokio didumo yra mažieji lašeliai? Skaičiavimai rodo, 
kad pačių didžiausių lašelių spindulys siekia 0,1 mili- 
metro. Didesni lašeliai jau nesugeba išsilaikyti ir iškrin- 
ta iš debesies. Paprastai kiekvienu momentu debesyje yra 
įvairaus didumo lašelių — nuo didžiausių iki mažiausių. 
Tačiau didžiausių ir mažiausių lašelių yra nedaug. Dau- 
gumos debesyje esančių lašelių spindulys yra nuo 0,005 
iki 0,01 milimetro. 

Apskaičiuota, kad ramiu oru 0,001 milimetro spindu- 
lio lašelis krinta 0,12 cm/s greičiu. Dešimt kartų dides- 
nio — 0,01 milimetro spindulio — lašelio kritimo greitis 
jau 1,2 cm/s. O lašelis, kurio spindulys 0,1 milimetro, krin- 
ta 77 cm/s greičiu. Taigi lašelis, kurio spindulys 0,01 mi- 
limetro, per valandą nukris 43,2 metro. Tarkime, kad 
lašelis susidarė vieno kilometro aukštyje. Tam, kad jis 
pasiektų žemės paviršių, prireiks 23 valandų, t. y. beveik 
paros. O lašeliui, kurio spindulys 10 karių mažesnis, pri- 
reiktų 2300 valandų arba trijų mėnesių! 

Atmosferos oras, ypač jos apatinio sluoksnio: nieka- 
da nebūna ramus. Jame visada veikia horizontalios ir ver- 
tikalios srovės, kurių greitis dažniausiai viršija 1 cm/Ss. 
Lašeliai iš debesies gali iškristi tik tada, kai jų kritimo 
greitis didesnis už vertikaliųjų srautų greitį. Tikriausiai 
dabar aišku, kad žemės paviršių gali pasiekti tik dideli 
lašai. Mažesni lašeliai arba laikosi ore, arba, esant di- 
deliems vertikaliems srautams, nunešami dar aukščiau. 
Tyrimais iš skraidančių lėktuvų-laboratorijų buvo nusta- 
tytas lašelių didumas bei jų skaičius tūrio vienete. Pa- 
vyzdžiui, paprastuosiuose kamuoliniuose debesyse yra 
daugiausia nuo 3 iki 7 mikronų spindulio lašelių. Ka- 

muoliniuose lietaus debesyse lašeliai jau didesni,— jų 
spindulys nuo 10 iki 15 mikronų. Vidutiniškai 1 cmš oro 
esti 500—600 vandens lašelių. Kartais jų skaičius gali 
siekti net 1000, o šviesesniuose debesyse gali sumažėti 
iki 100. Kristalų lediniuose debesyse jų dar mažiau. An- 
tai plunksniniuose debesyse vienas ledo kristaliukas ar 
viena snaigė tenka keliems kubiniams centimetrams oro. 

O kokia debesų lašelių forma? Tikriausiai neapsirik- 
site, jeigu pasakysite, kad lašeliai apvalūs, t. y. rutulio 
formos. Ir viduramžiais žmogus matė, kad lašeliai apva- 
lūs, tik niekaip negalėjo suprasti kodėl. 1548 metais pran- 
cūzų filosofas A. Mizo savo veikale „Oro veidrodis“ ra- 
šė, kad lašelių kampai, jiems krintant šalia vienas kito, 
nusitrina, todėl jie ir yra apvalūs. Be to, ši forma patogi 
oro trinčiai įveikti. Tačiau jis nurodo ir dar „vieną prie- 
žastį“, kuri būdinga XVI amžiaus mokslo lygiui; gamtos 
dalelės, nors ir labai mažos, turi atspindėti sferinę Vi- 
satos formą. Jos atspindinčios tiek Žemės pavidalą, tiek 
jos sandarą ir gana proporcingai. 

Vandens lašai ir ledo kristaliukai gali susidaryti ne 
tik debesyje. Giedrą vasaros naktį beveik visada žolę 
padengia rasa. O kokios medžių šakos būna žiemą po 
staigaus atšalimo? Jos pasidengia šarma — vienas prie 
kito prilipusiais ledo kristaliukais. Nuostabus reginys! 
Kada susidaro rasa ir šarma? 

Visa žinantis Aristotelis ir į šį klausimą atsakė gana 
taikliai. Jo „Meteorologikoje“ rašoma, kad per dieną iš- 
garavusios drėgmės dalis, kuri nepakilo aukštyn, nes ją 
keliantis šilumos kiekis yra per mažas, palyginti su van- 
dens kiekiu, naktį, atvėsus orui, vėl iškrinta, ir tai vadi- 
nama rasa arba šarma, Šarma susidaro, kai tai, kas iš- 
garavo, sušąla anksčiau, negu vėl sutirštėja į vandenį. 
Kai garai sutirštėja, į vandenį iškrinta rasa. Ir rasa, ir 
šarma susidaro šaltame giedrame ore, nes drėgmė kyla 
į viršų tik esant giedram orui, o kondensacija vėjuotu ora 
negalima. Tikriausiai ir šiandien mažai kas nuginčytų 
šiuos Aristotelio teiginius. Tačiau liko neaišku, ar van- 
dens garai, virstantys rasa, patenka iš oro, ar iš žemės, 
arba, kitaip tariant, rasa „krinta“ ar „kyla“, taip pat iš 
kur atsiranda šaltis, reikalingas vandens garams konden- 
suotis. Jau prancūzų mokslininkas Š. Lerua, atlikęs daug 
stebėjimų su savo kondensaciniu hidrometru, nustatė, 
kad rasa iškrinta iš oro. Išskyrus tuos atvejus, kai keis- 
davosi vėjo kryptis, rasa observatorijos aikštelėje būda- 

vo visada, kai naktį oro temperatūra nukrisdavo žemiau 
rasos taško temperatūros. Jis stebėdavo rasą ant balto 
stiklo butelio. Š. Lerua nustatė, kad miestelio centre rasa 
susidarydavo rečiau, nes čia Oro temperatūra, nenukris- 
davo žemiau kaip užmiestyje. 

Be oro rasos, — manė Lerua,— yra dar dvi jos rūšys — 
tankūs garai, panašūs į rūką, kurie naktį pakyla virš 
drėgnų pievų, ir rasa, kuri iškrinta ant augmenijos, tuo 
pat metu nenusėsdama ant kitų kietų daiktų paviršių. 
Šios rasos rūšys, pagal Lerua, susidaro iš kylančių nuo 
žemės garų. Naktį oras atvėsta ne taip smarkiai, kaip 
augalų lapai. Kadangi lapai esti šaltesni, jie ir sugauna 
drėgmę, kylančią į viršų. Oro atvėsimą gana teisingai 
pagal to meto mokslo lygį paaiškino geofizikas Ž. A. De- 
liukas, kuris 1749 metais lakai susidomėjo meteorologija 
ir ja užsiiminėjo iki pat mirties. Jis žinojo, kad debesys 
trukdo rasai susidaryti ir kartų sumažina nakties vėsą. 
Jo nuomone, kai, saulei nusileidus, debesų nėra arba jie 
išnyksta, apatinio oro šiluma, pakilusi nuo žemės, aukštai 
išsisklaido. Tada garai, kurie buvo ore, kondensuojasi ir 
vėl iškrinta rasos pavidalu. Bet kai būna apsiniaukę, de- 
besys atskiria apatinį oro sluoksnį nuo viršutinio, sulai- 
ko šilumos išsisklaidymą, tada vandens garai lieka ore. 

Taigi tiek rasai, tiek šarmai susidaryti reikia, kad 
oras būtų prisotintas vandens garų ir būtų tam tikra tem- 
peratūra. Visiems yra žinoma, kad 0“C temperatūroje 
vanduo pradeda užšalti, o ledas tirpti. Tačiau vandens 
lašeliams, nors jie ir sudaryti iš vandens, ši taisyklė ne- 
tinka. Jeigu ledo kristalai iš tikrųjų pradeda tirpti 07C 
temperatūroje, tai neužšalusių vandens lašelių galima 
rasti ir —35—40 “C temperatūroje. Kodėl taip yra? Kad 
vandens garai virstų vandens lašeliais, reikia kondensa- 
cijos branduolių. Kad lašeliai sušaltų ir virstų ledo kris- 
talais, būtini kristalizacijos branduoliai. Jie gali susifor- 
muoti tiek pačiame vandens lašelyje, tiek ir aplinkinia- 
me ore. Įdomu, kaip kristalizacijos branduolys gali susi- 
daryti pačiame peršaldytame vandens lašelyje? 

Susidūrus atsitiktinėms vandens molekulėms, vandens 
lašelyje gali susidaryti ledo struktūrų sankaupų. Žino- 
ma, tokių sankaupų tikimybė padidėja krintant oro tem- 
peratūrai. Skystoms vandens molekulėms virstant kieto- 
mis, išsiskiria vadinamoji kristalizacijos šiluma. Jeigu 
kristalizacijos branduolio užuomazga palyginti maža, 1š- 
siskyrusi šiluma ją ištirpdo. Kad ji virstų pastovia, rei- 

kalingas didelis peršaldymas. Atmosferoje aktyvių krista- 
lizacijos branduolių mažai, todėl, kad lašeliai sušaltų ir 
juose atsirastų kristalizacijos branduolių, temperatūra tu- 
Ti nukristi net iki —35—40“C. Kristalizacijos procesas 
pagreitėja, įterpus į peršaldytą debesį kokių nors me- 
džiagų, kurių smulkios dalelytės atstoja kristalizacijos 
branduolius. Pavyzdžiui, įterpus sidabro jodido miltelių, 
kristalizacija gali prasidėti ir —4“C temperatūroje. Tuo 
naudojamasi dirbtinai veikiant debesis. 

Panašiai aiškinamas ir dar vienas, visiems gerai ži- 
nomas reiškinys. Visi esame matę, kaip kartais aukštai 
praskrendantis lėktuvas mėlyname dangaus fone palie- 
ka baltą pėdsaką, panašų į ilgą siaurą debesį. Kodėl su- 
sidaro šis pėdsakas? Mat lėktuvas išmeta į orą daugybę 
kondensacijos bei kristalizacijos branduolių ir nemažai 
vandens garų. Apskaičiuota, kad, sudegus vienam kilo- 
gramui skysto kuro, susidaro pusantro kilogramo van- 
dens garų. O juk oro temperatūra tuose aukščiuose esti 
žema —35—55“*C. Todėl vandens garai greitai konden- 
suojasi ar net kristalizuojasi, t. y. virsta ledo kristalais. 
Kai aplinkos santykinis oro drėgnumas artimas 10075, lėk- 
tuvo pėdsakas padangėje palieka ilgam, kai Oras sau- 
sas — pėdsakas greitai išnyksta (išgaruoja). 





KUR, KIEK IR KAIP LYJA? 


Žemės paviršiuje yra apie 1386 milijonai kubinių kilo- 
metrų vandens. Daugiausia jo yra Pasauliniame vandeny- 
ne — 96,5395. Ledynuose bei sniegynuose susikaupė apie 
1,74, o atmosferoje, iš kurios mums dažnai atrodo, jog 
tiek daug lyja, jo yra vos 0,0008995 (11 pav.). Tačiau ir 
tas, atrodytų, labai menkas kiekis kartais sukelia žmoni- 
jai didžiules nelaimes. Pasaulinio vandenyno ir upių ne- 
šamo vandens kiekis beveik nesikeičia. Neminint kai 
kurių svyravimų, galima teigti, kad per metus išgaravusio 
vandens krituliais, rasa grįžta atgal į žemę tiek pat. 

Ar daug vandens dalyvauja šiame procese? Per me- 
tus iš vandenynų išgaruoja 1127 milimetrai, arba 
4,07-10 * tonų. Iš sausumos kiek mažiau — 446 milimet- 
rai, arba 0,66-10'4 tonų. Virš vandenynų iškritę kritu- 
liai sudaro 1024 milimetrus, arba 3,69-10 * tonų per me- 
tus, o virš žemynų — 700 milimetrų, arba 1,04-10 '* tonų. 
Taigi iškritusių virš žemynų kritulių suma smarkiai vir- 

šija išgaravimą (254 milimet- 
rais, arba 0,38-10'4 tonų). 
Vadinasi, daug vandens ga- 
rų patenka į žemynus iš van- 
denynų. Be to, neišgaravęs 
žemynų vanduo — 254 mili- 
metrai — suteka į upes, II 
po to patenka į vandenyną. 
Iš vandenynų išgaruoja van- 
dens kritulių 103 milimetrais 
daugiau, negu iškrinta kritu- 
liais. Šį skirtumą išlygina 
nuotėkis iš žemynų. 

Paprastai atmosferoje yra 
1,24-10 3 tonų vandens: van- 
Es dens garų, lašelių ar krista- 
2. pav. Vandens pasiskirstymas |ų, Jeigu staiga visą šią drėg- 
emėje: š 
1 — Pasaulinis vandenynas; 2 — van- PAC sukondensuotume, tai 
duo ledynuose; 3 - gėlas požeminis Žemės rutulį apgaubtų 24 
TAN MOS 4 = galas paviršinis ir  at- milimetrų storio vandens 
Immosl!eros vVanau Žr 

sluoksnis. Palyginimui galime 

pasakyti, kad, ištirpdžius ledynus, Pasaulinio vandenyno 
lygis pakiltų 66 metrus, arba 2750 kartų daugiau. Per metus 
visoje Žemėje vidutiniškai iškrinta 928 milimetrai kritulių. 
Taigi vandens garai atmosferoje atsinaujina, pasikeičia 
vidutiniškai 39 kartus per metus (928:24=39), arba kas 
9,5 paros. Šitokią vandens apykaitą reikia laikyti gana 
intensyvia, nes, pavyzdžiui, vandenynuose vanduo pasi- 
keičia vieną kartą per 3800 metų. 
„ Vienaip ar kitaip išgaravęs vanduo grįžta atgal į 
Žemę. Tačiau pasiskirsto krituliai nevienodai (12 pav.). 
Yra vietų, kur lietaus per daug, yra ir tokių vietovių, 
kur jo nebūna ištisus dešimtmečius. Žinoma, kad drėg- 
niausių Žemės rutulio vietų reikia ieškoti ten, kur didelis 
garavimas, kur atmosferoje susidaro didžiuliai lietaus de- 
besys. Kraštuose, esančiuose apie pusiaują, kur ištisus 
metus būna aukšta oro temperatūra, didelis santykinis 
oro drėgnumas, perkaitintą Orą maišo kylančios oro sro- 
vės, yra palankios sąlygos susidaryti galingiems kamuo- 
liniams debesims, iš kurių pliūpteli gausios liūtys. Čia 
jos prasideda beveik tiksliai tomis pačiomis valandomis, 
kaip pagal gerai sudarytą tvarkaraštį. Artėja lemtingo- 
sios valandos, o saulė taip skaisčiai šviečia, dangus toks 
mėlynas, jog nesitiki, kad galėtų lyti. Ir vis dėlto... 

12 pav. Kritulių žemėlapis 


staiga didžiuliu greičiu atslenka debesys. Jie iš karto 
uždengia saulę ir žemai nusileidžia virš žemės. Per ke- 
letą minučių taip sutemsta, kad sunku atskirti aplinkinius 
daiktus. 

Lietus pradeda lyti sunkiais, stambiais lašais ir grei- 
tai virsta baisia liūtimi. Čia visiškai pasiteisina posakis 
„lietus pila kaip iš kibiro“. Liūtį visada lydi perkūnija. 
Dažnai žaibas nutrenkia daug gyvulių ir žmonių. Tačiau 
liūtis baigiasi, vandens srautai greitai nuteka. Saulė pasi- 
rodo taip pat netikėtai, kaip ir dingsta. Kaip tik šiuose 
Žemės rutulio rajonuose teka vandeningiausios pasaulio 
upės — Amazonė ir Kongas. Tačiau daugiausia kritulių 
iškrinta ne šioje juostoje, o kiek šiauriau, aukščiausių 
Himalajų kalnų papėdėje. Šiltam ir drėgnam pietvakarių 
musonui kelią pastoja jau minėtų kalnų virtinė ir pri- 
verčia debesis palikti drėgmę kalnų šlaituose. Kalnų pa- 
pėdėje esančioje Čerapundžio meteorologinėje stotyje 
vidutiniškai per metus prilyja 11607 milimetrų. 1861 me- 
tais čia iškrito rekordinis kritulių kiekis — 22 990 mili- 
metrų. Šiai stočiai priklauso dar vienas rekordas. 1860 
metais vien per rugpjūčio mėnesį čia iškrito 9300 mili- 
metrų lietaus. Ilgai Čerapundžis buvo laikomas lietin- 
giausia vieta ne tik Azijos, bet ir viso Žemės rutulio. 
Tačiau pastaraisiais metais Indijos klimatologai nustatė, 
kad netoli Čerapundžio yra dar lietingesnių vietų. Taip 
Mausinramo meteorologinėje stotyje metinis kritulių 
kiekis lygus 12 210 milimetrų. Ši meteorologinė stotis yra 
Himalajų kalnų šlaite 1200 metrų aukštyje virš jūros 
lygio. Tai ir reikėtų ją laikyti Žemės rutulio lietaus po- 
liumi. 

Afrikoje lietingiausia vieta yra Kameruno kalno papė- 
dėje. Tai Debundža. Joje vidutiniškai per metus iškrinta 
9950 milimetrų kritulių, o kai kuriais metais — net iki 
10 300 milimetrų. Australijos regione daugiausia prilyja 
Naujosios Zelandijos salose — 7180 milimetrų. Su Azijos 
ir visos Žemės rutulio lietaus poliumi gali rungtyniauti 
Pietų Amerikoje esanti vietovė Kvibdas (Kolumbija). Čia 
nuo 1931 iki 1937 metų per metus vidutiniškai iškris- 
davo 9564, o 1936 metais buvo užfiksuota net 19639 
milimetrai kritulių. Šiaurės Amerikoje daugiausia 
kritulių iškrinta Centrinės Amerikos kalnuose — daugiau 
kaip 2000 milimetrų, o Greitauno vietovėje vidutinis me- 
tinis kritulių kiekis sudaro 6780 milimetrų. 

Kalbant apie lietingiausius žemynų rajonus, nereikia 
pamiršti Havajų salų. 1912—1949 metais Vešalio kalno 
papėdėje per metus vidutiniškai iškrisdavo 11 981 mili- 
metras kritulių. Antarktidos pakrantėse būna metų, kai 
kritulių kiekis viršija 1000 milimetrų. 

Europoje  lietingiausia vieta yra Dinarų kalnuose, 
Crkvicoje (Jugoslavija). Čia kai kuriais lietingais metais 
užfiksuojama iki 6000 milimetrų kritulių. 

Tarybų Sąjungoje daugiausia lyja Batumio rajone. Čia 
esančioje Ciskaros stotyje per metus užfiksuojama iki 
4000 milimetrų kritulių. Vėlgi drėgnoms oro masėms kelią 
pastoja Kaukazo kalnagūbris. Mūsų respublikoje dau- 
giausia kritulių iškrinta vakariniame Žemaitijos aukštu- 
mos šlaite — apie 850 milimetrų. Kai kuriais metais vie- 
noje ar kitoje vakarinės Lietuvos meteorologinėje sto- 
tyje užfiksuojama truputį daugiau kaip 1000 milimetrų 
kritulių. 

Tačiau mūsų planetoje gausų vietų, kur lietus — gana 
retas „svečias“. Tai dykumų rajonai. Virš jų oras linkęs 
slūgti žemyn, taigi ir vandens garams virsti lietumi ten 
nėra sąlygų. Atvirkščiai, čia debesys išgaruoja tikrąja 
šio žodžio prasme. Vėjai daugiausia pučia iš sausumos, 
karštas dykumų oras neturtingas vandens garų. Kylan- 
čioms oro masėms susidaryti trukdo tai, kad aukštieji 
pasatinio srauto sluoksniai dažnai pasirodo esą šiltesni 
už žemutinius, kuriuos vėsina čia tekančios šaltosios jū- 
rų srovės. Todėl kritulių smarkiai sumažėja. Čilės pakran- 
tėse (Atakamos dykumoje) vietomis per metus prilyja vos 
vieną milimetrą. Sausringame Chalfos slėnyje (Arabijos 
dykumoje) per 10 metų (1891—1900) lijo tik 22 kartus, 
bet tiek menkai, kad nebuvo galima kritulių ir išmatuoti. 
Asuane (Egiptas) per septynerius metus nė karto neli- 
jo! Dar Herodotas savo istorijoje primena, kad, prieš už- 
kariaujant Egiptą persų karaliui Kambizui, senojo Egip- 
to sostinėje Tėbuose įvyko stebuklas — palijo. Matyt, 
čia niekada nebūna lietaus. Jis taip pat rašo, kad Šiau- 
rės Afrikoje namai buvo statomi iš druskos akmens. Va- 
dinasi, ten niekada nelyja, antraip tokie statiniai palijus 
ištirptų. Mažai kritulių iškrinta ir Mirties slėnyje (Šiaurės 
Amerika). Retais metais čia išmatuojama 50 milimetrų 
kritulių. 

Kalbant apie drėgniausias Žemės rutulio vietas, daž- 
niausiai pateikiami vidutiniai metiniai kritulių kiekiai. 
Viena vertus, tai daug pasakantys skaičiai, kita vertus — 

šie skaičiai yra labai apgaulingi. Pavyzdžiui, klimatolo- 
giniuose žinynuose rašoma, kad Peru sostinėje Limoje per 
metus vidutiniškai iškrinta 37 milimetrai kritulių ir tai 
dažniausiai būna rasa. Tačiau pasitaiko atvejų, kai Gamta 
šią vidutinę normą atiduoda per vieną liūtį. Lima — tai 
miestas, nežinantis lietaus. Jo gyventojams svetimos 
sąvokos lietaus kanalizacija, vandens nutekėjimo grio- 
viai. Namų stogai daugiausia saugo ne nuo lietaus, o 
nuo saulės. Smarkios liūtys miesto gyventojams padaro 
daug žalos. Tokios liūtys buvo 1925, 1940, 1949 metais. 
1949 metų balandžio mėnesį liūtis pliaupė visą valandą. 
Rūsiai virto baseinais, įgriuvo stogai, o iš lūšnų, pasta- 
tatytų iš nedegtų plytų, pasidarė purvo krūvos. 

Taigi tam tikrais metų laikais, tam tikromis dienomis 
kritulių kiekis gali smarkiai svyruoti. Yra žinoma sun- 
kiai įsivaizduojamų liūčių. Antai 1956 metų liepos 4 dieną 
JAV Merilendo valstijos Junijonvilio miestelyje liūtis 
truko vos vieną minutę, bet meteorologinėje stotyje bu- 
vo išmatuota 31,2 milimetro kritulių! Zimbabvėje Bula- 
vajo mieste per penkioliką minučių iškrito 356 milimetrai 
kritulių, arba 23,7 mm/min. Sunkiai mums suvokiami kri- 
tulių kiekiai iškrinta ir kitose pasaulio dalyse. Pavyz- 
džiui, 1911 metais Filipinuose Bagijaus mieste, kitaip dar 
vadinamu lietaus sostine, per parą prilijo 1168 milimet- 
rus. Ypač gausios liūtys pasitaiko Indijos vandenyne esan- 
čioje Rejunjono saloje. 1952 metų kovo 15 dieną praūžus 
tropiniam ciklonui, per parą ten išsiliejo 1870 milimetrų 
kritulių. 1964 metų vasario 29 dienos naktį per pusę pa- 
ros prilijo 1340 milimetrų, per penkias paras — 3854 ir 
per septynias dienas — 4110 milimetrų. 

Smarkiausia liūtis Europoje buvo Italijoje. 1822 metų 
spalio 22 dieną Genujoje per 24 valandas iškrito 830 mi- 
limetrų vandens. Tušti buvę 64—70 centimetrų mediniai 
kubilai tada prisipildė vandens dar nesibaigus liūčiai. 
1889 metų liepos 7 dieną didelė liūtis buvo Rumunijoje. 
Per dvidešimt minučių iškrito 205 milimetrai kritulių. 

Tarybų Sąjungoje smarkiausia liūtimi meteorologai lai- 
ko lietų, užregistruotą 1971 metų gegužės 27 dieną Sovetske 
(Kaliningrado sritis). Čia per dvi su puse valandos prilijo 
200 milimetrų. Taip pat smarki liūtis kliokė 1980 metų 
liepos 1 dieną Sartų ežero apylinkėse (Rokiškio rajonas). 
Per aštuonias valandas čia iškrito net 250 milimetrų kri- 
tulių. Tai gausiausia liūtis per pastarąjį šimtmetį. Van- 
duo pridarė daug nuostolių: išguldė javus, apsėmė lau- 

kus ir daržus. Nuo šios liūties Sartų ežero lygis pakilo 
30 cm. Žinant, kad ežero plotas lygus 1300 ha, nesunku 
apskaičiuoti, jog liūtis čia išliejo beveik 4 milijonus to- 
nų (!) vandens. Įspūdingas skaičius. Be to, ši liūtis buvo 
vietinė, nes aplinkiniuose rajonuose, miesteliuose (Rokiš- 
kyje, Dūkšte ir kt.) kritulių iškrito tik 15—25 milimetrai. 


TAURIEJI DEBESYS 


Pažvelgę į dangų, dažniausiai matome debesis. Jų pasi- 
taiko visokiausių: kamuolinių, lietaus kamuolinių, sluok- 
sninių, plunksninių ir kitokių. Kartais plaukia šių debesų 
deriniai. O dar aukščiau? Kas yra virš plunksninių de- 
besų? Ogi nieko! Mėlynas dangus! Tačiau neskubėkite 
daryti išvadų, ne visada būna tik mėlynas dangus. Kan- 
tresnieji ir smalsesnieji po saulėlydžio ar prieš saulėtekį 
kartais gali pamatyti ir perlamutrinių, sidabrinių debesų. 
Žinoma, tokie debesų pavadinimai visiškai nepriklauso 
nuo to, iš ko jie sudaryti. Tai rodo jų spindesio spalvų 
gamą. Bet apie viską iš eilės. 

Tai atsitiko 1885 metų birželio 12 dienos rytą Mas- 
kvoje. Jaunas Maskvos universiteto privatdocentas, smal- 
sus astronomas Vitoldas Ceraskis dangaus skliaute paste- 
bėjo iki šiol neregėta spalva žėrinčius debesis. Jam pa- 
sirodė, jog jie švyti net raudonos aušros segmento fone, 
kur visi kiti debesys panašūs į tamsius siluetus. Nors 
meteorologija V. Ceraskis ir nesidomėjo, bet buvo aiš- 
ku, kad danguje kažkas nepaprasto, nekasdieniško. Ne- 
susidomėti tokiu fenomenu jaunasis astronomas nega- 
lėjo. 

Tuo metu V. Ceraskis tyrė tikslaus žvaigždžių spindė- 
jimo Matavimo problemą. Stebėdamas naktimis žėrinčius 
debesis, jaunas mokslininkas pastebėjo, jog, pasitraukę 1š 
prieblandos segmento ribų, jie tapdavo nematomi, tarsi 
kažkur išnykdavo. Bet jei debesys, pasitraukę iš aušros 
segmento ribų, tik tampa nematomi, bet neišnyksta, va- 
dinasi, jie gali sugerti žvaigždžių šviesą, — svarstė V. Ce- 
raskis.— Būtų įdomu patikrinti, kiek jie susilpnina švie- 
sulių spindėjimą. .. 

Palaukęs, kol vienas iš debesų atsidūrė ryškios Ka- 
pelos žvaigždės spindulių kelyje, astronomas išmatavo 
jos spindėjimo ryškumą savo fotometru. Po to, debesiui 
nuslinkus, pakartojo matavimą. Jokio skirtumo nebuvo. 

Tokį pat eksperimentą atliko ir su silpnai švytinčia žvaigž- 
de. Ir vėl tas pats. Tarsi paslaptingieji debesys būtų bu- 
vę absoliučiai skaidrūs. 

Tokia plačiai paplitusi sidabrinių debesų atradimo is- 
torija. Tiesa, Ceraskis nebuvo pirmasis mokslininkas, ku- 
ris juos pamatė. Kaip vėliau paaiškėjo, keturiom dienom 
anksčiau už jį šiuos debesis stebėjo T. Bakhauzas Vokie- 
tijoje, Kisingeno mieste, o dviem dienom anksčiau — 
Vaclovas Laska, būsimasis astronomijos observatorijos 
Lvove įkūrėjas. Tačiau Laska nieko nepranešė apie savo 
stebėjimus, o Bakhauzas tik parašė trumpą žinutę į vieną 
meteorologijos žurnalų. V. Ceraskis pirmasis nutarė iš- 
siaiškinti „naktinių švytinčių debesų“, kaip jis juos pa- 
vadino, prigimtį. 

Jau iš to, kad nematomi debesys švytėjo aušros seg- 
mento fone ir tapdavo nematomi, išėję už jos ribų, aiš- 
kėjo: jie žėri atspindėta saulės šviesa ir plaukia taip 
aukštai, kad saulė dar gali juos apšviesti, kai kiti de- 
besys jau atsiduria šešėlyje. Tamsiai atrodo net plunk- 
sniniai debesys, paprastai sklandantys 8—12 km aukšty- 
je. Vadinasi, švytintieji debesys esti kur kas aukščiau. 
Tačiau kokiame aukštyje? Savo mintis Ceraskis išdėstė 
taip pat jaunam astronomui ir fizikui (vėliau akademi- 
kui) Aristarchui Belopolskiui. Jie entuziastingai ėmėsi ty- 
rimų. Maždaug per penkis matavimus, kuriuos jie atliko 
birželio 26 dieną, buvo nustatytas 73,5 km aukštis. Taip 
pat buvo užfiksuotas ir 70 km aukštis. Taigi paaiškėjo, kad 
sidabriniai debesys sklandė daug aukščiau už plunksni- 
nius. Ceraskis neskubėjo skelbti savo tyrimų rezultatų. 
Juos paskelbė tik po dvejų metų, paskyręs savo dakta- 
rinėje disertacijoje šiems tauriesiems debesims visą sky- 
rių. Tačiau pranešimas apie neįprastą reiškinį liko ne- 
pastebėtas. 

Tų metų birželio mėnesį sidabriniai debesys buvo ste- 
bėti dar kelioliką kartų įvairiuose kraštuose. Birželio 
23 dieną ryškiai žėrinčius sidabrinius debesis mokslinin- 
kai matė daugelyje Europos miestų. Estas astronomas Ern- 
stas Gartvigas juos stebėjo Tartu, vokiečių meteorolo- 
gas O. Jesė — Šteglice. Keistaisiais debesimis ypač susi- 
domėjo Jesė. Jis ir pavadino šiuos „naktinius švytinčius 
debesis" sidabriniais. Matyt, jie labai priminė jam si- 
dabro blizgesį. Birželio 30 dieną Jesė taip pat bandė nu- 
statyti sidabrinių debesų aukštį, bet ne itin tobulu meto- 

du, gavo tik 42 kilometrus — beveik perpus sumažintą 
aukštį (tai vėliau pripažino ir pats Jesė). 

Ir vis dėlto pasaulis sužinojo apie Ceraskio ir Belo- 
polskio darbus. Tam padėjo retas astronominis reiški- 
nys — visiškas Saulės užtemimas, įvykęs 1887 metų rug- 
pjūčio 19 dieną. Stebėti Saulės užtemimo į Rusijos pietus 
išvyko ir Maskvos observatorijos ekspedicija, vadovau- 
jama Belopolskio, taip pat jaunas asistentas P. Šternber- 
gas ir užsienio mokslininkai: vokiečių astronomas G. Fo- 
gelis ir belgų astronomas Ž. Nistenas. Ceraskis ir Be- 
lopolskis papasakojo kolegoms apie bandymus išmatuoti 
sidabrinių debesų aukštį. Po mėnesio Belgijos žurnale 
„Ciel et terre“ („Dangus ir žemė“) pasirodė Nisteno ži- 
nutė apie Ceraskio ir Belopolskio atliktus sidabrinių de- 
besų aukščio matavimus. Tačiau Nistenas neparašė, ku- 
riais metais šie matavimai buvo atlikti, o Jesė nusprendė, 
jog turimi galvoje 1887 metų matavimai. Ir dar daugelį 
metų po to manyta, jog pirmasis sidabrinių debesų aukš- 
tį išmatavo Ž. Nistenas, nors Ceraskis ir Belopolskis tai 
atliko pora metų anksčiau. 

Dėl sidabrinių debesų kilmės ir šiandien nėra vie- 
ningos mokslininkų nuomonės. Yra sukurta keletas hi- 
potezių. Pirmoji iš jų, jog sidabriniai debesys yra vul- 
kaninės kilmės. 1887 metais ją pateikė vokiečių fizikas 
F. Kolraušas. Jis priminė, kad 1883 metų rugpjūčio 27 
dieną įvyko katastrofiškas Krakatau ugnikalnio išsiverži- 
mas, ir sprogimo metu į orą buvo išmesta apie 35 mili- 
jonus tonų susmulkintos masės. Beveik dvejus metus 
buvo stebimos įvairios anomalijos, susijusios su šiuo 
išsiveržimu: šviesios aušros, Bišopo žiedas (227 vainikas 
apie Saulę), sumažėjęs atmosieros skaidrumas, poliari- 
nės pašvaistės. Sidabriniai debesys atsirado baigiantis 
šioms anomalijoms. Kolraušas spėjo, kad juos sudaro ne 
dulkės, o lašeliai ir kristalai, susikondensavę iš vandens 
garų, išmestų ugnikalniui išsiveržus ir patekusių į aukš- 
tuosius atmosferos sluoksnius, kur labai žema yra oro 
temperatūra, Tačiau vulkaninė hipotezė nepasiteisino. Po 
Mon Pelės, Katmajaus ir kitų ugnikalnių išsiveržimų taip 
pat būta šviesos anomalijų, bet sidabrinių debesų nesu- 
sidarė. Tarybinių mokslininkų grupė, vadovaujama pro- 
fesoriaus N. Vasiljevo, įrodė, jog šie du reiškiniai visiš- 
kai nesusiję. 

1908 metų birželio 30 dieną įvyko nauja katastrofa. 
Milžiniškas meteoritas, nenuskriejęs iki Žemės keleto ki- 

lometrų, sprogo virš Tunguskos taigos. Astronomų dėmesį 
pačią pirmą naktį — 1908 metų birželio 30 dieną — patrau- 
kė neįprastas dangaus švytėjimas, trukdęs stebėti. Dan- 
gus švytėjo visoje Europoje, Anglijoje. Niekas iš astro- 
nomų nesuprato, kas įvyko. Tada nuo birželio 30 dienos 
kelias naktis iš eilės V. Deningas Anglijoje, E. Esklan- 
gonas Prancūzijoje, M. Voltas Vokietijoje, D. Sviatskis 
Rusijoje stebėjo ryškius sidabrinius debesis. Tačiau tik 
po 18 metų pirmą kartą pamėginta juos susieti su Tun- 
guskos meteoritu. Iš pradžių buvo nedrąsiai užsiminta apie 
galimą šviesių naktų ir sidabrinių debesų ryšį su Tun- 
guskos meteoritu. Po to šią mintį išplėtojo žinomas me- 
teoritų tyrėjas L. Kulikas. Jo nuomone, šie debesys, bū- 
dami meteoritams skrendant susidariusių dujų atšalimo 
produktais, savo pirmine stadija atitiko daugybę tuo metu 
gausiai krintančių meteoritų ir tik išsisklaidydami suda- 
rIydavo galingus, galbūt net iš atskirų dalių sulipusius 
ekranus, kurie iš 80 km aukščio ir atspindėdavo jau pate- 
kėjusios Saulės spindulius. Taip paplito nuomonė, kad, 
įskriejus į Žemės atmosferą meteoritams, gali susidaryti 
sidabriniai debesys. Ši sidabrinių debesų atsiradimo hipo- 
tezė tapo populiari tarp astronomų ir meteorologų ir 
netrukus visiškai išstūmė vulkaninę hipotezę. 

1936 metų birželio 19 dieną Saulės užtemimas įvyko 
Pavolgyje. Jo stebėti į Sagarčiną, esantį Orenburgo sri- 
ties pietuose, atvyko Sąjunginės astronomų ir geodezi- 
ninkų draugijos Maskvos skyriaus ekspedicija. Joje dau- 
giausia buvo jauni mokslininkai. Ekspedicijos viršinin- 
kui, žinomam meteoritų tyrėjui I. Astapovičiui buvo tik 
28 metai. Kaip ir dera astronomams, vakarais buvo ste- 
bimas dangus. Likus dviem dienom iki užtemimo, ties 
horizontu buvo matomi ryškūs sidabriniai debesys. Juos 
detaliai ištyrus (kiek leido ekspedicijos aparatūra), buvo 
nustatytas įdomus reiškinys — cikloniškas judėjimas s1- 
dabrinių debesų zonoje! Remiantis šiais tyrimais, galima 
pasakyti, kad sidabrinių debesų laukų plotai — dešimtys 
ir šimtai tūkstančių kvadratinių kilometrų. Sie debesys 
dažniausiai juda į vakarus ir niekada į rytus. 

Vėliau sidabrinių debesų kilmę ėmėsi nustatyti at- 
mosteros viršutinių sluoksnių tyrimo specialistas I. Chvos- 
tikovas. Jis samprotavo maždaug taip. Sidabriniai debe- 
sys susidaro ploname sluoksnyje nuo 75 iki 88 kilometrų 
aukštyje. Vadinasi, tik ten yra sąlygos jiems susidaryti. 
Tačiau pagal meteorų tyrėjų hipotezę tokių sąlygų ten 

nėra, — juk meteorai garuoti ir skaidytis pradeda kur 
kas aukščiau. O ką sakyti apie vandens garų kondensa- 
vimąsi į ledo kristalėlius? Tai gali vykti tik tada, kai 
garų slėgis viršija prisotintų garų tankį esant tam tikrai 
temperatūrai. Kad garų tankis greitai mažėja krintant 
temperatūrai, — visiems gerai žinoma. Naujausieji raketi- 
niai viršutinės atmosferos tyrimai rodo, kad kaip tik 
82 km aukštyje būna žemiausios temperatūros. O juk 
tai vidutinis sidabrinių debesų aukštis! I. Chvostikovas 
nustatė, kad sąlygos debesims susidaryti yra tik tro- 
posferoje ir ploname mezopauzės sluoksnyje, kur ir ma- 
tomi sidabriniai debesys. Toks jauno mokslininko pareiš- 
kimas sukėlė daug triukšmo mokslo pasaulyje. Atsirado 
skeptikų, kurie prieštaravo: iš kur tokiame aukštyje gali 
atsirasti vandens garų, juk ir temperatūra ten nelabai 
žema. Chvostikovas nurodė 220“, o amerikietiškas mode- 
lis pateikia 240 “K — esant tokiai temperatūrai, vargu 
ar gali garai kondensuotis į ledo kristalus. Tačiau, kaip 
parodė raketiniai tyrimai, tuose aukščiuose oro tempera- 
tūra virš TSRS europinės dalies siekia tik 154 "K! Ta- 
čiau liko neaišku, iš kur tokiame aukštyje atsiranda van- 
dens garų? Jų koncentracijos matavimas sumontuotais ra- 
ketose prietaisais davė prieštaringų rezultatų. Tačiau, 
sumontavus daug jautresnį prietaisą, buvo įsitikinta, kad 
70—90 km aukštyje yra pakankamai drėgna ir gali kon- 
densuotis garai. Taigi 80 km aukštyje yra vandens garų. 
Galimas daiktas, kad jie į tokį aukštį pakyla iš netoli 
žemės esančių oro sluoksnių šiems judant. O gal juos 
atneša saulės vėjas? Visiems yra žinoma, kad nuo Sau- 
lės į visas puses, taigi ir į Žemę, be perstojo plūsta grei- 
tų dalelių srautas — saulės vėjas. Ten vandens garų mo- 
lekulių nėra, bet vandenilio kiek nori. Gal jo atomai jun- 
giasi viršutiniuose atmosferos sluoksniuose su deguonies 
atomais ir susidaro vandens garai bei hidroksilas? Ta- 
čiau tai dar ginčytina. Raketiniai sidabrinių debesų zon- 
davimai rodo, kad sidabriniuose debesyse gausu kietų 
mažų (kelių mikronų didumo) dalelyčių, aptrauktų plonu 
ledo sluoksniu. Taigi sidabrinių debesų paslaptis dar 
neatskleista. Kažin ar ilgam? 

Perlamutriniai debesys nors aukščiu ir nusileidžia 
sidabriniams, bet žėrėjimu — nė kiek. Kaip rodo pavadi- 
nimas, jie švyti visokiausiomis vaivorykštės spalvomis. 
Tai stratosferos debesys, susidarantys 20—30 km aukš- 
tyje. Jie matomi gana retai. Pavyzdžiui, Skandinavijoje 

per 60 metų (nuo 1888 iki 1949) jie pasirodė 96 kartus ir 
tai ne kasmet. Kaip ir sidabriniai debesys, jie matomi 
tuoj po Saulės nusileidimo arba prieš jos patekėjimą. 
Juda dažniausiai iš šiaurės arba šiaurės rytų palyginti 
lėtai — apie 30 m/s. Juos galima stebėti įvairiose Žemes 
rutulio vietose, dažniausiai žiemą. Spėjama, kad perla- 
mutriniai debesys yra sudaryti iš ledo kristalų. Jų atsi- 
radimas siejamas su aukštyneigiais oro judėjimais stra- 
tosferoje, kai joje yra labai žemos temperatūros. Pa- 
vyzdžiui, 1939 metų gruodžio 22 dieną, kai Norvegijoje 
buvo matomi perlamutriniai debesys, Helsinkyje paleis- 
tas radiozondas 23,5 km aukštyje užfiksavo —83 “C tem- 
peratūrą. 

Perlamutrinių debesų spalvos — raudona, oranžinė, 
auksinė, žalia, žydra, rausvai violetinė — išsidėsčiusios 
arba netvarkingomis dėmėmis, arba kaip vaivorykštėje, 
Debesų spalvos kartais esti tokios ryškios, kad sniegas 
ant žemės nusidažo raudona, žalia ar kita spalva. To- 
kias spalvas perlamutriniuose debesyse sukelia šviesos 
difrakcija debesų dalelytėse. Todėl, juose stebint spal- 
vas, galima sužinoti iš kokio didumo dalelyčių sudaryti 
perlamutriniai debesys. Ryškios spalvos ir spalvotų dė- 
mių didumas rodo, kad perlamutriniai debesys sudaryti iš 
labai smulkių, ne didesnių kaip 2—3 mikronų dalelių— 
kristalų. 


FENOMENALŪS KRITULIAI 


Ar jums kada nors krito ant galvos žuvų lietus? Ne? 
Ant mano galvos taip pat nekrito. Tačiau tai dar ne- 
reiškia, kad niekur pasaulyje to ir nepasitaiko. Užfik- 
suota daug atvejų, kai iš dangaus krito kartu su lietaus 
lašais ir įvairūs daiktai, gyviai — žuvys, vailės, medū- 
zos, apelsinai, drugiai ir net pinigai (!). Dažnai pasitaiko 
„kraujo“, „pieno“ lietūs. Tai tokie neįprasti reiškiniai, 
kai žmogus, to pats neregėjęs, netiki, kad išvis tokie da- 
lykai dedasi. 

Dažniausiai pasitaiko „kraujo“ lietūs. Dar Homeras 
rašė, kad ant graikų didvyrių iškritęs kraujo lietus, pra- 
našavęs mirtį daugeliui herojų, kuriuos Dzeusas turėjęs 
nusiųsti į pragarą. 14-aisiais Romos įkūrimo metais visų 
didžiausiam nustebimui iš debesų krito kraujo lašai. 570 
ir 572 metais Romoje kraujo lietūs lijo dvi dienas. Plu- 

tarchas praneša apie kraujo liūtis po didelių mūšių ir 
teigia, kad tokie kraujo lietūs bus susidarę iš užmuštųjų 
kraujo. Paryžiuje kraujo lietus iškritęs 582 metais, Kon- 
stantinopolyje — 652, Galijoje — 754 metais. 1144 metais 
kraujo lietus iškrito daugelyje Vokietijos provincijų. 
1571 metais Belgijoje iškrito tiek daug kraujo lietaus, kad 
žolė ir lauke palikti drabužiai nusidažė raudonai. Šį 
reiškinį buvo bandyta „moksliškai“ paaiškinti: kraujo 
garai susidarę iš užmuštų bulių. 1623 metais kraujo lietus 
lijo Strasburge, 1640 — Briuselyje. Prancūzijos mokslų 
akademijos istorijoje parašyta, kad 1669 metų kovo 17 
dieną apie 4 val. ryto Šatiljono apylinkėse prie Senos 
iškrito oranžinis lietus. 1813 metų kovo 14 dieną keistas 
raudonos spalvos lietus iškrito Neapolio apylinkėse ir 
Kalabrijoje. Vietos mokslininkas jį ištyrė ir aprašė savo 
ataskaitoje Neapolio mokslų akademijai: „Rytų vėjas pūtė 
jau dvi dienas, kai Džeračės gyventojai pastebėjo tamsų 
debesį, slenkantį nuo jūros. Apie antrą valandą dienos 
vėjas nurimo. Tačiau debesis uždengė gretimus kalnus ir 
saulės šviesą. Jo spalva iš pradžių buvo šviesiai raudona, 
tačiau po to pasidarė ugniniai raudona. Mieste pasidarė 
taip tamsu, kad apie ketvirtą valandą dienos gyventojai 
turėjo užsidegti žvakes. Liaudis, išsigandusi tamsos ir 
debesies, metėsi į bažnyčią melstis. Tačiau tamsa dar 
labiau sustiprėjo, ir visas dangus atrodė kaip įkaitinta 
geležis. Pradėjo griausti ir kristi dideli raudoni lašai, ku- 
rie vieniems atrodė kraujo, kitiems — ugnies lašais. Pa- 
galiau artėjant nakčiai, dangus ėmė šviesėti, perkūnija 
baigėsi ir gyventojai galėjo ramiai grįžti į namus". 

Kartais kraujo lietų sukelia... drugiai. Štai koks atsi- 
tikimas, pasak metraščių, buvęs prieš tris šimtus metų 
Latvijoje. Nuo pavasario prasidėjo karščiai. Išdegė pa- 
sėliai, artinosi badas. Prie bažnyčios susirinko minia žmo- 
nių. Dvasininkai ruošėsi laikyti pamaldas, prašydami lie- 
taus. Visi laukė atvykstant aukšto rango kulto tarno. 
Tačiau netikėtai prasidėjo perkūnija, prapliupo kraujo 
spalvos lietus. Iš kur jis? 

Viena versijų galėtų būti tokia. Karštą sausą vasarą 
prisiveisė daugybė drugių. Palikdami kokoną, jie išskiria 
raudonos medžiagos, kuri pridžiūsta prie medžių lapų. 
Lietui lyjant, ši medžiaga ištirpsta ir nudažo lietaus la- 
šus raudonai. Yra žinoma ne tik raudonos, bet ir kitokių 
spalvų kritulių. Pavyzdžiui, 1914 metų sausio mėnesį ant 
Tokijo, o 1956 metų birželio mėnesį ant Kijevo lijo „pie- 

nu“. Šių kritulių kilmė skirtinga. Tokijo lietaus lašuose 
rasta balkšvų vulkaninės kilmės pelenų dalelių. Kijevo 
„pieno“ lietų tikriausiai sukėlė balto molio dulkelės. 1953 
metų gegužės mėnesį Baškirijos stepėse vėjai pakėlė į 
orą daug juodžemio dulkių, o gegužės 19 dieną Permės 
srities Čerdynės miestelyje prapliupo juodos spalvos lie- 
tus. Netoli Grenlandijos salos jūreiviai dažnai mato raus- 
vos spalvos sniegą. Nustatyta, kad snaigės nudažo rau- 
donųjų dumblių daleles. 1969 metų gegužės mėnesį Čiu- 
vašijos autonominės respublikos Alatyrio miestelyje lijo 
geltonai oranžinės spalvos lietus. 1970 metų kovo mėnesį 
tame pačiame miestelyje iškrito tokios pat spalvos snie- 
gas. Ištyrus nustatyta, kad tokios spalvos dulkių čia at- 
nešė vėjai nuo Pakaspijo stepių. 

Pajūrio gyvenvietėse pasitaiko žuvų lietūs. Ne kartą 
tokie lietūs lijo Danijoje, Norvegijoje, Svedijoje, Angli- 
joje. Vienas pirmųjų pranešimų apie žuvų lietų siekia 
1666 metus. Anglijoje per perkūniją prieš pat Velykas 
iškrito apie 40 kilogramų žuvų. Vietiniai gyventojai ne- 
pasimetė ir dangaus siuntą greitai pardavė turguje. Re- 
kordinis žuvų lietus tikriausiai buvo 1907 metais Švei- 
carijoje. Po šio lietaus, trukusio apie valandą, buvo su- 
Tinkta 12 tonų (!) žuvų. 

Įsivaizduokite, kaip nustebo Primorės krašto Kava- 
lerovo gyvenvietės žmonės, kai iš dangaus kartu su lie- 
tumi ėmė kristi... medūzos. Ne mažiau nuostabus buvo 
gyvų varlių lietus, lijęs prieš keletą metų virš Turkmė- 
nijos Telmano ir Karlo Markso gyvenviečių, esančių prie 
Amudarijos krantų, ir 1974 metais Ak Tepe — Ašchaba- 
do priemiestyje. 

Pasitaiko, tiesa, labai retai, kai iš debesų krinta jūros 
vėžliai. Taip atsitiko XIX amžiaus pradžioje vienoje 
Danijos gyvenviečių. Kartą Ispanijos pakrančių miestų 
gyventojai buvo nepaprastai nustebinti — iš dangaus pa- 
biro kviečiai. 

Dar labiau pasisekė Gorkio srities Meščerų kaimo gy- 
ventojams. 1940 metų vasarą jiems iš debesų ėmė kristi 
Ivano Rūsčiojo laikų auksiniai ir sidabriniai pinigai. Iš- 
tisą lobį atsiuntė nustebusiems žmonėms dangus. 

Kol mokslas dar nepajėgė atsakyti į daugelį klausi- 
mų, susijusių su vienokiais ar kitokiais nesuprantamais, 
todėl iš pažiūros paslaptingais ir nesuvokiamais gamtos 
reiškiniais, žmonės tikėjo prietarais. Tuo naudojosi kulto 
tarnai, skelbdami tokius neįprastus reiškinius „dievo 


91 


ženklais" arba „velnio pinklėmis". Tačiau šiandien tokie 
reiškiniai jeigu ką nors ir nustebina, tai antgamtiškumo 
juose jau niekas nebemato. Tai sūkuringo vėjo darbas, 
viesulų, tornadų veiklos rezultatas. 


SIAUBAS Iš DEBESŲ 


Kad kruša iš tikrųjų atitinka šio skyrelio pavadinimą, 
pailiustruosiu ištraukomis iš dienraščių: 

„Vakarinės naujienos“. 1981 metų kovo 15 diena: 
„Nelaimių priežastis — kruša. Penki žmonės žuvo, 225 
sužeisti, sugriauta daugiau kaip 10,5 tūkstančio įvairių 
pastatų — šių nelaimių priežastis — nepaprastai stambi 
kruša, iškritusi Pietų Kinijos Guanduno provincijos ap- 
skrityje. Kaip praneša provincijos laikraštis „Jančen 
vanbao“, kai kurių ledo gabalų svoris viršijo 7 kilogra- 
mus! Įsisiautėjusi stichija padarė didelę žalą apskrities 
ekonomikai, daugelyje vietų nutrauktos telefono ryšių 
ir elektros tiekimo linijos, apgadinti hidrotechnikos įren- 
giniai“. 

„Tiesa“. 1982 metų vasario 2 diena: „Smarki kruša 
vakariniams Indijos Madhja Pradešo valstijos rajonams 
padarė žalos už kelis milijonus rupijų. Labiausiai nuken- 
tėjo Sihoro, Devaso ir Ratlamo rajonai. Vien tik Sihore 
javų sunaikinta 11 tūkstančių hektarų pasėlių. Kaip pra- 
neša informacijos agentūra JNI, nuo ledėsių, kurių svoris 
siekė 200 gramų, žuvo daugiau kaip du šimtai galvijų. 
Maždaug dešimt žmonių sužeista". 

Sąjunginio radijo programa „Majak". 1986 metų ba- 
landžio 4 diena: „Nepaprastai didelė kruša iškrito Ban- 
gladeše. Didžiuliai ledėkai užmušė 11 žmonių, 42 su- 
žeidė. Ledėkų svoris buvo apie vieną kilogramą“. 

Jeigu tikėtume pirmuoju pranešimu, tai Kinijoje siau- 
tėjusi kruša buvo didžiausia per visą meteorologijos is- 
toriją. Tačiau sunku patikėti, kad ledėkai svėrė po 7 ki- 
logramus. Tai juk plytos svoris! Įsivaizduokite, kad ant 
jūsų galvų pabiro silikatinių plytų lietus! Baisu? Tačiau 
galima manyti, kad Kinijoje buvo truputį kitaip: žemėn 
iškritę mažesni ledėkai sušalo vienas su kitu, ir taip 
susidarė tokie dideli ledo aglomeratai. Ir vis dėlto kaip 
ore gali išsilaikyti tokie dideli ledo gabalai? 

Kruša iškrinta iš galingų lietaus kamuolinių debesų. Pa- 
ėmę ką tik žemėn nukritusį ledėką ir jį perpjovę pusiau, ma- 

tysime visą jo kelionių debesyje istoriją. Besikaitalio- 
jantys ledo ir sniego sluoksneliai rodo, kiek kartų šis 
ledėkas kartu su oro srautu kilo aukštyn ir kiek kartų 
leidosi žemyn. Pasitaikė tokių sluoksnių priskaičiuoti net 
20. Labai dideli ledėkai susidaro dėl smarkiai kylančių, 
oro srautų, kurie pakelia vandens lašą nuo debesies apa- 
čios ir nuneša iki pat jo viršaus. Patekęs į neigiamos 
oro temperatūros sritį, lašas sušąla. Debesies viršuje ky- 
lantys oro srautai sulėtėja, ir lašelis, savo masės veikia- 
mas, ima kristi žemyn. Patekęs į žemesnius debesies sluok- 
snius, jis būna šaltesnis už vandens lašelius, ir jį apsupa 
naujas ledo sluoksnis. Jeigu tokį ledėką pagriebia nau- 
jas, aukštyn kylantis, oro srautas, tai „keliautojas“ vėl 
pakartoja jau aprašytąjį kelią. Ledo gabalas „keliauja“ 
tol, kol jo paties svoris nutempia jį į žemę. Vadinasi, 
ledėkų didumas tiesiogiai priklauso nuo kylančių srau- 
tų galingumo. Lakūnai ir sklandytojai paprastuose per- 
kūnijos debesyse stebėjo 16—20 m/s vertikalius oro 
srautus, o galingiausiuose debesyse kino kamera užtik- 
suoti kur kas didesni vertikalūs oro srautai. Todėl nėra 
ko stebėtis, kad stiprūs srautai gali išlaikyti net kelių 
kilogramų svorio ledo gabalus. 

Mūsų platumose kruša paprastai krinta vasaros pra- 
džioje, kai apatinis atmosferos sluoksnis esti gerokai šil- 
tesnis už aukštesniuosius, dėl ko padidėja atmosferos 
nepastovumas, susidaro stiprūs aukštyn kylančio oro 
srautai. Kai kuriuose kraštuose kruša krinta labai retai. 
Į šiaurę nuo Leningrado platumos ji pasitaiko vieną kar- 
tą per 2—3 metus, o Anglijoje — vieną kartą per 50 
metų. Žemės rutulyje yra vietų, kur kruša — dažnas reiš- 
kinys. Tai kalnų rajonai Italijos šiaurėje, Ispanijoje, Kau- 
kaze. Dažniausiai kruša iškrinta Kenijoje, vadinamojoje 
„arbatos juostoje". Čia ji iškrinta vidutiniškai 132 dienas 
per metus. Kenijoje palankios sąlygos krušai susidaryti: 
renkant arbatos lapelius, nuo jų nubyra smulkios dulkės, 
kurios, pakilusios į viršų, tampa papildomais kondensaci- 
jos branduoliais. Tarybų Sąjungoje kruša dažniausiai pasi- 
taiko Alazanio slėnyje Gruzijoje, taip pat Moldavijoje. 
Per metus čia kruša užregistruojama daugiau kaip 100 
kartų. Žinoma, ne kasdien iš dangaus krinta plytos di- 
dumo ledėkai. Dažniausiai kruša esti žirnio didumo. Ta- 
čiau pasitaiko atvejų, kai ledėkai sveria kelis šimtus 
gramų. 

Prancūzijoje, netoli Versalio, kartą iškrito kruša. Vie- 
nas to įvykio liudytojų rašė: „,„Ledėkai buvo tokie dideli, 
kad rodės, jog krinta nuo namo karnizo gabalai. Aš ne- 
tikėjau savo akimis. Gabalai sulig kumščiu, tačiau ir tie 
buvo dar didesnių gabalų nuolaužos. Kai aš jau galėjau 
išlįsti pro duris, paėmiau vieną pasitaikiusį ledėką ir pas- 
vėriau ant paprasčiausių prekybinių svarstyklių. Jis svė- 
rė 179 gramus. Buvo netaisyklingos formos: iš didelio 
centrinio branduolio ėjo trys didžiojo piršto didumo at- 
šakos“. 1948 metų liepos 13 dienos naktį Šiaurės Kazach- 
stane, Targino kaime, apie pirmą valandą nakties prasi- 
dėjo smarki perkūnija ir kruša. Kai kurie ledo gabalai 
svėrė 250—300 gramų. Jie buvo įvairiausių formų: ap- 
valūs, plokšti, pusrutulio formos. Kai kurie ledėkai buvo 
7—8 cm ilgio ir 2,5—3 cm skersmens. Vienas jų galas — 
apvalesnis, kitas — smailesnis. Apvalųjį galą sudarė mel- 
svas permatomas ledas, o smailųjį — smulkūs sulipę 1e- 
dėkai. 

1957 metų vasarą Bramptono mieste Kanadoje iškrito 
ledėkai bombos. Kai kurie jų svėrė daugiau kaip kilo- 
gramą. Tokie ledo gabalai pramušė skardinius ir čerpių 
stogus, užmušė daug galvijų ir paukščių. Didžiausias ras- 
tas ledėkas svėrė daugiau kaip tris kilogramus. 

Krasnodaro krašte, Voznesenskojės stanicoje 1957 me- 
tų liepos 25 dieną po pietų prapliūpo liūtis šu 
kruša. Iš pradžių į stogus pradėjo barbenti nedideli balti 
žirneliai, bet greitai pradėjo kristi ledo gabalai, sverian- 
tys po 260 gramų, o kai kurie — net 1200—1400 gramų. 
Po metų, Stavropolio krašte, Atčikolako kaime, krito dar 
didesni ledo gabalai. Po krušos buvo rastas lėkštės for- 
mos ledo gabalas, sveriantis 2200 gramų. 

1967 metų birželio 30 dieną Tomske buvo saulėta ir 
karšta. Netikėtai apie 18 val. 50 min. apsiniaukė — pra- 
sidėjo liūtis su škvaliniu vėju, o dar po penkių minučių 
subarbeno ir kruša. Šešias minutes ji krito ant žemės tol, 
kol susidarė 15 cm storio ledo sluoksnis. Tomsko mete- 
orologinėje stotyje, esančioje miesto pakraštyje, ledėkų 
skersmuo buvo 20—30 mm, o miesto centre — 50—60 mm. 
Daug žalos buvo padaryta aplinkiniams ūkiams, apga- 
dinti aerouoste stovėję lėktuvai AN-2. 

Lietuvoje smarki kruša pasitaiko vos ne kasmet. Ta- 
čiau čia ji apima nedidelius plotus, todėl tikriausiai ne 
visi atvejai meteorologams yra žinomi. Ledėkai esti įvai- 
raus didumo. Dažniausiai jie būna smulkūs, bet kartais 

pasitaiko ir vištos kiaušinio didumo, ir net didesnių. 
Todėl nenuostabu, kad, praėjus krušai, laukuose kartais 
randama užmuštų kurapkų, kiškių. Smarki kruša Lietu- 
voje buvo 1964 metų birželio 20—21 dieną. Alytuje iš- 
kritę kai kurie ledėkai svėrė 250—300 gramų. Ledo ga- 
balai išmušė javus, bulves, cukrinius runkelius. Maždaug 
kaštono didumo ledėkai iškrito Strėvininkuose. Vabal- 
ninke kruša truko nuo 18 val. 15 min. iki 19 val. 30 min. 
Ledėkai buvo 3 cm skersmens. Kruša visai sunaikino žiem- 
kenčius, kai kur išdaužė langus, pramušė šiferio stogus. 

Iš pateiktų pavyzdžių matyti, kokią žalą kartais padaro 

kruša. Įsivaizduokite, kad jau sirpstantį Vynuogyną už- 

griūna nors ir vištos kiaušinio didumo kruša. Po jos — 
ištisas laukas belapių stagarų, mažai kuo primenantis čia 
visai neseniai buvusį uogyną. Todėl su krušos debesimis 
bandoma kovoti jau seniai. Išlikę pasakojimai, kad XVIII 
amžiuje Vokietijoje valstiečiai, pamatę juodą perkūnijos 
debesį, imdavo skambinti varpais. Žinoma, taip krušos 
neatbaidysi. 

Vėliau, net iki XIX amžiaus pradžios, į tokius debesis 
būdavo šaudoma iš patrankų. Žmogus tikėjo, kad garsu 
galima išsklaidyti debesis. Žinomas to meto prancūzų 
fizikas F. Arago knygoje „Griaustinis ir žaibas" rašė, kad 
vienas markizas sugalvojęs savo vynuogyną apsaugoti 
nuo krušos šaudydamas į debesis iš artilerijos pabūklų. 
Tuo tikslu jis kiekvieną dieną sudegindavęs iki 150 kg 
parako. Ši markizo idėja greitai paplitusi tarp vynuoges 
auginančių dvarininkų. Atsirado tokių, kurie skelbė, kad 
kaip tik toks metodas jiems padėjęs apsaugoti savąsias 
plantacijas kelerius metus. Europoje tuoj pat prasidėjo 
moriyrų bumas. 1900 metais vien tik Italijoje jau buvo 
dešimt tūkstančių krušos išsklaidymo mortyrų. Per me- 
tus tam tikslui buvo sudeginama daugiau kaip tūkstantis 
tonų parako. Dar daugiau mortyrų buvo Prancūzijoje, 
Šveicarijoje, Vokietijoje. Vienas po kito imta šaukti 
mokslininkų kongresus, kuriuose buvo nagrinėjamos ko- 
vos su kruša problemos. Tačiau greitai ir nusivilta. Vis 
dažniau imta gauti pranešimų, kad taip saugomuose ra- 
jonuose iškritusi kruša padariusi didelių nuostolių. Būta 
ir tokių kuriozų, kad kruša iškrito kaip tik tuose rajo- 
nuose, kur buvo šaudoma iš mortyrų. Tikriausiai, šau- 
dant mortyromis, susidaro daug dūmų, jų dalelės, pakilu- 
sios aukštyn ir tapdavo papildomais kondensacijos bran- 
duoliais, kurie sukeldavę krušą virš saugomų rajonų. 


95 


Šiuo metu yra kovos su kruša būdų. Bandoma ne- 
leisti susidaryti krušos debesiui. Vos jam pradėjus for- 
muotis, jis atidžiai sekamas radiolokatoriumi: nustatomi 
jo matmenys, slinkimo greitis, kryptis. Kaip yra žinoma, 
krušos ledėkai formuojasi toje debesies dalyje, kur su- 
sirenka daug peršaldytų vandens lašelių. Kadangi natū- 
ralių kristalizacijos branduolių ne taip daug, tai esan- 
tys debesyje, veikiant aplinkiniams lašeliams, išauga iki 
didelių ledėkų. Vadinasi, jeigu į tokį debesį įterpsime 
dirbtinių kristalizacijos branduolių, krušos ledėkai susi- 
darys daug mažesni ir ištirps dar nepasiekę žemės pa- 
viršiaus. Taip žemę pasieks ne ,„žudantis“ ledas, bet ne- 
šantys gyvybę lietaus lašai. Dirbtinę kristalizaciją labai 
paspartina sausos angliarūgštės arba sidabro jodido da- 
lelės. Šias medžiagas įterpti į krušos debesį ne taip pap- 
rasta. Pirmiausia radiolokatoriumi surandamas krušos 
formavimosi židinys, o reagentai į židinį įterpiami ra- 
ketomis. Taigi, praėjus ir porai šimtui metų, į debesį 
vis tebešaudoma... Tačiau šiuo atveju į debesį palei- 
džiamas ne šiaip sau sviedinys, o išbarstomi papildomi 
kristalizacijos branduoliai. Šis kovos su kruša būdas, 
pavyzdžiui, Moldavijoje, Užkaukazės respublikose, suma- 
žina vynuogynams ir citrusinėms kultūroms padaromus 
nuostolius daugiau kaip 809; ir duoda milijonus rublių 
ekonominį efektą. 


BALTASIS ŽEMĖS APDANGALAS 


Snaigės — tai sušalę vandens lašeliai. Lašelis yra beveik 
apvalus. O kodėl iš dangaus krinta šešiabriaunės, šešia- 
kampės snaigės? Iš kur tokios taisyklingos simetrijos for- 
mos? Kad atsakytume į šį klausimą, reikia žinoti, kaip 
susidaro snaigės. 

Pirminė snaigių forma — šešiaspindulinė  žvaigždu- 
tė — nėra universali. Patyrinėjus snaiges pro mikrosko- 
pą, galima matyti, kad sniego kristalai būna įvairiausios 
formos — tai ir šešiabriaunės prizmės, ir adatėlės, ir įvai- 
rios plokštelės. Gausiausiose snaigių kolekcijose suskai- 
čiuojama iki 5000 snaigių formų! Mažųjų snaigių sker- 
smuo skaičiuojamas milimetro dešimtosiomis dalimis, bet 
pasitaiko sniego dribsnių iki 10 cm skersmens ir iki 
pusės kilogramo svorio. 

Snaigės forma ir didumas atspindi visą jos gyvavimo 
istoriją. Pasekime jos vystymosi kelią. Kildami su aukštyn- 
eigiu Oro srautu, vandens garai pirmiausia patenka į 
apatinius debesų sluoksnius. Ten vandens lašeliai yra 
peršaldytoje būsenoje. Snaigė pradeda formuotis tada, 
kai vandens lašelis, pagautas oro srauto, susiduria su 
ledo kristalu. Apie vandens lašelį esti prisotintų van- 
dens garų sluoksnis, t. y. vandens molekulių tame sluok- 
snyje yra tiek, kiek jų maksimaliai gali išgaruoti iš van- 
dens lašelio esamoje temperatūroje. Prisotinti vandens 
garai apsupa ir ledo kristalą. Tačiau abiem atvejais pri- 
sotinti vandens garai, sudaryti iš tų pačių vandens mo- 
lekulių, turi skirtingas savybes. Esant tai pačiai tem- 
peratūrai, prisotinti ledo garai yra tankesni už priso- 
tintus vandens garus. Ledas yra struktūra, sudaryta iš 
šešiabriaunių kristalų, kur kiekvieną vandens molekulę 
supa keturios kaimyninės molekulės. Tokia struktūra pa- 
lyginti netvirta, turi daug tuštumų, todėl ir ledo tankis 
mažesnis negu vandens. Prisotinti ledo garai jaučiasi 
laisvesni už vandens prisotintus garus. Kai vandens la- 
šelis krinta gana arti ledo kristalo, šį lašelį supančias 
vandens molekules pritraukia ledo kristalas, jos nusėda 
ant jo paviršiaus ir ledo kristalas didėja. Vandens laše- 
lis pradeda garuoti, nes vandens molekulės jo paviršiuje 
patiria vis mažesnį slėgį, nes dalis molekulių, anksčiau 
supusių lašelį, nusėdo ant ledo kristalo. Galiausiai van- 
dens lašelis visiškai išnyksta, ir ledo kristalas smarkiai 
padidėja. 

Ledo kristalo augimą dar skatina ir sublimacijos * 
procesas. Ledo kristalą supančios vandens garų molekulės 
iš karto pereina į kietą fazę, aplenkdamos skystą būseną, 
jos tuojau pat pradeda auginti kristalą. Eidamas pro 
debesį, toks kristalas gali tiek padidėti, kad jo svorio 
jėga pasidaro didesnė už kylančio srauto jėgą ir krista- 
las pradeda kristi. 

Tokią snaigių formų įvairovę lemia jų susidarymo 
sąlygos. Buvo atliktas toks eksperimentas. Specialioje 
kameroje oro temperatūra keitėsi nuo apačios iki jos 
viršaus nuo 0*C iki —30“C. Kai į kamerą buvo įleista 
vandens garų, ant siūlų, ištemptų tarp kameros apačios 
ir viršaus, susidarė įvairių formų kristalų. Ten, kur tem- 
peratūra buvo nuo 0“7C iki —3*C, kristalai turėjo še- 


* Sublimacija — kieto kūno garavimas, 

šiabriaunės plokštelės formą. Nuo —3—8 “C temperatū- 
roje susidarė prizmės ir adatos; —8—12*C — plokštelės ir 
dendritai; —12—16*C — plokštelės; —16—25*C — vėl 
prizmės. 

Žinoma, susidarant snaigėms debesyse, keičiasi ne tik 
oro temperatūra, bet ir daugelis kitų meteorologinių 
elementų. Todėl ir jų formų įvairumas toks didelis. 

Iškritusios ant žemės paviršiaus purios snaigės su- 
daro savotišką šiltą apklotą: kadangi tarp sniego kris- 
talų yra daug oro, sniego dangos šiluminis laidumas yra 
bent 10 kartų mažesnis už dirvos šiluminį laidumą. Toks 
apklotas neleidžia žemei per daug atvėsti, o šaltam orui 
prieiti prie dirvos. Sausringuose rajonuose sniego danga 
yra svarbiausias, o kai kur ir vienintelis dirvos drėkini- 
mo šaltinis. Todėl Vidurinėje Azijoje, Kazachstane, Si- 
biro ir Ukrainos pietuose ir stengiamasi įvairiais būdais 
(statomos užtvaros, apsodinamos specialios miško juos- 
tos, pagaliau sniegas „ariamas“ tam tikrais plūgais) su- 
laikyti laukų sniegą. Sios visos priemonės sumažina vėjo 
greitį ir kartu neleidžia nupustyti nuo laukų sniego. 

Kas gali būti lengvesnio už snaigę? Ji sveria vos vie- 
ną miligramą. Tačiau per valandą, parą iš padebesių jų 
prikrinta milijonai, milijardai. Kai sniego dangos storis 
bus tik pusė metro, kvadratinį kilometrą užklojęs snie- 
gas svers 65 tūkstančius tonų. O žiemos viduryje, kai 
apsnigta 199; Žemės paviršiaus, sniegas slegia planetą 
13 50C milijardų tonų svoriu. Tarybų Sąjungoje ne visur vie- 
nodas sniego sluoksnis dengia žemę. Gausiai pasninga 
Urale, Vidurio Sibire, Jakutijoje, kur vidutinis sniego 
dangos storis didesnis kaip 70 cm. Rekordiškai storai že- 
mę apkloja sniegas Kamčiatkoje: čia nieko nestebina 
pusantro metro, o kai kur net penkių—šešių metrų sto- 
rio sniego kailiniai. Kryme, Kaukaze, Vidurinėje Azijoje 
plona sniego danga tik keletui dienų apkloja žemę. Lie- 
tuvoje ji būna storiausia rytinėje respublikos dalyje ir 
siekia 20—30 cm storio. Pajūryje ji plonesnė — 8—10 cm. 

Sniego tankis taip pat skirtingas: rajonuose už spei- 
giračio susigulėjusį sniegą net kirviu sunku atskelti, o 
Antarktidoje 3—4 metrų sniego sluoksnis per keletą dic- 
nų taip sutankėja, jog jį gali įveikti tik galingas bul- 
dozeris. 

Retsykiais kurioje nors vietovėje sniego iškrinta „per 
daug“: pūgos, sniego griūtys užverčia kelius, paralyžiuo- 
ja transporto eismą, kartais būna ir žmonių aukų. Daž- 

niausiai pasitaikančios sniego liūtys — pūgos. Jos labai 
pavojingos transportui. Pavyzdžiui, 1970 metų sausio 17 
dieną Charkove nuo pat ryto snigo, apie pietus prasi- 
dėjo ledinis lietus, 0 pavakary ir pūga, kuri baigėsi tik 
sausio 20 dieną. Meteorologinės stoties duomenimis, snie- 
go danga buvo 90 cm aukščio. Buvo užpustyti beveik 
visi srities keliai, sustojo transportas ir pačiame Chat- 
kove. Neišlaikė šlapio sniego svorio elektros linijų ir 
telefono bei telegrafo laidai. Miestas atsidūrė dideliame 
pavojuje. Buvo skubiai Organizuotas kovai su stichija 
štabas. Valyti sniego išėjo beveik visas miestas. Iš gat- 
vių reikėjo išvežti beveik 4 mln. mš sniego. 

„Atidėkite susitikimus su draugais ir artimaisiais, in- 
formuokite juos telefonu. Būkite namie, nesinaudokite 
be būtino reikalo savo automašinomis“, — tokius įspėji- 
mus kas pusę valandos perdavinėjo Anglijos radijo sto- 
tys 1982 metų sausio pradžioje. Daugelis automobilistų, 
nepaklausiusių išmintingo patarimo, buvo rūsčiai nubaus- 
ti. Kai kuriose vietovėse pusnynai viršijo 4—5 metrų 
aukštį. Gilios pusnys atkirto nuo pasaulio daugelį miestų 
ir kaimų. Tiems, kas pasiliko namie, taip pat buvo ne- 
saldu. Velse ir Kornvalyje be elektros liko 10 tūkstančių 
namų. Visiškai nutrūko Londono aerouosto darbas, pa- 
žeistas geležinkelio ryšys. Tai tik kai kurie pūgos, už- 
griuvusios sausio mėnesį Didžiąją Britaniją, rezultatai. 
Tuo metu Škotijoje buvo užregistruota žemiausia OIO 
temperatūra (—27'C) per visą Britų salų temperatūros 
stebėjimų istoriją. Airijoje pūgos ir šalčiai privertė val- 
džią uždaryti mokyklas, įstaigas ir gamyklas. 

Tas pats sausis atnešė nelaimių ir į mūsų respubliką. 
Jau sausio 6 dienos rytą Nidoje ėmė siausti pūga. Į pa- 
vakarę ji išplito visoje respublikoje. Vėjo greitis Nidoje 
siekė 24, Ukmergėje — 26 m/s. Oro temperatūra nukrito 
iki —12—18“C. Stipraus vėjo genamas, sausas sniegas 
greitai užpustė kelius, geležinkelius, susuko piramides 
miestų gatvėse ir aikštėse. Sutriko keleivinių bei preki- 
nių traukinių eismas, sniegas užklojo iešmų sistemas. Per 
naktį iš sausio 6-o0sios į 7-ąją visi respublikos keliai bu- 
vo užpustyti. Kai kur išaugo 2—3 metrų aukščio pusnys. 
Sausio 7-osios rytą į reisus neišvyko nė vienas tarpmies- 
tinio ir priemiestinio susisiekimo autobusas. Į kovą su 
stichija stojo visi gyventojai. Miestų ir rajonų vykdomieji 
komitetai į talkas sukvietė tūkstančius žmonių. Pasiauko- 
jamo darbo dėka sausio 7-osios vakare Vilniuje jau ga- 

lėjo kursuoti autobusai ir troleibusai. Kaip parodė sinop- 
tinės situacijos analizė, šią pūgą sukėlė didžiulių greičiu 
atūžęs nuo Atlanto vandenyno ciklonas. Mūsų respublika 
atsidūrė šiaurinėje šio sūkurio periferijoje, kur oro tem- 
peratūra siekė —20“C, o pietinėje ciklono dalyje buvo 
šilta. Dėl šių temperatūrų skirtumo gausiai snigo. Lietu- 
voje tokios speiguotosios pūgos nebūta beveik tris de- 
šimtmečius. 

Vėjo, sniego ir speigo derinys dar vadinamas spei- 
guotąja pūga. Jai siaučiant, drėgnas sniegas limpa prie 
veido ir šąla į ledą. Susidaro ledinė kaukė, trukdanti žiū- 
rėti ir kvėpuoti. Todėl šią kaukę reikia nuolat laužyti, o 
tai labai skausminga. Kartais keleiviai, užklupti tokios 
pūgos, nors ir bando kovoti, bet, netekę jėgų, žūva. Daž- 
niausiai tokios speiguotosios pūgos „dantukus“ išbando 
šiaurinių meteorologinių stočių darbuotojai, kurie nori ar 
nenori turi kas tris valandas atlikti stebėjimus. Eidami per 
pūgą į meteorologinę aikštelę, kad nepamestų kelio, jie 
prisiriša virvėmis. Kartais, norint nuo stoties pastato nu- 
eiti keliasdešimt metrų, reikia sugaišti visą valandą. 

SVEČIUOSE PAS EOLĄ 


Kad oras juda, žmonija žinojo dar savo vystymosi prie- 
aušryje. Jau senuosiuose egiptiečių papirusuose galima 
aptikti piešinių, kaip vėjas panaudojamas buriniams lai- 
burlaiviais leisdavosi į tolimus nepažįstamus kraštus. 
Burlaiviais buvo atliktos visos didžiosios geografinės ke- 
lionės, jais buvo išraižytas visas Žemės rutulys. 
Tobulėjant burlaiviams, geriau pažįstamos vėjų ypa- 
tybės, jų pasiskirstymas Žemės rutulyje. Žinoma, dau- 
giausia apie vėjus nusimanė tų laikų jūrininkai, ypač 
senovės graikai, kurie savo mažais buriniais laiveliais 
sėkmingai raižė Viduržemio bei kaimynines jūras. Nors 
graikai vėju sėkmingai naudojosi laivyboje, bet apskri- 
tai vėjas jiems dar buvo nesuprantamas, ypač jo kilmė. 
Net Aristotelis vėją laikė žemės alsavimu ir tuo buvo 
taip tvirtai įsitikinęs, kad ankstesnių filosofų (Hipokrato, 
Anaksimandro ir kt.) teigimą, jog vėjas yra judantis 
oras, įvertino taip: „Nemokslinės paprastų žmonių pa- 
žiūros daugiau atitinka tikrovę negu tokios mokslinės 
teorijos“. Zinoma, Aristotelis smarkiai klydo. Todėl nie- 
ko nuostabaus, kad senovės Graikijoje vėjai buvo vaiz- 
duojami dvasinėmis būtybėmis, kurias valdovas Eolas 
išleisdavęs į platųjį pasaulį tik po vieną, kitas atidžiai 
saugodamas užrištame maiše. Ir nors vėjo kilmė grai- 
kams taip ir liko nežinoma, bet jų jūreiviai mokėjo nusta- 
tyti net dvyliką vėjo krypčių. Kiekviena vėjo kryptis 
turėjo kelis pavadinimus. Vėjo krypčiai nustatyti buvo 
statomi specialūs įrenginiai. Dar iki mūsų dienų Graikijos 
sostinėje Atėnuose išliko „(Vėjų bokštas“, kuris padėdavo 
senovės graikams stebėti vėjo kryptį. Bokšto viršuje 
buvo įtaisytas vėjarodis, rodantis iš kurios pusės vėjas 
pučia. Ir ne tik kryptį. Kiekvieną iš aštuonių bokšto sie- 
nų puošė lipdytos sparnuotos būtybės, vaizduojančios 

tam tikros krypties vėją ir jo atneštą Orą. Šiaurės vėją 
Borėją graikai vaizdavo seniu su ragu, kuriuo jis duo- 
davęs ženklą, kad artėja šalčiai. Vakarų vėjas Zefyras 
pranašavo gerą orą. Rytų vėjas Argestas buvo vaizduoja- 
mas jaunas, teikiantis žmonėms žemės vaisių. Rudeninis 
pietų vėjas Notas, kuris dažniausiai užklupdavo netikė- 
tai, atnešdavo rūkus ir lietų, sukeldavo jūroje didžiules 
bangas, skandinančias graikų laivelius. 


Šviežiojo vyno nelauk, nei liūčių smarkių rudeninių, 
Nei užeinant žiemos, nei Noto siaubingo pūtimo, 

Šniokščiančio Dzeuso lietum ir šiaušiančio rudenio metą 
Jūros paviršių — tada neįmanoma leistis kelionėn, — 


(Vertė J. Dumčius) 


taip patardavo jūrininkams senovės graikų poetas He- 
siodas (VIII-VII a. pr. m. e.). Eidamas pro tokį bokštą, 
atėnietis pasižiūrėjęs, iš kurios pusės pučia vėjas, galėjo 
orientuotis ir apie laukiamas orų permainas. Senovės gy- 
ventojams tokie bokštai atstojo šiandieninius orų biurus. 
Ir graikai, ir romėnai žinojo, kad tos pačios krypties 
vėjas įvairiuose kraštuose gali atpūsti visiškai skirtin- 
gus orus. Šitai jie aiškino nevienodomis reljefo ypaty- 
bėmis. 

Puikiai vėjus pažino ir mūsų pamario žvejai. Tokio 
vėjų bokšto, kaip Atėnuose, pajūryje neišliko, bet vie- 
tos jūrininkams gerai buvo žinomas kiekvienas vėjas, su- 
teikti jiems atskiri pavadinimai. Šiaurės vėjas vadintas 
žiemeliu, šiaurės rytų — aušriniu, rytų — žeminiu, piet- 
ryčių — ožiniu, pietų — launagiu, pietvakarių — šakšiniu, 
vakarų — jūriniu, šiaurės vakarų - - suominiu. 

Vėliau išmokta matuoti ne tik vėjo kryptį, bet ir jo 
jėgą, greitį. Atsiradus tiksliems meteorologiniams prie- 
taisams, paplitus aerologiniams stebėjimams, paaiškėjo 
visa sudėtinga Žemės rutulio vėjų sistema. Buvo nustaty- 
ta, kad vėjo greitis smarkiai didėja, tolstant nuo žemės 
paviršiaus. Viena vertus, sumažėja oro tankis, kita ver- 
tus sumažėja trintis, kuri labai jaučiama ties žemės pa- 
viršiumi. Todėl aukštuose kalnuose, ypač netoli viršū- 
nių, beveik visada pučia smarkūs vėjai. Tačiau kalnų 
slėniuose yra vietų — „tylos salelių“, kur beveik ištisus 
metus būna ramu. Pavyzdžiui, Alma Atoje vidutinis me- 
tinis vėjo greitis siekia vos 1 m/s. Tačiau tame pačiame 

Žemės rutulyje yra kur kas daugiau vietų, kur pučia 
išties stiprūs vėjai. Vėjuočiausia vieta planetoje laikoma 
Adelės Žemė Antarktidoje. Australų mokslininkas D. Mau- 
sonas, 1911—1913 metais žiemojęs Adelės Žemėje, raše, 
kad visą laiką jį lydėjo vėtros gausmas. Visi akmenys 
buvo vėjo nupoliruoti. Žiemą vidutinis vėjo greitis siek- 
davo 36 m/s, o kai kurie gūsiai viršydavo 65 m/s. Didesnę 
žiemos dalį teko praleisti stotyje, nes nebuvo galima iš- 
eiti laukan, — vėjas tiesiog vertė iš kojų. Mausonas pa- 
vadino Adelės Žemę vėjo poliumi, Eolo karalyste. Ypač 
šis pavadinimas pasitvirtino, mokslininkams joje žiemo- 
jant 1950 metais. Tais metais Mirno stotyje buvo 247 die- 
nos su stipria vėtra, kurios kai kurie gūsiai siekė 55 m/s. 
Adelės Žemėje 1951 metais vėjo gūsiai siekė net 90 m/s. 
Tokie milžiniški vėjai priklauso nuo Antarktidos relje- 
fo: šaltas tankus oras leidžiasi ledyninio plato šlaitu iš 
žemyno gilumos į šiltesnę pakrantę vis didėjančiu grei- 
čiu, panašiai kaip sniego lavina kalnuose. Žemyno gilu- 
moje vėjo greitis būna kur kas mažesnis. Taikliai apie 
antarktinius vėjus rašė tarybinis poliarininkas ir daug- 
kartinis antarktinių ekspedicijų dalyvis L. Dubrovinas kny- 
goje „Žmogus lediniame kontinente“: 

„Kai siausdavo audra, iš jaukaus, po sniegu esančio 
stoties namelio būdavo išeinama tiktai trumpam, atlikti 
būliniausių. meteorologinių stebėjimų. Tai vadinosi 
„nueiti į Antarktidą“... Išsiropštęs į viršų, iš karto pa- 
nirdavai į siaučiantį vėjo ir sniego chaosą. Turėdavai vi- 
siškai susilenkti ir net šliaužti. Baltame, pašėlusiai 1e- 
kiančiame sniego sraute ir dieną sunku būdavo ką nors 
įžiūrėti toliau nei 2—3 metrus. Orientuotis tekdavo pagal 
ištemptas specialias virves arba kabelius, nutiestus nuo 
stoties į meteorologinę aikštelę. Vėjas čia visą laiką 
pastovios krypties ir, atrodo, galima orientuotis pagal jį. 
Tačiau tik teoriškai. Iš tikrųjų niekam toks orientavi- 
masis nepadeda, net ir patyrusiems poliarininkams. Vei- 
das kaipmat apsitraukia ledo plutele, ant antakių r 
blakstienų susidaro varvekliai, kurie dar labiau sumaži- 
na matomumą. Moksliniai stebėjimai, kurie įprastomis 
sąlygomis nesudaro jokių sunkumų, čia pavirsta sudėtin- 
ga operacija. Tik truputį užsižiopsojai — ir savirašio juos- 
telė dingsta šėlstančioje pūgoje, palikdama rankoje tiktai 
nedidelę skiautelę. Tarp kitko, visiems mums iš vaikystės 
žinomas žodis „vėjas“ visiškai nebetinka šio šėlstančio, 

sniegingo srauto pavadinimui. Jame oras atrodo toks 
tankus kaip ir vanduo. Du žmonės, nesusirišę virve, at- 
siskyrę per penkis žingsnius, gali daugiau nebesurasti 
vienas kito. Saukti beprasmiška, nes uragano gausmas 
viską nustelbia. Kišeninio žibintuvėlio šviesų nematyti, 
Net prožektorių, pastatytų virš įėjimo į namukus, šviesa 
Tegima tik kelių metrų atstumu“*. 

Mūsų šalyje stipriausi vėjai būna Marchotsko perė- 
joje, netoli nuo Novorosijsko (apie 435 metrai virš jūros 
lygio). Vidutinis metinis vėjo greitis čia siekia 9 m/s. Kai 
kuriais metų laikais vėjai šioje perėjoje sustiprėja iki 
40 m/s. Lietuvoje vėjuočiausias yra pajūris. Vidutinis 
vėjo greitis — apie 6 m/s. Toliau nuo jūros vėjas pastebi- 
mai susilpnėja. Tačiau pasitaiko ir išimčių, kai, slenkant 
ciklonui, vėjo greitis padidėja iki 25—30 m/s ir daugiau. 
Tačiau tokios vėtros mūsų kraštuose gana retos, kartą 
per 10—15 metų. 

Pasaulyje yra vietų, kur stebimi dar stipresni vėjai 
kaip Antarktidoje. Šiaurės Amerikoje Vašingtono kalne 
(netoli Atlanto vandenyno) užregistruotas vėjo greitis 
102 m/s. Tačiau ir juos lenkia vėjai, pučiantys tik tropi- 
niuose ciklonuose ir viesuluose. 


KAI KAS APIE BOFORTĄ IR JO SKALĘ 


Fliugeris tikriausiai yra vienas seniausių meteorologinių 
prietaisų. Į Europą jis atkeliavo iš Rytų kraštų. Gerai 
žinoma, kad japonai ir kinai nuo seniausiųjų laikų ant 
namų stogų kėlė fliugerius ar į juos panašius prietaisus 
baisaus drakono pavidalu. „„(Čžan Cheno biografijoje“ nu- 
rodyta, kad pirmaisiais Jan-Czja metais (132 m.) Čžan 
Chenas sukūrė prietaisus, galinčius stebėti vėją ir žemes 
svyravimus. Gaila, kad pirmojo iš šių prietaisų aprašy- 
mas nepasiekė mūsų dienų. Kitoje knygoje „Sanfuchuan- 
tu", kuri buvo parašyta pirmajame mūsų eros amžiuje, 
rašoma, kad į pietus nuo Čanjansko rūmų stovi bokštas... , 
ten yra ir varinis paukštis, judantis nuo vėjo. Europoje 
aukščiausius špilius puošti įmantriausiais fliugeriais pra- 
dėta dar ankstyvaisiais viduramžiais. Jau 820 metais vys- 
kupas Rampertas ant Tirolio bažnyčios smaigalio pri- 
taisė fliugerį. Vėliau tokie fliugeriai, kartais gaidžio pa- 


* Ay6posua A. UenoBeK Ha AeAA5HOM KOHTHHeHTe. A., 1976. C. 52. 

13 pav. 1450 metų vėjarodis 


vidalo, liaudies praminti „oro gaidžiais“, paplito plačiai 
(13 pav.). Dažnai tokie fliugeriai būdavo tikri technikos 
stebuklai. Antai didžiausias pasaulyje fliugeris yra virš 
Hiraldos— Sevilijos soboro, pastatyto XV amžiuje. Jis 
yra šešių metrų aukščio, sveria apie 1250 kilogramų 1r, 
nepaisant tokių gabaritų, gana lengvai reaguoja į men- 
kiausius vėjo krypties pasikeitimus. Kiek nelauktai liau- 
dis praminė šį fliugerį „ištikimąja Heraldina“. 

Mokslinio prietaiso pavidalą iliugeriui suteikė italų 
astronomas Ignacijus Dantis (mirė 1586 m.). Jo „„anemos- 
kopas“ buvo aprašytas 1576 metais. Dančio fliugeris tu- 
rėjo vėliavėlės formą, buvo sujungtas su ilga ašimi taip, 
kad vėjo krypties pasikeitimą buvo galima stebėti ir pa- 
talpoje. Sunku mums patikėti, kad Dantis įgyvendino sa- 
vo svajonę — sukūrė tokį prietaisą. Mat ašies trintis guo- 
liuose turėjo būti didesnė už vėjo jėgą, veikiančią vė- 
liavėlę, ir fliugeris vargu ar sukinėjosi. Vėlesniais metais 
mažai kas stengėsi patobulinti fliugerį, ir jis smarkiai 
nepasikeitė iki mūsų dienų. Kur kas daugiau mokslininkų 
kūrė vėjo greičio nustatymo metodus. 

Vienas pirmųjų nustatyti vėjo greitį bandė žinomas 
italų matematikas, filosofas ir gydytojas Dž. Kardanas 
(1501—1576). Jis manė, kad, siaučiant stipriausiai vėtrai, 
vėjas per vieną žmogaus pulso tvinksnį nueina 50 žin- 
gsnių (apie 45 m/s). E. Mariotas visiems žinomos fizikos 
formulės bendraautoris, apskaičiavo, kad vėjo greitis per 

audrą lygus 32 pėdoms per sekundę, t. y. apie 10 m/s. 
1705 metais Derhemas, stebėdamas pūkelių skridimą, nus- 
tatė, kad per audrą vėjo greitis siekia 50—60 angliškų 
mylių per valandą (apie 22—27 m/s). 

Nustatyti vėjo greitį iš akies bandyta nuo pirmųjų 
meteorologinių stebėjimų pradžios. Štai Londono kara- 
liškosios draugijos instrukcijoje (XVII amžiaus šeštojo 
dešimtmečio pradžia) buvo pasiūlyta pirmą kartą taikyti 
keturių balų skalę vėjo greičiui nustatyti. Apie tai pra- 
neša žinomas anglų filosofas Dž. Lokas (1632—1704), aiš- 
kindamas savo meteorologinius stebėjimus 1666 metais: 
„Vėjo stiprumas žymimas 0, 1, 2, 3, 4. Nulis reiškia ne- 
didelį vėją, kuris dar negali judinti medžio lapų. Vienas 
reiškia silpną vėją, kuris jaučiamas tik iš lapų judėjimo. 
Keturi reiškia labai stiprią audrą. Du ir trys — tai tarpiniai 
balai tarp vieno ir keturių, kiek aš galėjau apie juos 
suprasti. Tie balai, nors ir neišmatuojami taip tiksliai, 
kaip norėčiau, bet manau vis tiek geriau negu nieko“. 
Panašią keturių balų vėjo greičio nustatymo skalę įvedė 
1781 metais Manheimo meteorologinė draugija. 

Ši keturių balų skalė buvo labai primityvi, ir ji ne- 
bepatenkino vis smarkiau besivystančios jūreivystės. Jū- 
reiviai labiau už kitus buvo suinteresuoti sukurti daug 
tikslesnę vėjo greičio nustatymo skalę. „Istoriniame 1703 
metų audros aprašyme“, išleistame Anglijoje nežinomo 
autoriaus 1769 metais, buvo pasiūlyta truputį tikslesnė 
skalė: visiškas štilius, ramus oras, silpnas vėjas, nedide- 
lis brizas, mažas vėjas, šviežias vėjas, topselinis vėjas, 
stiprus vėjas, stiprus škvalas, „fret of wind“ (pasišiau- 
šęs vėjas), štormas ir audra. Iš šio aprašymo susidaro 
vaizdas, jog autorius suprato, kad vėjo stiprumo palygi- 
nimas ar įvertinimas labai priklauso ir nuo laivo kon- 
strukcijos, jo įrenginių. „Tai, ką mūsų jūreiviai vadina 
topseliniu vėju,— rašo jis,— anų laikų jūreivius su lai- 
vais (čia turima galvoje 1703 metai— V. P.) suvarytų į 
įlankas. Mūsų dabartiniu supratimu esantį stiprų škvalą, 
jie vadintų audra, o siaučiant „fret of wind“, jie melstųsi 
dievui". 

Dar tikslesnę vėjo stiprumo įvertinimo be prietaisų 
skalę pateikė Anglijos laivyno tarnybos admirolas Fren- 
sis Bofortas (1774—1857). Jau trylikos metų jis pateko į 
laivyną junga. 1805 metais tampa laivo „Ulvič“ kapito- 

nu. Plaukiodamas šiuo laivu nuo 1809 iki 1812 metų, 
Bofortas darė rytinės Viduržemio jūros dalies hidrogra- 
finę nuotrauką. 1812 metais per susidūrimą su piratais 
buvo sunkiai sužeistas ir priverstas palikti tarnybą jū- 
roje. Tačiau su Anglijos laivynu jis neatsisveikino. Nuo 
1814 metų Bofortas tampa Londono karališkosios draugi- 
jos nariu, o 1829—1855 metais užima laivyno hidrografo 
postą. 

Meteorologinius dienoraščius Bofortas pradėjo rašyti 
būdamas šešiolikos metų, t. y. nuo 1790 metų. Iš pradžių 
dienoraštyje užrašydavo tik pastabas apie bendras oro 
charakteristikas, o vėliau jau pradėjo fiksuoti regulia- 
riai atliekamus kas dvi valandas meteorologinius stebėji- 
mus. Jo dienoraštyje galima rasti ir oro prognozių. Ir 
palikęs laivyną, Bofortas nepamiršo meteorologinių ste- 
bėjimų iki mirties. 

1806 metų sausio mėnesio oro žurnalo puslapiuose jau 
galima rasti ir pirmąjį jo vėjo stiprumo skalės projektą 
su tokia pastaba, jog nuo šiol jis vertinsiąs vėjo jėgą 
pagal šią skalę, nes niekas kitas negali duoti tokio ne- 
aiškaus supratimo apie vėją ir orą, kaip plačiai paplitę 
ankstesnieji posakiai „vidutinis vėjas“ arba ,„debesuotas 
oras“. Jis pasiūlė skalę iš trylikos balų: 0 — ramu; 1— 
oras juda silpnai, beveik štilius; 2 — Oras juda silpnai; 
3 — lengvas brizas; 4— nedidelis brizas; 5— vidutinis 
brizas; 6 — šviežias brizas; 7 — šviežias pastovus vėjas; 
8 — vidutiniškai stiprus vėjas; 9 — rankraštyje neįskaito- 
ma; 10 — stiprus vėjas; 11 — smarkus vėjas; 12 — (neįs- 
kaitoma); 13 — štormas. 

1807 metais Boiortas sujungė pirmąją ir antrąją pa- 
dalas į vieną, ir taip skalė gavosi iš dvylikos padalų be 
nulinės. Savo matavimuose jis naudojo ir pusę balo. Tai 
rodo gana didelį Boforto kruopštumą, kuris jam padėjo 
taip tiksliai nustatyti vėjo greitį vizualiai. Iki 1838 metų 
Boforto skalė buvo taikoma tik jo paties dienoraščiuose. 
Ji nebuvo pritaikyta net laive „„Ulvič“. Nuo 1838 metų 
admiralitetas įvedė anglų kariniame laivyne Boforto ska- 
lę su kai kuriais patikslinimais. Štai ši skalė: 0 — štilius,; 
1 — oras juda lengvai. To pakanka, kad laivas galėtų pa- 
judėti iš vietos su visomis pakeltomis burėmis; 2 — leng- 
vas brizas, kuriam pučiant laivas su visomis burėmis plau- 
kia 1—2 mazgų greičiu; 3 — nedidelis brizas, kuriam pu- 
čiant laivas su visomis pakeltomis burėmis plaukia 3— 

4 mazgų greičiu; 4— vidutinis brizas, kuriam pučiant lai- 
vas su visomis burėmis plaukia 5—6 mazgų greičių; 5 — 
šviežias brizas, kuriam pučiant tas pats laivas gali plaukti 
su brombramseliu; 6 — stiprus brizas, kuriam pučiant tas 
pats laivas gali plaukti iškėlęs marselį su vienu rifu ir 
stakselį; 7 — vidutinis vėjas, kuriam pučiant laivas gali 
plaukti su marseliu, dviem rifais ir kliveriu; 8 — šviežias 
vėjas, kuriam pučiant laivas gali nešti užrifuotus marse- 
lius ir apatines bures; 9 — stiprus vėjas; 10 — škvalas, ku- 
riam pučiant laivas gali plaukti su užrifuotu grotmarseliu 
ir užrifuotu foku; 11 balų — audra, kuriai siaučiant Jai- 
vas turi apsiriboti tik štorminiais stakseliais; 12 — ura- 
ganas, kuriam siaučiant laivas negali pakelti jokių burių. 

1874 metais nuolatinis I meteorologijos kongreso ko- 
mitetas priėmė Boforto skalę tarptautiniam naudojimui 
meteorologiniams stebėjimams ir meteorologinėms tele- 
gramoms. Ši skalė su kai kuriais pakeitimais ir patiksli- 
nimais daugelyje šalių naudojama ir šiandien. 1963 me- 
tais Pasaulinė meteorologinė organizacija pateiktoje Bo- 
Torto skalėje (ji naudojama Lietuvoje) padarė kai kurių 
pataisų. 


Boforto Vėjo Vėjo greitis Vėjo stiprumo požymiai atviroje 

balai pobūdis m/s jūroje (sausumoje) 
0 Štilis 0—0,2 Jūra lygi kaip veidrodis 
(dūmai kyla vertikaliai) 
1 Tykus 0,3—1,5 Raibuliai (vėjas neša dū- 
mus, bet nepasuka vėja- 

rodžio) 

2 1,6—3,3 Trumpos stikliškos bangų 
Švelnus keteros (vėjas jaučiamas 


veidu, šlama lapai, sukio- 
jasi vėjarodis) 

3 Silpnas 3,4—5,4 Trumpos lūžtančios bangų 
keteros; baltų lūžčių be- 
veik nėra (svyruoja plo- 
nos šakelės, plazdena vė- 
liavos) 

4 Vidutinis 5,5—7,9 Keteros ilgokos; daug bal- 
tų lūžčių (kyla dulkės, 
popiergaliai) 

Apy- 
smarkis 


Smarkus 


Stiprus 


Labai 
stiprus 


Audra 
(vėtra) 


Smarki 
audra 


Žiauri 
audra 


Uraga- 
nas 


8,0—10,7 Keteros ilgos, bet bangos 


10,8—13,8 


13,9—17,1 


17,2—20,7 


20,8—24,4 


24,5—28,4 


28,5—32,6 


32,7 ir 
daugiau 


nelabai didelės; visur ma- 
tyti baltos lūžtys (siū- 
buoja ploni medžiai) 

Yra stambių bangų. Bal- 
tos, putotos keteros dide- 
liuose plotuose (svyruoja 
storos medžių šakos, gau- 
džia telegrafo laidai) 
Bangos griūva, vėjas nu- 
pučia jų keteras; pavėjui 
driekiasi putų juostos (siū- 
buoja medžiai; eiti prieš 
vėją sunku) 

Bangoms lūžtant, tykšta 
purslai. Ilgos putotų juos- 
tų eilės (lūžta medžių ša- 
kos; eiti prieš vėją labai 
sunku) 

Didelės bangos, jų kete- 
ros ištykšta. Matomumas 
apyblogis (vėjas plėšia 
nuo stogų čerpes) 

Didelės bangos su riesto- 
mis keteromis. Baltas, pu- 
totas visas jūros pavir- 
šius. Bangos virsta su tren- 
ksmuų. Matomumas blogas 
(vėjas griauna silpnesnius 
statinius, rauna medžius) 
Nepaprastai didelės ban- 
gos. Nedideli ir vidutiniai 
laivai per bangas kartais 
nebematomi. Vėjas taško 
vandens purslus (vėjas 
griauna vidutinio stipru- 
mo statinius, nukelia sto- 
gus) 

Ore daug putų ir puIs- 
lų. Labai blogas ma- 
tomumas (vėjas griauna 
mūrinius statinius, apver- 
čia automobilius, išvarto 
daug medžių) 


VĖJŲ KATALOGAS 


Tikriausiai niekas pasaulyje neskaičiavo ir kažin ar sus- 
kaičiuos, kiek didelių ir mažų vėjų pučia mūsų plane- 
toje. Daugelis jų tesilaiko tik vieną kitą akimirką, ki- 
ti — keletą minučių, valandų, ir tik nedaugelis pučia il- 
gesnį laiką. Ir pagal charakterį visi vėjai labai skiriasi. 
Vieni, vos atsiradę, tuojau skuba parodyti savo pašėlusį 
būdą. Pasiutusiai įsibėgėję, jie praūžia virš miestų, kai- 
mų, jūrų viską griaudami, o paskui dingsta be pėdsako. 
Kiti — priešingai — galima sakyti naudingi. Jie sušvel- 
nina kaitrą, pakeičia Orą gaivesniu, švaresniu. Neseniai 
išleistame L. Procho „Vėjų žodyne“ yra aprašyti beveik 
du tūkstančiai vėjų. Apie svarbiausius ir garsiausius iš 
jų ir pakalbėsime. 

Pastoviausi iš visų pasaulio vėjų yra pasatai. Kaip jie 
susidaro? Kaip jau žinome, ties pusiaujumi atmosferos 
slėgis visą laiką yra mažesnis kaip aukštesnėse platumo- 
se. Čia nuolat karšta, ir įkaitęs Oras visą laiką kyla 
aukštyn. Pasiekęs maždaug 18 kilometrų aukštį ir atša- 
lęs, jis pradeda leistis žemyn. Tačiau čia pat jis negali 
nusileisti, nes iš apačios nuolat plūsta įkaitęs oras. To- 
dėl atšalęs oras priverstas, nuo ekvatoriaus lyg nuo kai- 
no, tekėti į abi puses ašigalių link. Ties 25—30 lygia- 
grete jis pradeda leistis. Dėl papildomo oro pritekėjimo 
šiose platumose susidaro aukšto atmosferos slėgio sri- 
tys, kurios juosia visą Žemės rutulį. Besileidžiantis oras 
susispaudžia, išyla, todėl ir debesys išsisklaido. Šiose pla- 
tumose vyrauja dykumos. Kadangi dėl pakilusio oro virš 
pusiaujo atmosferos slėgis sumažėja, iš šiaurės ir pietų 
pradeda plūsti šaltesnis ir sunkesnis oras. Koriolio jėgos 
veikiami, oro srautai Šiaurės pusrutulyje nukrypsta į 
dešinę ir plūsta iš šiaurės rytų pusiaujo link, o Pietų 
pusrutulyje, atvirkščiai, nukrypsta į kairę ir pučia iš piet- 
Tyčių pusiaujo link. Taip susidaro pastoviausi vėjai pa- 
saulyje — pasatai. Jų kryptis visus metus yra pastovi, 

Žemės rutulyje yra vėjų, kurie savo kryptį keičia tik 
du kartus per metus. Tai — musonai. Juos sukelia ne- 
vienodas žemynų ir vandenynų įkaitimas. Ypač ryškūs 
skirtumai susidaro vidutinėse platumose, kur virš žemynų 
šiltame ore susidaro žemo oro slėgio sritys, 0 virš vė- 
sesnių vandenynų oro slėgis išlieka aukštesnis. Todėl 
vasarą svarbiausias oro srautas nukrypsta nuo vandenynų 
į žemynus. Žiemą žemynai daugiau atšąla, ir virš ių 

formuojasi aukšto oro slė- 
gio sritys, o vandenynai 
išlieka šiltesni, ir virš jų 
susidaro žemesnio oro slė- 
gio rajonai. Oro srautai 
pradeda plūsti priešinga 
kryptimi negu vasarą — iš 
žemynų į vandenynus. Va- 
karinėse žemynų dalyse 
pastebėti oro apytaką tarp 
žemynų ir vandenynų yra 
sunkiau, nes čia labiau 
negu rytiniuose rajonuose 
jaučiamas vakarinių vėjų 
srautas. Rytiniuose žemy- 14. Žemės rutulio vėjų schema: 

nų pakraščiuose ši OIO 1 — rytų krypčių vėjai Arktikoje ir 
apytaka yra gana intensy- | Antaskilkolei 2 T vakarų gėlų „Juosta: 
vi (14 pav.). karų vėjų juosta 

Žodis „musonas“ kilęs 
iš pranc. mousson arab.<,mausim“ (metų laikas) ir 
reiškia pastovų didelio masto sezoninį vėją, kurio kryp- 
tis 2 kartus per metus pasidaro priešinga. Arabų jūrinin- 
kai jau seniai pastebėjo, Kad Indijos ir Rytų Afrikos jū- 
rose per metus du kartus keičiasi vyraujančių vėjų kryp- 
tis: nuo balandžio iki rugsėjo vėjas pučia visada iš 
pietvakarių, o nuo spalio iki kovo — beveik visada iš 
šiaurės rytų. 

Musono „sostine“ reikėtų laikyti Indiją. Nuo musono 
čia priklauso visas ūkinis gyvenimas. Indijoje žiemos ir 
vasarcs musonas labai skiriasi. Vasaros musonas atneša 
nuo jūros daug drėgmės, kuri, kildama aukščiau, kon- 
densuojasi ir iškrinta krituliais, Žiemos musonas pučia iš 
žemyno ir esti sausas. Jo metu oro temperatūra pakyla 
iki 40 ir daugiau laipsnių, o santykinis oro drėgnumas 
sumažėja iki 20 ir mažiau procentų. Tarybų Sąjungos 
teritorijoje stiprus musonas siaučia Tolimuosiuose Ry- 
tuose, Japonų ir Ochotsko jūrų pakrantėse. 

Visi jūrų pakrančių gyventojai gerai pažįsta vėją, 
kuris keičia kryptį du kartus per parą. Tai brizas (15 
pav.). Jis susidaro dėl nevienodo pakrantės ir prie jos 
esančios jūros akvatorijos įšilimo. Vidutinėse platumose 
brizai apima 200—300 metrų oro sluoksnį. Tropinėse 
platumose jis yra šiek tiek „storesnis“— 1—2 km storio. 
Į žemyno gilumą dieninis brizas įsiterpia 20—30 km, o 

15 pav. Brizo susidarymas 


tropikuose — 50—65 ir net 100 kilometrų. Mūsų platu- 
moje brizai aktyviausiai pasireiškia pavasarį ir vasaros 
pradžioje, kai temperatūros skirtumas tarp jau spėjusio 
įkaisti žemyno ir dar vėsios jūros esti didžiausias. Dažnai 
pasitaiko, kad pavasarį, papūtus brizui, oro temperatūra 
per dieną nukrinta 10—15 “C. Dieninis brizas būna stip- 
resnis už naktinį, nes vėjui iš jūros nėra už ko užkliūti 
ir prarasti greitį, o naktinis brizas nuo žemyno vos dvel- 
kia. Brizai dažni ir Lietuvos pajūryje, ypač pavasarį. 

Kalnuotuose kraštuose susidaro vadinamieji kalnų 
šlaitų ir slėnių vėjai, kurie, panašiai kaip ir brizai, kei- 
čia savo kryptį du kartus per parą. Dieną į saulę nu- 
kreipti kalnų šlaitai smarkiai įšyla, todėl virš jų įšilęs 
oras ima kalnų šlaitais kopti aukštyn. Naktį atvėsusiais 
kalnų šlaitais pasunkėjęs oras leidžiasi žemyn. Taip pai, 
kaip ir šlaituose, vėjų kryptis keičiasi ir kalnų slėniuo- 
se. Juose dieną įšilę oro srautai juda slėniais aukštyn, o 
naktį — žemyn. Kalnų slėnių vėjai yra daug galingesni 
už šlaitų vėjus. Jų cirkuliacija apima dešimtis kilometrų. 

Negeri vėjai kyla dykumose, kurios mūsų planetoje 
užima daugiau kaip pusę visos sausumos. Atslinkus į 
dykumų rajonus iš šiaurės šaltoms ir sausoms oro ma- 
sėms, jos įšyla ir prisigeria dulkių. Pasikeičia oro tankis, 
todėl ir srūva oro srautai. Taip susiformuoja dykumose 
sausvėjai, o iš jų kyla smėlio ir dulkių audros, savo kar- 
štu dvelkimu žudančios visa, kas gyva. 

Pasirodžiusi horizonte migla yra tikras artėjančio 
sausvėjo, arba dulkių vėtros, požymis. Diena tuojau pat 
apsiblausia, dangus pasidaro šviesiai rudos spalvos. Bet 

tai dar nėra debesys, nešantys palaimintą lietų. Jie ne- 
pagirdys vystančių augalų. Juose tėra vėjo pakeltų sausų 
dirvožemio dulkių. Kiekviena pasaulio dykuma turi savo 
vėjus. 

Vidurinės Azijos pietuose ir Afganistane siautėja kar- 
štas ir sausas vėjas harmsilis. Kartais jis siaučia 8—10 
valandų. Nutyla taip pat staiga, kaip ir pakyla. Ir ilgai 
po to plūduriuoja ore dulkių migla, kol ją išsklaido kiti 
vėjai. Tačiau baisiausias Afganistano dykumose siaučian- 
tis sausas karštas vėjas, vadinamas samumu (arab. samūin 
„kandus“, „karštas“). Jis dar vadinamas „ugniniu vėju“, 
„mirties dvelksmu“, 

Samumas prasideda tada, kai iš už horizonto staiga ima 
kilti tamsus debesis. Jis greitai didėja, dangus apsitrau- 
kia it suodžiai juodais debesimis. Ir ūmai prasideda be- 
protiškas vėjo ir smėlio šokis. 

„Ore pasidarė nepakenčiamai trošku. Apsisiautę gal- 
vas, prigludę prie žemės ir kupranugarių, žmonės duso. 
Širdis smarkiai daužėsi... baisiai skaudėjo galvą... krū- 
tinėje trūko oro, ir man atrodė, kad dar valandėlė — ir 
mes uždusime nuo smėlio. ..“— rašė apie samumą rusų 
keliautojas A. Jelisejevas. Samumas yra trumpalaikis vė- 
jas: jis dūksta viso labo 20—30 minučių, bet per tą 
laiką spėja pernešti iš vietos į vietą kalnus smėlio. 

Nepakenčiami vėjai susidaro ir Pirėnų pusiasalio pus- 
dykumėse. Štai kaip sausą karštą vėją Ispanijoje aprašo 
XIX amžiaus gamtininkas M. Vilkomas: „Andalūzijoje 
solanas, tai tas pats vėjas, kurį Afrikoje vadina samu- 
mu. Jis dažnai jaučiamas Kadise (uostas pietinėje Ispani- 
joje.— V. P.). Tačiau ten jis pasireiškia kaip stiprėjantis 
sirokas, susargdindamas gyvulius ir žmones, paversda- 
mas juos nedarbingais. Malagoje (taip pat uostas pietinėje 
Ispanijoje — V. P.) jo greitis padidėja, ir jei jis čia už- 
sibūna pakankamai ilgai, tai augalijai pridaro daug ža- 
los. Dar daugiau bėdos jis atneša rytinėms Grenados ir 
Mursijos pakrantėms. Dažnai jis čia siaučia su afrikietiš- 
ku įtūžiu, tik, laimė, greitai praeina. Paprastai apsiriboja 
keletu gūsių, bet, pasirodo, to pakanka, kad būtų sunai- 
kintas vynuogių ir alyvų derlius ten, kur jis praūžė. Apie 
artėjančią audrą byloja rudai raudona migla, kylanti nuo 
pietinės ir pietrytinės horizonto pusės ir palaipsniui nu- 
trinanti žydras dangaus spalvas. Pirmąsias akimirkas oras 
nejuda. Vėliau tampa nerimstančia jūra. Pakyla pietų 
vėjas, kuris kas sekundė stiprėja ir eina karštyn tol, kol 

pagaliau pasiekia uragano galybę ir verpetu prašvilpia 
virš dykumos, pripildydamas orą smėlio ir dulkių. .. Nuo 
jo karšto alsavimo susiraito ir išdžiūva krūmų bei medžių 
lapai. Kelias dienas prieš man atvykstant į Kuevo-de-vera 
(1845 metų liepos vidurys), solanas kliudė pakrantę tarp 
Veros ir Gatos kyšulio. Dešiniajame Almansoro krante 
daug vynuogynų, kuriuos palietė kepinantis sūkurys, at- 
rodė kaip nuplikyti verdančiu vandeniu. Parudavę su- 
siraitę lapai krisdavo nuo menkiausio prisilietimo, ir juos 
be didelio vargo buvo galima sutrinti į dulkes *. 

Be to, Afrikoje garsūs yra chamsinas ir chabubas. Dul- 
kinas ir sausas chamsinas pučia Egipte, Nilo slėnyje. 
„Prakeiktas vėjas“ — taip apie jį sako egiptiečiai. Jis 
kankina žmones ištisas penkias—dešimt dienų. Tr pats 
žodis „šamsin“ arabiškai reiškia „penkiasdešimt“. Smul- 
kiausios dulkės užgula gerklę, užlipdo akis, prasiskverbia 
po drabužiais. 

Chabubas kyla netikėtai. Aukšta, tamsi siena, slink- 
dama iš šiaurės, užtemdo saulę, užpila arabų kaimelius 
smėlio ir dulkių lavina. Sunku kvėpuoti, dulkės prasis- 
kverbia visur. 

Šiaurės Afrikos kraštuose — Alžyre, Tunise, Maroke, 
taip pat Italijoje pučia visų prakeiktas vėjas sirokas. 
Štai vieno mūsų platumų gyventojo įspūdžiai iš susitiki- 
mo su siroku Alžyre: „„Asfalto grindinys, šaligatviai, bal- 
konų grindys per naktį nespėjo atvėsti: 6 valandą ryto, 
kai saulė dar nebuvo patekėjusi, oro temperatūra siekė 
36*C. Iš miego pažadino vėjo gūsiai, sukėlę debesis dul- 
kių. Iš pradžių buvo sunku nustatyti vėjo kryptį, bet 
greitai nusistovėjo pietys — nuo Sacharos. Taip prasidėjo 
eilinis siroko — karšto vėjo, nešančio smėlio debesis — 
vizitas į žaliuojantį Šiaurės Alžyrą Viduržemio jūros 
pakrantėje. 

Tokią dieną paprastai ištuštėja gatvės ir kiemai, šalia 
mokyklų negirdėti vaikų klegesio, nes pasislėpti nuo 
karšto Sacharos alsavimo galima tik kambaryje. Įdieno- 
jus temperatūra pasiekė 44 “C pavėsyje, santykinė oro 
drėgmė nukrito iki 9 procentų. Ir taip baigiantis metams, 
kaip paprastai prasideda lietūs“ **. 

Kartais siroką lydi smarkūs pietų vėjai, kartais jis, 
perkopęs Atlaso kalnyną, tyliai nusileidžia, ir karštas 


* BnioTren H. Teorpagux KAuMaTOB. T. 1., M., 1972. C. 348, 
** Piliponis A. Sirokas — vėjas nuo Sacharos. „Tiesa“. 1982. 

oras 2—3 dienas vargina gyventojus, niokoja gamtą. To- 
kiomis dienomis galima matyti niūrias juodas „snaigės“, 
tyliai krintančias miestų gatvėse, paplūdimiuose ir jūron. 
Tos „snaigės“— sudegę, bet nepraradę savo formos me- 
džių lapai. 

Pietų Amerikos prerijose dažnokai siaučia dulkių au- 
dros, kurios ypač pavojingos po gaisrų. Jos pakelia tūk- 
stančius tonų dulkių ir suodžių ir kaip lavina užgriūva 
atsitiktinai jų kelyje patekusius žmones. Dažnai su to- 
kiomis dulkių, suodžių lavinomis susidaro ir dykumų 
viesulai. Taip visa masė nesuprantamo siautulio skrieja 
per prerijas. Tokios audros aprašymą radau M. Rydo 
romane „Raitelis be galvos": 

„Šiaurės pusėje virš prerijos pasirodė koks tuzinas 
juodų kolonų, — nieko panašaus nė vienas nebuvo matęs. 
"Tos kolonos neturėjo tvirto pavidalo ir nestovėjo vietoje, 
o visą laiką mainėsi jų dydis, forma, keitėsi vieta: čia 
pastovi kurį laiką ramiai, čia čiuožia per išdegusią žemę 
nelyginant milžinai su pačiūžomis, čia lenkiasi, krypsta 
vienos prie kitų lyg išdarinėdamos fantastines figūras. .. 

Vos pamatę keistus stulpus, visi sustojo. Pėstieji ne- 
grai ir vežėjai iš siaubo ėmė rėkti. Gyvuliai — tiek mu- 
lai, tiek arkliai — sustojo nestabdomi, arkliai ėmė žveng- 
ti ir drebėti, o mulai — skardžiai bliauti. Bet tie garsai 
buvo ne vieninteliai. Nuo juodųjų bokštų buvo girdėt 
šniokštimas, panašus į krioklio, o tarpais kažkas supyš- 
kėdavo, sakytum muškietos šūviai, ar sugrumėdavo lyg 
tolimas griaustinis. Tie trenksmai ir šniokštimas vis gar- 
sėjo, vis darėsi aiškesni. Pavojus, tas nesuprantamas pa- 
vojus artėjo! 

Pasibaisėjimas buvo matyti keleivių veiduose, neišski- 
riant nė Kolhauno. Ir jis daugiau nebesidėjo juokaująs. 
Visų akys buvo įsmeigtos į žemą dangų ir į juodąsias 
kolonas, kurios, atrodė, juos sutriuškins, vos tik pri- 
artės. .. 

Tai, kas įvyko toliau, plunksna nepajėgia aprašyti. 
Niekas nematė, kas dėjosi lauke, nes nė vienas neišdrį- 
so pasižiūrėti. Net jeigu kas ir būtų išdrįsęs, nieko nebūtų 
išvydęs. Praėjus penketui minučių, po to, kai buvo ap- 
vyniotos galvos mulams, vilkstinę apgaubė neįžvelgia- 
ma tamsa. 

Aprašyti galima tik pradžią, nes ją keliauninkai tema- 
tė. Viena iš juodųjų kolonų priartėjo prie vilkstinės ir 

atsitrenkė į furgoną. Ir pasipylė juodos dulkės, — atrodė, 
kad dangus prakiuro lyti paraku! Tai buvo įžanga. 

Paskui užėjo trumpas prašviesėjimo tarpas, ir pasidarė 
karšta lyg orkaitėje. Po to ėmė pūsti vėjas — gūsingas, 
smarkus, šaltas, tarsi atlėkęs tiesiai iš ledo urvų, o jau 
staugimas,— sakytum visos vėjų dievo Eolo dūdos būtų 
skelbusios karaliaus Viesulo artėjimą! 

Ir tada atūžė nordas — furgonų vilkstinę, stovinčią 
subtropikų prerijoje, suspaudė toks šaltis, koks stingdo 
aisbergus Arkties vandenyne. 

Aplinkui nieko nebuvo matyti nei girdėti, vien tik 
vėjo švilpimas ar piktas riaumojimas, kai jis daužėsi į 
furgonų tiltą. Mulai, instinktyviai pasisukę pavėjui, sto- 
vėjo tylėdami, o karietoje ir furgonuose užsidariusių ke- 
leivių balsus, kai jie baimingai ką pasakydavo, gožė ura- 
gano gausmas. 

Visi plyšiai buvo uždangstyti, nes greitai paaiškėjo, 
kad lauke bematant užtrokštum. (Oras buvo kupinas vie- 
nų pelenų, pakilusių nuo išdegusių prerijų ir vėjo sū- 
kuriuose pavirtusių smulkiomis, bet nuodingomis dul- 
kėmis. Daugiau kaip valandą siautėjo pelenų debesis, ir 
visą tą laiką keleiviai buvo užsidarę kaip kalėjime. ..* 

Kiekviena dykuma turi savo negerus vėjus. Irano Deš- 
te Keviro ir Dešte Luto dykumose siaučia bad-i-kasifas 
(blogasis) ir tebadas (šiurpulingasis) vėjai. Sie vėjai — 
siaubas karavanams, keliaujantiesiems per dykumas. Vė- 
jams priartėjus, kupranugariai nebegali toliau eiti, gula 
ant žemės, stengdamiesi kuo labiau prisiglausti vienas prie 
kito; žmonės įsitaiso gyvulių priedangoje. 

Negerų vėjų pasitaiko ir mūsų platumose. Antai Uk- 
rainos Karpatuose pučia grėsmingi ir klastingi vėjai, ku- 
rie kyla iš dalies ir dėl nenumatytos žmonių veiklos. Ka- 
daise šių kalnų šlaitai buvo apaugę miškais. Nors juos ir 
paliesdavo vėjai, bet didesnės žalos nepadarydavo. Ta- 
čiau miškai ilgainiui buvo grobuoniškai iškirsti, atsirado 
plačių proskynų ir gaisrų bei kirtimų apnuogintų salų. 
Vėjas galėjo įsiveržti į miškų gilumą. Kai siaubingi vėjo 
gūsiai pasiekia kalnų papėdes, greitos Oro srovės, susis- 
pausdamos ir sutankėdamos, ima veržtis aukštyn tar- 
pekliais, upių kloniais. Tartum: oro peiliais, jie pjauna, 
verčia su šaknimis, laužo medžius. Ten, kur jie prasiau- 
čia, lieka laukinio klaikaus naikinimo vaizdas. 


* Rydas T. M. Raitelis be galvos. V., 1985. P. 25—29. 

STEBUKLINGAS VĖJAS 


Dar norėčiau papasakoti apie vieną meteorologinį reiški- 
nį, savotišką „stebuklą“, kai oro masė, negaudama šilu- 
mos iš aplinkos, sušyla. 

Alpių kalnų šiaurinių šlaitų gyventojai gerai žino šil- 
tą, sausą, nuo kalnų viršūnių atplūstantį vėją — feną 
(16 pav.). Nors jis užgriūna nuo snieguotų viršukalnių, 
bet atneša ilgai lauktą šilumą, greitai nutirpdo šlaitus ir 
pievas dengiantį sniegą ir keliomis savaitėmis priartina 
pavasarį. Oro temperatūra, pučiant tokiam vėjui, pakyla 
keliolika laipsnių, dangus pasidaro visiškai giedras, nors 
kalnų viršūnės ir gaubia galinga debesų siena. Jeigu 
fenas pasirodo vidury žiemos, tada smarkus sniego tirpi- 
mas sukelia nelauktus potvynius. Vasarą pasirodęs ienas 
atneša siaubingą karštį ir sausrą. Jo pavadinimas kildi- 
namas iš lotynų kalbos žodžio „favonius'— šiltas vakarų 
vėjas. 

Ilgai buvo manoma, kad šis vėjas į Europą atplūsta iš 
Afrikos ir neša su savim sausą ir labai karštą orą. Ta- 
čiau patyrinėjus paaiškėjo, kad oro sausumo ir karštumo 
priežasties reikia ieškoti ne Afrikos dykumose, bet pa- 
čiuose Alpių kalnuose. Kai Viduržemio jūros pusėje oro 
slėgis pasidaro aukštesnis už kitoje Alpių pusėje esantį 
oro slėgį, oras yra priverstas judėti per kalnus. Sutikęs 
ištisinę kalnų sieną ir negalėdamas jos aplenkti iš šonų, 
jis turi kilti kalnų šlaitais aukštyn. Drėgnas oras, kildamas 
aukštyn, kas 100 metrų atvėsta apie pusę laipsnio. Jame 





16 pav. Feno susidarymas 

esantys vandens garai kondensuojasi ir iškrinta kritulių 
pavidalu anksčiau, negu oro masė spėja pervirsti per 
kalnus. Kitoje kalnų pusėje žemyn jau leidžiasi sausas 
oras, ir jo temperatūra kyla dvigubai greičiau. Kadangi 
plūstantis žemyn oras susispaudžia ir įšyla, debesys iš- 
sisklaido, o santykinis oro drėgnumas smarkiai sumažėja. 
Nesunku apskaičiuoti, kad oras, kurio pradinė tempera- 
tūra buvo 10“C ir santykinis drėgnumas 8074, persiritęs 
per 2 kilometrų aukščio kalnus bus dešimčia laipsnių 
šiltesnis ir tris kartus sausesnis. Šiai jums ir stebuklas! 
Įdomiai feno pasirodymą aprašo italų gamtininkas P. Ču- 
dis knygoje „Alpių žvėrių gyvenimas“, išleistoje 1854 
metais: 

„Pietinėje dangaus skliauto pusėje pasirodo lengvas 
margaspalvis debesuotumas, gaubiantis kalnų viršūnes. 
Rausvo dangaus fone saulė leidžiasi bespalvė ir blanki. 
Jai nusileidus, debesys dar ilgai spindi gyvomis purpu- 
rinėmis spalvomis. Naktis esti tvanki, be rasos, prore- 
čiais dvelksteli vėsa. Mėnulis apgaubtas rausvai drum- 
zlina aureole. Oras toks švarus ir vaiskus, kad kalnai 
atrodo visiškai arti. Nutolę daiktai nusidažo melsvai vio- 
letine spalva.  Girdėti aukštai kalnuose esančio miško 
Ošimas. Ištirpusio vandens pritvindytos upės kriokia nak- 
ties tyloje. Atrodo, kad gamta kažkuo sujaudinta. Ir šis 
kažkas artinasi į slėnį. Apie savo pasirodymą fenas per- 
spėja umiais ir stipriais vėjo gūsiais. Žiemą, kai fenas 
užgriūna neaprėpiamus sniego laukus, šie pirmi gūsiai 
ypač šalti ir žvarbūs. Po to įsivyrauja absoliuti tyla. Kiek 
palaukus, pradedama jausti šilti feno srautai, plūstantys 
į slėnį. Dažnai fenas įsiveržia į klonius uragano greičiu. 
Tai stiprėdami, tai silpnėdami šilto oro srautai trunka ta- 
me rajone dvi tris dienas. Nepaliaujamai audrinama gamta, 
ištirpęs sniegas sklidinai pripildo visus kalnų upelius. Vė- 
jo gūsiai neša nuo namų stogus, švaisto į prarajas me- 
džius, atskelia uolų gabalus. Pasibaisėtinai atrodo visas 
kraštas. 

Nuo tokio vėjo kenčia žvėrys ir gyvuliai. Dėl oro sau- 
sumo sunkiai kvėpuoja karvės, arkliai, ožkos. Laukuose 
ir miškuose nesutiksi nė vieno paukščio. Nesmagu ir 
žmonėms. Artėjančios nelaimės jausmas jų neramina. 
iš trobos į trobą perbėga „gaisrininkai“, tikrindami, ar 
viskas užgesinta. Aplinkui sausi mediniai statiniai, — už- 

tenka vienos kibirkštėlės, kad vėjas sukeltų iš jos gais- 
rą“ *, 
Klimatologų apskaičiuota, kad Alpių kalnuose yra 
vietų, kur fenai pučia 70—125 dienas per metus. Tačiau 
fenai —ne tik Alpių įžymybė. Jų pasitaiko ir kituose 
pasaulio kalnuose. Vakarinėje Užkaukazėje Rionio slė- 
nyje jie kartojasi taip dažnai, kad gerokai sušvelnina 
žiemos darganas. Pučiant fenui, oro temperatūra ir drėg- 
numas kinta labai greitai. Antai prie Batumio, Žaliojo 
Rago rajone, 1915 metų vasario mėnesį papūtus ienui, 
oro temperatūra per dieną pakilo nuo 9 iki 24,4 “C, o 
santykinis oro drėgnumas nukrito nuo 99 iki 16 pro- 
centų. 

Šiaurės Amerikoje rytiniais Uolinių kalnų šlaitais pu- 
čia giminingas Alpių fenui činukas. Toks keistas vėjo 
pavadinimas kilęs nuo šiose vietose gyvenusios Šiaurės 
Amerikos indėnų genties pavadinimo. Činukas kartais 
pučia 3—4 dienas iš eilės. Žiemą jis būna toks šiltas, kad 
per trumpą laiką suėda 30 cm storio sniego sluoksnį. 
Kartais sniegas taip greitai nyksta, kad nesusidaro van- 
dens,— jis iškart pavirsta garais. Indėnai vadina šį vėją 
sniego ėdiku. Dažniausiai činukas pakeičia šiose vieto- 
vėse buvusį šaltą anticiklono orą, todėl oro temperatūros 
šuoliai kartais viršija visus rekordus. Montanos valsti- 
joje (JAV) Brauningo mieste 1916 metų balandžio 23 die- 
ną spirito stulpelis pakilo nuo —49 iki +6,7 "C, t. y. 
paros Oro temperatūros amplitudė lygi 55,7 "C !!! Kipo 
miestelyje (Kanada) buvo užregistruota šilumos banga, 
pakėlusi oro temperatūrą per septynias minutes 26 “C 
(nuo —25 "Ciki +1,1 “C!). 

Dabar tarkime, kad šalta arktinio oro masė keliauja 
per Sibirą, Uralą, Volgos žemupį ir pasiekia šiaurinius 
Kaukazo kalnagūbrio šlaitus. Centrinės kalnų grandinės 
tokia oro masė įveikti negali, nes čia kalnų yra 4,5—5 km 
aukščio, O arktinės oro masės storis nesiekia nė dviejų 
kilometrų. Kur dėtis atslinkusiam orui? Iš pradžių jis 
kaupiasi prieškalnėse, o paskui didžiuliu greičiu pradeda 
veržtis pro vakarinę kalnagūbrio dalį, kur kalnai že- 
mesni. Prie Novorosijsko šaltas Goras tarsi vanduo nuo 
krioklio smarkiais gūsiais krinta į Juodosios jūros pak- 
rantę. O kokia šio oro temperatūra? Kodėl oras nesu- 
šyla? Šis oras kalnus pervirto būdamas sausas, vadinasi, 


* BnmoTrem H. Teorpabua KAMMaTOoB. T. 1. M., 1972. C. 348. 

ir kildamas 100 metrų jis vėso vienu laipsniu kas 100 
metrų. Kitaip tariant, oro masės temperatūra nepakito, 
noIs oras ir perkopė kalnus. Novorosijsko pakrantėje to- 
kio šalto, gūsingo vėjo greitis dažnai viršija 40 m/s, o 
oro temperatūra nukrinta iki —20 “C. Amžinai žaliuo- 
jančiais augalais apaugusioje jūros pakrantėje užšąla uos- 
to krantinės vanduo, ledu pasidengia telegrafo stulpai, 
Nada vagonai, nespėję išplaukti iš įlankos laivai. 
is vėjas vadinamas bora (it bora< gr. boreas — šiaurės 
vėjas). 

1848 metų sausio 12 dieną Novorosijsko įlankoje nes- 
pėję išplaukti, aplediję nuskendo keturi Juodosios jūros 
eskadros karo laivai. 1975 metų kovo mėnesį Novorosijską 
užgriuvo nauja bora. Štai žinutė iš vietos laikraščių: „Apie 
tai, kad prie Novorosijsko artinasi stiprus vėjas — garsioji 
bora — mieste žinojo visi. Tačiau ir senieji miesto gy- 
ventojai, pripratę prie vėjų ir škvalų, negalėjo numatyti 
tų padarinių, kuriuos paliks neprašytas svečias nuo Mar- 
chotsko perėjos. Naktį šaltas vėjas nuo kalnų sustiprėjo ir 
po kelių valandų peraugo į uraganą. Vėjo gūsiai siekė 
40 m/s. Lyg degtukų dėžutes vėjas vertė metalinius gara- 
žus, buvo girdėti, kaip dūžta parduotuvių vitrinų stiklai. 
Nunešta daug gyvenamųjų namų stogų, su šaknimis iš- 
Tauta daugybė medžių“. 

Novorosijske vidutiniškai per metus 46 dienas esti 
bora. Dažniausiai (7695 laiko) bora pučia nuo rugsėjo iki 
kovo mėnesio. Paprastai bora trunka 1—3 dienas, bet pasi- 
taiko, jog ji Novorosijske vieši ir ištisą savaitę. 

Panaši bora susidaro ir Baikalo ežero rajone. Čia ji 
vadinama sarma. Ji atsiranda dėl didelių atmosferos slė- 
gio skirtumų. Mat jau žiemos pradžioje Sibiro platybių 
šaltis sukausto upes ir ežerus. Tik didingas Baikalas ne- 
nori pasiduoti. Virš ežero susidaro šilto oro pažeminto 
slėgio sritis. Tada nuo aplinkinių kalnų čia pradeda virsti 
šalto oro gūsiai, sukeldami ežere didžiules bangas. Pa- 
vojinga bora susidaro Naujojoje Žemėje. Ji atsiranda ei- 
nant ciklonui iš Barenco į Karos jūrą. Prancūzijoje, Ronos 
slėnyje, pučia boros tipo vėjas, vietinių gyventojų va- 
dinamas mistraliu. Tai šaltas šiaurės vėjas, neigiamai vei- 
kiantis žmonių savijautą. Japonijoje bora dažnai siautėja 
kalnų papėdėje. Čia ji vadinama „,orosi"— skurdo vėju. 
Jis čia pučia keletą valandų iš eilės 10—15 m/s greičiu. 

Novorosijsko borai kartais žiaurumu prilygsta Dalmati- 
jos bora, siautėjanti Adrijos jūros pakrantėse — nuo 
Triesto įlankos iki Splito uosto. Vasarą ji esti kur kas 
silpnesnė negu žiemą ir čia vadinama „borino“. 


VĖJAS IR POTVYNIAI 


Kad potvynius sukelia pavasariniai polaidžiai, ilgai trun- 
kančios liūtys, visi gerai žino. Tačiau potvynius, ir gana 
didelius, gali sukelti vien tik vėjas. Tokie potvyniai 
dar vadinami sampūtiniais potvyniais. Paprastai patvin- 
sta pučiant iš jūros stipriam vėjui, pakrantės ruožai, kur 
krantai lėkšti, o jūra ne gilesnė kaip 20 metrų. Dažniau- 
siai tai būna didelių upių deltos. Stiprus vėjas patvenkia 
upės vagą deltos rajone, priverčia upę tekėti atgal, iš- 
silieti iš krantų. Mūsų šalyje tokie potvyniai gana dažnai 
pasitaiko Kaspijos ir Azovo jūrose, taip pat Nevos, Dau- 
guvos, Šiaurės Dvinos žiotyse. Vakarų Europoje sam- 
pūtiniai potvyniai būdingi į Šiaurės jūrą įtekančių upių 
žemupių ir deltų rajonams. 

Įsimintina 1962 metų vasario audra Šiaurės jūroje. Į 
Vakarų Vokietijos pakrantę ji išliejo gausybę vandens. 
Jūros vanduo įsiveržė į upių žiotis ir privertė upes tekėti 
atgal. Dėl to upių ir jūros vandenys nusigavo į žemyną 
maždaug 100 kilometrų, viską pakeliui užliedami. Po van- 
deniu atsidūrė Hamburgas, Brėmenas, Kukshafenas ir vi- 
sos aplinkinės gyvenvietės. Vanduo išardė geležinkelius 
ir automobilių kelius, elektros tiekimo ir ryšių linijas, du- 
jotiekius, nuplovė ir sugriovė šimtus gyvenamųjų pas- 
tatų. Daugiau kaip 100 tūkstančių žmonių liko be pasto- 
gės, 400 žmonių žuvo namuose, nespėjo iš jų išeiti. Šiuo- 
se kraštuose tokios nelaimės nebuvo per paskutiniuosius 
100 metų. Tuo pačiu metu audra sukėlė potvynius Angli- 
joje ir kitose Vakarų Europos šalyse. Temzės žiočių rajo- 
ne 2,5 metro aukščio banga nusinešė daugiau kaip 300 
žmonių gyvybių. Olandijoje keturių metrų aukščio van- 
dens lavina ne tik pasuko upių tėkmę atgal, bet ir iš- 
griovė apsauginius pylimus, pražudė 1800 žmonių. 

Dažnai nuo sampūtinių potvynių kenčia šiaurinė Mek- 
sikos įlankos pakrantė. Per štormines sampūtas iš Mek- 
sikos įlankos vandens lygis į ją įtekančių upių pakyla 
6—8 metrus ir daugiau. Bangų aukštis užliejamoje Mek- 
sikos įlankos pakrantės teritorijoje ir Floridos pusiasalio 

rytinėje dalyje siekia 5—5,5 metro. Sampūtiniai potvy- 
niai čia trunka 18—20 dienų. 

Žemės rutulyje aukščiausios vėjo sampūtos iš jūros 
būna Indijos pakrantėje, Kalkutos apylinkėse. Gango del- 
tos rytinėje dalyje, siaučiant audrai, vėjas kartais paka- 
lia vandenį iki 11 metrų aukščio. 

Dažnos vėjo sampūtos Šiaurės Kaspijoje. Pučiant stip- 
riems vėjams, kai kuriuose pakrantės ruožuose jūros van- 
duo įsibrauna į Embos, Uralo žiotis, Volgos deltą ir už- 
tvindo jų krantus. Siaučiant 12 balų audrai, vanduo už- 
griūna pakrantes dviejų metrų aukščio banga. Aukšti 
potvyniai šiaurinėje Kaspijos pakrantėje būna maždaug 
kartą per šimtmetį. Didžiausi iš jų yra buvę 1910 metais 
ir 1952 metų lapkrityje. 

Žinomas sampūtinių potvynių pavyzdys yra Leningra- 
das. Potvyniai jame būna kasmet, kartais po kelis kartus 
per metus. Pirmasis potvynis Peterburge įvyko 1703 me- 
tų rugpjūtyje — praėjus dviem mėnesiams po jo įkūrimo. 
Tuomet skeptikai iš karto ėmė kalbėti apie Petro I „isto- 
rinę klaidą“ statyti miestą pelkėje. Jie rėmėsi tuo, kad 
novgorodiečiai, penkis amžius valdę Nevos pakrantes :r 
žiotis, net nerizikavo kurti didelio uosto toje „niekam 
netikusioje vietovėje“, nors ir gerai suprato didžiulę stra- 
teginę jo svarbą ir turėjo didelę miestų statybos patirtį. 
Vis dėlto Petras I buvo nepalenkiamas, ir miestas inten- 
syviai augo. 

Pirmas katastrofiškas potvynis, kai vanduo pakilo 3,1 
metro virš ordinaro *, buvo 1777 metų rugsėjo 10 dieną. 
Dar didesnis žinomas 1824 metų lapkričio 19 dienos pot- 
vynis. Tada Nevos vandenys apsėmė du trečdalius mies- 
to teritorijos. Gana aiškiai, nurodydamas jo priežastis ir 
padarinius, šį potvynį aprašo A. Puškinas poemoje „„Va- 
rinis raitelis": 


Nuo įlankos gi varė vėjas 
Atgal piktas Nevos bangas. 
O upė, iš krantų išėjus, 
Užliejo vandeniu salas. 

Bet dargana labiau vis dūko, 
Neva ištvino, kaukė, rūko 
Lyg verdančiame katile 


* Ordinaras — vidutinis daugiametis vandens lygis. 

Ir siuntančio žvėries galia 
Staiga į miestą šoko. Viskas 
Pradėjo bėgt. Iš čia ūmai 

Visi išnyko skubinai,— 

Vanduo rūsiuos, pilnuos be galo, 
Prie grotų veržias iš kanalų, 

Ir kaip Tritonas — lig juosmens 
Petropolis gausme vandens! 


(A. Venclovos vertimas) 


Per šį potvynį vandens lygis Suomių įlankoje ir Nevos 
žiotyse pakilo 421 cm virš ordinaro. 

Praėjus šimtui metų, katastrofiškas potvynis vėl pasi- 
kartojo. 1924 metų rugsėjo 23 dieną vanduo pakilo 
369 cm, Ankstų 23 dienos rytą dar niekas nepranašavo 
nelaimės. Priešingai, sustiprėjus pietryčių vėjui, vandens 
lygis Nevoje net nukrito žemiau ordinaro 10 cm. Tačiau 
jau 9 valandą ryto pietryčių vėją pakeitė pietvakarių, 
kuris, vis stiprėdamas, virto audra. Vėjo greitis siekė 
23 m/s. Nuo 10 valandos ryto vanduo upėje pradėjo spaI- 
čiai kilti. 13 val. 20 min. pasigirdo Petropavlovsko tvir- 
tovės pabūklo šūvis, pranešdamas leningradiečiams apie 
artėjantį pavojų. Praėjus 20 minučių po šūvio, vandens 
lygis Nevoje pakilo 160 cm aukščiau ordinaro. Apie pusę 
keturių vanduo upėje dar greičiau ėmė kilti, ir ketvirtą 
valandą Neva jau nebeišlaikė jo spaudimo: vanduo už- 
liejo gatves, aikštes, rūsius. Vėjas vis dar stiprėjo ir 
apie pusę penkių virto uraganu, kurio greitis buvo 40— 
42 m/s. Liudytojai vėliau pasakojo: „Visur buvo girdėti 
baisus ūžimas ir poškėjimas, tartum kas šaudytų iš arti- 
lerijos pabūklų. Griuvo tiltai ir mediniai pastatai. Van- 
dens apsemtose gatvėse sustojo tramvajai. Vasilijaus sa- 
los gatvėse vanduo pakilo taip aukštai, kad raiteliai jo- 
mis galėjo tiktai plaukti ant arklių“. 

Apie septintą — pusę aštuonių vanduo pasiekė aukš- 
čiausią lygį — 369 cm virš ordinaro. Po to jis pradėjo 
slūgti. Tik po 6—7 valandų vanduo pasitraukė iš žemiau- 
sių vietų. 

Savotišką rekordą rūstus vėjas pasiekė 1978 metų 
rudenį. Ištisą lapkričio savaitę, nuo 15 iki 22 dienos, au- 
dra dešimt kartų grėsmingai kėlė vandenį, iš jų šeši at- 
vejai įtraukti į ilgą Leningrado potvynių sąrašą. Štai ko- 

kius „siurprizus“ pateikė Gamta visko mačiusiems lenin- 
gradiečiams. 

Dar lapkričio 15 dieną, kai virš Suomijos įlankos dūko 
vėjas, sinoptikai atidžiai sekė milžiniško sūkurio ,„ma- 
nevrus". Iš anksto buvo įspėta: vandens lygis gali pakilti 
iki 2 metrų virš ordinaro. Gyventojai ėmėsi priemonių 
materialinėms vertybėms apsaugoti. O vėjas vis stiprė- 
jo, ir vanduo Nevoje bei jos protakose ir kanaluose spar- 
čiai kilo, vietomis liejosi per granito krantines. Vidury 
dienos vandens lygis pakilo 193 cm virš ordinaro. 
Po to jis liovėsi kilęs ir net pradėjo slūgti. Gyventojai 
lengviau atsiduso: pavojus praėjo. Tačiau neilgam. Dar 
tos pačios dienos pavakary radijas vėl perspėjo: virš 
Atlanto vandenyno susiformavo dar vienas galingas sū- 
kurys, kuris dideliu greičiu skrieja jau „pramintu“ ke- 
liu — tiesiai į Leningradą. Sinoptikai apskaičiavo, kad van- 
duo gali pakilti 300—350 cm virš ordinaro. Tai jau ka- 
tastrofiškas potvynis! Laimė, ciklonas, persiritęs per Skan- 
dinavijos kalnus pakeitė kryptį ir nuūžė į šiaurę, palik- 
damas miestą prie Nevos ramybėje. Tačiau ir vėl neil- 
gam. Vėl skubus sinoptikų pranešimas lapkričio 19 dienos 
vakare pakėlė visus ant kojų. Įvykiai klostėsi gana sparI- 
čiai: 22 valandą vandens lygis buvo 116 cm, 24—176, o 
pusę antros nakties — 194 cm virš ordinaro. Tai buvo 
aukščiausias vandens lygis Nevoje per visą leningradie- 
čių kovos su stichijos užgaidomis savaitę. Jiems dar teko 
atremti ir lapkričio 22 dienos antplūdį, kai vandens lygis 
pasiekė 189 cm virš ordinaro. 

Neramu „Šiaurės Venecijoje“: potvyniai, didesni ar 
mažesni, pasitaiko kasmet. Todėl 1979 metų rugpjūčio 
19 dieną buvo paskelbtas nutarimas „Dėl įrenginių Le- 
ningrado miestui nuo potvynių apsaugoti statybos". Per 
1979—1990 metus turi būti sukurtas įrenginių komplek- 
sas Nevos upei pažaboti. 

Dabar statoma apsauginė damba — jūrinis „Leningra- 
do skydas". Tai 25,4 km ilgio ir 8—10 m aukščio pyli- 
mas. Jame bus įrengti 64 „langai“, kurie leis nekliudomai 
tekėti Nevos vandenims. Šeši įrenginiai vandeniui pra- 
leisti, kiekvienas po 400 m ilgio, dveji „vartai“ laivams 
praplaukti ir kiti statiniai padės sureguliuoti Nevos tėk- 
mę per audras, taip pat nepraleis jūros vandens per sam- 
pūtinius potvynius. 

VĖJAS IR BANGŲ AUKŠTIS 


Kam teko būti prie jūros ir šokinėti per bangas, tas tik- 
riausiai pastebėjo, kad bangos viena paskui kitą ritasi 
grupėmis. O ir pačioje grupėje jos nebūna vienodo auks- 
čio. Tarp eilinių, vidutinio aukščio bangų, žiūrėk, ima 1r 
pasitaiko vos ne du kartus aukštesnė — banga „karalie- 
nė". Jai atslūgus, vėl ateina visa virtinė neaukštų vangų 
ir po jų — vėl didžioji. Šias bangų voras, taip pat ir di- 
džiausią bangą voroje, pajūrio gyventojai pastebėjo se- 
niai. Nuo neatmenamų laikų kuriamos legendos apie aukš- 
čiausią bangą, ginčijamasi, kuri banga esti didžiausia. 
Senovės Graikijoje manyta, kad aukščiausia atplūsta 
trečioji banga. Finikiečiai su graikais nesutiko ir aukš- 
čiausią laikė ketvirtąją bangą. Dar kitokios nuomonės 
buvo senovės egiptiečiai. Jiems atrodė, kad aukščiausia 
turėtų būti penktoji banga. Romėnų poetas Ovidijus 
Nazonas rašo apie devintąją, aukščiausiąją bangą. Arabų 
supratimu, aukščiausia atplūsta vienuoliktoji banga. O 
senovės tautos, gyvenusios didžiųjų vandenynų pakran- 
tėse, nurodo, kad aukščiausia yra tryliktoji ir net pen- 
kioliktoji banga. Ką gi, senovės jūrininkai skaičiavo taip, 
kaip jiems atrodė. Ir visi jie buvo teisūs. Ten, kur įūros 
siauros ir nėra kur bangoms įsisiūbuoti, aukščiausios at- 
plūsdavo trečioji ir penktoji bangos. O štai nuo didžiųjų 
vandenynų platybių atvilnydavo didžiausia dvyliktoji ir 
penkioliktoji bangos. Tačiau daugiausia sukurta legendų, 
padavimų, 0 ir kalbama apie devintąją bangą. Ta proga 
prisiminkime žymaus rusų dailininko I. Aivazovskio dro- 
bę „Devintoji banga“. 

Taip vandenynų bangos atrodė pakrančių gyvento- 
jams. O ką gali pasakyti mokslininkai? Senovės jūrinin- 
kai ne iš piršto visa tai išlaužė. Išanalizavus daugelio ste- 
bėjimų duomenis, nustatyta, kad bangos iš tikrųjų plūsta 
ne pavieniui, o tam tikromis grupėmis, bangų voromis. 
Aišku, kad bangų skaičius voroje, o su juo susijęs ir 
aukščiausios bangos numeris priklauso nuo labai daug 
veiksnių, ir iš anksto yra sunku tai nustatyti. Taip pat 
prieš prasidedant audrai, sunku pasakyti ir apie bangų 
skaičių voroje: kiek jų bus — trys, penkios, devynios. 
Tačiau instrumentinių matavimų analizė leidžia teigti, kad 
viena banga iš 23 viršija vidutinį jų aukštį du, o viena iš 
1175 —net tris kartus. Pagal energetinės teorijos skai- 
čiavimus atvirame vandenyne nuo vėjo gali kilti 10 m 

aukščio banga. Todėl neturėtų niekam pasirodyti fan- 
tastiniais pranešimai, kad yra tekę kai kam sutikti net 
30 metrų aukščio bangas. 

Kaip vandenyne susidaro banga „karalienė“? Atvira- 
me vandenyne, siaučiant uraganui, gali į vieną susilieti 
kelios, įvairių amplitudžių bangos. Jos vieną kitą lyg 
ir pakelia. Tada sudėtinės bangos amplitudė gerokai vir- 
šys vidutinį bangų aukštį tame rajone. Gali atsitikti ir 
taip, kad viena kryptimi slinks kelios ištįsusių bangų vir- 
tinės, o jų ilgiai pasidarys artimi vienas kitam. Tada 
atsiras ypač aukštų bangų grupė, kurioje viena arba dvi 
keteros bus ypač aukštos tikrąja to žodžio prasme. Ban- 
gavimo duomenų analizė rodo, kad pusė visų stebėtų at- 
vejų sudaro grupės iš penkių bangų. Vadinamajai de- 
vintajai bangai, devynių bangų grupei priklauso tik 1095 
visų stebėtų atvejų. Taip pat kuo grupėje daugiau bangų, 
tuo didesnis santykis tarp bangų aukščio vidurkio ir di- 
džiausios bangos. Tačiau grupių iš 12—15 bangų pasitaiko 
retai ir ne visuose rajonuose. Kur kas dažniau pasitaiko 
8—10 bangų grupės, kuriose esti ir devintoji banga. Gal 
todėl tiek daug pasakojimų sukurta apie devintąją bangą. 

O kokio didumo bangas vandenyne gali sukelti vė- 
jas? Vieniems jūrininkams, papuolusiems į audros sū- 
kurį, atrodė, kad bangos kaip tikri kalnai siekia patį 
dangų. Žinomas anglų jūrininkas, keliautojas Dž. Kukas 
rašė, kad per audrą bangos labai panašios į tikrus kalnus 
ir ritasi virš stiebų. Žinoma, kiekvienas jūrininkas teisus. 
Plėtojantis laivininkystei, plaukiant į tolimiausius Pasau- 
linio vandenyno rajonus, sužinota kur kas daugiau ir apie 
bangas. Tačiau dėl mažo matavimo metodo tikslumo bei 
matavimo sunkumų vieniems atrodė, kad bangos siekia 
tik 7—10 metrų, kiti teigė, kad vandenynuose jiems te- 
kę sutikti ir 30 metrų aukščio bangų. 

XX amžiaus pradžioje, labai padidėjus pasauliniam 
laivynui, imta ypač domėtis bangomis. Padaugėjo jūrinių 
stočių, pasirodė ir mokslinių darbų ta tema. 1921 ir 1923 
metais buvo išleistos Atlanto ir Ramiojo vandenynų ban- 
gų elementų suvestinės, kuriose yra duomenų apie 21 ir 
24 m aukščio bangas. Kadangi tais laikais dar nebuvo 
instrumentinių stebėjimų, šie dydžiai buvo vertinami la- 
bai nepatikliai. Beveik iki mūsų dienų buvo manyta, 
kad vandenyne kyla 20 metrų aukščio bangos tik išim- 
tiniais atvejais. J. Šokalskio „„Okeanografijoje“, išleisto- 
je 1917 metais, teigiama, kad vandenynuose kyla tik 


127 


6—8 m aukščio bangos. Smarkiai sumažintas bangų aukš- 
tis ir kitose jūrose. Šiaurės jūra, anot Šokalskio, ritasi tik 
6, Viduržemio jūroje — 5—5,5 m aukščio bangos. Šie tei- 
giniai išliko gana ilgai — kol buvo paneigti. Pavyzdžiui, 
1968 metais Siaurės jūroje stebėta net 18 metrų aukščio 
banga ir, kaip pasirodė vėliau, ji buvusi ne aukščiausia, 

Maždaug nuo 1949 metų pradėti reguliarūs instru- 
mentiniai bangų elementų matavimai. Atlanto vandeny- 
ne žiemą gana dažnai buvo stebimos 18 metrų aukščio 
bangos. 1956 metų balandžio mėnesį vidutinėse Ramiojo 
vandenyno platumose buvo užfiksuota net 25 metrų aukš- 
čio banga. Prasidėjus naftos paieškoms įvairiuose kon- 
tinentiniuose šelfuose, kaip grybai po lietaus pradėjo 
dygti stacionarios platformos, gręžimo bokštai. Kartu pa- 
daugėjo stočių, atliekančių instrumentinius bangų ele- 
mentų matavimus. Pranešimai apie 20 metrų ir aukštesnes 
bangas pasidarė nebe sensacingi, Kai kuriuose, net ir 
moksliniuose, darbuose atsirado spėliojimų, kad vėjo su- 
keltos bangos gali būti iki 40—50 ir net 67 m aukščio, 
Aišku, ko] kas apie 55—67 aukščio bangas galima tik spė- 
lioti, o štai apie 28—34 m aukščio bangas jau galima ir 
kalbėti. 1961 metų rugsėjo 12 dieną Atlanto vandenyne 
plaukiojančioje meteorologinėje stotyje „Džiuljeta“ bu- 
vo stebėta 20,5 m aukščio banga. Tai aukščiausia iki 
šiol instrumentiniu būdu išmatuota banga Atlanto vande- 
nyne. Vizualiai buvo stebėta ir kur kas aukštesnių bangų. 
Pavyzdžiui, netoli Niufaundlendo salos užfiksuota 30,5 m 
aukščio banga. Tokio pat didumo bangą apie 100 mylių 
nuo Hatero kyšulio 1956 metais stebėjo krovininio laivo 
„Junijor“ kapitonas. 1976 metais iš lainerio „Roterda- 
mas“ matyta 30 m aukščio banga. Pagal apskaičiavimus 
dar didesnės bangos turėtų kilti Pietų Atlante. 

1966 metų balandžio 2 dieną Ramiajame vandenyne 
stereofotografija užfiksuota 24,9 m aukščio banga. Vizua- 
liai 1933 metų vasario 7 dieną pakeliui iš Manilos į San 
Diegą (Kalifornija) iš amerikiečių tanklaivio ,,„Ramapo“ 
stebėta 34 m aukščio banga. 1968 metų spalio 22 dieną 
Kanados šelfe iš stacionarios gręžimo platformos praneš- 
ta, kad per ją persirito 30 m aukščio banga. 

Indijos vandenyne aukščiausios bangos kyla Gerosios 
Vilties kyšulio rajone. Apskaičiuota, jog čia jos gali 
išaugti iki 32 m aukščio. Šiame rajone instrumentiniai ste- 
bėjimai beveik neatliekami, todėl reikia remtis vizualiais 
stebėjimais. 1955 metais šiame rajone stebėta 31 m aukščio 

banga, o 1922 metais iš okeaninio lainerio ,„Mažestik“ 
gautas pranešimas, kad prie Gerosios Vilties kyšulio su- 
tikta 30 m aukščio banga. 

Kokio aukščio bangos gali kilti Baltijos jūroje? Teori- 
niai skaičiavimai rodo, kad prie įėjimų į Suomių ir Bot- 
nijos įlankas bangos gali išaugti net iki 17 m aukščio. 
Kol kas instrumentiniu būdu išmatuota banga siekė 9 
metrus. Ji buvo stebėta 1950 metų gruodžio 1 dieną netoli 
Eland-Sedra-Grunto švyturio. Kur kas didesnės bangos 
kyla kaimyninėje Šiaurės jūroje. Čia kur kas daugiau 
atliekama ir instrumentinių stebėjimų (daugiausia iš naf- 
tos platformų). Taip pat čia gausu plaukiojančių auto- 
matinių bujų. Olandų bujas plūduras „Ueiv Reider“ nor- 
vegų šelfo rajone 1970 metų spalio 20 dieną užfiksavo 
aukščiausią bangą Šiaurės jūroje — 21,8 m aukščio, 1971 
metų rugpjūčio mėnesį žurnale „Oil end Gaz“ skelbta, 
kad Šiaurės jūroje norvegų sektoriuje 1969 metų lapkri- 
čio pabaigoje buvo išmatuota 21 m aukščio banga. Aukš- 
tas bangas išmatavo ir norvegų gelbėjimo meteorologinis 
laivas „Famita“ 1969 metų lapkričio 28 dieną. Jų aukštis 
siekė 18,6 metro. 

Didelės bangos iš naftos gręžimo platformų buvo už- 
fiksuotos ir Meksikos įlankoje. Kartą čia per uraganą 
bangų keteros iškilo net į 23,6 m aukštį. Juodojoje jū- 
roje gali kilti 15 m aukščio bangos. 1953 metų kovo 1 die- 
ną per didžiulę audrą nuo Krymo pusiasalio kilo 14 m 
aukščio bangos. Šioje jūroje viena didžiausių vėtrų siau- 
tė 1968 metų sausio 28—29 dienomis. Netoli Gagrų ban- 
gos siekė 12, prie Sočio ir Tuapsės 7—9 m aukštį. 

Gali atrodyti, jog kuo vandenyne siaučia stipresnis 
vėjas, tuo ir bangos kyla didesnės. Iš dalies tokia nuomo- 
nė yra klaidinga. Pučiant itin smarkiam vėjui, koks esti 
per galingus uraganus, taifūnus, didelės bangos nesusi- 
daro. Pats vėjas sumažina bangas, nupučia jų keteras, 
nes jo ir bangos judėjimo greičiai labai skiriasi. Be to, 
labai stiprūs vėjai esti tik tam tikrose taifūnų ir uraga- 
nų sektoriuose, ir virš kurios nors vandenyno akvatori- 
jos jie ilgai neužsibūna, todėl ir išjudinti milžiniškas van- 
dens mases nėra kam. Didžiausios bangos paprastai su- 
sidaro, kai gana ilgai pučia apie 30—40 m/s vėjas viena 
kryptimi ir dideliame plote. O tokios sąlygos Žemės ru- 
tulyje ne taip jau dažnai ir pasitaiko. Gal todėl ir prane- 
šimų apie ypač dideles bangas nėra daug. 

AR SULAUKSIME MALŪNO RENESANSO? 


Ne paslaptis, kad vėjas — neišsenkamas energijos šalti- 
nis, savotiškas „perpetuum mobile“. Tik kaip tą eneI- 
giją paimti ir panaudoti Žmogui naudinga linkme, paversti 
ją tradicine energijos rūšimi. Nuo seno žmogus stengėsi 
naudoti neišsenkamą vėjo energiją. Paprasčiausias ir se- 
niausias vėjo panaudojimas tikriausiai bus laivų burės. Pa- 
sirodžius garlaiviams, burės nebepajėgė lenktyniauti su 
garo mašina ir ilgainiui pasitraukė iš aienos. Tačiau šiuo 
metu, smarkiai pakilus naftos kainoms, jūroje vėl pasi- 
rodė laivai su burėmis. Antai Japonijoje pastatytas 1600 
tonų keliamosios galios tanklaivis, kuris be dyzelinio va- 
riklio turi dvi kompiuterio valdomas bures. Šis laivas 
pasižymi geromis savybėmis, o degalų sunaudoja kur 
kas mažiau. Japonų inžinieriai ketina pagaminti 35 tūk- 
stančių tonų keliamosios galios laivą, kurio bendras bu- 
rių plotas sudarys 3400 kvadratinių metrų. 

Ir vėjo varikliai taip pat labai sena Žmogaus išmonė. 
Kinijoje ir Japonijoje jais buvo naudojamasi prieš ke- 
letą tūkstantmečių. Tikriausiai vėjo malūnėlis ir buvo pir- 
ma žmogaus sukonstruota besisukanti mašina. 1105 me- 
tais Prancūzijoje vienam vienuolynui buvo išduotas lei- 
dimas vėjo malūnui statyti. Šis dokumentas — pirmas fak- 
tas, rodantis vėjo ratų panaudojimą Vakarų Europoje. 
XII amžiaus pabaigoje vėjo malūnai buvo gerai žinom! 
Europos ir Artimųjų Rytų kraštuose. Nuo tų laikų malū- 
nai iš esmės nepasikeitė. 

Originaliai vėją išnaudodavo Tibete. XVIII a. prancū- 
zų akademikas P. S. Palasas, keliaudamas po centrinę 
Aziją, matė, kaip nedidelis vėjo malūnėlis suka cilin- 
drą, ant kurio surašytos maldos. Tikriausiai tibetiečiai 
manė, kad tokia gudrybė juos išvaduoja nuo būtinumo 
melstis — už juos tai daro vėjas. 

Vėjas gali sukti ne tik malūno girnas, bet ir vandens 
siurblius, įvairias žemės ūkio mašinas. Pavyzdžiui, Olan- 
dijoje vėjo varikliai turėjo nemažos reikšmės šalies gy- 
venime. Olandai pasinaudojo Vokietijoje išrastais vėjo 
varikliais, kurie ten sukėlė didžiulį kontliktą tarp bažny- 
čios, imperatoriaus ir dvarininkų: jie niekaip negalėjo 
išsiaiškinti, kam iš tikrųjų priklauso vėjas arba, kitaip 
tariant, kas turi valdyti vėjo variklius. Olandai pavertė 
šiuos variklius vandens siurbliais. Buvo pastatyta kelio- 
lika tūkstančių vėjo variklių pompuoti vandenį iš že- 

mumų ir pelkių. Tik taip šalis galėjo kovoti su jūra 
ir atimti iš jos nemažus sausumos plotus. Vėliau vėjo 
varikliai buvo pritaikyti ir pramonėje: jie suko maši- 
nas pieninėse, popieriaus fabrikuose, lentpjūvėse. 1836 
metais Olandijoje dar buvo per 12 tūkstančių malūnų 
vandeniui siurbti. Rusijoje prieš Didžiąją spalio socia- 
listinę revoliuciją taip pat veikė apie 200 tūkstančių 
vėjo malūnų. 1914 metais juose buvo sumalta 2 milijar- 
dai pūdų grūdų. Tam būtų prireikę apie 4 milijonus tonų 
sąlyginio kuro. 

Po Spalio socialistinės revoliucijos, pradėjus induš- 
trializuoti šalį, imta daugiau gaminti energijos hidroelek- 
trinėse, taip pat šiluminėse elektrinėse. Pamažu vėjo ma- 
lūnai pamirštami. Tačiau XX amžiaus aštuntajame dešimt- 
metyje vėl grįžtama prie atsinaujinančių energijos šalti- 
nių. Vėl buvo prisiminta ir apie vėjo malūną. Tik, ži- 
noma, apie kur kas tobulesnį negu jo pirmtakai. Mok- 
slininkų nuomone, racionaliai naudojant vėjo įrenginius, 
TSRS šiaurėje galima ne tik visiškai patenkinti vietinius 
elektros energijos poreikius, bet ir dalį jos transportuoti 
į kitus rajonus. Šiaurėje rajonai, kuriuose vidutinis meti- 
nis vėjo greitis didesnis kaip 6 m/s, užima gana ilgą 
pakrantės ruožą — kelis tūkstančius kilometrų. Dažni ve- 
jai ir prie Juodosios bei Kaspijos jūrų. Ne mažiau nusi- 
leidžia ir mūsiškės Baltijos pakrantė. Tačiau vėjo ener- 
gija dar mažai naudojama. Reikia išspręsti nemažą prob- 
lemų. Viena svarbiausių — dabartinės vėjo agregatų kon- 
strukcijos gana sudėtingos, brangios ir vis dėlto gerokai 
nusileidžia tradiciniams energetiniams įrenginiams. Eks- 
perimentinės nedidelio galingumo vėjo elektrinės jau vei- 
kia kai kuriose šalyse. Jų konstrukcijos pagrindas — mil- 
žiniškas vėjo ratas. Ir mūsų šalyje yra sukurtas gamybi- 
nis susivienijimas, gaminantis vėjo įrenginius. Pavadin- 
tas susivienijimas grynai meteorologiniu vardu —,„Cik- 
lonas“. Šio susivienijimo konstruktoriai jau sukūrė 40 
tūkstančių kilovatų galingumo vėjo elektrinės projektą. 
Tačiau kol kas galingiausia pasaulyje vėjo elektrinė yra 
vos dviejų tūkstančių kilovatų galingumo. Ne taip kaip 
jos pirmtakai, naujoji elektrinė galės veikti esant bet 
kokiam vėjo srauto greičiui. Vietoj vieno darbo rato 
čia yra aštuoni Iotoriai, kuriems tolygiai paskirstomas 
krūvis. Metalinių atramų aukštis — 200 metrų. Šiai vėjo 
jėgainei nebaisus štilis. Esant stipriam vėjui, jėgainė su- 
kaups energijos, pagamindama iš energijos pertekliaus 

vandenilį vandens elektrolizės būdu. Kai bus štilis, elektros 
energiją tieks šilumos generatorius, naudodamas šį pigų 
kurą. Didelis pranašumas yra tas, jog vandenilis ekolo- 
giškai švarus, t. y. sudegdamas neužteršia aplinkos: su- 
sidaro tik vandens garai. Per metus tokia jėgainė gaii 
pagaminti per šimtą milijonų kilovatvalandžių elektros 
energijos. Numatoma ją pastatyti vėjuočiausioje Tarybų 
Sąjungos vietoje — Marchotsko perėjoje. 

Dar vieną įdomų projektą siūlo grupė mokslininkų. 
Jų nuomone, palei Kolos pusiasalį galima sudaryti žiedinę 
vėjo elektrinių sistemą, kuri, prasidėjusi Murmanske, 
driektųsi Barenco jūros pakrante ir vėl baigtųsi Mur- 
manske. Šią 1100 kilometrų ilgio ir 40 kilometrų pločio 
energetikos grandinę sudarytų 238 grupės vėjo agrega- 
tų, kurių kiekvienos galingumas — milijonas kilovatų. 
Žiedas aprėptų kelis Arkties rajonus, kuriuose yra įvai- 
rios vėjų sąlygos. Tai įgalintų gauti nenutrūkstamą ener- 
giją. Kaip rodo skaičiavimai, tokia sistema galėtų gaminti 
elektros energiją, kurios viena kilovatvalandė kainuotų 
mažiau kaip kapeiką. Žinoma, norint įgyvendinti šį pro- 
jektą, reikia išspręsti daugybę problemų — sukurti stan- 
grias, lengvas, šalčiui atsparias medžiagas, taip pat įsi- 
savinti šiuos rajonus. Kalbant apie artimiausią ateitį, 
visiškai realu ir techniškai įmanoma padidinti vėjo ag- 
regatų galingumą iki 800—850 tūkstančių kilovatų, ga- 
minant per metus 2—3 milijardus kilovatvalandžių elek- 
tros energijos. Taigi vėjo malūnui — žalią gatvę! 

CIKLONAI IR ANTICIKLONAI 


Žemės atmosferoje nuolatos susidaro, vystosi ir užgęsta 
įvairaus didumo oro sūkuriai. Iš jų gausybės didelės 
reikšmės orams vidutinėje platumoje turi ciklonai ir anti- 
ciklonai. 

Visi žinome, kaip atrodo geografinis žemėlapis. Jei- 
gu jame ties miestų rutuliukais pažymėsime jų meteoro- 
loginių stočių duomenis, turėsime meteorologinį žemėlapį. 
Išvedus linijas, jungiančias vienodo atmosferos slėgio 
taškus (izobaras), matysime, kad atmosferos slėgis pasis- 
kirsto netolygiai. Yra sričių, kur slėgis centre yra mažes- 
nis. Nuo tokio srities centro į pakraščius slėgis didėja. 
Dėl susidariusių slėgio skirtumų oras juda iš pakraščių į 
srities centrą. Tačiau judančius oro srautus taip pat 
veikia Žemės sukimosi nukreipiamoji jėga. Šiaurės pus- 
rutulyje ji nukreipia oro srautą į dešinę, o Pietų pusru- 
tulyje — į kairę. Todėl oro srautai į centrą juda ne tie- 
siai, O spirališkai, kreivai. Susidaro milžiniškas judančių 
į centrą oro srautų sūkurys, vadinamas ciklonu (17 pav.). 
Tokių sūkurių skersmuo siekia 1500—2000 km, jų aukė- 
tis svyruoja nuo 2---4 iki 15—18 km. Taigi šie sūkuriai 
smarkiai „suploti“— skersmuo 100—200 kartų didesnis 
už jų aukštį. 

Oro srautai, atitekėję iš ciklono pakraščių į jo cen- 
trą, priversti kilti aukštyn. Kylantys oro srautai ciklono 
centre palaiko žemesnį atmosferos slėgį. Jie taip pat 
vėsina kylantį Orą, sukelia vandens garų kondensaciją 
ir debesis. Todėl ciklonams būdingos ilgos darganos. Be 
to, ciklonui plečiantis, į jį įtraukiamos vis naujos oro 
masės. Todėl, praslinkus ciklonui, gali iškristi labai daug 
kritulių. Kartą buvo apskaičiuotas iš pietų atslinkusio į 
TSRS europinę dalį ciklono iškritusių kritulių kiekis. Pa- 
aiškėjo, kad iš šio ciklono išsiliejo per 40 milijardų ku- 
binių metrų vandens. Tai aštuoniskart daugiau, negu tel- 

17 pav. Oro cirkuliacija ciklone 18 pav. Oro cirkuliacija anticiklone 


pa Kuršių mariose. Kad susidarytų nedidelis lietaus de- 
besis, reikia išjudinti apie 10 milijonų kubinių metrų oro. 
Kamuoliniam debesiui vystantis, į jį kas sekundę įtrau- 
kiama dar 2 milijonai kubinių metrų oro. O juk ciklonas 
paprastai neša su savimi keletą milijonų tokių debesų. 
Todėl nieko nuostabaus, kad iš galingo ciklono gali iš- 
kristi toks stulbinantis kritulių kiekis. 

Vidutinėse platumose susidarančiuose ciklonuose at- 
mosferos slėgis centre paprastai būna lygus 980—1000 
hektopaskalių ir tik labai retai žemesnis kaip 950 hek- 
topaskalių. Juo atmosferos slėgis ciklono centre yra že- 
mesnis, tuo ciklonas galingesnis, tuo stipresni vėjai siau- 
čia. Galingi ciklonai dažniausiai susidaro virš šiaurinių 
Atlanto ir Ramiojo vandenyno rajonų. O štai virš žemy- 
nų, ypač žiemą, ciklonai esti silpni. Atmosferos slėgis 
tokių ciklonų centruose nukrinta iki 1010— 1020 hekto- 
paskalių. 

Tame pačiame meteorologiniame žemėlapyje pastebė- 
sime ne tik sritis, kur atmosferos slėgis žemesnis, bet 1r 
sritis, kur atmosferos slėgis didesnis negu aplinkiniuose ra- 
jonuose. Tokios aukšto slėgio sritys vadinamos anticiklo- 
nais (18 pav.). Didžiausias oro slėgis esti anticiklono cen- 
tre, todėl oras nuteka iš jo centrinės dalies į pakraščius. 
Dėl Žemės sukimosi jėgos poveikio oro srautai nukrypsta 
Šiaurės pusrutulyje nuo tiesaus kelio į dešinę. Susidaro 
anticiklonui būdinga vėjų sistema, kai oras juda iš cen- 
tro į pakraščius laikrodžio rodyklės kryptimi. 

Anticiklonui būdingi žemyneigiai oro srautai, dėl kų- 
Iių oras, leisdamasis ir kartu susispausdamas, sušyla, pa- 
sausėja. Todėl dažniausiai anticiklone susidaro giedri ir 
sausi orai. Dėl mažų slėgių skirtumų tarp centro ir peri- 

ferijos, vėjai anticiklone silpni, o gana dažnai būna 1r 
visiškai ramu. 

Oras anticiklone žiemą ir vasarą smarkiai skiriasi. Va- 
sarą, esant giedram orui, saulės spinduliai greitai įšildo 
dirvą bei orą. Todėl vasarą anticiklone nusistovi karšti, 
ramūs ir sausringi orai. Žiemą, atvirkščiai. Ilgomis ir 
giedromis naktimis, dėl smarkaus spinduliavimo oras ge- 
rokai atvėsta. Kai diena trumpa, Saulė pakyla neaukštai 
ir nespėja sušildyti žemės paviršiaus. Nusistovi ilgi ir 
kandūs šalčiai. 

Anticiklonuose nuo atsiradimo iki maksimalaus išs1- 
vystymo stadijos, atmosferos slėgis jo centre nuolatos 
didėja. Dažnai atmosferos slėgis anticiklono centre siekia 
1040— 1050 hektopaskalių, o kartais net 1060—1075 hek- 
topaskalių. Ypač galingi anticiklonai susidaro žiemą virš 
Eurazijos žemyno centro. 1968 metų gruodžio 31 dieną 
Agatos meteorologinėje stotyje (Krasnojarsko kraštas) 
atmosieros slėgis buvo pakilęs iki 1083,2 hektopaskalio. 
Tai aukščiausias iki šiol išmatuotas atmosferos slėgis Že- 
mės rutulyje. 

Ciklonai ir anticiklonai susidaro ne visur vienodai 
dažnai. Vienuose rajonuose dažniau susiformuoja cik- 
lonai, kituose — anticiklonai. Peržiūrėję daugelį Žemės 
rutulio klimatinių žemėlapių, kuriuose pavaizduotas at- 
mosteros slėgis, pastebėsime, kad kai kuriuose rajonuose 
jis visą laiką esti žemesnis, kituose — nuolatos aukštesnis 
už aplinkinių rajonų (19, 20 pav.). Žinoma, kad žemesnio 
slėgio rajonuose dažniausiai formuojasi ciklonai, 0 pa- 
didinto slėgio srityse — anticiklonai. Daugelyje tokių sri- 
čių jie kartojasi taip dažrai, kad šie rajonai meteorolo- 
gų vadinami atmosferos veiklumo centrais. Taip Šiaurės 
pusrutulyje ciklonai dažniausiai susidaro Islandijos :r 
Aleutų salų rajonuose. Šie rajonai vadinami — Islandijos 
ir Aleutų minimumais. Anticiklonai dažniausiai formuo- 
jasi virš Azorų ir Havajų salų, taip pat Kanados bei 
Centrinės Azijos rajonų. Sie rajonai taip pat buvo pava- 
dinti Azorų, Havajų, Sibiro, Kanados maksimumais. Ana- 
logiška padėtis ir Pietų pusrutulyje. 

Įdomi vidutinių platumų ciklonų savybė slinkti ne 
pavieniui, o serijomis (21 pav.). Kartais Atlanto vande- 
nyne, kažkur Islandijos salos rajone pradėjus banguoti 
poliariniam frontui, kiekvienoje jo bangoje susidaro ne- 
didelis sūkurys — ciklonas Jis besisukdamas didina ban- 
gą ir pats gilėja, stiprėja. Tokie ciklonai su bangomis, 

19 pav. Atmosferos slėgis jūros lygyje: a — liepos mėn.; E — sausio mėn. 

21 pav. 4—5 — šilto, šalto ir okliuzijos frontų linija 


virstančiomis šiltaisiais sektoriais, keliauja išilgai fronto 
į rytus. Jie perneša didžiules drėgno oro mases per visą 
Europą iki pat Uralo, o kartais ir toliau. Kiekviena cik- 
lonų serija susideda iš 3—6 vienas po kito besiformuo- 
jančių sūkurių. Kiekvienas jų pasiekia nevienodą išsi- 
vystymo laipsnį. Apskaičiuota, kad per metus virš Euro- 
pos praeina apie 60 ciklonų serijų, apimančių iki 300 
ciklonų. Judant ciklonams, vyksta gyva skirtingų savybių 
Oro Masių apykaita. Šaltas oras už kiekvieno toliau esan- 
čio ciklono vis labiau prasiveržia į pietus. Šiltos oro ma- 
sės, judėdamos už šiltųjų ciklono frontų prasiskverbia 
toli į šiaurę ir ten sukelia nemažą orų atšilimą, ypač žie- 
mą. Ši oro masių apykaita yra gana svarbus vidutinės 
juostos klimato veiksnys. Skaičiavimai rodo, kad jei mū- 
sų klimatą sąlygotų vien tik Saulės radiacija, tai vidu- 
tinė metinė oro temperatūra Lietuvoje nukristų iki 
—13 *C, t. y. būtų 19 *C žemesnė negu dabar. Kaip tik dėl 
intensyvios cikloninės veiklos į mūsų respubliką žiemą 
dažnai atnešamos šiltos Atlanto oro masės, kurios la- 
bai sušvelnina Lietuvos klimatą. 

ATMOSFEROS FRONTAI 


Žemės rutulio paviršius niekada nebūna įšilęs vienodai. 
Vieni rajonai gauna daugiau Saulės energijos ir įšyla 
smarkiau, kiti — mažiau ir lieka šaltesni. Taigi ir virš jų 
esančios oro masės esti ir šiltos, ir šaltos. Šios oro masės 
nestovi vietoje, jos keliauja, slenka iš vienų rajonų į ki- 
tus. Pavyzdžiui, virš Taimyro pusiasalio susiformavusi šal- 
to, sunkaus oro masė pradeda slinkti į pietryčius. Kažkur 
Vakarų Sibiro pietiniuose rajonuose jai kelią pastoja šil- 
ta oro masė, čia atslinkusi nuo įkaitintų Vidurinės Azijos 
rajonų. Tačiau abi šios masės nesusimaišo, neužleidžia ke- 
lio viena kitai. Prasideda grumtynės. Paprastai šaltas oras, 
būdamas sunkesnis, įsiterpia lyg smailas pleištas po šiltuo- 
ju, o šiltas oras užteka ant šaltojo oro paviršiaus. Tarp šių 
abiejų skirtingų savybių oro masių susidaro palinkęs ski- 
riamasis sluoksnelis, dažniausiai siekiantis vos kelis šim- 
tus metrų storio. Meteorologijoje tas skiriamasis sluoks- 
nelis vadinamas atmosferos frontu. Priklausomai nuo to, 
kaip keičiasi oro masės, ar šiltas oras keičia šaltą, aI, 
atvirkščiai, šaltas oras keičia ligi šiol buvusį šiltą, at- 
mosferos frontai skirstomi į dvi pagrindines rūšis: šiltus 
ir šaltus. 

Jeigu oro masė, praėjus, frontui, pakeičiama šiltesneė 
oro mase, sakoma, jog praėjo šiltasis frontas (22 pav.). 

Štai kai kurios būdingos šiltojo fronto savybės. Praceinant 
šiltajam frontui, šaltas oras traukiasi, užleisdamas vietą 
šiltam. Slenkantis šiltas oras, būdamas lengvesnis, nega- 
li taip paprastai, kaip buldozeris, išstumti šaltos oro ma- 
sės. Jam nebelieka nieko kito, kaip kopti šalto oro pa- 
viršiumi aukštyn. Taip jis po truputį kyla šalto oro pleiš- 
tu. Šio pleišto „ašmenys“ labai nuožulnios: fronto pa- 
viršius su žemės paviršiumi sudaro vos 0,5 laipsnio 
kampą. 

Šiltas oras, kildamas šalto oro pleištu aukštyn, išsi- 
plečia ir atvėsta. Tam tikrame aukštyje prasideda van- 
dens garų kondensacija. Dėl to ties fronto paviršiumi 
susidaro ištisinis, kelių šimtų kilometrų pločio debesų 
skydas. Jo priekyje galima matyti įmantriausių formų 
plunksninius debesis, kurie pamažu pereina į plunksninius 
sluoksninius. Tai balti, iš ledo kristalų sudaryti debesys, 
po truputį aptraukiantys visą dangaus skliautą. Pro juos 
dar gana aiškiai matomi Saulė ir Mėnulis. Kartais apie 
šiuos šviesulius galima pastebėti kai kuriuos optinius 
reiškinius, pavyzdžiui, spalvotus ratilus. Pirmieji plunk- 
sniniai debesys pasirodo apie 800—1000 km prieš frontą. 
Artėjant fronto linijai, debesys žemėja ir tankėja. Jie 
įgauna pilką atspalvį ir visai uždengia dangaus skliautą. 
Tai aukštieji sluoksniniai debesys, iš kurių pradeda kristi 
krituliai. Iš pradžių silpni, reti, vėliau — dulksna. Arčiau- 
siai fronto linijos susidaro sluoksniniai lietaus debesys, 
iš kurių iškrinta ramūs, ištisiniai, gana ilgai trunkantys 
krituliai: vasarą — lietus, žiemą — sniegas. Kritulių zona 
būna gana plati ir siekia apie 300—400 km. Praėjus 
šiltajam frontui, debesys paaukštėja, juose atsiranda pro- 
peršų, oro temperatūra pakyla. Mūsų platumose, žiemą 
praėjus šiltajam frontui, dažnai būna atlydys, o vasarą 
neretai užeina karščiai, ypač jei už šiltojo fronto yra Iš 
pietų įsiveržęs tropikų oras. 

Dažniausiai šiltojo fronto judėjimas stebėjimo vietoje 
palieka ryškų ir gana taisyklingą orų pasikeitimą. Pir- 
miausia, artėjant šiltajam frontui, visą laiką krinta at- 
mosferos slėgis. Tuoj pat pasirodo plunksniniai debesys. 
Slenkant frontui pirmyn, plunksniniai sluoksniniai debesys 
pereina į aukštuosius sluoksnius, o šie — į sluoksninius 
lietaus debesis. Beveik visada, praeinant šiltajam frontui, 
iškrinta krituliai. Artėjant fronto linijai, vėjas pasisuka į 
pietryčius ir šiek tiek sustiprėja. Praeinant frontui, oro 
slėgis labiausiai krinta. Už fronto vėjas pasisuka daugiau 

į pietus, pietvakarius, oro temperatūra pakyla. Atmosfe- 
IOs slėgis dar krinta, bet daug lėčiau. 

Kai, frontui praeinant, oro masė pakeičiama kur kas 
šaltesne, sakoma, jog praslinko šaltasis frontas. Šaltas 
oras nesitraukia, kaip buvo, esant šiltajam frontui, o 
puola šiltą orą, ir, būdamas sunkesnis, išstumia jį į vir- 
šų. Pagal judėjimo greitį ir kai kurias kitas savybes šal- 
tieji frontai skirstomi į du tipus: pirmąjį ir antrąjį. 

Jeigu šalto oro masė veržiasi nesmarkiai, bus pirmojo 
tipo šaltasis frontas (23 pav.). Jam praeinant pro vietovę, 
orai kinta panašiai kaip ir praeinant šiltajam frontui, tik 
atvirkščia tvarka. Priekinėje fronto dalyje, kurioje šal- 
tas oras išstumia šiltą orą į viršų, susidaro kamuoliniai 
lietaus debesys. Vasarą iš jų iškrinta liūtys, galimos per- 
kūnijos, žiemą — gausus ir smarkus sniegas. Kuo toliau 
nuo fronto linijos, tuo ramiau šiltą orą kelia šalto oro 
pleištas, Oras pamažėliau atvėsta, „ramesni“ susidaro de- 
besys. Už lietaus kamuolinių debesų atslenka sluoksniniai 
lietaus debesys, o už jų — aukštieji sluoksniniai debesys. 
Iškrinta ramūs, ištisiniai krituliai. Galiausiai pasirodo 
pluksniniai sluoksniniai ir paskiausiai — plunksniniai de- 
besys. Tad nesunku pastebėti, kad šaltas pirmojo tipo 

frontas yra beveik veidrodinis šiltojo fronto atvaizdas. 
Skirtumas gal tas, kad debesų ir kritulių zona, esant šal- 
tam frontui, yra kur kas siauresnė. Slenkant ciklonui iš 
Atlanto vandenyno į rytus, praeinant jo šaltajam frontui, 
vėjo greitis padidėja, o jo kryptis pasikeičia, — prieš 
frontą jis pasisuka į pietus, pietryčius, o už jo — į Va- 
karus, šiaurės vakarus. 

Tačiau dažnai pasitaiko atvejų, kai šaltas oras juda 
kur kas greičiau ir audringai stumia šiltą orą viršun. 
Tada susidaro antrojo tipo šaltasis frontas (24 pav.). Dėl 
trinties su paklotiniu paviršiumi apatiniai šalto oro 
sluoksniai atsilieka nuo aukščiau ir greičiau judančių 
sluoksnių, todėl pačiame fronto smaigalyje susidaro sa- 
votiškas šalto oro iškyšulys, pakibęs ore. Kadangi po 
sunkiu šalto oro iškyšuliu yra dalis šilto oro, tai toje 
zonoje susidaro nepastovi atmosferos būsena. Šaltas oras, 
būdamas sunkesnis, užgriūna šiltąjį, priversdamas jį ener- 
gingai kilti aukštyn. Dėl didelių vertikalių oro srautų 
priekinėje fronto dalyje susidaro galingi kamuoliniai lie- 
taus debesys. Iš jų čia pat iškrinta gausios, bet trumpa- 
laikės liūtys, dažnai lydimos krušės bei perkūnijos. Žie- 
mą gerokai pasninga. 

Vasarą, prieš pasirodant audros debesims, pirmiausia 
atslenka aukštieji kamuoliniai, po to ir sluoksniniai kamuo- 
liniai debesys. Prieš praeinant šaltam frontui, esti karšta 
ir tvanku. Oro slėgis truputį krinta, vėjas sustiprėja, 
pasidaro gūsingas. Praeinant frontui, oro slėgis šuoliškai 
kyla. Oro temperatūra nukrinta keliais laipsniais. Kar- 
tais oro temperatūra sumažėja ir keliolika laipsnių. Va- 
sarą praeinant šiam frontui, beveik visada susidaro škva- 
las — trumpalaikis vėjo sustiprėjimas. Kadangi žemės va- 
viršius prieš tai buvo smarkiai įšilęs, užplūdus šaltes- 
niam orui, jis šildo šalto oro sluoksnį. Apšilusio ir pa- 
lengvėjusio oro srautai kyla aukštyn, — formuojasi ka- 
muoliniai debesys. Stai kaip tokio šalto fronto „viešnagę“ 
aprašo vokiečių klimatologas H. Flonas: „Vakaruose 
stūkso aukšti, ryškiai saulės apšviesti kamuoliniai debe- 
sys. Jų priekinė dalis panaši į didžiulį volą — tai „škva- 
lo vartai“. Laikina tyla, greitai judantys švininiai debe- 
sys — visame tame yra kažkas grėsminga. Kai tik debe- 
sys aptraukia dangų virš mūsų galvų, atslenka pirmas 
šiaurės vakarų vėjo gūsis, paskui antras, trečias — 
dažnai uragano stiprumo: nuo jo girgždėdami linksta 
didžiuliai medžiai, o dulkės, žemės, lapai pakeliami aukš- 
tai į orą. Tą pačią akimirką ant mūsų plūsteli šalto, 
stambių lašų lietaus dušas. Prie krintančių vandens sTO- 
velių ūžesio prisijungia smulkios krušos barbenimas arba 
vos girdimas drėgnų sniego snaigių čiužesys. Pasidaro taip 
tamsų, kad kambaryje nebeįmanoma skaityti. Bet liūtis 
praeina taip pat greitai, kaip ir užėjo. Po kelių minučių 
liūties šniokštimas nutyla. Pro debesų properšas švysteli 
saulutė, dažnai lydima laumės juostos. Oras smarkiai 
pasikeitė. Dabar vėjas pučia iš šiaurės vakarų, gūsin- 
gas, dažnai kinta jo kryptis. Jaučiamas oro atvėsimas. 
Po staigaus slėgio kilimo, kurio dydis priklauso nuo šalto 
oro įsiveržimo galingumo, toliau jis didėja netolygiai. 
Tamsiai mėlyno dangaus fone dar šviesesni atrodo aukšti 
balti lietaus debesų bokštai ir greitai, chaotiškai atsi- 
randantys kamuoliniai debesys“ *. 

Ciklone paskui šiltąjį frontą ta pačia kryptimi juda :r 
šaltasis frontas. Pastarasis, kaip žinome, juda kur kas 
greičiau, todėl po kiek laiko pasiveja šiltąjį frontą. Ta- 
da abu frontai susilieja. Šiltas oras, buvęs tarp šių fron- 
tų, po truputį išstumiamas į viršų. Šis procesas meteoro- 


* BamoTren H. Teorpadua KnHMaTOB. T. 2. M., 1972. C. 27. 

logijoje vadinamas frontų okliuzija, o susilieję šiltasis ir 
šaltasis frontai tampa okliuzijos frontu. Okliuzijos fron- 
tai paveldėja ir šiltojo, ir šaltojo frontų savybes. Papras- 
tai praeinant okliuzijos frontams, iškrinta krituliai. Oro 
temperatūra už okliuzijos fronto keičiasi nežymiai: va- 
sarą truputi atvėsta, o žiemą — truputį sušyla. 


JUODOJO DEBESIES STRAUBLYS 


„„..Važiuoju sau Zibalų keliu į Ukmergės pusę trak- 
toriumi T-150 ir vežu pilną priekabą trąšų. Staiga Matau: 
viskas aplinkui — žemės, durpės, iš kažkur atsiradę po- 
pieriai ėmė kilti į viršų ir suktis. O jau ūžimas — gar- 
sesnis už traktoriaus variklio. Važiuoju toliau. Žiūriu 
pievoje arklys, ir tas kyla kaip koks paukštis. Matau ir 
savo akimis netikiu — 50, o gal 60 metrų kilo į viršų. 
O paskui kažkokia jėga tėškė jį žemėn ir užmušė. ZŽiū- 
rėdamas į artėjantį juodą debesį dar spėjau pagalvoti, 
kad mano traktorius sveria 8, o priekaba — 16 tonų, kad 
sėdžiu traktoriuje, kuris turi 150 arklio jėgų. Bet jau- 
čiu, kad ir traktorių lyg kažkokia milžiniška ranka bando 
atplėšti nuo žemės, mėto į šalis. Išjungiau variklį, 1r 
staiga kabinos langų stiklai pažiro i visas puses (turbūt 
akmenys, vėtros skraidinami, išmušė). Dar spėjau nusi- 
gręžti ir įsikibti į sėdynės atlošą. Kas buvo paskui — 
nieko neatsimenu“ *, 

Skaitytojas tikriausiai suprato, jog tai viesulo dar- 
bas. Viesulai — labai pavojingi gamtos reiškiniai. Jų 
kilmė dar nežinoma, ne visai aišku, ir kaip jie susifor- 
muoja. Dažniausiai viesulai susidaro iš audros debesų. 
Kartais jie primena kyšantį iš debesies piltuvą, o kartais 
esti panašūs į rankovę arba milžinišką dramblio straublį. 
Tokiam straubliui dar nepasiekus žemės paviršiaus, nuo 
jos pakyla dulkių, smėlio ar vandens stulpas. Iš šono 
atrodo, kad pati žemė tiesia debesiui savo ranką. Daž- 
niausiai straublys esti pilkšvos spalvos, bet pasitaiko ir 
juodų kaip degutas. Kai abi pusės susijungia į milžiniš- 
ką, siaubingu greičiu besisukantį stulpą, reginys pasidaro 
niūrus ir bauginantis, pritrenkiantis. Prieš tokį straublį 
neatsilaiko niekas — nei gyvuliai, nei žmonės, nei van- 
duo, nei žemės, nei technika. 


* Siulienė Z. Viesulu praūžus. „Tiesa“, 1981 m. birželio 7 d. 

Viesulai atsiranda labai netikėtai ir greitai. Jų susi- 
darymą, reikia manyti, lemia daugelis veiksnių, bet 
svarbiausias — tai šilto ir šalto oro grumtynės. Atmos- 
feroje pasitaiko atvejų, kai apačioje esantį šiltą orą iš 
viršaus užgriūna šaltas, kur kas sunkesnis oras. Ši dvi- 
kova retai baigiasi taikiai. Dažniausiai šaltas oras taip 
audringai veržiasi į šilto oro masę, kad ties jų susidūri- 
mo riba oras susisluoksniuoja kaip pyragas: pačioje apa- 
čioje būna šiltas oras, ant jo gula šalto oro sluoksnis, dar 
aukščiau — vėl šiltas oras, 0 ant jo — šaltas ir t. t. Sun- 
kesnis šaltas oras taip prispaudžia apačioje esantį šiltą 
orą, jog šis šoksta aukštyn, kaip iššoksta teniso kamuo- 
liukas, panardintas į vandenį Dėl Žemės sukimosi 
nukreipiančiosios jėgos kylantis oro srautas įgauna suka- 
mąjį judesį. Kaip dailiojo čiuožimo meistrai pradeda suk- 
tis greičiau, kai išskėstas rankas prispaudžia prie krūti- 
nės, taip ir oras, atitekėjęs arčiau centro, pradeda suktis 
vis didėjančiu greičiu. Pakilęs į viršų, oras kondensuo- 
jasi, išsiskiria slaptoji kondensacijos šiluma, kuri ir pa- 
laiko sūkurio intensyvumą. Mokslininkų nuomone, ši 
kondensacijos metu išsiskyrusi šiluma nėra vienintelė 
jėga, suteikianti viesului energijos. Dar romėnų filoso- 
fas Lukrecijus susiejo viesulo susidarymą su elektros 
reiškiniais. Ši hipotezė ir šiandien atkreipia daugelio 
mokslininkų dėmesį. XIX amžiaus vienas mokslininkas 
tyrė viesulo ryšį su elektra. Jis atliko tokį bandymą. Į 
nedidelį indą įpylė vandens ir prikišo prie jo įelektrintą 
lazdelę. Vandens paviršius išlinko, kildamas prie lazde- 
lės. Visiškai taip pat ir jūroje vanduo kyla prie besilei- 
džiančio žemyn viesulo straublio. Tačiau kaip susidaro 
sūkurys? Amerikiečių mokslininkas V. Rosovas mano, jog 
svariausią vaidmenį čia atlieka elektra. Audros debesyje 
susikaupia daug neigiamų ir teigiamų atmosferos elektros 
krūvių. Šių užtaisų nešiotojai, kaip visiems žinoma, yra 
lietaus lašai. V. Rosovo nuomone, tada, kai 900 km/n 
greičiu priešpriešiais judantys teigiami ir neigiami kru- 
viai prisiartina vieni prie kitų per 400 metrų, įelektrinti 
lietaus lašai elgiasi panašiai kaip elektrostatinio variklio 
rotorius. Atsiranda sūkuringas oro judėjimas, kuris pa- 
gimdo viesulą. 

Mokslininkas savo idėją patikrino laboratorijoje. Jis 
gaudavo nedidukus iki 10 centimetrų aukščio viesulus 
erdvėje tarp dviejų metalinių tinklų, turinčių didelį po- 
tencialų skirtumą. Kai įtampą išjungdavo, viesulas baig- 

davosi. Mokslininkas taip pat pasiūlė ir kaip kovoti su 
šiais grėsmingais reiškiniais. Pasak Rosovo, į artėjantį 
viesulą reikia paleisti su pritvirtintų laidu aitvarą, kuris 
atliktų viesulo žaibolaidžio vaidmenį. Elektros krūviai 
viesule išsikrautų, ir grėsmingas sūkurys išnyktų. 

Paskutiniaisiais metais japonų meteorologas Fudzita 
atrado iki šiol nežinomą atmosferos reiškinį. Jį pavadi- 
no žemyneigiu prasiveržimu (sprogimu). Tai netikėtai 
atsirandantis veržlus oro srautas, kuris juda žemyn že- 
mės paviršiaus link 80—100 km/h greičiu. Horizontalus 
pasislinkimo greitis lygus  30—100 km/h. Šis reiškinys 
tęsiasi apie 15 minučių. Oro srautas apima tik kelių ki- 
lometrų storio sluoksnį. Toks žemyneigis oro prasiverži- 
mas yra daugelio aviakatastrofų priežastis. Fudzita mano, 
kad beveik pusė visų viesulų atsiradimų susieta su šiuo 
žemyneigiu prasiveržimu. 

Prancūzų mokslininkas Veijeris pirmasis nusprendė 
savo rankomis sukurti viesulą. Jis įpylė į stiklainį tru- 
putį vandens, o pro dangtelį įkišo stiklinę lazdelę. Po 
to pastatė stiklainį ant spiritinės plytelės ir ėmė kaitinti. 
Kai tik uždarame stiklainyje ėmė rodytis vandens garų, 
Veijeris su mažu elektros varikliu ėmė greitai sukti stik- 
linę lazdelę. Aplink lazdelę tuoj pat susidarė rūko stul- 
pelis. Tai sukosi drauge su lazdele atvėsusios garų dale- 
lės. Taip mokslininkas sukūrė pirmą, viršutinę viesulo 
dalį — straublį, kuris leidžiasi iš audros debesies. Beliko 
gauti apatinę dalį. Mokslininkas, toliau sukdamas stik- 
linę lazdelę, pamažu leido ją į vandenį. Vos tik lazdelė 
priartėjo prie vandens, vanduo užvirė ir mažas vandens 
stulpelis ėmė kilti prie rūko stulpelio. Taip dirbtinis 
viesulas pademonstravo savo natūralią esmę. 

Viesulo ertmėje oras yra tiek praretėjęs, kad, jam 
praėjus, iš butelių išlekia kamščiai, apipešiotos lieka viš- 
tos, o kartais sprogsta ir pastatai. Normalus atmosferos 
slėgis sudaro vidutiniškai 1 kg/cm?. Jis vienodai spau- 
džia tiek išorines, tiek ir vidines pastato sienas. Pačia- 
me viesulo centre slėgis gali būti sumažėjęs iki 0,2— 
0,3 kg/cm?. Kai, pavyzdžiui, gyvenamasis namas atsidu- 
ria viesulo centre, oras, esantis pastato viduje, nebesu- 
tinka tolygaus pasipriešinimo iš išorės. Slėgių skirtumas 
pastato viduje ir lauke gali siekti 0,7—0,8 kg/cm*. Va- 
dinasi, pavyzdžiui, langą, kurio plotas 1 m, viduje esantis 
oras dabar slėgs 7000—8000 kilogramų jėga! Vargiai ar 
stiklas atlaikys tokį slėgį. O namo sienas juk slėgs dar 

didesnė jėga — keli šimtai tonų. Todėl staigiai užėjus 
viesului, viduje esantis Oras susprogdins patį namą. 

Vėjo greitis viesule yra toks didelis, kad atrodytų, 
pasiekia fantastiškas ribas. Jo neįmanoma išmatuoti šian- 
dieniniais prietaisais. Netiesioginiais ir teoriniais apskai- 
čiavimais, vėjo greitis viesule tiesiog neįsivaizduojamas — 
nuo 320 iki 1300 km/h, arba nuo 90 iki 360 m/s. Kitaip, 
pavyzdžiui, neįmanoma paaiškinti, kaip galima kviečio 
šiaudų pradurti centimetro storio medinę lentą, arba pu- 
šine lenta persmeigti palmės kamieną. Vienas įdomus 
atsitikimas įvyko 1925 metais siaučiant viesului Jungti- 
nėse Amerikos Valstijose. Netoliese nuo remontuojamo 
namo stovėjo colinė (2,5 cm storio) lenta. Per viesulą ją 
pradūrė kita tokia pati lenta su nusmailintu galu, skri- 
dusi lygiagrečiai žemei. Jau pats šis faktas stebina, bet 
dar labiau neįtikėtina, kad pradurta lenta nė neįskilo, o 
skridusi lenta įstrigo per jos vidurį. Tokį atsitikimą ga- 
lima paaiškinti tiktai viršgarsiniu vėjo greičiu viesulo 
centre. Jungtinėse Amerikos Valstijose yra aprašyta daug 
atvejų, kai pastatai, dažniausiai mediniai, būna pradurti 
lentų. 

Jungtinėse Amerikos Valstijose tiek siautėja viesu- 
lai, kad jas galima vadinti klasikine šių pavojingų gam- 
tos reiškinių šalimi. Viesulai čia vadinami tornadais (isp. 
tornado — besisukantis). JAV pietuose per metus susi- 
daro vidutiniškai apie 200 tornadų, o pasitaiko atvejų, 
kai jų užregistruojama iki 800. Dažniausiai tornadai kyla 
gegužės ir birželio mėnesiais, antroje dienos pusėje. Pap- 
rastai jų užimamas plotas nedidelis. Vidutiniškai tornado 
skersmuo siekia 200—250 metrų, o jo kelio ilgis — iki 40 
kilometrų. Paprastai jie egzistuoja iki 8 minučių ir vie- 
noje vietoje neužsibūna ilgiau kaip 15 sekundžių. Kartą 
„tornadas veteranas“ klaidžiojo po žemę septynias valan- 
das ir sukorė net 480 kilometrų. 

Viesulo, tornado, piltuvo centre yra itokie milžiniški 
aukštyneigiai srautai, kad traukia į save viską, kas tik 
papuola kelyje. Buvo atsitikimų, kai stambūs plieniniai 
tiltai buvo pakeliami nuo žemės ir paskui metalo laužo 
pavidalu nusviedžiami už šimtų metrų. Dažnai tornadas 
nuneša mašinas, apverčia geležinkelio vagonus. Kartą 
Kanzaso valstijoje tornadas nusinešė visą bandą jaunų 
buliukų. Nustėrę žmonės žiūrėjo, kaip virš jų galvų 
skrenda visas pulkas „stambių paukščių“. Ir žmonės, pa- 
tekę į tornado nagus, nuskrenda oru šimtus metrų. Kai 

1947 metais tornadas praūžė virš Oklahomos valstijos 
(JAV) du amerikiečiai, Bilis ir Olas, papasakojo tokį nu- 
tikimą. Bilis svečiavosi Olo namuose. Staiga lauke pasi- 
girdo kurtinantis staugimas. Olas pravėrė duris ir aki- 
mirksniu nusklendė virš sodo medžių. Bilis priėjo prie 
durų, norėdamas sužinoti, kur taip staigiai dingo bičiulis, 
ir taip pat pakilo į orą. 

Olo „skrydis“ buvo kaip reta sėkmingas. Vėjas nuleido 
jį ant žemės už 63 metrų nuo namų. Greta kažkas vaitojo. 
Olas pamatė Bilį apraizgytą stora viela. Tai buvo tornado 
„pokštas“. Kai bičiuliai parėjo namo, pamatė, kad iš 
pastato likusi tik griuvėsių krūva. Ir nuostabu: ant grin- 
dų, kurios liko kur buvusios, gulėjo kilimas, ant jo vi- 
siškai sveikutėliai sėdėjo Olo žmona su vaikais. 

1955 metais Šiaurės Dakotos valstijos mieste motinos 
akyse tornadas pakėlė į orą devynerių metų dukterį kar- 
tu su poniu, ant kurio ji jodinėjo. Nustėrusi motina matė, 
kaip ši pora praskriejo ore apie 800 metrų. Kai juos 
nuleido žemėn, duktė sėdėjo ant arkliuko kaip sėdėjusi. 
Tai, kad tornado gana aukštai pakelti daiktai ir žmonės 
dažniausiai lieka visiškai sveiki, daug kam atrodo nejti- 
kėtina. Tikriausiai tornado pakelti daiktai patys nekrinta, 
tarkime, iš šimto metrų aukščio, 0 yra nuleidžiami nusil- 
pusių, bet vis dėlto dar aukštyneigių oro srautų. Žino- 
ma, jeigu žmogus nukristų, nors ir iš 50 metrų aukščio, 
jis užsimuštų. 

Yra žmonių, kuriems buvo lemta pabūti tornado vi- 
duryje ir įsitikinti, kas ten darosi. Vienas jų — Kanzaso 
valstijos fermeris Vilas Keleris. 1928 metų birželio 22 
dieną apie 4 valandą po pietų jis pastebėjo pietvakariuo- 
se mėlynai juodą debesį. Manydamas, kad gali iš jo 
susidaryti tornadas, jis akyliau įsižiūrėjo į jį ir pamatė, 
kad iš debesies nutįso net trys straubliai. Du iš jų at- 
rodė kaip iš debesies nuleistos virvės, o artimiausias, ku- 
ris vėliau užlėkė ant jo paties, buvo panašus į didžiulį 
piltuvą. Greitai nuvedęs savo šeimyną į rūsį, skirtą spe- 
cialiai tokiems atvejams, jis užtruko tarpduryje, kad dar 
kartą žvilgtelėtų į sūkurį. Jis pamatė artėjantį debesį, 
kurio vienas galas pamažu kilo nuo žemės. Keleriui pa- 
sirodė, jog praslinko daug laiko, bet iš tikrųjų praėjo 
ne daugiau kaip kelios sekundės nuo to momento, kai 
jis pamatė, kad milžiniškas piltuvas kabo virš jo. Vėjas 
visiškai nurimo; tuo pat metu buvo jaučiamas kažkoks 
aštrus kvapas. Nuo kabančio piltuvo galo sklido šaižus 

grėsmingas garsas, ir nustėręs Keleris staiga pasijuto 
esąs pačiame sūkurio centre. Apvali kiaurymė, jo ma- 
nymu, turėjusi nuo 15 iki 30 metrų skersmens ir nutįsusi 
aukštyn apie 800 metrų, buvo ryškiai apšviesta žaibų, 
skrodžiančių tornado piltuvą visomis kryptimis. Tornado 
viduje atsirasdavo nedideli sūkuriai, judantys piltuvo 
kraštais. Artėjančio tornado gausmas toks galingas, kad 
negirdima, kaip griūva pastatai ir medžiai. Be paliovos 
dunda griaustinis, žybsi žaibai. 

Pasitaiko viesulų ir Lietuvoje, nors jie ir retas reiš- 
kinys. Tikriausiai ne visada jie ir užregistruojami, nes 
pas mus jie silpni ir trumpai trunka. 

1950 metų balandžio 24 dieną Pasvalio rajone karštą 
dieną iš pietvakarių pradėjo kilti tamsiai juodas audros 
debesis. Jis artėjo žaibuodamas ir griaudėdamas. Staiga 
is debesies nutįso ,„straublys“ — susidarė viesulas. Tolėliau 
susiformavo dar keli viesulo pavidalo sūkuriai. Iš sugrio- 
vimų nustatyta, kad jie judėjo lygiagrečiai, kiekvienas 
apėmė maždaug 200—300 metrų platumo ir 2—4 km il- 
gumo juostas. Buvo nulaužta keliolika medžių, apgriauti 
kai kurie pastatai, lentos nuneštos net už 50 metrų. 

1967 metų rugsėjo 21 dieną apie 17 val. viesulas su- 
sidarė Medininkų kaime. Prieš tai smarkiai lijo, buvo per- 
kūnija, iškrito nedidelė kruša. Iš debesies, buvusio piet- 
vakarių pusėje, tarpais išlįsdavo rankovė. Maždaug 2— 
3 minutes ji lėtai slinko pažeme šiaurės kryptimi, o po 
to vėl įsitraukė į debesį. Po kurio laiko viskas pasikartojo 
iš naujo. Kai rankovė pasiekdavo žemės paviršių, įtrauk- 
davo žemes, šiukšles ir kur kas sunkesnius daiktus. Bu- 
vo išlaužta nemažai medžių. 

1974 metų liepos 26 dieną apie 18 valandą buvo pas- 
tebėtas viesulas Kuršių mariose ties Kintais. Atsidūręs 
sausumoje, jis nulingavo gyvenvietės link. Ten nulaužė 
apie 20 pušų, nuplėšė daržinės stogą, nuvertė kelių na- 
mų kaminus ir staigiai nurimo. 

1978 metų rugpjūčio 31 dieną apie 20 valandą 30 mi- 
nučių viesulas praūžė pro Josvainius (Kėdainių raj.). 
Gyvenvietėje jis nuvertė vieno namo sieną, išplėšė lan- 
gą su rėmais, apgriovė uždarą antro aukšto  verandą, 
bet nieko nepadarė pirmo aukšto verandai, kurioje dar 
nebuvo sudėti stiklai. Nuo kaimyninio namo stogo nuplė- 
šė 14 lapų šiferio, sode išvertė kelias obelis. Kai kurie 
miestelio gyventojai, praeinant viesului, matė ryškią švie- 
są. Tai galėjo būti ir trumpo sujungimo rezultatas, nes 

griūvanti namo siena nutraukė elektros laidus, o galėjo 
švytėti ir pats viesulas, nes panašiai matė šviesą ir ame- 
rikietis tornade. 

Vienas galingiausių pastarojo šimtmečio viesulų mū- 
sų kraštuose praūžė virš Širvintų miestelio 1981 metų 
gegužės 29 dieną. Vieno šio viesulo liudytojo prisimini- 
mus pateikėme skyrelio pradžioje. Šis viesulas padarė 
nemažai materialinės žalos miestelio įmonėms ir gyven- 
tojams. Apgriauta sviesto-sūrių gamykla, melioracijos sta- 
tybos valdybos technikos kiemas, 15 gyvenamųjų namų, 
apdaužyta 30 automobilių. Vienas žmogus žuvo, keliolika 
sužeistų. Sprendžiant iš sugriovimų, vėjo greitis sūkurio 
viduje siekė ne mažiau kaip 70 m/s, nors pats viesulas 
judėjo kur kas lėčiau — apie 15 km/h. Įdomu, kad iš 
vienos senutės pasakojimo susidarė įspūdis, jog apie vie- 
sulo atslinkimą jai nusakė neįprasta organizmo būsena. 
Ji papasakojo, kad jau naktį prieš viesulą nekaip jau- 
tėsi. Rytą gėlė rankas, kojas. Manė, kas čia taip slegia, 
spaudžia prie žemės, negi kokia nauja liga. Bet vaka- 
rop, kai ėmė niauktis, suprato, kad vėl oro permaina 
kankino.  Išgirdusi baisų ūžimą, šniokštimą, pamačiusi 
pažeme juodą stulpą, suprato, kad šito jos gyvenime 
dar nėra buvę. Susodino proanūkes Liną ir Ingą ant so- 
fos, uždėjo joms ant galvų po didelę pagalvę ir taip 
nejudėdamos visos trys susikabinusios sėdėjo. Išliko vi- 
siškai sveikos, nors viesulas nunešė jų namo stogą, nu- 
plėšė kaminą, išdaužė langus. 

Praslinkdamas virš vandens, viesulas prisisiurbia jo. 
Kartą viesulas praskriejo virš Reino. Tada upėje atsi- 
vėrė 600 metrų ilgio, 80 metrų pločio ir 7 metrų gylio 
tranšėja. Į orą buvo pakelta 336 tūkstančiai tonų vandens. 
O viesulas, prašvilpęs virš Eirio ežero 1965 metų balan- 
džio 11 dieną pasisėmė keletą milijonų tonų vandens. 
Tai atrodytų labai daug. Tačiau palyginti su tropinės liū- 
ties svoriu, tai buvo labai mažai. Meteorologai apskaičia- 
vo, kad liūtis, praėjusi 1940 metų rugpjūčio viduryje virš 
Šiaurės Amerikos „svėrė“ 22,4 milijardo tonų. O virš 
Jamaikos per keturias dienas iškrito 241 cm kritulių. 
Jie svėrė apie 27 milijardus tonų. 

1927 metų birželyje viesulas praūžė virš ežero netoli 
Serpuchovo. Iš ežero buvo išsiurbtas visas vanduo kartu 
su žuvimis, varlėmis bei kita gyvybe. Po ito, žinoma, vis- 
kas iškrito neįprasto lietaus pavidalu. 

Jungtinėse Amerikos Valstijose dažnomis tornadų au- 
komis tampa traukiniai. Štai, 1931 metų gegužės 27 die- 
ną Minesotos valstijos lyguma skriejo greitasis traukinys. 
Jį tempė naujas lokomotyvas, sveriantis 134 tonas. Ma- 
šinistas ir jo padėjėjas pastebėjo didelį žemai plaukiantį 
juodą perkūnijos debesį. Tačiau į tai neatkreipė dėmesio 
ir toliau vedė traukinį 80 km/h greičiu. Po kurio laiko 
debesis apglėbė sąstatą, pasidarė tamsu, ir net lokomoty- 
vo triukšmas negalėjo pritildyti viesulo švilpesio ir šniok- 
štimo. Mašinistas tučtuojau įjungė avarinius stabdžius. 
Sąstatas girgždėdamas sustojo. Tačiau jau buvo vėlu ir 
milžiniškas piltuvas praslinko per patį sąstato vidurį. 
Sustabdęs traukinį, mašinistas išgelbėjo keleivius nuo 
katastrofos. Tačiau debesio straublys vis dėlto ištraukė 
vieną vagoną ir nunešęs keliolika metrų, apvertė jį ant 
šono. Kiti vagonai irgi buvo paguldyti ir nuvažiavę nuo 
bėgių. Iš išpiėšto vagono tik vienas žmogus, kuris ne- 
suspėjo užsidaryti lango, iškrito iš jo. Aprašytasis atve- 
jis ne vienintelis. 1913 metais viesulo straubiys užlėkė 
ant prekinio sąstato Ilinojuje. Nepaliestas liko tik 10- 
komotyvas ir paskutinis 21 vagonas. Kiti 20 vagonų bu- 
vo nuversti nuo bėgių ir sudaužyti. 

Meteorologijos istorijoje yra užfiksuota atvejų, kai 
viesulai yra siautėję žiemą. Pavyzdžiui, 1968 metų sau- 
sio 31 dieną pietvakarių Švedijoje, Jungo miestelyje, 
per ledo ritulio varžybas netikėtai vienos komandos var- 
tininkas ir vartai pakilo į orą, ir, kiek praskrieję, nusileido 
ant žemės. Stadione žmonėms ant galvų pabiro įvairių 
daiktų nuolaužos, kurias viesulas buvo pakėlęs ir nusil- 
pęs čia pat paleido. Viesulas susidarė smarkiai sningant. 
Jis nuslinko vos kelis šimtus metrų, bet spėjo sugriauti 
tvartą, nuplėšti kiosko stogą, nulaužti kelis telefono stul- 
pus. 


TROPINIAI CIKLONAI 


1979 metų rugpjūčio 26 diena. 12.00. Tropinis ciklonas 
„Devidas“ susiformuoja netoli Žaliojo rago salų. Vėjo 
greitis jame — apie 60 km/h. 

Rugpjūčio 29 diena. 12.00. Uraganas užgriūna Domi- 
nykos salą. Vėjo greitis — 240 km/h. 36 žmonės žuvo, 
iš 81 500 gyventojų be pastogės liko 60 tūkstančių. 

Rugpjūčio 31 diena. 21.00. Stichinė nelaimė pasiekia 
Dominykos respubliką. 1100 žuvusiųjų ir 3000 sužeistų- 
jų. Stiprus vėjas ir liūtys sunaikino 225 tūkstančių gy- 
ventojų būstus. Bendras nuostolis, kurį uraganas padarė 
Karibų jūros baseino šalims — 1,5 milijardo dolerių. 

Rugsėjo 3 diena. 14.00. Uraganas šeimininkauja Flo- 
ridos ir Džordžijos valstijose. Vėjo greitis apie 140 km/h. 
Floridoje 6 žmonės žuvo. Materialiniai nuostoliai — 00 
milijonų dolerių. 

Rugsėjo 5 diena. 03.00. Vėjo greitis sumažėja iki 
100—120 km/h, bet dar gana didelis, liūtys sukelia pot- 
vynius. 

Rugsėjo 6 diena. 22.00. Po vienuolikos dienų siautė- 
jimo „Devidas“ palieka Jungtines Amerikos Valstijas ir 
persimeta į Kanadą. Ncrs JAV vyriausybė ir pasiruošė 
iš anksto sutikti uraganą, vis dėlto 19 žmonių žuvo, o 
materialiniai nuostoliai viršijo 500 milijonų dolerių. 

Dar spauda tebekomentavo ,,„Devido“ piktadarybes, 
kai Karibų baseino šalis užgriuvo naujas uraganas — 
„Frederikas“. Vėl iš kojų verčiantis vėjas ir viską nio- 
kojančios tropinės liūtys. .. 


NEDIDELIS EKSKURSAS Į ISTORIJĄ 


Pirmą kartą europiečiai susipažino su uraganais nukelia- 
vę į Antilų salų pakrantes, į Ameriką. Ne veltui tada 
jūreiviai matė ant bangų „siaubingą pabaisą“ — pagal jū- 
rinius prietarus artėjančio uragano požymį. Uraganas 
Mono sąsiauryje tarp Haičio ir Puerto Riko nuskandino 
19 iš 20 aukso prikimštų Ispanijon plaukusių laivų. 
Pats Kolumbas savo kailiu patyrė uraganą 1503 me- 
tais,  plaukiodamas pietinėje Karibų jūros dalyje. Iki 
mūsų dienų išliko apie Kolumbui dar nežinomą reiškinį 
toks pasakojimas: „Kilusi audra tiek prikankino, jog aš 
nežinojau, kur dingti. Atsivėrė senos žaizdos, ir devy- 
nias dienas teko kęsti siaubingus skausmus. Aš jau 
nesitikėjau likti gyvas, mano akys niekada dar nematė 
tokių aukštų ir rūsčių bangų, vainikuotų putotomis ke- 
teromis. Vėjas ne tik trukdė mums judėti pirmyn, bet 
ir neleido pasitraukti už iškyšulio, kad galėtume pasis- 
lėpti nuo audros. Todėl mums teko trankytis tame pra- 
keiktame okeane, verdančiame tarsi katilas ugnies liep- 
snose. Niekados dangus man neatrodė toks bauginantis. 

Kartą visą dieną ir visą naktį jis žėrėjo tarsi žaizdro 
liepsna, o perkūnas trankėsi taip įnirtingai, kad kiek- 
vieną kartą man atrodė, jog burės jau pavirto skutais. 
Grėsmingi ir baisūs žaibai šaudė vienas po kito, ir mes 
buvome tikri, jog laivai išlėks į Orą. Ir visą laiką be 
paliovos iš dangaus pliaupė vanduo. Tai buvo ne lie- 
tus, o tikras tvanas. Žmonės buvo tiek iškankinti, jog 
laukė mirties, kuri pagaliau išgelbėtų juos nuo tų siau- 
bingų kančių“ *. 

Iš indėnų ispanai sužinojo, kad piktas vėjas, pūtęs 
nuo tekančios saulės pusės ir viską pakeliui naikinantis, 
vadinamas čionai churakanu, arba chunrakanu. Kolumbui 
indėnai papasakojo, kad Chunrakanas buvo senųjų majų 
dievas. Apie jį buvo sudėta tokia legenda. 

Kartą per metus majai rinkdavo gražiausią mergaitę, 
garbindavo ją, išpildydavo bet kurį jos pageidavimą. 
Tačiau mergaitė tuo nesidžiaugdavo. Žinojo, kad ateis 
laikas, ir ji bus įmesta į nepaprastai gilų ežerą, kad 
permaldautų galingąjį lietaus dievą Chunrakaną. Ji ži- 
nojo ir tai, kad į gilųjį šulinį palydėti ją pas galingąjį 
dievą šoks gražiausias, stipriausias, drąsiausias jaunas ka- 
rys, o su ja į paslaptingus vandenis nuskries aukso lui- 
tai ir brangakmeniai. Niekas jos negalėjo išgelbėti, ir 
paskirtą valandą ji su didelėmis ceremonijomis būdavo 
paaukojama dievui Chunrakanui. 

Ypač piktas Chunrakanas pasidarydavo vasaros pa- 
baigoje. Prieš jam pasirodant, dangumi plaukdavo kaž- 
kokie ypatingai vaiskūs debesys, paskui dieną ar dvi 
oras būdavo nepaprastai vaiskus, šviežias, o po to pas1- 
rodydavo baisių kontūrų debesys, kildavo uraganiniai 
vėjai, didžiuliu greičiu nešantys gausias liūtis, 

Sūkurinis oro judėjimas tropiniuose ciklonuose buvo 
pastebėtas gana seniai. Praūžus uraganui, likusieji gyvi 
pasakodavo, jog įsisiautėjusi vėtra nuvydavo jų laivus 
už šimtų jūrmylių nuo kranto, bet galop jie vėl atsidur- 
davo senoje vietoje. Vandenynas keistai aprimdavo, o 
paskui vėjas staigiai keisdavo kryptį. Ilgai šis reiškinys 
buvo nepaaiškinama mįslė. Niekam net nekilo mintis, 
kad uraganai yra galingi atmosferos sūkuriai su ramy- 
bės zona viduryje, vadinama „audros akimi“, 


* Karcevas V., Chazanovskis P. Žmogus ir stichija. V., 1980. P. 
178. 

Pirmasis uraganų mįslę įspėjo amerikietis šikšnius 
V. Redfildas. 1821 metais audra, praūžusi virš jo gim- 
tosios Konektikuto valstijos, išvertė daugybę medžių. 
Rediildas, važinėdamas pas savo klientus, pastebėjo, kad 
ne visi medžiai sugriuvo į tą pačią pusę. Netoli jo na- 
mų jie sugulė viršūnėmis į šiaurės vakarus, o 80 km va- 
kariau — į pietryčius. Redfildas spėjo teisingai: medžius 
išrovė sūkurys, kuriame vėjas pūtė prieš laikrodžio ro- 
dyklę. Nors vėjo gūsiai tarpais buvo nepaprastai stip- 
rūs, pats uraganas judėjo gana lėtai. 

Įvairiose Žemės rutulio vietose tropinius ciklonus gy- 
ventojai vadina įvairiai. Uraganais jie vadinami, jeigu 
susidaro virš šiaurinės Atlanto dalies (virš pietinės — ne- 
susidaro). Ramiojo vandenyno šiaurės vakaruose jie va- 
dinami taifūnais. Indijos vandenyno šiaurėje — ciklonais, 
Madagaskaro rajone -— trovadais, Vakarų Australijos 
pakrantėse — vili-vili. Nuo 1953 metų JAV orų biuras 
kasmet sudaro alfabeto tvarka sąrašą moteriškų vardų, 
kuriais pavadinami naujai susiformavę tropiniai ciklonai 
(25 pav.). Žinoma, skaitytojui gali kilti klausimas: o ko- 
dėl tokie pavojingi sūkuriai pavadinami švelniais mote- 
riškais vardais? Pasakojama, jog anglų marinistas Dž. Stiu- 
artas 1941 metais išleistoje novelėje „Štormas“ tropinį 
uraganą pavadino „Marija“. Šią novelę daug kas skaitė 
ir taip kaip jis ėmė uraganus vadinti moteriškais var- 
dais. Antrojo pasaulinio karo metais trumpi, aiškūs, ge- 
rai įsimenantys moteriški vardai greitai paplito tarp ame- 
rikiečių meteorologų. Nuo to laiko naujai atsiradę tro- 
piniai ciklonai ir vadinami moteriškais vardais. Tiesa, 
nuo 1979 metų juos imta vadinti ir vyriškais vardais — 
labai jau nesiderino švelnūs moteriški vardai su tropinių 
ciklonų „darbeliais“. 


URAGANŲ VIRTUVĖ 


Tropiniai ciklonai — tai ypač galingi atmosferos sūku- 
riai, susidarantys tik virš jūros. Kad jie susidarytų, van- 
duo paviršiuje turi būti ne šaltesnis kaip 27 “C. Taigi 
tokie sūkuriai gali susiformuoti tik tropinėse platumose, 
kur saulės spinduliai įstengia sušildyti vandenį iki tokios 
temperatūros. Todėl jie ir vadinami tropiniais. 

Yra sukurta keletas tropinių ciklonų atsiradimo te- 
orijų. Viena jų teigia, jog tropinių ciklonų formavimosi 

25 pav. Tropinių ciklonų trajektorijos 


židinys yra abiejų pusrutulių pasatinių srautų sutekėjimo, 
arba konvergencijos, zona. Čia susilpnėja vėjas, kaitri 
saulė išgarina daugybę vandens. Tam suvartojamas mil- 
žiniškas energijos kiekis. Visa ši energija išlieka pakilu- 
siuose vandens garuose. Virš šilto vandens įšyla ir oras. 
Jis plečiasi, lengvėja, kyla aukštyn. Tuo metu iš aplin- 
kinių sričių pakilusio šilto oro vietą stengiasi užimti šal- 
tesnis aplinkinis oras. Taip susidaro galinga energijos 
pernešimo aukštyn sistema. Kildamas aukštyn, garų pri- 
sotintas oras patenka į žemesnės temperatūros sritį. Van- 
dens garai pradeda kondensuotis, susidaro smulkūs van- 
dens lašeliai, balti kamuoliniai debesys. Vandens ga- 
rams pereinant iš dujinės į skystą būseną, išsiskiria ias 
pats šilumos kiekis, kuris buvo sunaudotas vandeniui 
paversti garais. Išsiskyręs papildomas šilumos kiekis 
sukelia naują oro pakilimą. Taip šimtų tūkstančių kvad- 
ratinių kilometrų plote susidaro aukštyn kylantis oro 
masyvas, kuris kartais pasiekia net 15 kilometrų aukštį. 
Orui pakilus, toje vietoje prie žemės paviršiaus susidaro 
žemesnio negu aplinkui atmosferos slėgio sritis. Bariniai 
gradientai kartais padidėja iki 60 hPa šimtui kilometrų. 
Oro srautus, atitekančius į žemesnio oro slėgio sritį, pra- 
deda veikti Koriolio jėga. Taip susidaro tropinio ciklono 
užuomazga. Jeigu šilumos pritekėjimas nenutrūksta, tokia 
užuomazga greitai virsta galingų uraganu ar taifūnu. 
Vėjo greitis jame gali siekti 30, 60 ir net 100 m/s. Koks 
tai vėjas, sunku mums įsivaizduoti. Pakanka priminti, 
kad pagal Boforto skalę 12 balų atitinka vėjo greitis 
31 m/s, — tai tik galingo uragano įsibėgėjimas. 

Žemė sukasi iš vakarų į rytus. Didžiausias greitis, ku- 
riuo juda Žemės paviršiaus taškas, yra pusiaujyje — 1670 
kilometrų per valandą. Kartu su Žeme sukasi ir oro ma- 
sės, ir tai turi įtakos oro srautų judėjimui. Tarkime, jog 
oro srautas juda nuo ekvatoriaus Šiaurės ašigalio link. 
Ties 60 paralele Žemės paviršiaus taškas judės dvigu- 
bai lėčiau negu ties pusiaujumi — 835 km/h. Toks skirtu- 
mas atsiranda todėl, kad atstumas iki Žemės sukimosi 
ašies, keičiantis platumai, taip pat kinta. Vadinasi, ir 
atmosfera virš skirtingų Žemės paviršiaus taškų judės 
skirtingu greičiu. Šito, aišku, nejaučiame, nes ir mes to- 
kiu pačiu greičiu judame apie Žemės ašį. Tačiau oro 
srauto judėjimas atmosferos atžvilgiu yra jau papildo- 
mas judėjimas ir, nors jis ir kur kas mažesnis negu pa- 
čios atmosferos judėjimas, nesiskaityti su juo, kaip jis 

pakinta judėdamas, nega- 
lime. Įsivaizduokime 1 mž 
oro stulpą, nusitęsianti per 
visą atmosferos storymę. 
Toks stulpas svers apie 
10 tonų. Tarkime, kad įsi- 
vaizduojamasis oro stul- 
pas dėl kokių nors prie- 
žasčių pradės judėti aši- 
galio link: ant platformos 
jis vežamas iš Romos į 
Leningradą. Romos platu- 
moje ramybės būsenoje 
esantis oras juda didesniu 
greičiu kaip Leningrade. 
26 pav. Žemės paviršiaus linijiųjs  TGCIAU, judėdamas iš Ro- 
greitis įvairiose platumose (m/s) mos į Leningradą, oras 
negali šiaip sau ,„sumažin- 
ti“ savo greičio. Juo toliau į šiaurę jis juda, tuo labiau 
oro stulpo greitis skirsis nuo Žemės paviršiaus judėjimo 
greičio. Jeigu Romos platumoje oro stulpas Žemės pa- 
viršiaus atžvilgiu nejudėjo, tai, judant jam Leningrado 
link, jis dėl kinetinės energijos pertekliaus pasisuks į 
dešinę. Taigi vėjas tarsi pralenkia Žemės sukimąsi ir ju- 
da į rytus. Atvirkščią vaizdą galima stebėti Pietų pusru- 
tulyje,— čia oro srautai pasisuka į kairę (26 pav.). 

Ties ekvatoriumi tropiniai ciklonai nesusidaro, nors 
Saulė, atrodo, sudaro geriausias sąlygas energijai maksi- 
maliai koncentruotis. Nelaimes nešantys sūkuriai dažniau- 
siai gimsta tik tam tikru nuotoliu nuo pusiaujo: paprastai 
tarp 10 ir 20 laipsnių platumos abiejuose pusrutuliuose. Kaip 
žinome, Žemės sukimosi nukreipiamoji, arba Koriolio, 
jėga ties pusiauju lygi nuliui. Tad, nors energetinės są- 
lygos ir palankios susidaryti sūkuriams, jie čia nesitor- 
muoja. Aukštesnėse platumose Koriolio jėga kur kas di- 
desnė kaip 10—20“ platumose, bet ten nepakanka šilu- 
minių veiksnių. Tad optimaliausias rajonas susidaryti 
tropiniams ciklonams yra visiškai netoli ekvatoriaus. Tro- 
piniai ciklonai gali susiformuoti bet kuriuo metų laiku, 
bet jie dažniausiai siautėja rugpjūčio—spalio mėnesį Šiau- 
rės pusrutulyje ir sausio—vasario mėnesį Pietų pusrutu- 
lyje. Kiekvienais metais Žemėje susidaro nuo 30 iki 100 
tropinių sūkurių. Daugelis jų — taifūnai,  siautėjantys 
Pietryčių Azijoje. Jie atužia nuo Ramiojo vandenyno, 

nusiaubdami Kiniją, Vietnamą, Japoniją, bet dažniau- 
siai — Filipinus. Vidutiniškai kiekvienais metais virš Fi- 
lipinų praūžia apie 19 galingiausių sūkurių. 

Paprastai tropiniai ciklonai išsivysto iš nedidelių dep- 
resijų *, kurios nuotraukose iš meteorologinių palydovų 
matomos kaip debesų susikaupimo vietos. Tačiau, ir su- 
sidarius tokiai depresijai, toli gražu ne visada susifor- 
muoja uraganas, o tik kartą iš aštuonių dešimties kartų. 
Matyt, reikia dar kažkokių kitokių prielaidų. Tačiau šian- 
dien jos nežinomos. Amerikiečių meteorologai mano, kad 
tropinių ciklonų judėjimo trajektorijoms didelę įtaką turi 
Saulės dėmės, nuo kurių priklauso ir bendroji atmosife- 
ros cirkuliacija. Kai Saulės aktyvumas susilpnėjęs, ura- 
ganai turi tendenciją pasilikti rytinių pasatinių srautų 
zonoje, kur jie ir atsirado, kad galėtų pasiekti Floridą ir 
pietrytines JAV valstijas. Kai Saulės aktyvumas padi- 
dėja, uraganai linkę keliauti gana toli į šiaurę, kartais iki 
Naujosios Anglijos ir net Kanados. Kai kurie mokslinin- 
kai mano, kad tropinių ciklonų pragaro mašinoms pra- 
džią duoda aukštuminiai vėjai, kiti — kad ir Mėnulio 
trauka turi įtakos. Tačiau dauguma mokslininkų atvirai 
pripažįsta, kad tyrimų dešimtmečiai kol kas nepadėjo 
atsakyti į klausimą, kaip susidaro tropiniai ciklonai. 


AUDROS AKIS 


Centrinėje tropinio ciklono dalyje (27 pav.) yra audros 
akis — tai unikalus ir labai vaizdingas reiškinys. Kiek- 
vienam, kas susiduria su ja, lieka neišdildomas įspūdis. 
Atsidūrus joje, po staugiančio vėjo ir liūties netikėtai 
užeina ilgai laukta ramybė, nutyla vėjo gūsiai, liaujasi 
lietus. Oro temperatūra pakyla 8—10 “C. Danguje vietoj 
tamsių švininių debesų pasirodo saulė, šviesūs ir aukšti 
debesys. Audros akis atneša trokštamą ramybę ne tik 
laivų įguloms. Kartais ant laivų nutupia ištisi guotai 
paukščių ir būriai vabzdžių, pavargusių kovoje su sti- 
chija. 

Apie uragano akį sužinota ne per seniausiai. Antai 
1926 metais virš Majamio (Floridos valstija) siautėjo vie- 
nas pragaištingiausių uraganų. Jo siautėjimą gana vaiz- 
džiai aprašė Tomas Chelmas knygoje „Kada siaučia sti- 


* Depresija — žemesnio atmosferos slėgio sritis. 

chijos". Šis uraganas atsirado virš Floridos 1926 metų 
rugsėjo 17 dieną. „Rugsėjo 17-osios vakare, tai buvo 
penktadienis, Mortonas Neisas su seserimi grįžo iš cho- 
ro repeticijos namo. Vos tik jie įsėdo į automobilį, kai 
iš šiaurės rytų pūstelėjo gaivaus oro gūsis ir dangų ėmė 
traukti gremėzdiškų kontūrų debesys. Neisai skubėjo na- 
mo. Mašiną pastatė garaže, kuris buvo įrengtas po namu. 


Tuo laiku Neisų namas buvo vienas geriausių mieste. 
Jis buvo dar visiškai naujas. Pavakarieniavę jie palinkėjo 
vienas kitam labos nakties ir išsiskyrė poilsiui. Tačiau 
nei vieno, nei kito miegas neėmė. Dar tuo metu, kai jie 
parvažiavo į namus, prasidėjo liūtis, o vėjas stiprėjo 
kiekvieną minutę. Atsikėlęs Mortonas pastebėjo, kad pro 
langus, esančius šiaurinėje bei rytinėje namo pusėse, 
skverbiasi vanduo. Paskui jis išgirdo neaiškios kilmės 
garsus. Atrodė, kad garsas atsiranda kažkur pačiame pas- 
tate. Nulipęs į apačią, jis patarė seseriai bėgti. Nepersi- 
vilkę, su pižamomis, jie išbėgo į gatvę. Galingas vėjo 
gūsis iš juodo naktinio dangaus partrenkė juos ant že- 
mės. Laikydamiesi vienas už kito, jie šiaip taip nusigavo 
prie namo priešingoje gatvės pusėje. Jiems iš paskos pa- 
sigirdo duslus smūgis, nuo kurio net žemė sudrebėjo. 
Jie dar spėjo pasislėpti už didžiulio medžio, o kai atsi- 
suko atgal, pamatė, kad nuo jų namo nuplėšė stogą ir 
numetė ant gatvės grindinio. Kituose Majamio kvartaluo- 
se griuvo ištisi rajonai. Rastai, čiužiniai, žmonės, pa- 
griebti viesulo, buvo nešami į nakties tamsą. Vanduo 
tvindė gatves, apsėmė pirmuosius pastatų aukštus. Žmo- 

nės statė kėdę ant kėdės, kad išliktų sausi. Iš kur buvo 
galima žinoti, kad Majamis atsidurs siaubingo uragano 
kelyje, kuris atsirado netoli Žaliojo Rago salų rugsėjo 
6 dieną. Jis prašvilpė virš Atlanto ir rugsėjo 15-ąją pras- 
linko į šiaurės vakarus nuo Puerto Riko. Uraganą paste- 
bėjo meteorologai ir perspėjo gyventojus: Majamyje virš 
dokų buvo iškeltos vėliavos, perspėjančios apie uragano 
pasirodymą. Tačiau daugelis šio naujo miesto gyventojų 
iš vis nebuvo matę tokių vėliavų ir neturėjo supratimo, 
kas yra uraganas. Maždaug tarp šeštos ir septintos va- 
landos ryto Neisai drauge su kitais Majamio gyvento- 
jais pastebėjo kažką keisto. Netikėtai po didžiulės vėt- 
ros ir siaubingos liūties staiga užėjo ilgai laukta tyla, 
perstojo lietus, ir tik ausyse gaudė šėlstančios stichijos 
garsas. Tūkstančiai Majamio gyventojų išlindo iš savo 
slėptuvių, kad galėtų regėti aušrą. Žmonės, praleidę tą 
žiaurią naktį be miego, ėmėsi užvedinėti fordus, ševrole- 
tus, oldsmobilius. Mieste šen bei ten matėsi žmonių 
lavonų, išvartytų medžių, sugriautų pastatų. Tačiau bai- 
siOji naktis praėjo ir, atrodė, kad viskas baigėsi. 

Kodėl taip atsitiko, Majamio gyventojai nesuprato. 
Majamis atsidūrė uragano viduryje, uragano akyje. Si- 
noptikas Ričardas Grėjus, visą naktį stebėjęs prietaisų 
parodymus ir išmatavęs net 200 km/h vėjo greitį, žino- 
jo, kas tai yra. Jis išsigando, kai visiškai netoli savo 
kontoros pamatė minias žmonių. Išbėgęs į gatvę, jis 
ėmė įtikinėti grįžti žmones namo. Tačiau į tai vėl nie- 
kas nekreipė dėmesio. 

Panašiai buvo ir prieš 26 metus Galvestone. Gyven- 
tojai su pašaipa klausė Grėjaus perspėjimų. 

Kaip Grėjus ir spėjo, rugsėjo 18 dieną apie 6 val. 47 
min. uragano centras pasislinko, ir miesto gatves vėl už- 
griuvo kunkuliuojančio oro banga. Pagriebti vėjo gūsių, 
kurių greitis siekė 205 km/h, į orą pakilo lentgaliai ir 
rąstai, automobiliai, vežimai ir geležinės skardos lapai, 
nuplėšti nuo stogų. Netoliese moteris su kūdikiu buvo 
pritėkšta prie sienos nešamo ore automobilio furgono, 
Vyrui, kuris stengėsi padėti ant grindinio parkritusiam 
senukui, skrendantis ore skardos lapas visiškai nupjovė 
galvą... Tą baisų rytą Mortonas stovėjo ant kaimyninio 
namo laiptų. Jo dėmesį stulbino uragano padariniai. Pas- 
tatų griuvenos buvo apneštos purvu, nuplėštais lapais ir 


11. V. Portapas 161 


nulaužtomis medžių šakomis. Jo paties namas, stovėjęs 
priešais, visiškai naujas prieš kokias dešimt valandų, da- 
bar buvo pusiau sugriautas. Sulankstytas namo stogas 
gulėjo gatvės viduryje. 

Ant pylimo, jungiančio pliažus su žemynu, darėsi kaž- 
kas košmariško. Mašinos ir vežimai, perpildyti žmonių, 
atsidūrė stichijos įkarštyje. Audra sukėlė potvyninę ban- 
gą, kurios aukštis kai kur siekė 5 metrus. Ši banga at- 
nešė į vieną miestelio gatvių milžinišką laivą, kur jis ir 
šiandien dar tebestovi. Majerio—Kaizerio banko 14 aukš- 
tų pastatas buvo vienas pagrindinių tuometinio Majamio 
architektūros akcentų. Kai uraganas praslinko, gyvento- 
jai pamatė, kad šis milžiniškas pastatas buvo susuktas 
neįsivaizduojamos sūkurio jėgos *. 

Po Antrojo pasaulinio karo meteorologai ėmė žval- 
gyti uraganus, norėdami nustatyti jų judėjimo kryptį, 
jėgą. 1951 metais JAV karinių oro pajėgų lėktuvas žval- 
gė taifūną „Mardž“. Jį stebėjęs lakūnas papasakojo, kad 
taifuno akis buvusi 70 kilometrų skersmens ir atrodė 
kaip milžiniškas koliziejus, kurio sienos iš kelių aukštų 
debesų priminė milžiniško teatro galerijas. Debesys sie- 
kė 10.5 km aukštį. Vakarinėje „akies“ dalyje debesys 
buvo vertikalūs kaip siena. Rytinės ir vakarinės dalies 
debesyse žiojėjo dvi didelės kiaurymės, pro kurias buvo 
matyti tamsiai mėlynas dangus. Kitose akies dalyse tvy- 
rojo žemi sluoksniniai debesys. Viršutinis debesų sluok- 
snis centre išsipūtė kaip kupolas. 

Paprastai tropinio ciklono skersmuo siekia 200— 
500 km, ir tik kai kurie Ramiojo vandenyno taifūnai 1š- 
sivysto iki 1000 km pločio. Tropinių ciklonų judėjimo 
greitis nėra didelis — 20—30 km/h. Atmosferos slėgis sū- 
kurio centre būna kur kas mažesnis negu vidutinių pla- 
tumų ciklonuose. 920—950 hPa — tai įprastas aimosferos 
slėgis tropiniame ciklone. Ir pats žemiausias Žemės pavir- 
šiuje atmosferos slėgis (877 hPa) buvo išmatuotas tropi- 
niame ciklone „Ida“, 1958 metų rugsėjo 24 dieną siautė- 
jusiame Ramiajame vandenyne. Tai 136 hektopaskaliais 
mažesnis, negu būna vidutinis atmosferos slėgis jūros 
lygyje. Šiame taifūne išmatuotas ir didžiausias vėjo grei- 
tis — 113 m/s. 


* XenM T. Korpa GymyioT crmxaa. M., 1972. C. 36—37. 

ORO SLIBINO DARBELIAI 


Tropinio ciklono artėjimas jaučiamas daug valandų prieš 
atskrendant pirmam pasiutusio vėjo gūsiui. Iš labai toli 
atsklinda garsai, primenantys vaitojimą ar vaiko verk- 
smą. Atrodo, jog pats oro slibinas praneša apie savo 
būsimą viešnagę. Dangų aptraukia neįprastos spalvos de- 
besėliai. Pasidaro tvanku. Žvėrys slepiasi olose. Paukš- 
čiai gūžiasi lizduose arba skraido iš vienos vietos į kitą, 
klyksmais pranešdami apie savo nerimą. Gamta apmiršta. 
Štai kaip artėjantį cikloną aprašė anglų rašytojas Džo- 
zefas Konradas: 

„Besileidžianti saulė — sumažinto skersmens rudas 
gęstantis diskas — neskleidė šviesos, tarytum nuo ryto pra- 
ėjo milijonai šimtmečių ir artinosi pasaulio pabaiga. Pik- 
ta lemianti tamsiai alyvinė tiršta debesų grandinė pasi- 
rodė šiaurėje, nusileido žemai prie jūros ir stovi neju- 
dėdama, kaip akivaizdi kliūtis laivo kelyje. Laivas, nar- 
dydamas tarp bangų, plaukė į ją, tarsi išsekusi būtybė, 
skubanti į mirties nasrus. Varinė sutemų šviesa pamažu 
geso, užslinko tamsa, ir virš galvos pabiro judantis stam- 
bių žvaigždžių spiečius; jos mirkčiojo, tarytum jas kas 
vėdavo, ir atrodė — kybojo visai prie žemės. 

Jūra vis smarkiau šiaušėsi. Staiga atūžė nirtulingas 
vėjas. Nuvingiavo silpnas žaibas; atrodė, jis įsižiebė gi- 
lioje oloje, tamsioje jūros slėptuvėje, kur grindų vietoje 
viena per kitą ritosi putotos bangos. 

Vieną kraupią akimirką jis nušvietė apibrizgusius, že- 
mai kybančius debesis, pakrypusio laivo kontūrus, tam- 
sias žmonių figūras, užkluptas ant tiltelio; jie stovėjo iš- 
tempę kaklus, tarytum rengdamiesi badytis, ir tą akimir- 
ką suakmenėjo. Paskui nukrito virpanti migla, ir pagaliau 
užgriuvo lemtis. 

Tai buvo kažkokia rūstybė ir veržlumas, tarytum su- 
dužęs pykčio indas. Atrodė, aplink laivą viskas sprogi- 
nėja, drebina jį iki pačių pagrindų, daužo bangomis, lyz 
būtų išlėkusi į Orą gigantiška užtvanka. Per vieną se- 
kundę žmonės pasijuto vieniši. Tokia skiriamoji vėjo jė- 
ga: ji izoliuoja žmogų. Žemės drebėjimas, griūtis, lavi- 
na užklumpa žmogų atsitiktinai — sakytum abejingai. O 
įnirtingas štormas jį atakuoja kaip asmeninį priešą, sten- 

giasi susukti jo sąnarius, skverbiasi į jo smegenis, nori 
išplėšti sielą" *. 

Tai, kad XX amžiaus pradžioje gyventojai nepatikė- 
jo meteorologo iškelta pavojaus vėliava ir jo žodžiais, 
galima dar pateisinti: meteorologams ne visada pavyk- 
davo numatyti uraganus. Tačiau kuo pateisinti pasta- 
raisiais dešimtmečiais žmonių abejingumą meteorologų 
pranešimams? Kuo tai gali baigtis, kiekvienas supranta. 
Štai JAV Nacionalinio uraganų stebėjimo centro mete- 
orologai tris dienas prieš atslenkant uraganui „Kamilė“ 
stebėjo jo susiformavimą Karibų jūroje, 300 km į pietus 
nuo Kubos. Meteorologiniai palydovai uragano užuomaz- 
gą tučtuojau užfiksavo, kai tik ėmė formuotis galingi 
kamuoliniai debesys. Aišku, tuojau pat buvo apskaičiuo- 
ta galima uragano slinkimo trajektorija ir perduoti sku- 
būs pavojų skelbiantys pranešimai į artimiausias pak- 
rantes. 

200 tūkstančių panikos apimtų žmonių, paskubomis 
sumetę mantą į mašinas, pasileido iš lėkštos Meksikos 
įlankos pakrantės į šalies gilumą, gelbėdamicsi nuo ,„Ka- 
milės“, artėjančios prie Misisipės valstijos. Stipriausių vė- 
jų gūsiai siekė 330 km/h. Meteorologinės tarnybos per 
televiziją ir radiją kas valandą perspėdavo apie artė- 
jantį pavojų kartu primindamos, kad su uraganu artėja 
ir milžiniškas vandens srautas. Žinoma, ne visi šiuos pra- 
nešimus laikė rimtais. „Rišeljė“ viešbutyje, esančiame už 
100 kilometrų nuo pliažo netoli Pas Kristian, 25 žmonės 
šia proga nutarė surengti vakaronę ir stebėti nepažabo- 
tos stichijos siautulį iš didžiosios verandos. Jiems ir į 
galvą neatėjo, jog dideliam triaukščiui pastatui gali grės- 
ti koks nors pavojus. Tačiau tuo metu, kai turėjo prasi- 
dėti linksmybės, viešbučio jau nebuvo. Gyvi liko tik du 
gyventojai, kiti žuvo. 

Meri-En Gerlach, viena iš tų, kurie išgyveno tą klai- 
kią katastrofą, po to pasakojo, jog netikėtai į sienas 
ir langus smogė milžiniškos bangos. Atsimenate, viešbu- 
tis buvo už 100 km nuo pliažo (!). Sutuoktinių Gerlachų 
kambarys antrame aukšte kaipmat buvo apsemtas. Meri- 
En įsikabino į pripučiamą čiužinį ir išplaukė pro langą 
anksčiau, negu sugriuvo pastatas. Jo nuolaužas nusine- 


* Mezencevas V. Kada pasirodo vaiduokliai. V., 1977. P. 420— 
421. 

šė vanduo. Gerlach buvo išgelbėta tik po aštuonių va- 
landų. 

„Kamilė“ nusinešė 256 žmonių gyvybes, daugiau kaip 
10 tūkstančių žmonių buvo sužeisti, 30 tūkstančių namų 
sugriovė arba rimtai apgadino pats uraganas ir milžiniš- 
kos iš Meksikos įlankos atslinkusios bangos. Iš Misisipės 
valstijos uraganas nusiautėjo toliau į šiaurės rytus, į 
Virdžinijos valstiją. Virš Blu Ridžo kalno nugriaudėjo au- 
dros su lietumi. Per 6 valandas čia iškrito tiek kritulių, 
kiek, tarkime, Lietuvoje iškrinta per ištisus metus. Di- 
deli Virdžinijos rajonai buvo užtvindyti. Nuo kalnų slin- 
ko grėsmingos griūtys. Bendras „Kamilės“ padarytas 
nuostolis viršijo 1,4 milijardo dolerių. 

Dar viena negera, klastinga tropinių ciklonų savy- 
bė — tai sunkiai numatoma jų slinkimo trajektorija. Kar- 
tais, žinant uragano vietą, sunku numatyti, kur jis bus 
po paros. Pasitaikydavo atvejų, Kai tropinis ciklonas, 
keliavęs į šiaurę, žiūrėk, staiga pasisuka į pietus ir trau- 
kia atgal, po to sustoja, „pailsi“ ir vėl slenka į šiaurę. 

Kol uraganas siautėja virš vandenyno, jis beveik ne- 
praranda savo energijos. 10—12 metrų aukščio bangas 
Atlanto vandenyne sukelia vidutinis uraganas. O Ramia- 
jame vandenyne per galingą taifūną buvo išmatuota net 
37 metrų aukščio banga. Prieš tokią bangą vargu ar at- 
silaikytų laivas. 1944 metų gruodžio mėnesį JAV 3-asis 
karo laivynas, negavęs reikiamos informacijos apie tai- 
fūno kelią, pateko jam tiesiai į glėbį. Stiprus vėjas ir 
nepaprastai didelės bangos paskandino tris laivus, 21 
buvo apgadintas. 146 lėktuvai nuplauti į jūrą, žuvo 763 
jūreiviai. 

Tropinėse platumose vanduo intensyviai garuoja, mai- 
tindamas nepasotinamą slibiną vis nauja ir nauja ener- 
gija. O jam tik to ir tereikia. Ciklonas vystosi, stiprėja, 
didėja bariniai gradientai, stiprėja vėjas. O lietus pila 
kaip iš kibiro. Beje, taip sakome, kai smarkiai lyja Lie- 
tuvoje. O kaip apibūdinti liūtį, kai per parą iškrinta 
tiek lietaus, kiek, pavyzdžiui, Lietuvoje prilyja per tre- 
jus metus? 

Kadangi uragane atmosferos slėgis yra mažesnis už 
aplinkinį, tai vanduo po juo yra slegiamas kur kas ma- 
žiau. Apskaičiuota, kad į vieną kvadratinį kilometrą ura- 
gano metu oras spaudžia vandenį maždaug milijonu tonų 
mažiau. Tai pakelia vandenį, pasidaro didžiulė banga, 
kuri slenka kartu su uraganu. Tada ypač nukenčia že- 


165 


mumų rajonai. O jeigu uraganas dar sutampa su astro- 
nominiu potvyniu, tada pakrančių rajonai patiria tikrą 
tvaną. Ypač skaudžias nelaimes atneša tropiniai ciklonai 
šiaurinėms Indijos vandenyno pakrantėms. 

1876 metų spalio 31 dieną tropinis ciklonas Gango 1r 
Bramaputros deltos rajone nusinešė 200 tūkstančių žmo- 
nių gyvybes. 1965 metų gegužės mėnesį uraganiniai vė- 
jai vėl suvarė milžiniškus vandens kalnus į pakrantės 
salas. 13 tūkstančių žmonių nuskendo, apie 5 milijonai 
liko be pastogės. Ir vis dėlto tai, kas čia įvyko 1970 me- 
tų naktį iš lapkričio 12-0sios į 13-ąją, neturi sau lygaus. 
Nepaprastos jėgos uraganas atslinko kartu su astrono- 
miniu potvyniu. Smarkiai pakilo vanduo, stiprus vėjas 
lenkė prie žemės medžius. Žmonės, nieko negalėdami pa- 
daryti, it beždžionės sliuogė į medžius. Tačiau nuo van- 
denyno atūžę didžiuliai vandens volai plovė juos į Nep- 
tūno valdas. Per kelias valandas žuvo daugiau kaip 400 
tūkstančių žmonių (JUNESKO duomenimis). Tikrą aukų 
skaičių nustatyti sunku, nes tuo metu į pakrantes buvo 
suvažiavę keli milijonai žmonių švęsti religinės šventės. 
Kitą dieną okeanas buvo pilnas plaukiojančių lavonų. 
Tokios katastrofos su daugybe aukų mūsų amžiuje dar 
nėra buvę. 


ASMENINIS ORŲ BIURAS 


Tiek Vilniaus, tiek ir TSRS hidrometeorologiniai centrai 
negali pateikti, tarkime, vienos paros prognozės kiekvie- 
nam rajonui, kiekvienai vietovei. Prognozėse dažniausiai 
vyrauja posakiai „vietomis“, „protarpiais“, „kai kuriuose 
rajonuose“, todėl ji mažai ką ir duoda. Tačiau nenusi- 
minkite. Tokią prognozę galima koreguoti ir namų są- 
lygomis. Ir tam nereikia jokių sudėtingiausių prietaisų ar 
orų žemėlapių. Svarbiausiu namų oro biuro prietaisu ga- 
lėtų būti paprasčiausias aneroidas arba dar geriau— 
barografas, nes labiau padeda numatyti orą ne faktinis 
oro slėgis, o jo kitimas. Taip pat praverstų termometras 
ir vėjarodis. Šie prietaisai ir toliau pateikti kai kurie 
vietiniai požymiai gali kuo puikiausiai pasitarnauti hidro- 
meteorologinio centro perduotai prognozei artimiausioms 
valandoms pakoreguoti. Tokios prognozės įgalina imtis 
apsaugos priemonių, kurios sušvelnina arba padeda iš- 
vengti stichinių nelaimių. 

Numatant orus pagal vietinius požymius, reikia vado- 
vautis ne vienu, o keliais ar net keliolika požymių. Juo 
daugiau požymių rodo vieną ar kitą oro permainą, tuo 
ši tikimybė esti didesnė. Jeigu įvairūs požymiai priešta- 
rauja vienas kitam, reikia išrinkti tuos, kurie esamu mo- 
mentu vyrauja ir jais vadovautis. Kai požymiai neryš- 
kūs ir kinta lėtai, orai keisis lėtai. 

Kaip kompleksiškai pasinaudojant visais vietiniais orų 
požymiais galima numatyti artimiausius orus, rašoma 
V. Hugo romane „Jūros darbininkai“. Patyręs jūrininkas 
Žertrė, sužinojęs, jog kapitonas Klibenas sumanęs kitą 
rytą traukti į jūrą, bando jį atkalbėti. „Būdamas jūsų 
vietoje, neplaukčiau. Kapitone Klibenai, šunų kailiai at- 
siduoda šlapia vilna. Jūros paukščiai jau antra naktis 
skraidžioja ties švyturio žiburiais. Blogas ženklas. Mano 
barometras šokinėte šokinėja. Dabar pats mėnulio aš- 
tuntadalis; dabar pati didžiausia drėgmė. Ką tik paste- 
bėjau, kaip triskiautė žibuoklė suglaudė savo lapus, o 
dobilų stiebai lauke išsitiesė. Sliekai lenda į paviršių, 
musės piktos, bitės nustoja skraidyti, žvirbliai tarytum 
posėdžiauja tarpusavyje. Varpų gausmas girdėti toli. 3į 
vakarą girdėjau Sen Linerio bažnyčios varpus gaudžiant. 
Be to, ir saulė nusileido neaiški. Rytą bus didelis rūkas. 
Aš jums nepatariu plaukti“ *, 

Kaip žinome iš Viktoro Hugo romano, Žertrė numaty- 
mas išsipildė rytojaus dieną, popiet. 

Geriausiai prognozuoti orus galima iš debesų. Todėl 
nuo jų reikia ir pradėti (28 pav.). 

Greitai judantys dangaus skliautu, pamažu tankėjan- 
tys plunksniniai debesys rodo, jog artėja ciklonas. Tada 
blogo oro reikia laukti dažniausiai po 10—12 valandų. 

Jeigu, praslinkus ciklonui, virš kamuolinių debesų grei- 
tai juda plunksniniai debesys, artėja naujas ciklonas, nau- 
ja dargana. 

Kai plunksniniai debesys, panašūs į išdraikytą vatą, 
aptraukia dangaus skliautą popietinėmis valandomis, o 
vakare vėl išnyksta, išsilaikys geri, saulėti orai. Tokie 
debesys dažnai susidaro centrinėse anticiklonų srityse. 

Jeigu karštą vasaros dieną atsiranda tankus plunksni- 
nių debesų sluoksnis ir pasidaro tvanku, per artimiausias 
6—12 valandų reikia laukti lietaus ir perkūnijos. 


* Maurinis A. Kur eini gamta? V., 1986. P. 60. 

Lygūs plunksniniai de- 
besys, pasirodantys rytą 
ir apie pietus išnykstan- 
tys — gero OrO požymis, 

Jeigu vienu metu pa- 
sirodo plunksniniai ir ka- ja 
muoliniai lietaus debesys, ||| KB : 

| 
' 


2 


1000 


artimiausiomis  valandc- 
mis reikia laukti lietaus. 

Kai žiemą esti giedras 
oras ir vakare aptraukia 
dangų sluoksniniai debe- 
sys, išsisklaidantys rytą, — 
bus geras oras. 28 pav. Orai ciklone 

Kai danguje keliomis 
kryptimis juda debesys, atmosferos pastovumas yra pa- 
žeistas ir galima tikėtis sulaukti kritulių ir stipraus vėjo- 
škvalo per artimiausias 4—8 valandas. 

Plokšti kamuoliniai debesys — gero oro požymis. 

Kai rytą atsiradę kamuoliniai debesys vakare neiš- 
nyksta, o pasidaro dar didesni, naktį ar paryčiais reikia 
laukti lietaus. 

Jeigu kamuoliniai debesys sparčiai plėtojasi vertika- 
liai, artimiausiomis valandomis reikia laukti lietaus ir 
škvalo, 

Jeigu kamuolinis debesis primena grybą arba prie- 
kalą ir jo viršūnėje matoma plunksninių debesų, arti- 
miausiomis valandomis reikia laukti perkūnijos, škvalo ir 
stipraus lietaus, kartais su kruša. 

Kai debesys juda prieš vėją, artėja šaltas frontas. 
Reikia laukti liūties, kartais su perkūnija ir po jos oro 
atšalimo. 

Artimiausiems orams numatyti labai svarbus atmos- 
feros slėgio kitimas, to kitimo tendencija. Štai keletas 
požymių, susijusių su atmosferos slėgio kitimu. 

Jeigu per 6—12 valandų atmosferos slėgis nuolatos 
krinta, reikia laukti ciklono, o su juo ir darganotų Orų. 

Greitas slėgio kritimas (2—3 hektopaskaliai arba m1- 
libarai per 3 valandas) rodo ciklono centro arba labai 
gilaus ciklono artėjimą. Reikia laukti ne tik kritulių, bet 
ir stipraus vėjo. 

Jeigu iš ryto slėgis pradeda kristi, oro temperatūra ir 
santykinis drėgnumas didėja, tai po 8—12 valandų lis, 

Pastovus slėgio didėjimas rodo anticiklono įsigalėji- 
mą. Tada vasarą reikia laukti karščių, žiemą - šalčių. 
Jeigu atmosieros slėgis kelias valandas iš eilės kilo, 
o po to pradėjo kristi, vadinasi, pro šią vietovę praslin- 
ko barinis gūbrys ir oro pagerėjimas yra laikinas. 
Stai kitų meteorologinių elemenių požymiai. 


Vėjo požymiai, 

Jeigu, esant giedram orui, vėjas staiga pakeitė kryptį, 
reikia laukti oro pablogėjimo. 

Kai stiprus vėjas staiga susilpnėjo iki štiliaus, reikia 
laukti jo krypties pasikeitimo. 

Jeigu po ilgai trukusių kritulių vėjas pradeda stiprė- 
ti, galima laukti greito oro pagerėjimo. 

Jeigu vėjas po lietaus sustiprėja, reikia laukti škvalo. 

Jeigu vėjas į vakarą nenurimsta, o sustiprėja, reikia 
laukti oro pablogėjimo, stipraus vėjo naktį ir kitą dieną. 

Brizas pajūryje — gero oro požymis. 


Oro temperatūros požymiai, 

Normali oro temperatūros eiga (paros) — gero oro 
požymis. 

Jeigu per darganą Oro temperatūra staiga nukrito, 
reikia laukti oro pagerėjimo (praėjo šaltas frontas). 

Jeigu į vakarą oro temperatūra pradeda kilti, tai po 
6—12 valandų reikia laukti orų pablogėjimo. 

Jeigu vakare ir naktį slėniuose būna šalčiau negu 
aukštumose, miške šalčiau negu atvirame lauke, geras 
oras dar išsilaikys. 

Jeigu slėnyje ir ant kalvos, miške ir atvirame lauke 
oro temperatūra vienoda, reikia laukti greito Oro pa- 
blogėjimo. 


Oro drėgnumo požymiai. 

Absoliutinio drėgnumo mažėjimas rodo gero oro įsi- 
galėjimą. 

Kai absoliutinis drėgnumas ir oro temperatūra kyla, 
atmosferos slėgis krinta, reikia laukti lietaus, 0 vasarą 
dar ir perkūnijos. 

Kai vasarą absoliutinis drėgnumas yra didesnis kaip 
18 hektopaskalių (milibarų), o rasos taškas — aukščiau 
kaip 16 “C, reikia laukti perkūnijos. 


169 


Jeigu santykinis drėgnumas yra normalus (maksima- 
lus prieš saulėtekį, minimalus apie 13—14 valandą), iš- 
silaikys geri orai. 

Kai giedra ir vakare rasos taško temperatūra žemesnė 
kaip 2 "C, tai reikia laukti šalnos naktį ir rytą. 

Kai debesuotas oras, tokiomis sąlygomis šalnų tikimy- 
bė maža. 


Kritulių požymiai. 

Jeigu apsiniaukusiu oru lietus ar sniegas būna pro- 
tarpiais ir gana stiprus, reikia tikėtis orų pagerėjimo. 

Smarkus lietus naktį arba anksti rytą pranašauja sau- 
lėtą dieną (kai vėjas silpnas). 

Smarkus lietus arba sniegas rytą, pučiant stipriam vė- 
jui, blogo oro požymis visai dienai. 

Šiltas lietus dažniausiai lyja atmosferos slėgiui krin- 
tant, o šaltas — atmosferos slėgiui kylant. 

Jeigu, susilpnėjus stipriam vėjui, iškrinta krituliai, jie 
bus ilgalaikiai. 

Juo didesnis šaltis, tuo mažesnė tikimybė, jog snigs. 

Jeigu lijo prieš vėją, reikia laukti pastarojo sustiprė- 
jimo. 

Lietus, saulei šviečiant, rodo, kad rytojaus dieną vėl 
palis. 

Gausi rasa arba šerkšnas po saulės laidos ir po saulė- 
tekio — gero oro požymis. 

Kai rasa neiškrinta, reikia laukti orų pablogėjimo, 

Jeigu, saulei nusileidus, slėnius gaubia rūkas, kuris 
išnyksta jai vėl patekėjus, bus geras oras. 

Jeigu, saulei nusileidus, susidaro rūkas ir jis išnyksta 
dar jai nepatekėjus,— artėjančio blogo oro požymis. 


Optiniai požymiai. 

Jeigu dangus žalias, vasarą reikia laukti karščių, o 
žiemą — šalčių. 

Jeigu toli esantys daiktai gerai matomi ir neatrodo 
arčiau kaip visada, galima laukti gero oro. 

Jeigu tie patys daiktai matomi gerai, bet jie atrodo 
arčiau kaip visada, vadinasi, atmosferoje yra daug van- 
dens garų, todėl reikia laukti orų pablogėjimo. 

Jeigu vakaro arba ryto žara įgauna raudoną, o kaI- 
tais net purpurinį, atspalvį, orai pablogės. 

Saulėlydžio ir saulėtekio geltona su auksiniu atspal- 
viu žara rodo, jog giedras oras nusistovėjo ilgam. 

Jeigu aplink Saulę ar Mėnulį susidaro 22 laipsnių 

spalvotas ratilas, po 12—20 valandų reikia laukti oro 
pablogėjimo. 

Jeigu aplink šiuos šviesulius susidaro baltos spalvos 
ratilas, per artimiausias 12 valandų oras nepablogės. 

Dideli balti 46 laipsnių ratilai, atsirandantys žiemą, 
reiškia, jog anticikloniniai orai dar ilgokai išsilaikys. 

Intensyvus Žvaigždžių mirgėjimas tamsiame dangaus 
ione rytą — greitai būsiančio lietaus požymis. 

Jeigu vaivorykštė pasirodo rytą arba prieš lietų, rei- 
kia laukti smarkaus lietaus, škvalo ir dažnai perkūnijos. 

Jeigu vaivorykštė pasirodo po pietų arba vakare, lie- 
tus greitai liausis ir nusistovės giedras, ramus oras. 

Jeigu ryškių spalvų vaivorykštė pasidaro balkšva, 
tai rodo, jog vandens lašeliai sumažėjo ir lietus greitai 
baigsis. 

Baltos vaivorykštės perėjimas į spalvotą — greitai bū- 
siančio lietaus požymis. 

Jeigu vaivorykštė pasirodo priešvėjinėje pusėje, die- 
na bus lietinga. 

Jeigu vaivorykštė pasirodo pavėjinėje pusėje, oras 
greitai pasitaisys. 

Jeigu vaivorykštėje labai ryški raudona juosta, bus 
lietingas oras. 

Jeigu vakare pasirodžiusioje vaivorykštėje gerai ma- 
toma žalia juosta, oras pagerės, bus mažai vėjuotas. 

Vaivorykštės pasirodymas rytą ir vakare turi skirtin- 
gą reikšmę. Lietuvoje debesys, o kartu ir krituliai daž- 
niausiai juda iš vakarų į rytus. Vadinasi, jeigu matome 
vaivorykštę rytą, t. y. vakarinėje horizonto pusėje, de- 
besys ir krituliai gali dieną pasiekti ir mūsų gyvenamą 
vietovę. Jeigu vaivorykštę matome vakare, t. y. rytinė- 
je horizonto pusėje, debesys ir krituliai jau praėjo mūsų 
gyvenamą vietovę ir skuba toliau į rytus. 

Jeigų Saulės ar Mėnulio diskas ties horizontu smar- 
kiai deformuojasi, reikia laukti gero oro be kritulių. 

Trumpos sutemos rodo didelį atmosferos skaidrumą, — 
po jų reikia laukti giedrų, ramių orų. 

Ilgos sutemos rodo didelį atmosferos drėgnumą ir ma- 
žą skaidrumą — reikia laukti artėjančio ciklono ir dar- 
ganos. 

Yra ir daugiau požymių, iš kurių galima nuspėti orą. 

Jeigu girdimi tolimi silpni garsai, vadinasi, atmosife- 
roje susikaupė daug vandens garų ir reikia laukti orų 
pablogėjimo, 

Jeigu atmosferoje garsai sklinda blogai, reikia laukti 
orų pagerėjimo. 

Griaustinis rytą — vakare lietus. 

Jeigu dūmai iš kamino kyla aukštyn, vadinasi, apati- 
niai oro sluoksniai yra tankūs ir sausi, — bus geras, an- 
ticikloninis oras. 

Jeigu dūmai iš kamino leidžiasi prie žemės paviršiaus, 
ore yra daug vandens garų ir apatiniai oro sluoksniai 
mažo tankio, oras pablogės. 


Augalija taip pat reaguoja į oro pakitimus. 

Kai eglių šakos nusvirusios žemyn, bus lietingas oras, 
pakilusios į viršų — sausas. 

Kai samanos prie medžių ima drėkti, netrukus lis. 

Gėlės labiau kvepia prieš lietų. 

Kai rytą žolė būna sausa, be rasos, lauk lietaus. 

Kai medetkų žiedai prasiskleidžia anksti rytą, bus 
saulėta diena, vėlai — lis, galima perkūnija. 

Prieš sausą, saulėtą orą dirvinių vijoklių Žiedai pra- 
siskleidžia, 

Prieš lietų vandens lelijų ir dirvinių vijoklių žiedai 
užsiveria, o krūmokšninių žliūgių žiedai visą dieną ne- 
prasiskleidžia. 

Iš gyvūnų elgsenos irgi galima nuspėti orą. 

Jeigu niaukiantis bitės nesislepia aviliuose ir skruz- 
dėlynų takai atviri, nelis. 

Kai šunys ir katės ėda žolę, artėja lietingas metas. 

Kai katė ir šuo guli susirietę į kamuolį, šals. 

Kai katė guli uodegą atmetusi, bus šilta. 

Kai žąsis arba gaidys stovi ant vienos kojos, lauk 
šalčio. 

Kai varnos tupi prieš vėją ir garsiai kranksi, vasarą 
lis, žiemą — snigs. 

Kai žvirbliai žiemą čirškia, bus pūga. 

Kai voras audžia apskritą voratinklį su ilgomis sker- 
sinėmis gijomis, nelis. 

Kai paukščiai pašiaušia plunksnas, bus šaltas lietus. 

Į kurią pusę gyvūnas gulasi nugara, iš ten pūs vėjas. 

Prieš lietų paukščiai skraido žemai, maži paukščiu- 
kai slepiasi lizduose, žvirbliai tupi pasišiaušę arba mau- 
dosi dulkėse. 

Prieš sausrą paukščiai linksmai čiulba, tilvikai iš- 
skrenda iš pelkių, dažnai švysteli šikšnosparniai, per 
naktį suokia lakštingalos, vakare ilgai skraido karkva- 
baliai ir garsiai čirškia žiogai, verpetais sukasi uodai. 

Šie ir daugelis kitų požymių padeda patikslinti orų 
biurų prognozes artimiausioms valandoms. Kad juos Ži- 
noti naudinga, rodo gausybė įvairiausių pavyzdžių. 

Pavyzdžiui, 1939 metų rudenį nedidelis laivas, plauK- 
damas Suomių įlanka ir papuolęs į cikloną su štorminiu 
vėju, priartėjo prie Lavensario seklumos. Vėjas laikinai 
nurimo. Užuot likęs toje pačioje vietoje, pavėjinėje pu- 
sėje, laivas perplaukė į priešingą seklumos pusę ir iš- 
metė inkarą. Štilis, kaip ir reikėjo tikėtis, pasikeitė stip- 
riu šiaurės vakarų vėju. Laivas buvo išmestas ant ak- 
menų ir sudaužytas. Avarijos galėjo ir nebūti, jeigu ka- 
pitonas būtų mokėjęs numatyti orą. 


PROGNOZĖS KAINA 


1920 metų lapkričio 6 dieną V. Leninas rašė žemdirbys- 
tės liaudies komisarui S. Seredai: 

„Jūsų man atsiųstus Michelsono straipsnelius laikau 
nepaprastai svarbiais. 

Reikia: 

1) Tuojau (pataisius stilių, sujungus į vieną straipsnį, 
suredagavus) duoti juos laikraščiams „Izvestija“ ir ,„Prav- 
da", 

2) Įdėti Jūsų pabaigos žodį: išvados (praktinės iš- 
vados). 

3) Trumpą santrauką duoti ROSTAi išsiuntinėti po Ru- 
siją. 

4) Būtinai įtraukti Jums visa tai a) į spausdintinį Jū- 
sų pranešimą Tarybų suvažiavimui XII.20, b) į žodinį 
Jūsų pranešimą (esmė ir praktinės išvados). 

Reikia visa tai iš anksto parengti ir laiku priversti 
specialistus atlikti visus parengiamuosius Jūsų praneši- 
mui darbus. 


Komunistiškai sveikindamas 
Leninas“ *. 


* Leninas V. Raštai. T. 45. V., P, 1. 

Kokie straipsniai paskatino V. Leniną taip energingai 
veikti? Juk šalyje dar buvo nesibaigęs pilietinis karas, 
liaudies ūkyje viešpatavo suirutė ir egzistavo išorinė 
ekonominė blokada. Kaip tik tuo metu Petrovskos-Razu- 
movskos žemės ūkio akademijos (dabartinės Maskvos 
K. Timiriazevo žemės ūkio akademijos) profesorius, žy- 
mus fizikas ir meteorologas V. Michelsonas pasiuntė 
S. Seredai du savo straipsnius „Dėl Biuknerio periodo“ ir 
„Svarbus įspėjimas“. Pirmame straipsnyje Michelsonas iš- 
dėstė mokslinius duomenis apie periodišką lietingų ir 
sausringų metų kartojimąsi, pabrėždamas 30—40 metų 
periodiškumą, dėl ko „Rusijos lygumą tris kartus per 
šimtmetį puola negailestinga sausra“. Taip pat nepalan- 
kios oro sąlygos tęsiasi serijomis paeiliui keletą metų. 
Remdamasis šiais duomenimis, profesorius savo antrame 
straipsnyje įspėjo apie prasidėsiančią sausrą jau ateinan- 
čiais — 1921 metais. Kartu jis pasiūlė daug praktinių prie- 
monių, kaip kovoti su sausra ir sumažinti jos padari- 
nius. 

Šie profesoriaus V. Michelsono straipsniai padarė 
V. Leninui didžiulį įspūdį. V. Lenino nurodymu, jie buvo 
išspausdinti laikraštyje „Izvestija VCIK“ 258 numeryje ir 
pavadinti „Svarbus įspėjimas“. V. Leninas laikė Michel- 
sono prognozę labai rimta, todėl ir vėliau ne kartą apie 
tai kalbėjo. 1921 metų balandžio 25 dieną raštelyje žem- 
dirbystės liaudies komisaro pavaduotojui I. Teodorovičiui 
jis rašė: „Kadangi klausimas dėl priemonių kovoti su 
sausra yra visiškai neatidėliotinas, todėl prašau Jus ne- 
delsiant sušaukti suinteresuotų liaudies komisariatų at- 
stovų pasitarimą, kad dekreto projektas, parengtas ir su- 
derintas, galėtų būti pateiktas Darbo ir Gynybos Tarybai 
ne vėliau kaip trečiadienį, 1921.IV.27. 


GT Pirm. V. Uljanovas (Leninas)“ *. 


Po dviejų dienų, 1921 metų balandžio 27 dieną, Dar- 
bo ir gynybos taryba savo posėdyje aptarė I. Teodoro- 
vičiaus pateiktą nutarimo projektą dėl kovos su sausra 
priemonių. Dar po dviejų dienų, balandžio 29 dieną, bu- 
vo priimtas nutarimas. Įdomu pažymėti ir tai, kad netru- 


* Leninas V. Raštai. T. 45. V., P. 82—83. 

kus po to, kai buvo priimtas nutarimas, 1921 metų birže- 
lio 21 dieną V. Leninas pasirašė dekretą dėl meteorologi- 
nės tarnybos organizavimo, 


Priemonės, įvykdytos ryšium su V. Michelsono prog- 
noze, padėjo gerokai susilpninti niokojančius 1921 metų 
sausros padarinius. Pats V. Leninas asmeniškai nurodė 
tarybinės šalies atstovams užsienyje pradėti derybas su 
tam tikromis firmomis dėl grūdų ir kitų maisto produktų 
supirkimo urmu. Kartu buvo sutaupyta dalis valstybinių 
aukso ir brangakmenių fondų. 

Nauja sausra TSRS europinę dalį užgriuvo 1972 metų 
vasarą (29 pav.). Svarbiausias šalies orų prognozių cen- 
tras — Hidrometcentras — nesugebėjo numatyti tokios di- 
delės sausros. Šalis prarado žemės ūkio produkcijos už 
milijardus rublių. Žinoma, už tai meteorologai susilaukė 
pelnytos kritikos. Kaip tik tą vasarą periodinėje spaudoje 
pasirodė kelios žinutės, kad šią sausrą atspėjęs Kuznecko 
metalurgijos kombinato mokslinės tyrimo stoties Gor- 
naja Šorija bendradarbis A. Djakovas. Jis savąsias ilga- 
laikes prognozes grindė Saulės aktyvumo kitimais. Kaip 
tik ir tą 1972 metų vasarą Saulė „elgėsi“ labai keistai. 
Jos aktyvumas vietoj to, kad po truputį nukristų iki mi- 
nimumo, tų metų balandžio mėnesį netikėtai ėmė didėti 
ir pasiekė maksimumą 1972 metų rugpjūčio mėnesį — 
per pačią didžiausią sausrą. Dar 1968 metais A. Djakovui 
pasisekė nuspėti ypač atšiaurią žiemą Prancūzijoje, apie 
kurią jis įspėjo Prancūzijos astronomijos draugijos pre- 
Zidentą. Susidomėta Djakovo prognozėmis. Per patį saus- 
ros įkarštį į Vyriausiąją geofizinę observatoriją buvo at- 
siųsti visi Djakovo 1963—1972 metų prognozių tekstai. 
Tačiau 1972 metų vasaros prognozės tuose užrašuose ne- 
buvo. Paaiškėjo, kad ir Djakovui ši sausra pasirodė „kie- 
tas riešutas". Jis sausros nenumatė, nors iš laikraščių ir 
žurnalų žinučių jam pavykdavo atspėti daugelį orų ano- 
znalijų. 

Skaitytojui tikriausiai iškils klausimas: ką veikė Orų 
prognozuotojai ištisą pusšimtį metų, kad šalis vėl netikė- 
tai buvo užklupta sausros? Nepasakysi, kad nedirbo. Kaip 
tik šiuo laikotarpiu buvo sukurta daugybė naujų oro 
reiškinių prognozavimo metodų, pradėjus naudoti radio- 
zondus, atskleista ne viena laisvosios atmosferos paslap- 
tis. Atmosferos anomalijas stengiasi numatyti Hidromet- 

centro skaičiavimo mašinomis, remiantis meteorologinių 
palydovų duomenimis. Tačiau tikėto rezultato negauta. 
Labai gerai paslėpusi Gamta šių paslapčių dėžutės raktus. 
Ir juos rasti nėra taip paprasta. Sinoptikų kelias visais 
žmonijos istorijos periodais nebuvo rožėmis klotas. Jeigu 
atspėji būsimą orą, niekas tavęs ir nepastebi, o jeigu 
prognozė klaidinga, tai... Štai kaip vertinamos orų prog- 
nozės. 

Žinomas amerikiečių etnografas H. Raitas, apie septin- 
tąjį šio amžiaus dešimtmetį būdamas Afrikoje, kartą va- 
žiavo automobiliu į kaimą, kuriame gyveno bapende gen- 
tis. Netoli kaimo jis rado dviejų žmonių lavonus. Greta jų 
stovėjo grupė vietinių gyventojų. ,Visi jie tvirtino, kad 
nežino ir negali pasakyti, iš kokios genties buvo jaunos 
mergaitės lavonas. Tačiau jie pasakė, kad jų krašte labai 
ilgai nebuvę lietaus, išdegė visi pasėliai. Jie jau aukoję ir 
viščiukus, ir ožį, bet niekas nepadėję. Tuomet jie paklausę 
patarimo „kalbantį medį“, ir medis „pasakęs“, kad die- 
vams reikia jaunos mergaitės smegenų, tada jie pasigai- 
lėsią ir atsiųsią lietų“. Arčiau kaimo etnografas pamatė 
ką tik iškastą duobę, prie kurios gulėjo miręs senukas. 
Šalimais buvo jo — burtininko — amato atributai. Tai bu- 
vo senasis vitembe genties žynys. Raitą lydėjęs prancūzų 
kolonijinės valdžios atstovas paaiškino amerikiečiui: „Jis 
įtikino gyventojus galįs sukelti lietų, jeigu jam pristaty- 
sią mergaitės smegenis. Jo prašymą įvykdė, bet lietaus 
nebuvo. Taip senukas už „blogą prognozę“ turėjo paau- 
koti savo gyvybę“. 

Panašius įvykius aprašo ir prancūzų etnopsichologas 
L. Levi-Briulis (1857—1939) savo veikale „Pirmykštis mąs- 
tymas": „Pietų Amerikoje kafrų gentyje dažnai pasitaiko, 
kad koks nors žynys niekaip negali įveikti sausros. Tuo- 
met jis teisinasi net ir fantastiškiausiomis priežastimis, su- 
kliudžiusiomis iššaukti lietų. Jeigu ir tai neįtikina genties 
atstovų, tada žynys pareiškia, kad tikriausiai kur nors yra 
vienas ar keletas priešiškai nusiteikusių burtininkų, truk- 
dančių jam prišaukti lietų. Tuoj pat imama jų ieškoti, jie 
surandami ir nužudomi“. Bet, pasirodo, jog ne tai bai- 
siausia. „Bušmenų žyniai Afrikoje dar prieš keletą metų 
aukodavo naujagimius piktoms dvasioms, kad šios baigtų 
sausrą", — rašo tarybinis filosofas M. Šachnovičius knygo- 
je „Prietarai mokslo šviesoje" *. 


*Ilaxmonuų M. H. IMpameTi: B cBeTe Haykn. A., 1963. C, 32, 

30 pav. Sausringi (užštrichuoti) Žemės rutulio rajonai 


Lietus arba sausra — tai gyvybės arba mirties proble- 
ma (30 pav.). Tai aišku visiems. Galima dar suprasti, kad 
aukojami gyvuliai, paukščiai, galiausiai — vergai (jų šei- 
mininkai nelaikė žmonėmis). Tačiau iki kokios nevilties 
reikia prieiti, kad motina ką tik gimusį kūdikį atiduotų 
žyniui sudeginti. Gal tie žmonės iš tikrųjų tikėjo, kad žy- 
nys galįs sukelti lietų? Jeigu žynys neprišaukdavo lietaus, 
jį bausdavo ne už sukčiavimą, kaip mums atrodytų, o už 
blogą, nekvalifikuotą darbą. Ir tikriausiai nieko nuosta- 
baus, jog vietoj užmuštojo žynio greitai atsirasdavo ki- 
tas, laikydamas save kvalifikuotesniu už buvusįjį. 

Nieku kitu, kaip tik fanatišku įsitikinimu galima pa- 
aiškinti  tragikomišką incidentą, aprašytą jau minėto 
L. Levi-Briulio. Safvos genties vadas Mererė per sausrą 
pasikvietė keletą žynių ir įsakė jiems ant protėvių kapų 
melsti lietaus. „Tačiau lietaus nebuvo. Tuomet šis sučiupo 
žynius, juos surišo virve, pastatė saulėkaitoje ir liepė 
jiems duoti mėsos ir sūrių daržovių. „„Valgykit! — pasakė 
jis ir nuėjo sau. Kai žyniai privalgė, įsinorėjo gerti, Me- 
rerė priėjo ir tarė: „Jūs blogai prašėte protėvių... jeigu 
jūs būtumėte gerai paprašę, tai tikriausiai palytų visoje 
šalyje“. Tada žyniai atsakė: „„Mererė, juk lietų daro die- 
vas, ir nėra jokio kito žmogaus, kuris turėtų tiek sveika- 
tos, kad galėtų rungtis su dievu“. Mererė juos apkūlė ir 
pasakė: „Tuoj pat melskitės! Reikia, kad tučtuojau paly- 
tų“. 

Laukiniai — pasakys ne vienas. Tačiau pažvelkime į 
civilizuotą pasaulį. 

1893 metais Pietų Italijoje buvo nepaprasta sausra. Vie- 
ną dieną Sicilijos salos Palermo gyventojai iš pykčio iš- 
nešė iš vėsios bažnyčios švento Juozapo statulą, kad ir 
šventasis pasikaitintų saulės spinduliuose, kol atsiųs lietų. 
Beveik tuo pat metu didžiulė sausra užgriuvo Pietų Ame- 
riką. Vienoje jos valstybių po nesėkmingų pamaldų už 
lietų įniršusi vyriausybė pranešė dvasininkams: jeigu per 
artimiausias aštuonias dienas nebus lietaus, policija su- 
griaus bažnyčias, o praėjus dar aštuonioms dienoms, pra- 
dės šaudyti dvasininkus... Štai jums ir civilizuotas pa- 
saulis! 

Dvasininkams prognozuoti orą buvo kur kas sunkiau. 
Žyniams palyginti dažnai pavykdavo atspėti laukiamas 


* Ten. pat. P. 34. 


orų permainas, nes jie paveldėdavo savo protėvių sukur- 
tus prognozavimo metodus, mokėjo stebėti dangų, žinojo 
vietinius orų požymius. Ir gana dažnai jie sutikdavo pri- 
šaukti lietų tik tada, kai jiems atrodydavo, jog jis tuojau 
pat prapliups pats. Bet pasitaikydavo ir klaidų, už kurias 
buvo žiauriai baudžiama. Dvasininkams aiškiai trūko mok- 
slo žinių apie vietinius orų požymius, jie prastai nusima- 
nė ir apie dangaus reiškinius. Gal todėl ir jų bandymai 
išmelsti norimą Orą buvo bevaisiai. 

Taigi orų prognozės visais laikais buvo vienodai svar- 
bios. Tačiau, man atrodo, kad niekada nereikia reikalauti 
iš sinoptikų visiško prognozės pasitvirtinimo. Juk pats žo- 
dis prognozė yra kilęs iš graikų kalbos žodžio „,progno- 
sis — numatymas. Kaip žinome, numatymas niekada ne- 
bus šimtaprocentinis, nes tada būtų ne numatymas, o kon- 
statavimas. Tada ir orų prognozė pavirstų būsimų orų 
tvarkaraščiu. 


ORŲ TVARKARAšČIAI 


Prisipažinsiu, pavydžiu astronomams. Kaip malonu atsi- 
versti astronominį žinyną ir bet kuriuo momentu sužinoti, 
kada ir kurioje horizonto pusėje pasirodys viena ar kita 
kometa, kada bus Saulės ar Mėnulio užtemimai, patekės 
ar leisis kuris nors dangaus šviesulys. Tai puiku! Tačiau 
visa tai pasiekta kruopštaus ir skrupulingo darbo dėka. 
Žinoma, kad ir astronomų padangėje ne visada buvo ra- 
mu. Juk kažkada klestėjo astrologija, ir kokių tik numa- 
tymų nebūta! Dabar mokslas apie Visatą, jos sandarą, bū- 
seną vadinamas astronomija. Kur kas niūriau meteorolo- 
gų padangėje. Nepasakysi, kad meteorologai sėdi sudėję 
rankas, nieko neveikia. Jiems patikėta naujausia techni- 
ka, naujausi mokslo laimėjimai. Tačiau šiandien dar nie- 
kas neapsiima sudaryti orų tvarkaraščio, pavyzdžiui, me- 
tams. Nors per daugelį metų tokių bandymų būta. 

XVII amžiaus viduryje, kai astrologija po truputį vir- 
to astronomija, kai kas sumanė ir meteorologiją paversti 
meteoronomija, t. y. vykstančių atmosferoje reiškinių 
nustaiymu. Populiariausi tais laikais buvo orų kalendoriai, 
ėję iš rankų į rankas ir kai kurie pasiekę ir mūsų laikus. 
Tarp įdomiausių ir seniausių orų kalendorių reikia paminėti 
šimtametį kalendorių, kurio pranašavimų dar galima ras- 

ti senuose kalendoriuose. XIX amžiuje jis buvo toks po- 
puliarus, kad buvo išverstas į daugelį kalbų, taip pat ir į 
indų bei japonų. Vokiečių meteorologo S. Šepferio kny- 
goje „Koks bus oras“ radau smulkų šio kalendoriaus su- 
kūrimo aprašymą. 

Apie 1650 metus Langheimo vienuolyne gyveno aba- 
tas Maurikijus Knaueris. Norėdamas gauti didesnį der- 
lių, jis pradėjo sistemingai stebėti orus, manydamas, jog 
jam pavyks nustatyti kokius nors dėsningumus. Dieno- 
raštyje jis fiksuodavo tik vizualinius stebėjimus, nes jo- 
kių meteorologinių prietaisų neturėjo. Vienos dienos ste- 
bėjimus jis užrašydavo taip: „Rytą — apsiniaukę, apie 
pietus saulėta, po pietų — vėl debesuota, o vakare — vė- 
jas ir lietus“. Knaueris buvo įsitikinęs, kad ryškūs švie- 
suliai danguje turi įtakos orui žemėje, ir stengėsi nusta- 
tyti kokius nors dėsningumus. Paprasta akimi jis galėjo 
stebėti tik Merkurijų, Venerą, Marsą, Jupiterį ir Satur- 
ną. Kitos planetos — Uranas, Neptūnas ir Plutonas — tuo 
laiku dar nebuvo atrastos. Norėdamas gauti „šventą“ 
skaitmenį septynis, jis prie pirmųjų penkių planetų pri- 
dėjo Saulę ir Mėnulį — juk jie taip pat ryškūs ir juda 
apie nejudamą Šiaurės žvaigždę. Kad savo fizinėmis sa- 
vybėmis Saulė, Mėnulis ir planetos smarkiai skiriasi, to 
meto orų stebėtojai, aišku, negalėjo žinoti. Tais laikais 
žmonės tikėjo, kad orai priklauso nuo vieno šių šviesu- 
lių, todėl jie yra tokie nepastovūs. Pavyzdžiui, Marso 
metai esą šilti ir sausi. Orai kas septyneri metai turėję 
pasikartoti. Taip tikėjo anų laikų žmonės. Jeigu taip ir 
būtų buvę, XX amžiuje mokslininkai būtų jau seniai pas- 
tebėję ir tai jiems padėtų orus numatyti. Knaueris ste- 
bėjo orus nuo 1652 iki 1658 metų. Kai praėjo septyneri 
metai, jis nustatė, jog aštuntaisiais metais orai buvo vi- 
sai ne tokie kaip prieš septynerius metus. Mums šian- 
dien aišku, kad orų kitimas visiškai nepriklauso nuo pla- 
netų judėjimo. Tai suprato ir abatas Knaueris. Jis lio- 
vėsi eksperimentavęs. Peržiūrėjęs savuosius septynerių 
metų stebėjimus, Knaueris atkreipė dėmesį į kai kuriuos 
dėsningumus. Jais remdamasis, jis išleido kaimyniniams 
vienuolynams patarimus, kaip geriau ūkininkauti. Ta- 
čiau jokio prognostinio orų tvarkaraščio jis nesudarė. 

Kitoks likimas ištiko jo dienoraštį. Viena kopija pa- 
teko į Erfurto gydytojo Chelvigo rankas. Kadaise jis už- 
siiminėjo astrologija, vadinasi, buvo šarlatanas. Šis gy- 
dytojas išleido astrologinį šimtametį kalendorių 1701— 

1800 metams, kuriame buvo nurodyta šviesulių padėtis 
ir jų tariama įtaka žmogaus gyvenimui. Kad kalendorius 
turėtų didesnį pasisekimą, Chelvigas įdėjo į jį ir Knau- 
erio užrašus. Taip išėjo neįsivaizduojamų šių laikų žmo- 
gui dalykų rinkinys: oras, kuris buvo stebimas Langhei- 
me prieš 50 metų, pagal šimtmečio kalendoriaus astrolo- 
ginę prognozę turėjo pasikartoti 1701 metais. Tai visiškai 
tas pats jeigu mes, užsirašę šios dienos orą, tvirtintume, 
jog jis pasikartosiąs 2011 metais. Tačiau gerai žinome, 
jog stebėtas oras niekada nepasikartoja: jis gali būti 
tik panašus, bet toks pat — niekada! 

Tačiau, kaip Chelvigas galėjo numatyti orus šimtui 
metų, remdamasis Knauerio septynerių metų orų stebė- 
jimais? Pasirodo, jog šarlatanui reikėjo tiek kartų perra- 
šinėti Knauerio stebėjimus, kol jų skaičius pasiekė šim- 
tą. Tiesa, Knaueris ar dėl ligos, ar šiaip dėl kokių nors 
priežasčių keletą dienų per metus išvis nieko neužrašy- 
davo savo dienoraštyje. Tačiau Chelvigo tai nė kiek ne- 
jaudino: jis papildė abato užrašus savo nuožiūra. Dar 
reikia priminti, kad Knaueris stebėjo orus Viršutinėje 
Frankonijoje, o šimtametis kalendorius paplito po visą 
Europą, dargi ir už jos ribų. Tad ko verti kai kurių žmo- 
nių tvirtinimai, kad prognozė pagal šį kalendorių pasi- 
tvirtino? Žinoma, šimtmečio kalendorius neapsiriks, jei- 
gu balandžio mėnesį numatys permainingą orą, biržely- 
je — perkūniją, o sausio mėnesį — sniegą. Tačiau tokius 
reiškinius galime numatyti ir be jokio kalendoriaus. Juk 
juos lemia metų eiga ir tai visi žino. Tačiau tikslaus orų 
tvarkaraščio, kiek man yra žinoma, dar ir šiandien nie- 
kas neapsiima sudaryti. Stai prieš mane įvairių reiškinių 
realizavimo laikų lentelė. Joje rašoma, kad pavyzdžiui, 
2000 metais bus įvaldytas dirbtinis protas, 2020 metais 
pavyks išgydyti piktybinius auglius, 2025 metais bus val- 
domi senėjimo procesai, 2060 metais — klimatas, 2080 
metais bus sukurta nauja materijos forma. Žinoma, vie- 
nas iš tų prognozių tikriausiai pavyks įgyvendinti, o ki- 
tų — ne. Tačiau šioje lentelėje apie tikslią oro prognozę 
neužsiminta nė žodžiu. Neįmanoma? Nenorėčiau su tuo 
sutikti, Tačiau kad tai labai sudėtinga ir iki šiol dar ne- 
pavyksta tiksliai prognozuoti orų, akivaizdu. Būkime op- 
timistai! 


GYVŪNIJA IR ORO PROGNOZĖS 


Gyvūnai, kaip ir žmonės, numato orą. Būdami jautrūs 
įvairių meteorologinių elementų pasikeitimams, savo el- 
gesiu jie lyg ir perspėja mus apie būsimas orų permai- 
nas. Po šaltos žiemos Archangelsko uoste buvo neramu: 
artinosi birželis, o šiaurės rytų jūrų kelias, vedantis į 
Tolimuosius Rytus palei Sibiro krantus, buvo sukaustytas 
ledo. Meteorologų prognozės taip pat nedžiugino. Jos 
skelbė, kad dar ilgai taip bus. Kartą į uosto direkciją 
užėjo senas kapitonas ir pareiškė, kad po dešimt dienų 
ledas pradės trūkinėti... Aišku, į šią informaciją buvo 
reaguota nepatikliai, bet, praėjus dešimčiai dienų, ledas 
iš tikrųjų pajudėjo. „Tai labai paprasta numatyti — vė- 
liau pasakojo senasis kapitonas.— Skridau malūnsparniu 
virš jūrų kelio ir pastebėjau ruonius bei vėplius, ištiso- 
mis bandomis traukiančius iš sausumos ir lipančius ant 
ledo“. „Na ir kas iš to?" — pagalvos skaitytojas. Mat žvė- 
rys taip daro tada, kai žino, o gal ir jaučia, kad po kelių 
dienų orai pasikeis, ir tada plyšiuose tarp ledo lyčių jie 
galės medžioti savo mėgstamą maistą — žuvis. 

Prie kompetentingų, patikimiausių gyvų barometrų 
priskiriamos ir varlės. Rusų liaudis sako: jeigu varlės šo- 
kinėja ant kranto ir kvaksi, lauk lietaus. Kurkia jos irgi 
prieš lietų, garsiai „koncertuoja“ — prieš giedrą, tyli — 
prieš šalčius. Daugeliui Afrikos vietinių gyventojų gen- 
čių svarbu tiksliai žinoti, kada prasidės liūtys, nes joms 
reikia pasirengti, sutvarkyti savo būstus, laukus. Pasi- 
rodo, jog čia žmonių interesai beveik sutampa su varlių 
interesais: kai kurių rūšių varlės, prieš prasidedant lie- 
tums, iššoka iš vandens ir susikrausto į medžius leisti 
kurkulų. Jos irgi turi tiksliai žinoti artimiausius orus. 
Mažiausias apsirikimas — ir kurkulai išdžius, o tada žus 
ir visi varlių palikuonys. Tačiau varliagyviai retai apsi- 
rinka. O įsižiūrėdami į jų elgseną, afrikiečiai nuo seno 
spėja laiku pasiruošti orų pasikeitimams. Liberijos uni- 
versiteto gamtininkai, patikrinę, kaip gerai varlės moka 
numatyti orus, priėjo prie išvados, kad varlės — puikūs 
sinoptikai. 

Ne blogiau orus išpranašauja ir krokodilai. Jie taip 
pat turi žinoti, koks bus oras artimiausiu metu, nes nuo to 
priklauso jų... meniu. Keista, bet krokodilas maistą ge- 
rai virškina tik esant geram orui. Jeigu būna šalta, sų- 
trinka jo virškinimas. O šis procesas ir taip ilgas: jo 

skrandyje didelis pelikanas arba ketvirtis antilopės išbūna 
nuo 4 iki 6 dienų. Orui atšalus, virškinimo procesas smar- 
kiai sulėtėja, o tai Kkrokodilui ne itin malonu. Taigi, jei- 
gu alkanas krokodilas atsisako gardaus kąsnio, artinasi 
oro atvėsimas. Jis geriau pasirenka badą negu kamuo- 
jančius skausmus. 

Jautriai reaguoja į meteorologinių elementų pasikeiti- 
mus paukščiai. Jie jaučia tiesioginį ir išsklaidytą Saulės 
spinduliavimą, jų organizmas labai jautrus elektromag- 
netiniam spinduliavimui. Ypač ryškiai saulės spindulia- 
vimas kinta pavasarį ir rudenį, kai keičiasi šaltasis ir 
šiltasis metų laikai. Paukščiai į meteorologinių elementų 
kitimus reaguoja, atrodo, iš anksto. Tai rodo jų elgsena 
ir kasmetinių kelionių laikas. Masinių perskridimų metu 
plunksnuočiai praranda orientaciją, kai veikia stiprus 
elektromagnetinis spinduliavimas. Skrendančių paukščių 
būriai radijo stočių veikimo zonoje pasimeta, ir paukš- 
čiai vėl randa teisingą kelią tik už 15—20 km nuo ra- 
dijo bangų srauto veikimo centro. Pasitaikė atvejų, kai 
pavasarį Baltijos jūros salų paukščiai vėlavo išskristi dėl 
rūko. Dažnai šiltą rudenį paukščių kelionės trunka ilgai. 
Užtat artėjantys šalčiai ir sniegas pagreitina jų išskridi- 
mą, nes sumažėja maisto atsargos. Didžiųjų narų kelio- 
nės (jie paprastai išskrenda lapkričio mėnesį) kasmet ro- 
do žiemos pradžią. Tačiau švelniomis ir mažai sniegin- 
gomis žiemomis narai pasilieka žiemoti netoli didelių 
upių, neužšąlančių ežerų. 

Arba, prisimenate, kaip Vladimiras Arsenjevas aprašo 
savo ištikimojo palydovo Dersu Uzalos gebėjimą numa- 
tyti orus iš paukščių elgsenos. „Rytą aš pabudau vėliau 
už kitus. Aš atkreipiau dėmesį, kad nėra saulės. Visas 
dangus buvo debesuotas. Pastebėjęs šaulius kraunančius 
daiktus taip, kad jie nesušlaptų nuo lietaus, Dersu tarė: 

— Skubėti nereikia. Mes dieną gerai eiti, vakare būti 
lietus. 

Aš paklausiau jį, kodėl jis mano, kad dieną nelysią. 

— Tu pats pažiūrėti — atsakė goldas.— Matai, maži 
paukščiai šen ten eiti, čiulbėti, valgyti. Lietus greit — 
jie tada tyliai sėdėti, vis tiek miegoti. 

Tikrai, aš prisiminiau, kad prieš lietų visados būna ty- 
lu ir ūkanota, 0 dabar, priešingai, miške virė gyvenimas: 
visur šūkavo geniai, kėkštai, rąšiai (juodieji kėkštai) ir 
linksmai švilpavo judrūs vilkučiai. 

Penktą valandą pradėjo krapnoti lietus“. 

Kitą kartą, spalio 20 dieną, V. Arsenjevas žavėjosi 
puikiu oru, tačiau Dersu Uzala manė kitaip, nors ba- 
rometras rodė giedrą. 

„— Pažiūrėk, kapitonas, — sakė jis,— kaip paukščiai 
skuba valgyti. Jo gerai suprasti: bus blogai". 

Vakare taigos medžiotojas jau iš anksto liepęs ruošti 
stovyklą: kaip reikiant pritvirtinti palapines ir parūpinti 
kuo daugiau malkų. Savo elgesį jis aiškinęs taip: 
pats — nė vieno nėra". 

„Iš tikrųjų, pasakoja toliau Arsenjevas, „prieš saulė- 
lydį paukščiai visada parodo ypatingą gyvumą, o dabar 
miške buvo kapų tyla. Tartum pagal įsakymą, jie visi 
kažkur iš karto pasislėpė. Žemėje ir danguje — visur bu- 
vo ramu, ir niekas nepranašavo blogo oro. Sėdėdami 
prie laužo, mes gurkšnojome karštą arbatą ir juokėmės 
iš goldo“ *. 

Tačiau naktį pradėjo snigti, paskui palapines užgriuvo 
pūga, kuri vis labiau stiprėjo. Pūga nesiliovė visą kitą 
parą, sunešė aplink palapines didžiules pusnis. 

Gerai į oro permainas reaguoja mūsų vandenyse gy- 
venantys vijūnai ir dėlės. XIX amžiaus pradžioje Angli- 
joje buvo paplitusi mada numatyti artimiausius orus iš 
dėlių elgesio. Medicininės dėlės buvo laikomos vandens 
stiklainiuose, kurių dugne pribarstyta smėlio, Prieš gied- 
rą ir tykų orą dėlės ramiai guli dugne, nė nekruta. Prieš 
lietų jos aplimpa indo sieneles, šiek tiek išlenda iš van- 
dens. Jeigu rytoj laukiama audros, dėlės pasidaro ne- 
ramios, pradeda greitai plaukioti. Juo stipresnis vėjas, 
tuo smarkiau juda dėlės ir stengiasi prisisiurbti prie sau- 
sos vietos. 

Kinų valstiečiai dažnai akvariumuose laiko žuvį ru- 
builį. Esant giedrai, jis glūdi dugne. Artinantis debe- 
suotam orui, rubuilis plaukioja išilgai akvariumo sienų 'r 
judina uodegos peleką. Prieš lietų žuvis vikriai plaukioja 
horizontalia ir vertikalia kryptimis. Klaidos prognozėje 
iš šimto atvejų pasitaiko tris keturis kartus. 

Barometrinio slėgio pasikeitimams labai jautrus ir ša- 
mas. Paprastai jis gyvena gilesniuose vandens sluok- 
sniuose ir į upės paviršių išplaukia tik orui keičiantis — 
prieš darganą arba perkūniją. Aukšlė dažnai prieš lietų 
arba audrą, gaudydama vabzdžius, iššoka iš vandens: 


* Maurinis A. Kur eini gamta? V. P. 64—65. 

tuo metu uodai ir muselės yra arčiau vandens ir lengvai 
tampa aukšlės laimikiu. 

Iš pateiktų pavyzdžių skaitytojui gali susidaryti nuo- 
monė, kad nėra reikalo klausytis pranešimų apie orą per 
televiziją ar zadiją: stebėkime gyvūnų elgesį įr žinosime 
artimiausias orų permainas. Tačiau pasirodo, jog gyvūnai 
nenumato orų, oO tik greičiau už žmogų prisitaiko prie jau 
spėjusių pasikeisti meteorologinių elementų. 

Zvejams yra žinoma, kad žuvys jautrios ne tik at- 
mosteros slėgio pasikeitimams, bet ir vėjo krypčiai. Kaip 
ir paukščiai, jos savo elgesiu nepranašauja orų pasikeiti- 
mo, 0 tik fiksuoja juos. Žvejai, kiek teko girdėti, ne- 
prognozuoja pagal žuvų elgesį artimiausių orų. Greičiau 
atvirkščiai: žūklės išvakarėse skambina į orų biurą, tel- 
raujasi apie rytdienos prognozę ir daro išvadas apie bū- 
simą laimikį. 

Plačiai paplitusi nuomonė apie gyvūnų gebėjimą nu- 
matyti orus ne keliolikai valandų į priekį, 0 ištisam mė- 
nesiui ar net sezonui. Taigos gyventojai žino, jog pa- 
vasarinio sniego tirpsmo trukmę galima numatyti iš to, 
kur lokiai rudenį įsitaiso guolius žiemai. Jeigu lokiai savo 
guolius įsirengia aukštesnėse vietose, vadinasi, pavasarį 
sniegas tirps greičiau ir žemesnės vietos patvins. Zoolo- 
gas N. Gladkovas pasakojo vieną pavasarį stebėjęs, kaip 
neįprastai elgėsi stepinės lingės. Šie paukščiai paprastai 
sukdavo lizdus atviroje stepėje. Tačiau tuokart jie su- 
sibūrė pelkės pakraštyje ir čia pradėjo sukti lizdus. Ko- 
dėl paukščiai elgėsi ne taip, kaip buvo įprasta, moksli- 
ninkas suprato tik po poros mėnesių. Ta vasara buvusi 
nepapIastai karšta, dažnokai pūsdavo sausvėjai, ir žolė 
stepėje visiškai išdžiūvo. O pelkės pakraštyje, aukštoje, 
žalioje žolėje lingių lizdai buvo gerai paslėpti nuo priešo 
akių. 

Paminėsime dar keletą būdingesnių liaudiškų ilgalai- 
kių prognozių. 

Kai paukščiai suka lizdus saulėtoje medžių pusėje, 
lauk vėsios vasaros, pavėsyje — karštos. 

Voverė ruošia dideles riešutų atsargas prieš šaltą 
žiemą. 

Didesni skruzdėlynai rudenį — rūstesnės žiemos po- 
žymis. 

Jei bitės rudenį taiso siauras lakas, bus šalta žiema, 
jei plačias — šilta. 

Kai kiškiai neskuba pavasarį šertis, užsitęs vėsus Oras. 

Jeigu pelės gyvena kupetose žemai, ruduo žada būti 
darganotas. 

Jeigu tarbaganai rudenį aklinai užtaiso savo urvus, 
reikia tikėtis atšiaurios žiemos. 

Apie žiemos ilgumą dažnai sprendžiama iš kregždžių 
skridimo į pietus. Jeigu jos išskrenda anksti, žiema bus 
šalta, jeigu palieka kraštą vėlai — žiema bus švelni. Ta- 
čiau zoologai pastebėjo, jog kregždės išskrenda į pietus 
tada, kai jaunikliai tiek sustiprėja, jog sugeba ištverti 
tolimas keliones. Tr visa tai nesusiję su būsimos žiemos 
pobūdžiu. Antai 1931—1932 metų žiema visiškai nepasi- 
ruošusias kregždes užtiko Vakarų Europoje. Vienos gat- 
vėse žmonės rinko nuo šalčio nusilpusias leisgyves kregž- 
des ir traukiniais, lėktuvais vežė į pietinę Alpių pusę. 
Maždaug 90 tūkstančių paukščių buvo išgelbėta. Ir tai 
ne vienintelis kartas šiuose rajonuose. Staigus vandens 
atšalimas padaro daug nemalonumų žuvims, kurios taip 
pat „nesugeba“ numatyti artėjančio pavojaus. Taip 1957 
metų naktį iš spalio 9 į 10 Kaukazo Juodosios jūros pa- 
krantėje, 40 km nuo Sočio vietos gyventojai pastebėjo, 
kad į jūros paviršių išplaukė daug stauridžių, kuprių ir 
jūros katinų (oterių). Žuvys vos judino pelekus, ir jas 
lengvai buvo galima gaudyti rankomis. Pasirodo, jog 
vandens temperatūra nukrito nuo 20“C iki 8*9C, ir žu- 
vys ėmė dusti. 

Kalbant apie gyvūnų galimybę numatyti orus, nerei- 
kia pamiršti ir antrosios gyvojo Žemės pasaulio dalies — 
augalijos. Fiziologiniai tyrimai rodo, kad augalai, kaip 
ir gyvūnai, labai jautrūs atmosferos slėgio kitimams, Sau- 
lės spinduliavimui, oro temperatūrai, apšviestumui, dirvo- 
žemio drėgnumui, sausrai ir kt. Pavasarinis beržo, klevo 
ir kitų medžių sulos tekėjimas rodo, kad nusistovėjo šil- 
tas oras. Taigos gyventojai pastebėjo, kad spygliuočių, 
pavyzdžiui, eglių šakelės prieš lietų pakyla. Buvo nusta- 
tyta, jog 32 cm ilgio šakelė kilnojasi 11 cm amplitude. 
Yra daug augalų, kuriuos galime pavadinti higrometrais. 
Artinantis ilgam lietingam periodui, ant plačių arklinio 
kaštono lapų plokštelių gausiai išsiskiria lipnaus skys- 
čio lašeliai. Apie darganos artėjimą galima spręsti iš pap- 
rastojo arba valgomojo kiškiakopūsčio, augančio tam- 
siuose eglynuose, lapelių susiglaudimo. Toks kiškiako- 
pūstis, persodintas į vazonėlį ir pastatytas į pavėsį, pa- 
dės numatyti orą. Prieš debesuotą ir lietingą orą savo la- 
pelius suglaudžia ganyklinis dobilas, nusvyra miškuose 

augančios švitrės žiedynai. Didėjant oro drėgnumui, nak- 
tį, ir prieš lietų sustiprėja auksuotojo serbento, alyvos, 
tabako, leukonijos, vaistinio ir baltojo barkūno žiedų 
kvapas. 

Mūsų protėviai susekė, kad iš AEE i elgesio galima 
numatyti ir artimiausio sezono orus. Stai keletas būdin- 
giausių požymių. 

Kai ievos žydį anksti pavasarį, javai subręsta anksti 
rudenį. 

Kai pavasarį alksniai pražysta anksčiau už beržus, bus 
lietinga vasara. 

Kai uosiai sprogsta anksčiau už ąžuolus, lauk saulė- 
tos vasaros. 

Kai beržai skleidžia pumpurus anksčiau už klevus, 
vasara bus sausa, jeigu atvirkščiai — šlapia. 

Kai lazdynai gausiai aplipę riešutais, tikėkis gilios žie- 
mos ir derlingų ateinančių metų. 

Kai šermukšniai subrandina daug uogų, lauk lietingo 
rudens, 0 mažai — sauso. 

Kai medžių lapai pradeda gelsti vasarą, lauk anksty- 
vo rudens. 

Kai beržų ir drebulių lapai nukrinta per trumpą lai- 
ką, ateinantys metai bus derlingi, 

Kai beržai pradeda mesti lapus nuo viršūnės, nesiti- 
kėk gilios žiemos. 

Visi šie požymiai būdingi tam tikrose vietovėse au- 
gantiems medžiams bei kitiems augalams. Jų evoliuci- 
jos procese susiformavo ypatingas tikrovės atspindėjimo 
būdas, kurį fiziologas P. Anochinas pavadino tikrovę 
pralenkiančiu. Susidaro kažkoks ,,numatymo“ efektas. Jei, 
pavyzdžiui, šiltą rudenį ima gelsti ir kristi medžių la- 
pai, medžiai „numato“ artėjančius žiemos šalčius ir tam 
ruošiasi. Taigi pasireiškia ankstesnių kartų „patirtis“. 
Praradęs gebėjimą „numatyti“, augalas pasmerktas žū- 
čiai. Tai dažniausiai atsitinka su atvežtiniais augalais. 
Pabaltijyje dažnai apšąla sibirinis maumedis, kuris tik- 
rojoje tėvynėje ištveria 60“C šalčius. Mūsų kraštuose 
tie medžiai dažnai pasikartojančius atlydžius palaiko pa- 
vasario pradžia ir pradeda krauti pumpurus. Tačiau vie- 
toj „numatyto“ pavasario vėl spusteli speigas, kuris ir 
pakanda atgijusius pumpurus. 

Taigi tiek gyvūnų, tiek augalų orų numatymo gebėji- 
mai labai riboti. 

KODĖL DANGUS ŽYDRAS! 


Norėdami atsakyti į šį, atrodytų, visiškai paprastą klau- 
simą, padarykime tokį bandymą (31 pav.). Paimkime stik- 
linę ir pripilkime į ją švaraus vandens. Per skylutę B 
kartoniniame ekrane C paleiskime šviesos pluoštelį BD 
nuo stiprios (apie 500 vatų galingumo) lempos S. Jeigu 
vanduo švarus, tai šviesos pluošto jame bus beveik ne- 
matyti, o priešingoje šviesos šaltinio pusėje taške D bus 
matoma ryški šviesi dėmė. Įpilkime į vandenį truputį 
pieno. Vanduo susidrums, ir šviesos pluoštelis BD jame 
jau gerai matysis. Vanduo stiklinėje ims skleisti išsklai- 
dytą šviesą visomis kryptimis. Tai labai gerai matoma žiū- 
rint iš taško E. Atkreipkite dėmesį į šviesos  pluoš- 
telio spalvą ir intensyvumą taške D. Jis tapo raudonesnis 
ir miglotesnis. Išsklaidyta šviesa turi žydrą atspalvį. Kas 
įvyko? Tikriausiai dalis šviesos išsisklaidė: drumstas 
vanduo daugiausia išsklaidė mėlynus ir žydrus spindu- 
lius, o mažiausiai — raudonus. Jie lengviau praeina pro 
drumstą terpę. Panašiai su šviesos spinduliais vyksta ir 
atmosferoje. 





31 pav. Bandymas su stikline pienuoto vandens 

Šviesos išsklaidymo teorija buvo pradėta kurti XIX 
amžiuje. Anglų fizikas Dž. Tindalis, eksperimentiškai nus- 
tatė, kad išsklaidytos šviesos intensyvumas atvirkščiai 
proporcingas jos bangos ilgio ketvirtajam laipsniui. Kiek 
vėliau, 1881 metais, D. Relėjus įrodė, kad šviesos išsklai- 
dymas dar priklauso nuo dalelių, ant kurių ji išsisklaido, 
didumo. Jeigu šviesos spinduliai krinta ant labai mažų 
(dešimt kartų mažesnių už šviesos bangos ilgį) bet ko- 
kios kilmės dalelių, jos išsklaido šviesos spindulius at- 
virkščiai proporcingai ketvirtajam bangos ilgio laipsniui, 
tt y. K=c/1*, kur K—išsklaidymo intensyvumas, 1— 
šviesos bangos ilgis, c — koeficientas, priklausąs nuo iš- 
sklaidančių dalelių didumo. 

Saulės šviesą sudaro visa gama spalvų. Trumpiausios 
bangos, atitinkančios sodrią violetinę spalvą, maždaug 
dvigubai trumpesnės už tamsiai raudonas bangas. Vadi- 
nasi, violetinių bangų išsklaidymas turi būti 16 kartų 
didesnis negu raudonų bangų. Dėl tokio intensyvaus vio- 
letinių ir mėlynų bangų išsklaidymo ir susidaro žydra dan- 
gaus skliauto spalva. Violetinio atspalvio nebūna todėl, 
kad žmogaus akis violetiniams spinduliams yra mažai 
jautri. Todėl ir dūmai iš kamino tamsiame fone atrodo 
mėlyni, o toliau — pilki. Pilka dūmų spalva susidaro, nes 
ant dūmų dalelyčių kondensuojasi iškvepiama drėgmė, 
jos pasidaro didesnės, dėl to ir ilgesnius spindulius iš- 
sklaido taip pat intensyviai kaip ir trumpus. 

Leonardas da Vinčis manė, kad žydra dangaus spalva 
atsiranda susimaišius baltai dienos šviesai su Visatos 
tamsa. Tačiau, sumaišę baltą spalvą su juoda, gautume tik 
pilką spalvą. Manyta, kad žydra dangaus spalva yra gal 
kokios nors sudedamosios oro dalies, pavyzdžiui, ozono, 
spalva. Taip teigta ir XIX amžiuje. Dabar visiems aišku, 
kad tik dėl intensyvaus trumpųjų šviesos bangų išsklai- 
dymo ir susidaro žydra dangaus skliauto spalva. 

Kai atmosferoje padaugėja dulkių, vandens lašelių ar- 
ba ledo kristalų, tada pradeda nykti skirtumas tarp 
trumpųjų ir ilgųjų šviesos bangų išsklaidymo intensy- 
vumo, susidaro balzganos spalvos įspūdis, kurį sukelia 
debesų išsklaidymo šviesos spinduliai. Todėl debesys, su- 
daryti iš vandens lašelių arba ledo kristalų, atrodo balti. 
Blyškiai melsva dangaus spalva būna ir tada, kai į auk- 
štesnius oro sluoksnius pakyla daug dulkių. 

Savotiškai žydros dangaus spalvos susidarymo me- 
chanizmą interpretuoja amerikiečių meteorologas Klaidas 

Oras. Jeigu palyginsime šviesą, susidedančią iš įvairaus 
ilgio bangų, su įvairaus ūgio kareivių kuopa, žingsniuo- 
jančia nelygia vietove, galėsime nesunkiai suprasti, kas 
atsitinka, kai šviesos spindulys eina per atmosferą. Te- 
gul žemiausieji kareiviai bus apsirengę mėlynos spalvos 
uniforma, vidutinio ūgio — geltonos, o aukščiausieji — 
raudonos spalvos. Tarkime, kad jie mums atstoja tam 
tikrų matomosios spektro dalies bangų ilgius. Jeigu po 
lygios aikštės kareiviai pereis į ką tik suartą žemę, lai, 
žinoma, pasikeis jų rikiuotės tvarka. Aukščiausieji karei- 
viai ir toliau eis netrumpindami žingsnio.  Vidutinieji 
turės kiek padidinti spartą. Na, o žemiausieji pradės 
klupčioti, kristi, apeidinėti kupstus. Pažvelgę į tokią ri- 
kiuotę iš toliau, matysime daugiausia žemaūgius mėlyna 
uniforma apsivilkusius kareivius. Panašiai vyksta ir su 
šviesos spinduliu, patekusiu į Žemės atmosferą. 

Kylant aukštyn, oro molekulių ir kitų dalelyčių kon- 
centracija greitai mažėja. Vadinasi, ir išsklaidytos švie- 
sos kiekis mažėja. Kažkuriame aukštyje molekulių yra 
tiek mažai, kad jų išsklaidyti violetiniai ir mėlyni spin- 
duliai nebesukelia dangaus skliauto spalvos pasikeitimo. 
Taip, pavyzdžiui, 20 kilometrų aukštyje ties horizontu 
dangus yra balzganos spalvos, kiek aukščiau — jis mė- 
lynas, o virš galvos, zenite, jis tampa tamsiai violetinis. 
Kosminių laivų aukštyje (200—400 km) oro molekulių 
taip reta, kad saulės spindulių nėra kam išsklaidyti ir 
dangus kosmonautams ir dieną atrodo juodas. 

Dėl intensyvaus šviesos spindulių išsklaidymo susidaro 
ir spalvingos saulėtekio bei saulėlydžio žaros. Juo arčiau 
žemės paviršiaus, tuo oras tankesnis. Kartu daugiau jame 
ir vandens garų, dulkių. Jeigu, tarkime, saulei esant ze- 
nite jos skrodžiamų spindulių kelias atmosferoje lygus 
vienetui, tai, jai leidžiantis ar tekant, šis kelias pailgėja 
iki 35 vienetų, t. y. saulės spinduliai, prieš pasiekdami 
žemės paviršių, praeina 35 atmosferos storius. Tad, ne- 
sunku suvokti, jog, praėjus šviesos spinduliams tokį ke- 
lią, trumpieji spinduliai bus visiškai išsklaidyti ir mūsų 
akis pasieks tik patys ilgiausieji, t. y. geltoni, oranžiniai, 
raudoni. Dėl to saulė, patekėdama ir nusileisdama, mums 
atrodo raudonos ar geltonos spalvos. 


KRYŽIAI DANGUJE 


Beveik visiems teko būti garinėje pirtyje. Tikriausiai 
kiekvienas esate pastebėjęs, kad apie elektros lemputę 
susidaro vaivorykštės spalvų ratilas. Panašiai vyksta ir 
atmosferoje. Šviesos spinduliai, sklisdami nuo Saulės ir 
pakeliui sutikę vandens lašelius ar ledo kristalėlius, lūž- 
ta ir suskyla į spalvotus spindulius. Todėl apie Saulę 
ar Mėnulį susidaro spalvoti ratilai — halai * (32 pav.). 
Dažniausiai jie būna 22“. Rečiau pasitaiko 46“ ratilų. 
Aukštesniuose atmosfe- 
ros sluoksniuose plaukioja 
daugybė ledo kristalėlių, 
kurie mums iš apačios at- 
rodo kaip balzgani debe- 
sys. Saulės spinduliai, 
sklisdami pro juos, suskyla 
į spalvotus spindulius ir 
sudaro 22“ spalvotą ratilą. 
Dažniausiai iš vidinės pu- 
32 pav. Halo susidarymas sės jis esti ryškiai apibrėž- 
tas ir raudonos spalvos. 

Toliau seka kitos spektro spalvos, bet ne tokios ryškios. 
Išorinė tokio ratilo spalva — Žydra — sunkiai matoma, 
nes susilieja su dangaus spalva. Jeigu tokį ratilą užstoja 
debesys, matomos tik jo atkarpos. Retai, bet pasitaiko, 
kai dangaus skliaute pasirodo iš karto abu ratilai —- di- 
dysis ir mažasis. Kartais prie jų prisišlieja ir liestiniai lan- 
kai. Liestiniai lankai, susidarantys prie 22“, 46? ratilų, 
esti išgaubti ir ryškių spalvų, į Saulės pusę raudoni. Vie- 
toj ratilų danguje galima pamatyti šviečiančius stulpus. 
Šviečiantis stulpas gali pasirodyti saulei leidžiantis, t. y. 
esant arti horizonto arba jai pasislėpus už horizonto lini- 
jos. Jeigu toks stulpas susikirs su horizontaliuoju ratilu, 





* Halas — balti ar spalvoti šviesos ratilai, juostos, laukai, dėmės 
aplink Saulę ir Mėnulį. 

33 pav. Pagrindinės halo formos: 


1 — 22 laipsnių halas; 2 — 46 laipsnių halas; 3 — liestiniai lankai; 4 — netikros 
saulės; 5 — horizontalusis ratilas; 6 — Šviesūs stulpai, kryžiai 


pasidarys labai reta halo forma — kryžius. Kartais kryžius 
panašėja į riterio kalaviją su ilgais ašmenimis ir trumpa 
rankena — skersiniu. Jeigu šis reginys stebimas vakaro 
žaros fone, kryžius ar kalavijas dažnai būna kruvinai rau- 
donos spalvos. Tokius atvejus ir užrašydavo metrašlinin- 
kai, tartum būtų matę „kruvinus kryžius ar kalavijus“ 
(33 pav.). Tikriausiai kaip tik tokį reginį ir išvydo anuo 
metu caras Ivanas Rūstusis. Štai epizodas iš Kostylovo 
romano „Ivanas Rūstusis“. 

„Drebančia ranka caras Ivanas praskleidė užuolaidą. 
Išsigandusiomis akimis pažvelgė į dangų. 

Jo veidas persikreipė iš baimės: danguje, tamsioje 
aukštybėje sustingo panašus į kryžių ženklas... Ilgai 
tylėdamas ir nustėręs, žvelgė jis į dangų... ir staiga iš 
silpnumo susvyravęs, sušnabždėjo: 

— Štai mano mirtį lemiantis ženklas! Štai jis... 

Ką matė caras Ivanas? Ar iš tikrųjų reginys buvo 
„dievo ženklas“, pranašaujantis greitą mirtį? Pasirodo, 
jog nieko panašaus. Nieko bendro su caru neturėjo šis 


uu x* 


* Muranovas A. Neįprastų ir grėsmingų gamtos reiškinių pasau- 
lyje. K., 1982. P. 49, 

reginys, niekieno mirties jis nepranašavo. Tai buvo pap- 
rasčiausias halas — kryžius, kurių tuometiniai gyventojai 
ypač bijojo ir laikė juos „dievo ženklais“, pranašaujan- 
čiais didžiules nelaimes: karus, badą, žmonių pražūtį... 

Kartais kryžiai danguje sutampa, žinoma, visiškai at- 
sitiktinai, su kokia nors nelaime, tada tikintiesiems at- 
rodo, kad tai tikroji „dievo bausmė“. 1865 metų 
liepos 14 dieną grupė alpinistų, Sveicarijos Alpėse sun- 
kiai pasiekę snieguotą viršūnę, pradėjo leistis žemyn. 
Kelias atgal pasirodė dar sunkesnis ir pavojingesnis, ne- 
gu kopiant aukštyn. Stačiame apledėjusiame šlaite vie- 
nas grupės draugų netikėtai paslydo ir ėmė kristi že- 
myn. Kitas draugas, su kuriuo buvo susirišęs virve, ne- 
išlaikė timptelėjimo ir nulėkė paskui pirmąjį į prarają. 
Likusieji trys tvirtai įsikabino į ledą. Jie dar bandė kaip 
nors sulaikyti savo draugus, bet virvė neišlaikė įtempi- 
mo, ir pirmieji du nugarmėjo į bedugnę. Išgelbėti juos 
nebuvo jokių galimybių. 

Likusieji gyvi, sukrėsti tokio įvykio, atsargiai leidosi 
žemyn, stengdamiesi žiūrėti tik sau po kojomis. Netikė- 
tai vienas jų pakėlė galvą ir iš nuostabos net suriko. 
Danguje jis pamatė milžinišką ryškų ratą, vertikalia juos- 
ta padalytą į dvi puses. Kiekviename pusrutulyje buvo 
matyti po ryškų milžinišką kryžių. Alpinistai sustojo. 
Jiems atrodė, kad šie du kryžiai atsirado kaip tik virš 
tos prarajos, kurioje žuvo jų draugai. Ką ir bekalbėti, 
kokį slegiantį įspūdį šis reginys padarė gyviesiems. Ži- 
noma, tai buvo ne koks antgamtiškas reiškinys. Pap- 
rasčiausiai atsitiktinai sutapo du optiniai reiškiniai — 
halas, šviečiantys stulpai ir tuo pat metu žuvusieji al- 
pinistai. 

Knygos „Šviesos reiškiniai atmosferoje" autorius 
V. Gavrilovas pasakoja, kaip panašius ,„oro vaiduoklius" 
jis stebėjęs Leningrade aplink gatvių žibintus: 

„Ypač stulbinantį vaizdą buvo galima stebėti 1947 
metais, žiūrint nuo Liteinyj tilto į Liteinyj prospektą. Dvi 
eilės žibintų, išdėstytų išilgai prospekto, buvo panašios į 
dvi eiles ryškių šviesos kalavijų arba ištįsusių kryžių. 
Figūros buvo tokios ryškios, kad jas buvo galima matyti 
tiesiog už kelių žingsnių nuo žibintų. Apatinės kalavijo 
dalies ilgis buvo keturi penki metrai, „rankena“ — nuo 
pusantro iki dviejų metrų. Dvi vėjo sūpuojamų žibintų 
eilės sudarė dvi kalavijų eiles, tarytum kabančias ore ir 

lengvai besisupančias. Šis reto grožio reiškinys truko 
daugiau kaip dvi valandas“ *. 

Kaip minėta, halai dažniausiai susidaro, kai Saulę ir 
stebėtoją skiria balzganų plunksninių arba plunksninių 
sluoksninių debesų skraistė. Tokie debesys paprastai esti 
sudaryti iš atmosferoje laisvai įvairios formos plūduriuo- 
jančių ledo kristalėlių. Saulės spinduliai, susidurdami su 
begale tokių kristalėlių, lūžta juose kaip prizmėje arba 
atsispindi nuo jų sienelių kaip nuo veidrodėlių. Kai sau- 
lės spinduliai ledo kristaluose lūžta 60“ kampu ir kris- 
talų sienelės esti statmenos horizontui (o tokių kristalų 
debesyse dauguma), aplink Saulę susidaro spalvotas ra- 
tilas, kurio kampinis spindulys lygus 22“. Jeigu tokiomis 
pat sąlygomis saulės spindulių lūžimo kampas ledo kris- 
taluose bus 90“, tada susidarys spalvotas ratilas, kurio 
kampinis spindulys bus lygus 46“. Kai ledo kristalų sie- 
nelės esti horizontalios žemės paviršiui, lūžtant saulės 
spinduliams, susiformuoja liestiniai lankai prie 22“ spal- 
voto  ratilo. Sudėtingų formų halus matome tada, kai 
debesyse yra vienodų, tiksliai orientuotų ledo kristalų. 
Tačiau tai pasitaiko laisvojoje atmosferoje gana retai, 
todėl ir sudėtingų formų halų pasirodymas labai retas 
reiškinys. 

Vienas tokių, ypač sudė- 
tingų, halų buvo matytas ir 
aprašytas 1790 metų birželio 
29 dieną rytą Sankt Peterbur- 
ge (34 pav.). Apie septintą 
valandą ryto dangaus skliau- 
te sužėrėjo du, ypač spalvoti 
ratilai: vienas 22“ (paveiksle 
pažymėtas raide Ah), kitas 46“ 
(pažymėtas raide H). Didysis 
ratilas buvo beveik dvigubai 
platesnis už mažesnįjį ir ryš- 
kesnis. Horizontalusis ratilas 
SPHpApHP, ėjo per Saulės 
diską ir juosė visą dangaus 
skliautą lygiagrečiai horizon- 
tui. 22“ ratilo susikirtimo su 
horizontaliuoju ratilu taškuo- 
34 pav. Halas Peterburge se P ir P sužėrėjo dvi netik- 





* Ten pat. P, 51. 

ros saulės. Rausvoji jų pusė buvo atsukta į Saulę ir atrodė 
kaip kometos uodegos. Dar trys netikros saulės A, p ir p, 
buvo stebėtojui už nugaros ant horizontalaus ratilo. Ant 
mažojo 22“ ratilo viršaus taške d spalvos buvo tokios 
ryškios, kad spigino akis, Didžiojo vertikalaus ratilo vir- 
šuje taške a buvo prisišliejęs į Saulės pusę išlenktas ryš- 
kus spalvotas lankas. Dar du liestiniai lankai ! ir I buvo 
prisišlieję prie 46“ ratilo ir spindėjo vaivorykštės spal- 
vomis. Tai būta išties fantastiško reginio. Jį aprašė Pe- 
terburgo mokslininkas J. Lovicas. Tiesa, panašus regi- 
nys buvo matytas 1839 metais Švedijoje, bet savo ryšku- 
mu neprilygo Peterburgo ienomenui. 

Didingas Saulės halas buvo stebėtas 1886 metų ge- 
gužės 3 dieną visoje Prancūzijos šiaurėje. Šis reginys 
buvo vienas įsimintiniausių, kuriuos mūsų protėviai at- 
mintyje laikydavo kaip stebuklo pasirodymą. Apie šį 
reginį prancūzų astronomui K. Flamarionui buvo pateik- 
ta daugybė aprašymų. Pasinaudosime jo mokslinės 
draugijos bendradarbio Vimono aprašymu: tą die- 
ną buvo matomas ryškių vaivorykštės spalvų paprastas 
22“ ratilas apie Saulę. Pati Saulė buvusi neryškios rau- 
donai melsvos spalvos. Susidarė didysis 46“ ratilas. Dvi 
netikros saulės buvo išsidėsčiusios ant 227 ratilo. Baltas 
horizontalusis ratilas ėjo per Saulės diską ir per netik- 
ras saules. Dar buvo elipsės formos violetinės spalvos ra- 
tilas, liečiantis 22“ ratilą. Liečiantys 46“ ratilą lankai su- 
sidarė apačioje, taip pat iš dešinės. 

1885 metų birželio 6 dieną įdomūs ratilai matyti An- 
glijoje ir aprašyti Aleksandro Hodžkinso. 

„Buvo šilta, silpnas vėjas dvelkė iš rytų pusės. Dan- 
gus buvo giedras, išskyrus keletą plunksninių ir plunk- 
sninių sluoksninių debesėlių ties šiauriniu horizonto pak- 
raščiu. Aš gaudžiau žuvį iš valties viename Airijos eže- 
rų. Netikėtai vandenyje pastebėjau keistus dangaus ap- 
švietimo pasikeitimus. Pakėlęs galvą pamačiau, kad sau- 
lę supa nepaprastai ryškus 46“ spalvotas ratilas. Tai at- 
kreipė mano dėmesį, ir pradėjau stebėti šį nuostabų re- 
ginį. Buvo pusantros valandos po pusiaudienio. Svar- 
biausią ratilą sudarė ryški blizganti 87 platumo juosta, 
kurioje spalvos buvo išsidėsčiusios taip pat kaip vaivo- 
rykštėie: raudona spalva žėrėjo ratilo viduje. Nors visa 
juosta buvo ryški, bet ypač spindėjo jos šiaurinė dalis. 
Apie antrą valandą pastebėjau, kad prie svarbiausio ra- 
tilo „prilipo“ lankas e, toks pat ryškus, kaip ir svarbiau- 

sias ratilas. Kai susiformavo lankas e, po truputį ėmė 
ryškėti baltas platus ratilas b, esantis į šiaurę nuo Sau- 
lės. Jo skersmuo buvo apie 72“. Šis paveikslėlis yra 
padarytas iš brėžinio, kurį nubraižiau stebėdamas šį reiš- 
kinį gamtoje“ *. 

Sudėtingi halai stebėti 1928 metų gegužės 6 dieną 
Smolensko srities Bielo mieste ir 1956 metų spalio mė- 
nesį Poltavos srityje. Kremenčugo gyventojai matė, kaip 
danguje vienu metu sužėrėjo vertikalusis ir horizontalu- 
sis ratilai. Tose vietose, kur ratilai kirtosi, susidarė dvi 
netikros saulės (pseudosaulės). Dar dvi netikros saulės 
buvo matomos ant horizontaliojo ratilo. Po kurio laiko 
horizontalusis ratilas beveik išnyko, bet netikros saulės 
liko. Viršutinėje vertikaliojo ratilo dalyje pasirodė du 
spalvoti liestiniai lankai. Panašus reginys buvo stebėtas 
1885 metų sausio 17 dieną Prancūzijoje. Maždaug 40 mi- 
nučių po pusiaudienio apie Saulę atsirado labai ryškus 
22“ ratilas. Ratilo šonuose susidarė dvi netikros saulės, 
kurios po pusvalandžio ėmė skleisti akinančią šviesą. Ta- 
da danguje buvo galima iš karto matyti tris saules: centre 
švietė tikroji, o iš šonų — pseudosaulės. Tačiau netru- 
kus jų šviesa ėmė silpnėti, ir abi netikros saulės greitai 
virto vaivorykštės spalvų dėmėmis. Dangus pasidarė vi- 
siškai giedras, bet viršuje tvyrojo ledinis rūkas, davęs 
pradžią ratilams ir netikroms saulėms. Visą laiką buvo 
matoma vaivorykštė mums neįprastoje vietoje — virš gal- 
vos. Tai labai retas reiškinys. 

Kelių saulių pasirodymas visada žadina žmonių vaiz- 
duotę. Mūsų dienomis šis reiškinys jau nieko nebaido, 
bet anksčiau tai laikyta didžiule nelaime. 

„Sakmėje apie Igorio žygį“ rašoma: „Ir prasidėjo di- 
džiosios kautynės. Drąsiai grūmėsi rusų kariai, ir polo- 
viečių chanas kaip pilkas vilkas bėgo, slėpdamasis už 
didžiosios upės. Rusų kariauna pajudėjo tolyn, vydama 
svetimšalius iš savo žemės. Bet atsitiko nelaimė. Keturi 
juodi debesys slinko danguje, ir keturios saulės suspin- 
do virš rusų žemės. ,„Bus nelaimė“, — kalbėjo kariai, žiū- 
rėdami į šį stebuklą. Ir greitai nuo Dono pusės ir nuo pie- 
tinės jūros pradėjo skristi poloviečių strėlės. Narsiai ko- 
vėsi žmonės, bet poloviečiai pleištu perdalijo kautynių 
lauką. Rusų kariai pradėjo trauktis, ir didysis kunigaikš- 


* ČbnaMMapaona K. ATMochbepa. Cn6., 1910. C. 197. 

tis Igoris Svetoslavas buvo poloviečių chano paimtas į 
nelaisvę“ *. 

Dar vienas pavyzdys, kai kelių iš karto saulių pasi- 
rodymas padėjo besiginantiesiems. 1551 metais Ispanijos 
karaliaus Karolio V kariuomenė apsupo Prūsijos tvirto- 
vę Magdeburgą. Ilgiau kaip metus truko apgultis. Tvir- 
tovėje prasidėjo badas, žmonės mirė nuo ligų. Ispanams 
vadovavęs Morisas Saksonietis siūlė prūsams pasiduoti, 
bet kiekvieną kartą gaudavo griežtą atsakymą. „Dievas 
su mumis, jis mums padės!“ — kartodavo tvirtovės gynė- 
jai. 

Kai, įsakius kariuomenės vadui, ispanai pradėjo kilti 
į lemiamą puolimą, danguje pasirodė trys ryškiai spin- 
dinčios saulės. Tai buvo nelaukta ir neįprasta, ir prieta- 
ringi ispanai nesiryžo pulti. Išsigando ir Morisas Sakso- 
nietis. „Dievas iš tikrųjų jiems padeda!“ — tarė jis ir 
atitraukė kariuomenę. 

Dažnai danguje matomos šviesios dėmės arba juos- 
tos, kurios yra halo dalys. Kartais tokios dėmės įgauna 
kokią nors apibrėžtą formą. Kartą 1816 metų vasarą di- 
delio Prancūzijos miesto Liono gyventojai matė nepap- 
rastą optinį reiškinį: virš Saulės iškilo šviesi didelė dė- 
mė, primenanti trikampę kepurę, kokią paprastai nešio- 
davo Napoleonas. Žiūrėdami į šią dėmę, prancūzai kal- 
bėjo: „Štai, matote, Napoleonas vėl sugrįš: ne veltui virš 
saulės pasirodė jo kepurė“. 

Kartais ūkanotą dieną saulę galima matyti apgaubtą 
spalvotos aureolės. Naktį dažnai matomas panašiai „įrė- 
mintas“ Mėnulis. Spalvotos saulės ar mėnulio aureolės va- 
dinamos vainikais. Tai taip pat Optinis reiškinys. Jį su- 
daro vaivorykštės spalvų gama, tik šios spalvos išsidės- 
čiusios priešinga tvarka kaip vaivorykštėje: vidinė vai- 
niko dalis mėlyna, o išorinė — raudona. Vainikų pasitaiko 
visokių: plačių ir siaurų, ryškių ir balzganų. Kartais trūk- 
sta raudono apvado, ir žiedas žėri melsvai balta šviesa. 
Labai ryškūs ir gražūs vainikai būna tada, kai tarp ste- 
bėtojo ir saulės įsiterpia vaiskūs plunksniniai arba plunks- 
niniai sluoksniniai debesys. 

Iš saulės vainikų galima prognozuoti orus. Kai vai- 
niko juostos siaurėja, gali pradėti lyti arba snigti. Kai 
juostos platėja, galima laukti gražių orų, o žiemą — šal- 


* CBarckukh Ą. O, Kaajo T. H. BannMmMaTeAbHaS METEOpOAOTHA. 
A., 1930. C. 143. 

čių. Jakutai, pastebėję mėnulį vainike, sako: „Mėnuo 
lenda į čiumą — bus šalčių!" Dažniausiai plunksninių ir 
plunksninių sluoksninių debesų pasirodymas susijęs su 
greitu ciklono atslinkimu. O jis dažnai atneša darganą. 
Tokią išvadą mokslininkai padarė po ilgų atmosferos pro- 
cesų tyrimų. Įdomu, kad prie tokių pačių išvadų buvo 
priėję ir senovės išminčiai. Kasinėjant senovės Babiloną, 
rasta molinių lentelių, kurių amžius siekia 3000 metų. 
Ant vienos jų užrašas skelbė: ,,„Kai saulė apgaubta rati- 
lo, bus lietus“. 


LAUMĖS JUOSTA 


Visus džiugina dangaus skliaute staiga sušvitęs nuosta- 
biai spalvingas reginys — platus, spalvotas, spindintis ir 
mirguliuojantis kerinčio grožio lankas. Vienas jo galas 
slepiasi toli už horizonto, kur skuba tolyn tamsūs de- 
besys, o antras — remiasi, rodos, visai arti lietum pa- 
girdyton žemėn. Pasirodanti po lietaus vaivorykštė lyg 
pranašauja gerą 014, ir nuo žilos senovės žmogus ja ža- 
visi. 

Kai spalvota juosta nusidriekdavo virš žydinčių 5e- 
nosios Graikijos krantų, žmonės sakydavo: 

— Mums šypsosi deivė Iridė! 

Ir senovės graikai vaizdavo deivę Iridę visados besi- 
šypsančią. 

Pagal indų legendą šviesos dievas Indra kibdavo į 
kovą su tamsos jėgomis. Po žiaurios kovos jis nugalė- 
davo ir kabindavo savo ginklą ant vaivorykštės. 

Anot arabų padavimų, vaivorykštė buvusi šviesos die- 
vo Kuzacho lankas. Kai Kuzachas ilsėdavosi, jis pade- 
davęs ant debesų savo lanką — septynspalvę juostą — 
vaivorykštę. 

Lietuvių padavimai pasakoja, jog tokią gražią juostą 
audžianti savo mylimajam laumė Vaiva, arba — laumės 
juosta iš upių, ežerų ir jūrų gerianti vandenį, kuriuo ap- 
rūpina debesys. 

Vaivorykštė pasirodo retai, ji nepaprastai graži, tad 
žmonės iš seno skyrė jai magiškų savybių, ji buvo lai- 
koma „dieviškuoju“ ženklu. Bažnytininkai persekiojo ir 
žiauriai baudė visus, kas abejojo, neigė jos dieviškąją 
kilmę arba bandė sužinoti šio dangaus reiškinio priežas- 
tis. Tačiau žmogui knietėjo sužinoti, iš kur ji atsiranda. 

Jis tyrinėjo, kūrė teorijas, nors kartais užsitarnaudavo 
tik... mirties bausmę. 

Iš optikos istorijos yra žinoma, kad vieną pirmųjų 
vaivorykštės atsiradimo teorijų sukūrė dar 1571 metais 
Fletčeris iš Breslau (Vroclavo). Jis tvirtino, kad stebėto- 
jas mato vaivorykštę, nes į jo akis patenka du kartus 
lūžęs spindulys lašelyje ir atsispindėjęs dar nuo kito 
lašelio. Kiek vėliau kur kas įtikinamesnę teoriją sukūrė 
1624 metais italas vyskupas Antonijus Dominykas. Jo 
manymu, šviesos spindulys vandens lašelyje du kartus 
lūžta ir vieną kartą atsispindi. Tačiau bažnytininkai jį 
apkaltino turint ryšių su „piktąja dvasia", prakeikė jį ir 
įkalino. Žiauriai kankinamas, mokslininkas mirė. 

Antonijaus Dominyko pradėtą darbą tęsė čekų mok- 
slininkas Markas Marcis. Jis gyveno Prahoje daugiau 
kaip prieš tris šimtus metų. Vaivorykštės paslaptį mok- 
slininkas mėgino atskleisti darydamas bandymus su briau- 
notu stiklu. Jis pats pasigamino įvairių briaunotų stik- 
lų ir leido per juos saulės spindulius. Marcis gaminosi 
įvairiausius stiklus. Kartą jis paėmė bandymui nedidelį 
pleišto formos stiklą, įleido į užtamsintą kambarį saulės 
spindulį ir padėjo šitą stiklą ant spindulio tako. Tada 
ant priešingos kambario sienos, ten, kur turėjo nukristi 
šviesos spindulys, atsirado įvairiaspalvė juosta. Ji buvo 
visiškai tokia pat, kaip ir dangaus vaivorykštė. Spalvo- 
tos juostelės buvo išsidėsčiusios ta pačia tvarka kaip ir 
matomoje vaivorykštėje: po raudonos ėjo oranžinė, po 
to geltona, žalia, mėlyna ir violetinė. Šis čekų moksli- 
ninko bandymas parodė, kad baltas saulės spindulys skai- 
dosi į vaivorykštės spalvas. 

Prancūzų filosofas ir fizikas Renė Dekartas bandė te- 
oriškai įrodyti, kad vaivorykštė atsiranda dėl sudėtingo 
saulės spindulių lūžimo vandens lašuose. Jis taip pat 
paaiškino antrinės vaivorykštės atsiradimą. Tačiau nei 
Dominykas, nei Dekartas nesugebėjo paaiškinti, kodėl 
stebėtojas mato vaivorykštę kaip tik 42 laipsnių kampu. 
Jie taip pat negalėjo paaiškinti ir spalvų atsiradimo. Tik 
genialusis Niutonas pagaliau atskleidė vaivorykštės pas- 
laptį. 

Kartą, 1666 metų vasarą, mokslininkas užsnūdo savo 
kabinete. Nenorėdamas trukdyti pavargusio genijaus po- 
ilsio, tarnas tyliai uždarė langines. Nubudęs Niutonas pa- 
matė, kad kambaryje beveik visiškai tamsu ir tik pro 
mažą langinės plyšelį skverbiasi siauras saulės spindulys. 

Tuo metu Niutonas atlikinėjo optinius tyrimus. Kas pas- 
katino spindulio kelyje pastatyti trisienę prizmę, tik- 
riausiai ir pats Niutonas nežinojo. Tačiau kaip ten be- 
būtų, mokslininkas padarė genialų atradimą. 

Niutonas pamatė, kad, pasiekęs trisienės prizmės vie- 
ną šonų, spindulys lūžo ir išsisklaidė tam tikra tvarka į 
ištisą spalvų gamą. Kiek kartų jis bekartojo bandymą, 
spalvotų juostelių išsidėstymo tvarka nesikeitė. Tarp 
spalvotų juostelių, raudona būdavo pačiame viršuje, to- 
liau sekdavo oranžinė, paskui — geltona, už jos — žalia, 
žydra, mėlyna ir violetinė. „Vadinasi, šviesos spindulys 
nėra vientisas, o susideda iš septynių pagrindinių spal- 
vų.,— samprotavo Niutonas, — 0 kas, jei. . 

Niutonas už pirmos prizmės pastatė tokią pačią an- 
trą, tik smaigaliu žemyn. Tuo metu įvyko naujas „„ste- 
buklas“: praėję pro antrą prizmę spinduliai susijungė ir 
vėl sudarė vieną bendrą baltą spindulį. Išmokus skaidyti 
baltą saulės spindulį į spalvotus, iškilo klausimas: kodėl 
spalvos išsidėsto tokia tikslia tvarka. Pasirodo, jog kiek- 
vienos spalvos spindulys turi savo lūžimo kampą. Kaip 
tai atrado Niutonas, aprašytą jo knygoje „Optika, arba 
traktatas apie šviesos atspindžius, lūžius, išlinkimus ir 
spalvas“. Štai nedidelė ištrauka iš šio veikalo: „„.. Dvie- 
jų plonų lentų viduryje padariau apskritas angas, kurių 
skersmuo — trečdalis colio, o langinėje buvo padaryta 
daug platesnė anga, kad į mano užtemdytą kambarį pa- 
tektų platus saulės spindulių pluoštas; įtaisiau už langi- 
nės prizmę, kad pluoštas lūžtų ant priešingos sienos; tie- 
siog už prizmės pritvirtinau vieną tų lentų taip, kad lū- 
žusio šviesos pluošto vidurinė dalis galėtų praeiti pro 
angą lentoje, o likusią dalį lenta sulaikytų. Po to apy- 
tiksliai dvylikos pėdų atstumu nuo pirmosios lentos įtvir- 
tinau antrąją lentą taip, kad vidurinė lūžusio šviesos 
pluošto dalis, praėjusi pro pirmosios lentos angą ir krin- 
tanti ant priešingos pusės, galėtų praeiti pro angą antro- 
je lentoje, o likusi jos dalis, kurią sulaiko lenta, galėtų 
nukreipti į ją nuspalvintą saulės spektrą. Tiesiog už tos 
lentos įtvirtinau kitą prizmę, kuri laužtų pro angą pra- 
ėjusią šviesą. Paskui greitai grįžau prie pirmos prizmės ir, 
lėtai sukdamas ją apie ašį tai į vieną, tai į kitą pusę, 
priverčiau ant antros lentos krintantį vaizdą judėti ja 
aukštyn ir žemyn, kad visos jo dalys galėtų nuosekliai 
praeiti pro angą toje lentoje ir kristi ant prizmės, kuri 
yra už jos. Ant priešingos sienos pažymėdavau antroje 

prizmėje lūžusios šviesos padėtis; pagal tų padėčių skir- 
tingumą atradau, kad labiausiai lūžtanti pirmoje prizmė- 
je šviesa eidavo prie vaizdo mėlynojo galo ir antroje 
prizmėje vėl lūždavo labiau už šviesą, einančią prie to 
paties vaizdo raudonojo galo. Tai įrodo tiek pirmąjį, tiek 
ir antrąjį teiginį“ (t. y. kad skirtingų spalvų spinduliai 
skiriasi lūžimo kampais ir saulės šviesa sudaryta iš spin- 
dulių, kurie lūžta nevienodai. — V. P.)*. 

Taip buvo nustatyta, kad violetinės spalvos, užiman- 
čios kraštinę apatinę vietą, tas kampas, palyginus su ki- 
tomis spalvomis, yra didžiausias, o viršutinio — raudono 
spindulio — mažiausias. Kitų spindulių lūžimo kampai — 
tarpinio didumo. 

Žinoma, gamtoje, debesyse stiklinių prizmių nėra. Čia 
jas atstoja vandens lašeliai. Saulės spindulys, įeidamas 
į lašelį, lūžta ant jo paviršiaus, t. y. su pradiniu keliu 
sudaro tam tikrą kampą. Čia, lašelyje, įvyksta tas pats 
reiškinys, kaip ir stiklinėje prizmėje (35 pav.). Todėl spin- 
dulys ne tik keičia savo kryptį, bet ir suskyla į spalvo- 
tus spindulius. Eidami per lašelį, jie atsispindi ant prie- 
šingos sienelės ir vėl lūžta prieš išeidami iš jo. Visi 
spalvoti spinduliai išeina iš lašelio skirtingais kampais, 
todėl į stebėtojo akį iš vieno lašelio gali pakliūti tik 
vienos spalvos spindulys. Kiti spinduliai praeis aukščiau 
ar žemiau akies. Raudonas spindulys mažiausiai atsilen- 
kia lūždamas. Todėl nuo pačių viršutinių lašelių ateis 
raudonos spalvos spinduliai. Žemiau esantys lašeliai spin- 
dės geltona spalva, ir taip iki violetinės spalvos. Spindu- 
liai siunčiami kaimyninių lašelių susilies, todėl matysime 
ne atskirus lašus, o spalvotas vaivorykštės juostas. Pri- 
klausomai nuo vandens lašelių skaičiaus ore vaivorykštė 
būna tai blyškesnė, tai ryškesnė. Stebint vaivorykštes, 
paaiškėjo, kad atskirų jos spalvų ryškumas keičiasi nuo 
vandens lašelių didumo. Kai ore tvyro gana stambūs la- 
šeliai (1—2 mm skersmens), vaivorykštėje būna ypač 
ryškios violetinė ir žalia spalvos. Žydra spalva vos ma- 
toma, raudona — blausi. Kai lašeliai būna 2—3 kartus 
mažesni, raudona spalva esti dar blausesnė, bet pasirodo 
rožinė spalva, gerai matoma žalia juosta. Kai lašeliai 
būna 0,2—0,3 mm didumo, raudona spalva nematoma, 
bet kitos spalvos -— gana ryškios. Kai būna dar mažesni 
vandens lašeliai, vaivorykštės juosta pasidaro plati, bet 


* Fizikos chrestomatija. K., 1985. P, 118. 

neryški. Geriausiai išsiskiria violetinė juosta. Kai laše- 
lių skersmuo lygus 0,06 mm, pagrindinė vaivorykštė yra 
baltos spalvos. Esant dar mažesniems lašeliams — 0,025— 
0,05 mm skersmens, — vaivorykštė primena balsvą plačią 
juostą, kartais švelniai oranžinę, pereinančią į žydrą. Kai 
lašeliai būna nepaprastai mažyčiai, vaivorykštė nesusi- 
daro. Todėl nei debesyse, nei rūke vaivorykštė nepasi- 
rodo. Kartais tada matoma tik balkšva juosta — lankas. 
Baltą vaivorykštę galima pamatyti per stiprius šalčius, 
kai ore gausu smulkių kristalėlių. 

35 pav. Pagrindinės vaivorykštės 36 pav. Antrinės vaivorykštės susi- 


susidarymo schema: darymo schema: 
1 — raudoni spinduliai; 2 — violeti- 1 — raudoni spinduliai; 2 — violetiniai 
niai spinduliai spinduliai 


Kai kam gali iškilti ir toks klausimas: kodėl vaivo- 
rykštė nejuda, nors lietaus lašai, kuriuose ji susidaro, 
krinta į žemę. Čia susiduriame su reiškiniu, kuriuo pa- 
grįstas kino projekcinės aparatūros veikimas. Pasirodo, 
jog mūsų akis kelias akimirkas išsaugo į ją patekusį vaiz- 
dą. Kino, kaip ir televizoriaus ekrane kas sekundę pasi- 
keičia 24 kadrai. Tačiau mūsų akis to pasikeitimo ne- 
pastebi, ir ekrane matome nuolat kintantį vaizdą. Ir 
kai per televiziją rodoma nejudanti fotografija, vaizdas 
ekrane mums atrodo pastovus ir nejudantis, nors televi- 
zijos kadrai tebesikeičia po 24 kartus per sekundę. Pa- 
našiai atsitinka ir su vaivorykšte. Nuo lašų, esančių tam 
tikrame aukštyje, į stebėtojo akį patenka tam tikros 
spalvos spinduliai. Nors lašai ir krinta, jų vietą nuola- 
tos užima nauji ir nauji. Mes to nepastebime, kaip nepas- 
tebime keičiančių kadrų, ir vaivorykštės vaizdas nejuda. 

Vaivorykštę esame matę kiekvienas. Tačiau mažai 
kas iš mūsų atkreipė dėmesį į tai, kad ji visada esti 

tokio pat pločio. Skaičiavimai rodo, kad vidutinis vai- 
vorykštės plotis keturis kartus didesnis už matomo sau- 
lės disko skersmenį. 


Nesunku suprasti, kodėl vaivorykštė būna lanko for- 
mos. Išveskime vaizduotėje liniją nuo saulės iki mūsų 
akių ir pratęskime ją į vaivorykštės pusę. Ši linija kirs 
įsivaizduojamą vaivorykštės plokštumą kaip tik to ap- 
skritimo taško centre, kuriame yra vaivorykštė. Jeigu 
mintyse sujungsime saulę su visais vaivorykštės apskri- 
timo taškais, gausime tam tikrą kūgio pavidalo paviršių. 
Vadinasi, galime padaryti išvadą, kad nuo žemės pavir- 
šiaus apvalios vaivorykštės niekada nepamatysime. Dau- 
giausia ji gali siekti pusę apskritimo. Iš lėktuvo palan- 
kiomis sąlygomis matoma ir apvali vaivorykštė. Tada jos 
centras, lėktuvas ir saulė esti vienoje tiesiojoje. 

Paprastai matome vieną vaivorykštę. Jeigu kartais 
pasirodo dvi, tai jos išsidėsto viena po kita. Antrinės 
vaivorykštės spalvos išsidėsčiusios atvirkščiai, t. y. rau- 
donos spalvos juosta yra apačioje, o violetinės — viršu- 
je. Antra vaivorykštė atsiranda tada, kai saulės spindu- 
liai virš pagrindinės vaivorykštės esančiuose lašeliuose 
atsispindi antrą kartą (36 pav.). Antroji vaivorykštė būna 
visada blankesnė, nes dalį savo šviesumo spindulys pra- 
randa dėl atspindžių lašelyje. Kartais vaivorykštė atsiran- 
da ir atspindėtuose saulės spinduliuose. Tokį reiškinį gali- 
ma pamatyti ežerų pakrantėse arba uždarose jūrų įlan- 
kose, kur vanduo ramus ir gerai atspindi krintančius saulės 
spindulius. 

Kur kas rečiau pasirodo kelios vaivorykštės. Kartais 
dangaus skliaute galima regėti vienu metu tikrą vaivo- 
rykščių paradą — iškart keturias ar penkias vaivorykštes. 
Tačiau tokį reginį pasitaiko pamatyti labai retai. 

1948 metų rugsėjo 24 dieną Leningrade apie 18 val. 
30 min. virš Nevos pasirodė keturios vaivorykštės. Dan- 
gus iki tol buvo aptrauktas tamsiais lietaus debesimis. 
Netikėtai pro švininius debesis pasirodė saulė, ir per 
visą dangaus skliautą nusidriekė ryški Vaivos juosta. 
Beveik tuo pačiu metu, tik kiek aukščiau atsirado antra 
vaivorykštė. Aiškinama, kad ją sukėlė atsispindėję nuo 
Nevos vandens saulės spinduliai. Po kelių minučių vi- 
dinėje pagrindinės vaivorykštės pusėje pasirodė trečia, 
o kiek vėliau —ir ketvirta vaivorykštė. Jos buvo 3—4 
kartus siauresnės už pagrindinę ir daug blankesnės. Vi- 

sos keturios Vaivos juostos išbuvo danguje apie 15— 
20 minučių. 

Meteorologijos istorijoje yra žinomas, tiesa, vienas 
atvejis, kai iš karto pasirodė penkios vaivorykštės. Pran- 
cūzas, fizikos dėstytojas Votruba su palydovais stebėjo 
šį kerintį reginį 1877 metų birželio 15 dieną Portugalijo- 
je, Santa Kiterijoje. Galima pridurti, jog natūralioje ap- 
linkoje daugiau kaip penkių vaivorykščių niekam ne- 
pavyko matyti. Tuo tarpu dirbtinėje aplinkoje, pavyz- 
džiui, fontane, apšviestame saulės spindulių, teko stebėti 
iki septyniolikos Vaivos juostų. 

Vaivorykštę galima pamatyti ir naktį, nustojus lyti, 
kai pro debesų properšą prasiskverbia mėnulio spindu- 
liai. Tik ji ne tokia ryški, nors ir pastebima dangaus 
skliaute. Labai retai vaivorykštė pasirodo žiemą. Didin- 
gas reginys matyti vaivorykštę ant žolės rasoje. Ją ge- 
riausiai stebėti auštant, kai saulė tik pakyla virš hori- 
zonto. Tada vaivorykštė būna hiperbolės formos. Nesun- 
ku pasidaryti vaivorykštę kambario sąlygomis. Paimkime 
kolbą su vandeniu. Jeigu ją apšviesime lempos spinduliais 
pro baltoje lentelėje esančią 4—5 cm skersmens skylę, 
ant lentos bus matoma apvali vaivorykštė. 


BROKENO ŠMĖKLA 


Kartais danguje žmonės pamato tikrus vaiduoklius. Šie 
reginiai esti tiek pritrenkiantys, kad sunku nepatikėti 
„stebuklų“. Štai keletas pavyzdžių. 

XIX amžiaus antroje pusėje per Prancūzijos su Al- 
žyru karą vienas karininkas šiaurės Alžyre žvalgė vie- 
tovę. Ir štai ką jis papasakojo: „(Dangus vietomis buvo 
apsitraukęs vaiskiu šydu. Kvėpuoti buvo sunku. Staiga 
priešais pastebėjau žmogų, stovėjusį už šešių šimtų met- 
rų Nuo manęs tokiame pačiame aukštyje, kaip ir aš. Aš 
žiūrėjau į jį, 0 jis į mane. Kai aš žengiau prie jo, jis 
žengė taip pat. Pažinau, kad jis dėvėjo mano pulko ka- 
rininko mundurą. Kai ėjau prie jo, nepažįstamasis taip 
pat artėjo, kartodamas mano judesius ir gestus. Ir kai 
tarp mūsų liko vos keli žingsniai, aš apstulbau, pamatęs, 
kad nepažįstamasis —tai aš pats! Tas panašumas mane 
išgąsdino, ir aš ištiesiau į vaiduoklį ranką; jis taip pat. 
Siaubo apimtas, aš surikau. Susigėdęs dėl savo silpnumo, 

išsitraukiau špagą...“* Žinoma, dvikova neįvyko. Juk 
negalėjo karininkas kautis su oro vaiduokliu. Dar vienas 
pavyzdys, 

Ėjo pirmieji Pirmojo pasaulinio karo metai. Tomis 
dienomis Augustavo miškuose priešais rusų armijos ap- 
kasus nakties debesų fone iškilo didžiulis Kazanės dievo 
motinos ikonos atvaizdas. Jis buvo toks ryškus, kad jį 
išvydo tūkstančiai kareivių. „,„Neregėtas stebuklas“ buvo 
sutiktas kaip ženklas, pranašaujantis pergalę... Kai ži- 
nia apie šį „reiškinį“ pasklido po pasaulį, kai kurie už- 
sienio laikraščiai greitai demaskavo šį triuką, turėjusį 
tikslą sustiprinti kareivių patriotinius jausmus. Laikraš- 
čiai rašė, kad šis rusų stebuklas debesyse visai ne ste- 
buklas ir niekaip jo negalima vadinti „neregėtu“. Pasi- 
rodė, jog panašius dalykus tikintiesiems darė dar... Se- 
novės Egipto žyniai. Šventyklų prieblandoje pasirodyda- 
vo milžiniški dievų atvaizdai, apjuosti aureole. Ant šven- 
tyklų lubų Egipto žyniai padarydavo nedidelį plyšį, ku- 
Iį reikiamu momentu atverdavo. Ant šventyklos stogo 
užlipdavo žynys, apsirengęs dievu ir atsistodavo taip, 
kad jo atvaizdas, praėjęs pro plyšį, krisdavo ant kurios 
nors šventyklos sienos. Kai žynys pajudėdavo, šventyklo- 
je imdavo judėti ir jo milžiniškas šešėlis. Plyšį uždeng- 
davo, šešėlis dingdavo. Kad miniai tai padarytų dar di- 
desnį įspūdį, šventykloje grodavo muzika, sklisdavo įvai- 
rių aromatingų medžiagų kvapas. Apie šviesos projekci- 
jos paslaptis rašė senovės graikų filosofas Platonas. ,„Ale- 
gorijoje apie olą“ jis aiškino tokio aparato įrangą. Pita- 
goras, apsilankęs Egipte, savo tėvynėje demonstravo, kaip 
galima „iššaukti dvasias". 

Ar Augustavo miškuose buvo padarytas techninis 
triukas, ar viskas išėjo natūraliai, šiandien sunku pasa- 
kyti. Tačiau šiandien galime tvirtinti, kad tai žinomas 
gamtos reiškinys, vadinamas Brokeno šmėkla arba šešė- 
liu. Pavadinimas kilęs nuo Brokeno kalno (VDR, Harcas), 
kuriame jis dažnai kartojasi, pavadinimo. Pirmą kartą šį 
reiškinį aprašė 1744 metais ispanų keliautojas Uloa, jį 
pamatęs ant Pambamarko kalno: „Kai išsisklaidė mus gau- 
bęs debesis, pamatėme tekančią saulę — debesis nuslinko 
į priešingą pusę. Kai jis nutolo už trisdešimties žingsnių, 
kiekvienas pamatėme ant jo savo šešėlius. Buvo galima 


* Muranovas A. Neįprastų ir grėsmingų gamtos reiškinių pasau- 
lyje. K., 1982. P. 60. 

gerai išskirti rankas, kojas, galvas. Tačiau mus labiau 
stebino tai, kad mūsų galvos buvo apgaubtos aureole, 
sudaryta iš keturių koncentrinių spalvotų žiedų. Kiek- 
viename žiede spalvos buvo išsidėsčiusios kaip ir vaivo- 
rykštėje, t. y. iš išorės buvo raudona spalva. Visus šiuos 
koncentrinius žiedus iš išorės dar supo didelis baltas 
ratilas *. 

Nuo to laiko, kai šis reiškinys buvo pirmą kartą ap- 
rašytas, Brokeno šešėlis dažnai būdavo matomas įvairiose 
platumose. Jis daro didžiulį įspūdį keliautojams, nes prie- 
šingoje saulei pusėje rūko ar debesų fone iškyla milži- 
niškos jų figūros, kartojančios visus stebėtojų judesius. 
Todėl daugelis vietų, kur dažniausiai matomi šie Ieiš- 
kiniai, yra savotiškos stebuklų pasirodymo vietos, ap- 
gaubtos daugybe legendų ir padavimų. Ir apie Brokeno 
kalną pasakojamos dvi legendos. 

Pagal vieną jų šio kalno viršūnėje buvusi burtininkų 
ir raganų buveinė. Manyta, kad čia užkerėta viskas, net 
trykštanti iš uolos versmė. Antroji legenda teigia, kad 
Brokeno kalnas — nebylių vaiduoklių milžinų buveinė. 
Jie gali pasirodyti visokiausiu pavidalu: žmogaus, ar- 
klio, šuns. Šie milžinai lengvai slankioja dangumi, o nu- 
sileidę į žemę, išsisklaidą ir klajoją po pasaulį. Vietoj 
išnykusiųjų atsiranda nauji. Žinoma, kiekvienoje legen- 
doje yra dalelė tiesos. Galimas daiktas, kad pirmoje 
legendoje rašoma apie tai, kad kadaise saksonai kopdavę į 
kalno viršūnę nusilenkti savo stabui Kortui ir atlikti 
religinių apeigų. Antroje legendoje beveik viskas tiesa. 
Iš tikrųjų Brokeno kalne daug kam yra tekę matyti de- 
besų ir rūko fone milžiniškus vaiduoklius: žmones, gy- 
vulius, šunis. Tie vaiduokliai bėgiojo, šokinėjo, vaikščio- 
jo. Visa tai  prietaringiems žmonėms kėlė baimę. 

Ilgai žmonės negalėjo suprasti, kas sukelia tokius 
keistus reiškinius. Vienas pirmųjų pasišovė išaiškinti, iš 
kur atsiranda Brokeno šmėkla, vokiečių keliautojas Hauė. 
Jis trisdešimt kartų specialiai kopė į Brokeno kalną, 
kad pamatytų šį reginį, ir visus kartus veltui. Šmėkla 
lyg specialiai nesirodė. Ir tik trisdešimt pirmą kartą pa- 
sisekė. Tai įvyko 1797 metų gegužės 23 dienos ankstų 
rytą, apie pusę penkių. Dangus buvo giedras. Vėjas ginė į 
vakarus dar nespėjusius į debesis susiformuoti garų ka- 


* 3amopckuūa A. Ą. OnTHueckKne SBAeHHA B aTMOCGbepe. M., 1964. 
C. 22 

muolius. Atsitiktinai pasisukęs į vakarų pusę, Hauė pastebė- 
jo tolumoje milžiniško žmogaus figūrą. Plūstelėjusio vė- 
jo gūsis privertė jį griebtis už skrybėlės. Ir šmėkla pa- 
sielgė taip pat. Tada Hauė ėmė kilnoti rankas, šokinėti, 
žingsniuoti, ir milžinas tiksliai kartojo jo judesius. Mok- 
slininkas smulkiai ištyrė, kodėl ir kokiomis sąlygomis 
pasirodydavo šmėkla. Žinoma, nieko antgamtiško, kaip 
žmonės manė, šiame reginyje nebuvo. 

Kad pasirodytų Brokeno šešėlis, būtina saulei atsirasti 
netoli horizonto už stebėtojo nugaros. Patį stebėtoją turi 
gaubti silpnas rūkas ar debesis, o toliau prieš jį turi būti 
antras rūko ar debesies sluoksnis, atstojantis ekraną. Bū- 
dama už stebėtojo nugaros, saulė siunčia spindulius, ku- 
rie, eidami pro stebėtoją gaubianti rūką, lūžta ir po to 
projektuojasi ant antrojo debesies sluoksnio lyg ant ek- 
rano. Supanti šešėlį aureolė primena ratilus arba halus. 
Skirtumas tik tas, kad šiuo atveju būna daugiau spal- 
votų ratilų. 

1862 metų vasarą prancūzų dailininkas Strobanas ap- 
rašė ir nupiešė Brokeno šešėlį Brokeno kalne. Štai ką 
jis rašė: „Mano palydovas, seniai kažko lyg būtų laukęs, 
užvedė mane ant uolos, iš kur kelias minutes stebėjau 
reginį, vadinamą Brokeno šešėliu. Reginys buvo pri- 
trenkiantis, neaprašomas. Tirštas rūkas, gaubęs kalno vir- 
šūnę, greitai išsisklaidė, ir mes iš pradžių pamatėme vai- 
vorykštę, o paskui kažkokias neaiškias figūras, kurios 
greitai įgavo taisyklingas formas. Jose buvo galima įžiū- 
rėti Brokeno viešbutį su bokštu ir dvi mūsų figūras. 
Šiuos du šešėlius supo vaivorykštės ratas, kuris atstojo 
stebuklingo paveikslo rėmą. Kelioliką turistų likusių vieš- 
butyje, matė pro langą saulėtekį, tačiau šešėlio, susidariu- 
sio kitoje kalno pusėje — nematė". 

Kartais reginys būna sudėtingas, apsisiaučia spalvota 
aureole. Tokį reiškinį kartą pavyko stebėti prancūzų 
dailininkui Albertui Tisandjė ant Pik diu Midi kalno Al- 
pėse: „Pietuose buvo matyti iki horizonto išsidėsčiusių 
kalnų panorama, ryškiai blizgančių saulės spinduliuose, o 
šiaurėje Po ir Tarbos upių slėniai buvo pripildyti akinan- 
čiai baltų debesų kamuolių. Apie pusę ketvirtos šie de- 
besys vis dažniau ėmė supti viršūnę, slinkdami virš Ob- 
servatorijos terasų. Tuo momentu aš piešiau tarp uolų. 
Staiga mane apstulbino sublizgėjęs rūkas, kuris dengė 
tolumas. Tuo metu Etrizo bedugnės gelmėse pasirodė ryš- 
kiai spalvoti skrituliai, kurių centre išvydau pats sa- 

ve, Mano atvaizdą supo gelsva aureolė, o aplink ją skri- 
tuliai — raudonas, oranžinis ir violetinis. Pasišaukiau vie- 
ną savo bendrakeleivių pasigėrėti Brokeno šešėliu. Jam 
priartėjus, abi mūsų figūros aiškiai matėsi skritulio cen- 
tre. Nuo mūsų galvų ir rankų nutįso ilgi tamsūs spur- 
dantys šešėliai. Vos tik ištiesdavome ranką, pajudinda- 
vome pirštus, tuoj pat nuo kiekvieno jų nusidriekdavo 
judantis tartum malūno sparnai spindulys“ *, 

1883 metų balandžio 4 dieną keletas Flamariono mok- 
slo draugijos narių Chaene (Ispanija) buvo įdomaus reiš- 
kinio liudytojais. Tą dieną apie 6 val. 20 min. ryto Il- 
defonsas Rinkonis, lydimas sargo ir savo tarno buvo ant 
Sera de Valdepenjaso viršūnės (15 km į pietus nuo 
Chaeno). Labai tirštas rūkas visiškai slėpė nuo akių slė- 
nį ir dangaus skliautą vakaruose, 0 rytuose saulės spin- 
duliai lengvai skverbėsi pro ūkanos šydą. Tai ir leido 
stebėti pasakišką saulėtekį. Atsisukę į vakarus, stebė- 
tojai išvydo nuostabų reginį. Visų trijų ir šuns atvaizdą 
supo baltas ratilas, o keturi koncentriniai apskritimai dar 
daugiau pagyvino šį gamtos paveikslą. Vidiniame rate 
vyravo raudona spalva, antrame — geltona, trečiame — 
žydra, ketvirtame — violetinė. 

1881 metų rugsėjo 8 dieną įdomų optinį reiškinį teko 
stebėti ir pačiam Kamilui Flamarionui. Tuo metu jis bu- 
vojo Abendbergo kalnuose (Šveicarijoje), maždaug 1140 
metrų virš jūros lygio. Rytas buvo nuostabus, bet apie 
antrą valandą prasidėjo smulkus ir dažnas lietus, kuris 
„tęsėsi ištisas tris valandas. Interlakeno slėnys, buvęs apie 
570 metrų žemiau jo esamos vietos, visiškai pasislėpė 
po lietaus uždanga, kaip ir Brienco ežeras, prisišliejęs 
prie jo iš rytų pusės. Tačiau apie pusę šešių išsigiedrijo, 
lietus liovėsi. Kol lijo, po mūsų kojomis ėmė formuotis 
maži debesiukai, kylantys nuo slėnio ir lygumos. Tai 
buvo garai, susidarę iš iškritusio lietaus. Pamažu ėmė 
ryškėti lygumos spalvos. Kažkaip viskas nutilo, aprimo. 
Ore staiga iškilo milžiniškas stulpas, tiesus ir plonas, nus- 
palvintas vaivorykštės spalvomis ir permatomas, kad per 
jį buvo galima matyti sodus, vynuogynus, pastatus. Iš 
pirmo žvilgsnio stulpas pasirodė visiškai tiesus, bet, ge- 
riau įsižiūrėję, pastebėjome, kad jis kick lenktas. Neliko 
abejonių, jog tai buvo kairioji didžiulės vaivorykštės pu- 
sė. Panorama prieš stebėtojų akis vis ryškėjo, o stulpas 

darėsi vis aiškesnis ir spalvingesnis. Dešiniau tolumoje 
kamuoliniai debesys pradėjo tamsėti. Lipdami vieni ant 
kitų, jie slinko ant vaivorykštės. Debesys dar nespėjo 
jos pasiekti, kai visi sušuko: „Žiūrėkite, žiūrėkite!“ Ten, 
dešinėje pusėje priešais mus tamsiuose debesyse pradė- 
jo ryškėti kažkoks keistas šviesulys, šviesiai geltonai 
oranžinis ovalas, apjuostas violetine juosta, labai prime- 
nantis mėnulio pilnatį, matomą pro nestorus debesis. 
Flamarionas mintyse nubrėžė vaivorykštės apskritimą ir 
įsitikino, kad tas šviesulys buvo kaip tik šio apskritimo 
centre. Saulė buvo už stebėtojų nugarų ir už Abendber- 
go viešbučio bei medžių. Šviesi dėmė kaip tik užėmė 
stebėtojų vietą tame gamtos paveiksle. Flamariono nuo- 
mone, tai buvo dvejopas reginys: vaivorykštė ir anti- 
helis. 

Šie pavyzdžiai pateikti iš praėjusių šimtmečių. Apra- 
šyta tokių reiškinių, įvykusių ir XX amžiuje. Pavyzdžiui, 
1941 metais Brokeno šešėlį stebėjo Krymo meteorologi- 
jos stoties Kokoza viršininkas A. Jaroševskis: „Trečia 
para kalnų meteorologijos stotis Karabi-Jaila buvo ap- 
glėbta tiršto rūko, nešamo iš pietų į Krymo stepių pla- 
tybes. Uraganinis vėjas, siautėjęs visą naktį ir rytą, 
vasario 9 dieną po pietų smarkiai susilpnėjo. Apie 16 va- 
landą rūke pasirodė šviesios dėmės, pranašaujančios gied- 
rą. Greitai atsirado properšų visoje rūko storymėje. Pasi1- 
rodė saulė, ir rūkas plaukė atskirais debesimis, apglėb- 
damas kalvą iš rytų. Išėjęs iš trobos, pastebėjau ant de- 
besies kažkokią didelę dėmę. Po kelių sekundžių ji pasi- 
darė ryškesnė, ir pamačiau didžiulį žmogaus siluetą, ap- 
suptą švytinčiu vaivorykštės spalvos žiedu. Tas siluetas 
kartojo visus mano judesius. Pašaukiau, ir išbėgo visi 
meteorologijos stoties darbuotojai pasigėrėti retu reiš- 
kiniu. Maždaug po dešimties minučių rūkas ėmė retėti, iI 
Brokeno šešėlio reiškinys pamažu, prarasdamas formą, 
išnyko. Vėliau, žinodami šiam reiškiniui susidaryti būti- 
nas sąlygas, mes dar keletą kartų stebėjome Brokeno še- 
šėlį, tiktai ne tokių ryškių spalvų““. 

Kitas susitikimas su kalnų šmėkla įvyko Chibinuose, 
ir apie ji pasakoja A. Kursovas. Šis pasakojimas buvo 
išspausdintas žurnale „„Nauka i religija“. 

„Tai įvyko rudenį. Vakarop mūsų grupė priėjo Ch1- 
binų kalnų papėdę. Čia prie laužo ir apsinakvojome. An- 


* Ten pat. P. 23. 

ksti rytą sutarėme kopti į vieną Chibinų masyvo vir- 
šukalnę. Apie vienuoliktą valandą dienos jau buvome 
pasiekę viršūnę. Oras buvo vaiskus, vėsokas. Žema ru- 
dens saulė beveik nešildė. Pūtė vėjelis, gindamas baltus 
debesis iš vakarų į rytus. Tolumoje plytėjo Rasvumčoro 
plynaukštė. Nuo mūsų ją skyrė gilus tarpeklis. Pusę 
dvyliktos priėjome prie vakarinio kalno skardžio, staigiai 
besileidžiančio į tarpeklį. 

Čia ir pamatėme reginį, pralenkiantį mūsų vaizduotę. 
Nė vienas iš mūsų nebuvo matęs tokių gamtos stebuk- 
lų. Tiesiai priešais mus iš tarpeklio gilumos ir aukštai 
viršum horizonto, dviejų su puse ar trijų kilometrų at- 
stumu, kilo grupė milžinų. Jų buvo tiek, kiek ir mūsų. 
Kiekviena tos grupės figūra kaip tamsus šešėlis buvo 
įsispaudusi miglotame fone. Jokių iškraipymų, lūžių — 
viskas ryšku ir aišku, tarytum projekcija milžiniškame 
ekrane. Kiekvienas mūsų viename milžine atpažino save. 
Sunku nustatyti didumą, bet, atrodo, jog kiekviena fi- 
gūra buvo iki dvidešimt penkių metrų aukščio. Aplinkui 
milžinus švytėjo vaivorykštės aureolė. 

Toje vietoje išbuvome dvidešimt minučių, ir visą 
laiką kažkokia pasakiška, antgamtiška grupė laikė pri- 
kausčiusi mūsų dėmesį. Mes judėjome, kilnojome ran- 
kas —ir kiekvieną mūsų judesį pakartodavo milžinai su 
vaivorykštės aureole". 

Kylant lėktuvu, aerostatu ar leidžiantis parašiutu, 
kartais galima matyti jų šešėlį debesų ar rūko fone. Še- 
šėlį dažniausiai supa vaivorykštės spalvų žiedas. Jeigu 
ekranas šešėliui yra ne vertikali debesų ar rūko siena, o 
žemiau esantys sluoksniai, šį reiškinį galima stebėti 1r 
dieną, t. y. nebūtina, kad saulė būtų ties horizontu. Vieną 
tokių reiškinių ir stebėjo Flamarionas 1868 metų balan- 
džio 15 dieną kildamas aerostaiu maždaug 1415 metrų 
aukštyje. Nuo paties baliono ant debesų krito tamsus 
šešėlis. O prie baliono pririštą krepšį su žmonėmis supo 
keli spalvoti žiedai. Vidinis žiedas buvo balkšvai mels- 
vas, po jo -- geltonas, raudonai pilkas ir paskutinis, išo- 
rinis — violetinis. Šešėlyje matėsi visos smulkmenos — 
virvės, instrumentai. Šešėlis kartojo aeronautų judesius. 

Šviesios dėmės danguje, šešėliai su aureolėmis debesų 
ar rūko fone vadinami antiheliais, arba priešsauliais. 
Šešėliai, apsupti spalvotais ratilais, kartais dar vadinami 
glorijomis (it. „gloria“ — švytėjimas). 

IR SAULĖ ULIOJA 


„Kitą dieną saulė, artėdama prie horizonto, kuris atrodė 
kažkoks dvigubas, iš pradžių pasidarė kiaušinio formos, 
po to tapo elipse. Paskui žemiau viršutinės horizonto 1i- 
nijos atsirado antra elipsinė saulė, kuri didėjo, o pirmoji 
mažėjo. Anoji didėjo įdomiai: kai pasiekė horizontą, jos 
paviršius ir apačia tapo horizontalūs, o šonai — vertika- 
lūs! Kvadratinė saulė! Minutę saulė lyg sustingo, po to 
pradėjo plonėti per vidurį, tapo panaši į smėlio laikrodį, 
tada suskilo į dvi dalis, kurios toliau mažėjo, tik viena 
leisdamasi, o kita — kildama. Pagaliau apatinė išnyko 
bangose, o viršutinė dar švietė, kol tapo siaura juostele 
ir pagaliau ištirpo virš horizonto esančioje juostoje". To- 
kį saulėlydį stebėjo vienas poilsiautojų 1982 metų vasa- 
rą Palangoje. 

Šis reiškinys, kai saulė, leisdamasi ar patekėdama, 
„Žaidžia“ ar ulioja, nėra naujas, nežinomas. Su juo žmo- 
nija susipažinusi gana seniai. Stai dar vienas pavyzdys. 
„To paties gegužės mėnesio dešimtą dieną kai kas matė 
anksti tekančią saulę, atrodžiusią kaip žvaigždė: staiga 
ji smuktelėjo, po to vėl kilstelėjo visa savo grožybe. .."— 
1230 metais taip rašė vienuolis Lavrentijaus metraštyje. 
Tas įrašas reiškia, kad, saulei tekant, buvo matyti, kaip 
ji keitė savo formą: pasidarė panaši į mažą žvaigždę, 
pasislėpė už horizonto ir pagaliau sužėrėjo kaip papras- 
tai. Iš tikrųjų tokį reiškinį galima stebėti saulei tekant 
arba leidžiantis, kai ji žaidžia — tai pakyla virš horizon- 
to, tai vėl pasislepia. Kartais ji būna panaši į geometrinę 
figūrą — ovalą, kvadratą, o kartais —į grybą, kepurę ar 
kitą kurį daiktą. 

Saulės „žaismą“— spalvingą gamtos reiškinį — bažny- 
tininkai siejo su didžiausiomis religinėmis šventėmis — 
Velykomis, joninėmis, petrinėmis, trejybės švente. Ir se- 
novės lietuviai turėjo posakį: „Per petrines saulė ulio- 
ja". Tačiau dažnai būdavo taip, kad saulė „žaisdavo“ 
ne tą dieną, kurią jie pageidaudavo. Kai kuriuos itin 
įspūdingus reiškinius kulto tarnai laikydavo „dievo ste- 
buklais“. Pavyzdžiui, 1950 metų pabaigoje Vatikano baž- 
nytininkai paskelbė naują stebuklą, kurio pasirodymą nu- 
matė popiežius Pijus XII. Jam vaikščiojant sode, aukš- 
čiausiasis jį „„apšvietęs“ ir jis pamatęs „naują stebuklą“, 
įvykusį Portugalijoje, Fatimos kaimo rajone. Tada jo gy- 
ventojai kažkurį vakarą matė nepaprastą saulės žaismą — 

besileidžiančią saulę įrėmino spalvotas žiedas. Tačiau tai 
juk buvo tik sudėtingo miražo rūšis, o ne stebuklas. 

Kas sukelia tokius saulės formos pasikeitimus? Kaip 
jau buvo minėta, tai yra savotiška miražo forma. Kol 
saulė aukštai, šviesos spinduliai lūžta atmosferoje ir nor- 
maliai pasiekia stebėtoją. Jai nusileidus žemiau, spin- 
duliai išsilenkia ir eina aukščiau stebėtojo, o jei stebė- 
tojas yra kiek aukščiau jūros lygio, visai žemai nusilei- 
dusios saulės spinduliai vėl matomi. Sakoma, kad susi- 
darė akloji juosta, menamas horizontas, esantis kiek aukš- 
čiau už tikrąjį horizontą. O kas atsitiks, jeigu saulės spin- 
duliai kris į šį sluoksnį ir iš viršaus ir iš apačios? Jeigu 
ties horizontu nėra debesų, saulei leidžiantis, galima ma- 
tyti, kaip ji pasiekia akląją juostą, ir stebime tariamą 
saulėlydį, po to ji vėl pasirodo po akląja juosta ir tik 
tada slepiasi už tikrojo horizonto. Priklausomai nuo arti 
horizonto esančio oro sluoksnių savybių, šis vaizdas ga- 
li būti apverstas. Virš žemės ir pakrantės susidaro šilto 
oro sluoksnis, bet toli jūroje oras visada esti šaltesnis. 
Kol oro sluoksniai ramūs, susidaro taisyklingas atspin- 
dys. Vėjui pradėjus blaškyti oro mases, nyksta aklosios 
juostos kontūrai, todėl ir matomi banguojančios saulės 
kraštai. Priklausomai nuo oro sąlygų, gali susidaryti 
skirtingos temperatūros sluoksniai, ir besileidžianti saulė 
gali įgauti labai įvairias formas. 

Saulei leidžiantis, jos spinduliai, sklisdami pro atmos- 
ferą, lūžta kaip prizmėje, todėl dangaus skliaute tuo 
momentu matomos vaivorykštės spalvos: ties horizontu 
dangus būna nušviestas visiems įprasta rausva spalva, 
aukščiau driekiasi geltona juosta, po to žalia, dar aukš- 
čiau — beveik zenite — žydra, pereinanti į mėlyną, kuri 
susilieja su dangaus pilkuma. 

Pastabi akis mato, kad „žaidžia“ ne tik saulė, bet 1r 
žvaigždės. Ir ne tik „žaidžia“, bet ir kaitalioja spalvas. 
Pirmieji moksliški mėginimai paaiškinti žvaigždžių mir- 
gėjimą buvo susiję su žmogaus akies netobulumu, regėji- 
mo pavargimo aiškinimais. Kiti mokslininkai manė, kad 
žvaigždės smarkiai sukasi aplink savo ašį, atgręždamos 
mums tai tamsią, tai apšviestą puses. Įdomu, kad net Ga- 
lilėjus ir Kepleris, savo laikmečio revoliucionieriai, Žvaigž- 
džių mirgėjimą aiškino jų šviesos ryškumo pasikeitimu. 

Šiandien į žvaigždžių mirgėjimą žiūrima kaip į bet 
kokio įkaitusio kūno kontūrų judėjimą, kaip į tolumoje 
esančių kalnų raibuliavimą. Spinduliai, ateinantys nuo 

žvaigždžių, patenka į žemės atmosferą, pastoviai nukryp- 
dami nuo savo pirmykščio kelio, nes atmosferą nuolatos 
maišo skirtingo tankio oro srovės. Vadinasi, į stebėtojo 
akis patenka tai didesnis, tai mažesnis spindulių kiekis, 
ir mums atrodo, kad žvaigždės tai suspindi, tai gęsta. 
Žvaigždės spalvą keičia, nes spinduliai atmosferoje su- 
siskaido į atskiras spalvas, ir į stebėtojo akį papuola 
įvairiausi jų deriniai. Todėl mūsų akiai atrodo, kad žvaigž- 
dės lyg ir žaidžia įvairiaspalvėmis ugnelėmis. 

Rusų astronomas V. Struvė Pulkovo observatorijoje 
išmatavo maksimalų žvaigždžių „drebėjimo“ didumą, ar- 
ba amplitudę, ir nustatė, kad ji lygi keturioms kampo 
sekundėms. Iš žvaigždžių mirgėjimo intensyvumo gali- 
ma spėti orus. Pastebėta, kad žvaigždės smarkiau mirga, 
kai didėja oro drėgnumas atmosferoje, taip pat prieš 
lietų. Aukštesniuose sluoksniuose sniegas ir ledo krista- 
lai taip pat didina mirgėjimą. 


ZALIASIS SPINDULYS 


„Ar stebėjote jūs kada saulę, besileidžiančią už jūros 
horizonto? Taip, be abejonės. Ar stebėjote jūs ją iki 
to momento, kai viršutinis skritulio kraštas paliečia ho- 
rizonto liniją ir po to išnyksta? Turbūt, taip. Bet ar pas- 
tebėjote jūs reiškinį, kuris įvyksta tą akimirką, kai spin- 
duliuojąs šviesulys siunčia paskutinį savo spindulį, jei- 
gu tuo laiku dangus esti nedebesuotas ir visiškai skaid- 
rus? Galimas daiktas, ne. Nepraleiskite progos stebėti 4 
reiškinį: į jūsų akį pateks ne raudonas spindulys, o ža- 
lias, puikios žalios spalvos, tokios, kokios nei vienas 
dailininkas negali gauti savo paletėje ir kokios nesti ir 
pačioje gamtoje — nei įvairiausiuose augmenijos atspal- 
viuose, nei skaidriausios jūros spalvoje“. 

Ši žinutė viename laikraštyje padarė didžiulį įspūdį 
jaunai Žiulio Verno „Žaliojo spindulio“ romano hero- 
jei ir paskatino ją atlikti keletą kelionių, kad savo aki- 
mis pamatytų žaliajį spindulį. Kaip pasakoja romano au- 
torius, jaunajai keliautojai nepavyko pamatyti šio spin- 
dulio. Tačiau žaliasis spindulys egzistuoja, ir kiekvienas, 
kas jo kantriai ieškos, galės pasigėrėti retu gamtos reiš- 
kiniu. 

Iš kur atsiranda žaliasis spindulys? Štai kaip tokį 
reiškinį aiškina Pulkovo observatorijos astronomas 

G. Tichovas, ilgai tyręs šį reginį. Kaip žinome, atskiri 
saulės spektro spinduliai lūžta skirtingai. Saulės diskas 
prie horizonto išsitempia ir suskyla į daugelį spalvotų 
spindulių. Viduriniai spinduliai, užslinkdami vienas ant 
kito, nudažo diską baltai arba geltonai. Apatiniai — Tau- 
donai, o viršutiniai — žaliai ir labai sunkiai įžiūrima mė- 
lyna spalva, kuri susilieja su dangaus žydryne. Vadinasi, 
saulei kylant, viršutinis jos kraštas turi būti mėlynas. 
Po to turi eiti žalia spalva ir taip toliau. Tas pats atsi- 
tinka ir saulei leidžiantis. Prieš pasislėpdama už horizon- 
to, kai lieka tik nedidelė saulės disko juostelė, jos spal- 
vos turi greitai pereiti iš baltos per žydrą į mėlyną. Mė- 
lynas spindulys matomas ypač retai ir tik labai skaidrioje 
atmosferoje. Paprastai ore yra daug įvairiausių priemaišų, 
todėl violetiniai, mėlyni, žali spinduliai išsisklaido, o iki 
mūsų ateina tik geltoni ir raudoni. Dažniausiai saulė ir 
leidžiasi raudona. Bet pasitaiko dienų, kai oras horizonte 
yra gana skaidrus ir lieka neišsklaidyti žali spinduliai. 

Žaliasis spindulys matomas neilgai. Tai priklauso nuo 
metų laiko ir nuo vietos geografinės platumos. Pagal 
G. Tichovo apskaičiavimus, mūsų platumoje žaliasis spin- 
dulys stebimas apie vieną sekundę. Didėjant platumai, 
žaliojo spindulio trukmė ilgėja. Taip 65 paralelės pla- 
tumoje jis stebimas apie keturias sekundes. Ilgiausiai 
žaliasis spindulys esti per vasaros ir žiemos solsticijas, 
kai saulė yra labiausiai nutolusi į šiaurę ir į pietus nuo 
dangaus pusiaujo. Žaliąjį spindulį galima pamatyti tik ta- 
da, kai atmosfera skaidri ir joje mažai vandens garų. 
Jau prieš 5 minutes iki saulėlydžio galima pasakyti, ar 
bus matomas žaliasis spindulys. 

Jeigu saulė leidžiasi raudonos spalvos ir į ją galima 
žiūrėti be jokių prietaisų ar juodų akinių, nėra jokios 
abejonės, jog žaliojo spindulio tą kartą nepamatysite. Ir 
atvirkščiai, jeigu, artėdama prie horizonto, saulė mažai 
pakeitė savo baltai gelsvą spalvą ir leidžiasi labai ryški, 
tada galima tikėtis žaliojo spindulio. Taip pat labai svar- 
bu, kad horizontas sudarytų ryškią liniją, be jokių ne- 
lygumų, nebūtų arti miško, pastatų ir kt. Šios sąlygos 
geriausiai įvykdomos jūroje. Todėl ir žaliąjį spindulį 
dažniausiai mato jūreiviai. 

Tolimojo plaukiojimo kapitonas E. Astikas stebėjo 
žaliąjį spindulį du kartus per vieną vakarą. Jis rašė: 
„1984 metų spalio 27 dieną paskutiniu šiais metais arkti- 
niu reisu gabenome lentas iš Igarkos. Artėjome prie 

Nordkapo, iki kurio buvo likę apie 50 jūrmylių. Už 10— 
15 mylių buvo matyti rūsčiai gražūs Norvegijos kran- 
tai — Nordkyno pusiasalis. Pakrantės uolos siekė iki 300 
metrų aukščio. Buvo apie 14 val. 30 min. vietos laiku, 
vakarėjo, nes rudenį poliarinė diena labai trumpa. Ma- 
tomumas buvo labai geras. Pietvakariuose virš Tolcheto 
kalno leidosi raudona saulė. Vaizdas gražus, nors mums 
ir įprastas. Ant tiltelio buvome trise. Kalnas, virš kurio 
leidosi saulė, iš tolo priminė didelę dėžę: beveik hori- 
zontalus paviršius, statūs šlaitai. Kai virš kalno liko apie 
ketvirtis saulės disko, jis pradėjo geltonuoti, vėliau ža- 
liuoti ir, pradingdamas už kalno, blykstelėjo žaliu spin- 
duliu. Mes nusišypsojome, pasveikinome vienas kitą su 
būsima laime. Budintis šturmanas įjungė navigacines švie- 
sas ir atrodė, kad spektaklis baigtas. Bet kas gi tai? Sau- 
lė dar kartą trumpam pasirodė, vėl mirktelėjo mums ža- 
liu spinduliu ir galutinai dingo už horizonto. Kaip tai 
galėjo atsitikti? Laivas plaukė Nordkapo rajone, geogra- 
finėje platumoje 71" š. pl. Dėl to saulė mums leidosi ga- 
na nuožulniai: kampas tarp regimojo kelio dangaus 
skliaute ir horizonto tebuvo apie 20“. Kalnas, kaip mi- 
nėjau, buvo gana taisyklingų formų. Nusileidusi už kal- 
no, saulė pranyko, bet ties kalno kraštu vėl trumpam 
pasirodė. Taigi žaliąjį spindulį matėme du kartus per 
vieną minutę" *. 

Kai kam yra pavykę stebėti žaliąjį spindulį ir apsi- 
niaukusiu oru. Meteorologas I. Vorobjovas pasakojo, kad 
ta diena buvo apsiniaukusi. Tik horizonte, už kalnų, kur 
turėjo nusileisti saulė, mėlynavo dangaus lopinėlis. Kai 
ugninis kamuolys palietė kalnagūbrio viršūnes, visas dan- 
gus aplink jį nusidažė švelnia žalia spalva. Visiškai taip 
pat žaliavo Didžiojo ir Mažojo Ararato viršūnės. Vaizdas 
buvo nepaprastai žavus, bet trumpalaikis. Po kelių mi- 
nučių saulė pasislėpė, ir plačiai pasklidusi žalia spalva 
greitai ištirpo alyvinėse ir rožinėse sutemose. 

Įdomų, kad, pavyzdžiui, škotai žaliąjį spindulį tapa- 
tina su sąžiningumu ir aukšta morale. Jį gali pamatyti tik 
tas, kurio ketinimai geri, o elgesys kilnus ir taurus. 

Meteorologijos istorijoje pasitaikė atvejų, kai žaliasis 
spindulys buvo stebimas pro žiūroną (37 pav.). Du Elzaso 
astronomai aprašo savo stebėjimą taip: „Paskutinę mi- 


* Astikas E. Žaliasis spindulys pasirodė du kartus. „Lietuvos žve- 
jys“, 1986 m. liepos 13 d. 

37 pav. Žaliasis spindulys pro žiūronus 


nutę prieš saulėlydį, kai dar matoma didelė saulės dalis, 
banguotų judančių, bet ryškių ribų skritulį supa žalias 
lankelis. Kol saulė visiškai nenusileido, tas lankelis ne- 
įžiūrimas plika akimi. Jis darosi matomas tik saulei iš- 
nykstant už horizonto. Tačiau, žiūrint pro stipriai didi- 
namąjį (maždaug 100 kartų) žiūroną, žaliasis apvadas 
gerai matomas 10 minučių prieš saulės nusileidimą. Jis 
riboja viršutinę skritulio dalį, o apatinė dalis įrėminta 
raudonu apvadu. Apvado plotis, iš pradžių labai mažas 
(iš viso kelių lanko sekundžių), saulei leidžiantis, didėja. 
Kartais jis siekia iki pusės lanko minutės. Virš žaliojo 
lankelio dažnai pastebimi žali iškyšuliai, kurie, saulei po 
truputį nykstant, lyg ir slenka jos kraštu ligi aukščiausio 
taško. Kai kada jie atitrūksta nuo lankelio ir šviečia kę- 
lias sekundes skyrium, ligi užgęsta“ *. 

Žaliąjį spindulį galima stebėti ir saulei tekant, kai 
viršutinis šviesulio kraštas pradeda rodytis iš po hori- 
zonto. Tai sugriauna nuomonę, esą žaliasis spindulys — 
optinė apgaulė, kuriai pasiduoda akis, pavargusi nuo ką 
tik nusileidusios saulės skaisčios šviesos. Paprastai ža- 
liasis spindulys yra trumpalaikis, bet pasitaiko ir išimčių. 


* Perelmanas J. Įdomioji fizika. T. 1. V., 154. P. 204. 

Keliaudamas į Pietų ašigalį, Antarkties tyrinėtojas ame- 
rikiečių lakūnas R. Berdas stebėjo žaliąjį spindulį ištisas 
35 minutes (!). Tai atsitiko baigiantis poliarinei nakčiai, 
kai viršutinis saulės disko kraštas pirmą kartą kyštelėjo 
iš už horizonto ir slinko palei jį. 

Gerą orą pranašauja žaliasis spindulys. Jeigu kada 
nors jums pavyks matyti mėlyną spindulį, reikia laukti 
itin gero Oro. Ypač retai galima pamatyti ir raudoną 
spindulį. Tarybinis meteorologas N. Kalitinas rašo, kad 
jam per keturiasdešimt metų stebint saulę, raudoną spin- 
dulį pavyko pamatyti tik vieną kartą. Tai atsitiko rudenį. 
Dangaus skliautas buvo aptrauktas tankiais sluoksniniais 
debesimis. Tiktai prie pat horizonio, kur turėjo nusileisti 
saulė, buvo matyti mėlyno dangaus lopinėlis. Tuo mo- 
mentu, kai saulė, artėdama prie horizonto, išniro savo 
apatine dalimi iš po debesų, blykstelėjo raudonas taš- 
kas, kuris greitai perėjo į geltoną, o paskui —į baltą. 

Žaliasis spindulys — savotiškas trumpalaikis reiškinys, 
atsirandantis dėl atmosferos ypatingos būsenos. Tai tar- 
tum paskutinis atsisveikinimo mostas, kuriuo saulė pasa- 
ko „labanakt“, išeidama ilsėtis. 


KALNAI AUKŠTYN KOJOMIS 


„Už Kijevo pasirodė negirdėtas stebuklas... staiga taip 
pasidarė, kad buvo galima toli matyti visomis kryptimis. 
Tolumoje ėmė mėlynuoti Limanas, už Limano tyvuliavo 
Juodoji jūra. Daug matę, žmonės atpažino Krymą, kuris 
kaip kalnas kyšojo iš jūros, ir pelkėtą Sivašą... 

— O kas ten? — klausinėjo susirinkę žmonės senius, 
rodydami į dunksančias tolumoje, pačioje padangėje, pil- 
kas ir baltas viršūnes. .. 

— Tai Karpatų kalnai! — kalbėjo seni žmonės..." * 

Kas tai? Pasaka, ar rašytojo fantazija? Ne. Tai realus 
atmosferos reiškinys — miražas. Daug žmonių matė šiuos 
reiškinius. Jie gerai ištirti, aprašyti, nufotografuoti ir 
net nufilmuoti. Apie miražo filmavimą pasakoja kino re- 
žisierius V. Šneiderovas. „1957 metų rudenį, važiuojant 
automobiliais per Džunkaro dykumą Kinijoje, mums te- 


* Muranovas A. Neįprastų ir grėsmingų gamtos reiškinių pasau- 
lyje. K., 1982. P, 56. 

ko stebėti raiškų miražą. Horizonte per visus šimtą aš- 
tuoniasdešimt laipsnių, plytėjo žydras ežeras su kyšan- 
čiomis iš vandens švendrių kupetomis ir neaukštomis ru- 
dos spalvos kalvomis. Mes nusprendėme filmuoti šį keis- 
tą paveikslą. .., 

Filmavome teleobjektyvais labai skubėdami, nes bi- 
jojome, kad miražas pradings. Bet ir padarius pirmus 
kadrus, nuostabus vaizdas išliko prieš akis. Tada nus- 
prendėme atlikti tokį eksperimentą: palikti kameras vie- 
toje, o į mMiražo zoną pasiųsti tris automobilius, kad jie 
prariedėtų vieta, kur, kaip mums atrodė, plačiai išsilie- 
jęs žydrasis ežeras. 

Koks buvo mūsų nustebimas, kai miražas puikiausiai 
„sutiko“ automobilių koloną: visiškai realūs automobiliai 
riedėjo neegzistuojančiu ežero vandeniu, dar daugiau — 
jie atsispindėjo jame! 

Visa tai buvo nufilmuota, ir šį nuostabų reginį galima 
pamatyti ekrane, žiūrint kelioninį filmą „Po senovės dy- 
kumų dangum“. * | 

XIX amžiuje visi tokie keisti reginiai — šviesos žais- 
mo atmosferoje padariniai — stiprino tikėjimą antgamti- 
nėmis jėgomis, ano pasaulio vaiduokliais. Žmonės tikė- 
jo, kad miražas — tai oro dvasių pokštas. Kai ore išvys- 
davo kokį nors gražų fantastinį vaizdą, manydavo, jog 
tai yra dangiškojo rojaus atspindys. Tuo tarpu mokslui 
miražai jau seniai įminta mįslė. Norėdami suprasti m1- 
ražo susidarymą, prisiminkime, kaip panašus į veidrodį 
ramus ežero vanduo atspindi daiktų vaizdus. Šviesos spin- 
duliai, atšokę nuo medžio, augančio ant ežero kranto, 
į mūsų akis patenka dviem keliais: vieni prasismelkia 
tiesiai pro orą, ir matome tikrą medžio vaizdą, o kiti gali 
atsispindėti nuo ežero veidrodinio paviršiaus ir taip pat 
patekti į mūsų akis, duodami kitą, tariamą, apverstą me- 
džio vaizdą. Mūsų akis daikto skleidžiamus spindulius 
visada sugauna, tarsi tiesia linija jie ateitų iki jos. Toks 
veidrodinis daikto atspindys ir yra miražas. Tik natūra- 
lioje aplinkoje tas veidrodis yra ne stiklas, ne vanduo, 
bet oras. 

Žemės atmosfera yra nevienalytė, todėl ir šviesa joje 
sklinda netiesiai. Oras paprastai sušyla nuo lygių pa- 
viršių sausumos, vandenynų, sugeriančių saulės energiją. 
Todėl ir oro, kylant aukštyn, temperatūra krinta. Su 


* Mezencevas V. Kada pasirodo vaiduokliai. V., 1977. P. 242. 

aukščiu mažėja ir oro tankis, šviesos lūžimo rodiklis. To- 
dėl šviesos spinduliai, eidami per atmosferą, pakeičia 
kryptį. Šis reiškinys vadinamas normaliąja atmosferos 
refrakcija. Refrakcijos dėka dangaus kūnai mums atrodo 
esą kiek aukščiau savo tikrosios padėties. Vadinasi, ką 
tik patekėjusią saulę jau matome, nors iš tikrųjų ji yra 
dar už horizonto linijos. Todėl dienos ilgumas mūsų pla- 
tumose pailgėja 8—13 minučių. Apskaičiuota, kad atmos- 
feros refrakcija „pakelia“ daiktus, esančius 30 laipsnių 
virš horizonto viena minute ir keturiasdešimt sekundžių 
(kampo); esančius penkiolikos laipsnių aukštyje — tris 
minutes ir trisdešimt sekundžių; esančius penkių laipsnių 
aukštyje — devynias minutes ir keturiasdešimt penkias 
sekundes. Daiktai, esantys ties horizontu, atmosferos ref- 
rakcijos „pakeliami“ iki trisdešimt penkių minučių. 

Tačiau dėl vienų ar kitų priežasčių viršutiniuose at- 
mosferos sluoksniuose oro masių temperatūra gali būtį 
aukštesnė negu prie žemės paviršiaus. Jas vėjas gali 
atnešti iš stepių ar dykumų. Jeigu tuo metu apačioje vy- 
rauja šaltas, tankus anticiklono oras, tai atmosferos ref- 
rakcija gali labai sustiprėti, ir šviesos spinduliai, sklin- 
dantys nuo žemės paviršiuje esančių daiktų, grįžta atgal 
į žemę. Tačiau gali atsitikti ir taip, jog prie žemės pa- 
viršiaus oras įkaista labiau negu viršutiniuose sluoksniuo- 
se. Tada šviesos lūžimo rodiklis prie žemės paviršiaus 
bus mažesnis negu viršutiniuose sluoksniuose, ir nuo daik- 
tų atsimušantys spinduliai gali pakeisti kryptį priešingai 
žemės išgaubtumui, todėl matysime daiktus žemiau ho- 
rizonto linijos (38 pav.). 

Aprašyti atmosferos būviai ir paaiškina įdomių reiš- 
kinių — miražų — susidarymą. Žodis miražas kilęs iš pran- 
cūzų kalbos žodžio „„mirage“, kuris reiškia „iliuzija“, „vi- 
zija“. Miražo reiškinyje turime ir atspindžio procesą, ir 
„veidrodį“, tik čia jis nepaprastas, o orinis. Meteorologai 
skiria kelių rūšių miražus: apatinį, viršutinį, šoninį, su- 
dėtingąjį. Viršutinis miražas (39 pav.) dažnas poliariniuo- 
se rajonuose. Žemutiniai oro sluoksniai nuo sniego ir 
ledynų esti smarkiai atvėsę, vadinasi, ir tankesni. Ky- 
lant aukštyn, oro tankis greitai mažėja. Šiuose sumažė- 
jusio oro tankio sluoksniuose ir pakeičia kryptį spindu- 
liai, sklindantys nuo daiktų. Tokiu viršutiniu miražu ga- 
lėjo būti ir naujos žemės pasirodymas rusų pramoninin- 
kui, jūrų žvėrelių gaudytojui Jakovui Sanikovui. 1811 
metais jis su šunimis patraukė ledu į Naujojo Sibiro sa- 

38 pav. Apatinio miražo schema 





39 pav. Viršutinio miražo schema 


las ir nuo šiaurinio Kotelnyj salos kranto pamatė kalnuotą 
žemę. Ją pasiekti trukdė properša, kurios nebuvo galima 
nei peršokti, nei apeiti. 

Sanikovo pranešimas apie naują žemę sukėlė sensaci- 
ją. Ne tik mokslininkai, keliautojai, bet ir pirkliai, pramo- 
nininkai bandė rasti šią legendų žemę. Tačiau niekam, 
išskyrus mokslininką Tolį, kuris net nupiešė jos kalnuo- 
tus kontūrus, šios žemės nepavyko rasti. 1886 ir 1896 

metais atvykęs su Rusijos mokslų akademijos ekspedici- 
ja į Naujojo Sibiro salas, Tolis taip pat sakėsi matęs 
nežinomą salą. „Šviesią vasaros dieną, — rašė jis,— nuo 
šiaurinio Kotelnyj salos iškyšulio matomi keturi kalnai, 
kurie vos iškilę virš šiaurinio horizonto — tai Sanikovo 
žemė, dar niekada ir niekieno nelankyta sausuma.“ 

XX amžiaus pirmojoje pusėje daugelis ekspedicijų la- 
bai kruopščiai tyrinėjo Naujojo Sibiro salų rajoną, bet 
Sanikovo žemės nerado. Galbūt Sanikovas iš tikrųjų ma- 
tė žemę, tik gerokai daugiau nutolusią, negu jam atrodė. 
Tai galėjo būti vienos iš Rytų Sibiro jūros salos viršu- 
tinis miražas. 

Dar viena, panaši istorija. 1707 metais anglų kapitonas 
Džilesas į šiaurę nuo Špicbergeno pamatė netoli hori- 
zonto žemę. Priplaukti jos jis negalėjo, nes buvo įsiti- 
kinęs, kad tai optinė apgaulė. „Žemė“ buvo pažymėta 
jūros žemėlapiuose. Praėjo maždaug du šimtai metų. XIX 
amžiaus pabaigoje ledlaužiu „Jermakas“ į Šiaurės polių 
išplaukė rusų mokslininko admirolo S. Makarovo ekspe- 
dicija. Ekspedicijos nariai vėl išvydo „žemę“, ten, kur 
ją buvo radęs Džilesas. Vėliau Makarovas rašė: ,„Pa- 
matę šią žemę, visi neišpasakytai apsidžiaugė. Kiekvie- 
nas keliautojas būna patenkintas, jeigu jam pavyksta pa- 
daryti tegu ir mažytį atradimą... Ar mes iš tikrųjų ma- 
tėme žemę? Manau, kad taip, bet garantuoti negalima. 
Jeigu tai būtų buvę debesys, jie nebūtų galėję visą parą 
išlikti toje pačioje vietoje“. 

Bet gal tai buvo miražas? Sunku pasakyti, nes 1925 
metais tame rajone jūrų keliautojas Uorslėjus vėl paste- 
bėjo salos kontūrus. Atrodė, jog tai buvo vis dėlto „že- 
mė“. Tačiau dar po trejų metų į šias vietas atplaukė 
ledlaužis „Krasinas“ ir... jūreiviai jokios salos neuž- 
tiko. 1930 metais tokią pačią išvadą padarė poliarinis 
tyrinėtojas N. Zubovas. Bet praėjo penkeri metai, ir pats 
N. Zubovas į šiaurę nuo Špicbergeno pamatė šią „žemę“! 

Tuo istorija apie žemę netoli Šiaurės poliaus dar ne- 
sibaigia. 1962 metais savaitraštyje „Nedelia“ buvo iš- 
spausdinti garsaus poliarinio lakūno Tarybų Sąjungos 
Didvyrio Čerevično atsiminimai, kuriuose jis aprašė ne- 
sugaunamų salų paieškas: „Pirmą kartą jas pamačiau 
prieš keletą metų. Išskridau į ledo žvalgybą. Buvo rug- 
pjūtis, poliarininkams pats karščiausias darbymetis. Mū- 
sų hidrolėktuvas vedė laivus Šiaurės jūrų kelio trasa. 

Sukorėme ne vieną tūkstantį kilometrų virš ledų ir šva- 
raus vandens, toli braudamiesi į poliarinio baseino plotus. 
Šį kartą laukė dvidešimties valandų skridimas. Oras kiek- 
vieną akimirką blogėjo. Netrukus patekome į rūkų juostą. 
Virš lėktuvo kabėjo švininiai debesys. Kabinoje pakvipo 
tradicinė juoda kava. Bet mums ne kava rūpėjo. Sparnai 
apsitraukė ledo sluoksniu, nutrūko apledėjusios antenos 
gabalas, į korpuso šonus ėmė bubenti ledokšniai, atitrūkę 
nuo propelerių menčių. Greitis sumažėjo. Šovėme aukš- 
tyn, norėdami išsmukti iš debesų glėbio. O prošvaisčių 
debesyse kaip nėra, taip nėra. Matyt, debesų viršutinis 
kraštas kažkur labai aukštai, ir mums nepavyks iki jo 
pakilti. Vadinasi, vėl žemyn, gal prie pat ledo rasime 
debesų kraštą... Leidžiamės stengdamiesi, kad neatvėstų 
motorai, 300 metrų aukštyje pamatėme prošvaistę. Iš kar- 
to pasidarė lengviau. Sklandžiau pradėjo suktis propele- 
riai, mašina atgijo. Šturmano apskaičiavimu, iki posūkio 
taško liko skristi kokias dešimt dvylika minučių. Štai 
nupurtysime tą varveklį, kuris pakibo ant greičių priim- 
tuvo, pasileisime skutamuoju ir pamatysime, kas yra apa- 
čioje. Mes ledo žvalgyboje. Ir mums reikia, būtinai rel- 
kia pamatyti ledą. Koks jis? 

Išneriame iš debesų 30 metrų aukštyje. Ir staiga... 
tiesiai pagal kursą visai čia pat — žemė! 

Žemė poliaus rajone. Negali būti. Aš ne kartą čia 
skraidžiau, ne kartą esu nutūpęs ant ledų, bet žemės 
niekada nemačiau. Iš kur čia ji atsirado? Ir vis dėlto 
tiesiai priešais mus — dvi 10—15 metrų aukščio uolomis 
apsikaišiusios salelės, visiškai plikos, be sniego lopinė- 
lio. Po sparnais praneria kažkoks paukštis. Po jo kitas. 
Žiūriu išplėtęs akis. Prie pačios žemės — daugybė paukš- 
čių. Vidaus pasikalbėjimo telefone girdžiu balsą: „„Kai- 
rėje — laivų dūmai!“ Pažvelgiu į kairę. Supurto drebulys. 
Iš tiesų, atrodo, dūmai. Galbūt atsidūrėme prie Kanados 
krantų? Ne, nė pats stipriausias vėjas negalėjo mūsų 
taip toli nunešti. Ir vis dėlto po mumis žemė! 

Gerai įsižiūrėję, pamatome, kad dūmai kyla ne 1š 
ledlaužio, o iš siauro garuojančio vandentarpio. Karšta. 
Prabėgomis žvilgteliu į prietaisų skalės kraštą: oro tem- 
peratūra už borto plius 12*7C. ... Aš pasikėliau iš piloto 
krėslo ir nuėjau į šturmano kabiną. Valia Akuratovas 
žymėjo žemėlapyje pelengus. Linijų susikirtime jis pas- 
tatė stambų tašką ir apvedė jį raudonu pieštuku. Viskas 
teisingai: mes matėme žemę prie poliaus! 

Nuo to laiko vis galvojome apie paslaptingas salas 
poliaus rajone. Prasidėjo paieškos. Kitų metų vasarą mū- 
sų ledo žvalgų maršrutas vėl nusidriekė nuo pakrantės į 
Šiaurės polių, iš kur sugrįžę, turėjome nusileisti kitoje 
kranto bazėje. Mes judėjome į rytus trikampiais, kurių 
smaigalys visą laiką buvo nukreiptas į polių. Paskirtą va- 
landą mūsų lėktuvas pakilo į orą. Maršruto pradžia — 
Murmanskas, pirmas nutūpimas — Diksono aerodrome. 
Reikėjo pažymėti ledų pakraštį Barenco jūroje. Po trijų 
valandų įsisiautėjo štormas. O paskui ant mūsų galvų 
kaip iš kibiro pasipylė nelaimės. .. Skrydis baigėsi nesėk- 
mingai. Nepasisekė mums ir kiti skrydžiai: taip ir neiš- 
vydome paslaptingų salų. 

„„„Bėgo metai. Kiekvienų metų pavasarį ir rudenį 
lėktuvai skraido į dideles šiaurės platumas. Jie visomis 
kryptimis išraižė šio rajono erdves, bet žemės neužtiko. 
Kaipgi ten buvo? Galbūt kas nors iš mano kolegų po- 
liarinių lakūnų vėl išvys šias paslaptingas salas, ir, kas 
žino, gal kitoje vietoje... * 

Šiandien neabejojant galima pasakyti, kad jokios že- 
mės Šiaurės poliaus rajone nėra. Tai patvirtina ir nuotrau- 
kos, padarytos iš geofizinių palydovų. O miražai, labai 
raiškūs, tikroviški, šiuose kraštuose tikrai dažni. Štai 
kokį pokštą poliarinė refrakcija iškrėtė kitam poliariniam 
lakūnui, taip pat Tarybų Sąjungos Didvyriui Vodopjano- 
vui. Kartą jam teko nutūpti vienoje iš negyvenamų Pra- 
no — Juozapo Žemės salų. Kaip ir visada, patekęs į naują 
nežinomą vietą, jis keletą kartų apsisuko apie save, 
stengdamasis tyrinėti kiekvieną įtariamą tašką, atsiradusį 
binoklio matomumo lauke. Ir netikėtai, šiaurinėje hoti- 
zonto pusėje jis kažką pastebėjo. Lygaus ledo plynėje 
stovėjo didelis juodas daiktas, iš viršaus padengtas snie- 
gu, kaip užmauta ant akių kepure. Dar geriau įsižiūrėjo. 
Ir nustebo. Prieš jį buvo tikras namas. Na, jeigu ne na- 
mas, tai tikriausiai kažkoks sandėlis. Buvo kuo džiaugtis. 
Prie kiekvieno nuošalesnio statinio, suręsto žmogaus Ark- 
tikoje, būtinai yra akmenų krūvelė su paslėptu butelyje 
rašteliu. Jame turi būti nurodytos tikslios vietovės koor- 
dinatės ir kas pirmasis šias vietas pasiekė. 

Žinoma, toks radinys pradžiugino ir patyrusį poliari- 
ninką. Jis pasikvietė savo kolegas Ivanovą ir Basiną. 


* Mezencevas V. Kada pasirodo vaiduokliai. V., 1977. P. 454— 
456. 

Šie, ilgai žiūrėję pro binoklį, patvirtino Vodopjanovo 
spėliojimus. Buvo nutarta nueiti iki šio namo ir pasižiū- 
rėti, kas čia jį pastatė. 

Namas pasirodė kur kas arčiau, negu buvo apskaičiuo- 
ta. Iki jo Vodopjanovas suskaičiavo tik 500 žingsnių. O 
priėjęs prie jo, jis visiškai nusivylė matytu namu: „„Aš 
sustojau prie pačio paprasčiausio akmens ir dar tokio 
nedidelio, kad, jei jis nebūtų įšalęs, lengvai būčiau jį 
atnešęs iki lėktuvo". 

Apatiniai miražai dažnai matomi Afrikoje. Apie juos 
dar prieš du tūkstančius metų rašė Diodoras Sicilietis 
„Istorinėje bibliotekoje“. Šis milžiniškas veikalas suda- 
rytas iš keturiasdešimties tomų ir parašytas ant perga- 
mento. Tame veikale jis aprašė įvairiausius gamtos reiš- 
kinius, taip pat ir miražus. Štai ištrauka iš šios knygos: 
„Afrikoje vyksta nuostabūs dalykai. Kai kuriais metų 
laikais, ypač esant štiliui, ore pasirodo įvairiausių žvė- 
rių, judančių ir nejudančių, atvaizdai. Kartais tie žvėrys 
lyg ir bėga nuo stebėtojo, o kartais jį persekioja. Visi 
jie baisaus didumo ir baido tuos, kas nepripratęs prie 
tokių vaizdų. Kai jie pasiveja stebėtoją, jį apsupa savo 
kūnu tarsi šaltu rūku. Keliautojai labai bijo tokių vaiz- 
dų, o vietiniai gyventojai nekreipia į tai jokio dėmesio. 
Kai kurie fizikai bandė rasti tokių pasakiškų reiškinių 
priežastį. Libijoje, sako jie, viešpatauja visiška tyla, nie- 
kada nebūna vėjo. Todėl ten tankesnės oro masės, vei- 
kiant net ir nedideliems oro srautams, maišosi ir susi- 
jungia į tokias grupes, turinčias keistą formą, kaip pas 
mus debesys. Kai oro srautai visiškai nurimsta, šios gru- 
pės, savo svorio veikiamos, nusileidžia žemyn, sudaryda- 
mos įvairius vaizdinius. Tos grupės, kurios nusileidžia 
ant kokio gyvulio, aplimpa jį iš šonų, įgaudamos jo for- 
mą. Kai gyvulys pradeda bėgti, praretindamas paskui sa- 
ve orą, orinė forma pradeda jį persekioti. Ant ko užlėks 
tokia forma, tą ir aplips, sudarydama šalčio pojūtį“ *. 

Žinoma, visa tai parašyta su didžiule fantazija. Ta- 
čiau nereikia pamiršti, kad Diodoro Siciliečio laikais ne- 
buvo aiškaus supratimo apie miražus, todėl mokslo žinių 
nepriteklių reikėjo papildyti gyvais vaizdais. 

Su miražu buvo susidūrusi ir Napoleono Bonaparto 
armija, kuri XVIII amžiaus pabaigoje įsiveržė į Egipto 


*3aMopckHū. A. Ą. OrnTruuecKhe ABA6EHHA B aTMOCbepe. M., 1964. 
€. 118. 

valdas. Vienas kariuomenės dalinys sunkiai žygiavo la- 
kiais Arabijos dykumos smiltynais. Negailestingai kepi- 
no saulė. Pavargę kareiviai vos vilko kojas. Ypač kankino 
troškulys. O aplinkui, kur tik akys užmato — be galo ir 
be krašto vien smėlynai. Ir staiga prieš nusilpusius iš- 
troškusius žmones sutvisko ežeras. Žydra plynė nuraibu- 
liavo vėjui pučiant. Į vandenį lenkė šakas svyruoklinis 
gluosnis ir sviro siauri palmių lapai. Kažkur toli dū- 
lavo migloti pastatų kontūrai. 

Kareiviai, džiaugsmingai šūkaudami, skuba prie gei- 
džiamo kranto. Netiki savo akimis: rodėsi, žengsi dar 
dešimt žingsnių ir galėsi troškulį numalšinti gaiviu gėri- 
mu. Bet kas tai? Kiek beartėtum, ežero krantas neartėja, 
o vis tolsta ir tolsta... O po kojomis tie patys smėly- 
nai... 
Koks čia ežeras su neartėjančiais krantais driekiasi 
prieš juos? Iš tikrųjų jokio ežero nebuvo. Žmonės regėjo 
miražą, dažną dykumų reiškinį. Jiems tai buvo nauja ir 
neįprasta, nes nieko panašaus Prancūzijoje nebuvo matę. 
Šiaurės Afrikoje šiuos vaiduokliškus ežerus vietos gy- 
ventojai vadina „velnio jūromis“. 

Pasirodo, jog miražus galima stebėti ir naktį, šviečiant 
mėnuliui. Tokį reginį 1869 metų gruodžio 14 dienos naktį 
Paryžiuje matė K. Flamarionas. 

Tarp trijų ir keturių ryto jis grįžo iš svečių. Buvo 
puiki naktis, bet dangų ir mėnulį dengė debesys, kurie 
mačiusiesiems atrodė apšviesti lyg ir šiaurės pašvaitės. 
Tačiau iš tikrųjų tai buvo viršutinio miražo darbas. Pa- 
ryžius su savo rūmais, paminklais ir upe iškilo debesyse, 
bet vaizdas buvo apverstas. Atrodė, jog virš miesto kaž- 
kas laikė veidrodį Panteonas, Invalidų namai, Luvras 
atsispindėjo dąnguje. 

Kelis kartus naktinį miražą stebėjo ir Baikalo tyrinė- 
tojai. Apie vieną tokį atsitikimą pasakoja mokslininkas 
V. Lamakinas. 

Jų kateris buvo prieplaukoje netoli Goloustnojės gy- 
venvietės. Mokslininko neėmė miegas, ir jis išėjo ant 
denio. Naktis buvo tamsi. Ir staiga tartum visai šalia lyg 
oru pralėkė vaiduoklis traukinys. Ryškiai buvo matyti 
apšviesti langai, o juose — žmonių siluetai. Kelioms mi- 
nutėms traukinys sustojo, po to nuvažiavo tolyn ir ne- 
trukus ištirpo nakties glūdumoje. 

Tai buvo iš tikrųjų pravažiavusio traukinio miražas: 
traukinys buvo sustojęs Bojarskojos stotyje. Nuo katerio 

stovėjimo vietos iki stoties toli, todėl jokio dundesio 
nebuvo girdėti. 

Viršutiniai miražai „leidžia“ matyti gana toli nutolu- 
sius objektus. Kartais nuo pietinio Prancūzijos kranto iš 
šiltų Viduržemio jūros vandenų iš už horizonto iškyla 
tamsi virtinė kalnų, kuriuose pakrantės gyventojai at- 
pažįsta Korsikos salą (iki jos tiesiąja linija daugiau kaip 
200 km!). 

1815 metų birželio 18 dieną įvyko Napoleono karų 
istorijoje garsus mūšis prie Vaterlo. Knygoje ,„Atmosie- 
ra" jau minėtas Flamarionas pateikia Belgijos miesto Ver- 
vjė gyventojų liudijimus, kad tą dieną jie matė danguje 
ginkluotus žmones — artileristus ir net tokią detalę kaip 
sulūžęs vienos patrankos ratas. O juk tarp Vaterlo ir 
Vervjė — 105 kilometrai! 

Amerikos miestas Bufalas yra už 80 kilometrų nuo 
Toronto ant Ontarijo ežero kranto. Buvo atsitikimas, kai 
Bufalo gyventojai aiškiai matė Toronto bažnyčių bokš- 
tus ir laivus miesto uoste. 

Iš Lomonosovo miesto Leningradas nematomas — at- 
stumas tarp jų 40 kilometrų. Bet pasitaiko, jog lomono- 
soviečiai gana ryškiai mato Nevą, tiltus, gatves, net kai 
kuriuos pastatus, Tai taip pat miražo darbas. 

Labai vaizdžiai miražo pasirodymą aprašė M. Rydas 
knygoje „Raitelis be galvos“: 

„Saulė jau buvo pakilusi virš horizonto ir švietė tie- 
siai raiteliui už nugaros. Priešais jį driekėsi melsvo ūko 
juosta,— garai kylantys nuo miško, kuris jau buvo ne- 
betoli. Medžių nesimatė — juos nelyginant plonytis šy- 
das dengė rausva migla, ties viršūnėmis susiliejanti su 
dangaus žydryne. 

To šydo fone, 0 gal už jo, tarsi kokioje scenoje, pasi- 
rodė figūra — tokia keista, kad žiūrovas būtų nepatikė- 
jęs savo akimis, jeigu nebūtų anksčiau jos matęs. Tai 
raitelis be galvos. Tačiau dabar jis atrodė kitoks — tokio 
jo nebuvo matęs nei Kolhaunas, nei kas kitas. Jis buvo 
visiškai pasikeitęs. Pavidalo to paties, bet kokį dešimt 
kartų didesnis! Tai buvo nebe žmogus, o milžinas, ir nebe 
arklys, o arklio pavidalo mastodontas — aukštas ir stam- 
bus lyg kalnas! 

Bet čia dar ne viskas. Buvo įvykusi dar viena per- 
maina — juo labiau nepaaiškinama. Raitelis jojo ne per 
žemę, bet dangumi: tiek arklys, tiek raitelis buvo apsi- 
vertę aukštyn kojomis! Arklio kanopos buvo aiškiai ma- 

tyti viršutiniame šydo krašte, o raitelio pečiai, vos ne- 
pasakiau — galva, beveik lietė horizonto liniją. Jo su- 
rapė gulėjo gerai, kaip ir dera pagal figūrą, visai nevei- 
kiama žemės traukos. Tas pats buvo ir su pavadžiu, ar- 
klio karčiais bei plevėsuojančia uodega. Viskas buvo ap- 
sivertę aukštyn! 

Iš pradžių šis vaiduokliškas raitelis — daug vaiduok- 
liškesnis negu bet kada anksčiau — jojo lėtu ramiu žin- 
gsniu. Ir Kolhaunas žiūrėjo į jį pastiręs iš baimės. 

Tačiau ūmai įvyko permaina. Raitelio kontūrai išsky- 
do, o arklys apsisuko ir risčia nubėgo į kitą pusę, nors 
vis per dangų. 

Vaiduoklis išsigando ir bėgo tolyn! 

Kolhaunas, kone suparalyžuotas iš baimės, būtų ir to- 
liau stovėjęs, jei ne jo paties arklys, kuris staigiai pas:- 
suko ir įdavė Kolhaunui į rankas mįslės įminimą“ *. 

Tai buvo viršutinio miražo pasirodymas. 

Dar įspūdingesni yra kintančio miražo vaizdai. Beveik 
visose Rytų šalių pasakose kalbama apie klastingą fėją 
Morganą, kuriai didžiausias malonumas buvo įvilioti 
keliautoją į dykumos gilumą ir, kai jis jau silpdavo nuo 
troškulio ir karščio, rodyti jam ištaigingus rūmus, fonta- 
nus, sodus, ežerus, be galo keičiant jų kontūrus, be garso 
griaunant sienas ir minaretus. 

„Fėjos Morganos rūmai! Fata Morgana!“ Taip liau- 
dies pasakose atsispindėjo sudėtinga miražų rūšis — kin- 
tantis miražas, kurio pavadinimas fatamorgana — išliko 
ir iki mūsų dienų. Štai kaip aprašo matytą prie Kolymos 
upės fatamorganą žymus rusų poliarinių sričių tyrinėtojas 
Vrangelis: ,„Horizontaliosios refrakcijos veiksmas primi- 
nė fatamorganą. Kalnai, esantys piečiau, lyg kybantys ore, 
visaip iškraipyti. Toliau esantys kalnai buvo apversti 
aukštyn kojomis. Upė taip susiaurėjo, kad kitas krantas 
atrodė visiškai netoli nuo mūsų trobų“. 

Kai kuriose vietovėse, kur reljefas ir oro srautai su- 
daro palankias sąlygas, fatamorgana pasikartoja gana 
dažnai. Jos metu ore iškyla įvairiausi architektūros „ste- 
buklai": pievos, sodai, raiteliai, jojantys dykuma ir kt. 
Visi šie vaizdai atsiranda staiga ir staiga keičia vienas 
kitą. Šiaurės tyrinėtojas Gaijesas stebėjo fatamorganą 
80 “ šiaurės platumoje. Iš pradžių horizontas lyg ir pasida- 
lijo į dvi dalis, ir daiktai, esantys toli už jo, pakilo į 


* Rydas T. M. Raitelis be galvos. V., 1985. P. 401—402. 


229 


viršų ir pakibo ore, visą laiką keisdami savo formą. 
Ledo laukai ir kalnai, krantų linijos su kalvomis ir slė- 
niais pasirodė staiga. Išlaikę keletą minučių savo formą, 
jie kilo ir leidosi, išsitempdavo ir susiaurėdavo, kol ga- 
liausiai visiškai išnykdavo. Visi šie pasikeitimai vyko 
greitai, kaip kaleidoskope: pačios nepaprasčiausios fOr- 
mos, kokias tik galima įsivaizduoti, pasirodė virš hori- 
zonto: panašios į varpinę ar kalno viršūnę, į kryžius, į 
kalavijus; tai kažkokios žmogiškos figūros, ir staiga vis- 
kas pasikeičia aiškių kontūrų ledo kalnu, iškylančių lyg 
tvirtovė. Ledo laukai virto lygumomis su medžiais ir 
gyvuliais: meškomis, šunimis, paukščiais, žmonėmis. Visi 
šoko prieš mus. Neįmanoma aprašyti šio keisto ir didingo 
reginio. 

Tokį „spektaklį“ Gaijesas stebėjo didesnę dienos dalį. 
Tik antroje dienos pusėje kilęs vėjas jį nutraukė. 

Kad atsirastų iatamorgana, reikia ypatingų sąlygų — 
refrakcija turi būti ypač stipri. Tada didelis spindulių 
išlinkimas iškraipo daiktus, skirtingo tankio oro sluok- 
sniai turi keistis tarpusavyje. Fatamorganos metu besi- 
keičiantys vaizdai yra daug įspūdingesni negu pats mira- 
žas. Tai paaiškinama tuo, kad oro srautai nuolatos kel- 
čia skirtingo tankio oro sluoksnius. Tie oro sluoksniai 
turi būtinai nesusimaišyti tarpusavyje, nes antraip oras 
taps vienodo tankio ir refrakcija išnyks. 

Fatamorgana vienodai dažnai pasirodo tiek šaltuose, 
tiek karštuose kraštuose. Mokslas žiūri į fatamorganą ne 
tik kaip į gražų reginį. Fatamorgana, kaip miražas, rodo 
nepaprastą atmosferos būvį, nenormalų jos tankio išsi- 
dėstymą. Vadinasi, kaip ir bet koks kitas oro būvio ro- 
diklis, fatamorgana gali būti ir oro prognozės pranašas. 
Meteorologai įrodė, kad ji pranašauja lietų ir šaltus va- 
karų bei šiaurės vakarų vėjus. 

Keletą žodžių apie šoninį miražą. Jis atsiranda tada, 
kai skirtingo tankio oro sluoksniai susiklosto ne horizon- 
taliai vienas ant kito, o sugula vertikaliai. Tai paprastai 
esti greta įkaitusių uolų ar mūro sienų, kur oras yra šil- 
tesnis ir retesnis, negu toliau esantis. Besiskverbdami pro 
nevienodai įkaitintus oro sluoksnius, spinduliai pakeičia 
kryptį. Tada matomas daiktas pasistumia į vieną ar kitą 
pusę. 

Alžyre yra tarpeklis, pavadintas „Vaiduoklių tarpek- 
liu". Apie matytą miražą pasakoja ten lankęsis žmogus: 
„Kartą stabtelėjau prie įėjimo į tarpeklį, atsisėdau ant 


230 


akmens pailsėti. Staiga žemai, už kokių penkiasdešimt 
metrų pamačiau žmogų, taip pat sėdintį ant akmens. Kai 
pakilau, ir tas žmogus pakilo. Kai priėjau arčiau, neiš- 
pasakytai nustebau — jame atpažinau save. Tas panašu- 
mas taip mane išgąsdino, kad aš ištiesiau ranką. Mano 
dvynys padarė tą patį. Bet kai norėjau dar arčiau prieiti, 
vaiduoklis dingo". Tai šoninio miražo reginys. Šveicari- 
joje, Ženevos ežere, galima išvysti tokį neįprastą reginį: 
kai ežeru plaukia valtis, šalia jos plaukia valtis — dvy- 
nys — vaiduoklis. Tai irgi šoninio miražo pasireiškimas. 
Tarp kitko, kiekvienas iš jūsų tokį miražą gali pamatyti. 
Atsistokite prie pat stipriais įšildytos sienos ir žiūrėkite 
palei ją. Jūs pamatysite netoli sienos esančių daiktų dvi- 
gubus atvaizdus: tikrus ir atspindėtus. 

Daugelis čia aprašytų miražų reginių autoriaus rasta 
įvairioje literatūroje ir kokios nors detalesnės informa- 
cijos apie juos neįmanoma gauti. O štai neseniai, t. y. 
1980 metų vasario 10 dieną, tūkstančiai VDR piliečių, 
kurie poilsio dieną praleido aukščiausiame Fichtelbergo 
kalne, matė labai retą šioms vietovėms reginį — apverstą 
vaizdą Bohemijos miško, kuris yra už 150 kilometrų nuo 
kalno Čekoslovakijos teritorijoje. Ta pačia proga jau 
galima pateikti ir detalesnės informacijos apie šį miražą. 
Išanalizavus sinoptinius žemėlapius, matyti, kad sąlygos 
miražui susidaryti buvo palankios. Toje vietovėje oras 
buvo sausas ir skaidrus. Oro temperatūra prie žemės 
paviršiaus buvo apie 0“C. Tuo tarpų 1—2 kilometrų 
aukštyje jau kelinta diena plūdo šiltas oras iš Vakarų 
Sacharos. Šiame aukštyje oro temperatūra pakilo iki 8— 
10 “C šilumos. Trijų kilometrų aukštyje jau buvo 2—4, 
o penkių kilometrų aukštyje — 20—23 “C šalčio. Mato- 
me, kad dėl skirtingų oro temperatūrų susidarė skirtingo 
tankio oro sluoksniai, sąlygoję miražo susidarymą. 

Yra žinoma atvejų, kai miražai pritraukdavo vaizdus 
iš 800, 1000 ir daugiau kilometrų. Pateiksime vieną stul- 
binantį atvejį. 1898 metų kovo 27 naktį Bremeno laivo 
„Matadoro“ ekipažas Ramiajame vandenyne buvo i1šgąs- 
dintas vaidenimosi. Apie pusiaunaktį komanda pastebėjo 
maždaug dviejų mylių atstumu laivą, kuris kovojo su 
įnirtingu štormu. „„Matadoro“ jūreiviai labai nustebo, nes 
aplinkui buvo visiškas štilius. Tas laivas kirto ,„Matadoro“ 
kursą, ir buvo akimirkų, kai atrodė, kad susidūrimas ne- 
išvengiamas... ,,„Matadoro“ ekipažas matė, kaip po stip- 
raus bangos smūgio į nežinomą laivo bortą, jame už- 

geso šviesa. Po kurio laiko laivas išnyko, nusinešdamas 
su savimi vėją ir bangas. 

Viskas paaiškėjo vėliau. Pasirodo, jog susidūrimas 
įvyko visiškai su kitu laivų, kuris „vaidenimosi“ metu 
buvo už 1700 km (!) nuo „„Matadoro“. Kokiu būdu švie- 
sa sklinda atmosteroje tokius atstumus ir nepraranda 
ryškumo? Tikslaus atsakymo negalima pateikti ir šiandien. 
Manyta, kad atmosferoje kartais susidaro savotiškos mil- 
žiniškos linzės. Galimas daiktas, kad čia dalyvauja ir jo- 
nosfera, kuri atspindi ne tik radijo bangas, bet ir šviesos 
spindulius. Tačiau visa tai, kaip jau buvo minėta, tik ek- 
sperimentiškai nepatvirtinti spėliojimai. 

ELEKTROS ISKROVOS 


ATMOSFEROJE 

UGNINĖS STRĖLĖS ANATOMIJA 


„Gyvenimas tarp žaibų“,— taip pavadino V. Karcevas 
savo knygos „Didžiųjų lygčių nuotykiai“ pirmąjį skyre- 
lį. Ir iš tikrųjų juk mes gyvename tarp žaibų, nuolatinių 
perkūnijų. Vienu metu visame Žemės rutulyje yra apie 
6—8 tūkstančiai perkūnijos židinių, veikiančių vidutiniš- 
kai po vieną valandą. Vadinasi, per parą visoje Žemėje 
būna iki 200 tūkstančių perkūnijų. Visos šios perkūnijos 
duodą apie 100 iškrovų per sekundę, arba 360 tūkstan- 
čių iškrovų per valandą. 

Iš kur debesyse atsiranda elektros krūvis? Atmosfera, 
kaip žinome, turi elektros lauką. Vidutinis šio lauko stip- 
rumas ties žemės paviršiumi lygus 130 voltų vienam aukš- 
čio metrui. Per smėlio audras jis kartais padidėja iki 10 
tūkstančių voltų vienam aukščio metrui ir daugiau. Va- 
dinasi, per audrą tarp mūsų kojų ir galvos elektros krū- 
vių potencialų skirtumas išauga iki 15 tūkstančių voltų, 
panašiai kaip televizoriuje (!). Turi elektros krūvį ir ore 
esantys vandens lašeliai. Tačiau ne kiekvieną, nors ir 
stiprų, lietų lydi perkūnija. Perkūnijos susidarymo me- 
chanizmas iki galo dar nėra ištirtas. Kaip teigia viena 
iš teorijų, vertikalūs oro srautai ištaško debesyje van- 
dens lašelius į dar smulkesnius. Manoma, kad kiekvie- 
name lašelyje teigiamas elektros krūvis yra jo centre, o 
aplinkui išsidėstę neigiami krūviai. Ištaškant vandens ]a- 
šelį, išsitaško neigiami elektros krūviai, o likusi vidurinė 
ir sunkiausia lašelio dalis lieka teigiamai įelektrinta. Ne1- 
giamai įelektrintos vandens lašelių dalys nusėda ant kitų 
smulkių vandens lašelių, kuriuos oro srautai nuneša į 
periferines debesies dalis. Teigiamai įelektrinti ir didžiausi 
vandens lašeliai lieka priekinėje perkūnijos debesies daly- 
je. Todėl tikriausiai iš priekinės debesies dalies iškrinta 
patys didžiausi vandens lašai, turintys teigiamą elektros 
krūvį. Kitų debesies vietų vandens lašeliai turi neigiamą 
elektros krūvį. Dėl skirtingų elektros krūvių susikaupimo 

skirtingose debesies vietose ir susidaro milžiniški poten- 
cialų skirtumai tarp atskirų debesies dalių, taip pat žemės 
ir apatinės debesies dalies. 

Yra dar viena teorija, kuri elektros reiškinius debe- 
syje sieja su ledo kristalų susidarymu jame. Kai vanduo 
šąla, atsiranda teigiami elektros krūviai, o kai tirpsta 
ledas — neigiami. Didėjant ledo kristalams, taip pat ats1- 
randa nemaži elektros krūviai. 

Paprastai atmosferos elektros krūviai pernešami gana 
lėtai. Tačiau kai perkūnijos debesis smarkiai išauga 1r 
potencialų skirtumas tarp žemės ir debesies smarkiai pa- 
didėja, jonai, atsiradę tarp žemės ir debesies, pradeda 
judėti daug greičiau. Kai potencialų skirtumas tarp že- 
mės paviršiaus ir apatinės debesies dalies pasiekia šimtus 
milijonų voltų, jonai pradeda judėti tokiu greičiu, kad 
susidūrimai su neutraliomis oro molekulėmis sukuria 
naujus jonus ir kur kas greičiau, negu susidurdamos jo- 
nų poros neutralizuojasi. Akimirksniu mažėja atmoste- 
xos elektrinė varža, ir elektros krūvių atsargos, esančios 
debesyje, visiškai arba iš dalies išnyksta per iškrovą. 

Mums atrodo, kad žaibas — tai vientisa didžiulė ki- 
birkštis. Tačiau moksliniai tyrimai rodo, kad žaibas — 
labai sudėtingos struktūros darinys (40 pav.). Greitaeige 

40 pav. Žaibo stadijos 


filmavimo kamera buvo ištirtos visos žaibo susidarymo 
stadijos. Iš pradžių nutiesiamas kelias, arba specialistų 
vadinamas lyderis, kuriuo vėliau vyks pagrindinė iškro- 
va. Lyderis nutiesiamas jonų srautu, kurie braunasi nuo 
debesies žemės paviršiaus link. Iš apatinės debesies da- 
lies nutįsta kokių 15—20 metrų ilgio jonų rankovė. Ta- 
čiau akimirksniu ji apmiršta ir vėl dingsta. Maždaug po 
dešimttūkstantosios sekundės dalies pasirodo vėl, bet jau 
du kartus ilgesnė. Lyderis gali keisti kryptį, nes tai pri- 
klauso nuo atmosferos elektrinės varžos: ten, kur ji bū- 
na mažiausia, ir braunasi lyderis. Artėjant lyderiui prie 
žemės paviršiaus, priešingo ženklo elektros krūviai že- 
mės paviršiuje susirenka toje vietoje, į kurią taiko ly- 
deris. Žemės paviršiuje ties ta vieta elektros krūviai tiek 
padidėja, kad nuo iškilesnių vietų taip pat nutįsta jonų 
takeliai debesų link. Kai abu lyderiai susijungia per visą 
„takelio“ ilgį, vyksta pagrindinė iškrova. Kadangi ly- 
deris juda su pauzėmis, tai tam, kad jis pasiektų žemės 
paviršių, reikia palyginti daug laiko — maždaug vienos 
šimtosios sekundės dalies. Pagrindinė iškrova šį atstumą 
įveikia kur kas greičiau — per vieną dešimttūkstantąją 
sekundės dalį, arba 100 tūkstančių km/s greičiu. 

Iš pradegintų skylių nustatyta, kad elektros iškrovos 
kanalo plotis svyruoja nuo 2 iki 10 centimetrų. Tempe- 
ratūra kanalo centre tikriausiai siekia 30 tūkstančių laip- 
snių, o elektros srovė — iki 200 tūkstančių amperų. Ži- 
nant šiuos dydžius, galima apskaičiuoti, kiek kainuoja 
žaibas? Sakykime, kad potencialų skirtumas tarp debe- 
sies ir žemės paviršiaus 50 milijonų voltų. Maksimali 
srovė — 200 tūkstančių amperų. Galingumą vatais gausi- 
me padauginę potencialų skirtumą iš elektros srovės di- 
dumo. Tačiau nereikia pamiršti, kad, kol vyksta iškrova, 
potencialų skirtumas sumažėja iki nulio. Todėl, skaičiuo- 
jant žaibo galingumą, reikia imti vidutinį potencialą, 
t. y. pusę pirminio potencialo. Vadinasi: (5 X 107) X 
(2X107):2=5Xx10 12 vatų, arba 5 milijardai kilovatų. 
Tačiau nepamirškime, kad žaibas trunka vos vieną tūk- 
stantąją sekundės dalį. Todėl jo energija bus lygi (5x 
109) : (3600 X 1000) = 1400 kilovatvalandžių. Žinodami, kad 
mūsų šalyje viena kilovatvalandė kainuoja 4 kapeikas, 
nustatysime, kad žaibo pagaminta energija lygi 56 rub- 
liams. Atrodytų, jog tai yra labai nedaug, ir liaudies ūky- 
je ją panaudoti praktiškai nenaudinga. Tačiau jeigu pri- 
siminsime, kad visame Žemės rutulyje per sekundę vyk- 

sta 100 tokių iškrovų, vadinasi, vėjais paleidžiama kiek- 
vieną sekundę 5600 rublių. Tai jau didžiulė prabanga. 
Po iškrovos atsirandantis griaustinis nėra toks sudė- 
tingas kaip žaibas. Žaibui susidarant, laidžiame siaurame 
kanale oro temperatūra pakyla iki 30 tūkstančių laipsnių. 
Tokiame karštyje oras kanale staigiai plečiasi, susidaro 
praretintą erdvė, beveik vakuumas. Tačiau vakuumas gam- 
toje — reiškinys trumpalaikis. Tuštumos būtinai ir tuo- 
jau pat užpildomos. Todėl į šį kanalą, smarkiai griau- 
dėdamas, veržiasi oras iš šalies, tada ir girdime griausti- 
nį. Kadangi žaibo ilgis gali būti iki 1,5 km, o garsas sklin- 
da palyginti lėtai (332 m/s), griaustinį galima girdėti 
keliasdešimt sekundžių: pirmiausia girdime garsą nuo 
artimiausio žaibo galo, po to — nuo tolimiausio. 


KUR PERKŪNO KARALYSTĖ? 


Ne kartą jums teko stebėti žaibus, girdėti dangaus ka- 
nonados dundesį ir regėti žaibų nutviekstą dangų. Po 
kiekvieno blykstelėjimo su baime laukiame perkūno dun- 
dėjimo. Mums atrodo, kad atsiveria pragaro durys. Ne- 
sibaigus dundesiui — vėl blyksnis, ir vėl dundesys. At- 
rodytų, kad perkūnija nesibaigia. Tačiau neskubėkime. 
Meteorologai apskaičiavo, kad Lietuvoje vidutiniškai per 
metus esti nuo 16 iki 32 dienų su perkūnijomis. Daugiau- 
sia jų (30) būna Raseinių ir Varėnos rajonuose. Mažiau 
kaip 20 dienų su perkūnija per metus būna Baltijos pa- 
jūryje ir šiaurės vakarų rajonuose, kur esti žemiausia 
temperatūra. Kai kuriais metais perkūnijų gali pasitaikyti 
1,5—1,8 karto daugiau negu nurodytieji vidutiniai rodik- 
liai. Nuo birželio iki rugpjūčio mėnesio beveik kas antrą 
dieną kurioje nors respublikos vietovėje trankosi per- 
kūnija. Baltijos pajūryje šiuo metu esti beveik pusė 
visų perkūnijų. Nuo spalio iki balandžio mėnesio 
perkūnijos pasitaiko retai. Tačiau būna, kai su pūga 
kurioje nors respublikos dalyje nudunda ir griaustinis. 

Labiausiai perkūnijos pamėgtų rajonų reiktų ieškoti 
atogrąžų ir pusiaujo srityse, kur galinga konvekcija ne- 
siliauja ištisus metus. Ne be pagrindo jos kartais va- 
dinamos „amžinų perkūnijų juostomis“. O perkūno kara- 
lystę reikėtų laikyti Javos salą Indonezijoje. Šioje sa- 
loje Bogoro vietovėje perkūnija šėlsta 322 dienas per 
metus. Toliau nuo ekvatoriaus ašigalių link dienų su 

perkūnija skaičius pastebimai mažėja. Tačiau ir pačioje 
tropikų zonoje perkūnijos pasiskirsčiusios nevienodai. 
Štai Peru pakrantėje perkūnijų beveik nebūna dėl šal- 
tos Peru jūros srovės poveikio. O toje pačioje platumo- 
je, tik rytinėje žemyno pusėje, Amazonės deltos rajone, 
perkūnija trankosi net 170 dienų per metus. Etiopijos 
pietuose per metus esti iki 220 dienų su griaustiniu, 
Meksikoj — 140, vidutinėse platumose — 30—40, o už po- 
liarinio rato — 1—2 dienos. Karštoje Sacharos dykumoje 
perkūnijų išvis nebūna. 

Kartais perkūnijos tampa tikromis elektros audromis: 
žaibai blyksi be pertraukos. Specialiais aparatais apskai- 
čiuota, kad Alpėse per 14,5 minutės per vieną perkūniją 
Žybtelėjo net tūkstantis žaibų. Kitos perkūnijos metu per 
1 val. 45 min.— trys su puse tūkstančio. Pietų Amerikos 
kalnuose kartą per vieną valandą sužaibavo 7000 kar- 
tų. Tarybų Sąjungoje smarkiausios perkūnijos esti Kau- 
kazo kalnuose. Dažniausiai elektros audros kalnuose kyla 
netikėtai ir gana greitai praeina. 

Kartą trys alpinistai pasiekė vieną snieguotą Kauka- 
zo viršūnę. Oras buvo giedras, ryškiai švietė saulė. Al- 
pinistai ėjo tarpeklio kraštų, iš kurio visai netikėtai pa- 
pūtė stiprus vėjas. Tuojau pat nuo kalno pasipylė ak- 
menys ir sniego gumulai. Dangus apsitraukė debesimis. 
Ore pradėjo suktis dygios snaigės, ir sužybsėjo žaibai. 
Alpinistams iš plaukų pasipylė kibirkštys. Į kirtiklius pra- 
dėjo kristi žiežirbos, o ant pirštų galų pasirodė ugnelės. 
Sušvito sagos ir diržai. Iš išgąsčio žmonės pradėjo plėšti 
nuo savęs metalinius daiktus, bet tada kibirkštys pradėjo 
lakstyti po kūną, deginti rankas, kaklą, veidą. Alpinistai 
puolė į uolos daubą, ieškodami, kur pasislėpti nuo elek- 
tros iškrovų. Tačiau uola ir visi akmenys gaudė kaip 
tūkstantis verpsčių. O ant pirštų galų ir toliau švietė 
ugnelės. Smarkiai pakvipo ozonu. Debesys danguje pa- 
raudo, žaibai be perstojo blyksėjo įvairiomis kryptimis. 
Rodėsi, kad ugnis, sniegas, dangus ir žemė — viskas susi- 
maišė pasiutusiame chaose. Taip tęsėsi 15 minučių. Elek- 
tros audra praėjo taip netikėtai, kaip ir užėjo. Vėjas nu- 
rimo, debesys išsisklaidė, ir vėl pasirodė saulė. 

Žinomas tarybinis alpinistas J. Frolovas pasakoja, kaip 
jis su draugais, atlikdami tarnybines pareigas, pakliuvo 
į perkūniją Kazbeko viršukalnėje. Čia jie turėjo įrengti 
meteorologinį narvelį oro elementams stebėti. 

Ta diena buvo giedra, ir tik už Didžiojo kalnagūbrio 
viršūnių telkėsi debesys, o apačioje, rytuose, buvo ma- 
tyti rūko jūra. Apie pirmą valandą dienos susikaupė 
debesys, užplūdę visą Tereko slėnį. Jie vis storėjo, ir 
greitai pradėjo blyksėti žaibai, pasigirdo pirmasis griaus- 
tinis. Debesys ir žaibai pamažu kilo vis aukščiau ir aukš- 
čiau, nenumaldomai artėjo prie viršūnės. Iš pradžių Žai- 
bavo tik kažkur Kazbeko papėdėje, paskui žaibai pradėjo 
supti kalną iš visų pusių, o kartais nukrypdavo į viršūnę 
beveik vertikaliai. Griaustinis buvo girdimas beveik vie- 
nu metu su žaibo blykstelėjimu. Po keliolikos minučių 
aplinkinės viršūnės jau skendėjo debesyse, o žmonės bu- 
vo tik ant nedidelės salelės, iš visų pusių apsuptos su- 
audrintos debesų jūros. Žaibai jų dar nesiekė, bet jau 
visiškai arti apjuosė Kazbeko kūgį. 

Netikėtai vienas žaibas persirito per Kazbeką, už jo 
antras, trečias... Po kelių minučių ugninės rykštės pra- 
dėjo čaižyti viršūnę iš visų pusių: žmonės atsidūrė pa- 
čiame perkūnijos centre. Griaudėjo be perstojo, vėjas ir 
sniego kruopos raižė veidą. Padėtis tapo kritiška, delsti 
nebuvo kada. Buvo nutarta leistis. 

Frolovas ėjo priekyje. Už 15—20 žingsnių nuo jo ėjo 
ir kiti. Norint nusileisti nuo kalno, reikėjo išsikapanoti 
iš kraterio ir pereiti per aukščiausią viršūnės dalį. Čia 
Frolovas pastebėjo keistą reiškinį, į kurį dirbdamas ne- 
atkreipė net dėmesio. Pirmiausia jis pajuto nepaprastą 
organizmo būseną — nervingumą, didžiulę įtampą. Vel- 
tinio kepurė ant galvos traškėjo, rankose drebėjo led- 
kirtis. Kai Frolovas pakilo į aukščiausią kraterio tašką, 
nervingumas dar labiau padidėjo, o ledkirtis tiesiog už- 
dainavo rankose: nuo jo sklido maloni melodija. Greitai 
ir ledkirčio gaudesys, ir kepurės traškėjimas, ir organiz- 
mo būsena privertė Frolovą instinktyviai pajusti artė- 
jantį pavojų. Akimirksniu jis metė ledkirtį į vieną pusę, 
o pats puolė į sniegą kiton pusėn. Ir kaip tik tuo mo- 
mentu žybtelėjo nepaprasto ryškumo šviesa, ir pasigirdo 
kurtinantis trenksmas. Kaip pasakojo pats Frolovas, tuo 
momentu savijauta buvo tokia, kad, rodos, papuolei į 
įkaitintą krosnį. Po 10—15 sekundžių jis pakilo su drau- 
gais ir puolė žemyn nuo kraterio. Apsižiūrėjęs Frolovas 
pastebėjo, kad per visą jo alpinisto apsiaustą ėjo tamsi 
juosta, tikriausiai pradeginta žaibo. 

Pagaliau jie išėjo iš perkūnijos židinio, ir ji atrodė 
ne tokia baisi. Nusileidus dar žemiau, paaiškėjo, kad 
ten perkūnijos išvis nebuvo. 


KAIP ATSIRADO ŽAIBOLAIDIS? 


Senovės išminčiai puikiai žinojo žaibo savybes, sakykim, 
jo polinkį sklisti metalais. ,„Meteorologikoje“ Aristotelis 
pastebėjo, kad „kartais skydo varis išsilydydavo, o jo 
medinės dalys likdavo sveikos“. Ktesibijas iš Knido — 
vienas iš senovės graikų keliautojo ir istoriko Ksenofonto 
palydovų, rašė, kad jo valdovas Artakserksas ir jo mo- 
tina Parysatis padovanojo jam du kalavijus: „Jei šiuos 
kalavijus įbesi į žemę smaigaliu viršun, tai jie nugins 
debesis, krušas, audras. Pats valdovas man parodė kai 
kuriuos bandymus, nors tai grėsė jo gyvybei“. 

Tiesa, šiuo pasekojimu mažai kas tikėjo, nes jau po 
keliolikos eilučių Ktesibijas teigia, kad pas tą patį Ar- 
takserksą jis matęs 16 uolekčių skersmens ir 100 uolekčių 
gilumo šulinį, kuris kartą per metus prisipildąs gryno 
skysto aukso. Senovės žydai taip pat žinojo, kaip gali- 
ma apsisaugoti nuo dangaus strėlių. Yra žinoma, kad 
Jeruzalės šventykla per pusantro tūkstančio metų regėjo 
ne vieną baisią Palestinos audrą, bet nė karto nenuken- 
tėjo nuo žaibo. Jos stogas buvo dengtas kedru, aptrauktu 
storu aukso sluoksniu. Kad ant stogo nenutūptų paukš- 
čiai, jis buvo nusmaigstytas aukštais geležiniais smaigais. 
Sienos taip pat buvo paauksuotos, o šventoriuje stovėjo 
cisternos, į kurias metaliniais vamzdžiais nuo stogo nu- 
bėgdavo lietaus vanduo. Taip pat žinoma, kad senovės 
romėnų valdovas Numa Pompilijus žinojęs, jog žaibas 
„labiau mėgsta“ visokius smaigalius, intuityviai suvokęs, 
kad geležis laidi žaibui, ir mokėjęs daryti žaibolaidžius, 
panašius į dabartinius. Jo įpėdinis, matyt, nebuvo toks 
nagingas ir dėl to žuvo nuo žaibo. Tai buvo vienas 
pirmųjų tyrinėtojų, sumokėjęs gyvybe už norą pažinti. 

Karolio Didžiojo laikais valstiečiai laukuose iškeldavę 
metalines kartis, būtinai apkarstytas popierėliais — ki- 
taip jos buvo „netikros“ — ir taip gindavęsi nuo žaibo. 
Karolis Didysis ,,789 metų kapituliarijoje“ uždraudė nau- 
dotis kartimis, paskelbęs visiškai šiuolaikišką „kovą su 
prietarais“. Bausmė už nepaklusnumą — mirtis. 

Tačiau moksliškiausiai žaibolaidžio teoriją pagrindė 
Bendžaminas Franklinas ir Michailas Lomonosovas. Žai- 
bolaidis, Franklino žodžiais, „„..arba neleidžia trenkti 
žaibui iš debesies, arba trenkusį žaibą nuveda į žemę, 
ir pastatas nenukenčia“. Lomonosovas apie žaibolaidį rašė 
taip: „Laikau nebergždžiu darbu statyti stiebus pakanka- 
mai atokiose nuo žmonių judėjimo vietose, kad trenkian- 
tis žaibas eikvotų savo jėgas daugiau į juos negu į žmo- 
nių galvas ar cerkves“. Pirmąją instrukciją, kaip naudotis 
žaibolaidžiu, pateikia Franklinas: ,„Apatinis strypo galas 
turi būti įkastas į žemę tiek, kad siektų drėgną gruntą, 
galbūt į dviejų arba trijų pėdų gylį. Strypas išlanksto- 
mas taip, kad po žeme horizontaliai nutoltų nuo pamatų 
per šešias aštuonias pėdas, o paskui vėl užlinktų žemyn 
per tris keturias pėdas. Jis apsaugos bet kurią pamatų 
dalį". 

Bendžaminas Franklinas bandymus su žaibolaidžiu at- 
liko 1760 metais. Tačiau yra žinoma, kad dar 1754 me- 
tais čekų dvasininkas Prokopijus Divišas, gyvenęs Pren- 
dicoje (Bohemija), virš savo namo įtaisė įžemintą dvi- 
dešimties metrų ilgio geležinę kartį. Tačiau kaimynai su- 
kurstė aplinkinius valstiečius, ir tie nugriovė „technikos 
stebuklą“, manydami, kad jis yra 1754 metų nederliaus 
kaltininkas. Galimas daiktas, kad Prokopijus Divišas pa- 
sinaudojo Franklino idėjomis apie elektros prigimtį, o 
gal ir pats savarankiškai jas atskleidė, bet tikra yra tai, 
kad jis sukūrė žaibolaidį anksčiau už Frankliną. Tuo 
tarpu Franklinas pirmą „oficialų“ žaibolaidį įtaisė ant 
pirklio Vesto namo Filadelfijoje. Nuo to laiko Europa ir 
Amerika pasidalijo į dvi stovyklas — žaibolaidžio šali- 
ninkų ir jo priešininkų. Paryžiuje, kaip mados centre, 
net moteriškos skrybėlaitės buvo daromos sų žaibolai- 
džiais. Ginčas dėl žaibolaidžio buvo apėmęs visą tuometinį 
mokslinį pasaulį. Kartais pasitaikydavo ir kuriozų. Stai 
vienas pavyzdys. Tuo laiku miestietis de Vizeri įsirengė 
ant savo namo Sent Omere žaibolaidį Jį ėmė pulti 
kaimynai ir galų gale padavė į teismą. Tai įvyko jau 
1780 metais. Byla truko ketverius metus. Ir vienas žaibo- 
laidžio priešininkų ekspertų buvo Žanas Polis Maratas — 
vienas pirmųjų knygų apie elektrą autorių... Vizeri bu- 
vo išteisintas. 

1782 metais Filadelfijoje jau buvo įtaisyta 400 žai- 
bolaidžių. Visų visuomeninių pastatų, išskyrus Pranci- 
zijos pasiuntinybės viešbutį (Prancūzija žaibolaidžio ofi- 

cialiai nepripažino), stogai buvo nusmaigstyti metaliniais 
strypais. 1782 metų kovo 27 dieną, siaučiant audrai, į tą 
išimtinį pastatą trenkė žaibas. Viešbutis buvo apgriau- 
tas, jame žuvo gyvenęs prancūzų karininkas. Tik po šio 
įvykio, sukėlusio platų atgarsį, žaibolaidžiai buvo įtaisyti 
ant visų pastatų. 

Be žaibolaidžio, Franklinas buvo sudaręs ir pamoky- 
mą, kaip elgtis per perkūniją: „Žmogus, bijantis žaibo ir 
per audrą esantis nesaugiame name, turi vengti sėstis 
prie židinio, veidrodžio, paauksuoto paveikslo arba plok- 
štės. Saugiausia atsisėsti į krėslą kambario viduryje ir 
pasidėti kojas ant kito krėslo (tik jokiu būdu ne po me- 
taliniu sietynu, kabančiu palubėj ant grandinės). Dar 
saugiau padėti viduryje kambario du tris čiužinius arba 
patalus, sulenkti juos pusiau ir užkelti ant jų krėslą: 
kadangi jie mažiau laidūs negu sienos, žaibas negalės 
eiti laužytu keliu per kambario orą ir čiužinius, nes 
turės geresnį ištisinį laidininką — sieną. Kur įmanoma, 
reikėtų pakabinti ant šilkinių virvių hamaką, vienodai 
nutolus; nuo sienų, grindų, lubų, arba pakabinamą lovą. 
Tai bus patikimiausias prieglobstis, kokį galima sukurti 
kambaryje, ir jis tikrai visiškai saugus nuo žaibo smūgio“. 

Tokios apsauginės priemonės šiandien mums atrodo 
juokingos, bet anais laikais jos buvo tikrai aktualios. 

1769 metų rugpjūčio 18 dieną Besčijos mieste (Itali- 
ja) žaibas pataikė į Sen Nazero bokštą, kur buvo saugo- 
mos visos Venecijos respublikos parako atsargos — 1030 
tonų. Sprogimas buvo siaubingas — visas bokštas pakilo 
į orą ir, sutrupėjęs į tūkstančius skeveldrų, akmenų lie- 
tumi pabiro ant miesto. Maždaug šeštadalis miesto pasta- 
tų buvo visai sugriauti, o kiti liko apgailėtini. Žuvo per 
tris tūkstančius žmonių. Aišku, nelaimė įvyko todėl, kad 
nebuvo žaibolaidžio. Šiandien tokių atsitikimų beveik 
nepasitaiko. Visuomeniniai ir gyvenamieji pastatai, elek- 
tros perdavimo linijos nuo žaibų apsaugotos specialiais 
įrenginiais. Dabar dažnai žaibai smogia į karo bei civi- 
lius lėktuvus. Smūgis, ryškus šviesos plyksnis, gaude- 
sys, lėktuvas šiek tiek krestelėja — štai ir viskas. Kartais 
sparnuose lieka žaibo pradegintų skylučių, kartais per- 
dega antena, bet tai — jau sunkiausi padariniai. 

Tačiau džiūgauti, kad žaibas jau nepavojingas — dar 
anksti. Kasmet daugelyje Žemės rutulio vietų įsiliepsno- 
ja didžiuliai miškų gaisrai — tai dažniausiai žaibo pa- 
degti. Dažnai dar nuo žaibo nukenčia kaimų, taip pat r 

miestų gyventojai. Ostankino televizijos bokšte (533 met- 
rų aukščio) yra įrengta speciali laboratorija su prietai- 
sais žaibams tirti ir jiems fotografuoti. Per vasarą į 
bokštą trenkia vidutiniškai iki 30 žaibų. Jau sudaryta 
daugybė žaibų „portretų“. Tiriant juos, paruošiami bū- 
dai kovai su šiuo grėsmingu reiškiniu. 


AR PASIRENKA AUKĄ ŽAIBAS? 


XIX amžiaus pradžioje žymus prancūzų fizikas, astro- 
nomas, matematikas, gamtininkas, taip pat diplomatas 
Dominikas Fransua Arago, per visą savo gyvenimą pa- 
keitęs daugybę postų — nuo Paryžiaus observatorijos di- 
rektoriaus iki 1848 metų laikinosios porevoliucinės vy- 
riausybės nario — parašė įdomią knygą. Ji vadinasi ,„Per- 
kūnas ir žaibas“. Knygoje daugiausia keikiamas dangus, 
kuris be galo baudžiąs beginklį žmogų, svaidydamas žai- 
bus ir perkūnus. Šioje knygoje pateikiamos devynios ga- 
lybės faktų apie įvairiausius žaibo pasireiškimus. Dar 
anksčiau, prieš rašydamas knygą, Arago kreipėsi į savo 
tautiečius, prašydamas aprašyti visus matytus žaibus, įdo- 
mesnius jų pasireiškimo atvejus. Jis gavo visą šūsnį 
atsakymų: „Mesjė Arago! — lakoniškai rašė atsargos pul- 
kininkas,— aš mačiau, kaip sprogo rutulio pavidalo žai- 
bas. Jam išnykus, trenkė taip, tarsi būtų iššovusi 36 sva- 
rų patranka, girdima net už 25 mylių pavėjui“. 

O štai vieno jaunuolio laiško ištrauka: “,.. Netikė- 
tai viduryje gatvės plykstelėjo stiprus žaibas. Ir išsyk 
pasigirdo trenksmas, panašus į artilerijos salvę. Man 
pasirodė, tarsi gatvėje būtų sprogusi smarkiai sviesta 
didžiulė bomba. Nuo trenksmo aš nesulėtinau žingsnių — 
tiktai pasitaisiau skrybėlę, kurią atsmaukė elektros spro- 
gimo sukeltas vėjas ir smūgis, ir nužingsniavau tolyn be 
jokių nuotykių iki Kalė aikštės. Viskas baigėsi tuo, kad 
mano skrandis ištisas dvi savaites nevirškino maisto“, 
Taip tikriausiai jaunuolis buvo nubaustas už abejin- 
gumą. 

Surinkęs ištisą šūsnį pranešimų, legendų, kronikų, pa- 
davimų, Arago pabandė vienas pirmųjų suklasifikuoti 
žaibus ir perkūnijas. Tai buvo labai vertinga medžiaga 
vėlesniems tyrinėtojams. Tačiau, pasirodo, jog ne jis 
pirmasis tai bandė padaryti. Dar romėnai skirstė žaibus 
ir perkūnijas „pagal paskirtį“. Jų manymu, žaibai galėjo 

būti perspėjamieji, pamokomieji, baudžiamieji, grasinamie- 
ji ir kt. Senovės išminčiai gana teisingai vertino žaibo 
savybes pasirinkti auką, jo neįtikėtinus pasireiškimus. 
Štai imperatoriaus Nerono patarėjas filosofas Seneka ra- 
šė: „Sidabras išsilydė, o kapšelis, kuriame jis buvo su- 
piltas, liko sveikas“. Plinijus Vyresnysis taip pat yra pas- 
tebėjęs, kad, krepšelyje esantį auksą, varį, sidabrą žai- 
bas gali išlydyti, o pats krepšelis nesudegs, ir net vaš- 
kinis antspaudas nesuminkštės“. 

Kartais panašiai žaibas pasielgia ir su žmogumi. Yra 
faktų, kai žmogus buvo užmuštas, o jo apsiaustas liko 
visiškai sveikas. Būna ir atvirkščiai, kai žaibas išrengia 
žmogų ir paleidžia jį visiškai nuogą ir sveiką. Pasitaikė 
ir tokių atvejų, kai žaibas sudegino apatinius drabužius, 
o suknelės net nekrepštelėjo, arba sudegino tik palto pa- 
mušalą, nepaliesdamas žmogaus. Kartais žaibas sudegina 
žmogaus odą nesugadindamas drabužių. Buvo atsitiki- 
mas, kai žaibas, įlėkęs į kambarį, pragręžė ant stalo sto- 
vinčios lėkščių krūvos kas trečią lėkštę. 

Žaibas niekada netrenkia tiesia linija. Jis pasirenka 
kelią mažiausios varžos kryptimi, t. y. ten, kur yra lai- 
džių elektrai dalelyčių dauguma. Kartą žaibas trenkė į 
neaukštą dūmtraukį, nors šalia stovėjo daug aukštesnis. 
Tai įvyko todėl, kad iš pirmojo per perkūniją rūko dū- 
mai, kurie, kaip žinoma, yra geri elektros laidininkai. 
Dūmai kilo gana aukštai ir nukreipė žaibą į žemąjį dūm- 
traukį, nors ant aukštojo buvo įtaisytas visiškai geras 
žaibolaidis. 

Anksčiau žaibai labai dažnai trenkdavo į varpines, 
kurios apylinkėje būdavo aukščiausi statiniai. Vienas vo- 
kiečių mokslininkas 1783 metais apskaičiavo, kad per 
pastaruosius 33 metus žaibas trenkė į 386 varpines. 121 
varpininką užmušė ir dar daugiau jų sužeidė. Flamario- 
nas savo „Atmosferoje“ rašo, kad didelė perkūnija bu- 
vusi 1718 metų balandžio 15 dienos naktį. Vien tik 
Bretanės pakrantėje žaibas trenkė į 24 varpines, pasta- 
tytas palei vandenyną. 

Dažnai žaibas trenkia į tą pačią vietą. Buvo pastebė- 
ta, jog netoli Zvenigorodo kasmet žaibas trenkia vis į 
tą patį miško kvartalą. Vien tik 1934 metų liepos mė- 
nesį tame miško kvartale buvo žaibo pažeisti septyni 
medžiai. Ištyrus gruntą, paaiškėjo, kad čia gruntiniai 
vandenys yra labai arti žemės paviršiaus. Trenkdamas į 
žemę, žaibas savo karščiu sulydo smėlį į pailgas lazde- 

les, žmonių vadinamas „velnio pirštais“. Tai lyg koks 
žaibo autografas žemėje. 

Taip pat žaibas nevienodai dažnai trenkia į įvairias 
medžių rūšis. Iš 158 kartų žaibas trenkė: į ąžuolą — 54 
kartus, į tuopą — 24, į guobą — 14, į lazdyną — 11, į 
eglę — 10, į kitų rūšių medžius — po 1—2 kartus. Tik- 
riausiai medžių aukštis neturi lemiamos reikšmės. Kyla 
klausimas, kodėl į Europoje plačiai paplitusius klevus, 
beržus, akacijas retai trenkia žaibas? Matyt, svarbu ne 
medžio aukštis, o dirvos sudėtis ir medžio šaknų siste- 
ma. Iš visų medžių dažniausiai nuo perkūnijos nukenčia 
tie, kurie turi išsivysčiusią ir gilią šaknų sistemą, t. y. 
turintys santykiškai mažesnę varžą, kaip, pavyzdžiui, 
ąžuolas. Be to, žaibas pasirenka geresnius laidininkus, 
t. y. medžius, kuriuose yra daugiau drėgmės. Patekusi 
į medžio kamieną, aukštos temperatūros kibirkštis aki- 
mirksniu užvirina medžio sultis ir garo jėga išdrasko me- 
dį į visas puses. Todėl dažniausiai ir matome žaibo pa- 
liestus medžius taip smarkiai išdraskytus. 

Jeigu žaibas pataiko į žmogų arba gyvulį, dažniau- 
siai baigiasi tragiškai. Flamarionas yra surinkęs faktų, 
kai žaibas nutrenkė daug žmonių. Pavyzdžiui, 1717 me- 
tų birželio 2 dieną per pamaldas žaibas trenkė į Zeiden- 
bergo bažnyčią. 47 žmonės buvo užmušti ir sužeisti. 
1783 metų birželio 26 dieną taip pat per pamaldas žai- 
bas pataikė į bažnyčią. Vienuoliką žmonių užmušė, try- 
liką sužeidė. 1819 metų liepos 11 dieną apie 11 val. 
žaibas trenkė varpams skambant į Šatonef le Mutjė baž- 
nyčią. Devyni žmonės buvo užmušti ir aštuoniasdešimt 
du sužeisti. 1789 metų liepos 27 dieną žaibas pataikė 
į Fletri miestelio teatro salę, kur tuo metu spektaklį 
žiūrėjo apie šeši šimtai žmonių. Septyniasdešimt žmo- 
nių sužeidė, užgesino visas lempas. 

Panašūs dalykai atsitinka ir mūsų dienomis. Antai 
1964 metų liepos 5 dieną sekmadienį Darbėnų klebonas, 
atlikęs bažnytines apeigas, palengva rengėsi liturginius 
drabužius. Užėjęs su perkūnija lietus trukdė pareiti į 
namus tikintiesiems. Staiga bažnyčios viduje blykstelėjo 
akinanti šviesa ir smarkiai trenkė. Perkūnas dievaitis 
akimirka paguldė klūpojusius maldininkus. Vieną mo- 
terį užmušė, kitai nutraukė batą ir sužeidė koją, trečiai 
sužeidė šoną. Žaibolaidžiu, kuris ėjo iš bažnyčios bokšto 
ir nesiekė žemės, žaibas nuėjo iki jo galo ir pasuko pro 

atdarą bažnyčios langą į vidų. Pati bažnyčia nenuken- 
tėjo. 

Dažnai pasitaiko ir taip, kad užmuštasis lieka toje 
pačioje pozoje, kurioje jį užklupo žaibas. Prieš kelioli- 
ką metų viename Uljanovsko srities kolūkyje šeima va- 
karieniavo. Prasidėjo perkūnija. Žaibas įlėkė pro atvirą 
langą ir užmušė vieną šeimos narį. Užmuštasis liko sėdėti 
savo vietoje ir kiti šeimos nariai, nieko neįtardami, val- 
gė toliau. Tik po keliolikos akimirkų jie pastebėjo, kad 
užmuštasis nieko nevalgo. ., 

Pasitaiko, jog užmuštiesiems žaibas palieka įvairių 
formų pėdsakų. Kartą per perkūniją trys vaikai pasis- 
lėpė po medžiu. Žaibas kaip tik trenkė į tą medį. Vaikai 
iš išgąsčio prisiglaudė vienas prie kito. Jie nenukentė- 
jo, bet kai atsigavo, vienas iš jų ant kūno pamatė tikslų 
to medžio atvaizdą. Pasakojama, kad kartą žaibas tren- 
kęs į kalnų trobelę, esančią beveik dviejų tūkstančių 
metrų aukštyje. Žaibolaidžio viršūnė išsilydė. Nusileisda- 
mas žaibas suskilo į tris atšakas: viena pataikė į trobelės 
vidų, o kitos dvi —į rūsį, kuriame pasislėpė nuo lietaus 
keletas turistų. Visi jie po truputį apdegė. Vienai mo- 
teriai išsilydė auksinė grandinėlė ant kaklo, kitai — 
numovė batus. Sienoje esančios vinys ir kiti metaliniai 
daiktai išsilydė. Sienose liko skylės, pro kurias išlėkė 
žaibas. 

Kaip reikia elgtis per perkūniją, kad netrenktų žai- 
bas? Svarbiausia žmogus turi vengti susitikimo su elek- 
tros iškrova, bet jokiu būdu ne dar labiau bauginančio 
griaustinio, kuris daugeliui įvaro didesnę baimę, kaip 
pati iškrova. Vienas perkūnijos specialistų vaizdžiai nu- 
sakė šią mintį: „Jeigu jūs išgirdote griaustinį, — sako 
jis — žaibas jūsų jau nepalietė. Jeigu jūs pamatėte žai- 
bą, jis jau nebepataikys į jus. O jeigu jis trenks į jus, 
apie tai jūs jau niekada nesužinosite“, Statistika rodo, 
kad vietovėse, kur perkūnija trankosi gana dažnai, žai- 
bas trenkia į 10—11 žmonių iš milijono gyventojų, t. y. 
tikimybė, kad į jus pataikys žaibas lygi 0,001 procento. 

Kad ir to neįvyktų, reikia žinoti, jog per perkūniją 
patalpoje yra kur kas saugiau negu lauke. Tačiau ne- 
reikia būti arti krosnių, židinių, dūmtraukių, nes dar 
dažnai žaibai pataiko į juos — aukščiausias pastato dalis. 
Artėjant perkūnijai, patariama uždaryti langus ir duris, 
užstumti dūmtraukių sklendes, kad nesusidarytų skersvė- 
jis, nes žaibai dažnai eina įkandin stipresnių oro srautų. 

Esant smarkiai perkūnijai, rekomenduojama nekalbėti 
telefonu, o tai miestuose dar dažnai ignoruojama. Jeigu 
jus perkūnija užklupo atvirame lauke arba miške, ne- 
reikia slėptis po dideliais medžiais, šieno kupetose. Ei- 
ti žmogui daug pavojingiau negu sėdėti. Todėl, užklupus 
perkūnijai, geriau ramiai sėdėti atviroje vietoje, negu 
eiti ar bėgti. Geriausia pasislėpti kokioje nors žemesnė- 
je reljefo vietoje — griovyje ar slėnyje. Per perkūniją 
nerekomenduojama maudytis, 

Jeigu į žmogų pataiko žaibo atšaka, jis lieka su gy- 
vybės požymiais. Todėl būtina visiems žinoti, kad tada 
nukentėjusiajam būtina kuo greičiau padaryti dirbtinį 
kvėpavimą. Kai pataiko žaibas, žmogaus kvėpavimas sus- 
toja dėl laikino diafragmos ir plaučių paralyžiaus. Jei- 
gu dar yra ir nudegimų, reikia juos apdoroti tik tada, 
kai bus atstatytas kvėpavimas. Viena moteris, per ste- 
buklą išlikusi gyva, pasakojo, kad iš pradžių išgirdo 
siaubingą garsą, po to šalia jos švystelėjo žaibas, pri- 
menantis šviesos spindulį (tikriausiai ji pasakodama su- 
klydo, nes pirma matomas žaibas, o po to tik girdimas 
griaustinis). Kažkas ją net kilstelėjo į orą. Tas „kaž- 
kas“ ir buvo sprogimo banga, susidaranti dėl aukštos 
temperatūros žaibo kanale. 


KAMUOLINIO ŽAIBO PASLAPTIS 


Perkūnijos metu atsiranda įvairių žaibų. Dar Antikos 
laikais buvo bandyta juos suklasifikuoti. Išskirtos trys, 
dažniausiai pasitaikančios žaibų rūšys: paprastas, arba 
linijinis, juostinis ir kamuolinis. Jeigu pirmųjų dviejų 
žaibo rūšių atsiradimą paaiškinti nesunku, tai dėl ko- 
muolinio žaibo atsiradimo iki šiol nėra vieningos nuo- 
monės. 

Iš daugelio matytų atvejų nustatyta, kad kamuolinis 
žaibas — ryškiai šviečiantis rutulio, rečiau — kriaušės 
pavidalo kūnas — paprastai 10—20 cm skersmens. De- 
besų aukštyje buvo stebėtas net kelių metrų skersmens 
fenomenas. Jo spalva esti gana įvairi: balta, melsva, 
rausva, auksinė. Egzistuoja kamuolinis žaibas kur kas 
ilgiau negu paprastasis — nuo kelių sekundžių iki kelių 
minučių. 

Dažniausiai ugnies kamuolys susiformuoja baigiantis 
perkūnijai, nors kartais jis pasirodo ir prieš perkūniją 

ir su kitais gamtos reiškiniais, kuriems vykstant, susi- 
daro stiprus elektros laukas. Jis pasirodo netikėtai, ty- 
liai arba su nedideliu šnypštesiu. Gali išnykti irgi ty- 
liai, palikęs nedidelį dūmų debesėlį, bet pasitaiko atve- 
jų, kai jis sprogsta, sužalodamas žmones, gyvulius, pa- 
darydamas materialinių nuostolių. 

Manoma, kad kamuolinio žaibo centre vyrauja gana 
aukšta temperatūra — apie 10 tūkstančių laipsnių. Tačiau 
labai keista, kad toks karštas kamuolys, praeidamas ne- 
toli lengvai užsidegančių medžiagų (šiaudų, popieriaus, 
medžio), jų neuždega. Bet kai įvyksta sprogimas, užside- 
ga ir šlapias medis, lydosi metaliniai daiktai, deformuo- 
jasi daiktai iš stiklo. Išskiriamos dvi kamuolinio žaibo rū- 
šys — judantis ir nejudantis. Judantis kamuolinis žai- 
bas plaukioja ore maždaug 1—2 m/s greičiu su Oro srau- 
tu arba prieš jį, o nejudantis dažniausiai prisitvirtina ant 
aštrių stogų kampų, kaminų viršūnėse, ant žaibolaidžių. 
tys — akinančiai baltą spalvą. Pasitaikė, kai kamuolinis 
žaibas pateko į patalpas per kaminus, atidarytas duris, 
langus. Jis gali praplaukti šalia žmogaus, ir šis nepajus 
nė šilumos dvelktelėjimo, ir gali sukelti gaisrą per liūtį. 
Jis geba tyliai pranykti arba susprogti su tokia jėga, kad 
po to nebelieka nieko kito, kaip tik spėlioti apie jo 
energijos šaltinį. 

Apie kamuolinį žaibą daug prirašyta. Čia papasako- 
sime pačius netikėčiausius atvejus. Štai IL-18 lėktuvo 
vado pasakojimas. 

1976 metų sausio 5 dieną lėktuvas IL-18, priklau- 
santis Ašchabado civilinės aviacijos grupei, skrido mar- 
šrutu Šočis— Ašchabadas. Po sparnais praplaukė pažįsta- 
ma jūros kranto linija, ir aukštimatis jau rodė 300, 500, 
700, 1000 metrų. Lėktuvas įskrido į debesį, kabinoje pasi- 
darė tamsu. Jokių perkūnijos požymių trasoje nebuvo. 
Tik kairiau, už kokių 40 kilometrų nuo skridimo maršru- 
to, radiolokatoriaus ekrane buvo matomas ryškus per- 
kūnijos židinys. Tačiau jis skridimui neturėjo jokios 
įtakos. 

Netikėtai 1200 metrų aukštyje prieš pilotų kabiną 
ant fiuzeliažo atsirado nedidelis (apie 10 cm skersmens) 
ugninis kamuolys. Drioktelėjo kurtinantis sprogimas — 
ir rutulys dingo. Per akimirką kamuolinis žaibas kažkokiu 
stebuklingų būdu prasiskverbė pro hermetišką lėktuvo 
korpusą į vidų nieko nesugadindamas. Atidaręs pirmojo 

keleivių salono vaistinėlę, lydimas kibirkščių stulpo, žai- 
bas išlėkė iš jos ir lengvai nuplaukė virš nustebusių ir 
išsigandusių keleivių galvų lėktuvo uodegos link. 

Antrajame keleivių salone žaibas pasidalijo į dvi da- 
lis — du pusmėnulio formos ugnies objektai plaukė pa- 
lei dešinįjį ir kairįjį lėktuvo bortus, lyg tikrindami, ar 
visi keleiviai prisegė saugos diržus. .. 

Lėktuvo užpakalinėje dalyje vienas pusmėnulis įs- 
linko į kairįjį tualetą, kitas —į dešinįjį, ir vėl kažkokiu 
nepaaiškinamu būdu prasiskverbė pro metalinį lėktuvo 
korpusą, jo nesugadindami, ir susijungę išlėkė iš lėktu- 
vo. Savo išskridimą jie palydėjo nedideliu sprogimu. 

Iš pradžių, po pirmojo sprogimo, nustojo veikęs ra- 
diolokatorius, atsirado vibracija. Tai buvo pavojinga, ir 
lėktuvo vadas nusprendė grįžti į Sočio aerouostą. Lėk- 
tuvas laimingai nusileido. Apžiūrėjus lėktuvą, buvo kon- 
statuota, kad jo priekinėje dalyje ties radiolokatoriumi 
yra 10 cm skersmens skylė (per ją žaibas pateko į lėk- 
tuvo vidų), kita — apie 3 cm skersmens skylė buvo uo- 
degos stabilizatoriuje (per ją žaibas išėjo iš lėktuvo). 
Niekas iš ekipažo ir keleivių nenukentėjo. Toks atsitiki- 
mas, kai kamuolinis žaibas, patekęs per ploną hermeti- 
zuotą metalinę plokštelę, jos nesuardo, yra labai retas. 

Antras pasakojimas apie tai, kaip kamuolinis žaibas 
pateko į muziejų, kuriame buvo įtaisyti modernūs žai- 
bolaidžiai. 

1977 metų rugpjūčio 5 dienos rytą Kremliaus muzie- 
jaus darbuotojai į darbą rinkosi kaip įprasta, gerokai 
prieš atidarymą. Pradžioje devintos virš Maskvos centro 
siautėjo audra, bet dėl jos niekas nesunerimo. Seniai 
praėjo laikai, kai žaibas būtų galėjęs trenkti ir pakenkti 
sostinės pastatams. Juo labiau buvo netikėta, kai virš 
Kremliaus pasirodė ugninis geltonas kamuolys, ėmęs 
leistis ant Archangelų soboro. Tuo metu soboro durys 
buvo atviros, ir muziejaus darbuotoja N. Antonova ruo- 
šėsi priimti lankytojus. 

„Aš sėdėjau prie stalo šalia muziejaus durų, o S. Sav- 
kinas stovėjo per metrą nuo manęs,— prisimena ji— 
Gatvėje smarkiai lijo, dundėjo griaustinis. Staiga pro du- 
ris tarp mūsų maždaug metro aukštyje praskriejo 5 cm 
skersmens įkaitęs kamuolys. Jo spalva priminė degan- 
čią lemputė, tik jis buvo toks ryškus, kad mes abu tar- 
si apakome. Beveik be garso jis pralėkė patalpą ir spro- 

go ant altoriaus, atsimušęs į vidurines ikonostaso du- 
ris“, 

Apsaugos darbuotojas S. Savkinas dar pridūrė: „Vis- 
kas įvyko per keletą sekundžių. Spėjau pamatyti, kaip 
kažkas blykstelėjo prieš akis. Po to pasigirdo traškesys 
ir trenksmas... Stebėtina, kad muslino užuolaidai, kuri 
kabėjo čia pat, nieko neatsitiko, ,." 

Iš tikrųjų nuostoliai nedideli: apdegė tik viena iš- 
raižyta durų detalė. Liudytojų, mačiusių kamuolinį Žai- 
bą iš lauko, apklausa, matavimai teodolitu, kruopštus 
Kremliaus ir Archangelų soboro teritorijos patikrinimas 
įgalino atkurti visą vaizdą. Paaiškėjo, jog kamuolinis 
žaibas buvo ne vienas, jų buvo keletas. 

Pirmasis, maždaug metro skersmens, kamuolinis žai- 
bas atsirado 200 metrų aukštyje virš Didžiųjų Kremliaus 
rūmų. Sunku tik pasakyti, ar prieš tai buvo trenkęs li- 
nijinis žaibas į žaibolaidį, ar ne. Stabtelėjęs vienoje vie- 
toje 2—3 sekundes, ugnies kamuolys pajudėjo Konstan- 
tino ir Jelenos bokšto link ir čia suskilo į tris naujus žai- 
bus. Vienas jų praskriejo tarp Uspenjės soboro ir Ivano 
Didžiojo varpinės, po to nusileido žemiau ir dingo Slap- 
tojo šaltinio sode. Apie trečiąjį jau pasakota. Taigi 1977 
metų rugpjūčio 5-osios rytą virš Kremliaus susidarė ir 
išnyko keturi, kartu su pirmuoju, kamuoliniai žaibai. Šį 
žaibą ištyrė chemijos mokslų daktaras M. Dmitrijevas. 
Įdomu, kad ir jam pačiam teko susidurti su kamuolinių 
žaibu. Jo, kaip plazmą tiriančio specialisto, nuomonė 
mums turėtų būti itin įdomi. 

Kamuoliniam žaibui pasirodžius Archangelų sobore, 
pasklido Ozono kvapas. Tai rodo aktyvią sąveiką su 
aplinka ir lėtą energijos išsisklaidymą. Tačiau niekas ne- 
pajuto jokios žaibo skleidžiamos šilumos. Užtat jo sklei- 
džiama šviesa visus apakino, o stovėjusieji arčiausiai, 
2—3 dienas jautė simptomus, būdingus hipertoninei kri- 
zei — silpnumą, aštrų galvos skausmą, labai susilpnėjo 
regėjimas. Vėliau sveikata pasitaisė. Reikia pridurti, kad 
buvo atvejų, kai susitikimas su kamuoliniu žaibu atim- 
davo regėjimą visam laikui, 

Skaičiavimai parodė, — rašo toliau Dmitrijevas,— 
kad kamuolinio žaibo švytėjimas sobore — 5—10 kartų pra- 
noko saulės šviesą. Be to, ultravioletinių spindulių kie- 
kis sudarė ne mažiau kaip vieną penktadalį viso žaibo 
spinduliavimo intensyvumo. Visa tai byloja apie didelę 
energiją mažame tūryje. Sprendžiant iš apskaičiavimų, 

kamuolinis žaibas, kurio masė 15—20 miligramų, per 
trumpą egzistavimo laiką išskyrė tiek energijos, kad jos 
būtų užtekę 250 vatų galingumo lemputei maitinti 1,5— 
2 valandas. Sprogimas Archangelų sobore buvo gana sil- 
pnas, nors kamuolinis žaibas turėjo didelį energijos už- 
taisą. Kur jis dingo prieš sprogimą? Ne mažiau įdomu 
ir tai, kad architektūriniame Kremliaus komplekse įrengta 
tobuliausia žaibolaidžių sistema. O žaibas veikė taip, 
tarsi nebūtų jokių apsaugos priemonių! 

„Savąjį“ kamuolinį žaibą M. Dmitrijevas stebėjo 1967 
metais Onegos upės pakrantėje. Kamuolinis žaibas bu- 
vo aptiktas dar virš upės maždaug pusantro metro aukš- 
tyje. Savo iorma jis priminė didelę elektros lemputę. 
Šviečianti masė turėjo 6—8 cm skersmens branduolį, iš 
kurio sklido baltai gelsva šviesa. Branduolį gaubė dar du 
apvalkalai. Arčiau branduolio buvo tamsiai violetinis 
1—2 cm storio apvalkalas, o jį dengė ryškiai žydras 2 cm 
storio išorinis apvalkalas. Virš vandens ugnies kamuolys 
judėjo maždaug pusantro metro per sekundę greičiu. 
Praskriejęs stebėtojui virš galvos, ant nedidelės kalve- 
lės jis sustojo ir išbuvo nejudėdamas maždaug 30 sekun- 
džių. Tranzistoriniame imtuve, kuris stovėjo netoliese, 
sustiprėjo trukdymai, greitai virtę nesibaigiančiu ūžesiu. 
Stebėtojas girdėjo, kaip ir pats kamuolys traškėjo. Ugz- 
nies kamuolys paliko paskui save aitrių melsvos spal- 
vos dūmų pėdsaką, kuris lėtai sklaidėsi. Pamiškėje jis 
keletą kartų užkliuvo už medžių šakų ir kiekvieną kartą 
smarkiai kibirkščiuodavo. Po susidūrimų jis pradėjo ju- 
dėti zigzagais, jo spalva iš baltos pavirto į ryškiai rau- 
doną. Kamuolys išnyko, prabuvęs stebėtojo akiratyje 
60—65 sekundes. Turėdamas didelį patyrimą eksperimen- 
tuose su plazma, M. Dmitrijevas nustatė, kad ugnies ka- 
muolio temperatūra galėjo siekti 13—16 tūkstančių laip- 
snių. Nors kamuolinis žaibas praskriejo visiškai arti ste- 
bėtojo, šis jokių šilumos požymių nejautė. 

Daug kamuolinio žaibo „veiklos“ pavyzdžių aprašo 
Flamarionas knygoje ,„Atmosfera“. 1852 metų liepos 5 die- 
ną Paryžiuje Sen Žako gatvėje kamuolinis žaibas įlindo 
į vieno darbininko nuomojamo kambario židinį ir išrie- 
dėjo ant grindų apvertęs audeklinį židinio skydą. Žaibas 
atrodė lyg vidutinio didumo kačiukas, kuris susirietęs į 
kamuoliuką, rieda pasispirdamas kojytėmis. Jis pririedė- 
jo prie darbininko, norėdamas su juo pažaisti. Šis, bai- 
siai išsigandęs, truktelėjo kojas. Tada žaibas pakilo jam 

iki veido. Darbininkas kuo atsargiau atlošė galvą. Ka- 
muolys pakilo iki lubų, po to nuslinko to židinio ka- 
mino link, kur kitados buvo pramušta skylė, dabar už- 
klijuota popieriumi, atklijavo popierių, jo neapgadinda- 
mas, tykiai ramiai nuslinko į kaminą ir ten sprogo, sukel- 
damas baisų trenksmą ir lemtingus kaminui padarinius. 

1845 metų rugsėjo 10 dieną Prancūzijoje, Salanjako 
miestelyje, ties vienos virtuvės slenksčiu pasirodė ug- 
nies kamuolys. Tikriausiai jis susidarė iš „paprasto“ prieš 
tai trenkusio žaibo, o į virtuvę pateko per kaminą ir ži- 
dinį. Buvusios virtuvėje moterys patarė jaunam valstie- 
čiui, prie kurio kojų atsidūrė rutulys, sutrypti tą bjau- 
rybę ir užgesinti. Tačiau jaunuolis anksčiau buvo lan- 
kęsis Paryžiuje, kur už kelis su „elektrinosi“ Eliziejaus 
laukuose ir nuo tada jautė pagarbą paslaptingiems elek- 
tros reiškiniams. Todėl jis nekreipė dėmesio į savo drau- 
gių prašymus ir patarimus. Tuo metu rutulys išriedėjo į 
kiemą ir sprogo netoliese tvarto,— mat ten jį pabandė 
apuostyti kiaulė. Nepagarba kainavo jai gyvybę. 

1861 metų rugsėjo 10 dieną vieno prancūzų keleivi- 
nio traukinio keleiviai pastebėjo ant telegrafo linijos 
laido raudoną kamščio didumo rutulį. Nuslinkęs iki stul- 
po, rutulys perlaužė jį pusiau ir dingo. 

Kuriozinis atsitikimas įvyko nedideliame Junjonvilio 
miestelyje Jungtinėse Amerikos Valstijose. Viena namų 
šeimininkė, grįžusi iš turgaus, sukrovė pirktas vištas ir 
kiaušinius į šaldytuvą ir nubėgo pas kaimynę. Tuo metu 
užėjo stipri perkūnija. Po perkūnijos grįžusi namo atida- 
rė šaldytuvą ir nustebo: virštos buvo iškepusios, o kiau- 
šiniai išvirę. „Įvyko stebuklas!“ -— sušuko ji ir metėsi pas 
kaimynus. Atsitikimas sudomino miestelio gyventojus. 
Ir kokių kalbų tik nebuvo. Tikintieji manė, jog įvyko ste- 
buklas. Tačiau jokio stebuklo neįvyko. Nustatyta, jog 
tai buvo kamuolinio žaibo darbas. Kažkokiu nežinomu 
būdu jis pavertė šaldytuvą elektros krosnimi. Keista, kad 
šaldytuvas ir toliau kuo geriausiai šaldė. 

Ir dar viena įdomi žinutė, paskelbta 1936 metų 
lapkričio 5 dieną anglų laikraščio „Daily Mail“ skyriuje 
„Laiškai redaktoriui": 

„sere! Siaučiant audrai, mačiau, kaip iš dangaus nu- 
sileido didžiulis įkaitęs kamuolys. Jis trenkė į mūsų 
namą, nutraukė telefono laidus, uždegė lango rėmą, po 
to dingo po langu stovėjusiame kubile. Vanduo kelias mi- 

nutes virė, bet kai jis tiek atvėso, kad galėčiau paieškoti 
kamuolio, nieko kubile neradau. 

V. Morisas. Derstounas, Herfordšyras“. 

Remiantis pateiktais pavyzdžiais, pabandykime nus- 
tatyti žaibo energiją. Tuo atveju, kai žaibas pataikė į 
vandens kubilą, lapkričio mėnesį stovėjusį lauke, gali- 
me apytiksliai nustatyti vandens temperatūrą. Kaip pa- 
sakojama, vanduo įkaito iki virimo temperatūros. Van- 
dens kubile būta apie 20 litrų, o dalis — apie keturis 
litrus — išgaravo. Žaibas buvo didelio apelsino didumo. 
Tai, kad jis plaukiojo ore, duoda mums informacijos, jog 
žaibo medžiagos tankis ne ką didesnis už oro tankį. Di- 
delio apelsino tūrį užimantis oras svertų apytikriai de- 
šimtąsias gramo dalis. Tarkime, kad žaibas svėrė vieną 
gramą. Kokia turėjo būti vieno gramo masės kūno tem- 
peratūra, kad jis galėtų įkaitinti 20 litrų vandens nuo 
10 iki 100 laipsnių ir dar išgarinti keturis litrus? Skaičia- 
vimas elementarus. Tačiau koks rezultatas? Pasirodo, 
jog tokio kūno temperatūra turi būti keli milijonai laip- 
snių. Tačiau pasižiūrėjus iš kitos pusės, žaibo energi- 
ja pasirodo ne tokia didelė — vos trys kilovatvalandės. 

Galima ir kitu aspektu panagrinėti žaibo energiją. 
Prisiminkite aprašymą, kai kamuolinis žaibas nulaužė 
telegrafo stulpą. Dvidešimties centimetrų skersmens stul- 
pui susprogdinti reikia maždaug 400 gramų trotilo šaš- 
kės. Šiuo požiūriu kamuolinio žaibo energija prilygsta 
10—20 kilogramų tolo užtaiso energijai. Daugiausia to- 
kių kamuolinio žaibo sprogimų ir aprašyta. Panašiai rašo 
ir chemijos mokslų daktaras M. Dmitrijevas, tyrinėjęs 
kamuolinį žaibą Kremliuje. Jo nuomone, kartais žaibai 
sprogdami išskiria tiek energijos, kiek jos turi dešimtys 
kilogramų nitroglicerino. 

Žinoma, skaitytojui labiausiai rūpi kamuolinio žaibo 
atsiradimo priežastys. Reikia iš karto pasakyti, kad pa- 
saulio mokslininkai štai jau daugiau kaip du šimtmečius 
stengiasi įminti įnoringo ugnies kamuolio mįslę. Ir kokių 
tik teorijų nesukurta! 

Dar Fransua Arago manė, kad kamuolinis žaibas yra 
degančių dujų arba kažkokio sprogaus mišinio kamuo- 
lys, susidaręs per paprasto linijinio žaibo iškrovą. Ta- 
čiau kyla prieštaravimai: tokiu atveju žaibas turėtų grei- 
tai „sudegti“. Skaičiavimai rodo, kad žaibas galėtų eg- 
zistuoti dešimtąsias sekundės dalis, 0 jis kartais plaukio- 
ja kelias minutes. 

Amerikietis D. Baris surinko praėjusių 300 metų ka- 
muolinio žaibo aprašymus. Išnagrinėjęs juos, mokslinin- 
kas priėjo prie išvados, kad kamuolinis žaibas, nors daž- 
niausiai būdamas per perkūnijas, gali pasitaikyti ir su 
kitais atmosferos reiškiniais, kuriems būdingas stiprus 
elektros laukas. Aprašyta atvejų, kai kamuolinis žaibas 
pasirodė išsiveržus ugnikalniui, vykstant žemės drebėji- 
mui, praūžus uraganui, smėlio audrai, lyjant ar sningant. 

Prancūzų mokslininkas A. Doviljė teigia, kad kamuo- 
linis žaibas nesusijęs su elektra. Remdamasis kai kuriomis 
fizinėmis kamuolinio žaibo savybėmis, šis mokslininkas 
įrodinėja, kad kamuolinis žaibas yra tornado ar viesulo 
rezultatas. 

Žymus tarybinis fizikas teoretikas J. Frenkelis mano, 
kad kamuolinis žaibas — tai chemiškai aktyvių dujų, ku- 
rios dega, dalyvaujant katalizatoriams, pavyzdžiui, dūmų 
ar dulkių dalelėms, darinys, atsirandantis trenkiant pap- 
rastam žaibui. Deja, kol kas nežinome tokio milžiniško 
kaloringumo medžiagų kaip kamuolinio žaibo medžiaga. 

Vokiečių mokslininko fiziko A. Meisnerio nuomone, 
kamuolinis žaibas — karštos plazmos kamuolys  nepap- 
rastai greitai besisukantis dėl pradinio impulso, ku- 
Iį pirminis linijinis žaibas suteikia plazmos sutan- 
kėjimui. Deja, apskaičiavus paaiškėjo, kad ši teorija 
negali paaiškinti, kodėl kamuolinis žaibas ilgai gyvuoja 
ir iš kur jo milžiniška energija. 

Tarybinis elektrotechnikas (G. Babatas pirmaisiais 
Didžiojo Tėvynės karo mėnesiais nešildomoje laborato- 
rijoje, atlikdamas bandymus su aukšto dažnumo srovė- 
mis, netikėtai gavo... dirbtinį kamuolinį žaibą. Iš kvar- 
cinio vamzdžio, tarp kurio elektrodų staigiai padidėjo 
įtampa, nepaprastu greičiu išsiveržė ugnies žiedas, la- 
bai panašus į kamuolinį žaibą. Remdamasis šiais ekspe- 
rimentais, Babatas sukūrė dar vieną kamuolinio žaibo 
teoriją. Pagal jį, išcentrines jėgas, kurios stengiasi su- 
plėšyti ugnies rutulį į gabalėlius, atsveria skirtingo krū- 
vio sluoksnių traukos jėgos. Tokie sluoksniai susidaro 
krūviams sukantis dideliu greičiu. 

Kito tarybinio fiziko G. Teletovo nuomone, kamuo- 
linis žaibas yra švytinti plazma su neplazmine šerdimi 
(metalinis azoto ir deguonies atomų kondensatas). Šerdį 
laiko magnetinis laukas, kuriame cirkuliuoja stipri sro- 
vė. Kamuolinio žaibo švytėjimas priklauso nuo aukštos 
plazmos temperatūros. Visai atsitiktinai yra pavykę nu- 


254 


fotografuoti kamuolinio žaibo pėdsaką. Mikrofotometri- 
niai negatyvo tyrimai patvirtino, kad kamuolinio žaibo 
spinduliavimo šaltinis yra ne paviršinis jo sluoksnis, O 
visas tūris. Tai patvirtina plazminę arba dujinę kamuo- 
linio žaibo prigimtį. 

Nobelio premijos laureatas akademikas P. Kapica ma- 
no, kad kamuolinis žaibas — tūrinis virpesių kontūras. 
Palyginęs kamuolinį žaibą su debesimi, kuris susidaro po 
atominio sprogimo ir „švyti“ keletą sekundžių, Kapica 
priėjo prie išvados, jog žaibas turėtų taip švytėti šim- 
tąją sekundės dalį Kadangi taip nebūna, žaibas turi 
nuolat gauti energijos iš šalies. Žaibas pagauna radijo 
bangas, atsirandančias dėl elektros išlydžio žaibuojant. 
Ši teorija puikiai paaiškina daugumos tyrinėtojų ir at- 
sitiktinių liudytojų pastebėtą reiškinį, kad žaibai mėg- 
sta įvairius kaminus ir dūmtraukius — juk tai bangolai- 
džiai, žaibų energijos perdavimo kanalai. Tačiau vienas 
pranešimas jau minėtam laikraščiui „Daily Mail“ tam 
prieštarauja: žaibas tebegarino vandenį jau „paskendęs“ 
kubile. Juk prisilietęs prie vandens, žaibas nebegalėjo 
būti tūrinis rezonatorius ir gauti energijos radijo bango- 
mis. Tačiau vanduo virė, vadinasi, energija vis dėlto 1š 
kažkur sklido. 

Įdomi Maskvos valstybinio universiteto mechanikos 
mokslinio tyrimo instituto bendradarbio B. Parfenovo te- 
orija. Jo nuomone, kamuolinio žaibo sandara paprastes- 
nė negu šratinuko. Šratinukas susideda iš dešimties da- 
lių, o kamuolinis žaibas — tik iš dviejų: toroidinio srovės 
apvalkalo ir žiedinio magnetinio lauko. Jiems sąveikau- 
jant, iš rutulio išsiurbiamas oras. Elektromagnetinės jė- 
gos stengiasi suplėšyti kamuolį, o oro slėgis, priešingai, 
stengiasi jį sugniuždyti. Šios jėgos kartais gali susily- 
ginti, tada kamuolinis žaibas tampa stabilus. Srovė teka 
išoriniu žiedu nesilpnėdama keletą minučių. Vakuumas 
trukdo perduoti žaibo energiją aplinkinei erdvei, todėl 
kamuoliniam žaibui nereikia jokių nežinomų energijos 
šaltinių. Greitai besikeičiančiu magnetiniu laukų lengvai 
paaiškinami tokie, atrodytų, nesuprantami reiškiniai, kaip 
žiedų arba apyrankių dingimas tiesiog nuo rankos, „at- 
sisveikinimo triukšmas“ — elektros skambučių tarškėji- 
mas, televizorių ir radijo imtuvų gedimai. Rutuliui grei- 
tai besisukant, žiedai ir apyrankės tampa tarsi antrinė- 
mis transformatoriaus apvijomis, jais pradeda tekėti ne- 
regėto stiprumo srovės ir metalai išgaruoja tiesiog nuo 

rankos taip greitai, kad jų šeimininkės nė nespėja to 
pastebėti. Dėl tos pačios priežasties skamba skambučiai, 
genda radijo imtuvai ir televizoriai. 

Kamuolinio žaibo paslaptį bus galima įminti tik ta- 
da, kai bus gautos ne tik formulės, aprašančios jo atsira- 
dimą, bet ir pats kamuolinis žaibas laboratorijos sąly- 
gomis. Kai kas jau padaryta. Amerikiečių mokslininkams 
pavyko iš dalies patvirtinti P. Kapicos teoriją — radio- 
Iokatoriaus spindulyje jie gavo ir kurį laiką išlaikė švy- 
tinčius plazmoidus — plazmos rutuliukus. Tarybiniai mok- 
slininkai visai kitokiu būdu gavo plazmos sutankėjimus, 
labai primenančius kamuolinį žaibą. Tačiau nė karto ne- 
pavyko pasiekti, kad tie sutankėjimai įgytų nepakarto- 
jamų ir bauginančių tikro kamuolinio žaibo savybių. 

Kalbant apie įprastus kamuolinius žaibus, negalima 
nepaminėti vadinamųjų juodųjų žaibų. Pats terminas 
„Juodasis žaibas“ mokslinėje literatūroje imtas vartoti 
palyginti neseniai. Atrodytų, kad nešviečiančio žaibo ne- 
galėtų būti. Tačiau tarp kamuolinių žaibų juodasis gana 
dažnas. Štai keletas pavyzdžių. 

1974 metų birželio 23 dieną apie 17 val. 45 min. Za- 
porožėje astronomas V. Černovas stebėjo juodąjį žaibą 
griaudžiant ir pliaupiant lietui. Jis buvo gerai matomas 
pilkų debesų fone. Iš pradžių blykstelėjo paprastasis žai- 
bas, o netrukus šalia jo praskriejo juodasis. Pulkininkas 
A. Bogdanovas Pamaskvėje dieną stebėjo lėtai sklen- 
džiantį 25—30 cm tamsiai rudą žaibą. Aiškiai buvo ma- 
tyti, kad tai yra metališkai blizgantis miglotas santirštis. 
Apie jį silpnai švietė tamsiai ruda aureolė. Netikėtai 
žaibas įkaito ir sprogo. Ne kartą juodieji žaibai buvo 
matomi medžiuose, ant stiebų, stogų, metalinių pavir- 
šių, — jie panašūs į gumbus ar purvo gniužulėlius. Paban- 
džius juos nukrapštyti ar sudavus kuo nors, juodieji žai- 
bai įkaisdavo ir sprogdavo. 

Kaip aiškinamas juodųjų žaibų atsiradimas? Viena 
teorijų teigia, kad ore susidaro molekulinės aerozolinės 
konglomeracijos, kai atmosferos orą veikia saulės bei 
kosminiai spinduliai, debesų elektriniai laukai, paprasti 
žaibai ir kitokie fizikiniai ir cheminiai veiksniai. Ore at- 
siranda chemiškai aktyvių dalelių, teigiamų ir neigiamų 
jonų ir aerozolių. Tam tikromis sąlygomis tos dalelės ga- 
li sudaryti kondensacijos branduolius, kurie vėliau virsta 
molekuliniais aerozoliniais konglomeratais. Konglomera- 
to chemiškai aktyvios dalelės gali reaguoti, tada jis 

įkaista ir tampa santykiškai sferiniu kamuoliniu žaibu, 
galinčiu sprogti. Tačiau kamuolinis žaibas šviesdamas 
gali gyvuoti tik kelias minutes, o juodasis Žaibas „gy- 
vena“ daug ilgiau. Jis naktį nematomas, jį sunkiau ap- 
tikti radiolokaciniais prietaisais. Juodąjį žaibą lengva 
palaikyti skrendančiu paukščiu. Juodasis žaibas atsiran- 
da ten, kur teoriškai neįmanoma atsirasti žaibams. Įdo- 
mu, kad artėjant prie jų lėktuvui, žaibas dažniausiai tam- 
pa arba kamuolinių, arba sprogsta. 


ŽAIBAI IR LAIVAI 


Pasauliniame laivų avarijų metraštyje yra tokių sudu- 
žimo priežasčių, kurios priskiriamos prie „neįveikiamų 
gamtos stichijos jėgų ir jūroje nenumatytų atsitiktinu- 
mų“. Pirmiausia, tai tokie atsitikimai, kai į laivą pataiko 
ir jį pramuša per visą storymę meteoritas arba trenkia į 
laivą žaibas. Vartant gausybę laivų sudužimo kronikų 1T 
metraščių, pastebima, kad dar dažnai laivų sudužimo 
priežastimi esti Žaibas. 

1784 metais Anglijos dviejų denių linijinis laivas „Tis- 
bi“ pateko į audrą prie Anglijos salų. Išsiveržęs iš juo- 
dojo debesies, žaibas trenkė į didįjį stiebą ir juo nuš- 
liaužė žemyn į denį. Suliepsnojo burės, ugnis grasino 
laivui pražūtimi... Laimė, „Tisbi“ kapitonas nusprendė 
teisingai pasielgti — įsakė nukirsti stiebą. Liepsnos apim- 
tos burės kartu su juo nukrito už borto. Laivą pavyko 
išgelbėti. 

1801 metų balandžio mėnesio audros, kuri siautėjo 
netoli Silos salų, žaibas pataikė į aštuoniasdešimties pat- 
rankų anglų karo laivą „Gibraltar“ forstengą. Stiebu jis 
nuslinko į triumą, kur į šipulius suskaldė keletą dėžių 
su patrankų sviediniais. Liko nesuprasta, kokiu būdu 
sveikos liko 40 parako statinių, kurios buvo po dėžė- 
mis, 

Meteorologijos istorijoje žinoma atsitikimų, kai žai- 
bas pramušdavo medinį laivo korpusą kiaurai. Taip at- 
sitiko su prancūzų kariniu laivu „Kokvin“, kuris 1820 
metų Kalėdų naktį buvo išmetęs inkarą Neapolio įlan- 
koje. Pramušęs denio korpusą iki dugno, žaibas nute- 
kėjo į vandenį. Į laivą pro angą pradėjo skverbtis van- 
duo. „Kokvin“ pradėjo grimzti. Tik laivo įgulos skubių 
veiksmų dėka laivą pasisekė nuplukdyti į seklumą. 

Laivyną užplūsdavo ir žaibų audros. Daugybės žaibų 
blykstelėjimas buvo stebimas 1813 metų rudenį Ronos 
žiotyse, kur tada stovėjo anglų eskadra, blokavusi Tu- 
loną. Iš trylikos laivų žaibai per dvi minutes apgadino 
net septynis. Penkiems iš jų teko keisti stiebus. 

Burinio laivyno laikais iki XIX amžiaus vidurio lai- 
vai buvo statomi iš medžio. Jų smaluotas takelažas, bu- 
rės ir pats korpusas, vos paliesti ugnies, akimirksniu už- 
sidegdavo, liepsna per keletą minučių apimdavo visą 
laivą, ir paprastai žmonių kova su ugnimi būdavo be- 
prasmė. Gaisrų nNnaikinamoji jėga jūroje medinių laivų 
statybos laikais būdavo milžiniška. Čia ne paskutinį vaid- 
menį suvaidino žaibai. 

1832 metų lapkričio mėnesį anglų eskadra buvo pasi- 
ruošusi pakelti inkarus Daunso reide netoli Gudvino smė- 
lynų. Netikėtai kilo audra. Vienas Žaibas pataikė į lini- 
jinį laivą „Sauthemnton“ ir palei stiebą nusileido į triu- 
mą. Laivą greitai apėmė liepsnos liežuviai. 

Išradus žaibolaidį, jį pasiūlyta įtaisyti ir tuometiniuo- 
se laivuose. Anglas Viljamas Vatsonas, pirmasis įrengęs 
žaibolaidį Londone, pasiūlė tuometiniam pirmajam admi- 
raliteto lordui admirolui Ansonui įrengti žaibolaidžius 
visuose Britanijos kariniuose laivuose. Prie savo pro- 
jekto Vatsonas pridėjo smulkius brėžinius ir eskizus. Jo 
sumanymu, žaibolaidis daromas iš vario juostų, einan- 
čių nuo kiekvieno stiebo klotiko žemyn iki laivo dugno 
ir į vandenį. Britanijos admiraliteto lordams ši idėja pa- 
sirodė esanti per daug „brangus malonumas“, ir Vatsonui 
buvo atsakyta pritaikyti savo išradimą. 

Praslinkus dvidešimčiai metų, Edinburgo universiteto 
auklėtinis Viljamas Cheris pasiūlė vėl panaudoti laivuose 
žaibolaidžius. Metęs chirurgiją, trisdešimtmetis gydyto- 
jas ėmėsi nagrinėti elektros ir magnetizmo problemas. 
Jis parašė keletą svarbių darbų apie žaibą ir jo pavojų 
laivams. Cherio surinktais duomenimis iš oficialių Br1- 
tanijos admiraliteto ir Loido draudimo bendrovės šalti- 
nių, nuo XIX amžiaus pradžios per 25 metus žaibai tren- 
kė į 220 karinių laivų: 87 linijinius, 55 fregatas, 78 ir- 
klinius ir kitus smulkesnius laivus. Siuose laivuose admi- 
ralitetui reikėjo pakeisti daugiau kaip 400 stiebų ir 
stengų. 

Tais laikais Britanijos laivai turėjo nuimamus žaibo- 
laidžius. Dažnai jie būdavo daromi iš vielinės grandinės, 
pakeliamos per perkūniją ant stiebų signalinių falų. Ta- 

čiau jie pasirodė mažai efektyvūs. Ir tik 1852 metais 
žaibolaidis tapo kiekvieno Britanijos laivo standartiniu 
reikmeniu. 

Dažnai laivus jūroje užklupdavo ir kamuolinis žaibas. 
1840 metais kamuolinio žaibo auka tapo anglų paketbotas 
„Lenkija“. Plaukdamas Šiaurės Atlantu, laivas papuole 
į audrą. Iš debesies į laivą nusileido švytintis pusės metro 
skersmens (mačiusiųjų parodymais) rutulys. Jis užkliuvo 
už bramškoto ir sprogo. Nuo denyje kilusio gaisro triu- 
muose užsidegė medvilnė. Laivo nepavyko išgelbėti, o 
įgulą po kelių dienų iš valčių paėmė pro šalį plaukęs 
laivas. Iš kronikos žinome, kad tais pačiais metais su 
„ugnies kamuoliu“ susitiko anglų muitinės kateris „Či- 
česteris". Paslaptingasis ateivis iš dangaus prasiskverbė 
pro durų plyšį į laivo saloną. Tuo metu salone pusry- 
čiavo karininkai. Keletą sekundžių jis kabojo virš stalo. 
Visi serviruotės stikliniai indai išsilydė, bet žmonės ne- 
nukentėjo. Po to kamuolys praslinko virš stalo, į denį, 
laivo dugną ir dingo vandenyje. Vėliau paaiškėjo, kad 
apkalos varinis lakštas po anga laivo dugne buvo pra- 
degintas. 

Tragiškas įvykis, susijęs su kamuolinių žaibu, atsitiko 
su anglų fregata „„Rezistanas“. 1798 metų liepos 24 die- 
ną šilas laivas stovėjo išmetęs inkarą Indijos vandeny- 
ne netoli Banko salos. Buvo tvanki tyli naktis. Koman- 
da miegojo viršutiniame denyje. Netikėtai pasirodė „ug- 
ninis kamuolys“, Tikriausiai jis prasiskverbė į parako 
triumus. Fregata išlakstė į gabalus. Iš 294 įgulos narių 
gyvi liko tik keturi. Kur kas laimingiau „prasilenkė“ su 
kamuoliniu žaibu 1749 metais anglų prekybinio laivo 
„Duvras“ jūrininkai. Laivas buvo maždaug už trijų my- 
lių į vakarus nuo Lizaro kyšulio. Tiesiai jų plaukimo 
kryptimi virš vandens buvo pastebėtas švytintis žydras 
kamuolys. Mačiusiųjų aprašymu, jis buvo didumo sulig 
vidutine malūno girna. Už penkiolikos metrų nuo laivo 
kamuolys staiga šovė į viršų ir sprogo. Garsas priminė 
kelių pabūklų salvę. Sprogimo banga į skiedras suskal- 
dė grotstenga, įskilo didysis stiebas, sugriuvo denio an- 
statas, pats denis ir laivo bortas buvo smarkiai apgadin- 
ti. Denyje stovėję jūreiviai pargriuvo, jie laikinai pra- 
rado regėjimą. Vienas stipriai apdegė. Keletą minučių 
„Duvro“ įgula jautė aštrų kvapą, primenantį parako 
kvapą. Į laivą pradėjo tekėti vanduo ir ,„Duvra“ teko 
ištempti į seklumą. 

„Perkūno medžiagos“ auka vos netapo vienas iš ge- 
riausių Britanijos karališkojo laivyno laivų „Nelsonas '. 
1862 metų rugpjūčio 29 dieną, būdamas Tasmanijos jū- 
roje, jis pateko į audros juostą. Keletą minučių ant jo 
stiebų klotikų ir rėjų švytėjo šventojo Elmo ugnys. Tuo 
metu už septynių metrų nuo pavėjinio borto pusės iš 
dangaus į vandenį nusileido švytintis rutulys. Kaip pa- 
sakoja laivo vadas kapitonas Meikldžonas, „Nelsono“ 
denis nušvito ryškia oranžine šviesa, bet, kai kamuolys 
palietė vandenį, sprogimo nebuvo. Vieta, kur nukrito tas 
„ateivis iš dangaus“, švytėjo penkias minutes. 

Kamuolinis žaibas aprašytas ir žymaus anglų moksli- 
ninko Roberto Boilio darbuose. Jis aprašo įvykį su Bri- 
tanijos kariniu laivu ,„Albenvarlas“, kuris 1681 metais, 
būdamas už 300 mylių į vakarus nuo Kodo kyšulio, per 
štormą po stipraus perkūno griausmo buvo apdrabstytas 
degančia mase. Arglų jūrininkai patvirtino, kad jis lai- 
vo didįjį stiebą suskaldė, o laikomas denyje barkasas 
subyrėjo į gabalus. „Masė degė kelias minutes, skleis- 
dama panašų į parako kvapą..." Laive kilusį gaisrą pa- 
vyko užgesinti, 

Žymaus amerikiečių paleontologo Maršo darbuose ap- 
rašytas jo susitikimas su kamuoliniu žaibu. Jis rašo, jog 
tada buvęs didžiojoje kreiserinėje jachtoje Solnete, ne- 
toli Portsmuto. Virš jachtos vienas po kito švysčiojo žai- 
bai. Netikėtai iš dešinio borto pusės blykstelėjo ryški 
rožinė šviesa. Kriaušės pavidalo masė lėtai leidosi ant 
denio. Ji buvo 10 X 20 cm didumo. Palietusi denį, „kriau- 
šė" sprogo, partrenkdama stovėjusį jūreivį. Tuo metu 
kambuze virėjui iš rankų iškrito puodas, kai kurie virtu- 
vės rakandai pašoko iš savo vietų. Toliau Maršas prane- 
ša, kad jis pastebėjo, jog jachtos priekinė dalis sušvy- 
tėjo išsklaidyta padrika šviesa, 0 deniu nubėgo žaibų 
iškrovos. 

Trenkus žaibui į laivą, dažnai persimagnetina laivų 
kompasų rodyklės. Kelis tokius atvejus aprašo F. Arago. 
Anglų laivas „„Douveris“ 1748 metų sausio 9 dieną, bū- 
damas 47“ 30' šiaurės platumos ir 227 15“ vakarų ilgu- 
mos, pateko į smarkią audrą. Trenkęs žaibas perskėlė 
grotstiebi, apdegino dalį denio, kelias kajutes, bortus. 
Patikrinęs pagal žvaigždes kompasų rodyklių kryptį, 
kapitonas Vedelis įsitikino, kad jos visos keturios per- 
magnetintos. Netoliese gulėję plieniniai bei geležiniai 
strypai taip pat buvo stipriai įmagnetinti. 

Apie 1775 metus du anglų laivai plaukė tuo pačiu 
kursu iš Londono į Barbadosą. Bermudų salų platumoje 
kilusi audra išblaškė laivus. Į vieną iš jų pataikė žaibas, 
perlaužė stiebą ir sudraskė į skutelius bures. Kitas lai- 
vas nenukentėjo. Po audros jo kapitonas patenkintas ap- 
žiūrėjo lietaus tik atgaivintą denį. Jis neišpasakytai nus- 
tebo, pamatęs, kad pirmasis laivas pakeitė kursą ir pa- 
suko atgal į Angliją... Vėliau buvo išsiaiškinta, kad lai- 
vo, į kurį pataikė žaibas, kompaso rodyklės pasidariusios 
priešingo poliariškumo ir laivo kapitonui, kuris plaukė 
atgal į rytus, atrodė kad jis plaukia į vakarus. 


PASLAPTINGOSIOS ELMO UGNYS 


wo, 


ir viskas aplinkui nutilo. Bus stipri audra, — pagalvojau 
ir įsakiau komandai nuleisti bures. Nespėjo jūreiviai 
pradėti vykdyti mano įsakymą, kai visi, išbėgę į denį, 
nustėro... Ant laivo stiebų pamatėme daugiau kaip tris- 
dešimt ugnių, panašių į milžiniškų žvakių liepsnas. Ant 
grotstiebio švytėjo maždaug pusantros pėdos (apie 45 
cm.— V. P.) didumo liepsnos liežuvis. Pasiunčiau jūrei- 
vį, kad nukeltų vėjarodį. Užlipęs jūreivis sušuko, kad 
ugnis šnypščia kaip raketa iš drėgno parako. Įsakiau 
nuimti ugnį kartu su vėjarodžiu ir nuleisti apačion. Ta- 
čiau nuo nuimto vėjarodžio ugnis vėl peršoko ant stie- 
bo. Buvo neįmanoma jos nukelti. Ten ji paliko dar kurį 
laiką, o vėliau ėmė silpnėti ir po truputį visiškai išny- 
ko“*. Taip 1696 metais rašė vieno laivo kapitonas, pra- 
plaukdamas Balearų salas (Viduržemio jūroje). Šį ap- 
rašymą radau žymaus gamtininko K. Flamariono knygoje 
„Atmosfera“. Panašius reiškinius stebėjo dar daugelio 
jūrininkų bei keliautojų įvairiuose pasaulio kampe- 
liuose. 

Išiko pasakojimas, kaip Kristupui Kolumbui gana 
keistomis aplinkybėmis pavyko sustabdyti bręstantį jū- 
reivių maištą. Stipri vėtra gerokai aplaužė Kolumbo ka- 
raveles. Jūreiviai niurnėjo ir reikalavo grįžti atgal. Ta- 
čiau ne toks buvo Kolumbas, kad grįžtų tuščiomis. ir 
tada jam toptelėjo mintis, kaip paveikti komandą... 
Surinkęs visus denyje, Kolumbas parodė jiems ką tik 


* GnaMMapuos K. ArMocbepa. Cn6., 1910. C. 586. 

sužibusias ant stiebų ryškias ugnis. „Jūs matote — pais 
šventasis Elmas siunčia mums savo palaiminimą. Drąsiai 
į priekį, ir pasieksime tikslą!“ Išvydusi tokį stebuklą, visa 
įgula ėmė melstis ir giedoti padėkos himnus. 

Kito žymaus jūrininko Magelano bendrakeleivis He- 
rera pasakoja, kaip prietaringai jūreiviai žiūrėjo į šiuos 
reiškinius: „Kai per audrą ant stiebo sužibdavo šventojo 
Elmo ugnys — kartais viena, o kartais dvi žvakės, — jū- 
reiviai verkdavę iš džiaugsmo". 

Šventojo Elmo ugnys... Iš kur kilo šis keistas pava- 
dinimas? 

Pirmą kartą apie šiuos reiškinius užsimenama ,„Ce- 
zario komentaruose“, —knygoje apie Afrikos karą. Ju- 
lijus Cezaris rašė: „„..vieną naktį penktojo legiono ie- 
čių geležiniai smaigaliai atrodė tarsi ugniniai“. Anais 
laikais šios ugnelės buvo vadinamos įvairiai: Portugali- 
joje —,,„Korpo Santo“, Anglijoje — „Koma Santo“, Vidur- 
žemio jūros baseino šalyse —, „šventojo Nikolajaus“, arba 
„šventosios Klaros ugnimis“. Tačiau taip vadinti jas 
imta kur kas vėliau. Antikos laikais tai buvo gerosios 
ir blogosios žvaigždės: gerosios — Kastoro ir Polideuko 
žvaigždės, pavadintos legendinių dvynių Dioskūrų var- 
dais, ir pikta lemianti šventosios Elenos žvaigžde. 

Romėnų filosofas Liucijus Anėjus Seneka prieš du 
tūkstančius metų rašė, kaip per audras nusileidusios iš 
dangaus žvaigždės, jūreivių džiaugsmui tarsi paukštės 
nutūpusios ant laivų stiebų,— tai buvo laikoma geru 
ženklu. Bet „geros“ buvo tiktai porinės ugnys — Kastoro 
ir -Polideuko žvaigždės. Jeigu užsidegdavo tiktai viena 
žvaigždė, tai būdavo bloga lemiantis ženklas. Dioskūrų 
žvaigždes savo raštuose mini ir Titas Livijus, ir Plinijus, 
ir Seneka, ir daugelis kitų Antikos veikėjų. 

Viduramžiais aukščiausiais pastatais pajūrio mies- 
tuose tapo bažnyčios, ir tais laikais atrodžiusios antgam- 
tinėmis šaltosios ugnys dažniausiai pasirodydavo netoli 
iškeltų kryžių, smailiausiose pastatų vietose. Ypač dažnai 
šios ugnelės pasirodydavo ant Šventojo Elmo bažny- 
čios bokštelių viename Italijos miestelių. Ir nors pats 
šventasis šalyje nebuvo populiarus, šią bažnyčią lankė 
daug žmonių iš visų šalies rajonų. Tuo pasinaudoję kul- 
to tarnai ėmė skleisti gandus, kad ši bažnyčia itin 
„patinkanti“ dievui. Dažnokai bažnyčios smailėse įsi- 
žiebdavo melsvos ugnelės. Tai buvo labai efektingas, 
žmonių susidomėjimą keliantis reginys, eilinės artėjan- 

čios perkūnijos preliudija. Prasidėjus perkūnijai, ugnis 
paprastai užgesdavo. Tačiau dvasininkai atkakliai teigė 
tikintiesiems: tai dangaus ugnis —,,dievo pirštas“. Die- 
vas primenąs paklydėliams ir nusidėjėliams ugnies, kuri 
prarysianti tokius žmonės pragare, baisenybes. 

Iš tikrųjų nieko antgamtiško ir paslaptingo šiame 
reiškinyje nebuvo. Iki mūsų dienų išliko keletas pasa- 
kojimų apie masišką Elmo ugnių pasirodymą. Daugiau 
kaip prieš du tūkstantmečius kartaginiečių kariai, vadovau- 
jami pasižymėjusio karžygio Hanibalo, žygiavo per Al- 
pes. Jiems reikėjo įveikti sunkias perėjas, gilias prarajas. 
Tą sunkią valandą Hanibalas stengėsi įdiegti kariams 
tikėjimą būsimąja pergale. Jam padėjo neįprastas atsiti- 
kimas... Kartą, naktinio žygio metu, karių iečių galai 
pradėjo švytėti ryškia ugnimi. Susidarė įspūdis, kad 
kariai neša uždegtus fakelus. Aplinkui pasidarė šviesu, 
kaip dieną. Iš pradžių visi išsigando. Bandė gesinti ug- 
nį — nieko neišėjo. Visų nuostabą sukėlė tai, kad ši 
ugnis nieko neapdegino. Hanibalas nepasimetė ir paskel- 
bė, kad tai dievų palaiminimas būsimajai pergalei. Nuos- 
tabus reginys ir mylimo karvedžio žodžiai pakėlė karta- 
giniečių dvasią. 216 metais prieš mūsų erą istorinėse 
kautynėse prie Kanų (pietryčių Italija) jie sumušė kur 
kas didesnę romėnų armiją... 

Paminėti labai seniai buvę keli Elmo ugnių pasiro- 
dymai. Kai kam gali pasirodyti, jog visa tai — tik la- 
kios fantazijos vaisius. Nieko panašaus. Štai dar keletas 
„šviežesnių“ pavyzdžių. Maksimo Gorkio apsakyme ,„Se- 
nė Izergilė“ rašoma: „Nuo jūros kilo debesis — juodas, 
sunkus, rūsčių kontūrų, panašus į kalno keterą... Stepės 
tolumoje, dabar jau juodoje ir baisioje... blykstelėdavo 
mažos žydros ugnelės. Šen bei ten jos akimirką pasiro- 
dydavo ir vėl užgęsdavo... Tai buvo labai keisti žydri 
ugnies liežuviai, primeną kažką pasakiško“. Kas gi tos 
žydros ugnelės? Tai juk Dioskūrų, arba Elmo, ugnelės. 
Štai ką apie Elmo ugneles rašo geogr. m. kand. N. Ger- 
štanskis, stebėjęs jas 1975 metų liepos mėn. šiaurinėje 
Kaspijos jūros pakrantėje: „Mes, Astrachanės hidromete- 
orologijos observatorijos darbuotojai, vėlai vakare grį- 
žome, atlikę matavimus jūroje, į pakrantę. Jau beveik 
visiškoje tamsoje išsiropštėme iš nendrynų ir sekluma 
nubridome prie motorinės valties, paliktos apie du kilo- 
metrus nuo kranto. Dangus buvo aptrauktas perkūnijos 
debesimis. Kažkur tolumoje, šiaurėje, žybtelėdavo žai- 

bai. Netikėtai visų plaukai sužibo ryškia fosforuojančia 
šviesa. Švytėjimas tai stiprėjo, tai silpnėjo. Šaltosios ug- 
nies liežuvėliai atsirasdavo ir prie iškeltos rankos pirštų. 
Tuomet iškėlėme matuoklę. Jos viršūnė taip ryškiai su- 
žibo, kad buvo galima perskaityti gamyklos etiketę. Vi- 
sa tai tęsėsi apie dešimt minučių. Įdomu, kad virš van- 
dens maždaug iki metro aukščio šio švytėjimo nesusida- 
rydavo“ *. 

Elmo ugnys buvo stebimos ir ant skraidančių apa- 
ratų. Štai lėktuvo šturmano A. Zaicevo pasakojimas: „Tai 
atsitiko 1952 metais, vasarą virš centrinių Ukrainos ra- 
jonų. Mūsų lėktuvas skrido eiliniu maršrutu. Leisdamie- 
si kirtome neperkūnijos debesį. Už iliuminatorių prite- 
mo, lyg būtų prasidėjusi sutema. Staiga pamatėme, kaip 
ant priekinės sparno dalies ėmė šokinėti šviesiai mel- 
svos ugnies liežuviukai, maždaug dvidešimties centimet- 
rų aukščio. Jų buvo tiek daug, kad atrodė, jog sparnas 
degė visu ilgiu. Po trijų minučių ugnelės išnyko taip 
pat netikėtai, kaip ir atsirado, nors iš debesies dar ne- 
išskridome“. 

Kokia tai galėtų būti ugnis, kuri šviečia, bet nešildo? 
Kokia tai ugnis, panaši į tikrąją ugnį, tačiau bejėgė ką 
nors uždegti? 

Pirmieji šio reiškinio aiškinimai pasirodė tiktai XVII 
amžiaus pabaigoje. XVIII amžiaus viduryje buvo nusta- 
tyta žaibo kilmė, išrastas žaibolaidis. Išsamesnės pasidarė 
ir Elmo ugnių mokslinės interpretacijos. Peterburgo mok- 
slų akademijos akademikas Leonardas Oileris teisingai 
aiškino, kad Elmo ugnys —tai rami atmosferos elektros 
iškrova. XX amžiaus pradžioje prasidėjo intensyvūs 
elektrinių iškrovų tyrimai. Buvo atrasta ir ištirta vai- 
nikinė, lankinė, r1usenanti iškrovos. Ir paaiškėjo, kad 
vainikinė iškrova labai primena šventojo Elmo ugnis. 
Paprastai Elmo ugnelės pasirodo drauge su perkūnija, 
pūga, škvalais, kai vienur ar kitur susidaro stipriai įelek- 
trintos atmosferos sritys. Norėdami susijungti, elektros 
krūviai negali prasimušti pro oro sluoksnį. Todėl vyksta 
savotiškas vadinamasis vainikinis išlydis. Tai lėtas iš- 
lydis. Iš smailių daiktų ima lėkti smulkutės elektrinės 
kibirkštėlės. Jų tiek daug ir jos lekia tokiu greičiu, kad 
mūsų akiai šviesos taškai susilieja: regime žybsėjimą 
arba švytėjimą. Tačiau baigiasi perkūnija, susikaupusi 

* Tpuropses A. H. Orux cBasToro BABMa. «UeioBeK H CTHxHAIM. M., 
1985. C. 51. 

atmosferoje elektra išsikrauna, ir Elmo ugnelės išnyksta. 
Taip buvo aiškinama iki pat XX amžiaus devintojo de- 
šimtmečio vidurio. Bet štai 1976 metais viename iš mok- 
slinių leidinių pasirodė TSRS Mokslų Akademijos nario 
korespondento B. Voicechovskio straipsnis, privertęs su- 
abejoti vyravusios teorijos teisingumu. Šis mokslininkas 
eksperimentiškai įrodė, kad vienodai įelektrintų vandens la- 
šelių debesyje pradeda švytėti bet koks į jį patalpintas daik- 
tas. Voicechovskio eksperimentą gerai iliustruoja Ven- 
spilio uosto vyresniojo locmano V. Vožovo pasakojimas: 
„Septintojo dešimtmečio pradžioje plaukiojau tankeriu 
„Batumis“, kuris priklausė Tolimųjų Rytų jūrų laivinin- 
kystei. Kartą plaukėme pietine Ochotsko jūros dalimi į 
Kamčiatkos Petropavlovską. Buvo niūrus žiemos vak3- 
ras. Temo. Dangus buvo aptrauktas sunkiais sluoksni- 
niais kamuoliniais debesimis. Vėjas 3—4 balų. Oro tem- 
peratūra — minus 27C. Aš buvau vairinėje, apšildomoje 
gariniu šildytuvu. Netikėtai viename iš šildytuvų, bu- 
vusių arčiausiai šoninių durų, trūko kamštis, ir pro at- 
viras duris išsiveržė garų kamuoliai. Susidaręs debesis 
uždengė visą durų ertmę. Tuo pat metu tarpdury pasirodė 
jūreivis. Jo siluetas buvo gerai matomas pro garų šydą. 
Ant jūreivio ausų galiukų sužibo melsvos teptuko pa- 
vidalo, maždaug 2—3 cm didumo ugnelės. Aš jam apie 
tai pasakiau ir ištiesiau ranką į šį garų debesį. Ant kiek- 
vieno mano rankos piršto sužibo melsvos 1,5 cm didu- 
mo ugnelės. Kurį laiką mes žaidėme, tai įeidami į de- 
besį, tai išeidami iš jo. Švytėjimas kildavo tiktai garų 
debesyje ir staiga išnykdavo už jo ribų. Vėliau garus už- 
suko, debesis išsisklaidė, ir švytėjimas daugiau nebesu- 
sidarė“ *. 

Panašiai buvo stebima ir Voicechovskio eksperimen- 
tuose. Iškilo klausimas — kas gi vis dėlto yra tos Elmo 
ugnelės? Buvo aišku, jog- tai atmosferos elektros išly- 
dis. Eksperimentai taip pat parodė, kad švytėjimui susi- 
daryti didelės reikšmės turi vandens lašeliai, bet koks 
jų galutinis vaidmuo — neaišku. Mokslininkai taip pat 
prisiminė, kad įprastame vainikiniame išlydyje švyti tik 
nedidelė dalis smailiausio paviršiaus ir pats švytėjimas 
yra palyginti silpnas. O stebėtosios Elmo ugnys kartais 
siekusios ir pusės metro didumo ir buvo galima jas ma- 

tyti už kelių kilometrų. Vadinasi, Elmo ugnys ne pap- 
rastas vainikinis išlydis, o kažkoks ypatingas? 

Nuo 1885 metų girdima apie vadinamąją „Kurilų švie- 
są". Tais metais ją stebėjo vieno burinio laivo komanda 
tarp Kunašyro ir Iturpio salų. Apie 21 val. 30 min. bu- 
dintis jūreivis pranešė, kad horizonto pietuose mato lai- 
vą. Tačiau greitai paaiškėjo, jog tai ne laivas, o kažkoks 
keistas debesis. Jis greitai artėjo ir netrukus apgulė lai- 
vą. Pasidarė šviesu kaip dieną. Oras ir daiktai įsielek- 
trino: tereikėjo ranka pabraukti plaukus, ir jie pradėdavo 
kibirkščiuoti. Tačiau papūtė vėjas, nunešė debesį, ir jis 
ištirpo tolumoje. Panašų debesį 1956 metų birželio mė- 
nesį šiame rajone matė plieninio kreiserio įgula. Stai ką 
pasakoja trečiojo rango kapitonas A. Chomiakovas: ,„Vi- 
durnaktyje aš pradėjau budėjimą ant viršutinio tiltelio. 
Vietinėmis sąlygomis oras buvo geras: vėjas 2—3 balų, 
debesys žemi, kamuoliniai, matomumas geras. Apie pirmą 
valandą nakties ant tiltelio keistai prašviesėjo, nors nak- 
tis buvo be mėnesienos. Pasidarė taip šviesu, kad buvo 
galima atskirti esančius denyje daiktus. Staiga įvairūs 
smailūs daiktai, trosai, antenos pradėjo švytėti. Greitai 
švytėjimas nuo viršutinės laivo dalies nusileido iki de- 
nio. Po 2—3 minučių visos antenos, trosai sušvito negy- 
va balta šviesa, panašia į neoninės reklamos šviesą. Pa- 
klausiau budinčio mechaniko ir radisto apie mechaniz- 
mus ir radioaparatūrą. Mechanikas atsakė, kad viskas 
tvarkoje. O iš radijo aparatinės pranešė, kad dėl stiprių 
trukdžių neįmanoma susisiekti su krantu. Po pusvalandžio 
švytėjimas ėmė silpnėti ir išnyko. Tačiau radijo trukdžiai 
nesiliovė dar keletą valandų. Nei perkūnijos, nei lietaus 
nebuvo tą dieną, nei kitą“ *. 

Ne per seniausiai Leningrado mokslininkai pateikė mok- 
slinį „Kurilų šviesos“ paaiškinimą. Jie sukūrė atmosferos 
debesies elektrizacijos efekto teoriją. Kurilų oras pri- 
sotintas ugnikalnių dulkių dalelyčių. Jame taip pat ne- 
trūksta ir drėgmės dalelyčių. Tokioje terpėje susidaro 
elektrinis laukas, ir vyksta vainikiniai išlydžiai. Susidaro 
šviečiantys debesys. 

Be „Kurilų šviesos“, yra ir daugiau Elmo ugnies at- 
mainų, Kai kurios jos sistemingai stebimos viename ar 
kitame Žemės rutulio rajone ir net turi savo geografinius 
pavadinimus. Taip, pavyzdžiui, ,,Marš Pointo ugninės dva- 

sios“, ,„Velso ugnis“, „tariamoji Derhemo ugnis“, „„nesu- 
prantamoji Japonijos ugnis" ir daugelis kitų. 

XIX amžiaus aštuntajame dešimtmetyje pajūryje, kur 
įsikūręs Anglijos miestas Derhemas, ėmė rodytis paslap- 
tingieji žiburiai. Kai kurių laivų kapitonai juos laikyda- 
vo švyturių signalais ir laivai neišvengdavo avarijų. 

Dažni nelaimingi atsitikimai jūroje, privertė valdžią pra- 
dėti tyrimus. Nenustačius nelemtųjų žiburių tikrų pasirody- 
mo priežasčių, valdžia nusprendė bylą nutraukti ir juos 
priskirti prie „paslaptingų istorijų“. Mokslininkai taip pat 
nebuvo vieningos nuomonės. Vieni manė, jog „tariamoji 
Derhemo ugnis“ — vietinių miražų padarinys, kiti — ją 
priskyrė prie Ėlmo ugnių atmainų. Kanadoje, Ontarijo 
provincijoje, netoli Kornvelo yra nedidelė Marš Pointo 
sala. Čia taip pat būdavo matomos liepsnelės, kurios su- 
keldavo sąmyšį tarp vietinių gyventojų. Manoma, kad jos 
atsiranda panašiai kaip ir „Velso ugnys“, apie kurias dar 
1877 metų spalio 5 dieną buvo pranešta anglų laikrašty- 
je „Taims“. Nors apie jas buvo daug kalbėta, bet niekas 
negalėjo paaiškinti, iš kur jos atsiranda. Vėliau, surinkę 
daugiau duomenų, mokslininkai buvo linkę manyti, kad 
„Velso ugnys“, galimas daiktas, bus viena miražo at- 
mainų. 

Dažnai Elmo ugnis mato alpinistai ir šiaip su kalnais 
susiję žmonės. Įdomus inžinieriaus energetiko V. Iljinovo 
pasakojimas. 1977 metų rugpjūčio 16 dieną jis kopė į 
Elbrusą: „„Artėdami prie „„Prieglobsčio vienuolikai“ (4200 
metrų virš jūros lygio) 3900—4000 metrų aukštyje pate- 
kome į padidintos elektrizacijos zoną. Nuo pakelto led- 
kirčio smaigalio iš karto ėmė sklisti kibirkštėlės. Reikėjo 
arba kilti aukščiau, arba pradėti leistis. Nutarėme kilti 
aukštyn. Kai pasiekėme „Prieglobstį vienuolikai“, prasi- 
dėjo pūga, kuri tęsėsi tris paras. Vėjas visą laiką pūtė 
20—30 m/s greičiu, o gūsiuose siekė net 50 m/s. Neėmė 
miegas. Apie antrą valandą nakties išėjau į prieangį. Vi- 
siškai greta, beveik po manimi, buvo nugriautas dyze- 
linės pastatas. Ir ant visų armatūros vielų, kyšančių iš 
griuvėsių, buvo matyti nejudantys šviesiai melsvos spal- 
vos liežuvėliai. Jie buvo skirtingo didumo. Kuo aukščiau 
styrojo viela, tuo didesnis buvo ant jos ugnies liežuvis. Kiek 
žemiau, 4000—4100 metrų aukštyje, blyksėjo žaibai. Aukš- 
čiau (apie 4800 metrų aukštyje) buvo visiška tamsa ir 
žaibų nesimatė. Kai vėl pažvelgiau apačion, ten pavėjui 
skraidė oranžiniai kamuoliai, maždaug pusės futbolo aikš- 

tės didumo. Iš viso jų buvo apie dešimt. Jie judėjo kaž- 
kaip chaotiškai, su šnypštesiu, kuris girdėjosi net per 
vėjo staugimą“. Čia kartu su Elmo ugnimis buvo matomi 
ir kamuoliniai žaibai. 

Išsamius Elmo ugnių tyrimus atlieka Jaroslavlio uni- 
versiteto Fizikos fakulteto dėstytojai ir studentai. Stai ką 
jie sako apie Elmo ugnis. Maždaug 80 procentų tikimybė, 
jog Elmo ugnys pasirodo naktį, nuo 21 iki 3 valandos, 
esant oro temperatūrai ne aukštesnei kaip 10 “C, padi- 
dėjusiam drėgnumui, ūkanotumui, debesuotumui, vėjuotam 
orui atvirame lauke, jūroje, upės pakrantėje, kalnų viI- 
šūnėse. Elmo ugnys visada „prisirišusios“ prie kokio nors 
daikto — prie ledkirčio, stovo smaigalio ir pan. Dažniau- 
siai jos esti šviesiai melsvos spalvos, neskleidžia garsų ir 
kvapų. Būdingiausi 15 cm didumo liepsnos liežuviai. Dau- 
gelis mačiusiųjų tvirtina, kad Elmo ugnys neplazdena 
vėjyje, kaip žvakės liepsna. Maždaug 80 procentų jas 
mačiusiųjų tvirtina, kad Elmo ugnys dega nuo dešimties 
minučių iki dviejų valandų. 

Elmo ugnių nereikia maišyti su klaidžiojančiomis ug- 
nelėmis. Kai kas jas dar vadina vėlėmis — mirusiųjų dva- 
siomis. Jas sukelia ne elektra. Klaidžiojančios ugnelės at- 
siranda fosforo vandeniliui (PH5) susijungus su atmosie- 
ros deguonimi. Fosforo vandenilis susidaro augalijai ar 
gyvūnijai pūvant, pavyzdžiui, pelkėse, kapinėse. Šios ug- 
nelės visada baugina tikinčiuosius ir nežinančiuosius, nes 
jie laiko šias ugneles mirusiųjų dvasiomis. K. Flamarionas 
savo knygoje „Atmosfera“ pasakoja, kad 1871 metais 
Paryžiaus komuna pareikalavo daug aukų. Daugelis žu- 
vusiųjų buvo palaidoti Paryžiaus vakarinėje dalyje. Tais 
metais birželis buvo karštas ir lietingas, todėl palaidotųjų 
kūnai greitai iro, ir išsiskiriantis fosforo vandenilis buvo 
matomas naktį melsvų ugnelių pavidalu. 

Dar vienas atvejis su klaidžiojančiomis ugnelėmis 
yra pateiktas V. Mezencevo knygoje „Kada pasirodo vai- 
duokliai". 

„1879 metų vasarą praleidau Černigovo gubernijoje, 
mano tėvo seno draugo sodyboje. Apylinkės buvo drėg- 
nos, pelkėtos. Netoli sodybos, tankaus miško pakraštyje, 
buvo matyti kaimo kapinės. Pavasarį upeliukas, tekantis 
pro šalį, užtvindydavo kapines, plaudavo senus kapus. 

Vasara buvo šalta ir lietinga. Kiauras dienas tekdavo 
sėdėti namie... Kartą po apniukusios, darganotos dienos 
nusigiedrijo puiki mėnesienos naktis, Tokių naktų būna 

tiktai Ukrainoje. Po lietaus kieme dar buvo labai šla- 
pia, ir mes norom nenorom turėjome gėrėtis žavinga nak- 
timi, sėdėdami mūsų namo balkone. Visi pasakojo vie- 
nas per kitą, ir kiekvienam netrūko pasakų. Kalbėjo apie 
vaiduoklius, pasirodančius kaimynų sename name, aple 
numirėlius, naktimis prisikeliančius iš kapų, apie aitva- 
ro išdaigas, — ir ką tiktai nori. Vieni pasakotojai nuošir- 
džiai tikėjo tais prasimanymais, kiti sugebėdavo atskleisti 
ir išvirkščią jų pusę: šiurpų pasakojimą užbaigdavo ne- 
tikėčiausiu būdu ir visus vaiduoklius bei stebuklus pa- 
aiškindavo kokiu nors paprasčiausiu nesusipratimu. Pa- 
galiau temos baigėsi, ir visi pritilo. 

— O ką, vaike,— prabilo šeimininkas, kreipdamasis į 
mane,— ar sutiktumėte dabar, prisiklausęs visokių tauš- 
kalų, nueiti į kapines? 

Visi sužiuro į mane. Buvo aišku, kad aš, paauglys, 
penktos klasės gimnazistas, būtinai atsisakysiu tokio pa- 
siūlymo. Mano širdis suplazdėjo, bet apsimečiau ramus. 

— Kodėl ne, mielu noru! — atsakiau į šeimininko klau- 
simą ir ramiai užsidėjau kepurę. 

Būčiau buvęs šiaudadvasis, atsisakęs savo sprendimo. 
Išėjau už vartų ir pasukau kapinių link, nė kiek nesi- 
baimindamas. Mišką pasiekiau sėkmingai, bet kai teko 
kapstytis per pelkę, įklimpau iki kelių ir vos nepasukau 
atgal. Jeigu ne mėnulis, nušvietęs visus kupstus ir aki- 
varus, būčiau prasmegęs pelkėje. Pasiekęs kapines norė- 
jau jau grįžti —ir ūmai už trejeto sieksnių priešais pasi- 
rodė ilga permatoma kažkokios būtybės figūra: išskėtus 
rankas, ji stovėjo vietoje. Aš niekada netikėjau vai- 
duokliais ir šypsodavausi klausydamas pernelyg patiklių 
pasakotojų. Bet dabar vaiduoklis stovėjo priešais mane! 

Mano mintys sutriko. Aš nė minutės neabejojau šiur- 
paus vaiduoklio realumu. Virpėdamas iš susijaudinimo, 
atsargiai kopinėjau nuo kupsto ant kupsto, nedrįsdamas 
atsigręžti. „„Galgi jis dings“. ..— galvojau. 

Pelkės viduryje stūksojo nedidelė sala, visiškai sausa. 
Ji buvo apaugusi berželiais. Išbridęs į tą vietą, nebeištvė- 
riau ir atsigręžiau. Koks buvo mano siaubas, kai už pen- 
kių žingsnių pamačiau tą patį šiurpulingą vaiduoklį! Da- 
bar jis mojavo rankomis, ir mėnesienos nutviekstas miš- 
kas persišvietė per jį. Nebegalėjau susivaldyti. Dvelk- 
tlėjo vėjelis, vaiduoklis susiūbavo, sudrebėjo ir vėl sus- 
tingo. Stovėjau it suakmenėjęs. Kojos nebeklausė manęs. 
Kaip priėjau iki pelkės pakraščio, nebeprisimenu. Pajutęs 

po kojomis tvirtą žemę, vėl neištvėriau ir atsisukau: vai- 
duoklis sekė įkandin manęs! Čia jau aš nebeišlaikiau ir 
nukūriau kiek įkabindamas“ *. 

Yra žinoma ir tokių atvejų, kai vaiduokliškos ugnys 
ūmai tvyksteli atkasant kapus. Jau minėtasis Flamarionas 
rašo, kad 1532 metais prie Apijaus kelio Romoje buvo 
atidarytas senovinis kapas. Jame buvę Cicerono dukters 
palaikai sušvito fosforo blizgesiu ir išsyk pavirto dulkė- 
mis. 


ŠIAURĖS GRAŽUOLĖ 


„.. Ant senosios Romos nusileido naktis. Miestas ramiai 
paskendo sapnuose. Tik staiga dangumi nusidriekė toli- 
mos rausvos pašvaistės. Gaisras! Vakarų pusėje didžiulis 
gaisras! 

Didingų trimitų akordų pažadinti legionieriai skubiai 
paliko kareivines ir išskubėjo į Ostiją, uostą ant Tibro 
žiočių, kad padėtų gesinti gaisrą. Tačiau kai legionieriai 
pasiekė Ostiją, miestas ramiai miegojo. Kariai nustebo: 
čia nebuvo jokių gaisro požymių. O dangus vakaruose 
ir toliau liepsnojo rausvai purpurine skraiste... 

Tai buvo poliarinė, arba kitaip vadinama šiaurės paš- 
vaistė, reiškinys, ne taip jau dažnai pasitaikantis žemose 
platumose. Ir jis neliko nepastebėtas gabių senovės mok- 
slininkų. Štai kaip apie panašius reiškinius prieš devynioli- 
ką šimimečių rašė Liucijus Seneka: ,...Būna, kad danguje 
galima išvysti švytėjimą, kartais nesikeičiantį, o kartais visą 
judantį. Kai kurios pašvaistės atrodo kaip tuštuma, kai 
po vainiku švytėjimo nėra, ir kyla įspūdis, kad danguje 
atsivėrė įėjimas į dangaus olą; kitos gi atrodo kaip sta- 
tinės, kai susiformuoja didžiulis švytintis apskritimas, 
keičiantis danguje savo vietą; kartais — kaip bedugne, 
kai dangaus skliautas, atrodo, suskyla, kad galėtų išsvies- 
ti ugnį, tūnančią jo gelmėse. Tarp jų įdomiausi tie, ku- 
rie primena ugnį. Kartais jie spindi gana aukštai, švytė- 
dami tarp žvaigždžių, o kartais taip žemai, kad galima 
pamanyti, jog netoliese dega sodyba arba miestas. 

Aišku, šiaurės kraštų gyventojų tokiu reiškiniu nenusš- 
tebinsi, nes čia poliarinės pašvaistės stebimos vos ne kiek- 
vieną giedrą naktį. Tačiau vienas dalykas jas, nors ir 


* Mezencevas V. Kada pasirodo vaiduokliai. V., 1977. P. 138—140. 

nuo mažų dienų, matyti, o visiškai kitas — suprasti, kas 
ten, danguje, vyksta, dėl ko mėlynas dangus nusidažo 
neaprašomų spalvų skraistėmis. Ir kokių tik „aiškinimų“ 
buvo sugalvota. Eskimai manė, jog tai saulės šviesos at- 
spindys nuo tolimų šiaurės ledyninių laukų. Maoriai po- 
liarines pašvaistes laikė didžiuliu šiaurėje degančiu lau- 
žu. Viduramžių Europos vienuoliai manė, kad poliarinės 
pašvaistės pranašauja karą, badą, marą, epidemijas. Bažny- 
tininkai stengdavosi įtikinti, kad taip yra iš tiesų, ypač jei 
„ženklas“ sutapdavo su kokiu nors žymiu įvykiu. 

Legendiniame mūšyje, įvykusiame 1242 metų balan- 
džio 5 dieną ant Čiudo ežero, mūšyje, kuris įėjo į istoriją 
Ledo kautynių pavadinimu, rusų kariuomenė sutriuškino 
vokiečių grobikus, įsiveržusius į Rusijos žemę. Rusų ka- 
riams vadovavo Aleksandras Nevskis. Jis atspėjo taktinį 
priešo ketinimą — suskaldyti rusų armiją dalimis ir ją su- 
naikinti. Tam tikslui vokiečiai rikiuodavo savo armiją 
pleišto pavidalu, arba „kiaule“. Jos priekyje ir šonuose 
buvo šarvuoti riteriai. „Kiaulė“ veikė kaip taranas, viską 
pakeliui triuškindama. 

A. Nevskis nutarė nekliudyti „kiaulei“ įsiveržti į eže- 
ro gilumą, o paskui ją daužyti smūgiais iš flangų. Ant 
ežero įsiliepsnojo aršus mūšis. Ypač narsiai kovėsi rusų 
kariai, kurie gynė gimtąją žemę. „Jų širdys buvo kaip 
liūtų, —- pažymi metraštininkas,— vyko piktos ir klaikios 
kautynės..., buvo girdėti, kaip žvanga kardai, pyška ie- 
tys ir lūžta užšalusio ežero ledas; o ir jo vietomis nebuvo 
matyti, nes viskas paplūdo krauju“. 

Per patį mūšio įkarštį dangaus skliautas ėmė švisti ir 
netrukus sužibo mirgančia liepsna. Iš už horizonto iškilo 
daugiaspalvis lankas. Visų netikėtumui jis danguje iš- 
sibarstė į nesuskaitomą daugybę rožinių, oranžinių, žal- 
svų spindulinių pluoštų. 

„Dievo ženklas! Stebuklas!"— džiaugsmingai šūkavo 
rusų žmonės, žiūrėdami į dangų. Dešimteriopa jėga jie 
užgriuvo priešą ir jį sutriuškino. 

Žinoma, jokio stebuklo čia nebuvo. Per mūšį danguje 
pasirodė pašvaistė. Ji buvo tokia neįprasta ir spalvinga, 
jog tikintiesiems ir vienuoliams pasivaideno „dangaus ka- 
riai", nusileidę žemėn padėti kovojantiems rusų ka- 
riams. 

Kyla įvairių nesusipratimų dėl poliarinės pašvaistės ir 
mūsų dienomis. 1958 metų vasario 11 dieną virš Kanados 
suspindo tokio ryškumo skraistė, kad Toronte naktį au- 

tomatiškai išsijungė gatvės šviesos —, „energijos sargas“ 
nutarė, kad jau prasidėjo diena ir nebereikia eikvoti 
elektros energijos. 

Poliarinės pašvaistės pradėtos tirti jau seniai. Dar 
M. Lomonosovas padarė teisingą išvadą, kad poliarinės 
pašvaistės yra elektrinės prigimties. Bandymui jis paėmė 
stiklinį rutulį, išsiurbė iš jo Orą ir leido pro jį elektros 
kibirkštis. Taip jis gaudavo kažką panašaus į miniatiūri- 
nes poliarines pašvaistes. Mokslininkas padarė išvadą: 
„Sužadinta elektrinė jėga rutulyje, iš kurio išsiurbtas oras, 
skleidžia netikėtus spindulius, kurie akimirksniu dingsta 
ir tuojau pat nauji jų vietoje sklinda, taigi, atrodo, kad 
jis vis švyti. Poliarinės pašvaistės plyksniai arba spin- 
duliai, nors ir ne taip staigiai kinta dėl spindėjimo er- 
dvės, bet yra panašūs“. Paveiktas švytėjimo Peterburge 
milžiniškos poliarinės pašvaistės, savo nuomonę jis iš- 
sakė eilėmis: 


Ar jau ir dėsnius paneigei, gamta? 
Štai kyla šiaurėje aušros vilnis! 

Gal saulės būstinė ten parinkta? 

Ar ledjūrės gal svaido ten ugnis? 
Apglėbė mus toji šalta liepsna 

Ir naktį žemėn įžengė diena. 

Ko naktį mirga spindulys skaidrus? 
Kas čaižo siaurute liepsna skliautus? 
Lyg veržtųsi žaibai be audros debesų 
Nuo žemės į zenitą, erdvumon dausų *. 


Sistemingai šis gamtos reiškinys pradėtas tirti tik XIX 
amžiaus antroje pusėje. Poliarinę pašvaistę 1899—1901 
metais pirmasis nufotografavo I. Sikora tuo metu, kai ru- 
sų astronomai žiemojo Špicbergene. Ją tyrinėjo ir dau- 
gelio kitų valstybių mokslininkai. Iki 1957 metų buvo su- 
kaupta daug stebėjimų ir kitos eksperimentinės medžia- 
gos, o tai leido paskelbti pirmąsias hipotezes apie paš- 
vaisčių prigimtį. Buvo nustatyta, kad poliarinės pašvais- 
tės dažniausiai matomos Šiaurės pusrutulio siaurojoje 
juostoje, kuri driekiasi aplink visą Žemės rutulį — palei 
Norvegiją, per Naująją Žemę, Taimyro pusiasalį, Alias- 
ką, Šiaurės Kanadą ir pietinę Grenlandijos dalį. Ši juosta 


* Kuznecovas B. Didysis rusų mokslininkas Lomonosovas. V., 
1950. P. 22. 

pavadinama maksimaliai pasikartojančių pašvaisčių zo- 
na. Atlikus poliarinių pašvaisčių tyrimus, paaiškėjo, kad 
jos pasirodo vidutiniškai 100 kilometrų aukštyje. Žemiau- 
siai poliarinė pašvaistė matyta 65, aukščiausiai — 1000 km 
aukštyje. Poliarinės pašvaistės suklasifikuotos pagal for- 
mą, nustatyta jų švytėjimo spektrinė sudėtis. 

Poliarinės pašvaistės ypač dažnos didžiausio Saulės 
aktyvumo metais. Kai Saulėje atsiranda daug dėmių, ta- 
da ir poliarinės pašvaistės dažnos, jos matomos ir žemo- 
siose platumose. Pastebėta, kad poliarinės pašvaistės su- 
sidaro dažniausiai po vienos, dviejų dienų nuo sprogimų 
Saulėje. Kartu su Saulės vėju į žemės magnetinį lauką 
patenka didelių energijų protonų ir elektronų srautas. 
Protonai ir elektronai jonizuoja bei sužadina ten esančių 
dujų atomus, molekules. Sužadintieji atomai atgal į erdvę 
atiduoda gautą energiją šviesos pavidalu. Ištyrus paš- 
vaisčių spektrus, paaiškėjo, kad pašvaistėse žalia ir rau- 
dona spalva „priklauso“ sužadintiems deguonies atomams, 
infraraudonoji ir violetinė — jonizuotoms azoto moleku- 
lėms. Kitų dujų atomai skleidžia dar kitokias spalvas. 
Štai kokias nuostabias pašvaistės spalvas matė žinomas 
tarybinis šiaurės tyrinėtojas G. Ušakovas ir aprašė jas 
savo knygoje ,„Po nevaikščiotą žemę“: „Nepaprasta jė- 
ga paskleidė spindulių pluoštą, panašų į pusiau išskleistą 
vėduoklę. Ją puošė švelniausi raudonos, geltonos ir ža- 
lios spalvos niuansai. Spinduliai kas akimirksnį keitė spal- 
vą. Vienas kurį laiką buvo avietinės spalvos, po to tapo 
purpurinis, staiga nusidažė švelnia geltona spalva, kuri 
tuojau pat perėjo į fosforinę žalią. Buvo neįmanoma sekti 
besikeičiančių spalvų. Apie ketvirtį valandos tęsėsi šis 
nepakartojamas spalvų žaismas“. 

Kokiu tikslu tyrinėjamos poliarinės pašvaistės? Pir- 
miausia, jos rodo vietas, kuriose į žemės atmosferą prasi- 
veržia įkrautų dalelių srautas. Iš to galima spręsti, ko- 
kios kosminės erdvės savybės. Visa tai padeda progno- 
Zuoti koks radiacijos lygis bus kosminėje erdvėje, 0 tai labai 
svarbu kosmonautų saugumui. Antra, poliarinės pašvais- 
tės — tai dujų švytėjimas Žemės atmosferoje — lyg dide- 
liame inde be sienelių, kur elektronai ir protonai gali 
laisvai sąveikauti su atomais ir molekulėmis. Dėl to polia- 
rinės pašvaistės turėtų būti įdomios plazmos specialis- 
tams, padėtų jiems spręsti termobranduolinės sintezės 
problemas. Trečia, poliarinės pašvaistės leidžia mums tirti 
jonosferos fizinius parametrus. Tai labai svarbu, norint 

turėti patikimą trumpųjų bangų radijo ryšį viršutiniuose 
atmosferos sluoksniuose. 

Sužinojęs poliarinių pašvaisčių atsiradimo priežastis, 
žmogus išmoko sukelti ir dirbtines pašvaistes. Taip 1975 
metų sausio mėnesį tarybiniai ir prancūzų mokslininkai 
atliko eksperimentą, pavadintą „Araks“. Iš Prancūzijai 
priklausančios Kergeleno salos Indijos vandenyne buvo 
paleista „Eridano“ raketa su tarybinių mokslininkų su- 
kurta elektronų patranka. Numatytu laiku į viršutinę at- 
mosferą buvo pažertas elektrinių dalelių srautas. Po kiek 
laiko virš Archangelsko srities Sogros gyvenvietės, kuri 
yra ties ta pačia, kaip ir Kergeleno sala, magnetinio lau- 
ko linija, trumpam suspindėjo pašvaistė. Ją sukėlė iš elek- 
tronų patrankos pažertos įelektrintos dalelės. Bandymas 
pavyko. Mokslininkams atsivėrė perspektyva giliau pa- 
žinti virš Žemės vykstančius procesus. 


tį 


as 





ATMOSFEROS 
KEISTENYBĖS 


JŪROS BALSAS 


Pasakojimuose apie jūras dažnai minima tai, kad atvira- 
me vandenyne pasitaikydavę sutikti laivų, kuriuose visa 
įgula ir keleiviai pasirodydavę esą mirę, kiekvienas sustin- 
gęs toje pačioje vietoje, kurioje buvę, arba nebūdavę žmo- 
nių, norėjusių skubiai pabėgti iš laivo. Štai ištrauka iš 
TSRS registro inžinieriaus D. Eidelmano straipsnio ,„Dar 
viena vandenyno paslaptis“. 

„Malboro“ burlaivis, pastatytas Glazgo laivų statyk- 
loje, buvo laikomas labai tvirtu vandenyno laivu. Burlai- 
vio vadas kapitonas Hidas, išmanantis ir patyręs jūri- 
ninkas. Paskutinio reiso metu ,„Malboro“ burlaivyje buvo 
23 komandos nariai ir keletas keleivių, tarp jų — viena 
moteris. Išplaukęs iš Naujosios Zelandijos į Angliją, šal- 
dytos avienos ir vilnų prikrautas burlaivis 1890 metais 
dingo. Paskutinį kartą jį matė balandžio 1 dieną Ramia- 
jame vandenyne tarp Magelano sąsiaurio ir Horno ky- 
šulio — rajone, kurį jūreiviai ne veltui vadina „laivų 
kapinėmis“. 

Jūrų įstaigų atlikti tyrimai nieko gero nedavė. Buvo 
padaryta išvada, kad burlaivis dingo be žinios, kad jis 
tapo Horno kyšulio uolų auka. Šiame nelemtame rajone 
300 dienų per metus siaučia audros, vėjui ir bangoms 
talkininkauja srovė, atnešanti prie kyšulio laivus ir iš- 
metanti juos ant pražūtingų akmenų. .. 

Praėjo dvidešimt treji su puse metų, ir štai 1913 me- 
tų spalio mėnesį prie Punta Arenos, Ugnies žemės pakran- 
tėje, t. y. beveik toje pačioje vietoje, vėl pasirodė ,„Mal- 
boras“ — laivas plaukė išskleistomis burėmis! Burlaivis 
atrodė nenukentėjęs. Viskas buvo savo vietose. Net eki- 
pažas buvo ten, kur ir turėjo būti plaukiančiame laive. 

Vienas žmogus —už vairo, trys — denyje prie liuko, 
dešimt budėjo sargybos vietose. Šeši buvo kajutkompa- 
nijoje. Skeletai vilkėjo skudurais — drabužių likučiais. 
Atrodė, jog žmones buvo užgriuvusi netikėta nelaimė, 

paslaptinga jėga. Sargybos žurnalas buvo apaugęs sa- 
manomis, užrašų jame nebuvo galima įskaityti. Kiti po- 
pieriai buvo vabzdžių išvarpyti. Jūreiviai, aptikę tą bui- 
laivį vandenyne, traukiojo pečiais. .. 

Pirmiausia suskaičiavo skeletus: pasirodė, kad jų de- 
šimčia mažiau, negu buvo ,„Malbore“ dvidešimt trejų me- 
tų senumo duomenimis. Kur jie dingo? Mirė anksčiau? 
Gal buvo išlaipinti į kokį nors krantą? Gal juos po mir- 
ties nuo denio nuplovė bangos, o gal vėjas atplėšė nuo 
stiebų tragišką akimirką? 

Kaip visada tokiais atvejais, atsirado epidemijos, nu- 
nuodijimo versijų. ,,Malborą“ užtikusio laivo kapitonas 
viską, ką matė, tiksliai surašė. Blogas oras trukdė jam lai- 
vą vaiduoklį nubuksyruoti į uostą. Bet tai, kas buvo iš- 
dėstyta raporte, priesaika patvirtino visi, buvę šio susi- 
tikimo liudytojais. Jų parodymai buvo surašyti į britų 
admiraliteto protokolą. ,„Malboro“ daugiau niekas nema- 
tė. Matyt, vieną audros dieną jis nuskendo. 

Tokia istorija — ne vienintelė. Jūrų metraščiuose pa- 
sakojama apie daugybę laivų, kurie, komandos apleisti, 
dar ilgai plaukiojo jūromis ir vandenynais. 

1948 metų vasario mėnesį anglų ir olandų radijo sto- 
tys Malakos sąsiauryje sugavo olandų laivo ,„(Urang Me- 
dan“ pavojaus šauksmą. Po daug pasikartojančių „SOS“ 
pasigirdo: „Žuvo visi karininkai ir kapitonas... Turbūt 
tik aš vienas likau gyvas..." Toliau serija nesuvokiamų 
taškų ir brūkšnelių, po to aiškus: „Aš mirštu“. Ir eteris 
visam laikui nutilo. Tačiau paskutinį pranešimą pavyko 
užpelenguoti. 

Skubiai išsiunčiami gelbėtojai. Pakilę į „Urang Medan" 
denį, jie buvo sukrėsti to, ką išvydo: nė vieno gyvo 
žmogaus. Kapitonas gulėjo ant tiltelio, karininkai — štur- 
mano ir vairininko kajutėse, jūreiviai — denyje. Žmonių 
veidai buvo iškraipyti siaubo grimasų. Bet nė vienos žaiz- 
delės, jokių prievartos žymių. Ir vėl niekas negalėjo 
paaiškinti šio nesuvokiamo atsitikimo, 

Tragedija ištiko ir ,,Džaitą“, 1955 metais rastą nusken- 
dusį laivą, kurio įgula dingo be žinios. Vieną spalio die- 
ną „Džaita“, turėdama naujausius radionavigacinius prie- 
taisus, vairuojama patyrusio kapitono T. Milerio, pasikro- 
vusi Apijoje, pasuko Tokelau salų link, esančių už 250 
mylių. Be įgulos, dar plaukė dvidešimt keleivių, tarp 
kurių buvo ir du vaikai. Kapitonas gerai žinojo šias jū- 
ras ir žadėjo grįžti po dviejų dienų. Buvo gražus oras, 

jūra rami, bet laivas laiku negrįžo. Ieškoti dingusio lai- 
vo išskrido lėktuvai, išplaukė laivai, sargybos kateriai. 
Tačiau ir vėl viskas veltui. Tik po 38 dienų laivas buvo 
aptiktas prie Fidžio salos. Kapitonas R. Džeimsas, radęs 
laivą, raportavo: „Mes iššniukštinėjome laive kiekvieną 
kertelę, bet neradome nei lavonų, nei prievartos požy- 
mių. Gelbėjimosi valčių ir maisto nerasta. Sekstanto ir 
kokių nors užrašų, kodėl įgula paliko laivą, taip pat ne- 
pavyko rasti. Tiesa, laive, aukščiau vaterlinijos, aptikta 
nedidelė įlauža, bet jos, matyt, niekas netgi nebandė už- 
taisyti. Pagaliau ir negalėjo išgąsdinti tokio „jūrų vilko“, 
koks buvo Mileris, ir, žinoma, negalėjo būti laivo paliki- 
mo priežastis. Atrodo, kad laivas paliktas naktį, be pa- 
nikos. Šviesos užgesintos, elektrinis laikrodis sustojęs de- 
šimtą valandą. Baldai iš salono išnešti“. 

Kas nutiko laivui, kodėl ir kur dingo Mileris, jo įgu- 
la su keleiviais — visa tai ir šiandien paslaptis. 

Kalbant apie dingusių laivų įgulas, negalima apeiti 
paslapties ir nuostabios amerikiečių brigantinos „Meri 
Selest“ istorijos. Kas gi atsitiko brigantinai? 

1872 metų gruodžio 4 dieną anglų brigas „(Dei Graci- 
ja", plaukdamas iš Niujorko į Gibraltarą, aptiko drei- 
fuojantį laivą. Laivo kapitonas D. Morhauzas atpažino 
seno bičiulio kapitono B. Brigso brigantiną „Meri Selest ', 
kuri prieš mėnesi, t. y. lapkričio 7 dieną, išplaukė iš 
Niujorko į Genują. Lapkričio 15 dieną pakėlė inkarus 
Morhauzo vadovaujama „Dei Gracija“. Kai po mėnesio 
Morhauzas sutiko „Meri Selest“ vandenyne, ji plaukė 
pavėjui su visomis iškeltomis burėmis, bet tokiais zigza- 
gais, kad Morhauzui kilo įtarimas. Į jo signalus niekas 
neatsiliepė. Tada Morhauzas pasiuntė į nebyiųjį laivą 
valtį su jūreiviais. Bet „Meri Selest" laive nebuvo nė gy- 
vos dvasios. Kai kurios burės suplyšusios, trūko vienos 
valties. Šturmano kajutėje rastas atverstas budėjimo žur- 
nalas, kuriame paskutinis įrašas padarytas netoli nuo 
Azorų salų. Kitų laivo dokumentų ir sekstanto nerasta. Ka- 
pitono stalčiuje — pinigai, brangenybės. Jo žmonos kaju- 
tėje — siuvamoji mašina su nebaigtais siūti vaiko marš- 
kinėliais. Jūreivių lovos tvarkingai paklotos, ant staio 
nebaigtos rūkyti pypkės. Triumuose — gėlo vandens at- 
sargos pusmečiui, daug maisto, statinės spirito. Tik viena 
pradėta. Ir jokių kovos ar prievartos pėdsakų. 

Morhauzas įsakė buksyruoti laivą į Gibraltarą ir už 
laivo išgelbėjimą buvo apdovanotas. Sudaryta iš Britų 

admiraliteto pareigūnų komisija buvo sugalvojusi ne vie- 
ną dešimtį įgulos žuvimo versijų, bet kur dingo laivo 
įgula, taip ir nepavyko nustatyti. 

1935 metais brigantinos žuvimą bandė paaiškinti anglų 
rašytojas M. Kitingas. Pasak jo, jam pavyko rasti „Meri 
Selest“ laivo virėją — 84 metų senį Pembertoną, kuris ir 
papasakojo, kas iš tikrųjų atsitiko brigantinai. Štai kaip 
klostėsi įvykiai. 

„Meri Selest“ išplaukė iš Niujorko uosto su dešimčia 
jūreivių, nors įgulos sąraše, kurį vėliau pateikė proku- 
rorui laivo savininkas, buvo septyniolika. Be to, kaip 
nustatė Kitingas, šiame laive dar buvo trys žmonės, pri- 
klausę „Dei Gracijos“ įgulai. Kaip jie čia atsirado? Pasi- 
rodo, jog, ieškodamas trūkstamų žmonių, kapitonas Brig- 
sas uoste susitiko su kapitonu Morhauzu ir susitarė, kad 
„„pasiskolins“ iš jo tris jūreivius sunkiausiai kelio atkarpai 
iki Azorų salų ir ten juos gražins, Tačiau trys „savanoriai“ 
išsiblaivę atsisakė dirbti. Laive kilo rietenos, po to muš- 
tynės. Pats kapitonas dingo. Taip ir liko nežinoma, ar 
jis pats iššoko už borto, ar jį išmetė. Kiti jūreiviai, vis- 
ką užmiršę, puotavo. Paskui jie pabėgo netoli Azorų sa- 
lų. Laive liko trys žmonės — virėjas ir du jūreiviai. Juos 
ir rado kapitonas Morhauzas, kuris nuslėpė šį faktą, no- 
rėdamas gauti premiją už surastą laivą. 

Tačiau su šia Kitingo nuomone nenori sutikti dauge- 
lio laivų ir lėktuvų paslaptingų dingimo atvejų tyrimo 
specialistas amerikietis Lorencas Kušė. Pagal jį, tai ne 
vienintelis „tikras“ kapitono Brigso jūreivis, kuris gy- 
ręsis, kad kartu plaukiojo. Tokių pasitaikė ir daugiau. 
Tačiau nė vieno iš jų, taip pat ir virėjo, pasakojimu ne- 
galima tikėti. 

1960 metais Atlanto vandenyne rastos dvi be žmonių 
jachtos, kuriose vandens, maisto ir gelbėjimosi priemo- 
nių buvo pakankamai. Kas gi privertė žmones jas taip 
skubotai palikti? 

Viena iš priežasčių, kad ir ne pati svarbiausia, ga- 
lėtų būti iniragarsas. Apie jo atradimą išlikusi ši is- 
torija. 

1934 metais Karos jūroje hidrografiniame laive „Tai- 
myras“ stebėtojas V. Beriozkinas, pripildydamas radio- 
zondo balioną vandenilio, prieš paleisdamas jį į orą, at- 
sitiktinai jį prikišo prie ausies ir pajuto aštrų skausmą 
būgneliuose. Atitraukė radiozondą, skausmas praėjo, vėl 
pridėjo prie ausies, skausmas atsinaujino. Skrupulingas 

stebėtojas kreipėsi į kartu su juo plaukusį tame laive 
fiziką (vėliau akademiką) V. Suleikiną, prašydamas pa- 
aiškinti, kas tai galėtų būti. Tuo momentu ir Šuleikinas 
apie tai nieko nežinojo, bet paslaptingasis reiškinys jį su- 
domino. Po trejų metų mokslininkas išspausdino intriguo- 
jantį straipsnį intriguojančiu pavadinimu „Jūros balsas“. 
Šuleikinas įrodė, kad, kai vėjas prašvilpia virš audrin- 
gos jūros bangų keterų, ore atsiranda negirdimų žmo- 
gaus ausiai žemo dažnumo garsų, t. y. infragarsas, kuris 
paplinta toli nuo atsiradimo vietos. Taip buvo irsu „Tai- 
myru“, kai, esant visiškam štiliui, laivą pasiekė tolį esan- 
čio štormo infragarsinės bangos. Beriozkinas jas paste- 
bėjo tik vandenilio pripildyto baliono, kuris tapo šių 
infragarsinių virpesių, skausmingų žmogaus ausiai, rezo- 
natoriumi, dėka. Kaip vėliau mokslininkams pavyko įro- 
dyti — infragarsui būdingas biologinis aktyvumas, pag- 
rįstas jo dažnumų sutapimu su galvos smegenų alfa rit- 
mais. 

Prancūzų mokslininkai nustatė, kad net silpni infra- 
garso svyravimai žmonėms sukelia jūros ligą, o stipres- 
ni — skrandžio sutrikimus. Paspauskite pirštu patį kai- 
riausią fortepijono klavišą. Jūs išgirsite labai žemą gar- 
są. Jo dažnumas 27 hercai, t. y. 27 virpesiai per sekun- 
dę. Tačiau jeigų garsas turi 12—17 hercų dažnumą, tai 
žmogus jo neišgirs, nors ir bus rezonatorius, kaip tai at- 
sitiko su vandenilio pripildytu balionu „Taimyre“. Jis 
tada sukelia skausmingą pojūtį. Esant dažnumui mažes- 
niam kaip 15 hercų, tas pats poveikis sustiprėja: kenčia 
ne tik ausų būgneliai, bet ir atsiranda smegenų centrų 
sutrikimas. pavyzdžiui, sutrinka regėjimas, o esant daž- 
numui mažesniam kaip 7 hercai, kaip nustatė profesorius 
Gavro, tam tikromis sąlygomis žmonės miršta. Tuo tarpu 
jūroje dažniausiai generuojamas vidutiniškai šešių hercų 
dažnumo infragarsas. Taigi, kilus didelės amplitudės in- 
fragarso bangoms, laivo įgula gali akimirksniu žūti. Nuo 
infragarso bangų poveikio žmones apima paniška bai- 
mė. Laivo korpusas ir stiebai pradeda traškėti, lūžti. Ma- 
tyt, tuo momentu žmonės ir palieka laivą. Ne veltui dau- 
gelyje įgulų pamestų laivų buvo rasta sulaužyti stiebai, 
nors tame rajone ir nebuvo audros ar stipraus vėjo. 

Tačiau pastaruoju metu tarp mokslininkų nėra vie- 
ningos nuomonės dėl infragarso žudomųjų savybių. Vieni 
linkę manyti, kad natūraliomis sąlygomis gamtoje negali 
susidaryti pavojingų žmogaus gyvybei infragarsų. Daž- 

niausiai šiai versijai patvirtinti primenama, kad dar Šu- 
leikinas įrodė, jog jūros garsas siekia 126 decibelus, o 
tai 1978 metais Leningrado filharmonijos didžiojoje sa- 
vinio lėktuvo triukšmą. Kai dėl „mirtinų dažnumo dozių“, 
tai atitinka šiuolaikinės roko grupės arba turboreakty- 
lėje pirmą kartą simfoninės muzikos istorijoje buvo pa- 
naudotas instrumentas, panašus į vargonus, kuris skleidė 
infragarsą. Jo dažnumas siekė 11 hercų, bet niekas iš 
klausytojų jokių nemalonių pojūčių nejautė. 

Tačiau yra ir priešingų faktų apie infragarso įtaką 
klausytojams. Amerikiečių fizikas R. Vudas, norėdamas 
viename teatro spektaklyje neįprastai pateikti publikai 
veiksmo persikėlimą per tris šimtmečius, specialiais var- 
gonais ėmė skleisti infragarso bangas. Apimta baimės, 
susiėmusi už galvų publika išlakstė iš teatro. 


SENSACIJŲ TRIKAMPIS 


Žmogui, trokštančiam sensacijų, šiandien liūdėti netenka. 
Retsykiais žurnaluose, laikraščiuose pasirodo pranešimų 
apie sniego žmogų, milžiniškas būtybes ežeruose, apie 
Atlantidą, apie ateivius iš kitų pasaulių ir kt. Šioje sen- 
sacijų jūroje išskirtinę vietą užima atsitikimai Bermudų 
trikampyje. Mat lėktuvų ir laivų avarijos čia iš tikrųjų 
dažnai įvyksta, ko nepasakysi, pavyzdžiui, apie susitiki- 
mus su ateiviais iš kitų pasaulių ar susitikimus su snie- 
go žmogumi. Tačiau katastrofų priežastys ne visada nus- 
tatomos, todėl sukuriama įvairių prasimanymų apie nesu- 
prantamas jėgas, veikiančias šiame Žemės rutulio rajone. 

1945 metais pasaulį apskriejo penkių JAV karinių 
oro pajėgų lėktuvų dingimo istorija. Gruodžio 5 dieną 
14 valandą iš Fort Loderdeilio bazės Floridoje pakilo pen- 
ki JAV karo jūrų aviacijos bombonešiai ,,„Evendžer“. Jie 
turėjo dalyvauti mokomose bombardavimo pratybose ko- 
diniu pavadinimu „Flait 19". Maršrutas buvo pasirinktas 
toks: 256 km į rytus, 64 km į šiaurę ir grįžimas į bazę. 
Lėktuvai ore turėjo išbūti dvi valandas. Kiekvienas lėktu- 
vas pasiėmė degalų, kurių užtektų nuskristi 1600 km. Die- 
na buvo saulėta, dangumi plaukė reti debesėliai, pūtė 
silpnas šiaurės rytų vėjas, oro temperatūra siekė 29 “C. La- 
kūnai, kurie tą dieną jau baigė skrydžius, pranešė, kad 
oras skraidymui idealus. Apie 15 val. 15 min., kai mo- 
komasis skridimas buvo atliktas ir lėktuvai jau pasuko at- 

gal, Fort Loderdeilio bazės dispečeris priėmė iš lėktuvų 
grandies vado keistą pranešimą. Išliko šio pokalbio įrašas 
magnetinėje juostoje: 

„Vadas (leitenantas Č. Teiloras). Žemė... Mes ant ka- 
tastrofos ribos... Atrodo, jog nukrypome nuo kurso... 
nematome žemės... nematome žemės... kartoju... ne- 
matome žemės... 

Dispečeris: 

— Jūsų koordinatės? 

— Koordinates sunku pranešti. Mes apskritai neži- 
nome, kur esame. Panašu, jog nukrypome nuo kurso... 

— Pasukite į vakarus... 

— Mes nežinome, kur vakarai... Viskas susimaišė. .. 
Keista... Mes negalime nustatyti krypties... Net jūra 
atrodo kažkaip keistai..." 

Po to dispečeriui pavyko susisiekti su vadovaujančio 
lėktuvo vadu, kuris pranešė: „Sugedo abu kompasai, ban- 
dau susiorientuoti... Įsitikinęs, kad praskridome Keisą, 
tačiau tikriausiai labiau į pietus, nes sausumos nema- 
tome“ *. 

Lėktuvai dar nebuvo praskridę Keiso, nes, skrisdami 
tą kryptimi, jie netrukus būtų pasiekę sausumą. Atmos- 
feros trukdymas neleido susisiekti su lėktuvais, kurie, 
atrodo, nebepriiminėjo dispečerio komandų. Tuo tarpu 
dispečerinėje buvo girdėti susijaudinę balsai lėktuvų ra- 
distų, kurie palaikė ryšį tarp savęs. Iš jų nenutrūkstamų 
replikų buvo galima susidaryti liūdną vaizdą: degalai 
baigėsi, stiprus vėjas, Kompasai — tiek giroskopiniai, tiek 
magnetiniai — sugedo. Jų rodyklės šokinėja kaip pami- 
šusios, rodydamos įvairiausias kryptis. Be to, dėl aerodro- 
mui nežinomų priežasčių lėktuvų ekipažai nematė saulės 
ir negalėjo pagal ją orientuotis. Per visą šį laiką galin- 
ga karo jūrų bazės radijo stotis niekaip negalėjo už- 
megzti ryšių su lėktuvais, nors radistų pokalbiai buvo 
neblogai girdimi. 

Žinia, kad penkiems lėktuvams gresia pražūtis, visus 
sukėlė ant kojų. Greitai buvo paruošti paieškų lėktuvai. 
Iš karo jūrų bazės pakilo karinis hidrolėktuvas su 13 
žmonių įgula. Apie 16 valandą dispečerinėje visi nuste- 
bo išgirdę, kad leitenantas Teiloras perdavė vadovavimą 
kitam pilotui, kapitonui V. Stiversui. Jo pranešimą, nors 
kliudė radijo trukdymai ir buvo neaiški dėl susijaudini- 


* Kyme A. BepMyAcKaH TpeyTr0ABEKK. M., 1978. C. 112. 

mo kalba, pavyko priimti: „Mes nežinome, kur esame... 
galbūt 360 km į šiaurės rytus... Tikriausiai mes perskri- 
dome Floridą ir esame virš Meksikos įlankos..." Po to, 
atrodo, vadas nusprendė pasukti 180“, kad vėl perskristų 
Floridą, tačiau, įvykdžius šį manevrą, radijo ryšys pra- 
dėjo blogėti. Tai rodė, kad grandis pasuko neteisingų 
kursu ir tolsta nuo Floridos į rytus, į atvirą jūrą. Vienas 
liudytojas tvirtina. kad paskutinieji žodžiai, priimti iš 
dingusių lėktuvų, buvo: „Panašu, jog mes...“ Kiti liudy- 
tojai tvirtina girdėję daugiau: „Mus pradeda gaubti bal- 
tas vanduo... Mes visiškai nesiorientuojame, nieko nesu- 
prantame..." Tuo metu dispečerinėje buvo gautas lei- 
tenanto Kaumo (vieno iš ieškoti išskridusio hidrolėktuvo 
karininko) pranešimas, kad tame rajone, kur pagal skai- 
čiavimus turėjo būti ieškomi lėktuvai, 1800 metrų aukš- 
tyje stiprus vėjas. Po to ir su šiuo lėktuvu ryšys nutrūko. 
Jis taip pat dingo. 

Apie 19 valandą karinė jūrų bazė netoli Majamio 
(Florida) priėmė silpną radijo signalą, susidedantį iš 
dviejų raidžių: ,„..FT ... FT...“ Tai buvo dalis dingusių 
lėktuvų grandies kodinio pavadinimo, nes vadovaujanty- 
sis lėktuvas turėjo numerį „„FT-28“. Ar tai buvo dingusių- 
jų bandymas duoti žinią apie save? Jei taip, tai jie per- 
davė savo pranešimą praslinkus dviem valandoms, kai 
baigėsi degalai (!)... 

Iš Majamio į nelaimės rajoną tučtuojau buvo pasiųs- 
tas kranto apsaugos lėktuvas. Jis ilgai klaidžiojo virš 
galimo katastrofos rajono, bet nerado jokių dingusių lėk- 
tuvų ar jų ekipažo. Visą naktį kranto apsauga ir karo 
laivai ieškojo lėktuvų, tikėdamiesi, kad štai į dangų pa- 
kils katastrofos ištiktųjų raketa. Tačiau ji nesirodė. 

Kitą dieną prasidėjo pati grandioziškiausia paieškų 
operacija. Joje dalyvavo 240 JAV karo laivų, 67 lėktu- 
vai, 4 eskadriniai minininkai, daugybė povandeninių lai- 
vų, 18 kranto apsaugos laivų, paieškų bei gelbėjimo ka- 
teriai, šimtai privačių lėktuvų, jachtų ir žvejų škunų. Prie 
jų dar prisidėjo anglų karo laivai ir Bahamų salų aviaci- 
ja. Tačiau paieška baigėsi nesėkmingai — nieko nebuvo 
rasta, nors buvo įdėmiai apieškota visa, kas kėlė nors 
mažiausią įtarimą. Antai vieno krovininio laivo įgula pra- 
nešė, jog tą dieną, kai dingo lėktuvai „FT“, virš žemy- 
no jie pastebėjo ryškų blykstelėjimą. Galbūt tai sprogo 
hidrolėktuvas? Tačiau ir šią versiją reikėjo atmesti, kai 
dar vienas prekybos laivas pranešė, jog tą dieną apie 

19 val. 30 min. danguje jo įgula pastebėjo „kažką pana- 
šaus į sprogimą“. Jeigu tai susiję su dingusiais lėktuvais, 
vadinasi, jie buvo ore, praėjus kelioms valandoms po to, 
kai jiems baigėsi degalai. Ir, be to, tada reikėtų pritarti 
minčiai, kad visi lėktuvai vienu metu susidūrė ir sprogo. 
Netiko ir priverstinio nutūpimo į vandenyną versija. To- 
kie lėktuvai išsilaiko vandens paviršiuje ne ilgiau kaip 
pusantros minutės. Lėktuvų įgulos buvo gerai pasiruošu- 
sios ir tam atvejui, jeigu reikėtų lėktuvą palikti vande- 
nyje. Jos turėjo pripučiamas valteles, į kurias persike- 
liama per minutę. Karo metų patirtis parodė, kad to- 
kiose, viskuo aprūpintose, valtelėse įgula galėdavo išbūti 
atvirame vandenyne keletą savaičių. 

Daug kalbų sukėlė minėtasis „baltas vanduo“, kūrį 
esą mačiusios dingusių lėktuvų įgulos. Tai galėjo būti 
nepaprastai tankus baltas rūkas, dažnai susidarantis šia- 
me rajone, Siuo rūku galima paaiškinti blogą matomumą 
ir radisto žodžius, kad „saulė atrodo kažkaip nenorma- 
liai“. Tačiau šis rūkas negalėjo turėti jokios įtakos kom- 
pasų parodymams. Tiesa, tarp Floridos ir Bahamų salų 
egzistuoja „tylos zona“, kurioje radijo ryšys negalimas, 
bet, kaip matyti iš užrašytų pokalbių, lėktuvams kažkas 
atsitiko dar prieš ryšiui nutrūkstant. 

Speciali karo jūrų pajėgų komisija išnagrinėjo su- 
rinktus duomenis, bet katastrofos priežasčių taip ir nenu- 
statė. Ekspertų išvadoje rašoma: „Sprendžiant iš radijo 
pranešimų, lėktuvai nukrypo nuo kurso, o jų Kompasai 
sugedo“. „Vienas iš Fort Loderdeilio bazės instruktorių, 
vėliau kelerius metus paskyręs šiai problemai, mano, kad 
penkių lėktuvų įgulos dingo, o ne žuvo, nes nėra duo- 
menų ir pėdsakų, įrodančių jų žuvimą. Jis taip pat pri- 
mena, jog tos dienos rytą, atliekant mokomąjį skridimą, 
buvo pastebėti keisti reiškiniai. Šiam lėktuvui taip pat 
sugedo visi prietaisai: jis nutūpė ne bazėje, o 76 km į 
šiaurę nuo jos. Tačiau į šį faktą nebuvo atkreiptas Iei- 
kiamas dėmesys, jis nublanko prieš sensacingą penkių 
lėktuvų dingimą. 

Katastrofa plūstelėjo benzino į jau beblėstantį sen- 
sacijų laužą, ir jis sužėrėjo nauja liepsna. O degimą pa- 
laikė dar keli paslaptingi lėktuvų dingimai šiame rajone. 

1948 metų sausio 30 dieną pirmą valandą nakties Ber- 
mudų salų vyriausiasis dispečeris paskelbė aliarmą — din- 
go ruošdamasis nutūpti „Star Taiger“ tipo lėktuvas su 
27 keleiviais. Per paskutinį ryšio seansą pilotas pranešė, 

kad skrenda tiksliai pagal kursą, lėktuve viskas tvarkoje, 
matomumas puikus. Tačiau virš aerodromo lėktuvas ne- 
pasirodė. Jis išgaravo nakties tamsoje. 30 amerikiečių ir 
anglų laivų, dešimtys lėktuvų veltui bandė rasti kokių 
nors nuolaužų. 

Tų pačių metų pabaigoje pasaulį apskriejo nauja sen- 
sacija. Gruodžio 27 dieną 22 val. 03 min. iš San Chuano 
(Puerto Rikas) į Majamį išskrido keleivinis lėktuvas „Da- 
kota-3“ su 27 keleiviais ir 3 įgulos nariais. Keleiviai, ku- 
rie grįžo į Jungtines Amerikos Valstijas po kalėdinių 
švenčių, praleistų Puerto Rike, linksmai dainavo šventines 
dainas, o stiuardesė Meri Berks dalijo sausainius ir pilstė 
punšą. Lėktuvo vadas aiškiai pranešė: 

— Majami, kalba bortas 16002. Priimu. 

— Bortas 16002, kalba Majami, tęskite. 

— 16002 artėja prie Majamio iš San Chuano. Esu apie 
penkiasdešimt mylių į pietus, matau miestą, viskas tvar- 
koje. Praneškite nutūpimo sąlygas. Priimu. 

— Nulis, nulis, du, tęskite priartėjimą, praneškite, kai 


pamatysite aerodromą. ..— Nulis, nulis, du, kalba Maja- 
mis. Praneškite, kaip mane girdite. Klausau jūsų. ..— Nu- 
lis, nulis, du, kaip mane girdite? Klausau jūsų. ..— Bortas 


16002. Kalba Majamis. Kaip mane girdite? Ar jūs girdi- 
te? Atsakykite! Klausau jūsų... 

Tačiau lėktuvas Nr. 16002 neatsakė nei į Majamio šau- 
kinius, nei į Naujojo Orleano, San Chuano ir jūrų kranto 
apsaugos kreipimąsi. Beveik tuo pat metu prasidėjo 1r 
dingusio lėktuvo paieškos. Šimtai laivų vagojo okeaną, 
dešimtys lėktuvų tyrinėjo kiekvieną kvadratinį vandeny- 
no plotelį, kad bent aptiktų naftos produktų dėmę nuo 
sudužusio lėktuvo. Oras tam tikslui buvo beveik idealus. 
Vanduo ramus, labai skaidrus ir didesni daiktai matėsi 
gana giliai. Tačiau ieškota veltui. Net menkiausio ,„„DS- 
3" pėdsako nepavyko aptikti. Po šešių mėnesių išplatin- 
toje civilinės aviacijos ministerijos išvadoje nurodyta, 
kad surinkta per mažai informacijos, norint nustatyti tik- 
slias katastrofos priežastis. 

Šiame rajone kitos katastrofos reikėjo laukti neilgai. 
Nepraėjo nė mėnuo, kai dingo eilinis lėktuvas. Tai atsi- 
tiko 1949 metų sausio 17 dieną. Iš Bermudų salų pakilo 
keleivinis lėktuvas, kuris turėjo po penkių valandų 15 
minučių nusileisti Jamaikoje. Praėjo pirmosios keturias- 
dešimt minučių skrydžio. Lakūnas pranešė, kad viskas 
tvarkoje ir jis perjungia radijo ryšį į Kingstoną Jamai- 

koje. Tačiau Kingstone taip ir nesulaukė jo radiogramos. 
Ieškoti dingusio lėktuvo išvyko du amerikiečių lėktuvnešiai, 
šeši torpediniai kateriai. Jie išvagojo jūrą į šiaurę nuo 
Kubos. Į pietus nuo Kubos jūroje ieškojo lėktuvo krei- 
seris ir 4 torpediniai kateriai. Ir vėl viskas veltui. Lėk- 
tuvas ir šį sykį dingo nepalikdamas jokių pėdsakų. 

1963 metų rugpjūčio 28 dieną iš Majamio startavo 
du didžiuliai degalų pilstytojai ,„KC-135“. Jie turėjo at- 
likti įprastą reisą: virš Atlanto vandenyno aprūpinti ku- 
ru sunkiųjų bombonešių grupę. Paskutinysis pranešimas 
buvo gautas, kai jie skrido tarp Amerikos žemyno ir 
Bermudų salų. Abu lėktuvai, kurių įgulas sudarė 22 žmo- 
nės, dingo. Skridimo metu buvo beveik idealios atmos- 
terinės sąlygos, 

Dar ilgesnis būtų dingusių ir žuvusių laivų šiame ra- 
jone sąrašas. Paminėsiu tik keletą atvejų. 1918 metų ko- 
vo 4 dieną nuo Barbadoso salos atsišvartavo 19600 
tonų vandens talpos rūdovežis „Ciklonas“ su 309 įgulos 
nariais. Jam reikėjo pristatyti krovinį į Norfolko uostą 
(JAV). Tais laikais tai buvo vienas didžiausių laivų JAV 
karo laivyne. Į paskirties punktą laivas taip ir neatplau- 
kė. Nepavyko išgirsti ir nelaimės signalo „SOS“. „Cik- 
lonas“ dingo be jokių pėdsakų. Tuometinis JAV prezi- 
dentas Vilsonas kalbėjo, kad „tik dievas ir jūra žino, kas 
atsitiko su šiuo didžiuliu laivu“. Visos paieškos buvo 
bevaisės. Jokio daiktelio iš tokio didžiulio laivo neap- 
tikta. Šio laivo žuvimas papildė Bermudo trikampio aukų 
sąrašą. Bet štai ne per seniausiai vienas Bermudų tri- 
kampio paslapčių tyrinėtojas, Arizonos universiteto bib- 
liotekininkas, buvęs lakūnas L. Kušė paskelbė, kad jam 
pavyko nustatyti, kodėl žuvo „Ciklonas“. Tuo metu šia- 
me rajone kilo didžiulė audra. Kovo 9—10 dieną rytinėje 
Amerikos pakrantėje šiaurės vėjas sustiprėjo iki 84 my- 
lių per valandą. Kaip teigia Kušė, šiaurės vėjas, sutikęs 
priešpriešiais tekančius greitus Golfo srovės vandenis, 
sukelia milžiniškas bangas. Viena jų ir paskandinusi 
„Cikloną“. Ji suskaldė laivą, ir jo dalys nuskendo daug 
greičiau, negu buvo spėta nuleisti gelbėjimosi plaustus. 

1971 metų kovo mėnesį panašiai buvo perlaužtas pu- 
siau piečiau Niujorko laivas „Oklahoma“. 1973 metų ko- 
vo mėnesį pasaulio spauda vėl pranešė apie dviejų di- 
delių laivų žuvimą Bermudų trikampio rajone. Ir jei ne 
išgelbėtas jūreivis, paslaptingasis trikampis būtų gavęs 

tikriausiai didžiausią trofėją. Bet jūreivis išliko gyvas ir 
papasakojo, kaip visa tai įvyko. 

Kovo 21 dieną 13000 tonų talpos angliavežis „Nort 
Verient" išplaukė iš Norfolko į Hamburgą. Jis gabeno 
anglį. Po dviejų dienų laivo radijo stotis pranešė, kad 
laivas skęsta apie 150 mylių į pietryčius nuo Keip Mei 
uosto (Niū Džersic valstija, JAV), o ekipažas sėda į 
gelbėjimo valtis. Vėjo greitis siekė 85 mylias per valan- 
dą, bangų aukštis — 12—15 metrų. Tučtuojau gelbėjimo 
laivai ir lėktuvai išvyko į nelaimės rajoną. Tačiau ap- 
žiūrėję visą katastrofos teritoriją, nieko nerado: nei lai- 
vo, nei nuolaužų, nei žmonių. Nusprendę, kad nelaimės 
rajono koordinatės buvo perduotos neteisingai, jūros 
kranto apsaugos brigados pradėjo nuosekliai tirti rajoną 
80 mylių spinduliu nuo nelaimės taško. Tačiau ir čia ne- 
buvo nieko rasta. Ir tik po keturių dienų apie 300 my- 
lių nuo Keip Henrio (Virdžinijos valstija, JAV) iš lėktuvo 
buvo pastebėtas žmogus, kuris vos besilaikė ant oranži- 
nio plausto. Kaip vėliau paaiškėjo, tai buvo dvidešimt 
trejų metų „Nort Verient“ jūreivis norvegas Steinas 
Gabrielsenas. Jis papasakojo, kad per audrą didžiulė 
banga nuplėšė vieno triumo dangtį, ir vanduo tuojau pat 
užtvindė krovininius triumus. „Nort Verient“ nuskendo 
po penkių minučių, kai buvo duota komanda palikti lai- 
vą. Kol norvegų jūrininkas gydėsi lėktuvnešio „Inde- 
pendens“ ligoninėje, buvo ieškoma kitų šio laivo įgulos 
narių, taip pat dar vieno norvegų laivo „Anita“ likučių. 
Šis laivas dingo tą dieną, kai buvo rastas Gabrielsenas. 
Jis buvo toks pat kaip ir „Nort Verient“. Šis laivas taip 
pat vežė anglį iš Norfolko į Hamburgą. Iš Norfolko jis 
išplaukė dviem valandomis vėliau už „Nort Verient". Ta 
pati audra tapo pražūtinga ir jam. Tačiau „Anita“ nes- 
pėjo perduoti „SOS“ signalo. Po kelių dienų ieškojimo 
buvo rastas tik gelbėjimosi ratas su užrašu „Anita“. Tai 
buvo vienintelis daiktas iš šių dviejų didelių laivų. 

Nelaimingais atsitikimais šiame Atlanto vandenyno 
rajone ėmė domėtis žurnalistai ir sensacijų mėgėjai. 
1964 metais amerikiečių žurnalistas V. Gedis paskelbė 
rinkinį apie Vakarų Atlante prieš daugelį metų paslap- 
tingai dingusius laivus ir lėktuvus. Tada Gedis šį rajo- 
ną pavadino „Bermudų trikampiu“ (41 pav.) 1974 me- 
tais kitas amerikietis Čarlzas Berlicas parašė dar vieną kny- 
gą ap'e šį trikampį. Išleista didžiuliu tiražu, ji mitą apskelbė 
visam pasauliui. XX amžiaus ašiuntojo dešimtmečio pa- 

baigoje periodinėje spau- 

doje pasirodė labai daug 
, informacijos, daugiausia 
5 paimtos iš Berlico knygos. 


Bermudų 5- 
A 


V Idomu, iš kur faktus ėmė 
knygos autorius? Pasirodo, 

jog tai buvo nuostabios šio 
žmogaus fantazijos vaisius. 
Pavyzdžiui ,„Evendžerų“ 
vado radijo pokalbius jis 
paėmė iš V. Gedžio rinki- 
nio. Pastarasis apie tai su- 
ŽB Rikos || žinojo iš kažkokio anoni- 

SS - AS minio žurnalisto. Taip pa- 

sirodė pasakojimas apie 

ži EV Bermudų trikampio (rombo) paslaptingus reiškinius, 
kurie esą buvę penkių Iėk- 

tuvų žuvimo priežastis. 

Anot Berlico, eskadrilės vadas pranešęs kranto tar- 
nyboms: ,,Neskriskite manęs gelbėti, atrodo, jog jie 
yra iš kosmoso“. Iš tikrųjų pokalbis buvo toks: 
„Aš supratau, kad esu 2300 pėdų aukštyje. Skristi 
prie manęs nereikia“. Kai dėl gelbėjimo lėktuvo, jis spro- 
go ore, ir tai matė laive, kuris buvo įvykio rajone. Kai 
mitas apie Bermudų trikampį įsitvirtino, jį reikėjo pa- 
aiškinti. Daugelis entuziastų pradėjo kurti įvairiausias 
hipotezes, kurios, jų nuomone, galėjo paaiškinti „,„paslap- 
tingus reiškinius“. Į šį bumą įsitraukė ir žurnalas „„Tech- 
nika molcdiožy“. 1978 metų rugsėjo mėnesio numeryje 
paskelbta kelios dešimtys neiikėčiausių Bermudų trikampio 
paslapčių „aiškinimų“. Pasirodo, jog laivai ir lėktuvai, paie- 
kę į trikampio zoną, susitikdavę su praeitimi, ,,„svečiavęsi“ 
mums nežinomoje ateityje, o kartu ir kitoje erdvėje. Ko- 
kioje — neaišku ir patiems tokių idėjų autoriams. Pa- 
vyzdžiui, paplito legenda, kad lėktuvas su 127 keleiviais, 
artėdamas prie Majamio aerouosto, dingo iš lokatorių 
sekimo lauko, o kai nutūpė, pasirodė, jog lakūnų ir kelei- 
vių laikrodžiai 10 minučių vėlavę, nors laikas buvęs 
sutikrintas su aerodromo tarnybomis. Esą vyresnysis ae- 
rodromo dispečeris taręs pilotui: „„Drauguži, juk jūs de- 
šimt minučių paprasčiausiai neegzistavote! Tad, kurgi 
buvo dingęs lėktuvas ištisas 600 sekundžių? Šią „antį“ 
greitai pačiupo Bermudų mito šalininkai, nekreipdami dė- 
mesio ir į tai, kad nė viename JAV civilinės aviacijos 

valdybos, Majamio aerouosto ir kompanijos „Istern eir- 
lainz“, kuriai priklauso lėktuvas, dokumente nieko pa- 
našaus nebuvo užfiksuota. 

Kiek vėliau amerikiečių tyrinėtojas A. Sandersonas 1š- 
kėlė mintį, kad Žemės rutulyje yra ne vienas, O keletas 
rajonų, kuriuose be pėdsakų dingsta laivai ir lėktuvai. 
Beveik tokios pat reputacijos, kaip ir Bermudų trikampis, 
yra vadinamoji „Velnio jūra“ prie Japonijos krantų — 
maždaug 250 mylių piečiau Honsiu salos. Remdamasis sa- 





42 pav. Sandersono tinklas 


vo tyrinėjimų duomenimis, A. Sandersonas ir jo bendra- 
žygiai pažymi, kad abu rajonai — japoniškasis ir bermu- 
diškasis — yra prie trisdešimtojo laipsnio šiaurės platu- 
mos ir ištempti keletą laipsnių ilgumo kryptimi. Abu jie 
yra šiaurės pusrutulyje vienas priešais kitą — antipodai. 
Viduržemio jūroje, anot Sandersono, taip pat yra rajonas, 
kur laivai ir lėktuvai dingsta be žinios. Čia nelaimės ra- 
jonas yra rombo formos ir išsidėstęs tarp 30 ir 40 laip- 
snių šiaurės platumos. Pietų pusrutulyje pastebėtos trys 
panašios sritys — prie rytinių Pietų Amerikos, Pietų Af- 
rikos ir Australijos krantų. Jų geografinė padėtis taip 
pat tarp 30 ir 40 laipsnių — tik šį kartą pietų platumos. 
Plėtodamas šią teoriją, A. Sandersonas sudarė anomalijos 
rajonų tinklą (42 pav.) su 72 laipsnių tarpais, kuris už- 
kloja visą Žemės rutulį. Penki anomalijos rajonai tenka 
Šiaurės, penki — Pietų pusrutuliui. Garsiausias jų — Ber- 

mudų trikampis. Sandersonas pažymi, kad simetrinis ne- 
įprastų sričių išsidėstymas Žemėje dar turi būti nuodug- 
niai ištirtas, ir, matyt, jis paklūsta kažkokiems dėsniams 
ar dėsningumams. Pastebėta, kad Pietų pusrutulio ,„„rom- 
bai“, palyginti su šiauriniais, yra tiek pat laipsnių pasis- 
linkę į rytus. Be to, visuose paslaptinguose rajonuose 
užregistruota geomagnetinių anomalijų, neįprastų oro tem- 
peratūrų ir atmosferos slėgio. Paslaptingieji rajonai daž- 
niausiai išsidėstę ten, kur šiltosios jūrų srovės susikerta 
su šaltosiomis. Čia ir paviršiuje, ir gelmėse jūrų srovės 
teka priešpriešiais. Galingos giluminės potvynių ir atos- 
lūgių srovės, temperatūrų skirtumai suformuoja mag- 
netines audras, kurios sukelia radijo trukdymus, veikia 
magnetinį lauką ir, galimas daiktas, keičia traukos jėgą. 
Labai tikėtina, mano Sandersonas, kad, esant tam tiK- 
roms aplinkybėms, šie reiškiniai gali pernešti laivus ir 
lėktuvus į kitus laiko ir erdvės taškus. Tačiau šiandie- 
ninei fizikai ir geofizikai tokie mechanizmai nežinomi. 
Kaip pavyzdį, Sandersonas nurodo atsitikimą su japonų 
laivu „Kajo maru Nr. 5“, kuris dingo vadinamojoje ,„Vel- 
nio jūroje“. Jis taip pat rašė, kad Japonijos vyriausybė 
uždraudė plaukioti šioje jūroje. Nieko panašaus iš tik- 
rųjų nebuvo. Juk per „Velnio jūrą“ faktiškai eina visi 
Japonijos prekybiniai keliai. Kai dėl „Kajo maru Nr. 5“ 
dingimo, buvo įrodyta, kad jis žuvo, patekęs į povan- 
deninio ugnikalnio išsiveržimo rajoną. Tai patvirtino ir 
vėliau rastas šio laivo gelbėjimo ratas, padengtas vul- 
kaninio išsiveržimo produktu — pemza. 

Beletristas R. Berkeris pateikė dar vieną „originalų“ 
„Bermudų trikampio“ paslapties aiškinimą. Jo nuomone, 
dėl visko kaltos vandenyno dugne egzistuojančios „anti- 
gravitacinės medžiagos“, tarsi atėjusios iš kosmoso ir su- 
gebėjusios išsilaikyti Žemės plutoje. Berkeris greičiausiai 
supainiojo dvi sąvokas: „antigravitacija“ ir „antimedžia- 
ga". Pirmiausia dar iki galo nėra išaiškinta, kas apskritai 
yra gravitacija, nekalbant jau apie antigravitaciją. Antra, 
antimedžiaga negali egzistuoti su medžiaga. 

Kai kurios teorijos, kuriomis bandoma paaiškinti Ber- 
mudų trikampio paslaptį, rodos, pagrįstos realiais fizi- 
niais procesais, bet aprašymuose jie tiesiog nejįtikėtini. 
Pavyzdžiui, inžinierius K. Anikinas mano, kad Bermudų 
trikampyje, o galbūt ir kitose vietose, vyksta stimuliuotas 
molekulių ir atomų spinduliavimas, panašiai kaip laze- 
ryje. Saulė giedru oru yra tarsi energijos šaltinio kau- 

pėja. Lygus jūros paviršius ir aukštesni atmosferos sluok- 
sniai —lazerio vibratoriaus atspindėtojai. Aktyvios ju- 
dančios terpės vaidmenį atlieka galingi oro srautai. Štai 
ir visi milžiniško lazerio atributai. Pradėjus veikti tokiam 
lazeriui, galima laukti visokiausių netikėtumų. Pavyz- 
džiui, koncentruotų spindulių srautas gali sukelti mo- 
mentalų tiršto rūko susidarymą (kaip ir Vilsono kame- 
roje), ir greitą vandens virimą jūros paviršiuje. Galimos 
magnetinės audros, radijo ryšio trukdymai ir pagaliau 
papuolę į šį srautą gali be žymių dingti tiek laivai, tiek 
ir lėktuvai. Tačiau, nors ir kokia egzotiška būtų atmos- 
feros lazerio teorija, šiandieninė fizika ją atmeta, 

Inžinierius iš Varšuvos E. Korchovas siūlo savo hipo- 
tezę. Jo nuomone, po vandenynu esančioje Žemės pluto- 
je vyksta įvairūs tektoniniai procesai (tiek susispaudimai, 
tiek ir išsiplėtimai). Todėl plutoje gali atsirasti tuštiumų. 
Jeigu šios tuštumos pasieks vandenyną, vanduo jas už- 
pildys, sudarydamas visoje vandenyno storymėje veI- 
petą. Šis verpetas įsuks ir virš jo esantį orą. Laivai ir 
lėktuvai, patekę į tokį „antiviesulą“, atsidurs okeano 
dugne, 

Panašią teoriją sukūrė ir tarybinis lakūnas A. Poznia- 
kovas. Jis mano, kad tam tikromis meteorologinėmis są- 
lygomis gali susidaryti antiviesulai — žemyn krintančios 
sūkurinės oro srovės. Ore esanti antiviesulo dalis ne- 
matoma, kaip nematomas vėjas ar oro duobės. Vandenyje 
esanti antiviesulo dalis — galingas vandens verpetas, ku- 
ris lengvai įsiurbia laivus į gelmes. Į antiviesulo veikimo 
zoną patekęs lėktuvas nuklysta nuo kurso, praranda orien- 
taciją ir taip žūva. 

Taip pat teigiama, jog per Mėnulio pilnatį „„Bermu- 
dų trikampio“ rajone prisipildo vandens čia esanti 25 
metrų įduba. Kaip nustatė geofizikai, šiame rajone įdu- 
ba vandenyne siekia ne 25, o 60 metrų. Tačiau pati są- 
voka „įduba“ gana santykinė. Čia juk kalbama apie Že- 
mės tikrosios formos nukrypimą nuo idealaus matema- 
tinio modelio. „Įdubos“ yra milžiniškos, o iš tikrųjų bet 
kuriame taške jos yra iškilios. Jos susidarė dėl nevienodo 
Žemės mantijos tankio 500—1000 km gylyje. 

Dar viena įdomi hipotezė, bandanti atskleisti Bermu- 
dų trikampio paslaptį. Yra žinoma, kad, išsiveržus povan- 
deniniam ugnikalniui, vandens paviršiuje susidaro putotas 
kūgis. Dujų prisotintų putų tankis yra daug kartų mažes- 
nis už kito jūros paviršiaus tankį. Patekęs į putas, laivas 

iš tikrųjų prasmenga, ir jam išsigelbėti būna beveik ne- 
įmanoma. Taip, matyt, žuvo japonų laivas „Kajo maru 
Nr. 5". 

Bermudų trikampio mitų kūrėjai tvirtina, kad lėktuvų 
ir laivų paslaptingų žuvimų skaičiaus čia neįmanoma pa- 
lyginti su nelaimėmis kituose Pasaulinio vandenyno ra- 
jonuose. Kiek teisingas šis teiginys? Pasirodo, jog yra 
laivams ir pavojingesnių vietų. Pavyzdžiui, Horno ky- 
šulys — piečiausias Pietų Amerikos punktas. Tačiau ten 
žūva nedaug laivų, nes nėra intensyvi laivininkystė. O 
per „Bermudų trikampį“ ir „Velnio jūrą“ eina daug jūrų 
ir Oro trasų. Daugiau kaip 150 tūkstančių kartų per me- 
tus čia praplaukia įvairiausių šalių laivai. Apie 10 tūk- 
stančių pavojaus signalų pasigirsta šiame rajone. Ir vis 
dėlio per dešimtmetį (nuo 1968 iki 1978 metų) jame ne- 
dingo nė vienas lėktuvas. JAV 7-ojo rajono kranto ap- 
sauga, kuri rūpinasi Bermudų trikampiui priklausančia 
pakrante, stebėdamasi praneša, kiek mažai laivų čia 1š- 
tinka katastrofa. Įdomu, kad per 57 metus nė vienas 
„COK EIRLAINZ“ lėktuvas virš „Bermudų trikampio“ 
nepatyrė avarijos. Per pastaruosius 25 metus tarybiniai 
laivai per Bermudų trikampį plaukė daugiau kaip 40 tūk- 
stančių kartų, bet per tą laiką nė vienas laivas nežuvo, 
nepatyrė ir antgamtinių jėgų poveikio, Amerikietis M. Ibo- 
nas knygoje ,,„Bermudų trikampio paslaptys“ išjuokia vi- 
sokius teiginius, tvirtinančius, kad nelaimes čia sukelian- 
čios kažkokios paslaptingos jėgos. Jo nuomone, vietos 
gamtinių sąlygų ypatumai, sudėtinga vandens srovių są- 
veika sudaro keblumų kapitonams. Tokia sudėtingų veik- 
snių visuma plius žmogaus veiksmų klaidos ir gali būci 
neįlikinamiausių įvykių priežastis. 

Šį pasakojimą norėčiau baigti žinomo tarybinio aka- 
demiko, okeanologo L. Brechovskich mintimi: ,„„Vande- 
nynas — labai sudėtinga sistema, ir jos tyrinėjimuose dar 
daug neįveiktų problemų. Aš norėčiau įtikinti skaitytoją, 
kad jos kur kas įdomesnės už mitus apie neegzistuojan- 
čius stebuklus". 


ĮDOMU TAI, KAS ANOMALU 

procesų laukia tyrinėtojų — oro vandenynas gyvena, kei- 
čiasi, o daugelis jo kitimų mokslui dar nežinomi. Mok- 

slininkams dar nepavyko atskleisti kamuolinio žaibo su- 
dėties, jo egzistavimo dideliame aukštyje galimybių pas- 
lapties. Be to, dar yra daugybė anomalių reiškinių, ku- 
rie laukia savo „valandos“ — jų paslaptis bus atskleista. 
Kuriamos stebėjimo stotys, šiuos reiškinius stebi mokslo 
tyrimo laivų įgulos, atliekami ilgalaikiai įvairiapusiški 
tyrimai pagal tarptautines okeano ir atmosferos moksli- 
nio tyrimo programas. 

O tuo tarpu gyventojai praneša matę danguje nepapras- 
tai ryškių „žvaigždžių“, „diskų“, „balionėlių“, „agurkų“, 
„cigarų“, „trikampių“, „kvadratų“, skleidusių įvairiausių 
spalvų spindulius. Reikia pasakyti, kad sensacingų prane- 
šimų apie įvairius stebėtus atmosferoje reiškinius, stul- 
binusius savo paslaptingumų, netrūko visais laikais. Kar- 
tais juos priskirdavo antgamtiškoms jėgoms, ir šis aiškini- 
mas patenkindavo jei ne visus, tai daugelį. XX amžiuje, 
kai šmėklomis niekas nebetiki, pasidarė madinga atei- 
viams iš kitų pasaulių suversti viską, kas nebuvo greitai 
ir įtikinamai išaiškinta, 

Šiandien sunku tiksliai nustatyti, kada tai imta daryti, 
bet manoma, kad „naujos bangos“ krikštatėviu yra Ame- 
rikos biznierius Kenetas Arnoldas. 1947 metais, skrisda- 
mas nuosavu lėktuvu netoli Uolinių kalnų, jis pastebėjo 
keletą keistų daiktų, „plokščių kaip keptuvė ir tokių bliz- 
gančių, jog jie tarsi veidrodis atspindėjo saulę“. Dėl 
lengva ranka žurnalistų sukelto ažiotažo apie šį atsitiki- 
mą lyg iš gausybės rago pasipylė pranešimai apie ana- 
logiškus ir visai nepanašius stebėtus reiškinius. Gandų 
plitimo greičiu pasaulį užplūdo atitinkantis mūsų epochos 
dvasią tvirtinimas: mes greitai galėsime užmegzti ryšius 
su proto broliais. Bet kaip paaiškinti jų veiksmus? Ko 
jiems iš mūsų reikia? Mokslininkai, sudarę įvairias komi- 
sijas, priėjo prie išvados: nors esamų reiškinių kol kas 
moksliškai nepavyksta paaiškinti, bet nėra nė vieno fak- 
to, kuris patvirtintų hipotezę apie nežemišką NSO * kil- 
mę. Paaiškėjo, jog dauguma tokių „paslaptingų“ reiški- 
nių yra atmosferos optikos efektų arba techninių ekspe- 
rimentų atmosferoje (meteorologinių balionų, geofizinių 
raketų skrydžių) bei kosminių laivų ir Žemės palydovų 
startų, atmosferos cheminių procesų bei jos užteršimo 
ir kt. rezultatas. Kai kuriuos reiškinius sukelia keli veik- 


* Neidentifikuoti skraidantys objektai. 

sniai, pavyzdžiui, raketos startas sukelia atmosieroje Op- 
tinius reiškinius ir chemines reakcijas. 

Ne viena mokslininkų karta tyrė anomalius atmosfe- 
ros reiškinius. Štai keletas įvairaus laikotarpio moksli- 
ninkų pasakojimų apie anomalius reiškinius. 

Vokiečių astronomas J. Bodė (1823) manė, jog „Klai- 
džiojančios ugnys, degalai, liepsnos stulpai ir kiti švy- 
tintys meteorai yra ne kas kita, o krintantys akmenys ir 
skiriasi tik savo didumu; kartais jie gali susiformuoti 1š 
tirštų ir sunkių žemutinių oro sluoksnių garų. Šie garai 
skleidžia fosforinį švytėjimą, o judėdami įgauna keis- 
čiausių formų. Kartais tokie švytintys objektai pasirodo 
esą ne mMeteorai, o švytintys vabzdžiai, kurie, keliaudami 
naktį, susitelkia į būrius“ *... 

Vokiečių mokslininko V. Meilerio (1909) nuomone: 
„Naktį arba brėkštant bei temstant tarp nejudančių 
žvaigždžių netikėtai pasirodo danguje apvali masė, sklei- 
džianti stulbinančiai gražią, daugiausia žalsvą šviesą. .. 
Per keletą sekundžių masė padidėja, ir ryškesnė tampa 
jos skleidžiama šviesa. Atrodo, jog nežinomasis objek- 
tas juda išsigandusio ar apstulbusio stebėtojo, besigėrin- 
čio didingu reiškiniu, link. Įspūdis stiprėja ir dėl to, kad 
didelis pradinis objekto greitis netrukus sumažėja, o jo 
kelias beveik visada laiku priartėja prie mūsų horizon- 
to. Bet štai bolidas sustoja. Akimirksniu stebėtojui atsis- 
kleidžia magiškas šio reiškinio grožis: ugnies kamuolys 
sprogsta, į visas puses šauna raketos, prasideda tikras 
dangaus fejerverkas, užliejantis aplinkinį landšaftą ma- 
giška šviesa“ **. 

Amerikiečių astronomas L. Menzelis (1962) pasakoja: 
„Lėkštės (43 pav.) skraidė dieną sidabriniais šonais ai- 
spindėdamos saulės šviesą. Skraidė jos ir naktį, panašios 
į švytinčius balionus arba diskus. Aš nutariau, jog eg- 
zistuoja šimtai „skraidančių lėkščių“ rūšių. Jų atsiradi- 
mas paaiškinamas žemiškomis priežastimis... Miražas 
arba apgaulinga saulė atrodo tokie pat realūs kaip ir 
tikri. Kapitonas Mautelas (kalbama apie lakūną, persekio- 
jusi „skraidančią lėkštę“.— V. P.), matyt, nežinojo, kad 
vyra apgaulinga saulė... Ją vytis tolygu vytis vaivorykš- 
tą" *kk 


* Gubarevas V. Legenda apie ateivius —,, Komjaunimo tiesa“, 
1977.12.20. 
** Ten pat. 
*** Ten pat. 

43 pav. Lėkštės pavidalo debesų susidarymas 


Anglų mokslininkas J. Ridpas išanalizavo visus ma- 
čiusiųjų anomalius reiškinius per pastaruosius 30 metų 
pranešimus. Pagal jį, 90 kartų iš 100 „skraidančiomis 
lėkštėmis" palaikomi meteoritai, lėktuvai, palydovai, ba- 
lionai zondai, taip pat atmosferos užterštumo reiškiniai, 

Žemės magnetizmo, jonosferos ir radijo bangų skli- 
dimo instituto direktorius, TSRS MA narys korespon- 
dentas V. Migulinas (1979) mano, jog: „Be abejonės dau- 
gelį atmosferos reiškinių, kuriuos pastebi žmonės, kol 
kas dar sunku paaiškinti. Visus atsitikimus būtina siste- 
minti, tyrinėti ir objektyviai vertinti. Tada bus sukurtos 
moksliškai pagrįstos hipotezės. Čia labai svarbu tokia 
detalė: atliekant tyrimus, reikia remtis tik patikimais 
faktais ir patikrinta informacija, paneigti sensacijų mė- 
gėjų prasimanymus ir fantazavimą“ *, 

O tai, kad daugelis faktų iškraipomi vaikantis sen- 
sacijų, rodo toks pavyzdys. Po amerikiečių apsilankymo 
Mėnulyje paplito gandas, jog tenai astronautai matę ne- 
žemiškos kilmės objektų. Žmonės pasitiki kosmonautų ir 
astronautų nuomonėmis bei tvirtinimais, todėl jais ir pa- 
sinaudojo sensacijų kūrėjai. Praslinkus dešimtmečiui viešai 
spaudoje ir per paskaitas pseudomokslininkai ėmė tvir- 
tinti: „„Astronautai, pabuvoję Mėnulyje, ne kartą matė 
NSO. Neilas Amstrongas pranešė į Hiustoną: „Čia daug 
didelių objektų, serel O, dievel Čia nepažįstami kosmi- 


* Ten pat. 

niai laivai! Jie stovi kitoje kraterio pusėje. Jie Mėnulyje 
ir stebi mus!“ 

Veltui gaištume laiką, ieškodami radijo ryšio su „„Apo- 
lono-11" ekipažu stenogramose šių žodžių. Ten jų nėra. 
Nė vienas žmogus, girdėjęs radijo reportažą iš Mėnulio, 
tokių žodžių neprisimena, o juk reportažą transliavo į 
eterį tiesiog iš ,,Apolono-11". Keista, kad niekas iš karto 
neatkreipė dėmesio į tokią informaciją? 

„Pravdos“ laikraščio korespondentas V. Gubarevas, kar- 
tą kalbėdamas su Neilu Amstrongu, jo paklausė ir apie 
„Sskraidančias lėkštes“. 

— Nieko panašaus nemačiau, — atsakė astronautas, — 
stebuklas yra tai, ką mes darome kosmose. 

V. Gubarevui teko bendrauti ir su daugeliu kitų as- 
tronautų, apsilankiusių Mėnulyje. Jie skaniai juokėsi, iš- 
girdę tokius paistalus apie „susitikimus“ su ateiviais iš 
kitų pasaulių. 

Pastaruoju dešimtmečiu daugelyje šalių oficialūs NSO 
tyrimai buvo nutraukti. Dabar užsienyje šia linkme pa- 
gal valstybinę programą dirba tik „(Grupė anomaliems 
aerokosminiams reiškiniams tirti" prie Nacionalinio kos- 
minių tyrimų centro Prancūzijoje Tulūzos mieste. Nori- 
ma išaiškinti realias vienų ar kitų reiškinių, laikomų ano- 
maliais, fizikines priežastis. Panašius tyrimus visuome- 
niniais pagrindais atlieka ,„Anomalių reiškinių mokslinių 
tyrimų komitetas“ (sukurtas Jungtinėse Amerikos Val- 
stijose 1977 metais), vadovaujamas F. Klaso. Pasikeitė ir 
terminologija. Vietoj NSO vis dažniau vartojamas api- 
brėžimas „„anomalus reiškinys“. Kaip parodė praktika, 
daugeliu atvejų terminas „objektas“ vartotinas tik ste- 
bėjimo, bet ne skraidančio objekto reikšme. 

TSRS MA Žemės magnetizmo, jonosferos ir radijo 
bangų sklidimo instituto optinių metodų tyrimo grupė bu- 
vo įpareigota nustatyti, kokiai klasei arba klasėms ga- 
lima priskirti matomus reiškinius ir kiek jie įdomūs nuo- 
dugniam tyrimui. Mokslininkų nuomone, kai kurie reiš- 
kiniai, stropiai aprašyti stebėtojų, buvo panašūs į retas 
poliarinių pašvaisčių formas, kamuolinį žaibą arba daž- 
niausiai būdavo atmosferoje dreifuojančių balionų pa- 
darinys. Beje, ne visi žino, kad šiuolaikiniai aerostatai 
stratosferoje pakyla į beveik 40 km aukštį. Per metus 
planetoje paleidžiama apie tūkstantį tokių balionų. Dau- 
giausia — JAV, Tarybų Sąjungoje, Prancūzijoje ir Skan- 
dinavijos šalyse. Platumos pasikeitimas, balionui dreifuo- 

jant, paprastai būna nereikšmingas. Sezoninės vėjo kryp- 
tys Šiaurės pusrutulyje lemia, kad rugsėjo—kovo mėne- 
siais balionai dreifuoja iš vakarų į rytus nuo dešimčių 
iki dviejų šimtų kilometrų per valandą greičiu. Gegu- 
žės—liepos mėnesiais — priešingai — iš rytų į vakarus. 
Atmosteroje balionai įgauna sferinę formą, panašią į 
apverstą lašą. Pasitaiko ir kitokių, pavyzdžiui, tetraedro 
formos balionų. Yra ir cilindro formos dažniausiai lei- 
džiamų JAV ir Prancūzijoje, kartais ir dvigubų pūslių. 
Labai aukštai tokie balionai primena „lėles“. Dreifo auk- 
štyje dėl mažo atmosferos slėgio balionai nepaprastai pa- 
didėja — esti beveik dviejų šimtų metrų skersmens, di- 
desni iš jų įgauna beveik pusantro milijono kubinių met- 
rų tūrį. Beje, pūslė gerai atspindi šviesą, ir jei dieną 
pūslė paprastai esti pilka, tai vakarėjant ji tampa gelto- 
na ar rausva. Sutemose aplink aerostatą kartais matomi 
koncentriniai rausvos spalvos žiedai. Per grupinį skridi- 
mą vienu metu danguje galima matyti kelis aerostatus, 
nors jie nutolę vienas nuo kito dešimtis kilometrų. Kaip 
tik toks grupinis skridimas 1977 metais sukėlė sensaciją, 
kai Gomelio rajone buvo pastebėti objektai ir jų nebuvo 
galima su kuo nors sutapatinti. 

Unikalus reiškinys buvo stebėtas Karelijoje, Lenin- 
grado srityje, Estijoje, Suomijoje ankstyvą 1977 metų 
rugsėjo 20 dienos rytą. Bene daugiausia liudytojų atsira- 
rado Petrozavodske. Jų parodymais, apie 4 valandą ryto 
žvaigždėtu dangumi iš šiaurės rytų atslinko raudonas dis- 
ko formos objektas, palikdamas švytintį pėdsaką. Sustojo 
40“ aukštyje ir paskleidė aplink save nuostabią apie 30“ 
skersmens skraistę. Nuo objekto į visas puses nusitęšė 
ilgi ryškūs spinduliai, o tarpus tarp jų užpildė melsvos 
šviesos srautai, primenantys reklamą su sklindančiomis 
iš centro bangomis. Visas reginys priminė išskleistą pa- 
rašiutą arba žibuoklės žiedą. Po 10—-15 minučių raudonasis 
objektas, palikęs švytintį savo apvalkalą, nutolo šiaurės 
kryptimi ir ištirpo, tik rytuose liko rausvas į Žžarą pana- 
šus švytėjimas, kuris buvo matomas iki saulės patekėji- 
mo. Oras pakvipo ozonu. Ar ne „skraidanti lėkštė“ pa- 
kibo virš miesto? — pamanė gyventojai. Daugelis tuo pa- 
tikėjo. Į TSRS Mokslų Akademiją, laikraščių ir žurnalų 
redakcijas buvo atsiųsta apie 500 šio reginio liudytojų 
pranešimų. 

Petrozavodsko hidrometeorologijos observatorijos di- 
rektorius J. Gromovas interviu TASS-o korespondentui 

pastebėjo, kad ,,„..analogų gamtoje Karelijoje meteoro- 
logijos tarnybos darbuotojai nepastebėjo. Kas jį sukėlė, 
neaišku, nes jokių nukrypimų atmosferoje nebuvo už- 
registruota ne tik per pastarąsias paras, bet ir prieš tai. 
Mes taip pat žinome, kad šiuo metu mūsų kraštuose 
nebuvo atliekama jokių techninių eksperimentų..." 

TSRS MA Vyriausiosios astronomijos observatorijos 
direktorius V. Kratas taip pat pareiškė savo nuomonę 
TASS-o korespondentui: „Rugsėjo 20-osios ankstyvą ry- 
tą Pulkovo astronomai stebėjo ryškų ugnies kamuolį, ku- 
ris plaukė padange iš pietų į šiaurę virš Leningrado sri- 
ties ir Karelijos. Kol kas sunku tiksliai ką nors pasakyti 
apie jo kilmę", 

Fiz.-mat. kand. J. Platovas, tyręs laiškus, pastebi, 
kad šį stebėtą reiškinį kiekvienas vertino skirtingai. Vie- 
ni aprašė lėtai dangaus skliautu judančią žvaigždę, ki- 
tiems pasirodė „greitai dangumi skriejęs ugnies kamuo- 
lys“. Buvo ir kitokių įspūdžių. Tačiau, kaip vėliau pa- 
aiškėjo, stebėtis nebuvo ko, nes šį reiškinį žmonės matė 
iš skirtingų vietovių, kartais viena nuo kitos esančių la- 
bai toli. Vienas mačiusiųjų teigė, jog matęs, „kaip iš 
miesto centro objektas persikėlė uosto link, pakibo virš 
Onegos ežero, netoli kranto, ir iš jo į vandenį nusileido 
panašios formos, tik mažesnis objektas“. 

Kalbos įsiliepsnojo dar labiau, kai spaudoje pasirodė 
pranešimas, kad naktį paslaptingasis objektas buvo ste- 
bėtas Helsinkyje. Taip sukurta versija, kad tą naktį bu- 
vo stebimi ne vienas, o iškart keli reiškiniai, „be abe- 
jonės susiję su nežemiškų civilizacijų veikla". 

Vienas pirmųjų ėmėsi paneigti šią „,nežemišką“ ver- 
siją chem. m. dr. M. Dmitrijevas. Jo nuomone, tą naktį 
įvyko atmosteros chemiliuminescensinis švytėjimas — ge- 
rai mokslui žinomas reiškinys. Jį sukelia nuolat ore 
esančių azoto ir angliavandenių oksidų molekulių, de- 
guonies ir azoto atomų bei jonų ir kai kurių kitų dalelių 
cheminės reakcijos. Paprastai tokio švytėjimo intensy- 
vumas nedidelis ir vizualiai nepastebimas. Tačiau kartais 
staigiai padidėja dalelių koncentracija ir tada visą reiš- 
kinį lydi gana ryškios šviesos spinduliavimas, kuris, ži- 
noma, labiau pastebimas naktį, Kad susidarytų toksai 
fenomenalus reiškinys, būtinas tam tikras sąlygų derinys. 
Viena jų — statosferos ozono įsiveržimas į troposferą 
(apie vieną šio proceso versiją kiek vėliau). Jo koncen- 
tracija atmosferoje pažemio sluoksnyje padidėja 100 ir 

daugiau kartų ir dažnai tokia išlieka kelias valandas. Kita 
sąlyga — atmosferoje turi padidėti turinčių azoto foto- 
cheminių aerozolių koncentracija. Jie susidaro veikiant 
saulės ir kosminiams spinduliams. Dėl to aerozoliai nusi- 
leidžia iš stratosferos į troposferą. Veikiami šilumos, nu- 
sileidę jie greičiau tirpsta, ir chemiliuminescensinės me- 
džiagos pereina iš kieto į dujinį būvį. Tai labai pagreitina 
reagentų koncentraciją ir atitinkamai jų cheminės sąvei- 
kos greitį. Kaip tik tada ir atsiranda didžiausia tikimybė 
susidaryti intensyviam švytėjimui, 

M. Dmitrijevas apdorojo Petrozavodsko fenomeno re- 
Zultatus ir nustatė, jog spinduliavimo intensyvumas pag- 
rindinėje srityje pasiekė 15 cal/cm Ž-min. Toks intensy- 
vumas, pasak Dmitrijevo, būna tik tada, kai chemiliumi- 
nescensinių medžiagų koncentracija tokia: ozono yra 50 
ir azoto oksido —25 mg/mš. Atskirose šviečiančios me- 
džiagos srityse vyraujančios dalelės buvo įvairios, labai 
skyrėsi jų koncentracija. Tai ir paskatino susidaryti švie- 
sos pluoštus bei spalvotus spindulius. Ryškūs impulsiniai 
pluoštai buvo šviesos žybsniai, išsiveržę iš reakcijos zo- 
nos, sprogus ten susidariusiems kamuoliniams žaibams. 

Oro masių poslinkis į šviečiančias vietas ir jų verti- 
kalus pertekėjimas sudarė savotišką išplovą, kurioje vy- 
ravo azoto dioksidas ir deguonies atomai. Tai ir nulėmė 
ryškiai raudoną švytėjimą centre. Santykiškai tolygus me- 
džiagų kiekis aplink išplovą leido susidaryti skirtingo 
bangos ilgio spinduliams, ir pakraščiai atrodė balti. „Žvaig- 
ždė"“ paliko neryškiai šviečiantį pėdsaką, kurį sukėlė tų 
pačių medžiagų, kaip ir pagrindinėje dalyje, buvimas. 
Pėdsakams išsisklaidžius, ore buvo jaučiamas stiprus ozo- 
no kvapas. Reaguojančiai medžiagai išsisklaidant ir iš- 
sieikvojant, spindulio švytėjimo intensyvumas po truputį 
mažėjo, Tačiau chemiliuminescensinis intensyvumas virš 
miesto šiek tiek padidėjo dėl vietinio atmosferos už- 
terštumo: matyt, padidėjo azoto oksido koncentracija. Dėl 
to šviečianti sritis ir kabėjo virš miesto. „Tokias išvadas 
galima daryti —sako  Dmitrijevas— nes gerai ištirtas 
reiškinio mechanizmas ir atlikti apskaičiavimai. Atkreip- 
damas skaitytojų, besidominčių Petrozavodsko fenomeno 
prigimtimi, dėmesį noriu pabrėžti, jog chemiliuminescensi- 
nių dėsnių žinojimas ir mokėjimas naudotis jais pagrįs- 
tais prietaisais duotų daugiau naudos negu niekuo ne- 
pagrįsti prasimanymai apie kosminius ateivius". 

Tačiau yra ir kita Petrozavodsko fenomeno hipotezė, 
kurią pasiūlė jau minėtasis fiz.-mat. m. kand. J. Platono- 
vas. Jo nuomone, tokie reiškiniai atmosferoje susidaro 
dažniausiai skrodžiant atmosferos storymę raketoms ne- 
šėjoms. Tai teigti leidžia keli jo paties stebėti atvejai. 
Kartą Karelijoje, Belomorsko rajone, jis vadovavo TSRS 
MA Žemės magnetizmo, jonosferos ir radijo bangų skli- 
dimo instituto ekspedicijai. Ten jie susirentė trobelę su 
krosnimi ir medinį namelį su plokščiu stogu. Tai buvo 
jų stebėjimo paviljonas. Ant stogo užkėlė aparatūrą op- 
tiniams stebėjimams. Viena ekspedicijos užduočių buvo 
tirti emisinį viršutinių atmosferos sluoksnių spinduliavi- 
mą (naktinio dangaus švytėjimą). Kartą vakare, besiruoš- 
dama pradėti matavimus, visa grupė netikėtai nuščiuvo: 
tamsiu dangaus skliautu nuo horizonto gana greitai auk- 
štyn kilo ryškus ugnies taškelis. Jo švytėjimo fone pr1- 
blėso žvaigždės, tarsi kas nors jas būtų užgesinęs. Pama- 
žu jis ėmė slinkti lėčiau, taškelis-žvaigždė tarsi stabtele- 
jo dešimčiai sekundžių ir aplink susidarė balzganas de- 
besėlis. Jis tiesiog akyse plėtėsi. Viduryje staiga atsi- 
vėrė gana ryški spindulinga struktūra. Reginys kerėjo, 
viliojo, kėlė keistą pojūtį. Debesis greitai tirpo ir blyško, 
bet šioje vietoje likę ūkanų kuokštai dar ilgai galėjo 
patvirtinti, kad viskas buvo realu. Tačiau netrukus dan- 
gų aptraukė debesys, ėmė krapnoti lietus. Stebėjimus 
reikėjo nutraukti. Tada jie dar nežinojo tikrų matyto re- 
ginio priežasčių. Trobelėje nei vieno neėmė miegas, at- 
siminė keistus atvejus, kurių aprašymus įiems atsiuntė 
mačiusieji. Taip, Altajuje žmonės matė, kaip per visą 
dangų praskrido vos ne mėnulio pilnaties didumo ryš- 
kus rutulys; be to, tokie dalykai ten užfiksuoti ne kartą. 
Iš Uljanovsko pranešė, kad visiškai giedrame nakties 
danguje staiga sužvilgėjo milžiniška spiralė, o Naičike 
buvo matoma žvaigždutė, kuri skrido tartum palydovas 
ir ūmai suiro į keletą vienodų skiltelių. 

Tačiau kol kas net apytikriai nežinomas tokių reiš- 
kinių raidos mechanizmas, ir spėlioti jų atsiradimo vietos 
ir laiko neįmanoma, o ką jau bekalbėti apie stebėjimus. 
Gaunamuose pranešimuose tokie reiškiniai aprašomi ne 
taip jau retai. Turint pakankamai duomenų, šiuos reiš- 
kinius galima suskirstyti pagal jiems būdingus ypatumus 
ir atsiradimo sąlygas. Tada būtų mažiau klaidų nustatant 
subjektyvius įvairių stebėtų reiškinių parametrus. Jie 
kol kas dideli. Ypač turint omeny atstumą ir didumą. 

Žmonės gali gerai matyti daiktus, tik esančius netoli ir 
tai su sąlyga, jei yra įprastinis lyginimo objektas. 

Kai buvo paleistas dirbtinis Žemės palydovas „Kos- 
mosas-1188", pasipylė pranešimai apie anomalius reiš- 
kinius. „Iš už horizonto į dangų kilo nelygus dūmų šlei- 
fas. Apačioje jis buvo oranžinės spalvos, kuri pamažu 
virto geltona, o po to geltonai žalia spalva. Viršuje šlei- 
fas prasiskyrė į du „ūkus“, o jo vidinę dalį apibrėžė tik- 
sli parabolė su išoriniais netaisyklingais kraštais. Pa- 
lyginti su dangaus skliauto mėlyna spalva parabolė buvo 
žydro atspalvio. Jos priešakyje į pietryčius slinko ryš- 
kiai geltonas švytintis taškas..." Šis pranešimas atėjo iš 
Maskvos. 

„Naktį mašina važiavau Kalugos plentu nuc Maskvos 
žiedinės autostrados centro link. Apie vidurnaktį paste- 
bėjau iš kairės virš medžių elipsinį pilką debesį. Jis bu- 
vo sidabrinės spalvos. Nuo horizonto paskui jį driko dū- 
mų ir ugnies šleifas, panašus į krintančio lėktuvo pėd- 
saką“,— rašo vienas mačiusiųjų. 

Tačiau netikėčiausias buvo kitas atradimas. Šis reiš- 
kinys beveik vienu metu buvo matomas didelėje terito- 
rijoje — nuo Kalinino iki Gorkio. Dabar grupė galėjo pa- 
aiškinti, kokį reiškinį žmonės stebėjo 1980 metų naktį iš 
birželio 14-osios į 15-ąją. Buvo patikrinti visi žinomi ana- 
logiškų reiškinių faktai. Iškart krito į akis, kad dauguma 
anomalių reiškinių susidaro prieblandoje. Dieną juos pas- 
tebėti sunku arba išvis neįmanoma. Kitas dalykas — su- 
temos ar naktis. Leidžiantis saulei, už horizonto tarytum 
gęsta šešėlyje esantys atmosferos sluoksniai. Todėl kokie 
nors objektai, kurie yra arčiau žemės šešėlio ribos ir 
gana gerai atspindi arba sklaido šviesą, aiškiai matomi. 
Savaime suprantama, kad būna giedras oras. Todėl ma- 
tome sidabrinius debesis ir dirbtinius palydovus. Visiš- 
kai akivaizdu, kad, paleidžiant raketas, ir sutemose, 1r 
naktį turi būti matomas veikiančio variklio deglas — įkai- 
tusių dujų srautas už raketų tūtos. Šis vaizdas turėtų 
būti visiems gerai žinomas iš televizijos reportažų apie 
kosminių laivų paleidimus. Laikyti šį reginį kokiu nois 
anomaliu reiškiniu, stebint iš nedidelio atstumo, tiesiog 
neįmanoma. Kas kita, jeigu žmogus visa tai matytų už 
100, 500 ar 1000 km nuo paleidimo vietos. Pasirodo, jog 
raketos paleidimą galima stebėti net už 1000 km. Jos 
variklis veikia daugiau kaip 100 km aukštyje. Tačiau 
kaip susidaro debesis ir dar tokios sudėtingos struktūrosė 

Kol raketa skrieja Žemės šešėlyje, stebėtojas mato tik 
ryškų veikiančio variklio deglą. Tačiau vos raketa per- 
kerta jos ribą, dėl saulės spindulių sklaidos matomas 
dujų ir dulkių debesis arba degimo produktai. Viršuti- 
niuose atmosferos sluoksniuose, kur oro tankis mažas, 
įkaitusių dujų srautai išsiveržia iš tūtos praktiškai lais- 
vai ir sudaro didelį sudėtingos struktūros ir dinamikos 
debesį. Palyginus anomalių reiškinių ir kosminių aparatų 
paleidimo duomenis, pastebėta, kad tokie efektai kartojasi 
gana dažnai ir ne tik raketos starto metu, bet ir palei 
skridimo trajektoriją. Tai visiškai natūralu. Tačiau kai 
kurie įdomesni atvejai, kaip Petrozavodsko reiškinys, 
yra sudėtingesni. 

Įdomu priminti, kad 1977 metų rugsėjo 20 dieną prieš 
Petrozavodsko reiškinio pradžią iš kosmodromo startavo 
raketa, nešusi dirbtinį Žemės palydovą „Kosmosas-955“. 
Suprojektavę ekrane jo skridimo trajektoriją į stebėtojo 
vaizdinę plokštumą ir palyginę su stebėjimų duomenimis, 
įsitikinome, kad jie visiškai identiški, be to, debesies 
susidarymo momentas sutapo su laiku, kai raketa nešėja 
kirto Žemės šešėlio ribą. Analogiška analizė parodė, kad 
reiškinys, kurį Platonovo grupė stebėjo Belomorsko ra- 
jone, taip pat buvo susijęs su palydovo „Molnija“ pa- 
leidimu. Ir vienu, ir kitu atveju debesis buvo gana kom- 
paktiškas, o jo viduryje matyta spindulinga struktūra. 

Su neįprastu anomaliu reiškiniu kartą susidūrė lėk- 
tuvo „TU-134A“ įgula, skridusi maršrutu Tbilisis—Rosto- 
vas— Talinas. Visi įgulos nariai — dideli savo profesijos 
meistrai, išbuvę ore po kelis tūkstančius valandų. Kaip 
sakoma, matę ir šilto ir šalto. Tačiau tai, ką jie pamatė 
tą kartą, ir visko mačiusiems buvo netikėta. Apie šį 
įvykį greitai pasirodė straipsniai laikraštyje „„Trud“ (1985 
metų sausio 30 d.) ir mūsų respublikos „Komjaunimo tie- 
soje“ (1985 metų sausio 31 d.). 

Iki Minsko tąkart buvo likę dar kokie 120 km. Laik- 
rodžiai rodė 4 val. 10 min. Lėktuvas ne skrido, o ky- 
bojo Visatos centre. Ausinėse — nė garso. Lakūnai jau- 
tėsi vieniši vaiskiame ore. Apžvelgęs dalį dangaus, an- 
trasis pilotas dešinėje, aukštėlėliau pastebėjo nemirksin- 
čią didelę žvaigždę. Net ne žvaigždę, o geltoną pailgą 
dėmelę didumo sulig penkiakapeikiu. „Maža kas... — 
pamanė nė trupučio nesuglumęs,— šviesos refrakcija at- 
mosteroje ar..." Iš dėmelės nusidriekė plonutėlis šviesos 

spindulys ir krito tiesiai žemyn, iki pat žemės. Pilotas 
kumštelėjo mechanikui: 

— Žiūrėk, Michalyčiau, kas... 

Dirstelėjęs už borto, mechanikas pratarė: 

— Vade, reikia pranešti į žemę, 

O šviesos spindulys ūmai išsiskleidė, virto ryškiu 
šviesos kūgiu. Dabar visi pastebėjo, kas dedasi dešinėje. 
Atsirado antras kūgis, platesnis už pirmąjį. Paskui tre- 
čias — platus ir visiškai šviesus. 

— Luktelk,— gūžtelėjo pečiais vadas,— o ką praneš- 
ti? Pažiūrėsime, kas toliau darysis. Ir apskritai, kas čia 
galėtų būti? 

Visiems keturiems atrodė, kad nežinomas objektas ky- 
bo virš žemės 40—-50 km aukštyje. Antrasis pilotas pas- 
kubomis ėmė jį piešti. Neįtikėtina: žemėje, kurią apšvietė 
kūgio pavidalo spindulys, viskas aiškiausiai matėsi — 
keliai, namai. Tai bent galingas „prožektorius“! 

„Prožektoriaus“ spindulys pakilo nuo žemės ir atsi- 
gręžė į lėktuvą. Dabar jie matė akinantį baltą tašką, 
apsuptą koncentrinių spalvotų ratų. Vadas vis dar dve- 
jojo: pranešti apie šį įvykį ar ne? Staiga įvyko tai, kas 
privertė apsispręsti. Baltasis taškas žybtelėjo — jo vietoje 
atsirado žalias debesis. 

— Įjungė variklius ir sprunka, — pasakė antrasis pilo- 
tas, nejučia reiškinį priskirdamas prie aviatoriams įpras- 
tų. 

Lėktuvo vadui atrodė, kad objektas ėmė sparčiai 
artėti, kirsdamas lėktuvo kursą, kitaip tariant, puolė jiems 
priešais. 

Vadas šūktelėjo šturmanui: 

— Perduok į žemę! 

Keistas sutapimas: po pirmųjų šturmano žodžių objek- 
tas sustojo. Pasak vado, liovėsi artėjęs, o antrojo piloto 
nuomone, nebetolo. 

Minsko aviadispečeris, gavęs įgulos pranešimą, ko- 
rektiškai atsakė, nieko, deja, nematąs — nei apžvalgos 
lokatoriaus ekrane, nei padangėje. 

— Še tau,— įsižeidė antrasis pilotas, — sakys, kad mes 
nenormalūs. 

O žaliasis debesis staiga nusileido žemiau lėktuvo, po 
to vertikaliai pakilo aukštyn, šoktelėjo į kairę, dešinę, 

dar kartą žemyn, aukštyn. Ir pagaliau sustojo tiesiai prie- 
šais lėktuvą. Jis skrido tarsi pririštas — 10 tūkstančių 
metrų aukštyje 800 kilometrų per valandą greičiu.“ 

— Tikras eskortas,— burbtelėjo lėktuvo vadas,— ko- 
kia mums garbė. 

Debesyje ėmė žybčioti ugnelės, tarsi naujametinės eg- 
lutės girlianda. Paskui horizontaliai ėmė šliaužti ugnies 
zigzagai. Šturmanas viską smulkiai pranešinėjo į žemę. 

Pasigirdo susijaudinusio aviadispečerio balsas: 

— Matau blyksnius horizonte. Kur pastebėjote tą de- 
besį? 

Šturmanas atsakė. 

— Viskas sutampa, — pranešė dispečeris. 

Debesis vis keitėsi. Išaugo „uodega“, panaši į sūkų- 
Iį — platų viršuje, siaurėjantį į apačią. Tikras „kabliu- 
kas“. Po to „uodega“, panaši į sūkurį, iš elipsės virto 
keturkampiu. 

— Žiūrėkite, — pasakė antrasis pilotas.— Jis mus mėg- 
džioja. 

Išties dabar juos lydėjo smailianosis „debesų lėktu- 
vas“ -besparnis, nukirstu galu. Jis švytėjo geltona ir 
žalia šviesa. Ten, kur būna tikro lėktuvo tūta, galėjai 
įtarti esant kietą branduolį. 

Į kabiną įžengė stiuardesė. 

— Keleiviai teiraujasi, kas greta mūsų skrenda. 

Lėktuvo vadas atsiduso: 

— Sakyk — toks debesis. Geltona spalva — nuo iš apa- 
čios prasiskverbusių miesto žiburių. O žalia... Paaiškink, 
kad tai šiaurės pašvaistė. 

Tuo metu į Minsko dispečerio valdymo zoną įskrido 
dar vienas tikras lėktuvas. ,,TU-134" iš Leningrado skri- 
do Talino įgulai priešais. Abu lainerius skyrė 100 kilo- 
metrų. Iš tokio nuotolio neįmanoma nepastebėti milžiniško 
debesų lėktuvo. Kai lėktuvo vadas paklausė priešais skri- 
dusio ,„„TU-134", jo vadas atsakė... nieko nepastebįs. 
Minsko aviadispečeris, kuris dabar gerai matė debesų 
lėktuvą, Leningrado įgulai nurodė koordinates, kryptį, 
kuria skrisdami jie turėjo pastebėti neįprastą reiškinį. 
Tačiau leningradiečiai tarsi apako. Tik likus 15 kilometrų 
praregėjo ir tiksliai apibūdino debesų lėktuvą. 

Daug vėliau, lėktuvo įgula, stengdamasi išsiaiškinti, 
ką mačiusi, prieis prie išvados, kad objekto skleidžiama 

šviesa buvusi poliarizuota, t. y. sklido ne visomis kryp- 
timis, 

Sekami debesų lėktuvo, jie praskrido Vilnių, Ry- 
gą— šių miestų aviadispečeriai nuosekliai fiksavo keistą 
tandemą. Skrendant virš Čiudo ir Pskovo ežerų, lėktuvo 
įgula nustatė debesų lėktuvo dydį. Šiuos pailgus ežerus 
skiria sausumos ruoželis. „TU-134 A" skrido 120 kilometrų 
kairiau nuo jų, o debesų lėktuvas — dešiniau, arčiau 
Tartu. Toje vietoje, kur turėtų būti kietas branduolys, 
vėl atsirado spindulys. Šviesos dėmė krito ant debesų, 
nuslydo žeme. Objektas norom nenorom „nurodė“ savo 
koordinates. Dabar buvo galima apytikriai nustatyti, kad 
jo ilgis maždaug prilygsta Pskovo ežero ilgiui (apie 40 
kilometrų). Bendras skridimas tęsėsi iki pat Talino. Lėktu- 
vui nusileidus, Talino aviadispečeris įgulai pranešė tokias 
įdomias smulkmenas: radiolokacinės stoties apžvalgos 
ekrane „TU-134 A“ buvo matomas ne vienas. Ekrane 
įkandin jo slinko dar dvi šviesios dėmės, nors ore ne- 
buvo jokio kito lėktuvo. Be to, abi žymės buvo matomos, 
kaip ir turi būti. O lėktuvo šviesos dėmelė tai dingdavo, 
tai vėl pasirodydavo. „Suprasčiau,--- pasakė dispečeris —— 
jeigu jūs būtumėte „mirgėję“ nusileidimo lokatoriaus ek- 
rane, bet apžvalgos lokatoriaus ekrane šitaip nebūna, 
negali būti". 

Šį reiškinį komentavęs TSRS MA narys koresponden- 
tas N. Želtuchinas pažymėjo, kad panašių atsitikimų jau 
yra pasitaikę. Tačiau įtarimą kelia lakūnų nustatytas ob- 
jekto didumas. Mokslininko nuomone, įtikėtina, kad kaž- 
kur toli, už daugelio tūkstančių kilometrų, vyksta mok- 
slui jau žinomas globalinis atmosferinis, arba geofizinis, 
procesas. Lakūnams atrodė, jog tai vyko visiškai arti. 
Galima sakyti, jog tai buvo tipiška optinė apgaulė. Ta- 
čiau toks aiškinimas pasirodė esąs nepagrįstas, nes lakū- 
nams pavyko nustatyti nuotolį iki objekto. Todėl, mok- 
slininko nuomone, galima prieiti prie išvados, kad Tali- 
no ,„TU-134 A“ įgula sutiko neidentifikuotą skraidantį 
objektą. Iš antrojo piloto pasakojimų ir piešinių moksli- 
ninkai susidarė išsamų objekto vaizdą ir jo tolesnę tran- 
sformaciją. Žinoma, TSRS MA nario korespondento nuo- 
monė svari. Tačiau nereikia pamiršti, kad, aiškinant Pei- 
rozavodsko fenomeną, daugelis žymių mokslininkų, taip 
pat ir akademikų, labai skeptiškai žiūrėjo į tą faktą, jog 
šį reiškinį galėjęs sukelti mokslui žinomas reiškinys. Dar 

dažnai neįprastais reiškiniais laikomi visiškai paaiškina- 
mi dalykai. Domėjimasis paslaptingais, neįprastais daly- 
kais yra suprantamas ir natūralus. Smalsumas ir gebėji- 
mas stebėtis yra pasaulio pažinimo pagrindas. Tad ne- 
kelia abejonių, kad yra būtina tirti įvairiausias anomali- 
jas. Žinoma, tik tai daryti reikia objektyviai, neskubotai. 
Antraip toks „tyrimas“ pavirs pigia sensacija, 0 žinomas 
atmosferos reiškinys — neatpažintu skraidančiu objektu. 

NUO KO SUYRA NAILONINĖS KOJINĖS? 


Štai jau keliolika metų periodinėje spaudoje, per televi- 
ziją, radiją pranešama apie rūgštingus kritulius, kurie 
iškrito įvairiose Europos šalyse, Jungtinėse Amerikos 
Valstijose ir Kanadoje. Apie 1983 metus JAV ir Vakarų 
Europoje buvo atlikta apie 3000 rūgštingų kritulių tyri- 
mų. 1982 metais rūgštingi lietūs lijo ir Amazonės džiun- 
glėse, Venesueloje. 

Padidinto rūgštingumo kritulių priežastis — pramonės 
įmonių, šiluminių elektrinių, automobilių, laivų variklių 
išmetamosios dujos. Bet kaip šie rūgštingi lietūs atsidūrė 
Amazonės džiunglėse? Kol kas mokslininkai į šį klausimą 
atsakyti negali. Gal dėl atmosferos cirkuliacijos, o gal 1r 
dar dėl ko kito. Paprastai rūgštingų kritulių vandenyje yra 
ištirpusių azoto ir sieros oksidų. Kaip žinome, vandens 
rūgštingumas priklauso nuo jame esančių vandenilio jonų. 
Rūgštingumą apibūdina ph dydis. Kuo mažesnis šis ro- 
diklis, tuo didesnis vandens rūgštingumas. Kai vandens 
rūgštingumas ne mažesnis kaip 6,5, gyvieji organizmai 
jaučiasi gerai. Kai ph būna 4,0 ar 4,5, beveik visi gyviai 
žūva. Palyginimui galima pasakyti, kad citrinos sulčių 
rūgštingumas lygus 2,1. Kai kurių Vakarų Europos valsty- 
bių dirvų rūgštingumas siekia 4,3, o Siaurės Amerikos 
šiaurrytinėje dalyje — 4,1 ph. 

Rūgštingi lietūs labai kenkia miškams, sodams, par- 
kams. Po tokio lietaus nelaiku pradeda kristi lapai, jauni 
daigai pasidaro trapūs kaip stiklas ir dažniausiai žūva. 
Medžiai pasidaro mažiau atsparūs įvairioms ligoms. Kaip 
pažymi JAV spauda, dėl rūgštingų kritulių ypač pagrei- 
tėja lėktuvų, tiltų ir kitų objektų metalinių dalių koro- 
zija. Si šalis vien tik antikorozinėms priemonėms ga- 
minti per metus išleidžia 550—600 milijonų dolerių. Su- 
prantama, ši suma nuolat didėja. Sunku išsaugoti ir ar- 
chitektūros paminklus nuo rūgštingų kritulių poveikio. 
Kelnė krinta katedros tinkas, Venecijoje trupa šv. Mor- 

kaus bažnyčios fasadas. Ir visa tai vyksta, galima sakyti, 
esant visiškai nedideliam šių kritulių rūgštingumui. O juk 
yra pasitaikę ir tokių kritulių, kurių rūgštingumas viršija 
netgi citrinos sulčių rūgštingumą. 1979 metais nedide- 
liame JAV Vakarų Virdžinijos valstijos Vilingo mieste 
iškritusio lietaus ph buvo lygus 1,5. Taigi, nulijus tokiam 
lietui, nailoninis žmogaus apsiaustas pasidarys kiauras 
kaip rėtis. O kai miestą apgaubia tokio rūgštingumo rū- 
kas, nailoninės moterų kojinės nyksta akyse. Tarptautinio 
taikomosios sisteminės analizės instituto duomenimis, vi- 
dutinis šiandieninių kritulių rūgštingumas daugiau kaip 
100 kartų viršija prieš 180 metų iškritusių kritulių rūgš- 
tingumą. Apie tai sužinota ištyrus Grenlandijos ledyno 
pavyzdžius. 

Turimais duomenimis, kiekvienais metais vien tik Eu- 
rOpoje į atmosferą išmetama apie 60 milijonų tonų sieros 
junginių ir apie 20 milijonų tonų azoto oksidų. Didžiausi 
teršėjai yra Didžioji Britanija, Vokietija, Italija. Kaip 
rodo praktika, taršalai ne visada iškrinta jų susida- 
rymo vietovėse. Dažniausiai jie pernešami šimtus, tūk- 
stančius kilometrų. Dėl to daugiausia kenčia Šiaurės Eu- 
ropos šalys, ypač Svedija. Svedų mokslininkų nuomone, 
apie 8005 sieros anhidrido jų atmosfera „importuoja“ iš 
kitų šalių. Ir Norvegija daugiau kaip 9095 visų atmosfe- 
ros taršalų sieja su užsienietiškais šaltiniais. Tarp Skan- 
dinavijos valstybių ir labiausiai išsivysčiusių Vakarų Eu- 
ropos šalių jau keletas dešimtmečių vyksta kova dėl 
rūgštingų kritulių ir diplomatiniais, ir visuomeniniais ka- 
nalais. Tas pats sakytina ir apie santykius tarp JAV ir 
Kanados. Kaip yra žinoma, Jungtinės Amerikos Valsti- 
jos yra didžiausia atmosferos teršėja. Per metus JAV pra- 
monės įmonės išmeta į atmosferą apie 250 milijonų tonų 
kenksmingų medžiagų. Todėl per pastaruosius 25 metus 
virš Rytų Kanados iškrintančių kritulių rūgštingumas pa- 
didėjo beveik 50 kartų. Kasmetinę rūgštingų kritulių pa- 
darytą žalą kanadiečiai vertina 5 milijardais dolerių. Jei- 
gu ir ateityje bus teršiama tokiais pat tempais, 1995 me- 
tais rūgščių kritulių padaryta žala Kanados ekonomikai 
sieks 15 milijardų dolerių. Ir nors Kanados vyriausybė 
ne kartą pareiškė JAV vyriausybei oficialius protestus, 
jog ši nesiima jokių administracinių priemonių padėčiai 
pagerinti, padėtis nesitaiso. JAV vyriausybė pasitenkino 
tik tuo, kad uždraudė savo šalies ekranuose demonstruoti 
kanadietiškus filmus apie rūgštingų kritulių Žalą. 

Daug taršalų su oro srovėmis patenka ir į mūsų res- 
publiką. Mokslininkai nustatė, kad vien tik su rūgščiais 
atmosferos krituliais į kiekvieną mūsų respublikos hek- 
tarą kasmet nukrinta apie 40—45 kg sieros ir apie 15— 
20 kg azoto junginių. Todėl intensyviai rūgštėja dirvože- 
mis, ypač vakarinėje respublikos dalyje. Žinoma, yra ir 
savų teršėjų. Antai vien tik iš Elektrėnų energetikos mil- 
žino per parą į orą išmetama apie 200 tonų sieros jun- 
ginių. Kartu su siera į atmosferą patenka ir azoto ok- 
sidų, sunkiųjų metalų, kancerogeninių medžiagų. Moksli- 
ninkai ieško būdų, kaip surinkti ir panaudoti šias medžia- 
gas, o ne teršti jomis atmosferą. Tačiau kol kas jos iš- 
sklaidomos atmosferoje, 


BRANDUOLINIS KARAS IR ATMOSFERA 


Tai baisiausias ,„Rūsčiosios meteorologijos“ skirsnis. Ti- 
kiu, kad jis ir liks tik popieriuje, teoriniuose samprota- 
vimuose. Tačiau pasiruošę turime būti viskam. 

Šiandien niekam ne paslaptis, kad didžiausią susirūpi- 
nimą kelia aplinkos apsauga, jos išsaugojimas ateities 
kartoms. Dabar žmogaus ūkinė veikla pasiekė tokį lygį, 
kad, jeigu jos nekontroliuosime, ji galės neatpažįstamai 
pakeisti planetos veidą, sukelti įvairių, kartais labai ne- 
pageidaujamų reiškinių. Žinoma, mokslininkai nesėdės 
sudėję rankų ir nelauks, kol pasaulį „„pasmaugs“ ekolo- 
ginė krizė, bet tas darbas bus beprasmiškas, jeigu išliks 
branduolinio karo grėsmė. Jeigu jis kiltų, mūsų aplinka 
gali staigiai ir katastrofiškai pasikeisti. 1983 metų lapkri- 
čio mėnesį Vašingtone įvyko tarptautinė konferencija 
tema „Pasaulis po branduolinio karo“. Joje buvo pa- 
brėžta, kad mokslininkai retkarčiais susiduria su bran- 
duolinio ginklo panaudojimo padariniais, kuriuos iš an- 
ksto sunku ir nuspėti. Po 1945 metais įvykdytų Hiro- 
simos ir Nagasakio bombardavimų buvo pastebėta, kad 
atominių bombų sprogimas sukelia spindulinę ligą. 1950—-- 
1960 metais, įvykdžius daugybę aukštuminių branduolinių 
sprogdinimų, nustatyta, kad egzistuoja elektromagnetinis 
impulsas, trikdantis ryšį, elektrines bei elektronines siste- 
mas. 1974 metais mokslininkai atkreipė dėmesį į tai, kad 
azoto oksidai, atsirandantys per branduolinius sprogimus, 
intensyviai ardo stratosferinį Oozoną. Pagaliau 1982 me- 
tais buvo apskaičiuota, kad nuo branduolinių sprogimų 

kilę gaisrai tieks atmosferai tiek dulkių ir dūmų, jog šie 
užstos kelią saulės spinduliams į žemės paviršių, kur 
įsivyraus tamsa ir šaltis. Įdomu, kad paskutinį efektą 
pastebėjo ne profesionalūs branduolinės energijos spe- 
cialistai, tiriantys branduolinio ginklo taikymo padarinius, 
o geofizikai, pažiūrėję į šią problemą iš kitos pusės. .. 

Ilgai manyta, kad katastrofiškas branduolinio smūgio 
poveikis bus jaučiamas ribotuose plotuose. Gal todėl bu- 
vo sukurtos lokalinių branduolinių karų teorijos. Tačiau 
šiandien mokslininkai įrodė, kad branduolinis karas, nes- 
varbų kur jis įvyktų, turės katastrofiškų padarinių visai 
planetai. Iš duomenų, gautų po didelio galingumo (keleto 
megatonų) branduolinių užtaisų sprogdinimo, matyti, kad 
radioaktyvius kritulius vėjas išnešioja didelėje teritori- 
joje. Žmogui mirtinos dozės zona tęsiasi 150—250 kilo- 
metrų nuo sprogimo epicentro. Daugelyje mokslinių dar- 
bų rašoma, kad branduolinio konflikto metu bendras pa- 
naudotų užtaisų galingumas siektų 5,5 tūkstančio mega- 
tonų (!). Taigi užkrėsta mirtina žmogui radioaktyvumo 
doze teritorija sudarys apie 5 milijonus kvadratinių ki- 
lometrų. Kad geriau įsivaizduotumėte katastrofos mastą, 
galima pasakyti, jog Vakarų Europos teritorija, kurioje 
pagal Pentagono planus yra dislokuotas amerikiečių bran- 
duolinis ginklas, užima apie 3 milijonų kvadratinių kilo- 
metrų plotą. Amerikiečių mokslininkų nuomone, bran- 
duolinio konflikto metu panaudotų branduolinių užtaisų 
galingumas gali viršyti dešimtis tūkstančių megatonų. 
Tada žmogui mirtina doze užkrėsta radioaktyviomis me- 
džiagomis teritorija viršytų dešimt milijonų kvadratinių 
kilometrų, t. y. būtų didesnė už Jungtinių Amerikos Val- 
stijų teritoriją. 

Vienas didžiausių pavojų siejamas su galimais katas- 
trofiškais planetos klimato pakitimais. Dar 1973 metais 
amerikiečių mokslininkai D. Folis ir M. Rudermanas at- 
kreipė dėmesį į tai, kad branduolinių sprogimų metu su- 
sidarę azoto oksidai intensyviai ardo ozono sluoksnį. Bu- 
vo apskaičiuota, kad, sprogus vienos megatonos galingu- 
mo užtaisui, susidaro apie 103ž molekulių azoto oksidų. 
Sprogus 10 tūkstančių tokių bombų, Šiaurės pusrutulio 
stratosferoje išnyktų pusė viso ozono. Kad jis vėl at- 
sinaujintų, reikėtų keleto metų. Žinoma, toks didelis 
ozono sumažėjimas sukeltų staigų pavojingų ultravio- 
letinių spindulių srauto padidėjimą, kuris savo ruožtu 
smarkiai paveiktų gyvąjį Žemės pasaulį. 

Baisių padarinių turėtų padidėjęs atmosferos dulkėtu- 
mas. VFR mokslininkas P. Krutcenas ir amerikietis 
Dž. Berksas mano, kad, kilus branduoliniam konfliktui, 
miestuose, pramonės rajonuose, miškuose imtų liepsnoti 
daugybė gaisrų. Autorių nuomone, gaisrai aprėptų maž- 
daug 10 milijonų kvadratinių kilometrų teritoriją (apim- 
tų beveik penktadalį visų Žemės miškų), t. y. jų sudegtų 
20 kartų daugiau, negu kasmet sudega natūraliomis są- 
lygomis. Tokie miškų gaisrai, taip pat sprogimai pakeltų 
į atmosferą apie 50 milijardų tonų dūmų ir dulkių. Oro 
srautai išnešiotų jas po visą planetą. Toks daugiasluok- 
snis dulkių ir aerozolių „pyragas“ smarkiai sumažintų 
atmosferos skaidrumą ir sukeltų tikrą „Saulės užtemimą“. 
Manoma, kad Saulės radiacijos srautas sumažėtų apie 
200 kartų. Dirbtinė prieblanda tęstųsi keliasdešimt die- 
nų. Nešildomas Saulės spindulių, žemės paviršius pradė- 
tų vėsti. Kompiuteriais apskaičiuoti tokie oro temperatū- 
ros pakitimai per pirmąsias dešimt dienų po branduolinės 
katastrofos: vidutinė Žemės rutulio temperatūra turėtų 
nukristi 15, Šiaurės pusrutulyje — dar daugiau 20—25 “C. 
Jungtinių Amerikos Valstijų teritorijoje oro temperatu- 
ra nukristų 30—40, Centrinėje Europoje — 50, Arabijos 
pusiasalyje — 50, Kamčiatkoje — 40 "C. Jeigu katastrofa 
įvyktų vasarą, dalis biosferos žūtų, o jeigu žiemą — nuos- 
toliai būtų mažesni. Atmosferoje turėtų nusistovėti at- 
virkštinis temperatūros pasiskirstymas: aukštesniuose at- 
mosieros sluoksniuose būtų kur kas šilčiau negu prie žemės 
paviršiaus. Šaltas oras sunkesnis už šiltą, todėl oro ma- 
sės vertikaliai nesimaišytų. Kaip yra žinoma, kaip tik 
dėl vertikalaus oro maišymosi formuojasi krituliai. Taigi 
prie žemės paviršiaus imtų vyrauti labai šalti vėjuo- 
ti ir sausi orai. Į planetą ateitų branduolinė žiema. Mok- 
slininkų nuomone, ji būtų panaši į Marse vykstančias 
dulkių audras. 

Panašų atmosteros raidos modelį jau buvo pademon- 
stravusi žmonijai pati gamta. 1815 metais išsiveržė Tam- 
boro (Indonezija) ugnikalnis. Patekusios į atmosferą dul- 
kės ir dujos smarkiai sumažino Saulės radiacijos prie- 
taką. Tais metais beveik visame Šiaurės pusrutulyje snie- 
gas išsilaikė iki birželio, o rugpjūtyje vėl prasidėjo šal- 
nos. Tačiau išsiveržė tik vienas ugnikalnis. 

Toliau viskas turėtų klostytis pagal tokį scenarijų. 
Kol apatiniai atmosferos sluoksniai ir žemės paviršius vės, 
pati atmosfera, kurioje kaip daugiasluoksniame pyrage 

klimps saulės spinduliai, pradės šilti. Po stipraus atša- 
limo oro temperatūra prie žemės paviršiaus nustos kri- 
tusi, o po to pradės greitai kilti. Apie 300—350 dieną po 
branduolinio konflikto, t. y. praėjus beveik metams, oro 
temperatūra Šiaurės pusrutulyje pakils palyginti su vi- 
dutine metine, 25—30 “C. Ledinį šalti pakeis alinantis 
karštis. Vasarą žemyne oro temperatūra pakils iki 50— 
60 “C, ir tai pražudys gyvąją gamtą (jeigu ji dar bus iš- 
likusi po branduolinės žiemos). 

Žinoma, tai tik pirmieji atsargūs bandymai numatyti 
branduolinės katastrofos padarinius. Tačiau būkime opti- 
mistai ir neleiskime, kad branduolinės žiemos ar branduo- 
linės vasaros niokotų nuostabų žalią mūsų planetos pa- 
saulį! 


21. V. Portapas 


*. 

METEOROLOGINĖS 
ĮVAIRENYBĖS 





Mano vaikystės metų mokslo populiarinimo knygelėse, 
žurnaluose dažnai randama skyrelių pavadinimu „Ar ži- 
note, kad...“ Iš jų sužinojau įvairios informacijos apie 
daugelį mokslo sričių. Dabar tokie skyreliai retai pasi- 
taiko. Gal jau visi viską žino? — kartais pagalvoju.— 
Niekuo nebenustebinsi skaitytojo. Tačiau žinojimui juk 
ribų nėra! Vos tik pradėsi į bet ką gilintis, pamatysi, 
kad čia net tikrajam mokslui plėšiniai, nekalbant jau 
apie jo populiarinimą. Tegu ,,Meteorologinės įvaireny- 
bės" atstos kitados populiarų skyrelį. 


** X 


Meteorologai apskaičiavo, kad Šiaurės pusrutulis yra šil- 
tesnis už Pietų. Vidutinė oro temperatūra Siaurės pus- 
rutulyje sausio mėnesį lygi 9, liepos mėnesį — 22,4, O 
vidutinė metinė — 15,2 “C. Pietų pusrutulyje vidutinė 
oro temperatūra sausio mėnesį lygi 16,4, liepos mėne- 
sį — 11,4, o vidutinė metinė — 13,3 “C. 

* +++ 


Vidutinė visos atmosferos masės temperatūra lygi —17“C. 
* + k 


Vidutinė Pasaulinio vandenyno temperatūra (be Arkties 
baseino) lygi 5,7 “C, t. y. 22,7 “C aukštesnė už vidutinę 
visos atmosieros temperatūrą. 


*++ 


Šilčiausias yra Indijos vandenynas: vidutinė vandens 
temperatūra lygi 6,7 “C. Atlanto vandenyno vidutine 
temperatūra lygi 5,6, o Ramiojo vandenyno — 4,7 “C. 

Aukščiausia Pasaulinio vandenyno vandens paviršiaus 
temperatūra — 35 “C nustatyta Persų įlankoje rugpjūčio 
mėnesį. 

*k+* 


Eksperimentais nustatyta, kad žmogus pradeda jausti šal- 
tį, kai jo kūno temperatūra nukrinta iki 29 *C. Kai kūno 
temperatūra esti aukštesnė kaip 34,5 “C, jaučiame šilu- 
mą. Geriausiai jaučiamės, kai kūno temperatūra yra 
33 C. 

*X * + 


Žiemą atstumas tarp Vilniaus ir Kauno yra 50 metrų 
trumpesnis negu vasarą. Kaip tik tiek veikiami tempe- 
ratūros susitraukia šiuos miestus jungiantys bėgiai. Dėl 
tos pačios priežasties Eifelio bokštas Paryžiuje žiemą bū- 
na 15 centimetrų žemesnis negu vasarą. 

+ * x 


Žemiausias atmosferos slėgis (658 mm, arba 877 hekto- 
paskaliai) jūros lygyje buvo išmatuotas 1958 metų rug- 
sėjo 24 dieną Ramiajame vandenyne taifūno „Ida“ cen- 
tre. Tai atitinka atmosferos slėgį 1230 metrų aukštyje. 


* * X 


Aukščiausias atmosferos slėgis išmatuotas Azijos anti- 
ciklono centre 1968 metų gruodžio 31 dieną Krasnojarsko 
krašte Agatos meteorologinėje stotyje. Jis lygus 812,4 mm, 
arba 1083,2 hektopaskalio. Tokį slėgį galėtume aptikti 
tiktai 600 metrų žemiau jūros lygio. 


*x * x 


Nustatyta, kad į vieną cmž Žemės paviršiaus jūros lygyje 
atmosferos oras slegia truputį didesne kaip vieno ki- 
logramo jėga, o į vieną kvadratinį metrą — 10333 kg jė- 
ga. Vadinasi, žmogaus kūną, kuris sudaro 12—15 tūk- 
stančių cmž, oras slegia 12—-15 tonų jėga 


*** 


Vidutinis Žemės rutulio debesuotumas lygus 5,5 balo, 
t. y. kiekvienu momentu truputį daugiau kaip pusė Že- 
mės rutulio paviršiaus padengta debesimis. Virš žemynų 
debesuotumas būna truputį mažesnis ir sudaro 4,9 balo, 
o virš vandenynų — didesnis (5,8 balo). 


x +*x* 


Vidutiniškai viename atmosferos oro kilograme esti 2,34 
gramo vandens garų. 

* * 5 


Nuo Tarybų Sąjungos teritorijos per metus išgaruoja 
4690 km 3 vandens. Vidutiniškai tai sudaro 22 cm vandens 
sluoksnį. Krituliais virš Tarybų Sąjungos teritorijos per 
metus iškrinta 8628 km? vandens, tai sudarytų 40 cm 
sluoksnį. Taigi iškrinta vandens du kartus daugiau, ne- 
gu per tą patį laiką nuteka upėmis. 


* * + 
Tarybų Sąjungos europinėje dalyje 1095 kritulių susi- 


daro iš vietinių garų, 0 kitus 9095 atneša oro srautai iš 
svetur. 


* ko 
Per metus nuo Žemės rutulio paviršiaus išgaruoja apie 


500 000 km* vandens. Tiek pat jo grįžta lietaus, sniego, 
krušos ir kitokiu pavidalu. 


* > * 
Tose žemynų vietovėse, kur upės teka į vandenynus, kas- 
met iškrinta 101 000 km kritulių: iš jų 65,44 tūkstančio 


kmš išgaruoja, o kita dalis nuteka. Taigi upėmis nuteka 
apie trečdalį metinio kritulių kiekio. 


* * + 
Vienu metu upėse yra 1200 km* vandens, o atmosiero- 


je — apie 13000 km*. Upių vanduo pasikeičia 30 kartų 
per metus, o atmosferoje esantis — 40 kartų per metus. 


* k 
Sausringiausia vieta Tarybų Sąjungoje yra į pietryčius 


nuo Aralo jūros. Karakalpakijos ATSR Trutkylio mieste 
per metus iškrinta tik 80 milimetrų kritulių. 


+ + + 
Žiemą sniego danga apgaubia 72 mln. km? teritoriją, t. y. 
pusę visos sausumos. 

**++* 


Švarus ir sausas sniegas atspindi iki 9595 saulės spindu- 
lių. Jeigu visa Žemė būtų padengta ledo sluoksniu, vi- 
dutinė jos temperatūra neviršytų — 90 “C. 

Jeigu anglies dioksidas išnyktų iš atmosferos, vidutinė 
Žemės rutulio oro temperatūra nukristų 21 ?C ir būtų 
= 


* ** 


Tarybinio meteorologo Ch. Pogosjano apskaičiavimu, iš 
viso Saulės energijos kiekio (100095) net 429 iškart at- 
sispindi atgal į kosminę erdvę: 3895 atspindi atmosfera 
ir 49; — Žemės paviršius. Likę 5895 Saulės energijos pa- 
siskirsto taip: 1405 sugeria atmosfera, o 4495; — paklo- 
tinis paviršius. Iš šio Saulės energijos kiekio garavimui 
sunaudojama 18, oro šildymui — 6, o 2095; sudaro efek- 
tyvusis Žemės paviršiaus spinduliavimas. Taigi iš bendro 
Saulės energijos kiekio atmosfera gauna 1495 tiesioginių 
Saulės spindulių pavidalu, 69; nuo Žemės paviršiaus įši- 
limo ir 1895 išsiskiriant slaptajai kondensacijos šilumai. 
Kartu su efektyviuoju (209) spinduliavimu visa Saulės 
energija (5895) vėl grįžta į kosminę erdvę. 
* * * 


Lietingiausia Europos vieta yra Norvegijoje, Bergeno 
mieste. Vidutiniškai per metus čia lyja 360 dienų. Nors 
ir keista, čia taip pat yra ir daug saulės. Žinomas tary- 
binis akademikas A. Krylovas knygoje „Mano prisimi- 
nimai"“ rašo, kad, būdamas Bergene, vien tik šeštadienį 
ir sekmadienį jis suskaičiavo 32 perėjimus nuo saulės 
prie lietaus. 
** * 


Priešingai paplitusiai nuomonei, kad ozonas atšviežina 
orą, iš tiesų jis yra mirtinai pavojingos dujos. Žmogus, 
patekęs į dujų kamerą, kurioje milijonui dalių tenka dvi 
dalys ozono (natūralioje atmosferoje jo yra daug ma- 
žiau), įsitikins jo nuodingumu. Pirmąsias 30 minučių jis 
nieko nejaus. Antrą pusvalandį žmogus pradės jausti 
kažkokį spaudimą krūtinėje, dar po 30 minučių jam bus 
sunku susikaupti, o baigiantis antrai valandai, jausis 
lyg būdamas girtas. 


* * * 


Kasmet per vakarinę TSRS sieną oro srautai atneša apie 
5 mln. tonų sieros anhidrido (iš TSRS išneša apie 1,5— 
2,0 mln. tonų). Neutralizuoti iškritusiai į dirvą sieros rūg- 

ščiai (sieros rūgšties pavidalu iškrinta beveik pusė sie- 
ros anhidrido) reikia apie 3,5 mln. tonų kalkių. 


*** 


Tarybų Sąjungoje nuo krušos 1985 metais buvo apsau- 
gota 9 mln. hektarų laukų. Ekonominis efektas sudarė 
100 mln. rublių. 


*** 


1975—1976 metais, išsiveržus Tolbačiko (Kamčiatkoje) 
ugnikalniui, į atmosferą su vandens garais pateko dau- 
giau kaip 7000 t vario ir apie 10 tūkstančių t cinko. 


* ** 


Indonezijoje, Javos saloje, yra karšto vandens ežeras. 
Garai ir dujos, kildami iš vandens, sudaro beveik 3 met- 
rų skersmens burbulus, kurie sprogdami primena šautu- 
vo šūvį. 

* +k 


Kasmet vandenyno augalai — žalieji dumbliai — pagami- 
na apie 145 milijardus tonų deguonies. Kartu jie suvar- 
toja apie 200 milijardų tonų anglies dioksido. 


**+* 


Po samanomis būna šalčiau negu po kita augalija. Mat 
samanos blogai praleidžia šilumą ir kartu pačios išga- 
rina daug drėgmės, kuriai sunaudoja papildomos šilumos. 


*** 


ESM apskaičiavo, kad kasmet nuo sausio iki birželio 
mėnesio iš Šiaurės pusrutulio į Pietų pusrutulį perneša- 
ma 4 trilijonai tonų oro, 0 antrame pusmetyje paprastai 
su atogrąžų mMusoniniais vėjais tiek pat jo grįžta atgal. 
Vasarą Šiaurės pusrutulyje atmosfera pasunkėja vienu 
trilijonu tonų. 

*++ 


JAV mokslininko V. Livingstono nuomone, Saulės pavir- 
šiaus temperatūrai nukriius daugiau kaip 120 *C, mūsų 
planeta pradėtų apledėti. 


*+35 


Frankfurto meteorologai teigia, kad meteorologijos žino- 
vu tapti visiškai paprasta. Reikia tvirtinti, kad rytoj oras 

bus toks pat, koks yra šiandien. Tokia prognozė pasi- 
tvirtins 7595; atvejų (TSRS atliktų tyrimų duomenimis — 
659), o meteorologų prognozės būna tikslios 8595 at- 
vejų. 


*+*+* 


Britų specialistai, norėdami aprūpinti Kuveito dykumas 
vandeniu, sukūrė plastmasinį lietaus debesį. Toks debe- 
sis turi labai gerai atspindintį Saulės spindulius viršų, 
juodą apačią, o jo vidus pripildytas nesuslėgtų dujų. 
Kai Saulė įkaitina dujas, jos išpučia debesį, ir šis šyla 
nuo žemės paviršiaus. Specialūs lynai jį laiko tam tik- 
rame aukštyje. Nuo dykumos kylanti, nors ir menka, 
drėgmė atsimuša į vėsoką juodą debesies apačią, kon- 
densuojasi, ir pradeda lyti... 


A x * 


Tikriausiai ne visi žinote, kad meteorologinės tarnybos 
lėktuvai saugo Maskvą nuo nepageidaujamo lietaus ar 
sniego. Keturi IL-14 lėktuvai visą parą skraido aplink 
sostinę ir, pamatę debesį, išpurškia į jį angliarūgštės, 
kuri žiemą pagreitina vandens garų kristalizaciją, 0 va- 
sarą — jų kondensaciją. 1982—1983 metų žiemą buvo 
dirbtinai sumažinta kritulių Maskvoje 2595 ir taip sutau- 
pyta 2,66 mln. rublių. 


* + X 


Italijos sostinės gyventojai labiau pasitiki senuoju Ro- 
mos „barometru“ negu vietos meteorologinės tarnybos 
suvestinėmis. Barometrą atstoja... Mikelandželo freskos 
Siksto koplyčioje Vatikane. Joms patamsėjus, lauk au- 
dros ir lietaus. O jeigu freskos tviska visa spalvų gro- 
žybe, nors saulę temdo debesys, lietaus tikrai nebus. 
Pasak Romos gyventojų, freskos niekada neklysta. 


* 4 3 


Varšuvos universiteto ir Meteorologijos ir vandens 
ūkio instituto bendradarbiai, atlikdami klimato tyrimo 
programos užduotis, sudarė artimiausių 500 metų orų 
anomalijų matematinį modelį. Jie apskaičiavo algoritmus, 
remdamiesi per 200 metų sukauptais meteorologiniais 
duomenimis. Štai kai kurie prognozės rezultatai Rytų 
Europos šalims. Šalčiausių metų laukiama 2001, 2054, 
2247 ir 2492, Itin šiltų žiemų — 2151 ir 2360 metais. Ne- 

įprastų atšalimų vasarą reikėtų laukti 1997, 2078, 2168, 
2257, 2347 ir 2435 metais. Didžiausių vasaros karščių ti- 
kimasi 2027, 2138, 2218, 2308, 2398 ir 2487 metais. Labai 
sniegingų žiemų laukiama 2076, 2143, 2208, 2296, 2362 ir 
2449 metais. Šiame amžiuje lietingiausi bus 1998 metai, 
o 1999—2000 metais numatomas labai šaltas pavasaris. 
Laikas parodys, ar teisingi šie spėjimai. 


** x 


Čikagos meteorologai sudarė Žemės klimato prognozę po 
50 milijonų metų. Svarbiausiu veiksniu jie laikė žemynų 
dreifą, dėl kurio Atlanto vandenynas turėtų prasiplėsti, 
kartu suteikdamas daugiau ploto Golfo srovei. Manoma, 
kad dėl to gali pradėti tirpti ar net visiškai išnykti po- 
liariniai ledai, sušvelnėti Arktikos klimatas. Judėdama į 
šiaurę, Afrika „uždarys“ Viduržemio jūrą ir neliks van- 
dens barjero, kuris dabar švelnina Viduržemio jūros ša- 
lių klimatą. Žiemos čia bus šaltesnės, vasaros — dar kai- 
štesnės. Australija slinks į šiaurę, ir dėl to jos klimatas 
ilgainiui taps tropinis. Kaip buvo maždaug prieš 10 tūk- 
stančių metų, Azija susijungs su Šiaurės Amerika. Tai 
turės įtakos aplinkinių sričių klimatui. 


NAUDOTOS LITERATŪROS SĄRAŠAS 


"- 
SPO6ANNYAYPOGN-— 


„ Cirkovas J. Įdomioji energetika. V., 1985. 

„Ginko 5. Katastrofos upių pakrantėse. V., 1982. 

„ Karcevas V. Didžiųjų lygčių nuotykiai. V., 1983. 

„ Karcevas V., Chazanovskis P. Žmogus ir stichija. V. 1980. 


Kaušyla K. Spindulių ir vėjo pasaulyje. V., 1957 


„ Kitanovičius B. Planeta ir civilizacija pavojuje. V., 1985. 
„Maurinis A. Kur eini gamta? V., 1986. 

„Mezencevas V. Kada pasirodo vaiduokliai. V., 1977. 

„Middleton W. A. History of the Thermometer. Baltimore, 1966. 


Muranovas A. Neįprastų ir grėsmingų gamtos reiškinių pasaulyje. 
K., 1982. 


„ Perelmanas J. Įdomioji fizika. T. 1—2. V., 1954. 

„ Portapas V. Šimtas meteorologijos mįslių. V., 1982. 

„ Razumovas G., Chasinas M. Skęstantys miestai. V., 1980. 
„ Tarasovas M. Paskalis. V., 1985, 

„ Tylienė E. Kai įsisiautėja stichija. V., 1979, 


Zemė ir kosmosas. Kn. 4. V., 1973. 


„ AAamos II. H. MecTHEIe IpH3HaKA INOCOoABI. A., 1961. 

„AAekceena A. M. HeGecnBIe CNOA0xH H 3eMHEHIe 3aG0TEI. M., 1985. 
„ Annpeena E. B., Knaxo T. H. ATMochbepa H xH3Hb. A., 1961. 
„AccoBckax A. C. KomarAKnpyeTca B cTpaTocbepy. A., 1983. 

„ Acranenko II. Ą. Bornpocz: o noroze. A., 1982. 

„ Acranenxko II. Ą. Hy x noroAa ceroAna! M., 1980. 

„Beppa Ą>k. IllapoBax MOAHHX H UeTOUHAA MOAHUA, M., 1983. 

„ Bniorrem H. Teorpadbaa kAuMaTOB. T. 1—2. M., 1972. 

„ BpommTon B. A. Cepe6pucTEHIe OGAaKa H Hx HaGAroAenKe. M., 1984. 
„BynaTr A. B. OnTHuecCKHe ABAeHHA B npupoje. M., 1974. 

„Baūc6epr Ą>x. [Moroaa Ha 3eMae. A., 1980. 

„Aammaas H. H., Aonaryxun A. M. Ha BcTpe4yV CO HDITOpMaMu. A., 


1982. 


„ Aromnn A. K. B napcTBe cHera. H., 1983. 

„3aMopcKHi A. Ą. OnuTuueckxe ABAeHKA B aTMOC(bepe. M., 1964. 
„ KasaMupoBcKuK 3. C. MLI XHB6M B KOpoHe coAHIja. M., 1983. 
„Kyme A. BepMyAcKuĖū TpeyrO0ABHKK, M., 1978. 

„Mensen Ą. O AeTaromHx TapeAkax. M., 1962. 

„ Mmyn IO. I. Monapnzie caauua. M., 1983. 

„HanxuBkun Ą. B. Cmepuu. M., 1984. 

„ HexxnxoBcKHė P. A. Peka HeBa m Hescka3 ry6a. A., 1981. 

„Ilepos C. I, Xpruan A. X. CoBpeMeHHBIe NPOGAEMBI aTMOCEpPHOTO 


o30Ha. A., 1980. 


„Ilorocam X. II. I ĮnknoKz. A., 1976. 
„Ildbeūdbep O. Morona nHTepecyeT Bcex. A., 1966. 


322 


. Canrep C. Ilpupoja rmapoBož MOAHKHM. M., 1973, 

. CMopoARRCKMH A. A. TemuepaTypa. M., 1981. 

„Tepaenkai E. Ą. AzK HeBHAHMKH. M., 1982. 

„ DbEnKMoKmos A. HauneM Cc AoxAI... M., 1980. 

„ PnaMMapuos K. ATMOccbepa. CIIG6., 1910, 

„Xprman A. X. Ouepkn pa3BHTHA MeTe0poA0rHu. M., 1959. 
„ Illaxmosnų M. H. IlpumeTEI B CBeTe Haykūu. A., 1969. 
„Ilomiamą B. IloneT MonKHaH. M., 1970. 


TURINYS 


I SKYRIUS. Oras ir atmosfera .......... 
Gyvsidabrio stulpelio milimetras ...... 
Magdeburgo pusrutuliai |... 
Dujų kokteilis |.„„....Ll. kp pakaks 
Trys deguonies atomai |... kklia) o 
Sluoksniuotas atmosferos pyragas ...... 
Su balionu į padebesius .„......L..-.)||) 
II SKYRIUS. Saulė ir temperatūra. ...... 
Kiek spindi Saulė? |... k k), 
Ar ilgai švies Saulė? |... L4a 
Saulės spindulys lydo plieną ............ 
Kaip atsirado termometras? ..„-........- 
Temperatūros skalės Pasaka e Aika a 
Kokia oro temperatūra? „„....p..)k||o)) 


Kaip termometru išmatuoti kalno aukštį? 


Kur šiluma „kaulus laužo“? „L... 
Kur gyvena Senis Šaltis? |... 
III SKYRIUS. Debesys ir krituliai ...... 
Kiek sveria debesisė .„„...244kk-)-))) o) 
Vandens lašo paslaptis „„„„.„4epenhahaaa nau aaa nata na rankų 
Kur, kiek ir kaip lyja? ..... sia Ansa 
Taurieji debesys |„„„„.44ao4onkeona-kkano 
Fenomenalūs krituliai ........ dne ka 
Siaubas iš debesų „L. kl baka a anais 


Baltasis Žemės apdangalas .............. 5 


IV SKYRIUS. Amžinas 00 si 
Svečiuose pas Eėlą' | Gauk 
Kai kas apie Bofortą ir jo skalę (L. 
Vėjų katalogas |... AT 
Stebuklingas vėjas || p Uk kk kis 
Vėjas ir potvyniai .„....4kkakuoo aaa 
Vėjas ir bangų aukštis |... | |) 
Ar sulauksime malūno renesanso? dia 
V SKYRIUS. Sūkuriai ir orai |... 
Ciklonai ir anticiklonai |... Cialaų 
Atmosferos frontai ||. kkkk kai 


Juodojo debesies straublys |... .4 . 


Tropiniai ciklonai ||. kkk kak 4 akies 
Nedidelis ekskursas į istoriją .„.„....-. 
Uraganų virtuvė || Aka akuo kan nan kkkoo 
Audros akis sara sK a aa kas a 


Oro slibino darbeliai ..........-- 40) 


324 


"HT TI TT TTT TTT 


III I I I TIT L TT 


900040 u0aou-4auaaduaovayaos 


HIT ITT LT 


ao uno 0 anuo an aaa .aooo) 


ųav4aaaonoaouoaaauoaouaroaa 


HT III IT TTT 


mo 400 eaunoaaouasaeau-o-a-a-a 


Mao sa oaooaao-uaooaaaaaouaeo 


"TTT TTT TT TTT, 


"TIT TTT TT T T TTT LT 


"TTT IT TTL 


"TT TTT TTT TTT TTT LT 


"TTT TTT TTT TT) 


Mao a 4 ana anais auuuaoas 


"ITT T TTT LT 


"TIT TIT LT TTT, 


T HHATITTITIIT ITT LT TTL 


0 suo o o ou aaa oaauyaaa)ooaų 


900 aa aaa a ona) ma aki 


44] os) sa au o aa aaaoa Loa) 


"I I T T) 


TI II IT I II I LTL) 


"I T I TT T TTT TL LT 


"II I I I I I L LT 


HI L LL 


"TTT I T TTL TL 


TIT TTT TTT LL 


TIT T TTT TI TT TTT 


"TIT I I I I LT 


a0aa-noaaaeoaaonoaaouooaa 


a 0 ooo) aaa aaoauaoaora ss) 


"TIT I I T II ITT LT 


"I I I T 


ono oasoanouaaaa.o.aosaas 


Asmeninis orų biuras 


440090 0 a aaa aa a iii i a o a a ai a a e a e a o a a e a avi 


Prognozės kaina „buk kko-|) tis Pak ski 
Orų tvarkaraščiai ........ Te steiea ja kreta aa a aleks e a L 
Gyvūnija ir Oro Prognozės „Lia aaa kaa kaka k kaka 
VI SKYRIUS. Gamtos paveikslų teatras | S aa ais a a i S 
Kodėl dangus žydras? |... akeaeoukaaka asa nkaioų į Pes asis Aaa 
Kryžiai danguje |... a aaa aj sai aras Ei Aaa ėra ee a esi 
Laumės juosta |...) A a ia is ae aa ia ia ka sa 
Brokeno šmėkla |...) US L S A a 
Ir saulė ulioja ||... 4kp ka a ah aa na ka aaa aa aaa aka ais 
Žaliasis spindulys ||... o) dažai is o Kika A 
Kalnai aukštyn kojomis „„„„„.a..akaa haha aaa a kana a akiai 
VII SKYRIUS. Elektros iškrovos atmosferoje „2.4 ll k] 4) 
Ugninės strėlės anatomija „„„„kakaaakkkakaanaaoų ienas 
Kur perkūno karalystė? .......... e S T 
Kaip atsirado žaibolaidis? .„„„„.ekkk akd h aka kn)o) sissė a E ka ana Si 
Ar pasirenka auką žaibas? |... kkkkkkuka) io) VE i 
Kamuolinio žaibo EE iki ui ai aa a Die eo e a a a 
Žaibai ir laivai |... e A) 12 
Paslaptingosios Elmo ugnys T S ėda ks a aa 
Šiaurės Pražuolė į isutikesssuda a nėso ka sa kos e se ai 
VIII SKYRIUS, Atmosferos keistenybės ...... TT 
Jūros balsas sia sielas ae a akiai er pi ss Es psd 
Sensacijų trikampis |.„.„Llkekuanaanauaaaoa aaa a kaukas 
Įdomu tai, kas anomalu ............. Ani Sai a Ka S ia as 
IX SKYRIUS. Rūsčioji Meteorologija .„„„...akkkeas katras 
Nuo ko suyra nailoninės kojinės? ..... Liss aa aa Ta 
Branduolinis karas ir atmosfera -........a. 444 aa h aka kaka aakaao 
X SKYRIUS. Meteorologinės įvairenybės |... .4kkukrkonkoo)o 


Naudotos literatūros sąrašas ......... akis ST 


Po 186 


1805040400—114 


Portapas V. 
Įdomioji meteorologija.— V.: Mokslas, 1990.— 
325 p., 32 iliustr. lap.: iliustr. 
Bibliogr.: p. 322—323 (47 pavad.) 
ISBN 5—420—00267—1 
Leidinyje pasakojama apie atmosferos sandaros ypatybes, joje 
vykstančius procesus, supažindinama su optiniais reiškiniais, sinoptikų 


darbu ir oro prognozavimo metodais, aptariamos anomalių reiškinių 
paslaptys. 


17—90 UDK 551.50 


854(08)—90 


Mokslo populiarinimo leidinys. Portapas Vladas. ĮDOMIOJI METEOROLOGIJA 
Redaktorė L. Račienė. Meninis redaktorius E. Karpavičius. Techninė redaktorė 
I. Dubinaitė. Korektorės: O. Dimienė ir G. Zaščižinskienė. 


Duota rinkti 1990 01 23. Pasirašyta spausdinti 1990 08 14. Formatas 84xX108Y/s>. Popie- 
rius — spaudos Nr. 2. Garnitūra — literatūrinė, 10 punktų. Iškilioji spauda. 17,22 
sąl. sp. L-- 1,68 1. įkl. 20,02 sąl. spalv. atsp. 19,44 apsk. leid. 1. 1,62 1. įkl. 
Tiražas 10 000 egz. Užsakymas 4003. Kaina 2 rb 40 kp. 


Leidykla „Mokslas“, 232050 Vilnius, Žvaigždžių 23. 
Spaudė „Vilties“ spaustuvė, 232600 Vilnius, A. Strazdelio 1, 


